
„Naționalismul maghiar... 
cu cât se schimbă, cu atât rămâne acelaşi.” 


George Barany 


Introducere 


Atunci cánd dispare brusc de pe harta lumii o structurá statalá majorá, ce existase 
vreme de cáteva secole, este natural ca numárul nostalgicilor sá fie foarte mare. Acest 
număr nu e neapărat identic cu cel al oamenilor ale căror interese au fost afectate în mod 
nefavorabil de cátre respectiva transformare radicalá, dar oricum este foarte apropiat. 
Manifestarea nostalgiei poate fi pasivá - in sensul unei stári de visare, de aducere-aminte 
a unei splendide „epoci de aur”, când totul era „perfect” - sau poate fi activă, 
încercându-se resuscitarea prin diverse mijloace şi în diverse forme a respectivei structuri 
statale. 

Aşa au stat lucrurile şi în cazul prăbuşirii, în toamna anului 1918, a Imperiului 
austro-ungar. Mulţi dintre cei pentru care monarhia bicefală se constituise într-o sursă de 
avantaje - materiale, politice, economice, culturale, psihologice sau ţinând de prestigiu - 
au început aproape imediat să-şi manifeste regretele, să compare „nimicnicia” realitátilor 
prezentului postdualist cu ,exceptionalele" realizări din trecutul Imperiului habsburgic 
şi, unii dintre ei, să încerce chiar o „reconstruire” a edificiului prăbuşit, adică o 
recompunere, pornită de la unele dintre elementele constitutive ale fostei structuri statale, 
a ceva care măcar să semene cu defunctul imperiu. 

Paleta celor care priveau cu deprimare, dispreţ sau ură realităţile Europei Centrale şi 
Răsăritene după primul război mondial era foarte largă : de la unii dintre oamenii politici 
austrieci sau maghiari care s-au trezit peste noapte că nu mai dispun de capacitatea de a 
influenţa politica europeană decât într-o măsură insignifiantă şi până la jandarmul ungur 
din vreun sătuc transilvănean sau slovac care era acum „fugărit” de către unii dintre 
aceia care fuseseră tinte ale vărsării nădufului său până nu demult; de la aristocratul 
maghiar sau austriac ce vedea cum proprietăţile sale erau decimate de reformele agrare 
puse în aplicare de mai toate statele succesoare şi până la evreul ce făcuse eforturi să fie 
asimilat culturilor dominante din Imperiul austro-ungar, iar acum era considerat un 
minoritar ca oricare altul ; de la oamenii de stat şi diplomaţii occidentali ce se obişnuiseră 
să lucreze cu un semnificativ factor de putere şi de influenţă în regiunea Europei 
Centrale, iar acum aveau de-a face cu o multitudine de state, nici unul prea slab pentru 
a fi dominat complet, nici unul prea puternic pentru a înlocui monarhia bicefală pe harta 
geostrategică europeană, şi până la profesorul sau funcţionarul care a aflat dintr-o dată 
că trebuie să presteze jurăminte de loialitate faţă de state pe care le considera inamice 
sau, mai rău, să înveţe limbi străine pe care le dispretuia, neinchipuindu-si până atunci - 
nici in cele mai negre dintre coşmarurile sale - că va trebui să le revalorizeze ; de la omul de 
afaceri occidental care a descoperit repede că beneficiile unei imense pieţe „austro-ungare” 
se evaporaseră, lăsând locul unei mulţimi de pieţe mai mici şi mai agresive, ca şi unei 

sporiri frustrante a numărului de kilometri de graniţă în Europa şi, implicit, a numărului 
de tarife vamale, mai toate protecţioniste, şi până la unii dintre oamenii simpli pentru 
care transformarea, din coroane austro-ungare în monedele statelor succesoare, a econo- 
miilor lor de-o viaţă s-a dovedit ruinătoare. 

Exista, evident, şi un revers al medaliei: deşi erau destui care regretau monarhia 
dualistă, erau şi mai multi aceia care se simțeau mulţumiţi de dispariţia imperiului 
multinational. Si în acest caz, se putea observa o diversitate pronunţată : de la liderii 
politici români, cehi, slovaci, polonezi, sârbi, croaţi şi sloveni care îşi văzuseră multe 
dintre obiectivele naţionale îndeplinite până la ţăranii, indiferent de naţionalitate, care, 
primind pământ, au simţit, unii pentru prima dată, cá au un rost şi o patrie; de la unii 
dintre oamenii de stat şi diplomaţii occidentali care erau de părere că statele succesoare 
reprezentau un mai bun „cordon sanitar” antibolşevic şi un mai eficient obstacol în calea 
naturalei dominatii germane asupra centrului şi estului continentului european decât ar fi 
fost Imperiul habsburgic şi până la oamenii obişnuiţi care se bucurau sincer că aveau 
posibilitatea să-şi trimită copiii la şcoală să înveţe în limba maternă ; de la oamenii de 
afaceri şi bancherii din vestul Europei sau din Statele Unite care au înţeles repede cá 
presiunile pe care le puteau exercita asupra statelor succesoare erau mult mai facile decât 
ar fi fost cele asupra unei mari puteri de calibrul Austro-Ungariei şi până la cei pentru 
care necesităţile identitare ale unei culturi naţionale fuseseră în cele din urmă satisfăcute ; 
în sfârşit, de la toţi aceia pentru care revenirea la o situaţie ce păruse depăşită ar fi 
însemnat un dezastru personal sau comunitar şi până la cei care simțeau nevoia unor 
îndelung aşteptate revanşe istorice. 

Între cele două categorii conflictul de interese era evident, şi el s-a desfăşurat pe 
multiple planuri. Din perspectiva cercetării pe care o încercăm în prezentul studiu, ne 
interesează doar acel aspect al conflictului ce ţine de domeniul relaţiilor internaţionale. 
Altfel spus, vom încerca să prezentăm şi să analizăm opiniile şi acţiunile acelor lideri poli- 
tici, militari si din sfera economicului - ai statelor succesoare, ca şi ai marilor puteri - 
care au căutat să modifice aranjamentele teritoriale realizate după primul război mondial 
sau să conserve statu-quo-ul pe acest plan. Vom prezenta şi analiza două dintre „proiec- 
tele” eşuate de reorganizare politico-teritorială a regiunii din jurul Ungariei (Confederaţia 
economică danubiană şi Uniunea dinastică româno-maghiară), ca şi înfiinţarea unei 
structuri de securitate - Mica Înţelegere - al cărei scop primordial a fost tocmai 
neutralizarea unor astfel de planuri cu substrat paseist. 

Printre scopurile cercetării noastre nu se află şi acela de a prezenta şi analiza în 
detaliu situaţia minorităţilor din România Mare, ca de altfel nici situaţia minorităţii 
maghiare trăitoare în cadrul statului român în perioada interbelică. Ceea ce vom încerca 
să facem, in al doilea capitol, este să identificăm şi să explicăm raţiunile tensiunii 
evidente existente între minoritatea maghiară şi majoritatea românească în primii ani 
interbelici, ca şi mai târziu, tensiune ce avea să se repercuteze şi asupra relaţiilor dintre 
România şi Ungaria în contextul european de la debutul perioadei dintre cele două 
războaie mondiale. 

În sfârşit, în ultima parte a prezentului studiu, vom încerca să prezentăm şi să 
analizăm începutul, din primii ani interbelici, a ceea ce s-ar putea numi „războiul rece” 
románo-maghiar : disputa dintre revizionism şi antirevizionism. Ne vom îndrepta atenţia 

atát asupra cauzelor, cát si, mai ales, asupra manifestárilor discordiei románo-maghiare, 
tot asa cum vom aborda chestiunea atát la nivel general, cát si prin cáteva studii de caz. 
Nu in ultimul ránd, lucrarea de fatá se doreste o continuare a precedentului nostru studiu 
publicat sub formá de carte!. 

Ar mai trebui amintit faptul cá, initial, intentia noastrá fusese sá studiem raporturile 
dintre Románia si Ungaria in context european de-a lungul intregului prim deceniu 
interbelic, insá, pe másurá ce au sporit cantitatea si calitatea surselor pe care le-am putut 
detecta si ne-au fost accesibile din punct de vedere lingvistic şi cultural?, am constientizat 
faptul cá era de preferat o cercetare „pe verticală” uneia „pe orizontală”. Cu alte cuvinte, 
ne-am asumat responsabilitatea de a sacrifica o ipotetică „privire panoramică”, poate 
tentantă, dar, inevitabil, mai superficială, în favoarea unei tentative de a analiza în 
detaliu anumite aspecte privind România şi Ungaria în primii ani interbelici. 

Lucrarea abordează raporturile dintre cele două ţări în principal în perioada 1920-1923, 
conţinând însă şi referinţe la etapa anterioară, ca şi dezvoltări ale anumitor subteme 
chiar şi după 1923. Spre exemplu, aspectul privitor la „proiectele” de uniune dinastică 
româno-maghiară, tratat i primul capitol, debutează în 1919, dar nu se opreşte în 1923, 
ci abia spre sfârşitul celui de-al doilea război mondial. În acest caz - ca şi în cele 
referitoare la chestiunea ,optantilor" şi la cea a sistemului international de protecţie a 
minorităţilor -, am considerat că prezentarea în câteva pagini a evoluţiilor de după 1923 
era necesară şi nu afecta în mod nefavorabil structura lucrării. 


1. Lucian Leuştean, România, Ungaria şi Tratatul de la Trianon, 1918-1920, Editura Polirom, 
Iaşi, 2002. 

2. Apropierea de sursele documentare si de cele mai importante contribuţii istoriografice 
maghiare la studierea temei alese de noi ne-a fost facilitată de propensiunea istoricilor din ţara 
vecină pentru limbile de circulaţie internaţională. Acest fapt, evident, nu este deloc întâm- 
plător, el indicând dorinţa maghiară de a face accesibile părerile ungureşti pentru opiniile 
publice şi factorii de decizie din ţările ce ar putea, cândva, să aibă un cuvânt de spus în 
legătură cu soarta Europei Centrale şi Răsăritene. Oricum, publicarea unor volume de docu- 
mente diplomatice în limbile engleză şi franceză, ca şi traducerea în engleză, franceză şi 
germană a rezultatelor cercetărilor întreprinse de istoricii maghiari cu privire la participarea 
Ungariei la relaţiile internaţionale după primul război mondial, pentru a nu mai aminti de 
faptul că diaspora maghiară a avut şi are în rândurile ei istorici de calibru, unii fiind specialişti 
tocmai în sfera amintită mai sus, toate acestea ne-au uşurat într-un mod decisiv accesul la 
cunoaşterea unor puncte de vedere maghiare, fie din epocă, fie de natură istoriografică. 


Capitolul I 


Románia, Ungaria si problemele reorganizárii 
Europei Centrale si Rásáritene (1920-1921) 


I.1. „Confederaţia economică danubiană” 


O analiză a susţinerii de care s-a bucurat din partea marilor puteri ideea reconstruirii 
unei structuri în regiunea „danubiană”, care să înlocuiască, într-o formă sau alta, 
defuncta monarhie bicefală, demonstrează că eşecul acestei operaţiuni s-a datorat într-o mare 
măsură rivalităţii dintre ţările „cu interese generale”, conflictului de interese politice şi 
economice privitor la Europa Centrală şi Răsăriteană, ca şi opoziţiei ţărilor succesoare. 

Dintre marile puteri, Italia a fost cea care a privit întotdeauna cu maximă anxietate 
orice încercare de refacere - sub orice formă, oricât de diferită de cea originală - a 
Imperiului habsburgic. Conducătorii delegaţiei italiene de la Conferinţa de pace au 
respins cu obstinaţie orice ar fi putut semăna cu vechiul inamic central-european al 
Italiei: uniuni vamale, confederație economică danubiană, Anschluss, pentru a nu mai 
aminti de restauratia habsburgică. Spre exemplu, în mai 1919, delegaţia italiană a 
ameninţat cu o a doua şi de această dată definitivă retragere de la Conferinţa de pace dacă 
o propunere britanică ce viza realizarea unui Zollverein (uniune vamală) danubian era 
pusă în practică împotriva dorințelor Italiei!. Aceeaşi opoziţie fermă a fost reiterată şi în 
primăvara anului 1920 de către ministrul italian de externe, Vittorio Scialoja?. Şi Carlo 
Sforza, înlocuitorul lui Scialoja în iunie 1920, avea sentimente antihabsburgice manifeste, 
el preferând chiar o apropiere de statul iugoslav, cu care, în noiembrie 1920, a semnat 
o convenţie menită a bloca tocmai revenirea Habsburgilor la conducerea vreuneia dintre 
ţările central-europene?. Italia a condamnat vehement cele două încercări ale ex-regelui 
Carol de a reveni pe tronul maghiar în 1921, şi, chiar după preluarea puterii de către 
Mussolini, conducerea italiană avea serioase aprehensiuni, prin 1923-1924, în privinţa 
unei posibile noi încercări franceze de realizare a unei confederaţii economice danubiene^*. 


1. Vezi S. Crespi, Alla difesa d'Italia in guerra e a Versailles, A. Mondadori, Milano, 1937, 
pp. 546-547, 567-569. 

2. Documents on British Foreign Policy (de aici înainte, D. B.F.P.), editat de E.L. Woodward şi Rohan 
Butler, prima serie, vol. VII, Her Majesty's Stationery Office, Londra, pp. 526-527, 553-554. 

3. Christopher Seton-Watson, Italy from Liberalism to Fascism, 1870-1925, Methuen, Londra, 
1967, pp. 577, 580, 582. 

4. Ibidem, p. 682. 

Statele Unite ale Americii n-au avut o politică „danubiană” distinctă şi coerentă în 
primii ani interbelici. În măsura în care preşedintele Woodrow Wilson fusese promotorul 
principiului autodeterminării naţionale, care a constituit baza ideatică a dezmembrării 
Imperiului austro-ungar, s-ar putea crede că delegaţia americană la forumul păcii n-a 
putut sustine vreo structură supranationalá destinată resuscitării defunctei monarhii. Cu 
toate acestea, au existat americani care s-au „molipsit” de la dorinţele foştilor stăpâni ai 
statului bicefal de.conservare a atât de valoroaselor avantaje de care se bucuraseră până 
în 1918. Este cazul profesorului Archibald C. Coolidge, coleg şi prieten al lui Wilson, 
care fusese trimis într-o misiune de informare în diverse regiuni ce făcuseră parte din 
Imperiul habsburgic. Încă de la finele lui 1918, Coolidge raportează delegaţiei americane 
de la Paris faptul că ideile privitoare la Anschluss, ca şi cele referitoare la un posibil 
aranjament economic danubian aveau o mare circulaţie in Austria?. Iar în ianuarie 1919, 
profesorul Coolidge analizează pe larg chestiunea confederației economice dunărene, 
semnalând faptul că existau destui austrieci care considerau că o astfel de realizare nu ar 
fi fost „un fel de reconstrucţie a imperiului dualist”, ci ar fi dat naştere unei structuri 
federale descentralizate, ce ar fi fost benefică pentru întreaga regiune din punct de vedere 
economic şi naţional. Deşi era conştient de obstacolele care stăteau în calea unei asemenea 
întreprinderi, Coolidge era atât de încântat de idee, încât credea că o astfel de structură 
ar fi rezolvat problema austriacă şi ar fi devenit un model de stabilitate, un exemplu 
pentru întreaga lume. 

Opiniile lui Coolidge erau împărtăşite într-o anumită măsură şi de Herbert Hoover, 
„Zeul Alimentaţiei”, şeful A.R.A. (American Relief Administration), un organism fondat 
la începutul lui 1919 pe lângă Consiliul Suprem Aliat, cu scopul de a limita ravagiile 
foametei ce afecta multe ţări europene. Sub auspiciile A.R.A., in prima jumătate a 
anului 1919, au fost ajutate în jur de 20 de ţări de pe „bătrânul continent”, cărora li s-au 
împrumutat aproximativ 1,25 miliarde de dolari”. Se pare că Hoover, punând în funcţiune 
un mecanism complex de ajutorare a ţărilor central- şi est-europene, s-a imaginat ca un 
fel de stăpân atotputernic al regiunii, a fost prea puţin doritor să vadă trasate noile 
frontiere din zonă şi nu a ezitat să apeleze la mijloace de presiune economică pentru a-i 
face mai „mlădioşi” pe liderii statelor succesoare, mai dispuşi la concesii faţă de potentatii 
economiei americane prea puţin interesaţi de aspiraţiile naţionale. Până la urmă însă, în 
măsura în care în toamna anului 1919 americanii au început să se distanteze de chestiunile 
majore europene, s-au limitat — dar nu au dispărut - şi abordările atotcuprinzătoare, din 
direcţie americană, ale chestiunii Europei Centrale şi Răsăritene. 

O perspectivă asemănătoare - însă de provenienţă vest-europeană, nu americană - era 
susţinută şi de către Consiliul Economic Suprem, un organism al Conferinţei de pace 
înfiinţat la 9 februarie 1919 cu scopul de a rezolva probleme economice presante şi de a 


5. Department of State, Papers relating to the Foreign Relations of the United States, The Paris 
Peace Conference (de aici înainte, ER. U.S., P.P.C.), 1919, vol. II, p. 220. 

6. Ibidem, vol. XII, pp. 240-247 ; vol. III, pp. 87-90, 146-150. 

7. Derek H. Aldcroft, Studies in the Interwar European Economy, Ashgate, Aldershot Hands, 
1997, p. 15. 

8. I. Ciupercă, Bucuregti-Washington: diplomație şi petrol, în volumul Relaţii románo-ameri- 
cane în timpurile moderne, editat de Gheorghe I. Florescu, Editura Universităţii „Al.I. Cuza”, 
Iaşi, 1993, pp. 168-172. 

formula politici economice pe termen mediu. Nu numai că acest consiliu a atras atenţia 
asupra necesităţii unui program general european pentru refacere şi reconstrucţie, dar în 
rândurile sale s-au evidenţiat mai multi promotori ai ideilor federative şi confederative?. 
Din interiorul acestui consiliu au provenit unele dintre ideile ce aveau să creeze un 
disconfort semnificativ în unele dintre statele succesoare ; este vorba, spre exemplu, 
despre principiul libertăţii tranzitului, cel puţin pentru o perioadă, în fostul spaţiu 
austro-ungar. 

Au existat şi britanici care au agreat ideea unei confederaţii economice danubiene. 
Este vorba în special despre unii dintre trimişii englezi cu diverse misiuni în regiunea 
Europei Centrale. De pildă, locotenent-colonelul Thomas Montgomery-Cuninghame, 
şeful misiunii militare britanice de la Viena în primăvara anului 1919, şi-a însuşit o idee 
a liderului maghiar Mihâly Kârolyi, în sensul că ar fi trebuit numită o comisie interaliată 
care să promoveze cooperarea între fostele componente ale Austro-Ungariei, cu scopul 
de a se realiza o confederație danubiană menită a preveni Anschluss-ul!. 

Un alt britanic ce a părut cucerit de ideea unei refaceri, cel puţin în plan economic, 
a spaţiului „austro-ungar” a fost generalul Jan Christian Smuts, trimis de către Conferinţa 
de pace, la începutul lui aprilie 1919, să discute cu liderul bolşevic maghiar Béla Kun. 
Printre altele, Kun i-a propus ca „statele danubiene” să negocieze, la Viena sau la Praga, 
pentru a stabili frontierele dintre ele, dar şi pentru a găsi o soluţie de rezolvare în comun 
a problemelor economice cu care se confruntau, adică să se înfiinţeze un fel de „con- 
federaţie danubianá"!, Generalul sud-african a părut încântat de idee şi i-a promis, de 
asemenea, lui Kun că va sprijini invitarea Ungariei la Conferinţa de pace. Însă părerile 
lui Cuninghame şi Smuts aveau să fie respinse de către Foreign Office, care, prin vocea 
lui Eyre Crowe, a anunţat că realizarea unui asemenea aranjament nu era de dorit din 
punctul de vedere britanic”. 

Cei care au jucat însă un rol cu adevărat important în planurile de refacere a unităţii 
central-europene au fost francezii. Raţiunile acestei implicări derivau din faptul că Franţa 
părea a fi moştenitoarea morală a influenţei germane în regiune. Statul francez părea 
singurul care dorea şi dispunea de posibilitatea de a reorganiza - economic, politic şi/sau 
militar - Europa Centrală şi Răsăriteană. Initiatá în toamna anului 1919, detaşarea 
americană de problemele europene avea să fie definitivată în primăvara anului următor, 
o dată cu neratificarea de către Congresul S.U.A. a Tratatului de la Versailles. Rusia 
sovietică şi Germania se aflau, cel puţin pentru moment, în imposibilitatea de a influenţa 
semnificativ evoluţiile din regiune. Italia avea aspirații multiple, însă capacităţi relativ 
modeste de a determina regulile jocului în centrul Europei. Marea Britanie avea interese 
economice în aria central- şi est-europeană, însă aceste interese erau mici comparativ cu 
cele din alte regiuni ale globului si, în plus, britanicii nu-şi propuneau o: implicare 
politică şi militară majoră într-o zonă cu un potenţial de instabilitate semnificativ. 

Însă Franţa nu-şi putea permite să nu se implice în organizarea regiunii. Dacă se 
dorea contrabalansarea pierderii alianţei cu Rusia, în condiţiile în care relaţiile cu brita- 
nicii nu puteau fi întotdeauna foarte cordiale, liderii francezi trebuiau să-şi „construiască” 
un „aliat” în Răsărit. Nici una dintre ţările din regiune - Polonia, Cehoslovacia, România, 
Regatul Sârbilor, Croaților şi Slovenilor, Ungaria, Austria - nu putea înlocui de una 
singură Rusia, nedispunând de potenţialul demografic, economic şi militar care i-ar fi 
conferit un statut de mare putere. Drept urmare, unica soluţie viabilă din punct de vedere 
francez era gruparea statelor din zonă, sub o formă sau alta, pentru a se putea constitui 
într-o contrapondere la previzibila refacere germană, ca şi la pericolul bolşevic. 

Atât timp cât Georges Clemenceau a condus guvernul francez - şi, implicit, politica 
externă - după război (noiembrie 1918 - ianuarie 1920), Franţa şi-a întemeiat politica in 
răsăritul european pe relaţia cu câteva dintre statele care apăruseră sau care îşi lărgiseră 
sensibil teritoriile. Politica franceză a fost în principal construită în jurul Poloniei, la 
care s-au adăugat Cehoslovacia şi România!“. De asemenea, Franţa şi-a dorit - o dorinţă 
rămasă doar în stadiul de deziderat - să alăture acestor ţări o Rusie renăscută după 
coşmarul bolşevic, de la care aştepta aceeaşi contribuţie de aliat antigerman ca şi din 
partea „barierei” polono-cehoslovaco-române. În plus, această grupare de state aliate 
Franţei urma să cuprindă şi ţările baltice, a căror independenţă trebuia promovată. În 
sfârşit, bariera urma să fie completată la extreme de către Finlanda şi Iugoslavia, prima 
pentru a bloca extinderea influenţei germane, iar cea de-a doua pentru a ţine în şah 
aspiraţiile italiene ce vizau Europa Centrală şi Răsăriteană”. 

În această formă, politica franceză de alianţă a favorizat statele respective, liderii 
francezi sprijinindu-şi aliaţii, din punct de vedere politic şi militar. Însă nu întotdeauna 
interesele Franţei au coincis cu cele ale noilor ei aliaţi din Răsărit. În special aspectele 
economice au devenit nesatisfăcătoare pentru ţările est-europene, de aici derivând şi 
posibilitatea unor dispute în cadrul sistemului de alianţe. În acelaşi timp, Franţa a tins să 
ignore anumite puncte de vedere naţionale dacă acestea nu puteau fi încadrate în planurile 
ei strategice. În sfârşit, Franţa a mizat prea mult pe o înţelegere reciprocă în cadrul 
acestei „zone-tampon”, fapt ce nu avea să se materializeze în întreaga perioadă interbelică. 

Noua politică de alianţe a Franţei în Europa Centrală şi Răsăriteană în perioada 
imediat următoare încheierii primului război mondial poate fi caracterizată în general ca 
având obiectivul creării unei aşa-numite ,barriére de l'est". Dacă în timpul războiului 
lupta Franţei şi a aliaţilor ei fusese concentrată doar împotriva Germaniei şi a expansiunii 
ei, după armistițiu această concepţie lipsită de ambiguităţi a trebuit să fie nuanţată. Rusia 
sovietică şi aspiraţiile sale spre Apus au captat atenţia cancelariilor occidentale. Cu toate 
acestea, problema bolşevică (menită în concepţia franceză să fie reglementată printr-un 
cordon sanitaire) nu putea să capete aceeaşi importanţă ca şi cea germană. În consecinţă, 

deşi francezii au încercat să combine „bariera” antigermană cu un „cordon sanitar” 
antirusesc, obiectivul primordial al politicii franceze a rămas acelaşi : întărirea perma- 
nentă a poziţiei Franţei în relaţia cu Germania’. 

Din această perspectivă, a obsesiei germane a liderilor francezi, trebuie privită şi 
chestiunea Anschluss-ului, şi cea conexă, a Habsburgilor. Deşi în cercurile guverna- 
mentale franceze circulase în toamna anului 1918 ideea că unirea Austriei cu Germania 
ar fi putut avea şi aspecte benefice pentru Franta", până la urmă politica oficială a 
Parisului în această problemă a fost aceea că întărirea în acest fel a statului german nu 
era de dorit. Opinia franceză a fost susţinută şi de Marea Britanie şi de Italia, astfel încât 
Tratatul de la Saint-Germain a stipulat că Austria nu putea să renunţe la propria inde- 
pendentá decât cu acceptul expres al Consiliului Ligii Naţiunilor. 

Dorinţa de a bloca Anschluss-ul i-a condus pe unii francezi la susţinerea unor soluţii 
menite să confere substanţă acestui deziderat. Spre exemplu, ştiută fiind incompa- 
tibilitatea dintre restauratia habsburgică şi Anschluss, se poate observa că Parisul nu a 
fost în general adeptul soluţiilor celor mai radicale în chestiunea interzicerii revenirii 
Habsburgilor la conducerea vreuneia dintre ţările central-europene. Comparativ, ati- 
tudinea italiană şi chiar cea britanică în această privinţă au fost mult mai tranşante. Deşi 
susţinute si de francezi - mai mult datorită presiunilor făcute de unele dintre statele 
succesoare aflate în tabăra profrancezá -, declaraţiile antihabsburgice pe care totuşi 
Conferinţa de pace le-a emis în mai multe rânduri au fost în general iniţiative ale Romei 
şi Londrei. 

Mai mult decât atât, au existat trimişi ai Franţei în regiunea Europei Centrale care au 
adoptat poziţii explicit prohabsburgice. Alexandru Vaida-Voevod consemnează într-o 
scrisoare către Iuliu Maniu din aprilie 1919 o discuţie purtată cu reprezentantul Franţei 
la Viena, René Pinon, observând că acesta era un simpatizant al cauzei habsburgice!?. 
Acelaşi Pinon susţinea, tot în primăvara lui 1919, şi înfiinţarea, sub patronajul Franţei, 
a unei confederaţii danubiene centrată pe Austria?. De altfel, René Pinon avea să-şi 
susțină ideile si în unele reviste de prestigiu din perioada respectivă”. 

De asemenea, direct interesate ca Europa Centrală şi de Sud-Est să reprezinte un 
spaţiu economic unic erau unele dintre trusturile şi cartelurile occidentale, dintre care s-a 
remarcat compania franceză Schneider-Creusot. Presiunile exercitate dinspre mediul 
afacerilor asupra factorilor de decizie politică şi militară au reprezentat o constantă 
demnă de luat în seamă a perioadei?. De altfel, dintre liderii unor asemenea trusturi 
economice, ca şi dintre foştii beneficiari austrieci şi maghiari ai prosperității de care se 

bucurase fosta monarhie bicefală s-au recrutat cei mai mulţi dintre susţinătorii integrării 
danubiene. Fostul Imperiu austro-ungar le părea acestora, din punct de vedere economic, 
o unitate ideală, ce trebuia, într-un fel sau altul, refăcută. Prin integrare economică, ei 
înțelegeau fie o uniune vamală a statelor succesoare, fie un anumit sistem de preferinţe 
care ar fi refăcut modelul comercial anterior. Însă conducătorii statelor succesoare nu 
erau atât de convinşi în privinţa necesităţii unei uniuni vamale, fapt remarcat şi de 
profesorul american Archibald Coolidge: „Negocierile în chestiuni vamale sunt în mod 
proverbial dezagreabile, iar a realiza o uniune comercială între patru, cinci sau mai multe 
state egale este practic imposibil. Chiar dacă s-ar întâmpla aşa ceva, de fiecare dată când 
s-ar sugera vreo modificare, ar apărea noi probleme. Doar o libertate comercială 
universală ar rezolva chestiunea ; însă dacă aceasta ar exista, principala rațiune pentru o 
confederație ar dispărea. Si cine doreşte o astfel de confederație? Ungaria? Da, [...] 
însă există puţine indicii că şi alţi presupuşi membri o doresc într-adevăr. Cei mai mulţi 
dintre ei sunt foarte încrezători în măreţia lor proaspăt descoperită şi se consideră 
capabili să reziste singuri”%. l 

Revenind la politica franceză cu privire la partea estică a continentului european, 
trebuie spus că în ianuarie 1920 aceasta a suferit o schimbare semnificativă. Georges 
Clemenceau a pierdut, în favoarea lui Paul Deschanel, alegerile prezidențiale desfăşurate 
în 16 ianuarie, astfel încât conducerea guvernului francez - si a Ministerului de Externe - 
a fost preluată, la 20 ianuarie, de către Alexandre Millerand. Imediat şi-a făcut simțită 
prezenţa o transformare evidentă a politicii externe franceze. Ea deriva nu atât din 
«opiniile diferite ale noului lider de la Quai d'Orsay faţă de cele ale lui Clemenceau, cât 
din noul context internaţional, sensibil modificat faţă de cel din 1919. În plus, noul 
secretar general din Ministerul de Externe francez era Maurice Pal6ologue, omul care a 
condus, sub îndrumarea lui Millerand, politica externă a Franţei vreme de câteva luni. 

Această schimbare se datora faptului că sistemul conceput în primăvara lui 1919 
pentru a asigura securitatea Franţei începea să se clatine. Motivele sunt cunoscute : 
refuzul Senatului american de a ratifica Tratatul de la Versailles şi tratatul de garanţii 
pentru Franţa, graba cu care britanicii s-au prevalat de neratificarea americană pentru a 
se deroba ei înşişi de orice fel de angajament explicit cu privire la securitatea statului 
francez şi apropierea italo-britanică destinată în principal blocării unei presupuse hege- 
monii franceze în Europa. 

Millerand a început să se gândească la faptul că precedenta politică franceză, care se 
bazase doar pe statele succesoare victorioase, era insuficientă pentru a asigura Franţei o 
poziţie predominantă în Europa Centrală. Noii lideri de la Paris au început să considere 
că politica lui Clemenceau îndepărtase din sfera franceză două ţări - Austria si Ungaria - 
de reală importanţă economică, geografică şi strategică, facilitând pe termen scurt 
influenţa Marii Britanii şi a Italiei în regiune, iar pe termen lung conducând cele două 
ţări în braţele Germaniei, o perspectivă care îi alarma in mod special pe conducătorii 
diplomaţiei franceze. 

În consecinţă, la Quai d'Orsay s-a decis reconsiderarea politicii danubiene a Franţei. 
Millerand şi Paléologue au ales Ungaria drept centru al unei scheme menite a resuscita 
influenţa franceză in Europa Centrală şi Răsăriteană. Raţiunile pentru care au optat 

pentru Ungaria - adică exact (ara cu care Franţa avusese cele mai ostile relaţii - erau 
multiple: din punct de vedere geografic, economic şi al comunicaţiilor, Ungaria era 
considerată un centru firesc pentru o structură central-europeană ; Budapesta a fost 
preferată Vienei mai cu seamă datorită faptului că în Austria situaţia era incertă, guvernul 
de stânga de acolo părând incapabil să stăpânească situaţia ; în Ungaria însă guverna un 
regim conservator ce părea capabil să „consolideze” situaţia internă ; apoi, Ungaria se 
găsea mai aproape de Polonia, tara care urma să rămână din punct de vedere militar 
principalul aliat al Franţei din Răsărit; şi Budapesta s-a arătat mai receptivă la ideile 
franceze decât Viena, aceasta din urmă încă gândindu-se la Anschluss?. În plus, francezii 
doreau ca Ungaria să semneze pacea, iar o posibilă apropiere franco-maghiară nu ar fi 
făcut decât să faciliteze parafarea Tratatului de la Trianon. 

Desi există o bogată literatură dedicată „idilei” franco-ungare din primăvara si vara 
lui 1920", credem că rămân în continuare destule neclarităţi în privinţa evoluţiilor 
politico-diplomatice din acea vreme, ca şi în privinţa motivatiilor ce au stat la baza 
anumitor acţiuni şi atitudini, în special ale diplomaţiei franceze. Spre exemplu, nici unul 
dintre istoricii care au scris despre negocierile franco-maghiare din 1920 nu a reuşit să 
identifice un plan concret şi coerent privitor la aşa-numita „confederație economică 
danubiană”. Ce aspect practic urma să ia această iniţiativă: o simplă încercare de 
promovare a cooperării economice în cadrul fostului spaţiu austro-ungar, o ipotetică 
uniune vamală între anumite ţări din centrul Europei sau o imensă structură statală 
confederativă destinată să înlocuiască Austro-Ungaria - eventual şi Rusia - ca factor de 
putere pe harta geostrategică şi economică a „bătrânului continent”? Nu reiese de 
nicăieri cu claritate că francezii ar fi dispus de un plan care să confere substanţă unei 
sintagme - „confederație economică danubiană” sau „bloc danubian unificat” - a cărei 
caracteristică esenţială era tocmai imprecizia. De altfel, ne putem întreba dacă nu cumva 
francezii au cultivat intenţionat acest caracter vag al termenului, dacă nu cumva s-a dorit 
ca prin această imprecizie să-i fie oferit imaginaţiei maghiare - oricum extrem de 
prolifică - un spaţiu de desfăşurare şi, în acelaşi timp, ca susceptibilitátile inevitabile ale 
celorlalte state succesoare să nu găsească argumente clare pe care să se întemeieze. În 
felul acesta, maghiarii au putut să spere - ceea ce doreau din tot sufletul - că există o cát 
de mică posibilitate ca verdictul foarte drastic cu care se încheiase pentru ei primul 

război mondial să fie schimbat, iar cehii, românii şi iugoslavii nu şi-au permis să critice 
cu duritate ceva ce le fusese prezentat doar ca o iniţiativă deloc primejdioasă de cooperare 
economică regională. 

Evoluţia evenimentelor a confirmat, de altfel, caracterul echivoc al politicii franceze 
şi faţă de Ungaria, şi faţă de statele succesoare victorioase. Negocierile franco-maghiare 
au debutat la 17 martie 1920, la Paris, între Maurice Paléologue si Károly Hâlmos, 
acesta din urmă neavând nici o calitate oficială, ci doar asumându-şi un rol de intermediar 
între guvernul francez şi liderii de la Budapesta”. Merită remarcat faptul că aceste 
discuţii au început exact în momentul în care, practic, tratatul de pace cu Ungaria fusese 
definitivat într-o formă ce nu lua în seamă cererile maghiare, iar încercarea italo-britanică 
de a modifica textul proiectului de tratat tocmai eşuase, datorită, printre altele, şi reacției 
ferme a reprezentanţilor Franţei. 

Această atitudine ambivalentă a diplomaţiei franceze s-a menţinut de-a lungul lunilor 
martie, aprilie şi mai 1920. Pe de o parte, oficial, prin membrii săi în Conferinţa 
Ambasadorilor, Philippe Berthelot (un prieten personal al lui Beneš) şi Jules Laroche, 
Franţa nu s-a arătat dispusă la vreo modificare în textul tratatului de pace, singurul 
moment de aparentă renunțare la inflexibilitatea sa fiind emiterea, în 6 mai 1920, a 
aşa-numitei scrisori insotitoare a tratatului (lettre d'envoi/covering letter). Pe de altă 
parte, în negocierile secrete cu maghiarii, Paléologue promitea - fără însă să fie darnic 
în detalii şi nici precis în ceea ce spunea - ajutor economic şi sustinere politică pentru 
Ungaria din partea Franţei. 

Evoluţia discuţiilor franco-maghiare a relevat cu exactitate ceea ce dorea partea 
ungară să obţină de la această apropiere de Franţa: anumite teritorii din Cehoslovacia, 
România şi Regatul Sârbilor, Croaților şi Slovenilor, plebiscite în alte zone, autonomie 
teritorială în alte regiuni, libertatea tranzitului în spaţiul danubian, despăgubiri pentru 
ocupaţia românească din Ungaria din 1919 şi modificarea prevederilor militare ale proiec- 
tului păcii. Aceste cerințe maghiare, reunite într-un memorandum din 23 aprilie 1920, 
presupuneau, în fond, schimbarea radicală a proiectului de tratat de pace cu Ungaria. 

Francezii, oricât de interesaţi ar fi fost de avantajele economice pe care le-ar fi putut 
obţine de la Ungaria - monopolul căilor ferate, al vămilor, controlul asupra celei mai 
importante bănci comerciale din Ungaria, construirea unui mare port comercial pe 
Dunăre la Budapesta ş.a. -, nu-şi puteau permite să arunce în aer întregul aranjament 
privitor la Europa Centrală şi Răsăriteană conceput la Conferinţa de pace. Procedând 
astfel, şi-ar fi înstrăinat multe dintre statele din regiune, considerate a fi în sfera franceză 
de influenţă”, şi ar fi trebuit să treacă peste opoziţia anglo-italiană, extrem de sensibilă 

la tendinţele „hegemonice” franceze. Ca să nu mai amintim de faptul că Franţa era în cel 
mai înalt grad interesată ca sistemul de tratate conceput la reuniunea păcii să fie 
indestructibil, să nu sufere nici un fel de modificări substanţiale. Or, dacă Franţa ar fi dat 
tonul revizuirii, atunci procesul ar fi putut continua şi existau şanse serioase ca el să fie 
scăpat de sub control. 

În consecinţă, după 23 aprilie 1920, deşi discuţiile nu au luat sfârşit, francezii 
presând în continuare pentru obţinerea de concesii suplimentare în materie economică, 
dinspre Paris a devenit vizibilă o reticentá în a se mai promite ceva concret ungurilor. 
Guvernul francez se angaja doar să faciliteze şi să sprijine discuţiile dintre Ungaria şi 
vecinii săi, să promoveze acceptarea sistemului de protejare a minorităţilor, îşi oferea 
bunele oficii pentru a repara greşelile păcii în chestiuni naţionale şi economice, spre 
binele tuturor, însă eventualele reajustări urmau să aibă loc paşnic şi fără schimbarea 
structurii generale a tratatului de pace. Cu alte cuvinte, nici una dintre promisiunile 
francezilor nu-i angaja pe aceştia cu ceva concret. 

Maghiarii însă au priceput altceva. Probabil că ei au suprainterpretat cuvintele 
Parisului, s-au lăsat conduşi de propriile dorinţe şi n-au înţeles că francezii nu intenționau 
să schimbe practic nimic din ceea ce se stabilise în privinţa Europei Centrale şi 
Răsăritene. Sau poate că liderii maghiari, în disperare de cauză, aflându-se într-o situaţie 
fără ieşire şi nedispunánd de nici o contraofertă viabilă - britanică sau italiană -, au 
decis să meargă până la capăt pe mâna francezilor, sperând că până la urmă va ieşi ceva 
din apropierea franco-ungară. Cert este faptul că, la 22 iunie 1920, s-a semnat, la 
Budapesta, un acord între guvernul maghiar şi concernul francez Schneider-Creusot cu 
privire la închirierea căilor ferate ungare, construirea unui port fluvial la Budapesta, a 
unei hidrocentrale şi a unui canal Dunăre-Tisa şi livrarea către francezi a unei părţi 
considerabile din acţiunile Băncii de Credit General din Ungaria. În compensație, 
guvernul francez reitera, de această dată în mod public, declaraţia pe care o făcuse cunos- 
cută anterior doar părţii maghiare : „Respectând cu fidelitate tratatul de pace pe care l-a 
semnat, inspirându-se din scrisoarea adresată de Puterile Aliate şi Asociate delegaţiei 
maghiare [scrisoare insotitoare a tratatului de pace, din 6 mai 1920], guvernul francez 
este dispus să-şi ofere bunele sale servicii tuturor tentativelor de înţelegere amiabilă între 
Ungaria şi vecinii săi pentru a face să dispară orice cauză de ostilitate între părţile inte- 
resate. Aceste tentative ar avea ca scop, în condiţiile indicate în scrisoare, fie să corijeze 
unele nedreptáti, fie să completeze stipulaţiile deja existente cu privire la protecţia 
minorităţilor”. 

Deşi contele Saint-Sauveur, unul dintre şefii concernului Schneider-Creusot, prezent 
la Budapesta, în 22 iunie 1920, pentru semnarea acordului economic dintre firma pe care 
o reprezenta şi guvernul maghiar, s-a referit în declaraţiile sale la apariţia „unui sistem 


teroarea albă şi guvernul ei calcă docil pe urmele guvernului roşu. S-a schimbat numai 
eticheta. Aceleaşi intrigi pe lângă marile puteri occidentale, aceeaşi vânzare la mezat a bogă- 
tiilor ţării numai şi numai pentru a obţine o revizuire a tratatului de la Trianon care ar lăsa iar 
sub jugul hunic de la Budapesta pe românii, pe slovacii şi pe sârbii eliberaţi. De data aceasta 
nu mai sunt americanii şi englezii, ci spre marea noastră surprindere e însăşi Franţa ...aceea 
care pare c-ar vrea să profite de o politică de bacşişuri economice oferite de un stat inamic în 
dauna credincioşilor ei aliaţi din zile negre”. 
29. Apud V. Moisuc, Premisele izolării politice..., p. 93. 

economic unificat” în regiune sau a unei „federaţii a tuturor statelor central-europene şi 
balcanice”%, asemenea exprimări nu şi-au găsit locul în actele oficiale sau oficioase 
franceze. Saint-Sauveur îşi permitea, în calitatea sa de persoană particulară, să spună 
ceea ce dorea sau, mai exact, ceea ce voiau ungurii să audă. Însă autorităţile franceze au 
fost foarte atente la formulări, ca nu cumva să se înţeleagă că fac vreo promisiune 
concretă, că îşi iau vreun angajament în privinţa modificării termenilor păcii sau a 
frontierelor. 

Pe de altă parte, oficialităţile franceze au fost, de asemenea, destul de precaute să nu 
utilizeze în discuţiile cu partea maghiară acele formulări care să anuleze speranţele 
ungurilor şi s-au ferit să exprime explicit faptul că Franţa nu avea, practic, nimic de 
oferit Ungariei, din perspectiva a ceea ce dorea aceasta din urmă. Deşi s-a exprimat 
opinia că, „în realitate, guvernul francez nu exclude deloc posibilitatea rectificărilor de 
frontieră, dar evită să se angajeze scris în acest sens"?!, părerea noastră este opusă. 
Guvernul francez excludea modificările de frontieră din simplul motiv că nu-şi permitea 
să declanşeze o operaţiune al cărei final se putea dovedi tragic chiar pentru Franţa. Nu 
ştim in ce măsură au cochetat liderii francezi - în perioada martie-iunie 1920 - cu ideea 
înfiinţării unei „confederaţii economice danubiene”, însă ni se pare cert că la finele lunii 
iunie orice aspirație în această direcţie îşi pierduse actualitatea. 

Mai mult decât atât, guvernul francez trebuia să răspundă protestelor care veneau din 
varii direcţii. În primul rând, cei care şi-au exprimat nemulţumirea, la Budapesta, ca şi 
la Paris, au fost britanicii?. În mai multe rânduri, în mai şi iunie 1920, diplomaţia 
britanică a atras atenţia atât guvernului maghiar, cât şi celui francez în privinţa incompati- 
bilităţii dintre aranjamentele economice preconizate de negocierile franco-ungare şi 
conţinutul tratatului de pace cu Ungaria învinsă. Statul maghiar nu putea, din punct de 
vedere legal, să le ofere francezilor surse financiare necesare achitării reparațiilor de 
război către toţi Aliaţii. După semnarea acordului din 22 iunie 1920, protestele britanice 
s-au intensificat. Li s-au alăturat, cu deosebită intensitate, şi cele italiene. De asemenea, 
a crescut în mod considerabil nervozitatea în ţările vecine Ungariei: Cehoslovacia, 
România şi Regatul Sârbilor, Croaților şi Slovenilor. De asemenea, chiar în Franţa căpăta 
amploare o opoziţie faţă de politica franceză privitoare la spaţiul central- şi est-european. 
Iar nemulţumirile franceze interne pe această temă proveneau nu numai din partea 
opoziţiei parlamentare, ci şi din direcţia Ministerului de Externe, unde, în afara lui 
Maurice Paléologue, existau prea puţini simpatizanți ai apropierii de Ungaria în detri- 
mentul celorlalte state succesoare. 

Liderii francezi au fost nevoiţi să-şi precizeze poziţia. Imediat după semnarea acordului 
economic franco-ungar, Alexandre Millerand le-a trimis o telegramă circulară ambasa- 
dorilor francezi din ţările interesate, în care sublinia caracterul economic al negocierilor 
cu Ungaria, țelul politicii franceze fiind normalizarea întregii regiuni danubiene. Textul 
lui Millerand scotea în evidenţă faptul că activitatea diplomaţiei franceze nu era îndreptată 


30. Apud M. Ádám, The Little Entente and Europe..., p. 83. 

31. V. Moisuc, Premisele izolării politice..., p. 93. 

32. Gyorgy Ránki, Economy and Foreign Policy. The Struggle of the Great Powers for Hegemony 
in the Danube Valley, 1919-1939, East European Monographs, distribuitá de Columbia 
University Press, New York, 1983, pp. 14-15. 

împotriva vecinilor Ungariei, ci doar îşi propunea să destrame izolarea în care se găseau 
Ungaria şi Austria, în special din punct de vedere economic, pentru că altfel cele două 
ţări ar fi căzut în braţele Germaniei. În sfârşit, telegrama accentua semnificaţia între- 
prinderii franceze pentru normalizarea şi prosperitatea regiunii dunărene, văzută ca un 
bloc condus de către Franţa“. 

Devenise cât se poate de limpede că liderii francezi nu erau pregătiţi să meargă atât 
de departe pe cât sperau maghiarii. Aceştia din urmă s-au găsit puşi în faţa alternativei : 
sau renunţau, îndreptându-şi atenţia şi favorurile către britanici, sau fortau nota, încercând 
să-i determine pe francezi să le ofere asigurări politice clare, palpabile. Au ales cea de-a 
doua variantă. S-au decis să-i şantajeze pe francezi, comunicându-le că, pentru a trece 
consistentele concesii economice prin Parlament, era nevoie de o promisiune explicită şi 
concretă din partea Franţei. Într-un aide-mémoire prezentat de Károly Hálmos lui 
Paléologue la 23 iunie 1920, maghiarii solicitau nici mai mult, nici mai puţin decât 
modificarea clauzelor militare ale Tratatului de la Trianon, păstrarea de către Ungaria a 
unor teritorii ce urmau să fie cedate Austriei şi ca „guvernul francez să dea instrucţiuni 
misiunilor sale militare din regiunile ocupate de ţările limitrofe de a se îngriji, în mod 
activ, de soarta locuitorilor de naţionalitate ungară, ca şi a supuşilor unguri rămaşi sub 
dominație străină”3€. 

Răspunsul francez a ilustrat poziţia ambiguă a diplomaţiei pariziene : în mod oficial, 
cererile maghiare au fost respinse, însă verbal li s-a comunicat reprezentanţilor maghiari 
de la Paris că se pot discuta anumite aspecte ale revendicărilor ungare’. De altfel, a şi 
avut loc o întrevedere între Jules Laroche, subdirectorul Secţiei „Europa” de la Quai 
d'Orsay, şi maghiarii Kâroly Hâlmos şi Imre Csâky. Laroche le-a spus ungurilor că le 
înţelegea dorinţele, dar considera că nu trebuie depăşit cadrul păcii, pentru a nu se inter- 
preta totul în sensul unei schimbări a politicii externe franceze faţă de ţările din regiune. 
Concret, Laroche vedea ajutorul francez doar în privinţa localizării Comisiei Interna- 
tionale a Dunării la Budapesta, ceea ce pentru maghiari era un paliativ modest*. 


I.2. Alianţă polono-románo-maghiará 
sau cehoslovaco-iugoslavo-română ? 


Însă liderii maghiari nu s-au lăsat descurajati, ei încercând, de asemenea, să profite de 
pe urma războiului sovieto-polonez. Maghiarii începuseră să se gândească de câtva timp?” 

la Polonia ca la un posibil aliat?*. Lansată de partea maghiară, ideea unei granite comune 
polono-ungare în regiunea Slovaciei a fost primită cu interes de către polonezi”. 
Conducătorii Poloniei aveau nevoie de aliaţi de încredere, în condiţiile în care relaţiile cu 
statul bolşevic nu puteau fi decât încordate, iar cele cu Germania cunoscuseră o răcire 
accentuată la începutul lui 1920“. În plus, tot atunci, s-a produs o apropiere ger- 
mano-cehoslovacă - materializată în semnarea unui important tratat comercial între cele 
două ţări“ -, fapt ce nu putea decât să stârnească aprehensiuni serioase în Polonia, ştiute 
fiind conflictul ceho-polonez cu privire la regiunea Tesin şi cel polono-german referitor 
la Silezia Superioară şi aşa-numitul „coridor polonez"?.. 

Mai mult decât atât, liderii de la Varşovia deciseseră, în primăvara lui 1920, să 
rezolve pe calea armelor diferendele teritoriale cu sovieticii: la sfârşitul lunii aprilie, 
polonezii au lansat o ofensivă în Ucraina, care initial s-a bucurat de succes“. La 
începutul lui mai 1920, Ungaria şi-a oferit ajutorul militar împotriva bolşevicilor şi 
sprijinul împotriva Cehoslovaciei, în schimbul asistenţei poloneze în negocierile ei cu 
vecinii şi în echiparea armatei“. Polonezii, deşi precauti, au promis ajutor militar şi au 
contemplat avantajele unei alianţe polono-româno-maghiare“5. 

Contraofensiva rusească împotriva Poloniei, care a început în iunie 1920%, a stimulat 
ofertele maghiare de ajutor, ca şi temerile franceze. Deoarece înaintarea rusească a 
continuat, Cehoslovacia şi-a declarat neutralitatea la 7 august şi a împiedicat transportul de 
arme către Polonia“”, oferind astfel argumente acelora care gândeau cá Ungaria reprezenta 
o barieră mai bună împotriva comunismului şi a Germaniei decât Cehoslovacia“. În plus, 
liderii maghiari“? au cerut puterilor occidentale, în condiţiile în care frontul polonez se 

prăbuşise, să li se permită să ocupe Slovacia de răsărit şi Ucraina subcarpatică, pe 
motivul că Cehoslovacia era incapabilă să apere acele teritorii împotriva Armatei Roşii“. 
Răspunsul venit de la Paris (Londra susţinea aceeaşi poziţie) nu a intersectat însă 
orizontul de aşteptare al maghiarilor, mai ales că nervozitatea de la Praga şi Bucureşti 
atinsese cote alarmante?!, Într-o telegramă circulară din 29 iulie 1920, Alexandre 
Millerand a dezavuat explicit intenţiile maghiare?. 

Pe de altă parte, francezii erau extrem de îngrijoraţi de situaţia militară a Poloniei, 
care devenise disperată în iulie-august 1920, existând chiar posibilitatea pierderii Varșoviei’. 
Franţa s-a alăturat Marii Britanii şi Italie?^ in blamarea „imperialismului” polonez, dar, 
în acelaşi timp, a promis ajutor, însă numai după ce, la 10 iulie, premierul polonez, 
Wladistaw Grabski, a acceptat să urmeze recomandările franceze cu privire la Vilnius, 
Teăin şi graniţa răsăriteană a Poloniei?. Asistenţa franceză s-a manifestat în mai multe 
feluri. În primul rând, s-au trimis o misiune militară condusă de generalul Maxime 
Weygand, ca şi unele transporturi cu material de război. În al doilea rând, francezii au' 
adoptat o tactică diplomatică menită a tine Germania în afara conflictului. În sfârşit, s-a 
încercat promovarea unei combinaţii polono-româno-maghiare, singura capabilă, potrivit 
francezilor, să blocheze răspândirea molimei bolşevice spre Europa. Această dorinţă 
franceză se plia foarte bine pe afinităţile şi contactele maghiaro-polone amintite mai sus. 
Însă atragerea României într-un astfel de aranjament s-a dovedit mult mai greu de 
realizat”. 

Miklós Horthy îi trimisese o scrisoare, la 6 iunie 1920, liderului polonez Józef 
Piłsudski, rugându-l să promoveze reglementarea disputei româno-maghiare“”. Răspunsul 
lui Pilsudski, datat 10 iulie, dovedea cá şi polonezii erau interesaţi de o apropiere 
polono-româno-maghiarăs5. În aceeaşi perioadă, ministrul de externe polonez, Eustachy 
Sapieha, l-a convocat pe reprezentantul României la Varşovia, Alexandru Florescu, 
pentru a-l întreba despre posibilitatea unei asemenea apropieri şi a-l informa referitor la 
strângerea relaţiilor ungaro-polone??. Nu am reuşit să identificăm recomandările pe care 
guvernul român i le-a trimis lui Florescu la Varşovia în privinţa liniei politice ce trebuia 
urmată, însă se poate constata, în vara lui 1920, o relativă disponibilitate a românilor de 
a discuta cu maghiarii. Era probabil o atitudine promovată la cererea expresă a Franţei“. 

De partea românească, se pare că regele Ferdinand şi generalul Averescu erau pentru 
apropierea de Ungaria, în timp ce Take Ionescu încă oscila, încercând să reconcilieze 
ireconciliabilul : negocierile sale cu Beneš privitoare la Mica Înţelegere şi apropierea de 
Ungaria. Această dilemă a ministrului român de externe a fost rezolvată de către guvernul 
maghiar, care nu avea decât o singură preocupare - teritoriul pierdut, şi astfel negocierile 
au eşuat foarte repede, deoarece antagonismul era imposibil de depăşit. 

În pofida acestui eşec al încercării de apropiere románo-maghiará, trebuie remarcat 
faptul că în prima jumătate a lunii august 1920, deci în momentul cel mai dificil pentru 
polonezi din conflictul lor cu sovieticii, s-a desfăşurat un duel diplomatic de proporţii în 
cadrul căruia România a jucat un rol semnificativ, dacă nu chiar decisiv. Disputa nu s-a 
derulat între susţinătorii unei aşa-numite „confederaţii economice danubiene” şi cei ai 
unei „Mici Înţelegeri” aflate în stadiul de proiect, ci între un plan francez ce viza 
constituirea unei alianţe polono-románo-maghiare cu caracter antibolsevic, a cărei apariţie 
părea vitală pentru interesele Parisului în acel moment, şi un plan ceh referitor la o 
alianţă antimaghiară a tuturor vecinilor Ungariei. Se poate observa cu uşurinţă că 
singurul element comun al celor două potenţiale alianţe era România. Or, pentru liderii 
de la Bucureşti, nici una dintre cele două scheme nu era întru totul satisfăcătoare. Pe de 
o parte, interesul românesc pentru strângerea relaţiilor cu Polonia era o certitudine? 
însă el nu era destul de consistent pentru a conduce la angrenarea ţării într-o aventură 
militară antisovietică“, cu atât mai puţin pentru a determina acceptarea vreunei pretenţii 
teritoriale maghiare. Pe de altă parte, schema cehească de alianţă nu era foarte atractivă 
pentru România din pricina evidentei preponderente slave, în condiţiile în care principalul 
pericol pentru statul român nu era cel maghiar, ci cel răsăritean, în ultimă instanţă tot 
slav, chiar dacă momentan purta masca ideologică bolşevică. 

În această conjunctură extrem de complexă, guvernul român a adoptat o atitudine de 
expectativă, aşteptând anumite clarificări ce trebuiau să ofere substanţă importantei 
decizii care urma să fie adoptată. În consecinţă, guvernul român a ascultat sfaturile 

atunci, Ion I.C. Brătianu) aveau în vedere o alianţă româno-polonă, la care s-ar fi putut 
alătura Ungaria şi Ucraina (D.B.F.P., vol. VI, pp. 173, 276). 

franceze de a se apropia de Polonia şi de a discuta cu oficialităţile maghiare, însă aceste 
acţiuni nu s-au soldat cu vreun angajament semnificativ, cei de la Bucureşti privind 
chiar cu justificată îngrijorare efuziunile polono-ungare$ó. Anticomunismul regimului de 
la Budapesta era privit cu indreptátire la Bucureşti ca fiind doar un instrument pentru 
atingerea unor țeluri teritoriale precise, deşi momentan ele vizau numai statul cehoslo- 
vac". În plus, autorităţile române nu puteau să nu observe opoziţia fermă a guvernelor 
de la Londra şi Roma faţă de schema francezi?. 

Între timp, activitatea maghiară din timpul crizei poloneze“ şi zvonurile, încurajate 
de unguri, cu privire la promisiunile franceze făcute lor (tensiunea din regiune a atins 
apogeul atunci când presa internaţională a devenit gazda zvonurilor referitoare la 
semnarea unui presupus acord politic şi militar între Franţa şi Ungaria - aşa-numitul 
„Acord de la Gódóló") au precipitat alianţa cehoslovaco-iugoslavă, primul stadiu al ceea 
ce avea să devină mai târziu Mica Înţelegere”. La Belgrad, în 14 august 1920, Edvard 
Beneš, ministrul de externe cehoslovac, a semnat o alianţă defensivă cu Regatul Sârbilor, 
Croaților şi Slovenilor, indicând Ungaria ca un posibil agresor”. Imediat după aceea, 
Beneš a venit la Bucureşti pentru a purta discuţii cu oficialităţile române. Ministrul 
român de externe, Take Ionescu, a fost de acord, pentru moment, doar cu un protocol de 

neutralitate în războiul sovieto-polonez? si cu o promisiune verbală de asistenţă mutuală 
în cazul unui atac maghiar. Deci, în fond, era vorba despre aceeaşi atitudine de expec- 
tativí?. Mai mult decât atât, Take Ionescu a înaintat o propunere privitoare la o variantă 
de alianţă formată din cinci state (România, Cehoslovacia, Iugoslavia, Polonia şi Grecia), 
ea putând fi ulterior extinsă şi asupra altor ţări din regiune. Aceasta a fost, de altfel, şi 
motivaţia principală pentru amânarea intrării României în schema propusă de cehi: s-a 
decis că România va adera la convenţia de alianţă dintre Cehoslovacia şi Iugoslavia, dar 
nu imediat, ci numai după epuizarea tuturor posibilităţilor de constituire a unei alianţe 
mai largi”. 

S-a consemnat în epocă, şi mulţi dintre istoricii români, cehi şi sârbi au susţinut 
ulterior, faptul că, fie şi în condiţiile în care România nu se angajase pe deplin, sistemul 
care a devenit repede cunoscut ca Mica Înţelegere se afla efectiv în funcţiune în vara 
anului 1920”; şi s-a spus aproape imediat cá el era direcționat împotriva patronajului 
francez asupra Ungariei”. Acest pas nu a fost bine primit la Paris", fiind văzut ca o 
blocare a politicii franceze cu privire la construirea unei structuri antibolşevice formată 
din Polonia, România şi Ungaria, la care Cehoslovacia şi Iugoslavia s-ar fi putut alătura*. 

Se pare că liderii români nici nu au acceptat, nici nu au respins complet vreunul dintre 
cele două planuri de alianţă care le-au fost propuse în acel moment. Părerea noastră este 
că Mica Înţelegere nu era încă formată în august 1920. Ar trebui subliniat faptul că 

planul Beneš şi planul Ionescu cu privire la Mica Înţelegere nu erau complementare”, 
între cele două concepţii existând deosebiri considerabile şi prea puţine apropieri. 
Propunerea cehă era pur şi simplu o expresie a ingrijorárilor de la Praga în privinţa 
agresivitátii maghiare, care în acel moment părea a avea drept obiectiv principal tocmai 
tânărul stat cehoslovac“. În schimb, liderii de la Bucureşti nu erau atât de înspăimântați 
de maghiari, experienţa confruntărilor militare din 1919 fiind favorabilă românilor, ce 
păreau a fi capabili să-şi tranşeze singuri diferendele cu ungurii. Însă aprehensiunile 
româneşti erau în acea vreme mult mai vizibile în relaţia cu inamicul de la răsărit. În 
consecinţă, proiectul lui Take Ionescu preconiza realizarea unei alianţe a cinci state 
contra oricărei agresiuni, formulă menită să aducă României un spor de securitate la 
graniţa dinspre est. Însă Beneš avea îndoieli în privinţa viabilitátii proiectului propus de 
ministrul român de externe, reţinerile sale vizând posibilitatea unei apropieri polono- 
-cehe ; în plus, liderul ceh obiecta că planul lui Take Ionescu ar perpetua regimul celor 
două tabere înarmate de dinainte de război, ar bara calea spre reconciliere şi ar plasa 
noile state sub tutela diplomatică a Puterilor Aliate?!. 

Drept urmare, se poate spune că vizita lui Edvard Beneš la Bucureşti din august 1920 
s-a soldat, în mare măsură, cu un eşec. Declaraţiile comune de colaborare, ca şi 
promisiunile reciproce făcute la finalul discuţiilor nu erau decât formule protocolare 
menite să acopere o nereușită diplomatică. De altfel, un observator atât de avizat al 
realităţilor politice interne si internationale precum Alexandru Marghiloman a intuit 
foarte exact realitatea din spatele declaraţiilor de presă: Mica Înţelegere, în forma ei 
cehoslovaco-iugoslavo-română, era încă departe de a se realizat?. Nici cealaltă soluţie, o 
alianţă polono-maghiaro-románá, nu mai era de actualitate, mai ales că polonezii au 
reuşit să respingă ofensiva sovietică în septembrie 19209, fapt ce le-a permis să privească 
mai circumspecti propunerile maghiare de alianţă. 


1.3. „Mica Înţelegere în cinci” 


În perioada care a urmat, septembrie-noiembrie 1920, s-a desfăşurat o operaţiune de 
amploare a diplomaţiei româneşti, ce a luat forma unui periplu al ministrului de Externe 
român, Take Ionescu, prin diverse capitale europene, în special occidentale. Partea 
principală a acestui voiaj diplomatic a avut loc la Paris, unde Take Ionescu a efectuat o 
prelungită vizită oficială, el deplasându-se însă ulterior şi la Roma, şi la Londra. După 

o scurtă revenire la Bucureşti, şeful diplomaţiei româneşti a plecat la Praga şi Varşovia. 
Circuitul european al lui Ionescu ar fi trebuit încheiat la Atena (sau, eventual, urma să 
vină la Bucureşti premierul grec Elephterios Venizelos), însă această ultimă etapă a lipsit 
din varii motive. 

Obiectivele acestei activităţi diplomatice româneşti susţinute vizau rezolvarea unor 
chestiuni rămase în suspensie din timpul desfăşurării Conferinţei de pace de la Paris (în 
principal obţinerea recunoaşterii internaţionale a apartenenţei Basarabiei la Regatul 
României), contractarea unor împrumuturi financiare menite să acopere, fie şi partial, 
stringentele necesităţi pecuniare cu care se confrunta statul român, calmarea temerilor 
franceze privitoare la transformarea alianţei cehoslovaco-iugoslave într-o asociaţie central- 
şi est-europeană aflată în afara controlului Franţei şi, în sfârşit, dar nu în cele din urmă, 
convingerea diverselor cancelarii europene de necesitatea şi viabilitatea constituirii unei 
„Mici Înţelegeri” într-o formă extinsă (planul Take Ionescu de alianţă „în cinci”). 

Încă de la sfârşitul lunii august 1920, ministrul României la Paris, Dimitrie Ghica, 
trimitea o telegramă la Bucureşti în care prezenta iritarea stârnită în capitala Franţei de 
semnarea alianţei cehoslovaco-iugoslave şi de posibila alăturare românească la planul 
antimaghiar al lui Beneš. Maurice Paléologue, secretarul general al Ministerului de 
Externe francez, îi reiterase că interesul Franţei era „revenirea la o viaţă normală în 
Europa Centrală şi Orientală prin refacerea relaţiilor economice şi de ajutor reciproc”85. 
Subtextul vorbelor lui Paléologue era acela cá o alianţă împotriva Ungariei ar fi fost în 
detrimentul intereselor franceze în regiune. 

Ghica îi scrie din nou premierului Alexandru Averescu la 5 septembrie 1920, 
comentând diverse extrase din presa franceză. Concluzia ministrului român la Paris a 
fost aceea că relatările din presa franceză au depins de evoluţia evenimentelor din 
războiul sovieto-polonez : câtă vreme Varşovia s-a aflat pe punctul de a cădea în mâinile 
Armatei Roşii, comentariile au fost defavorabile planului Beneš, însă după schimbarea 
situaţiei din Polonia presa a judecat mai binevoitor înţelegerea de la Belgrad. Dar, 
remarca Ghica, „jurnalele legate de grupurile financiare care operează în Ungaria au 
continuat a prezenta Mica Înţelegere ca o organizaţie antifranceză”, aceasta fiind de 
altfel şi poziţia Ministerului Afacerilor Externe francez, „unde există un curs favorabil 
unei tutele binevoitoare a Franţei asupra Ungariei”5%. 

Aceasta era atmosfera la Paris în momentul în care a sosit acolo Take Ionescu. Într-o 
telegramă pe care acesta i-a trimis-o premierului Alexandru Averescu la 14 septembrie 1920, 
se făceau referiri la o discuţie purtată cu primul-ministru francez Alexandre Millerand. 
Liderul francez îi vorbise lui Ionescu despre necesitatea strângerii relaţiilor románo-polo- 
neze şi se arătase „încântat de proiectul unei alianţe defensive în cinci”8. De asemenea, 
Millerand le-a promis românilor satisfacţie în chestiunea Dunării şi a lăsat impresia că 
Franţa va oferi României împrumutul de care aceasta din urmă avea foarte mare nevoie. 

Probabil că, în noua situaţie internaţională din septembrie 1920, premierul francez 
(care, la finele lui septembrie, a devenit preşedintele Republicii Franceze, datorită 

demisiei lui Paul Deschanel) a înţeles că planul lui Take Ionescu de alianţă „în cinci” 
oferea Franţei o şansă - nesperată cu câteva săptămâni mai devreme - de concretizare, 
prin intermediul unei organizaţii a statelor din răsăritul Europei, a patronajului său 
asupra respectivei regiuni?. Discutând cu Take Ionescu, Millerand a intuit anxietăţile 
stârnite la Bucureşti - ca, de altfel, şi la Praga sau Belgrad - de apropierea franco- 
-maghiară din prima jumătate a anului?. În acelaşi timp, liderii francezi şi-au dat seama 
că una dintre variantele eficiente prin care puteau submina schema antimaghiará a lui 
Beneš” sau o puteau transforma în ceva util pentru Franţa era aceea de a promova o 
alianţă románo-polonezá, de a încuraja materializarea planului Take Ionescu”, sperând 
că, nu după mult timp, la respectiva „Mică Înţelegere” ar fi putut să adere chiar şi 
Ungaria si Austria??. Pentru francezi aceasta ar fi fost soluţia ideală ; un bloc compact, 
format din toate statele central- şi est-europene, de la Baltica până la Mediterana, şi 
subordonat Parisului, ar fi reprezentat un excelent „aliat” antigerman şi antisovietic al 
Franţei”. Însă, aşa cum planul Ionescu nu era compatibil cu planul Beneš, tot aşa nici 
schema franceză nu era adecvată realităţilor complexe din Europa Orientală şi intereselor 
adeseori conflictuale ale statelor din zonă. 

În ultima decadă a lui septembrie, aflat în continuare la Paris, Take Ionescu începe să 
realizeze că intenţiile franceze de susţinere a Poloniei, precum şi includerea acestei ţări 
într-o organizaţie a ţărilor din regiune, patronată de Paris, nu erau agreate de către Marea 
Britanie. Aceste disensiuni franco-britanice - care se manifestau, de altfel, şi pe alte 
planuri” - îl îngrijorau pe ministrul român de externe”. Însă deplasarea la Roma, în 
primele zile ale lui octombrie, avea să-i readucă entuziasmul lui Take Ionescu. Íntálnindu-se 
in capitala Italiei cu premierul Giovanni Giolitti si ministrul de externe Carlo Sforza, el 

italieni páreau a fi gata sá gáseascá cái de intelegere cu statul slavilor de sud, ambele 
părți părând dispuse la concesii în acest sens”. 

Revenit la Paris, Take Ionescu îi trimite lui Averescu, în 8 octombrie 1920, o telegramă 
în care îşi exprimă opiniile despre situaţia politică din Europa din perspectiva intereselor 
româneşti. Ionescu considera că „alianţa dintre Franţa şi Anglia este indisolubilă, în 
ciuda unor anumite divergențe de păreri”, Italia fiind inferioară celor două ţări si 
depinzând, în consecinţă, de ele. Concluzia era aceea că „astăzi Franţa este cea care 
conduce politica europeană”. Ministrul român de externe, proaspăt decorat cu Marea 
Cruce a Legiunii de Onoare de către autorităţile franceze, era extrem de încântat de 
relaţiile sale cu cei care hotărau soarta Europei. Credea că lui i se datorau îmbunătăţirea 
situaţiei României pe plan internaţional, recâştigarea prieteniei marilor puteri, pierdută 
în timpul guvernării lui Ion I.C. Brătianu, ca şi abandonarea de către Franţa a „vechiului 
curent de simpatie faţă de Ungaria datorat d-lui Paltologue”*. Entuziasmul lui Take 
Ionescu atingea cote paroxistice atunci când se referea la preconizata alianţă de cinci 
state, considerată ca fiind „o mare operă” personală: „preşedintele Republicii şi pre- 
şedintele Consiliului [de Miniştri] şi toate numele politice importante consideră această 
idee ca [fiind] cea mai solidă garantie a păcii” 9, 

Însă vizita la Londra a lui Take Ionescu, din a doua jumătate a lui octombrie, i-a mai 
diminuat entuziasmul. Premierul britanic, David Lloyd George, i-a confirmat că „Anglia 
nu se va separa de Franţa”, a aprobat ideea Micii Înţelegeri, dar şi-a exprimat rezerve cu 
privire la admiterea Poloniei - a cărei politică era caracterizată drept „fantezistă” - în 
respectiva organizație. Aceleaşi opinii le-a auzit Ionescu si din partea ministrului 
britanic de externe, lordul Curzon. În aceste condiţii, este imposibil de admis concluzia 
că Marea Britanie susţinea „Mica Înţelegere în cinci”, Mult mai probabilă este 
concluzia că britanicii, ale căror reticente faţă de politica aventuroasă a polonezilor erau 
foarte serioase, sprijineau în realitate o „Mică Înţelegere în trei”, cu alte cuvinte, planul 
Beneš, considerat a nu fi un instrument aflat în mâinile francezilor”, spre deosebire de 
planul Ionescu, văzut drept mult mai apropiat de interesele pariziene. 

Chr. Seton-Watson, op.cit., pp. 580-582; Robert Machray, The Little Entente, Allen & 
Unwin, Londra, 1929, pp. 136-138 ; Ivo Lederer, Yugoslavia at the Paris Peace Conference. 
A Study in Frontiermaking, Yale University Press, New Haven, 1963, pp. 290-308 (partea 

103. Asa cum fac Eliza Campus, in Mica Înţelegere, p. 57, şi Vasile Netea, in Take Ionescu, în 
volumul Diplomaţi iluştri, IV, Editura Politică, Bucureşti, 1983, p. 349; mai nuantat tratează 

De altfel, întreaga interpretare - să-i spunem „clasică” - de care s-a bucurat în 
mediul istoriografic românesc vizita lui Take Ionescu la Paris, Roma şi Londra din sep- 
tembrie-octombrie 1920 ni se pare eronată!%. A spune că schema concepută la Bucureşti 
era o „alianţă federală defensivă”, că „planul Micii Înţelegeri în cinci fusese acceptat de 
marile puteri” datorită faptului că existau regrete în Occident faţă de fostul Imperiu 
austro-ungar şi faţă de eşuarea ideii unei confederaţii danubiene ne apare ca o exagerare 
evidentă, ale cărei legături cu realitatea istorică, aşa cum o putem noi identifica din 
documente, sunt insesizabile. Să fi susţinut diplomaţia românească o , federatie" est-euro- 
peană la mai puţin de doi ani de la realizarea României Mari şi într-un moment în care 
recunoaşterea internaţională a noului stat al românilor nu era încă definitivată ? Varianta 
ni se pare cu totul improbabilă, Bucureştii dorind doar o simplă alianţă politico-militară. 
De asemenea, credem că susţinerea pe care Franţa şi Italia o acordau schemei promovate 
de Take Ionescu nu deriva atât din simpatia lor faţă de nevoia de securitate a românilor 
sau din dorinţa de a reface un spaţiu economic unificat în perimetrul central- şi est- 
-european, cât din aspiraţiile contradictorii ale Parisului şi Romei% de a prelua con- 
ducerea politică a organismului interstatal ce s-ar fi putut constitui în zonă. Iar liderii 
de la Londra şi-au exprimat, pur şi simplu, rezervele faţă de viabilitatea combinației 
avute în vedere de Take Ionescu. Cu alte cuvinte, nu era vorba despre nici un consens 
al marilor puteri”. 

De altfel, ultimele iluzii privitoare la posibilitatea ca planul unei alianţe „în cinci” să 
poată fi pus în practică aveau să fie spulberate o dată cu vizitele lui Take Ionescu la Praga 
şi Varşovia, din ultimele zile ale lui octombrie şi, respectiv, primele din noiembrie 1920. 
La Praga, ministrul român de externe s-a lovit de reticenta lui Beneš 108 care şi-a exprimat 
scepticismul faţă de acceptarea de către polonezi a alianţei promovate de Take Ionescu, 
afirmând totodată că Cehoslovacia se delimita de aceste negocieri!%. Practic, la Praga, 
deşi ministrul român de externe observa că limbajul lui Beneš faţă de Polonia devenise mai 
conciliant”, nici nu s-a obţinut susținerea cehoslovacă pentru o alianţă comună cu statul 
polonez, nici nu s-au făcut progrese semnificative în vederea încheierii unei alianţe româno- 
-cehoslovace. Altfel spus, şi planul Beneš, şi planul Ionescu erau în acel moment blocate. 

Deplasarea ministrului român de externe la Varşovia avea să confirme această realitate. 
Atmosfera din capitala Poloniei nu era potrivită atingerii scopurilor lui Take Ionescu. 
Presa poloneză de diverse orientări subliniase consecvent de-a lungul lunilor septembrie 
şi octombrie anxietăţile şi nemulţumirile poloneze faţă de ceea ce se putea numi Mica 
Înţelegere, fie că era tripartită, fie că era alcătuită din cinci sau mai multe state. Ziarul 


105. E. Campus, Mica Înţelegere, pp. 57-59; Eadem, Ideea federală..., pp. 42-43. 

106. Eadem, Mica Înţelegere, nota 52, p. 58. 

107. În biografia cu tentă hagiografică pe care Constantin Xeni i-a dedicat-o lui Take Ionescu 
(ediţia a II-a, Editura Profil, Bucureşti, 1999), se poate citi: „ceea ce este însă aproape 
neverosimil este să constati astăzi, la lumina documentelor, ostilitatea întâmpinată de Take 
Ionescu chiar în cele mai înalte sfere hotărâtoare din Apus, pentru realizarea unei concepţii 
aşa de fericite” (p. 406). 

„Rzeczpospolita” din 15 septembrie 1920 exprima opinia că Mica Înţelegere ar fi 
instrumentul lui Beneš pentru ca statul cehoslovac să obţină o graniţă directă cu Rusia şi 
un mijloc de „balcanizare a terenurilor vechii monarhii austro-ungare”, iar gazeta 
„Kurier Polski” din 17 septembrie 1920 consemna faptul că, cel puţin în momentul 
înfiinţării sale, respectiva organizaţie a avut nu numai un caracter antimaghiar, ci şi unul 
antipolonez!?, făcând aluzie la neutralitatea Cehoslovaciei, Iugoslaviei şi României în 
războiul sovieto-polonez. Ziarul „Narod” din 1 octombrie 1920 sublinia ideea că „singura 
bază reală a alianţei proiectate, antagonismul cu Ungaria şi asigurarea în contra unei even- 
tuale încercări de agresiune din partea acesteia, nu prezintă o sferă destul de vastă pentru 
înjghebarea unei combinatiuni politice durabile” ; de asemenea, autorul respectivului 
articol scotea în evidenţă afinititile ceho-rusesti, în condiţiile în care principalul inamic 
al României rămânea Rusia, indiferent dacă era sau nu sovietică : „România, prinsă în cleş- 
tele bulgaro-rus, s-ar putea afla într-o situaţie primejdioasă” "°. Iar gazeta „Rzeczpospolita” 
din 2 octombrie 1920 punea punctul pe i din perspectiva intereselor poloneze: „în 
fondul lucrurilor, dacă vom vorbi cu România pe terenul Micii Íntelegeri [...], simţim cá 
vom fi ingreunati, iar cordialitatea ar slăbi. Dacă vorbim cu România singură, imediat 
cordialitatea reapare. [...] Mica Înţelegere s-a născut din motive care sunt pentru Polonia 
secundare, iar pentru Europa de categoria a treia”. Concluzia autorului articolului, un 
anume Stromski, era trangantá: „Mica Înţelegere nu ne va apăra de nemţi”!€. 

Aceste opinii din presa poloneză corespundeau, de altfel, părerilor din mediile politice 
de la Varşovia. Cei mai mulţi lideri politici polonezi constientizau afinitátile istorice cu 
maghiarii, dar mai ales nu puteau uita faptul că, în momentul cel mai critic pentru 
Polonia al războiului ei cu sovieticii, Ungaria fusese singura ţară din regiune care se 
angajase să ofere un ajutor concret!?. De asemenea, ideea unei granite comune polono- 
-maghiare avea numeroşi adepti printre oamenii politici polonezi "6. Iar Mica Înţelegere 
le părea conducătorilor de la Varşovia o afacere mult prea centrată pe interesele cehilor 
pentru a mai putea fi atractivă pentru Polonia!". 

Nu în ultimul rând, la adoptarea acestei poziţii de către Pilsudski şi ceilalţi lideri 
polonezi contribuiseră şi insistenţele maghiare în acest sens. Şi asta pentru că ideile lui 
Take Ionescu de „alianţă în cinci” stârniseră panică la Budapesta. Maghiarii au încercat 
să verifice la Paris dacă zvonurile privitoare la o apropiere a Poloniei de Mica Înţelegere 
aveau o bază realál? ; de asemenea, ei au căutat să obţină clarificări din partea Poloniei. 
Un apropiat al lui Horthy, colonelul Géza de Dormany, s-a întâlnit cu Piłsudski în 

octombrie 1920, trimisul maghiar reuşind să obţină din partea liderului polonez promisiunea 
că Polonia nu se va alătura Micii Íntelegeri, ci se vor face în continuare eforturi diplo- 
matice pentru realizarea unei alianţe polono-ungaro-románe!?. Exact când Take Ionescu 
ajungea la Varşovia, la 1 noiembrie 1920, un mesager personal al lui Pilsudski, colonelul 
J. Beck (viitorul ministru de externe al Poloniei), discuta cu liderii maghiari la Budapesta, 
căutând soluţii pentru materializarea alianţei dintre Polonia, Ungaria şi România. 

În această conjunctură, nu este de mirare faptul că Take Ionescu a găsit la Varşovia 
prea puţină înţelegere pentru eforturile sale de reconciliere polono-cehoslovacă sau pentru 
aderarea Poloniei la Mica Înţelegere!%, în ciuda faptului că Franţa susţinea demersurile 
ministrului român de externe!2!. Preşedintele Józef Piłsudski şi ministrul de externe 
Eustachy Sapieha susțineau varianta unei combinaţii tripartite (împreună cu Ungaria), 
iar în caz de refuz românesc nu erau de acord decât cu o înţelegere bilaterală între cele 
două ţări, care să asigure ambele state împotriva amenințării venite dinspre răsărit!??. 
Ministrul român de externe a trebuit în fine să accepte nereuşita încercării sale de consti- 
tuire a unei „alianţe în cinci” 25. 

Nici cealaltă potenţială participantă la Mica Înţelegere în „varianta Ionescu” - 
Grecia - nu se va dovedi uşor de atras în structura de securitate preconizată la București!” . 
Eventuala vizită a lui Take Ionescu la Atena sau mai probabila călătorie a premierului 
grec Elepherios Venizelos în România nu s-au mai produs din cauza crizei izbucnite în 
Grecia după moartea, la 25 octombrie 1920, a regelui Alexandru. În alegerile parla- 
mentare care au urmat (în 14 noiembrie), spre surpriza tuturor, Partidul Liberal al lui 
Venizelos a suferit o înfrângere drastică, „Marele cretan” fiind obligat să ia calea 
exilului!?5. Noii lideri de la Atena nu agreau ideea unei alianţe cu România, dar, pentru 
a sonda atmosfera din Grecia de după revenirea pe tron a regelui Constantin, Take 
Ionescu l-a trimis la Atena, într-o misiune secretă de informare, pe Nicolae Filodor, secre- 
tarul general al Ministerului Afacerilor Străine!6. Rezultatele au întârziat însă să apară. 

Nici pe plan intern, în România, planul lui Take Ionescu nu era agreat de toată lumea. 
Spre exemplu, Partidul Naţional Liberal, aflat în acele momente în opoziţie, dar totuşi 
una dintre cele mai importante forţe politice ale ţării, părea a accepta mai degrabă 
varianta „în trei” a „Micii Íntelegeri" decát aceea ,in cinci". Mircea Djuvara, unul 
dintre fruntaşii liberali, afirma într-o broşură din toamna anului 1920: „Fapt este cá 
Ungaria este o primejdie de toate zilele pentru existenţa sau în orice caz integritatea 
statelor aliate vecine ei. Din acest punct de vedere, încercări de înţelegere între aceste 
state s-au făcut mai demult. Nu putem vedea decât cu ochi buni o alianţă defensivă care 
ar rezulta din aceste încercări si care ar grupa Cehoslovacia, Iugoslavia şi România”!?. 
Acelaşi autor opina însă în privinţa propunerii lui Take Ionescu: ,...se vede câte 
divergențe, unele de o însemnătate vitală, stau între statele care ar fi să urmeze un singur 
bloc compact. Care este tradiţia care ar putea să le cimenteze ? Care e puterea care ar 
reuşi să le mişte toate împreună la un semn fie în contra Germaniei, fie în contra Rusiei ? 
Ce garanţie putem avea că în cazul unui atac de peste Nistru am vedea oşti greceşti ori 
sârbeşti ori cehoslovace venind în ajutorul nostru ? Şi chiar dacă, prin minune, guvernele 
ţărilor ar avea toată bunăvoința şi ar putea decide cooperarea necesară pentru aplicarea 
scopului alianţei, ce poate însemna din punct de vedere militar o asemenea grupare 
eterogenă şi necoordonată, înşirată în chip cu totul defavorabil de la Baltica la Egee, faţă 
de presiunea formidabilă pe care o Germanie organizată şi prevăzută cu toate resursele 
o poate exercita spre răsărit, mai ales asupra Poloniei? Ce ar putea însemna această 
grupare faţă de o Rusie în ofensivă în contra României sau Poloniei ? "128. Dincolo de 
rivalitatea şi animozităţile dintre Ion I.C. Brătianu şi Take Ionescu, întrebările, evident 
retorice, ale lui Mircea Djuvara scoteau în evidenţă faptul că propunerea ministrului 
român de externe era o himeră sau poate un ideal, eventual demn de urmărit, dar, ca 
orice ideal, imposibil de atins. 


1.4. Alianţa româno-poloneză 


Când Aristide Briand şi-a preluat funcţia de premier în Franţa, în ianuarie 1921, politica 
franceză părea clarificată!2, cel puţin în privinţa susţinerii internationale pentru statul 
maghiar. La Quai d'Orsay s-a admis că teama în legătură cu ajutorul dat de către Franţa 
Ungariei contribuise probabil la debutul formării Micii Înţelegeri. Aceasta fusese o 
neînțelegere, răspândită în special de către maghiari. Suspiciunile anterioare erau acum 
eliminate : Franţa era, mai presus de orice, loială tratatelor şi îşi favoriza Aliaţii ; dar ea 
dorea să ajute Ungaria şi Austria pentru a preveni colapsul economic şi a stabili o 
pacificare generală. Briand şi-a exprimat „simpatia specială” pentru „Mica Înţelegere” 1%. 

Această organizaţie a fost, în realitate, finalizată în 1921, după prima încercare de 
restauratie habsburgică ; la 21 aprilie 1921, România a semnat o înţelegere cu Cehoslovacia 
şi, în august, una asemănătoare cu Iugoslavia, cu singura diferenţă că alianţa dintre 
Bucureşti şi Belgrad obliga părţile contractante să apere nu numai Tratatul de la Trianon, 
ci şi pe cel de la Neuilly?! . 

România a intrat în cele din urmă in Mica Înţelegere, însă numai în contextul inter- 
naţional din 1921, sensibil modificat faţă de vara lui 1920. În plus, alăturarea la schema 
antimaghiară promovată de către Edvard Beneš nu s-a produs decât după încheierea, in 
martie 1921, a alianţei polono-române!*?. Aceasta din urmă era, poate, o reminiscență a 
planului francez din vara lui 1920, referitor la realizarea unei alianţe antibolşevice 
polono-maghiaro-române, iar în materie de formă semăna şi cu alte acte emanate de la 
Quai d'Orsay : acordul militar franco-belgian din septembrie 1920 şi alianţa franco-polo- 
neză din februarie 1921!%. Alianţa româno-poloneză, axată pe abordarea în comun a 
diferendelor ambelor ţări cu Rusia sovietică, a fost pregătită de vizitele la Bucureşti ale 
generalilor Tadeusz Rozwadowski (august 1920) şi Stanisław Haller (ianuarie 1921)'%. 
Negocierile dintre cele două părţi au scos în evidenţă faptul că existau interese comune 
în privinţa relaţiei cu „Răsăritul”, dar şi desincronizări, atunci când era vorba de celelalte 
granite ale celor două ţări. Polonezii nu doreau să garanteze graniţa româno-maghiară, 
iar românii nu ţineau să se implice în problematica atât de complexă polono-germană. 

Drept urmare, convenţia de alianţă defensivă între Regatul României şi Republica 
Polonă, semnată la 3 martie 1921, la Bucureşti, de către miniştrii de externe, Take Ionescu 
şi, respectiv, prinţul Eustachy Sapieha, stipula că ambele ţări se angajau să se ajute 
reciproc în cazul unui atac neprovocat la frontierele orientale existente”. Documentul 

cu caracter politic era dublat si de o conventie militará, ce intra in detaliile colaborárii 
románo-polone în acest domeniu!*. 

Nu este deloc întâmplător faptul cá prima alianţă politico-militară a României în 
perioada interbelică a fost cea cu Polonia. Acest lucru nu însemna că diplomaţia 
românească adoptase varianta realizării „pe etape” a unei Mici Íntelegeri „în cinci” !37, 
ci, pur şi simplu, că singura ţară din regiune care percepea aidoma României pericolul 
rusesc era Polonia", iar ameninţarea răsăriteană era cu adevărat cea mai importantă 
pentru statul român!*?. Iar această alianţă románo-poloná s-a realizat într-un moment in 
care simpatiile reciproce polono-maghiare stârneau destule nemulțumiri la Bucureşti!“0. 
Reprezentanţii români de la Varşovia transmiseseră în ţară, în noiembrie-decembrie 
1920, veşti îngrijorătoare despre o posibilă susţinere pe care Polonia o promisese Ungariei 
pentru ca aceasta să anexeze aşa-numita „Rutenie subcarpatică”, parte componentă a 
statului cehoslovac, cu scopul de a se realiza o frontieră ungaro-polonă!!. Şi unele ziare 
de circulaţie internaţională deveniseră gazde ale ştirilor privitoare la acţiunile poloneze 
de obţinere a unei granite comune cu statul maghiar!“?. Diferenţele de opinii dintre 
români şi polonezi în privinţa chestiunilor ungară şi cehoslovacă se mentinuserá şi în 
februarie 1921. Chiar şi francezii erau nemulţumiţi de „intransigenţa poloneză”, Philippe 
Berthelot, secretarul general al „Externelor” franceze, reiterându-i prinţului Sapieha 
hotărârea fermă a Franţei de a nu accepta modificarea Tratatului de la Trianon!?. Aceste 

presiuni franceze aveau sá conducá la rezultatul cá polonezii n-au dezavuat amicitia lor cu 
maghiarii, dar au promis că nu vor semna nici un acord politic sau militar cu aceştia!%. 

La inceputul lunii martie, devenise clar faptul cá sansele ca planul lui Take Ionescu 
de „alianţă în cinci” să se mai materializeze erau inexistente. Nici posibilitatea ca 
România să se alăture schemei antimaghiare concepute la Praga nu părea de actualitate. 
La finele lui februarie 1921, Edvard Benes şi Take Ionescu se invitau reciproc să 
reînceapă negocierile pentru încheierea unui tratat bilateral între România şi Cehoslovacia, 
fiecare ministru de externe aşteptând ca iniţiativa să vină de la celălalt, sub forma unei 
cereri oficiale in acest sens“. Aflat la Roma, la începutul lui februarie 1921, pentru a 
semna un tratat comercial cu Italia" şi a accentua similitudinea sentimentelor anti- 
habsburgice împărtăşite si de cehi, şi de italieni, Beneš a condamnat „manevrele 
grosolane ale celor care îi discreditau ţara ca fiind un instrument al panslavilor de la 
Moscova” !*7. E] se referea, evident, la opiniile liderilor polonezi, în condiţiile în care 
ministrul de externe cehoslovac era la curent cu faptul că negocierile románo-poloneze 
erau aproape de finalizare. În această situaţie, era foarte probabil ca realizarea unui tratat 
româno-cehoslovac să fi fost considerabil amânată dacă nu ar fi survenit, la câteva 
săptămâni după semnarea alianţei între România şi Polonia, tentativa de revenire pe 
tronul Ungariei a fostului rege Carol al IV-lea de Habsburg. 


I.5. Prima încercare de restauratie habsburgică în Ungaria 


Oricum, în perioada februarie-martie 1921, se constată o creştere a tensiunii în relaţia 
dintre România si Ungaria. Nu mai rămăsese nimic din încercările - ce-i drept, firave - 
de apropiere între cele două ţări din vara anului precedent. Franţa nu mai promova o 
alianţă tripartită polono-románo-maghiará, polonezii renunţaseră şi ei la o asemenea 
schemă de securitate, iar Tratatul de la Trianon fusese ratificat de Adunarea Naţională 
ungară în noiembrie 1920. Altfel spus, nu mai exista nici un motiv pentru autorităţile de 
la Bucureşti şi Budapesta pentru a-şi modera tonul în relaţiile reciproce şi a-şi exprima 
în surdină resentimentele mutuale, cu scopul de a evidentia puţinele puncte de vedere 
asemănătoare. 

Scânteia declanşatoare a tensiunii au constituit-o cele două adrese pe care Dinu 
C. Arion, însărcinat cu afaceri al guvernului României la Budapesta (ulterior secretar de 
legatie), le-a adresat ministrului maghiar de externe, Gusztáv Gratz, la 8 februarie 
19218, Textele respective atrágeau atenţia asupra arestărilor din rândurile populaţiei 
româneşti din Ungaria după reîntoarcearea autorităţilor maghiare în teritoriile evacuate 
de armata română, asupra faptului că unii români din Ungaria au fost obligaţi să se 
refugieze în România, precum şi asupra persecuțiilor de ordin religios ce aveau loc pe 

teritoriul statului maghiar, mulţi credincioşi de rit ortodox fiind forţaţi să treacă la 
catolicism sau la calvinism!^. Ministerul de Externe maghiar nu a răspuns propriu-zis la 
cele menţionate în adresele diplomatice româneşti, ci pur şi simplu a preferat să 
reacționeze „ca în oglindă” : a trimis două adrese Legaţiei României la Budapesta, la 
9 şi 31 martie 1921, prin care se denuntau „arestările în masă efectuate asupra populaţiei 
minoritare maghiare din Transilvania” şi expulzările înfăptuite de autorităţile româneşti, 
ceea ce provoca un aflux de populaţie în Ungaria, şi, de asemenea, se protesta împotriva 
muncii forţate „în saline" la care erau supuşi prizonierii unguri din Ardeal!50. 

Exact în această perioadă de recrudescentá a tensiunii în raporturile románo-maghiare 
s-a produs prima încercare de revenire pe tronul Ungariei a lui Carol al IV-lea, ultimul 
Habsburg care fusese împărat al Austriei şi rege al Ungariei. Carol nu abdicase formal 
niciodată, dar ,renun(ase la exercitarea funcţiilor sale” în noiembrie 1918 şi de atunci 
trăia în Elveția". 

Marile puteri discutaseră chestiunea habsburgică în contextul în care la Budapesta 
avusese loc în vara anului 1919 o lovitură de stat ce prezenta implicaţii privitoare la 
revenirea unui membru al dinastiei de Habsburg la conducerea unui stat european. Prin 
eforturi concertate, ale marilor puteri învingătoare şi ale ţărilor vecine Ungariei, s-a 
reuşit îndepărtarea arhiducelui Joseph, obligat să demisioneze la 22 august 191912. 
Chiar şi mai târziu, în toamna anului 1919, în Consiliul Suprem s-au exprimat opinii 
antihabsburgice. Spre exemplu, în şedinţa din 3 noiembrie 1919, Stephen Pichon şi 
Philippe Berthelot, reprezentanţii Franţei, au scos în evidenţă pericolul reprezentat de o 
eventuală retragere în grabă a românilor din teritoriul maghiar ocupat: posibilitatea 
reaparitiei anarhiei în Ungaria sau a unei restauratii habsburgice!*?. 

La începutul anului 1920, după sosirea sa la Paris, la Conferinţa de pace, delegaţia 
maghiară a obiectat cu privire la o frază din proiectul de tratat, referitoare la forma de 
guvernământ: „[...] fosta Monarhie austro-ungară a încetat să mai existe si a fost 
înlocuită în Ungaria de un regim republican”. Maghiarii doreau să se elimine în întregime 
ultima parte a frazei şi să se statueze, pur şi simplu, că monarhia îşi încetase existenţa. 
Aceasta nu era, susţinea delegaţia maghiară, „o chestiune de formă”, ci una de sub- 
stanţă!5*. Poziţia Puterilor Aliate şi Asociate în privinţa Habsburgilor fusese deja definită, 
de vreme ce ele declaraserá public cá nu vor admite restauratia, iar această declaraţie a 
fost publicată din nou în 4 februarie 1920155. Dar puterile învingătoare nu doreau să-i 
oprească pe maghiari de la adoptarea unei forme monarhice de guvernământ, dacă ei 

voiau asta. În consecinţă, în noul preambul s-a folosit cuvântul , Ungaria" si s-a introdus 
următorul amendament: „[...] fosta Monarhie austro-ungară a încetat să mai existe şi a 
fost înlocuită în Ungaria de un regim national maghiar ”!56. 

Astfel, la sfârşitul lunii februarie 1920, Adunarea Naţională maghiară, aleasă în 
perioada 25 ianuarie - 13 februarie, a putut să adopte Legea 1/1920, prin care s-au 
abrogat toate actele legislative din perioada guvernărilor Kârolyi şi Kun, şi s-a restaurat 
monarhia!’ Ulterior, interdicţia marilor puteri şi opoziţia statelor vecine faţă de restau- 
ratia habsburgică, precum si disensiunile interne din Ungaria, dintre legitimisti si cei 
care doreau alegerea unui rege maghiar, au fácut necesar un compromis : la 1 martie 
1920 Horthy a fost ales ca regent, conducerea sa urmând să fie „temporară”. Alegerea 
lui Horthy ca şef de stat s-a făcut cu acceptul şi susţinerea reprezentantului britanic la 
Budapesta, Thomas Hohler*. 

De-a lungul anului 1920, dintre marile puteri, Italia a fost aceea care a adoptat poziţia 
antihabsburgică cea mai evidentă. Instalat ca ministru de externe italian în iunie 1920, 
Carlo Sforza încerca să dezvolte o diplomaţie constructivă, menită să lucreze pentru 
consolidarea „Noii Europe”. De altfel, o detensionare a relaţiilor italo-iugoslave, altfel 
spus, stingerea - fie şi temporară - a unuia dintre principalele focare de tensiune din 
Europa, avea să se realizeze la 12 noiembrie 1920, la Rapallo, prin reglementarea 
diferendelor teritoriale din regiunea dalmată şi prin reafirmarea sentimentelor comune 
antihabsburgice'^?. Ulterior, aşa cum am consemnat deja, Edvard Beneš, aflat în vizită 
la Roma, în februarie 1921, a declarat că aderă la acordul italo-iugoslav privitor la „Casa 
de Austria”!®, Austria, România şi Iugoslavia păreau a fi candidate ideale pentru 
alăturarea la acest „front antihabsburgic” patronat de Italia. 

Astfel, deşi situaţia internă din Ungaria şi conjunctura internaţională de la începutul 
anului 1921 nu păreau deloc favorabile unei restauraţii habsburgice la Budapesta!9, o 
încercare în acest sens avea să aibă loc la sfârşitul lui martie 1921162. Se pare cá ex-regele 
Carol, nemulţumit de atitudinea oscilantă a liderilor maghiari, care, teoretic, erau toţi 
monarhisti, iar cei mai multi şi legitimisti, precum şi de faptul că frontul antihabsburgic 
deschis de Italia părea a se bucura de succes, existând şanse reale pentru extinderea sa, 
a luat decizia de a-şi pune adversarii în fata unui fapt împlinit. El nu ar fi dorit însă să 
se avânte într-o aventură ce se putea încheia prost dacă nu ar fi avut promisiuni de ajutor 
de la mai multe personalităţi politice, militare şi religioase maghiare, dar şi de susţinere 
din partea unor cercuri externe. Se pare că un rol important în declanşarea tentativei de 
revenire a lui Carol pe tronul maghiar a fost jucat de către unii dintre liderii francezi. 

Fostul împărat austro-ungar se bucura de anumite simpatii în Franţa datorită atitudinii 
sale, nu întotdeauna progermană, din timpul primului război mondial. De asemenea, 
existau unele cercuri franceze pentru care prezenţa unui Habsburg la Viena sau la 
Budapesta însemna reducerea şanselor ca Austria sau Ungaria să fie atrase în sfera de 
influenţă germană. Un astfel de grup, condus chiar de Franchet d'Esperey, fostul 
comandant al Armatei Aliate a Orientului la sfârşitul Marelui Război şi în perioada 
imediat următoare, se afla în relaţii strânse cu prinţul Sixtus de Parma, cumnatul lui 
Carol, omul care intermediase o încercare austro-ungară de ieşire din conflagratia mondială. 
Potrivit unui raport al ministrului Ungariei la Paris, Ivân Praznovsky, la 19 martie 1921, 
deci cu o săptămână înainte de prima încercare de restauratie habsburgică, Sixtus de 
Parma s-a întâlnit cu câţiva generali şi politicieni francezi (inclusiv unii membri ai 
guvernului). S-a discutat despre eventuala reîntoarcere a lui Carol în Ungaria şi, cu toate 
că au existat câteva obiecţii, reuniunea a contribuit la conturarea impresiei „generale”, după 
cum scria Praznovsky, că Franţa simpatiza şi încuraja planul de restauratie habsburgică!€?. 

În acelaşi timp, există, în istoriografia maghiară, opinia că familia regală din România 
l-a ajutat pe Carol în perioada respectivă. Fostul împărat considera că regele Ferdinand 
îi era îndatorat din pricina faptului că îi salvase tronul în 1918, când Wilhelm al II-lea 
intentionase să-l înlăture pentru a oferi Coroana României unui suveran progerman. 
Oricum, Carol mentinuse relaţii cu familia regală românească, regina Maria vizitându-l 
în Elveţia şi chiar facilitându-i apropierea de anumite cercuri din Franţa!%. 

Încurajat de acest posibil sprijin extern şi bazându-se pe nenumăraţii săi susţinători 
din Ungaria, Carol al IV-lea a sosit - o ştim din raportul ministrului României la 
Budapesta, Traian Stârcea - in Ungaria occidentală (la Szombathely) în noaptea zilei de 
26 martie 1921, în ajunul sărbătorii pascale catolice!9. „A descins la palatul episcopului 
Mikes”, în toiul slujbelor dedicate „Învierii Domnului”. Locul era plin de oaspeţi de 
seamă, aflaţi acolo, evident, „absolut întâmplător”, inclusiv József Vass, ministru al 
educaţiei şi cultelor, un fervent legitimist. Tot „incidental”, la castelul din apropiere al 
contelui Antal Sigray, şi el susţinător al lui Carol, se afla însuşi Pál Teleki, primul-ministru, 
venit pentru o partidă de vânătoare. Chemat de urgenţă, Teleki a afirmat la început că era 
mai bine ca ex-regele să se întoarcă în Elveţia, deoarece situaţia internaţională nu era 
încă adecvată pentru o restauratie habsburgică. Şi-a schimbat părerea însă atunci când 
Carol i-a comunicat că beneficiază de sprijinul Franţei în această acţiune, demarată chiar 
din iniţiativa premierului francez Aristide Briand!66. 

S-a luat hotărârea deplasării imediate la Budapesta, pentru a se discuta personal cu 
Horthy. Întâlnirea dintre ex-regele Carol şi regentul Horthy a avut loc la prânz, în ziua 
de 27 martie 1921. Scena este prezentată în raportul lui Traian Stârcea către Take 
Ionescu, după relatarea pe care i-o făcuse Horthy ministrului român la Budapesta: 
„Eram cu soţia mea şi cu copiii, aşteptând ca să ne cheme la masă, când cu câteva minute 
înainte de ora 1, adjutantul de serviciu intră galben la faţă spunându-mi că Regele a sosit. 
ÎI privesc şi întreb surprins: «Care Rege ?» - Ráspunzándu-mi că Regele Carol aşteaptă 
în vestibul, îi strig: «Eşti nebun ? » şi deschid uşa. În momentul acela văd în sală un civil 
prost îmbrăcat, cu urme de vopsele pe faţă, şi cu greu am putut recunoaşte că într-adevăr 
Regele Carol se afla în faţa mea. Dar Regele intră înăuntru surâzând şi îmi spuse: 
«Domnule Amiral, te numesc Comandant Suprem al Armatei Mele, căci a sosit momentul 
să-mi predai conducerea ţării». Am răspuns: «Sire, V-am jurat credinţă, regret însă că 
nu suntem de acord şi că socotesc că tocmai acum nu este momentul ca să Vă predau 
guvernarea». Apoi, întrebându-l cum de a avut curajul de a părăsi Elveţia şi de a 
întreprinde un asemenea act fără avizul meu favorabil, Regele mi-a răspuns că a făcut-o 
în urma informaţiunilor precise ce a avut, cum că domnul Briand crede că reîntoarcerea 
sa in Ungaria este oportună si că va da tot sprijinul pentru a se urca din nou pe tron. I-am 
răspuns cá nu pot crede în informatiunile Sale, deoarece am informaţiuni recente precise, 
care arată că o încercare din partea Sa de a reveni pe tron, nu numai că ar fi împiedicată 
de Puterile [străine], dar încă ar produce mari încurcături în ţară, având în vedere cá 
80% din muncitori si 60% din țărănime sunt hotărâți ostili”, 

În discuţia ce a urmat, la care au participat Carol, Horthy, Teleki şi un director din 
Ministerul maghiar de Externe (ministrul Gratz se afla la Viena, pentru a sărbători 
Paştele cu familia sa), regentul a reuşit să-l convingă pe Carol să părăsească Ungaria, 
asigurându-l că, de îndată ce situaţia se va dovedi favorabilă, el însuşi îi va solicita 
revenirea. Este greu de spus în ce măsură Horthy a acţionat motivat nu numai de 
interesele naţionale, ci şi de ambiţii personale. Cert este faptul că ex-regele a cedat şi a 
consimţit să părăsească ţara. Numai că şi-a ţinut promisiunea doar pe jumătate, el 
plecând din Budapesta, dar reîntorcându-se la Szombathely, unde a stat mai bine de o 
săptămână, provocând astfel o criză şi în politica internă, şi în cea externă a Ungariei. 

Ştirile despre revenirea lui Carol al IV-lea s-au răspândit cu mare repeziciune, mai 
întâi în mediile politice şi diplomatice de la Budapesta, iar ulterior de-a lungul întregii 
Europe. Începând cu după-amiaza zilei de 28 martie 1921, autorităţile maghiare au 
început să recepteze proteste venite din partea marilor puteri, ca şi a altor ţări interesate 
în chestiunea habsburgică. Primul diplomat acreditat la Budapesta care s-a prezentat la 
Horthy a fost Înaltul Comisar britanic, Thomas Hohler, de altfel un prieten apropiat al 
regentului maghiar. Poziţia sa era în conformitate cu decizia Conferinţei Ambasadorilor 
din 4 februarie 1920: Marea Britanie „se opune formal la reîntoarcerea ex-regelui 
Carol”. Imediat după aceea, Horthy s-a întâlnit cu Christian Fouchet, Înaltul Comisar 
francez, acesta din urmă adoptând aceeaşi poziţie ca şi Hohler. La fel a făcut, în aceeaşi 
seară, şi însărcinatul cu afaceri al Italiei!'?. Nota scrisă înmânată lui Horthy de către 

Fouchet i-a fost trimisă şi lui Carol, la Szombathely, pentru a nu mai comunica tuturor 
că se bucura de susţinerea lui Briand. 

A doua zi dimineaţă (29 martie 1921), a fost rândul miniştrilor Iugoslaviei şi României 
la Budapesta să se prezinte la Horthy, în această ordine. Sârbul a fost vehement: „în 
termeni foarte drastici i-a făcut cunoscut că guvernul său nu admite reîntronarea şi, 
considerând aceasta ca un casus belli, Iugoslavia o va împiedica manu militari"!99. 
Traian Stârcea a fost ceva mai reţinut: „La ora 11.30 m-am prezentat de asemeni şi am 
expus Guvernorului [regentului] că România se opune in mod categoric la reintronare şi 
că guvernul român speră că guvernorul şi guvernul său o vor împiedica cu orice preţ”. 
Reprezentantul cehoslovac a protestat abia în ziua următoare, la Ministerul de Externe 
ungar’, 

Poziția adoptată de autoritățile de la Budapesta a avut două componente. Pe de o 
parte, s-au respins protestele pe motiv că era vorba despre intervenții externe într-o ches- 
tiune ce constituia, din punct de vedere juridic, o problemă internă a statului maghiar!”!. 
Pe de altă parte, Horthy, Teleki si ceilalți au încercat să-i convingă pe diplomații străini 
că oficialitățile ungare nu participaseră la preparativele pentru revenirea lui Carol, că 
fuseseră luate prin surprindere de evoluția evenimentelor, iar acum se opuneau restauratiei 
habsburgice nu din motive principiale, ci pentru că erau conştiente de situația europeană 
nefavorabilă Ungariei ”?. 

Se pare că eforturile liderilor maghiari de a-şi clama inocenta s-au bucurat de succes 
printre diplomaţii occidentali!?. Însă reprezentanţii ţărilor vecine erau mai precauti în a 
acorda indulgente. Traian Stârcea îi scria lui Take Ionescu despre bănuiala sa „că sosirea 
ex-suveranului era hotărâtă de comun acord cu oarecari factori importanţi din Ungaria, 
care păstrau întreg acest aranjament în cel mai mare secret. [Dar] a intervenit un ce[va] 
necunoscut nouă, care a forţat pe aderentii din Ungaria să amâne data sosirii. Aceasta nu 
a mai putut fi adusă la timp la cunoştinţa ex-regelui, care a sosit deci în Ungaria când nu 
era totul pregătit. Bănuind că amânarea nu-i va sosi la timp totuşi, anumite persoane s-au 
găsit la ziua întâi fixată la Szombathely. Altfel, cum se poate explica prezenţa tuturor 
persoanelor importante şi mai sus citate la sosirea ex-regelui în acea localitate ? Cum se 
poate crede că ex-regele, care are vârsta de 36 de ani, să poată întreprinde un asemenea 
act care, în caz de nereușită, este evident că-i compromite situaţia pentru ani indelungati, 
dacă nu chiar în mod definitiv ? Dacă însă îmi exprim această bănuială, totuşi sunt dator 
să arăt că până la această oră [1 aprilie 1921] încă mai cred că guvernorul Horthy a fost 
de buná-credintá si că toate au putut fi puse la cale în afară de cunoştinţa lui”!74. 

Dacă primele reacţii - din 28-29 martie 1921 - ale reprezentanţilor marilor puteri si 
ai ţărilor din preajma Ungariei păreau a indica o abordare consensuală faţă de complexa 
problematică a celei mai înalte poziţii din cadrul statului maghiar, această unanimitate nu 
era decât aparentă, fiind necesare multiple precizări şi nuantári. Spre exemplu, dintre 
toate statele interesate în această chestiune, singurul care nu agrea forma de guvernământ 

monarhică pentru Ungaria era cel cehoslovac!75. Celelalte ţări - Marea Britanie, Italia, 
Franţa, România, lugoslavia, Austria si Polonia - nu doreau să influenţeze dorinţa 
maghiarilor în această privinţă. Poziţia României este ilustrată de o rezoluţie pe care 
Take Ionescu a pus-o, la 14 aprilie 1921, pe raportul trimis de Traian Stárcea de la 
Budapesta, în 8 aprilie: „Nu cerem Ungariei să se facă republică ; nu avem acest drept 
şi nu cred că este momentul să depăşim drepturile noastre faţă de Ungaria”!%6. În 
consecinţă, în timpul crizei din martie-aprilie 1921, datorită singularitátii poziţiei ceho- 
slovace, nu s-a pus niciodată cu adevărat problema schimbării formei de guvernământ 
din Ungaria. 

În acelaşi timp, Carol al IV-lea nu era singurul candidat la tronul maghiar. Existau 
cel puţin alti trei membri ai Casei de Habsburg care aspirau la coroana ungară: arhiducele 
Joseph, fiul acestuia, Joseph Francisc, ca şi arhiducele Albrecht (Albert), fiul arhiducelui 
Frederik. De-a lungul perioadei 1918-1921, mai fuseseră aduse în discuţie şi alte nume 
considerate de unii ca adecvate pentru a deveni monarh în Ungaria. Este vorba despre 
unii membri ai familiilor regale britanică, franceză, italiană, belgiană, spaniolă, daneză, 
suedeză sau română. De asemenea, existau multe voci, în Ungaria, dar şi în exterior, 
care susțineau alegerea unui rege maghiar, numele lui Horthy fiind cel mai des amintit. 

Fiecare dintre candidaţi beneficia de susţinere internă şi externă pentru preluarea 
tronului maghiar. În unele cazuri, această susţinere era reală, în altele era doar un 
deziderat, un fruct al imaginaţiei. Aşa cum am mai scris, Carol se baza pe sprijinul unor 
grupuri legitimiste relativ influente in Ungaria, ca şi pe cel - real sau imaginar - al 
familiei regale din România şi al unor personalităţi din Franţa, în primul rând al 
premierului Aristide Briand. Joseph se bucura de o anumită popularitate în Ungaria!” , 
inclusiv în straturile inferioare ale societăţii, datorită faptului că era considerat cel mai 
maghiar dintre Habsburgi!*. De partea sa se afla Înaltul Comisar francez de la Budapesta, 
Christian Fouchet!”. Joseph era însă gata să renunțe în favoarea fiului său, Joseph 
Francisc. Acesta din urmă dorea să se căsătorească cu fiica cea mare a regelui Italiei, 
pentru a obţine concursul acestei ţări faţă de candidatura sa, dar tatălui sáu, Joseph, nu-i 
era pe plac acest plan, deoarece i-ar fi înstrăinat pe francezi!%. Şi Albrecht - ce îşi 
făcuse studiile în Ungaria şi despre care se zvonea că ar fi urmat să se căsătorească cu 
fiica mai mare a lui Horthy - aspira la obţinerea sprijinului italian, veleitátile sale fiind 
catalizate şi de promisiunile pe care le primise din partea unei societăţi iredentiste 
maghiare extrem de influente (, Ebredó")!?! , 

Se pare si că unii italieni intenționau să promoveze candidatura unui principe italian 
pentru tronul Ungariei - ducele de Genoa sau altcineva -, cei care lucrau în acest sens 
fiind generalul Ernesto Mombelli, şeful misiunii militare italiene de la Budapesta, si 
prinţul Carraciolo di Castagneta, Înaltul Comisar italian din capitala Ungariei!'?. De 
asemenea, au circulat cu o anumită insistenţă - în toamna anului 1919, dar şi ulterior - 
anumite zvonuri privitoare la o uniune dinastică româno-maghiară, la urcarea pe tronul 
maghiar fie a lui Ferdinand, fie a unuia dintre fiii săi, Carol sau Nicolae!%. Nu în ultimul 
rând, un candidat foarte serios părea chiar Mikl6s Horthy, destul de popular în Ungaria, 
beneficiind de sprijinul armatei, de susţinerea Înaltului Comisar britanic la Budapesta, 
Thomas Hohler, ca şi de aceea a unor state vecine. Take Ionescu specifica în rezoluţia sa 
mai sus amintită, din 14 aprilie 1921 : „Candidatura lui Horthy ne-ar conveni foarte bine 
nouă, românilor. Tot aşa ne-ar conveni un rege din Spania sau din Ţările Scandinave, 
deşi ar fi probabil mai germanofil decât Horthy"!**. 

Ţinând cont de aceste precizări, se pot înţelege mai bine diferenţele dintre poziţiile 
diverselor puteri faţă de încercarea ex-regelui Carol al IV-lea de a reveni pe tronul 
Ungariei. După aparentul consens al primelor reacţii, din 28-29 martie 1921, poziţiile 
încep să se nuanteze. Astfel, în Marea Britanie, Camera Lorzilor era favorabilă lui Carol, 
dar guvernul şi Foreign Office-ul au mers pe linia „legală” : respectarea foarte strictă a 
ceea ce stabilise Conferinţa Ambasadorilor în februarie 1920 (, ...ele [Puterile Aliate si 
Asociate] nici nu vor recunoaşte, nici nu vor tolera restauratia membrilor familiei de 
Habsburg")'5?. Această abordare aparţinea lordului Curzon, ministrul de Externe, care 
considera că revenirea lui Carol în Ungaria ar fi subminat definitiv şansele de pace în 
Europa Centrală. Curzon a fost cel care a jucat un rol semnificativ în adoptarea hotărârii 
Conferinţei Ambasadorilor de a relua, la 1 aprilie 1921, aproape în aceleaşi cuvinte, 
decizia adoptată cu mai bine de un an în urmá!?6. Reprezentantul britanic în Ungaria, 
Hohler, a urmat instrucţiunile primite de la Londra, însă cu precizarea că avea şi motive 
personale pentru a acţiona astfel: era foarte bun prieten cu Horthy, pe care l-ar fi dorit 
rege sau cel puţin regent pe termen nelimitat. Altfel spus, în timpul crizei de la finele lui 
martie şi începutul lui aprilie, britanicii au acţionat ferm, dar nu brutal, menajând 
susceptibilităţile oficialităților maghiare!“ ; pe de altă parte, Hohler nu avea simpatii 
prea mari faţă de statele din preajma Ungariei, el făcând eforturi serioase ca nu cumva 
Cehoslovacia, Iugoslavia şi România să-şi pună în practică dorinţa de a emite un 
ultimatum si eventual de a trece la anumite represalii împotriva Ungariei'**. 

Poziţia Franţei în criza provocată de încercarea de restauratie habsburgică nu poate fi 
încă descifrată pe deplin. Se pare că prima reacţie franceză, cea a Înaltului Comisar de 
la Budapesta, Fouchet, din 28 martie, de dezavuare a tentativei lui Carol, nu era decât 
o opinie personală, dictată mai degrabă de considerente subiective, el fiind un susţinător 
al candidaturii arhiducelui Joseph la tronul maghiar. Vreme de două-trei zile nu s-a 
produs, uimitor, nici o reacţie oficială a guvernului sau a Ministerului de Externe de la 
Paris. Abia la 30 martie a început Briand să nege că el sau guvernul francez jucaseră 
vreun rol în încercarea de restauratie habsburgică. Se pare că această luare de poziţie s-a 
datorat mai curând presiunilor interne din Franţa decât situaţiei internaţionale sau 
convingerii personale a lui Briand’. De asemenea, formularea aleasă de premierul 
francez nu era una care să indice o opoziţie fermă a guvernului francez faţă de încercarea 
de restauratie din Ungaria („guvernul francez se opune formal unei restauraţii habsburgice 
şi reiterează declaraţia sa din februarie 1920 în privinţa acestui subiect”), Briand părând 
mai preocupat să denunțe implicarea sa personală în preparativele acţiunii lui Carol!%. 

De fapt, opoziţia franceză faţă de restauratie s-a conturat cu claritate doar la 1 aprilie, 
atunci când devenise evident că acţiunea lui Carol a eşuat, Horthy nedorind să se retragă. 
În acel moment, Cehoslovacia şi Iugoslavia amenințau cu represalii militare, iar Marea 
Britanie şi Italia protestau energic. Abia când la Paris s-a făcut simțită temerea cá Italia 
s-ar putea substitui Franţei ca factor de coagulare şi influențare a statelor succesoare ale 
fostei monarhii bicefale, liderii francezi au trebuit să reacționeze şi să adopte un ton mai 
dur faţă de autorităţile de la Budapesta, cerându-le acestora să determine plecarea 
imediată a lui Carol sau să-şi asume responsabilitatea pentru încălcarea hotărârilor 
Conferinţei de pace de la Paris?! 

Dintre marile puteri, Italia a fost cea mai activă în timpul crizei internationale 
declanşate de tentativa de revenire în Ungaria a lui Carol al IV-lea. Faptul este de înţeles, 
deoarece Italia avea cel mai mult de pierdut în cazul unei restauraţii habsburgice, mai 
ales dacă aceasta era susţinută de Franţa. Ministrul de externe Carlo Sforza a cerut 
explicaţii de la francezi cu privire la zvonurile referitoare la posibila lor implicare în 
acţiunea lui Carol. Deşi francezii au dezminţit, italienii nu s-au declarat mulţumiţi. 
Însărcinatul cu afaceri italian la Budapesta, Vittorio Cerrutti, a desfăşurat o activitate 
frenetică în acele zile în capitala Ungariei?. El a cooperat îndeaproape cu miniştrii 
Cehoslovaciei şi Iugoslaviei la Budapesta, cei trei fiind - alături, într-o anumită măsură, 
şi de ministrul României, Traian Stârcea - cei care au exercitat cea mai puternică 
presiune asupra guvernului maghiar, pentru ca acesta să adopte o poziţie fermă şi 
imediată în chestiunea plecării ex-regelui Carol al IV-lea. Se pare că guvernul italian a 
promis sprijin diplomatic statelor din jurul Ungariei, inclusiv asistenţă militară pentru 
acţiunile lor. Italia a fost singura mare putere care a părut gata să se alăture ultimatumului 
conceput de Beneš pentru a obliga guvernul maghiar să renunţe la expectativă!%. 

În privinţa poziţiei vecinilor Ungariei faţă de încercarea de restauratie, trebuie spus 
că poziţia cea mai radicală a fost cea adoptată de Cehoslovacia. Edvard Beneš a fost cel 
care s-a dovedit hotărât să speculeze criza internaţională şi cea internă din Ungaria 
declanşate de acţiunea lui Carol al IV-lea. La 31 martie şi 1 aprilie 1921, Beneš a 
declarat că se pusese de acord cu liderii iugoslavi şi italieni în privinţa unei acţiuni 
comune în cazul în care ex-regele nu părăsea imediat teritoriul maghiar, plan de acţiune 
ce fusese adus la cunoştinţa francezilor şi britanicilor. De asemenea, ministrul cehoslovac 
de externe contesta cu tărie aserţiunea maghiară cá problema restauraţiei era doar o 
chestiune de politică internă a Ungariei!?*. 

Iniţial, în ultimele zile ale lui martie, au existat multe puncte comune între poziţiile 
faţă de tentativa de restauratie adoptate de către cehoslovaci, iugoslavi şi români!%5. Însă 
după 1 aprilie, data când Adunarea Naţională maghiară a respins încercarea lui Carol de 
revenire pe tronul ungar, au început să apară deosebiri de abordare, mai ales între 
Cehoslovacia şi România!%. Beneă a luat decizia redactării unui ultimatum ce trebuia 
înaintat autorităţilor maghiare, solicitându-se imperativ expulzarea urgentă din Ungaria 
a lui Carol, reglementarea definitivă a chestiunii habsburgice, acordarea de garanţii că 
reglementarea va fi respectată şi cedarea imediată a Ungariei occidentale (Burgenland) 
către Austria!%. Acest ultimatum, pe care Beneš îl dorea înaintat guvernului maghiar la 
4 aprilie, urma să expire la 7 aprilie : dacă la acea dată (orele 18.00) Carol se mai afla 
pe teritoriul maghiar, Ungaria trebuia să suporte consecinţele eventualelor contramăsuri 
militare adoptate de statele vecine. 

Când ministrul Cehoslovaciei la Budapesta, Vâclav Lejhanec, s-a întâlnit, în după- 
-amiaza zilei de 4 aprilie, cu Traian Stârcea şi cu ministrul iugoslav în Ungaria, pentru 
a-i ralia acţiunii de înmânare a ultimatumului, aceştia au manifestat anumite retineri. 
Motivele declarate erau duble : pe de o parte, nu primiseră încă instrucţiuni în acest sens 
de la guvernele lor, iar pe de altă parte, circula informaţia că a doua zi Carol urma să 
plece, ceea ce, de altfel, s-a si întâmplat!*. Stârcea avea si alte motivații, după cum 
îi comunica lui Take Ionescu, în 15 aprilie 1921: „din punctul de vedere politic al 
nostru negreşit că este mai bine a lăsa să se creadă că, dintre statele vecine Ungariei, 
Cehoslovacia este aceea care a influenţat mai mult rezolvarea chestiunii"!??. Traian 
Stârcea făcea probabil referire la faptul că ultimatumul conceput de cehi nu era agreat la 
Londra şi Paris, deoarece era considerat prea dur, iar o eventuală respingere venită din 
partea guvernului maghiar putea conduce la escaladarea crizei şi chiar la izbucnirea unor 
confruntări militare. 

În dimineaţa zilei de 5 aprilie, pentru că miniştrii României şi Iugoslaviei la Budapesta 
nu primiseră încă instrucţiuni de la guvernele lor, Lejhanec a primit ordin să înainteze 
singur ultimatumul. Nu a mai apucat însă, deoarece în aceeaşi zi, la prânz, Carol a 

părăsit Ungaria. Chiar şi în aceste condiţii, Benes i-a solicitat lui Lejhanec să-i arate 
ministrului de externe maghiar textul notei ultimative, pentru ca oficialităţile ungare să 
ia act de seriozitatea şi fermitatea cu care Cehoslovacia trata problema restauratiei 
habsburgice. Ministrul ceh a procedat întocmai, în după-amiaza zilei de 5 aprilie, 
reprezentanţii Iugoslaviei şi României alăturându-se acţiunii cehoslovace abia după o zi. 

O comparaţie între abordările alese de diplomaţia cehoslovacă şi cea română faţă de 
chestiunea primei tentative de restauratie habsburgică scoate în evidenţă anumite dife- 
rente, cel puţin de nuanţă, dacă nu şi de substanţă. În timp ce diplomaţii cehi au încercat 
să orchestreze o acţiune antimaghiará, Take Ionescu şi Traian Stârcea au vizat doar 
rezolvarea chestiunii punctuale, a încercării carliste de realizare a unui fapt împlinit?%. 
Beneš a desfăşurat o intensă activitate diplomatică în capitalele puterilor occidentale 
pentru a determina o reacţie energică din partea Conferinţei Ambasadorilor împotriva 
Ungariei. El ştia că acţiunea sa putea dobândi o autoritate reală doar dacă era susţinută 
de alte state succesoare şi chiar de unele dintre marile puteri. Beneš a reuşit să obţină 
promisiuni de sprijin din partea Iugoslaviei şi Italiei (semnatarele convenției anti- 
habsburgice de la Rapallo, din noiembrie 1920), iar într-o anumită măsură şi din partea 
României. Beneš şi Lejhanec au fost, de asemenea, cei mai activi în relaţia directă cu 
autorităţile de la Budapesta, protestele, presiunile şi amenințările succedându-se practic 
continuu în perioada crizei. 

Prin contrast, Stârcea s-a întâlnit doar o singură dată cu Horthy, discuţia dintre ei 
fiind relativ amicală, iar Take Ionescu i-a trimis un mesaj reprezentantului Ungariei la 
Bucureşti, Andrâs Hory, în 30 martie 1921, în care îi comunica acestuia că România se 
alătura protestului Puterilor Aliate faţă de reîntoarcerea ex-regelui, solicitând Ungariei 
abtinerea de la orice acţiune care ar fi putut compromite relaţiile dintre cele două tári??!. 
Acestea au fost singurele proteste pe care România le-a adresat Ungariei în timpul crizei 
din martie-aprilie 1921. Comparate cu protestele altor ţări, cele româneşti au fost în mod 
clar moderate, şi în formă, şi în substanţă. Faptul nu a rămas neobservat de către liderii 
maghiari, după cum avea să raporteze Stârcea la Bucureşti: „atât guvernorul Horthy, 
contele Teleki, ministrul Kânia (secretar general la Ministerul Afacerilor Străine], cât si 
alţi factori politici mi-au exprimat nu numai mie, dar şi altor colegi satisfacția că, contrar 
altor state, România nu s-a arătat brutală faţă de Ungaria în tot decursul acestui 
eveniment”202. 

Aceasta nu înseamnă, în nici un caz, că România nu s-a opus acţiunii lui Carol. 
Dimpotrivă ; dar s-a preferat o altfel de abordare. Bucureştii au fost reţinuţi în ameninţări 
la adresa statului maghiar, optându-se pentru varianta discuţiilor cu reprezentanţii marilor 
puteri la Budapesta, cu scopul de a-i determina pe aceştia să acţioneze pentru plecarea 


200. În toiul crizei maghiare, Take Ionescu i-a propus lui Bene& să se organizeze la Belgrad o 
conferinţă româno-cehoslovaco-iugoslavă pentru analizarea situaţiei din Ungaria, adăugând 
că se apropia momentul psihologic pentru încheierea alianţei dintre România şi Cehoslovacia, 
însă ministrul ceh de externe a refuzat convocarea unei reuniuni tripartite, motivându-şi rezer- 
vele prin faptul că nu exista timpul necesar pentru pregătire, iar dacă nu apăreau rezultate în 
urma discuţiilor, totul putea fi interpretat ca o nereușită a Micii Înţelegeri (S. Zugravu, 
op.cit., pp. 65-66). 

lui Carol?%. Traian Stârcea a fost cel care a contribuit într-o manieră semnificativă la 
facilitarea găsirii compromisului necesar dezamorsării crizei. La 31 martie, el s-a întâlnit 
cu Înaltul Comisar britanic, Thomas Hohler, sugerându-i că Spania ar fi o reşedinţă mai 
bună (adică mai îndepărtată de Ungaria) pentru Carol. La 2 aprilie, l-a vizitat pe Înaltul 
Comisar american, Grant-Smith, care era prieten cu premierul Teleki, din discuţia ce a 
urmat rezultând că trebuie urgentată plecarea lui Carol, altfel existând riscul ca acesta să 
nu mai poată fi îndepărtat?%. 

La 3 aprilie, Stârcea s-a întâlnit din nou cu Hohler, convingându-l pe acesta cá 
ex-regele se folosea de diverse pretexte pentru a-şi amâna plecarea: ,[Hohler] ...mi-a 
adăugat că totuşi se teme că întâmpină dificultăţi, din cauză că ex-regele este serios 
bolnav, având peste 38 de grade. Atunci i-am amintit modul cum au fost transportaţi 
răniții grav în timpul războiului şi că boala ce va cuprinde Ungaria va fi cu mult mai 
gravă. Înaltul Comisar şi-a însuşit acest argument, cu care nu numai că a convins pe 
contele Teleki, dar pe care l-a scris şi pe o altă notă, pe care au iscălit-o reprezentanţii 
celor trei mari puteri, arătând că până acum au avut încredere în sinceritatea guvernului, 
dar că acum cer în mod energic ca plecarea să fie efectuată în 24 de ore, notă pe care a 
predat-o o dată cu nota ambasadorilor de la Paris. [...] În urma acestor intervenţii, 
ex-régele a trebuit să se hotărască să plece în dimineaţa zilei de 4 aprilie. Din cauză însă 
cá nu s-au luat măsuri la timp pe căile ferate austriece, plecarea s-a mai amânat încă cu 
24 de ore, efectuându-se în ziua de 5 aprilie, la orele 10.45"?05, 

Dintre ţările afectate de încercarea de restauratie habsburgică, cea al cărei protest a 
fost cel mai puţin sever era proaspăta aliată a României, Polonia. Aşa cum transmitea 
Alexandru Florescu, ministrul român de la Varşovia, „guvernul polon a protestat la 
Budapesta nu din chestie de interes direct, nu din convingere politică, precum mi-a 
declarat principele Sapieha, dar pentru a fi alături de aliaţi şi amici”. Ca răspuns la 
multumirile lui Take Ionescu, transmise prin intermediul lui Florescu, Eustachy Sapieha, 
ministrul de externe polonez, ar fi răspuns : „Am făcut-o doar pentru a vă fi agreabili "2%. 

Totuşi, Florescu identifica şi alte motive, unele chiar de primă importanţă, pentru 
care Polonia nu putea privi neutră tentativa lui Carol, în pofida amiciţiei maghiaro- 
-poloneze. În primul rând, restauratia habsburgică nu putea lăsa indiferentă Polonia câtă 
vreme aceasta deţinea unele teritorii ce făcuseră parte din monarhia bicefală. În al doilea 
rând, conform opiniei lui Florescu, „după cum în Franţa regaliştii n-au văzut cu ochi răi 
lovitura ex-regelui Carol, tot aşa şi aci multe persoane din aristocrația polonă nu-şi 
ascundeau la început speranţa de a vedea reuşind tentativa, ca şi dezamăgirea mai apoi 

de a o vedea neizbutită”. Or, aceste simpatii regaliste nu puteau decât să stârnească 
aprehensiuni serioase în cadrul unui guvern republican. În al treilea rând, „Polonia s-a 
temut să nu rămână izolată”, în condiţiile în care ar fi fost singura ţară afectată de 
încercarea lui Carol din Ungaria care nu ar fi protestat. 

Si, în sfârşit, poate motivul cel mai important, guvernul polonez făcea în acea 
perioadă eforturi serioase de a obţine bunăvoința Italiei, adică a uneia dintre puterile 
care reactionaserá cu cea mai mare vehementá la tentativa de restauratie din Ungaria. 
Polonezii aveau nevoie de concursul Italiei intr-o chestiune de maxim interes: decizia pe 
care urma sá o ia Conferinta Ambasadorilor in privinta Sileziei Superioare. Dupá cum 
se ştie, plebiscitul desfăşurat in regiunea respectivă se soldase, în ciuda aşteptărilor 
contrare împărtăşite de Franţa şi Polonia, cu rezultatul că majoritatea locuitorilor votaseră 
pentru unirea cu Germania. Hotărârea finală aparţinea însă organismului care moştenise 
autoritatea Conferinţei de pace, adică Conferinţei Ambasadorilor, iar această hotărâre 
putea însemna atribuirea întregii regiuni Germaniei (aşa cum susțineau britanicii) sau 
împărțirea acesteia între Germania şi Polonia (aşa cum cereau francezii)”. Cu alte 
cuvinte, cei care urmau să încline balanţa în favoarea uneia dintre cele două opţiuni erau 
italienii. Nu-i de mirare, în aceste condiţii, că guvernul de la Varşovia era extrem de 
atent să nu supere în vreun fel Italia. Or, o neutralitate poloneză faţă de încercarea de 
restauraţie habsburgică ar fi fost un serios motiv de iritare la Roma. 

În această conjunctură, polonezii nu numai că au protestat faţă de încercarea lui Carol 
al IV-lea de a reveni pe tronul Ungariei, dar s-au arătat dispuşi chiar „să ia parte la 
convorbiri menite a împiedica, printr-o acţiune mai energică, repetarea unor asemenea 
tentative"??, De altfel, era de părere Alexandru Florescu, circulau zvonuri privitoare la 
o eventuală remaniere guvernamentală în Polonia, printre cei ce urmau să fie înlocuiţi 
fiind şi Sapieha, cunoscut pentru atitudinea sa binevoitoare faţă de Ungaria. Oricine i-ar 
fi luat locul, opina Florescu, nu putea fi la fel de filomaghiar??, Estimările ministrului 
României la Varşovia se vor dovedi corecte?!!, 

Tentativa de restauratie habsburgică a lui Carol al IV-lea, de la sfârşitul lui martie si 
începutul lui aprilie 1921, a determinat si o criză internă în Ungaria. Sperantele 
legitimiştilor maghiari - care nu erau puţini şi aveau o influenţă semnificativă -, ca şi 
guvernul Teleki însuşi au căzut victime acestei aventuri nefericite. Aşa cum am mai 
precizat, la 1 aprilie, Adunarea Naţională maghiară, dominată de Partidul Micilor 
Proprietari şi al Lucrătorilor Agricoli, a votat o rezoluţie prin care se reafirma ordinea 
constituţională instituită în 1920 şi îi erau exprimate mulţumiri lui Horthy pentru 


eforturile sale de rezolvare a crizei??. A doua zi, ex-regele Carol a emis un „Manifest 

către națiunea maghiară” , în care îşi explica motivele venirii şi plecării din Ungaria. Cel 
mandatat de fostul suveran pentru a da publicităţii acel manifest a fost chiar premierul 
Teleki, a cărui neimplicare declarată în aventura carlistă a fost, astfel, spulberati?P. 
Forţele politice antilegitimiste şi-au întețit atacurile la adresa guvernului, primind, se 
pare, şi asistenţă externă, cehoslovacă şi iugoslavă, în acest sens. Însă lovitura decisivă 
pentru guvernul Teleki a venit din interior, aşa cum scria Traian Stârcea, ministrul 
României la Budapesta: „Domnul Gratz, ministrul afacerilor străine, a ţinut în ziua de 
5 aprilie un discurs atât de legitimist şi atât de iredentist, încât a dat lovitura de gratie 
guvernului"?^, Drept urmare, la 6 aprilie, doi dintre miniştrii care proveneau din Partidul 
Micilor Proprietari au declarat că nu mai pot sta alături de Gratz, solicitând o remaniere 
guvernamentală. Teleki a respins ameninţarea reprezentată de propunerea remanierii, 
înaintând, în schimb, la 7 aprilie, demisia întregului cabinet. O săptămână mai târziu, 
contele Istvân Bethlen a fost desemnat pentru a forma noul guvern, ceea ce a şi izbutit, 
la 19 aprilie 1921 primind confirmarea din partea Adunării Nationale maghiare?!S. 
Bethlen a fost cel care a condus Ungaria în continuare, de-a lungul întregului deceniu 
al treilea al veacului XX. EI s-a dovedit a fi „mâna forte” pe care maghiarii o considerau 
necesară în acele vremuri dramatice. Nu era considerat un susţinător deschis al punctului 
de vedere „legitimist”, nici măcar cei mai versati dintre initiatii în politica maghiară nefiind 
capabili să stabilească cu precizie care era orientarea sa politică în aprilie 1921. Provenit 
din Transilvania, unde deținuse proprietăţi importante până in 1918, cu o carieră prea 
puţin remarcabilă în Parlamentul maghiar în perioada antebelică şi fără a se pronunţa 
tranşant în privinţa vreuneia dintre chestiunile politice controversate, Bethlen a devenit 
atractiv pentru toate segmentele active ale elitei politice maghiare, fără a deranja pregnant 
nici unul dintre ele. Se bucura de un prestigiu intact, deoarece singura funcţie pe care o 
exercitase până atunci fusese aceea de şef al Comitetului Maghiar Antibolşevic de la 
Viena, din timpul guvernării Kun, o poziţie care nu i-a erodat popularitatea?6. Nu în 
ultimul rând, Bethlen s-a bucurat de susţinerea deschisă a premierului demisionar Teleki. 
Din perspectivă românească, Bethlen se va dovedi un adversar redutabil, aşa cum 
foarte bine intuia Traian Stârcea încă din iunie 1921: „Din punctul de vedere al 
intereselor româneşti, putem să fim ferm convinşi că atât timp cât Ungaria va avea la 
conducere un guvern compus ca acesta, numai din elemente reacționare, legitimiste, unii 
având mari interese financiare în Ardeal, crescuţi şi îmbătrâniţi sub vechiul regim al 
monarhiei trecute, patrioţi fanatici (din acest punct de vedere îi admir) - zic, putem să 
fim convinşi că, orice promisiuni ne-ar face oamenii lor de stat, extrem de abili în 
această privinţă, nu vom obţine siguranţa şi liniştea pe care statul român trebuie de pe 


acum să şi le asigure din partea Ungariei”2!7. 

I.6. Înfiinţarea Micii Înţelegeri 


În ciuda abordărilor diferite, dar în nici un caz divergente, pe care România şi 
Cehoslovacia le-au adoptat în timpul crizei provocate de tentativa lui Carol al IV-lea de 
a reveni pe tronul Ungariei, devenise clar faptul că în aprilie 1921 era momentul cel mai 
potrivit pentru ca apropierea dintre cele două ţări, datorată unei inamic comun, să se 
concretizeze într-un tratat bilateral. Apăruse prilejul ca diplomaţia română să poată 
recunoaşte, în mod discret, că aşa-numitul „plan Take Ionescu” nu mai era de actualitate, 
însă „planul Beneš” putea să devină realitate. Încă din timpul crizei, mai exact la 4 aprilie, 
ministrul român de externe comunica la Praga faptul că era pregătit să semneze cu 
Cehoslovacia şi Iugoslavia convenţii defensive pentru menţinerea Tratatului de la Trianon?'5, 

Imediat după finalizarea crizei din Ungaria, pentru a nu pierde momentul psihologic 
favorabil, Benes a propus o întâlnire între cei doi miniştri de externe la Sighet, dar Take 
Ionescu a obiectat din perspectiva faptului că Belgradul ar fi putut privi cu susceptibilitate 
o astfel de reuniune bilaterală. Propunerea românească era ca tratatul de alianţă să fie 
semnat la Praga sau la Bucureşti. În cele din urmă, Ferdinand Veverka, ministrul 
Cehoslovaciei la Bucureşti, a primit puteri depline, convenţia de alianţă defensivă fiind 
parafată la 23 aprilie 19212. 

Cele două state se angajau ca, în cazul unui atac neprovocat din partea Ungariei 
împotriva uneia dintre părţi, cealaltă parte să contribuie la apărarea celei atacate (art. 1) 
şi, în acest scop, autorităţile tehnice competente din România şi Cehoslovacia să încheie 
o convenţie militară (art. 2). Convenţia prevedea, de asemenea, obligaţia fiecărei părţi 
contractante de a nu încheia o alianţă cu un tert fără a instiinta în prealabil cealaltă parte 
(art. 3) şi de a se consulta în chestiuni de politică externă „referitoare la raporturile lor 
cu Ungaria” (art. 4). Convenţia era încheiată pe o perioadă de doi ani, începând cu data 
schimbării instrumentelor de ratificare (art. 5)”. 

În 4 mai 1921, s-a încheiat şi un Protocol româno-cehoslovac prin care se definitiva 


frontiera dintre cele două tári?!, iar în 2 iulie, acelaşi an, generalul Constantin Cristescu, 


şeful Statului Major General al armatei române, şi Eugène Désiré Antoine Mittelhauser??, 
şeful Statului Major General al armatei cehoslovace, şi generalul Husâk, ministrul cehoslo- 
vac al apărării nationale, au semnat la Praga o convenţie militară româno-cehoslovacă?2. 
În cazul unui atac ungar asupra României, Cehoslovacia se obliga să mobilizeze în maxi- 
mum 48 de ore de la notificare şi să atace în maximum 20 de zile, iar în cazul în care 


Cehoslovacia era atacată de către Ungaria, România, în aceleaşi condiţii, urma să 


218. S. Zugravu, op.cit., p. 66. 

219. E. Campus, Mica Înţelegere, p. 63. 

220. Gh. Zaharia, C. Botoran, op.cit., pp. 345-347. Conventia a intrat in vigoare la 27 mai 1921, 
fiind prelungitá la 7 mai 1923, 13 iunie 1926, 21 mai 1929 si pe un termen nelimitat la 
16 februarie 1933 (Politica externá a României, Dicţionar cronologic, coordonatori Ion Calafeteanu, 
Cristian Popişteanu, Editura Ştiinţifică şi Enciclopedică, Bucureşti, 1986, p. 177). 

221. Florea Dragne, Relaţiile româno-cehoslovace (1918-1921), în „Acta Musei Napocensis”, 
VI/1969, p. 621. 

222. Mittelhauser era francez şi conducea misiunea militară a Franţei în Cehoslovacia (A. Mares, 
op.cit., p. 577). 

223. Gh. Zaharia, C. Botoran, op.cit., pp. 350-354. 

procedeze identic (art. A). Aceste dispoziţii erau valabile şi în cazul în care una dintre 
părţi s-ar fi aflat în război cu un tert, statul maghiar intervenind în conflict (art. B); iar 
când ambele părţi s-ar fi aflat în război cu una sau mai multe puteri, iar Ungaria ar fi 
atacat-o pe una sau pe cealaltă sau pe ambele, ele urmau să se ajute în limita forţelor 
disponibile (art. C). Ostilitățile cu Ungaria nu puteau fi suspendate sau oprite decât cu 
consimţământul celeilalte părţi (art. E). Cele două ţări se angajau să permită tranzitul de 
materiale de război în cazul în care cealaltă parte s-ar fi aflat în război cu un tert, iar 
Cehoslovacia urma să furnizeze României muniții şi alte materiale de război (art. F, G). 
În sfârşit, se specifica faptul că „prezenta convenţie militară va servi ca bază pentru 
cazul când cele două puteri aliate, ca urmare a unui casus belli, recunoscut comun 
împotriva Ungariei, vor intra în război împotriva acestei din urmă puteri” (art. 12%. 

La 7 iunie 1921, la Belgrad, este încheiată convenţia de alianţă defensivă între 
Regatul României şi Regatul Sârbilor, Croaților şi Slovenilor. Cele două ţări se obligau 
ca, în caz de atac neprovocat maghiar sau/şi bulgar împotriva uneia dintre părţile 
contractante, cealaltă parte semnatară să participe la apărarea părţii atacate (art. 1). 
România şi Iugoslavia se angajau să nu încheie o alianţă cu o a treia putere fără a 
instiinta, în prealabil, cealaltă parte semnatará (art. 3) şi să-şi coordoneze eforturile 
paşnice prin consultări asupra problemelor de politică externă (art. 4). Convenţia era 
încheiată pe o perioadă de doi ani, fiind semnată de către Take Ionescu şi Nikola Pašić, 
miniştrii de externe ai celor două state. Printr-un protocol secret, se prevedea că, în 
cazul în care una dintre părţi va fi atacată de o altă ţară decât Ungaria sau Bulgaria, 
cealaltă se angajează nu numai să păstreze o neutralitate binevoitoare, ci să acorde 
statului atacat „toate uşurările în măsura posibilităţilor politice şi în cadrul Convenţiei 
militare”. Aceasta din urmă a fost încheiată tot la Belgrad, în 23 ianuarie 1922, 
stabilindu-se condiţiile cooperării armate dintre cele două ţări. Şi în acest act se regăsea 
acel articol (cu numărul patru) care stipula şi eventualitatea în care atitudinea defensivă 
se putea transforma într-una ofensivă, cu caracter preventiv : „Prezenta convenţie militară 
va servi ca bază în cazul când cele două puteri aliate, ca urmare a unui casus belli, 
recunoscut comun asupra Ungariei sau Bulgariei ori asupra acestor două puteri, vor intra 
în război împotriva Ungariei, împotriva Bulgariei sau împotriva acestor două puteri”?”, 

O dată cu semnarea convențiilor de alianţă a României cu Cehoslovacia şi Iugoslavia, 
Mica Înţelegere era constituită. Apare o întrebare firească cu privire la motivele ce 
conduseseră la modificarea poziţiei româneşti din vara anului 1920. Atunci se hotărâse 
expectativa faţă de propunerea cehoslovacă de alianţă antimaghiará. Raţiunile rezervei 
româneşti din momentul respectiv - preponderența slavă a organizaţiei, predispozitiile 
filoruseşti de la Praga şi Belgrad, diferendele teritoriale româno-iugoslave, ca şi postura 
conducătoare pe care Beneš şi-o asuma - nu dispăruseră. Ce contribuise totuşi la 
trecerea în plan secund a reticentelor româneşti ? 

În primul rând, este vorba, evident, de încercarea de restauraţie habsburgică din 
Ungaria. Toate lucrările de istorie - româneşti şi maghiare - care fac referire la înfiinţarea 


224. Interesant este faptul cá acest art. I sugerează că alianţa románo-cehoslovacá nu era doar una 
defensivă, ea putându-se transforma oricând, dacă cele două părţi conveneau astfel, într-una 
ofensivă. Spre exemplu, nu trebuie uitat faptul că liderii cehoslovaci consideraseră prima 
tentativă de restauratie habsburgică drept un casus belli. 

225. Gh. Zaharia, C. Botoran, op.cit., pp. 338-344. 

Micii Íntelegeri stabilesc o legătură directă între tentativa ex-regelui Carol şi decizia 
autorităţilor de la Bucureşti de a se alătura alianţei antimaghiare concepute la Praga. 
Într-adevăr, aventura lui Carol de Habsburg demonstrase că pericolul pe care Ungaria îl 
reprezenta pentru ţările vecine, pericol ce păruse a se afla într-o stare latentă, se putea 
activa brusc, determinând o adevărată criză europeană. Recrudescenţa tensiunii in Europa 
Centrală şi transformarea amenințării habsburgice din ipoteză în realitate au indicat 
diplomaţiei româneşti calea de urmat : trebuiau întărite legăturile cu cei care percepeau 
pericolul cu aceeaşi intensitate, adică cehoslovacii şi iugoslavii?26. 

Zvonurile despre o eventuală implicare franceză în tentativa lui Carol al IV-lea au 
ajuns şi la Bucureşti. Liderii români şi-au amintit de apropierea franco-maghiară din 
prima jumătate a lui 1920. Chiar în momentul de apogeu al crizei din Ungaria, în 
primele zile ale lui aprilie 1921, s-a consumat ultimul episod, din perspectivă românească, 
al „idilei” franco-ungare din anul precedent. Take Ionescu i-a înmânat ministrului Franţei 
la Bucureşti, Daeschner, copia textului unui' „acord secret" ce ar fi fost semnat la 
Budapesta, în iulie 1920, de Horthy, Teleki şi Înaltul Comisar francez din capitala 
Ungariei, Fouchet. Pretinsul acord - astăzi dovedit ca fiind un fals conceput de către 
autorităţile maghiare?” - stipula susţinerea Franţei pentru revizuirea Tratatului de la 
Trianon în favoarea Ungariei?5. Deşi francezii au negat veracitatea documentului şi au 
dezminţit implicarea lor în favoarea acţiunii lui Carol de revenire pe tronul maghiar, 
ministrul român de la Paris, Ghica, deplângea tonul proungar al multor ziare franceze, ton 
datorat banilor pe care „Casa Schneider-Creusot" - concern cu sustinere solidă în cercurile 
guvernamentale pariziene şi cu interese economice in Ungaria - îi utiliza în acest scop^?. 

Totuşi, în ciuda reminiscentelor politicii franceze din 1920 de apropiere de Ungaria 
şi chiar a simpatiilor, reale sau imaginare, manifestate de premierul Briand pentru 
aspiraţiile lui Carol al IV-lea, poziţia Franţei faţă de Mica Înţelegere suferise o transfor- 
mare profundă. Dacă în august 1920 Millerand percepuse alianţa cehoslovaco-iugoslavă 
ca fiind contrară intereselor franceze, iar diplomaţia Parisului făcuse eforturi susţinute 
pentru a împiedica atragerea României în schema de securitate concepută la Praga, în 
primăvara lui 1921 liderii de la Paris nu numai că nu se mai opuneau la completarea 
Micii Înţelegeri, dar chiar au sperat că va putea fi atrasă şi Polonia în organizaţia ce s-ar 
fi pretat la rolul de instrument prin care Franţa îşi putea materializa influenţa politică in 
Europa Centrală şi Răsăriteană, momentan în detrimentul britanicilor şi în special al 
italienilor, iar pe termen mediu şi lung împotriva Germaniei. Această poziţie a Parisului 
a contat cu certitudine atunci când Take Ionescu s-a decis să strângă relaţiile României 
cu Cehoslovacia şi Iugoslavia. 

În acelaşi timp, nu trebuie uitat faptul că, în primăvara anului 1921, în parlamentele 
din Franţa, Italia şi Marea Britanie s-au desfăşurat discuţii în privinţa ratificării Tratatului 


226. I. Calafeteanu, Politică şi interes nafional..., p. 112. 

227. J. Bariéty, op.cit., pp. 75-83. 

228. V. Moisuc, Premisele izolării politice..., pp. 101-102 ; A. Iordache, op.cit., p. 280. 

229. A.M.A.E., Fond Dosare speciale, 71/1920-1944, vol. 87, f. 110; un ziar german din iunie 
1921 insera zvonul cá aventura lui Carol in Ungaria fusese finantatá de Sir Basil Zaharoff, 

1920-1923, vol. 25, f. 58). 

de la Trianon. S-au auzit destule voci care solicitau revizuirea tratatului în favoarea 
Ungariei?30. Chiar dacă opiniile unor parlamentari nu au influenţat politicile forurilor 
executive din ţările respective?!, speranţele de la Budapesta, ca şi îngrijorările de la 
Praga, Belgrad şi Bucureşti nu puteau decât să sporească. 

Existau însă şi alte raţiuni probabile ale intrării României în Mica Înţelegere. La 
sfârşitul anului 1920 începuseră unele tatonări între Cehoslovacia şi Ungaria. Debutând 
cu unele discuţii ale lui Edvard Beneš cu ambasadorul maghiar la Praga si cu alti trimişi 
ai guvernului de la Budapesta, aceste tatonări aveau să continue şi în ianuarie 19212. 
Deşi era evident că poziţiile celor două părţi erau greu reconciliabile, se pare că 
preşedintele ceh Masaryk era susținătorul unei atitudini binevoitoare faţă de minoritatea 
maghiară din Slovacia şi chiar era dispus la unele mici concesii teritoriale??. Beneš era 
mai reticent în aceastăprivinţă, însă ministrul cehoslovac de externe n-a refuzat discuţiile. 

Punctul culminant al acestei detensionări din relaţiile maghiaro-cehoslovace a fost 
întâlnirea la nivel înalt desfăşurată la Bruck, lângă graniţa celor două ţări cu Austria, în 
14-15 martie 1921, deci cu numai zece zile înainte de tentativa de restauratie habsburgică. 
Au participat la respectiva reuniune Masaryk si Bene$ din partea cehilor, precum şi 
Teleki şi Gratz, primul-ministru şi, respectiv, ministrul de externe din Ungaria. S-a 
remarcat deja că sursele maghiare şi cele cehoslovace sunt contradictorii în privinţa 
acestei reuniuni, însă diferenţele se datorează faptului că fiecare parte a subliniat ulterior 
ceea ce doreau să audă cercurile guvernamentale de acasă?%4. Cehii erau interesaţi în 
scăderea tensiunii dintre cele două state şi în lansarea unei cooperări economice, iar 
maghiarii vizau în primul rând rectificări teritoriale?5. Însă, indiferent dacă s-a discutat 
sau nu la Bruck ceva despre unele revizuiri ale Tratatului de la Trianon sau dacă aceste 
discuţii maghiaro-cehoslovace s-ar fi putut finaliza în vreun tratat între cele două ţări2%6, 
ştiută fiind neîncrederea lui Beneš faţă de maghiari”, cert este faptul că ştirea privitoare 


la negocierile de la Bruck nu putea să nu stârnească temeri la Bucureşti?%8. 

antihabsburgice, ca statul cehoslovac să reprimeascá persoanele care se refugiaserá pe 

237. Ambasadorul britanic la Praga, George Clerk, remarca : „De fiecare dată când Beneš vorbeşte 

O detensionare a relatiilor cu cehoslovacii putea sá-i conducá pe maghiari si la o 
calmare a spiritelor in raporturile cu sárbii, mai ales cá Budapesta avea, din punct de 
vedere teritorial, cele mai reduse revendicári fatá de Iugoslavia. De asemenea, apropierea 
dintre Ungaria şi Cehoslovacia era nefavorabilă României fie şi numai pentru faptul cá 
statul român ar fi rămas ţinta predilectă a freneticelor activităţi de propagandă revizionistă 
şi iredentistă maghiară. Asta pentru a nu mai aminti faptul că, în eventualitatea unui 
conflict al României cu inamicul bolşevic, nu mai rămânea nimeni care să descurajeze 
Ungaria în privinţa unei acţiuni militare împotriva românilor. Or, o astfel de ipostază nu 
era doar o supozitie teoretică, ci se putea materializa oricánd??. Tocmai în perioada 
februarie-aprilie 1921, tonul telegramelor pe care conducătorii sovietici le trimiteau 
guvernului român a cunoscut o înăsprire semnificativă, putând indica o posibilă escala- 
dare a tensiunii şi chiar un eventual conflict la graniţa răsăriteană a Romániei?*?. 

Până la urmă, încercarea de restauratie habsburgică a blocat tatonările maghiaro- 
-cehoslovace, diplomaţia cehă afirmând că nu se vor relua discuţiile până când nu se va 
reglementa definitiv chestiunea tronului maghiar?!. După semnarea alianţei româno- 
-cehoslovace, la 23 aprilie 1921, şi a celei româno-iugoslave, la 7 iunie, noul guvern 
maghiar nu mai avea ce să spere din partea vreunuia dintre statele Micii Íntelegeri, dar 
discuţiile cu cehii au continuat??., În consecinţă, întâlnirea de la Marienbad, din 23 iunie 
1921, dintre Beneš şi Miklós Bánffy, acesta din urmă în calitate de ministru de externe 
în cabinetul Bethlen?*, s-a soldat cu un eşec total“. 

În sfârşit, un alt motiv important pentru facilitarea deciziei româneşti de a se alătura 
Micii Íntelegeri l-a constituit intensificarea, in primăvara anului 1921, a activităţilor 
revizioniste şi iredentiste maghiare, fie că era vorba de acţiuni ale guvernului de la 
Budapesta, fie de operaţiuni „private” executate cu acceptul tacit sau explicit al autorită- 
tilor ungare. Spre exemplu, la sfârşitul anului 1920 si în primele luni ale lui 1921, 
ajungeau la cunoştinţa guvernului român informaţii stupefiante : la mai bine de doi ani 
de la unirea Transilvaniei cu România, instituţii ale statului român din Ardeal (inspecto- 
rate şcolare, şcoli, spitale, primării, notariate, tribunale! ! !) purtau corespondenţă 
oficială cu autorităţile din Ungaria, punând în practică ordinele venite de la Budapesta?% ; 
fiecare plic din această corespondenţă oficială avea înscrise, în limba maghiară, cele 
două lozinci cardinale ale iredentismului maghiar: „Ungaria ciuntită nu este ţară,/ 
Ungaria întreagă este rai!" şi „Cred într-un singur Dumnezeu,/ Cred într-o singură 


239. În 1921, atenţia cancelariilor europene a fost atrasă pentru prima oară de un plan germano- 
-sovietic ce preconiza constituirea unei alianţe extinse între ţările nemultumite de verdictul cu 
care se încheiase primul război mondial: Germania, Rusia sovietică, Turcia, Ungaria şi 
Bulgaria (vezi M. Retegan, op.cit., p. 41). 

Patrie,/ Cred într-un unic etern Adevăr divin,/ Cred în învierea Ungariei. Amin”2% ; pe 


toate telegramele şi scrisorile private ce soseau din Ungaria se găsea, după denumirea 
localităţii din România, următorul înscris : „Teritoriu sub ocupaţie” ; autorităţile maghiare 
de la frontieră ştampilau paşapoartele călătorilor cu menţiunea : „Văzut pentru trecerea 
în teritoriul ocupat”2“7. Una dintre cauzele acestei stări de lucruri a fost surprinsă într-o 
declaraţie a primarului român de la Oradea, reprodusă de o gazetă budapestană: 
„A trebuit să menţinem elementul maghiar în oficiile publice în lipsă mare de români. 
Cauza este că lefurile sunt reduse, astfel nu s-au numit români ca funcţionari. Ungurii au 
rămas în oficiile lor, nevoind să-şi piardă timpul de serviciu în baza căruia au drept la 
pensie"??, Chiar la sfârşitul lui aprilie 1921, deci în preajma încheierii alianţei anti- 
maghiare româno-cehoslovace, ministrul român de război, generalul Răşcanu, îi scria 
exasperat premierului Averescu : „statul păstrează în serviciul său duşmani care lucrează 
sistematic - în legătură cu Budapesta - la dărâmarea Statului Román"?^, 

Un alt exemplu : o dare de seamă a Marelui Stat Major al armatei române, din 27 mai 
1921, prezenta situaţia politico-militară din Ungaria din primăvara acelui an?%. Erau 
scoase în evidenţă măsurile oficialităților maghiare de a simula respectarea clauzelor 
militare din Tratatul de la Trianon şi de „a adormi controlul Misiunii Militare Interaliate 
din Budapesta” ; erau prezentate metodele folosite de maghiari pentru a masca sporirea 
efectivelor militare ; erau subliniate mijloacele utilizate pentru creşterea nivelului înarmării, 
prin intensificarea producţiei interne maghiare, ca şi prin importuri din Italia şi Germania ; 
se accentua faptul că în Ungaria, din ordinul guvernului, se efectua o pregătire morală 
pentru război. Dintre concluziile raportului respectiv se remarca următoarea : „Ungaria 
nu a renunţat la intentiunile ei agresive contra vecinilor ei, si, în primul rând, contra 
României, în care scop, prin toate mijloacele, se pregăteşte intens şi sigur pentru 
rüzboi"?*! . În aceste condiţii, nu este deloc de mirare faptul că la Bucureşti, în primăvara 
anului 1921, în pofida tuturor rezervelor2?, s-a luat decizia intrării României în Mica 
Înţelegere. De altfel, şi opinia publică românească - sau cel puţin o bună parte a ei - 
exercita presiuni in acest sens??^, 

Lăsând deoparte cele scrise în perioada comunistă despre momentul înfiinţării Micii 
Íntelegeri, comentarii influentate uneori de comandamentele politice ale vremii, ne 
exprimám neincrederea cu privire la concluziile cu care doi istorici románi, publicándu-si 
lucrările după 1989, îşi finalizează prezentările - altfel substantiale şi comprehensive - 
privitoare la apariţia alianţei tripartite cehoslovaco-iugoslavo-română. Într-un caz, se 
afirmă că „Mica Înţelegere n-a fost îndreptată contra Ungariei[,] ci la originea proiectului 
a stat renaşterea pericolului german. [...] În plus, organizaţia a fost deschisă Ungariei "25%. 

O simplă lectură a textelor convențiilor bilaterale de alianţă semnate între Cehoslovacia, 
Iugoslavia şi România demonstrează indubitabil faptul că liantul a ceea ce s-a numit Mica 
Înţelegere a fost în primul rând pericolul maghiar, iar în subsidiar cel bulgar. Este 
evident că fiecare dintre cele trei ţări membre ale Micii Antante putea spera cu indreptátire 
să rezolve favorabil, de una singură, orice confruntare directă cu Ungaria. Însă în 
condiţiile unui război cu participare multiplă maghiarii ar fi putut deveni periculoşi 
pentru oricare dintre vecinii lor??. În plus, la Praga, Belgrad şi Bucureşti era comună 
anxietatea derivată din faptul că Ungaria s-ar fi putut apropia de unul sau mai multe 
dintre statele vecine, în detrimentul celorlalte. Am prezentat mai sus neliniştile stârnite 
în România de negocierile maghiaro-cehoslovace de la Bruck, de la mijlocul lui martie 
1921. Oare e întâmplător faptul că între convenţia cehoslovaco-iugoslavă, din august 1920, 
şi cea româno-cehoslovacă, din aprilie 1921, există o diferenţă : acel articol care stipula 
că cele două guverne - ceh şi român - se angajau să se consulte reciproc în privinţa 
chestiunilor de politică externă care priveau raporturile lor cu Ungaria ?%5 Oare nu 
cumva apariţia acestui articol se datora tocmai posibilităţii ca statul maghiar să încerce 
să rupă cercul care, din pricina agresivitátii Budapestei, începea să se strângă în jurul sáu? 

Apoi, ce poate însemna pericolul german în perioada 1920-1921, din perspectivă 
cehoslovacă, iugoslavă şi românească? Dacă Mica Înţelegere ar fi fost un organism 
antigerman, atunci Franţa şi Polonia ar fi trebuit să fie primele ţări membre?” . România 
şi Iugoslavia nu şi-ar fi complicat existenţa în mod inutil intrând într-o schemă anti- 
germană. În plus, nu trebuie uitat faptul că în primii ani interbelici relaţiile dintre 
Cehoslovacia şi Germania au fost, fapt subliniat de mulţi istorici??, chiar cordiale. 
Liderii Republicii de la Weimar nu se simțeau legati în mod direct de soarta „sudeţilor” 
din Cehoslovacia, foşti cetăţeni ai Imperiului dualist şi care, de altfel, se bucurau de un 
statut mai mult decât onorabil în cadrul unui stat relativ dezvoltat şi civilizat. Cehoslovacia 
era, în anii '20, principalul partener comercial al Germaniei, legătură întărită şi de 
diferendele pe care cele două ţări le aveau cu Polonia. Mai mult decât atât, unul dintre 
motivele esenţiale ale amânării, de către Cehoslovacia, a semnării unui tratat de alianţă 
cu Franţa (încheiat abia în 1924) a fost tocmai menajarea susceptibilit&tilor Berlinului??. 
În aceste condiţii, a spune că Edvard Beneš a conceput, în 1920-1921, un plan de 
menţinere sub control a pericolului german ni se pare, în cel mai bun caz, o exagerare?9?. 

În sfârşit, posibilitatea ca Ungaria să se alăture Micii Íntelegeri nu putea să pară 
viabilă nici unui om de stat de la Praga, Belgrad sau Bucureşti. Ar fi fost o contradicţie 
evidentă ; ar fi fost ca şi cum vânatul s-ar alătura vânătorilor sau asediatii şi asediatorii 
s-ar amesteca. Însuşi Take Ionescu afirma la Praga, la sfârşitul lui octombrie 1920: „cât 
priveşte ideea de a introduce şi Ungaria [în proiectul de alianţă în cinci], o consider ca 
o bufonerie"?*8 , Ideea respectivă nu putea avea decât o sursă de provenienţă franceză : 
liderii de la Paris încă se iluzionau că puteau patrona un bloc care să cuprindă toate ţările 
de la Baltica la Mediterana şi care să joace roluri antibolşevice sau antigermane, în funcţie 
de interesele Franţei2€2. 

O altă idee faţă de care nu ne simţim deloc apropiaţi este aceea care susţine că 
,Organizándu-se, pas cu pas, atât din punct de vedere politic şi militar, cât şi din punct 
de vedere economic, Mica Înţelegere izbutise să constituie o solidă organizaţie federală... 
un nucleu al Societăţii Naţiunilor”2%. Putem fi de acord că, din perspectivă politică şi 
militară, Mica Înţelegere a cunoscut anumite reuşite, însă însoţite şi de unele neîmpliniri ; 
de asemenea, putem accepta că alianţa cehoslovaco-iugoslavo-română a privit cooperarea 
economică trilaterală ca fiind un obiectiv important, dar s-au izbutit relativ puţine 
lucruri în acest sens, stadiul de deziderat fiind depăşit de prea puţine ori. Însă ne 
exprimăm îndoiala că Mica Înţelegere a fost o structură federativă, indiferent ce definiţii 
am putea avea în vedere în privinţa acestui concept. A transforma o simplă alianţă 
defensivă într-o federaţie este un proces pe care n-ar trebui să ne grăbim a-l înfăptui. Ce 
ne facem cu celelalte alianţe din Europa interbelică, unele dintre ele poate chiar mai 
solide decât Mica Înţelegere ? Erau toate federații? E foarte puţin probabil. În plus, să 
nu uităm cá vreme de peste un deceniu Mica Antantă nici n-a avut o structură adminis- 
trativă care să faciliteze abordările comune. În anii '20, coordonarea politicilor celor trei 
ţări membre s-a făcut doar prin întâlnirile miniştrilor de externe, în mod obişnuit o dată 
pe an, dar şi în unele situaţii excepţionale. Abia după adoptarea Pactului de organizare 
a Micii Íntelegeri, în februarie 19332%, se poate vorbi despre o organizare adecvată a 
alianţei. Or, mai era un drum lung de parcurs până la stadiul de federaţie. 

Aceste idei - despre o Mică Înţelegere ce nu era antimaghiară sau avea caracter 
federal - reprezintă probabil un fel de „reacţii în oglindă” româneşti la anumite asertiuni 
din istoriografia maghiară, privitoare la faptul că Mica Înţelegere ar fi manifestat o 
agresivitate constantă faţă de Ungaria, ar fi blocat cooperarea pe multiple planuri în 
Europa Centrală şi Răsăriteană şi ar fi obligat în fond Ungaria să caute compania altor 
state revizioniste şi dornice de revanşă?55. Nu reuşim însă să identificám nici un motiv — 

Nici situaţia strategică a acestei Mici Înţelegeri nu a fost bună : un inel flasc alcătuit din trei 

politic, national sau ştiinţific - pentru care, la nişte neadevăruri şi exagerări, ar trebui să 
răspundem cu alte neadevăruri şi exagerări ! 

Un prim eveniment internaţional pentru desfăşurarea căruia a contat faptul că Mica 
Înţelegere era aproape constituită a fost întâlnirea de la Roma, din aprilie 1921, dintre 
statele succesoare ale Imperiului austro-ungar?9$. Scopul acelei întâlniri a fost găsirea 
unor soluţii tehnice complexe de rezolvare a nenumăratelor probleme comune apărute ca 
urmare a disolutiei monarhiei bicefale : distribuirea certificatelor publice, dobândirea sau 
pierderea drepturilor de cetăţenie, „averile deţinute în trust”, pensiile civile şi militare, 
obligaţiile companiilor de asigurări, datoriile personale, restituirea arhivelor, documen- 
telor şi obiectelor de artă şi multe. altele?%. Negocierile s-au dovedit anevoioase?%8, fiind 
necesară o nouă reuniune, în toamna aceluiaşi an, la Porto Rose?9, pentru ca ele să poată 
fi finalizate, în aprilie 1922, la Roma, prin încheierea unor convenţii (România a semnat 
14 dintr-un total de 45) privitoare la asigurările sociale, arhive şi multe alte chestiuni 
derivând din „moştenirea” Austro-Ungariei?70. 

În anul 1921, statele ce formau Mica Înţelegere s-au confruntat şi cu ceea ce s-a numit 
„afacerea Burgenland”. Era vorba despre o fâşie de pământ din vestul părţii maghiare a 
Austro-Ungariei; desi formal aparținuse de guvernul de la Budapesta, regiunea era 
locuită de o majoritate germană, dar existau şi maghiari, în special în zona oraşului 
Sopron (Ódenburg)?". Prin Tratatul de la Saint-Germain, zona fusese atribuită Austriei, 
însă Ungaria nu-şi retrăsese trupele de acolo până în vara anului 1921. Încercările celor 
două ţări de a rezolva problema pe calea negocierilor eşuaseră în mod constant. Cancelarii 
care s-au succedat la conducerea Austriei în perioada 1919-1921, Karl Renner, Michael 
Mayr şi Johann Schober, doreau aplicarea strictă a tratatului de pace în această chestiune, 
deci preluarea imediată a Burgenlandului. 

La23 decembrie 1920, Conferinţa Ambasadorilor - moştenitoarea atribuţiilor Consiliu- 
lui Suprem din vremea Conferinţei de pace de la Paris - a decis ca Ungaria să evacueze 
Burgenlandul?”2. Se pare că regiunea fusese vizată şi de către Cehoslovacia şi Regatul 
Sârbilor, Croaților şi Slovenilor în timpul lucrărilor forumului păcii de la Paris, cele 

două ţări dorind-o ca un coridor între ele, menit să separe definitiv Austria de Ungaria 
şi să împiedice practic orice fel de refacere a fostului stat bicefal??. Această dorinţă nu 
fusese acceptată de către marile puteri, însă nu era întâmplător faptul că Cehoslovacia şi 
Iugoslavia erau mult mai interesate de chestiunea Burgenlandului decât România. 

În timpul primei tentative de restauratie habsburgică, de la sfârşitul lui martie şi 
începutul lui aprilie 1921, în ultimatumul pe care Beneš l-a redactat pentru a fi înaintat 
guvernului de la Budapesta se solicita şi evacuarea Burgenlandului. Ulterior, în mai 
1921, cehoslovacii şi iugoslavii au exercitat presiuni asupra guvernului maghiar, ame- 
nintánd chiar cu represalii militare, pentru ca acesta să evacueze teritoriul din vestul 
Ungariei2*. Prin contrast, guvernul de la Bucureşti era mai reţinut în această chestiune. 
Se pare cá, în septembrie 1921, premierul Alexandru Averescu l-ar fi asigurat pe ministrul 
de externe maghiar, Mikl6s Bânffy, prin intermediul reprezentantului Ungariei în capitala 
României, Rubido Zichy, că statul român îşi va păstra neutralitatea în cazul unui eventual 
conflict datorat chestiunii Burgenlandului, nealăturându-se unei acţiuni militare a Micii 
Íntelegeri. Pretul cerut de románi in schimbul unei asemenea atitudini era unul foarte 
clar: Ungaria urma să accepte frontiera románo-maghiará şi să nu solicite modificarea 
ei de către comisia ce urma să o traseze pe teren?^, 

Ín vara si toamna lui 1921, criza Burgenlandului s-a acutizat dupá ce, in august, ar fi 
trebuit ca Ungaria să evacueze regiunea, iar Iugoslavia să procedeze identic in privinţa 
regiunilor Baranya şi Pécs din sudul Ungariei. Deoarece sârbii n-au respectat ordinul 
Conferinţei Ambasadorilor decât parţial, la fel au procedat şi ungurii, refuzând să-şi 
retragă trupele din întregul Burgenland?%. 

În septembrie 1921, Beneš s-a oferit ca mediator între Austria şi Ungaria?””, stârnind 
în felul acesta nemulțumiri la Roma, Belgrad şi Bucureşti. Conducătorii iugoslavi şi 
români erau vexati de postura de lider al Micii Íntelegeri pe care şi-o aroga Beneš si mai 
ales de faptul că uneori acesta acţiona în numele celor trei ţări fără a-i mai consulta pe 
partenerii de alianţă?'8. Însă in special italienii s-au simţit deranjati de pretenţiile lui 
Edvard Benes - care devenise între timp şi premier în Cehoslovacia, mentinándu-si 
postul de ministru de externe?” - de a controla şi influenţa evoluţiile diplomatice din 
Europa Centrală. Diplomaţia italiană, condusă din iulie 1921 de către marchizul Della 
Torretta (Pietro Paolo Tomasi):%0 - un fost ambasador la Viena care a modificat unele 
dintre liniile de politică externă stabilite de predecesorul său, Carlo Sforza?! -, a reuşit 
să-l înlăture pe Benes de la medierea conflictului maghiaro-austriac, prin găsirea unei 
soluţii la criza Burgenlandului. La 15 octombrie 1921, s-a semnat, la Veneţia, o convenţie 

în care se stipula cá o bună parte a Burgenlandului urma să revină Austriei, dar in zona 
Sopron trebuia să se desfăşoare un plebiscit supervizat de către marile puteri??^. 

Implicarea italiană în identificarea compromisului menit să rezolve criza Burgenlandului 
a demonstrat faptul cá Mica Înţelegere, în ciuda aspirațiilor sale în acest sens, nu putea 
să joace rolul unei mari puteri în regiunea central- şi est-europeană?%. Chiar dacă alianţa 
cehoslovaco-iugoslavo-română reprezenta practic 50 de milioane de oameni, ea nu era 
totuşi o mare putere. Lipsa de unitate în materie de obiective, interesele uneori diferite, 
chiar dacă nu neapărat contradictorii, orgoliile liderilor de la Praga, Belgrad şi Bucureşti, 
ca şi disfunctionalitátile de natură economică şi militară din interiorul alianţei indicau 
faptul cá Mica Înţelegere era încă departe de atingerea telului pe care şi-l propusese în 
ultimă instanţă, adică acela de a avea un cuvânt hotărâtor de spus în problemele din 
centrul şi răsăritul Europei?%. 

Ceea ce nu putuse să facă Beneš în numele Micii Înţelegeri, izbutiseră italienii. 
Compromisul reprezentat de Convenţia de la Veneţia scosese în evidenţă influenţa Italiei 
în regiune??, dar mai ales indicase calea de urmat pentru cei ce doreau să revizuiască 
tratatele de pace. Practic, tratatul semnat la Veneţia a fost prima modificare a termenilor 
păcii, în domeniul teritorial, în privinţa Ungariei?%. Liderii maghiari obtinuserá prima 
victorie, după trei ani de eşecuri succesive, sub aspect teritorial. Ceea ce nu reuşiseră în 
relaţie cu România, Cehoslovacia sau Iugoslavia, au dobândit în relaţie cu Austria. 
Plebiscitul desfăşurat la 14 decembrie 1921, în a cărui organizare un rol important a fost 
jucat de către un general italian filomaghiar^*", Carlo Antonio Ferrario, a fost câştigat, 


în regiunea oraşului Sopron, de către maghiari ; astfel, zona a revenit Ungariei?88. 


I.7. A doua încercare de restauratie habsburgică în Ungaria 


Între timp, la 21 octombrie 1921, deci la puţină vreme după semnarea convenției de la 
Veneţia, într-un moment în care criza Burgenlandului părea a se îndrepta spre o soluţie 
paşnică, a debutat cea de-a doua tentativă de restauratie habsburgică din Ungaria. Era, 
de altfel, o consecinţă firească a faptului că autorităţile de la Budapesta nu voiseră sau 
nu fuseseră capabile să reglementeze chestiunea tronului ungar. 

Problema habsburgică reprezentase, de-a lungul primăverii şi verii anului 1921, o 
permanentă sursă de tensiune în relaţiile Ungariei cu ţările vecine. Spre exemplu, aceasta 

fusese raţiunea principală pentru care statele din Mica Înţelegere, beneficiind şi de 
susţinerea Italiei, se opuseserá cu vehementá si reuşiseră să blocheze prima cerere a 
Ungariei, din iulie 1921, de admitere în Liga Naţiunilor. Pentru statul maghiar, intrarea 
în respectiva organizaţie internaţională ar fi însemnat, în virtutea art. 16 din pactul 
Societăţii Naţiunilor, obţinerea unei garanţii internaţionale pentru independenţa şi suvera- 
nitatea sa. Deoarece Tratatul de la Trianon nu stipula detronarea Habsburgilor din 
Ungaria, o eventuală restauraţie s-ar fi putut înfăptui fără interferența puterilor străine. 
Acesta era motivul pentru care guvernul Bethlen a tatonat terenul în vederea admiterii în 
Ligă2%9, însă tot acesta şi cel pentru care Italia şi Mica Înţelegere s-au opus2%, determi- 
nând în cele din urmă retragerea cererii de către guvernul maghiar?!. 

Consecvent promisiunii pe care o făcuse în timpul primei sale tentative de revenire pe 
tronul maghiar şi încurajat de către susţinătorii săi, ex-regele Carol, însoţit de regina 
Zita, a părăsit Elveţia la bordul unui avion ce a aterizat în cursul zilei de 21 octombrie 
1921 lângă Sopron. Locul nu fusese ales la întâmplare, deoarece acolo se aflau, datorită 
afacerii Burgenland, acele unităţi militare ale armatei maghiare care manifestau cel mai 
radical nationalism, ca şi diverse grupuri paramilitare ce acționau pentru agitarea 
spiritelor în vederea unei rezistenţe armate dacă rezultatele plebiscitului ar fi fost 
favorabile austriecilor. De altfel, procedând diferit faţă de prima sa încercare de 
reîntoarcere, Carol a adoptat o altă tactică: imediat ce a sosit, a numit un nou guvern 
şi a preluat comanda trupelor din zonă, care i-au jurat credinţă. Era decis să pornească 
un „marş asupra Budapestei”, nemaidorind să negocieze cu Horthy sau cu guvernul 
Bethlen?%?. : 

Schimbarea tacticii nu a asigurat însă îmbunătăţirea eficienţei acţiunii ex-regelui 
Carol. După câteva ciocniri sporadice între trupele legitimiste şi cele ale armatei regulate 
maghiare?” , fostul suveran a fost arestat, la 60 de kilometri de Budapesta, în 24 octombrie 
1921. A doua aventură carlistă se încheiase mai repede decât precedenta, dar criza 
internaţională declanşată era departe de a se finaliza. Deşi atitudinea guvernului maghiar 
faţă de încercarea lui Carol de a recâştiga tronul ungar a fost mai fermă în octombrie- 
-noiembrie decât în martie-aprilie 1921, dificultăţile guvernului de la Budapesta au fost 
mai mari în toamnă decât fuseseră în primăvară?*%. 


289. Existau şi alte motive, precum revizuirea prin intermediul Ligii a tratatelor de pace, ca şi 
utilizarea respectivei organizaţii pentru specularea tensiunilor legate de problematica minori- 
tátilor nationale (vezi A.M.A.E., Fond 71/1920-1944, Ungaria, presă, 1920-1923, vol. 25, 
f. 37). 

290. Mai ales cá presa internationalá era pliná de zvonuri referitoare la intentiile lui Carol de a 
reveni in Ungaria (ibidem, f. 39). 

291. M. Ádám, The Little Entente and Europe..., pp. 154-155. 

294. Este vorba despre dificultátile internationale ale Ungariei, pentru cá, pe plan intern, premierul 
Bethlen a ştiut să speculeze eşecul tentativei de restauratie habsburgică pentru a-i înlătura pe 
legitimistii extremişti (vezi idem, Fond 71/1920-1944, Ungaria, politica internă, 1920-1923, 
vol. 43, f. 86), reuşind la începutul anului 1922 - după ce demisionase în 14 noiembrie 1921 
şi reformase guvernul în 3 decembrie - să coaguleze majoritatea forţelor politice importante 
din Ungaria într-un atotputernic partid de guvernământ: Partidul Unităţii (W.M. Batkay, 
op.cit., pp. 28-31). 

A doua zi după sosirea fostului monarh, cabinetul Bethlen a luat decizia potrivit 
căreia, „în virtutea legii din 1920, Regele Carol nu-şi poate asuma exercitarea drepturilor 
sale regale şi trebuie să părăsească din nou ţara”2%5. În aceeaşi zi de 22 octombrie, 
reprezentanţii Franţei, Marii Britanii şi Italiei la Budapesta s-au prezentat la regentul 
Horthy, la ministrul de externe Bânffy şi la premierul Bethlen, pentru a protesta faţă de 
tentativa de restauratie habsburgică. La fel au procedat şi reprezentanţii statelor ce 
alcătuiau Mica Înţelegere?%* ; purtătorul lor de cuvânt a fost ministrul iugoslav în capitala 
Ungariei, el caracterizând prezenţa lui Carol pe pământ maghiar drept un casus belli. 

Ca si în primăvară, iniţiativa organizării unei opoziții ferme faţă de ceea ce se 
întâmpla în Ungaria a fost preluată de către premierul şi ministrul de externe cehoslovac, 
Edvard Beneš. La 23 octombrie, el şi-a informat aliaţii despre faptul că, potrivit tratatelor 
ce stăteau la baza Micii Íntelegeri, erau îndeplinite condiţiile pentru mobilizarea arma- 
telor. Cehoslovacia pornise deja operaţiunea de mobilizare şi se executau preparative în 
vederea unei intervenţii militare. Dacă acţiunea lui Carol reuşea, trupele cehoslovace 
urmau să intre imediat în Ungaria. Dacă autorităţile maghiare îşi mențineau fermitatea 
poziţiei şi acţiunii faţă de Carol, atunci guvernul cehoslovac urma să înainteze un 
ultimatum guvernului ungar, solicitând imperios detronarea tuturor membrilor Casei de 
Habsburg, dezarmarea Ungariei cu participarea ţărilor din Mica Înţelegere, aplicarea 
Tratatului de la Trianon fără a se ţine cont de negocierile de la Veneţia şi rambursarea de 
către Ungaria a costurilor mobilizárii??. 

Guvernul de la Belgrad a acceptat propunerea lui Beneš, mai puţin acel punct care 
preconiza desconsiderarea Convenţiei de la Veneţia privitoare la chestiunea Burgenlandului. 
Rațiunea era evidentă : nu se dorea iritarea inutilă a Italiei. Dar Iugoslavia a început şi 
ea mobilizarea. Guvernul român a fost însă, din nou, mai rezervat. Nici românii nu 
intenționau să-şi exprime oficial dezacordul faţă de înţelegerea de la Venetia. De 
asemenea, cu toate că şi-a pus trupele de la frontiera cu Ungaria în stare de alertă, 
guvernul de la Bucureşti nu a decretat mobilizarea. Take Ionescu a subliniat că nu trebuia 
acţionat decât în conformitate cu poziţia marilor puteri ; deşi se declara conştient de 
gravitatea situaţiei, ministrul român de externe considera că o intervenţie militară era, în 
acel moment, inadecvată2%8. În privinţa cerintei cehoslovace privitoare la plata de către 
Ungaria a costurilor mobilizárii, guvernul român n-avea nimic împotrivă, însă România 
nu era interesată să facă o solicitare similară?%. 

În orice caz, deşi Carol a fost arestat în 24 octombrie, în momentul respectiv la 
graniţele Ungariei începeau să se concentreze trupe cehoslovace, iugoslave, austrice şi 
române, gata să acţioneze. În aceeaşi zi, Conferinţa Ambasadorilor a trimis guvernului 
maghiar o notă de protest, in care se cerea detronarea lui Carol şi expulzarea acestuia din 

Ungaria, stabilirea modalităţii prin care fostul suveran urma să părăsească Ungaria urmând 
să fie lăsată la latitudinea Aliaților’. După ce ex-regele a fost prins şi pus la dispoziţia 
marilor puteri, acestea au considerat criza încheiată. Însă se înşelau. Beneš nu s-a 
resemnat, ci a depus eforturi serioase pentru a-i convinge în special pe liderii de la Paris, 
dar şi pe cei de la Londra şi Roma, că dezamorsarea conflictului nu se putea face decât 
prin detronarea tuturor Habsburgilor. 

Desi nici Franţa, ca de altfel nici Marea Britanie sau Italia nu s-au lăsat convinse de 
argumentatia cehoslovacă, Beneš nu a dezarmat. Renuntánd din motive tactice la cerința 
referitoare la aplicarea integralá a Tratatului de la Trianon, diplomatia cehá, bucurándu-se 
de sustinerea iugoslavá si románeascá, a inaintat guvernului maghiar, la 28 octombrie, o 
notă de protest din partea Micii Íntelegeri, în care se afirma că oficialităţile ungare vor 
purta întreaga responsabilitate a consecinţelor serioase ce puteau apărea dacă nu se 
legifera imediat detronarea întregii dinastii de Habsburg’. 

Temându-se de faptul că ar putea să scape criza din Ungaria de sub control?” , marile 
puteri au acceptat în cele din urmă prima dintre cerinţele lui Beneš. Altfel spus, 
Conferinţa Ambasadorilor a adoptat, la 29 noiembrie 1921, decizia de a solicita guver- 
nului de la Budapesta deposedarea tuturor Habsburgilor de drepturile lor în privinţa 
Coroanei maghiare. Pentru că primul-ministru Bethlen încerca să tergiverseze lucrurile, 
sperând că va putea evita aplicarea hotărârii Conferinţei Ambasadorilor, Benes l-a 
convocat pe ambasadorul maghiar la Praga, Tahy, comunicându-i verbal cele patru 
solicitări ale guvernului cehoslovac şi cerând un răspuns clar până la 1 noiembrie*%. 
Maghiarii au interpretat acţiunea ca un ultimatum şi au cerut ajutor la Paris, Roma şi 

301. Fostul rege maghiar a tranzitat şi România în drumul sáu spre destinaţia stabilită de marile 

Dosare speciale, 71/1920-1944, vol. 88, f. 149). 

Budapesta, care au rămas sub impresiunea că Mica Antantă este pe punctul apropiat de a 
interveni cu armele în Ungaria, pentru a isprăvi odată cu chestiunea Habsburgilor” (ibidem). 

304. Ulterior, Beneš a afirmat că nu înaintase nici un ultimatum, ambasadorul maghiar la Praga 
intelegándu-i eronat afirmaţiile (ibidem, f. 321-322). Liderii politici şi presa maghiară din 

1920-1944, Ungaria, Politica internă, 1920-1923, vol. 43, „f. 107-109), ca de altfel şi 
istoriografia ungară din zilele noastre (vezi M. Ádám, The Little Entente and Europe..., 
pp. 171-175). 

Londra. Marile puteri, pe de o parte, şi-au exprimat dezaprobarea faţă de amenințările 
proferate de către Praga şi au făcut presiuni ca nu cumva armatele cehoslovacă şi 
iugoslavă să declanșeze acţiunea militară, iar pe de altă parte, au comunicat încă o dată 
guvernului maghiar, la 31 octombrie, faptul că trebuia detronată întreaga dinastie de 
Habsburg305. 

Până la urmă, în seara zilei de 31 octombrie, guvernul maghiar a cedat, acceptând 
rezoluția Conferinţei Ambasadorilor. În ciuda acestui fapt, legea adoptată de Adunarea 
Naţională*% maghiară la 3 noiembrie 1921 nu consemna explicit faptul că nici un 
membru al dinastiei de Habsburg nu putea fi ales rege al Ungariei”. A fost nevoie de noi 
proteste ale Micii Íntelegeri Si de o nouá solicitare a Conferintei Ambasadorilor, la 
5 noiembrie, ca maghiarii sá introducá in lege un articol prin care sá se afirme deschis 
„noneligibilitatea” tuturor Habsburgilor la tronul Ungariei*%. Maghiarii au acceptat 
cerința imediat, iar ulterior, la 10 noiembrie, ministrul de externe Bánffy a emis, în 
numele guvernului maghiar, o declaraţie de completare a legii*%, încheind, cel puţin din 
punct de vedere juridic, chestiunea habsburgică in Ungaria. Încercările Micii Íntelegeri 
de a se implica în problema dezarmării Ungariei s-au lovit de refuzul concertat al marilor 
puteri de a modifica atribuţiile şi componenţa Comisiei Militare Interaliate de Control, 
instituită prin Tratatul de la Trianon". Presiunile Londrei şi Romei au obligat în cele din 
urmă Cehoslovacia şi Iugoslavia să demobilizeze. 

Despre Carol al IV-lea s-a mai discutat pe plan internaţional atunci când britanicii au 
propus ca statele succesoare să-i plătească o indemnizaţie, însă acestea au refuzat”. În 
ianuarie 1922, Mica Înţelegere s-a opus cu succes ca soţia fostului suveran, regina Zita, 
să fie primită in Ungaria??. Apoi, la 1 aprilie 1922, Carol, aflat pe Insula Madeira din 
Atlantic, a murit pe neasteptate??, stârnind vii emoţii în Ungaria. Ministrul României la 
Budapesta, Traian Stârcea, observa curentul de simpatie existent în rândurile maghiarilor 
faţă de „o regină văduvă cu şapte copii, aşteptându-l pe al optulea în luna mai”. Deşi 
opinia afirmată public a premierului Bethlen era aceea că „o dată cu Carol dispărea şi 
persoana purtătoare de drept a Coroanei Sfântului Ştefan, aceea de care era legată 
națiunea maghiară prin jurământ”, Stârcea credea că Bethlen „dorea să-i divizeze pe 
legitimişti”, pentru a impune un alt Habsburg, arhiducele Albrecht, drept candidat 
principal pentru coroana maghiară”. În orice caz, după moartea lui Carol al IV-lea, 
agitaţiile legitimiste din Ungaria au scăzut în intensitate, deşi au marcat în continuare, 

de-a lungul întregii perioade interbelice, situaţia politică internă a statului maghiar, iar 
uneori chiar prestaţia sa internaţională”!5. 

Revenind la ceea ce s-a întâmplat în toamna anului 1921, credem că o comparaţie 
între cele două crize internaţionale determinate de cele două tentative de restauraţie 
habsburgică în Ungaria relevă unele asemănări, dar şi deosebiri. Poziţia Marii Britanii a 
fost una consecventă. Foreign Office-ul s-a pronunţat clar împotriva încercărilor lui Carol 
de revenire pe tronul maghiar, însă, în acelaşi timp, a încercat să descurajeze eventualele 
apeluri la ameninţări şi la forţă din partea Micii Íntelegeri în relaţia cu Ungaria’. Ín 
această din urmă direcţie, s-a remarcat din nou Thomas Hohler, Înaltul Comisar britanic 
la Budapesta, ale cărui sentimente prea puţin amicale faţă de statele Micii Íntelegeri 
deveniseră notorii. Şi în criza din octombrie-noiembrie, Hohler, aflat în relaţii strânse cu 
Horthy, a susţinut uneori cauza autorităţilor maghiare în detrimentul Cehoslovaciei, 
Iugoslaviei şi României”. 

Poziţia franceză din toamnă n-a mai cunoscut oscilatiile manifestate în primávar 
Deşi tot Aristide Briand era premier, de această dată el n-a mai întârziat dezavuarea 
oficială a Parisului faţă de tentativa de restauratie habsburgică. Chiar dacă prin presa 
internaţională s-a afirmat că „diplomaţia franceză, reţinută de angajamentele luate faţă 
de Antantă şi prin dorinţa sa de a susţine pe cehi, n-a putut să satisfacă simpatiile ce le 
are fără îndoială pentru unguri şi astăzi priveşte cu o adâncă tristeţe la rezultatul produs 
în Europa prin evenimentele din ultimele zile"??, Franţa a optat pentru prima oară în 
mod limpede, atunci, în toamna anului 1921, în favoarea Micii Íntelegeri. Diplomatul 
francez din Conferinta Ambasadorilor, Jules Laroche, a fost cel care a determinat in 
ultimă instanţă adoptarea deciziei de înlăturare a tuturor Habsburgilor??. Notă dis- 
cordantă a făcut însă diplomatul francez de la Budapesta, Christian Fouchet?!, care nu 
a agreat schimbarea din politica franceză în privinţa chestiunii habsburgice*?. Drept 
consecinţă, Fouchet a fost de altfel rechemat imediat după încheierea crizei din Ungaria. 

O evoluţie contrară s-a făcut simțită în atitudinea Italiei. Deşi împărtășea în continuare 
sentimente antihabsburgice şi s-a opus noii aventuri a lui Carol al IV-lea, diplomaţia 
italiană n-a mai fost alături de statele Micii Íntelegeri. Marchizul Della Torretta nu a 
continuat politica predecesorului său, Carlo Sforza, de apropiere de statele slave din 
Europa Centrală şi de Sud-Est??. Mai predispus spre abordări tranşante, Torretta n-a 
dorit să împartă cu Mica Înţelegere capacitatea de influențare a evoluţiilor din centrul şi 
răsăritul continentului european. De aceea, el i-a înlăturat pe cehi de la reglementarea 
afacerii Burgenland şi s-a opus ca Mica Înţelegere să utilizeze forţa în relaţia cu Ungaria, 
în timpul celei de-a doua tentative de restauratie habsburgică. Era o prefigurare a 

faptului cá în Italia, chiar înainte de venirea la putere a lui Mussolini, existau intenţii de 
redeschidere a contenciosului cu Iugoslavia şi de apropiere de Austria şi Ungaria. 

Cu toate cá nici în cazul celei de-a doua tentative de restauraţie habsburgică 
România nu s-a situat întotdeauna pe aceeaşi lungime de undă cu aliatele ei din Mica 
Înţelegere?5, de data aceasta se poate constata o coordonare mai bună a acţiunilor 
celor trei ţări. Deşi autorităţile de la Bucureşti n-au dorit să mobilizeze şi nici să se 
alăture integral pretențiilor cehesti şi iugoslave, cel puţin în exterior alianţa a oferit 
imaginea unei mai mari solidarităţi. Chiar dacă Mica Înţelegere, al cărei lider incon- 
testabil se dovedise a fi Edvard Beneš, nu şi-a putut impune voinţa în toate privintele, 
ea şi-a atins obiectivul principal: dinastia de Habsburg a fost detronată. Alianţa 
cehoslovaco-iugoslavo-română îşi consolidase poziţia politică pe scena europeană, 
punând în acelaşi timp in surdiná şi vocile de pe plan intern care o contestau. Singura 
umbră asupra succesului Micii Íntelegeri de la finele lui 1921 a fost faptul că unele 
dintre marile puteri, in special Italia şi Marea Britanie, începeau să se distanteze de 
organizaţia concepută şi coordonată de Bene$?$. Italienii o percepeau ca pe un 
concurent nedorit pentru influenţa în bazinul dunărean, iar britanicii aveau îndoieli 
privitoare la caracterul defensiv al alianţei, ca şi la faptul că aceasta va putea descuraja 
intenţiile franceze de a o tutela. 

Ar mai trebui remarcat că guvernul polonez, în pofida unei prese filomaghiare şi 
anticehesti??", şi-a manifestat în cazul celei de-a doua tentative de restauratie habsburgică 
solidaritatea cu statele succesoare din jurul Ungariei. Fără a ridica tonul şi a face exces 
de zel, menajând susceptibilităţile Ungariei, Polonia s-a alăturat deciziilor adoptate de 
marile puteri prin intermediul Conferinţei Ambasadorilor??. Mai mult decât atât, Polonia 
a părut dispusă în toamna anului 1921 să facă paşi concreti pentru apropierea de Mica 
Înţelegere. La 6 noiembrie s-a semnat o convenţie între Cehoslovacia şi Polonia, gest 
politic ce păruse de neconceput cu câteva luni mai devreme”. Chiar dacă speranţele 
investite de multă lume, inclusiv de către Take Ionescu, în acest document nu se vor 
confirma, deoarece tratatul nu a fost ratificat niciodată şi nici nu a avut drept efect o 


324. Aceste intenţii aveau să-şi găsească însă aplicabilitatea abia după 1925-1926 (John Whittam, 
Fascist Italy, Manchester University Press, Manchester, 1995, p. 101). 

325. Şi liderii de la Budapesta au remarcat faptul că doar Cehoslovacia şi Iugoslavia au început 
mobilizarea forţelor militare, nu şi România (A.M.A.E., Fond 71/1920-1944, Ungaria, 
Politica internă, 1920-1923, vol. 43, f. 109). În plus, presa internaţională a speculat din nou 
pe tema posibilei sustineri a lui Carol de către familia regală din România. Spre exemplu, 
ziarul „Acht Uhr Abendblatt” din Germania anunţa chiar în toiul crizei din Ungaria că fostul 
suveran maghiar s-ar afla în posesia unei scrisori prin care regina Maria i-ar fi dat asigurări 
că România nu s-ar opune revenirii lui pe tronul ungar (A.M.A.E., Fond Dosare speciale, 
71/1920-1944, vol. 88, f. 126). 

326. Ibidem, f. 151. 

327. Idem, Fond Dosare speciale, 71/1920-1944, vol. 88, f. 10-11. 

328. Ibidem, 71/1920 - Polonia, Relatii cu Ungaria, vol. 40/1, f. 34-35. 

329. Se pare că îmbunătăţirea temporară a relaţiilor polono-cehoslovace la finalul lui 1921 s-a datorat 
atitudinii favorabile Poloniei pe care liderii de la Praga au manifestat-o în timpul crizei Sileziei 
Superioare (Piotr S. Wandycz, The Twilight of French Eastern Alliances, 1926-1936, French- 
-Czechoslovak-Polish Relations from Locarno to the Remilitarization of the Rhineland, 
Princeton University Press, Princeton, 1989, p. 9). 


68 ROMÂNIA SI UNGARIA ÎN CADRUL „NOII EUROPE" (1920-1923) 


îmbunătăţire reală a relaţiilor polono-cehoslovace, în acel moment din toamna lui 1921 
el a avut o semnificaţie simbolică : Ungaria era izolată. 

Şi asta pentru că relaţiile ei erau tensionate cu toţi vecinii, inclusiv cu Austria, 
datorită afacerii Burgenlandului şi tentativei de restauratie habsburgică. De altfel, in 
decembrie 1921, s-a încheiat, la Lâny, o convenţie între Cehoslovacia şi Austria3%, cele 
două ţări oferindu-şi reciproc asistenţă politică şi diplomatică, material militar în caz de 
război şi sprijin pentru respectarea tratatelor de la Saint-Germain şi Trianon. Ca o 
dovadă a bunelor relaţii dintre cele două state, Cehoslovacia a acordat Austriei şi un 
credit în valoare de 500 de milioane de coroane cehesti. 

Astfel, la sfârşitul anului 1921, la trei ani după încheierea primului război mondial, 
în jurul Ungariei apăruse o schemă de securitate ce părea întru totul capabilă să impună 
guvernului de la Budapesta acceptarea, dacă nu de bunăvoie, măcar din teamă, a ver- 
dictului cu care se finalizase pentru Ungaria Marele Război. Evoluţia ulterioară a 
evenimentelor va demonstra că maghiarii nu se vor resemna, că ei vor căuta să schimbe 
sentinţa pe care o primiseră la Trianon, însă măcar, vreme de ani buni, unii lideri unguri 
au trebuit să identifice căi şi metode mai paşnice, mai puţin tranşante, de a acţiona şi 
să-şi fixeze țeluri mai puţin triumfale. În anii care au urmat, orice gest cu implicaţii 
externe al Budapestei a fost „monitorizat” la Praga, Belgrad şi Bucureşti, ceea ce nu 
putea să nu inhibe predispoziţiile spre agresivitate ale celor nemulţumiţi de Tratatul de 


la Trianon. 


I.8. „Planurile” de uniune románo-maghiará 


Mulţi dintre istoricii care au scris despre România şi Ungaria din perspectiva relaţiilor 
internaţionale în perioada dintre cele două războaie mondiale au făcut referiri, mai 
scurte sau mai lungi, mai vagi sau mai substanţiale, la anumite idei ce au circulat în 
epocă despre o uniune între România şi Ungaria. Era vorba despre o potenţială uniune 
„politică”, „economică”, „vamală”, „personală” sau „dinastică” româno-maghiară. În 
mai multe rânduri, în special în 1919, dar şi la sfârşitul lui 1920, la finele lui 1921, apoi 
la mijlocul anilor '20, la începutul anilor '30 şi chiar în timpul celui de-al doilea război 
mondial, au fost momente de recrudescenţă a circulaţiei ideilor privitoare la o prezumtivă 
federaţie între România şi Ungaria. În toate aceste momente, zvonurile referitoare la 
acţiunile promotorilor unei astfel de uniuni - o idee evident paradoxală şi cu un potential 


330. Idem, Foreign Policy of Edvard Beneš, 1918-1938, în A History of the Czechoslovak Republic, 
1918-1948, editatá de Victor S. Mamatey si Radomir Luza, Princeton University Press, 
Princeton, 1973, p. 222. 

331. Anxietátile autorităţilor de la Budapesta, iscate de atenţia cu care erau privite acțiunile - 
maghiare de către statele Micii Íntelegeri răzbăteau din cuvintele discursului premierului 
Bethlen, rostit în faţa Adunării Naţionale a Ungariei în 9 ianuarie 1922 : „Tot asupra noastră 
se va arunca vina că avem scopuri agresive, acum când Europa ştie bine că națiunea este 
zdrobită şi dezarmată şi nu se gândeşte la agresiune; acum când bine ştiu că vecinii noştri 
au de cinci ori mai multă putere decât această naţiune, şi tot ei sunt aceia care nu sunt 
mulţumiţi cu dezarmarea acestei naţiuni şi cu această situaţie in care ne găsim” (A.M.A.E., 
Fond 71/1920-1944, Ungaria, politica internă, 1920-1923, vol. 43, f. 120). 

exploziv imprevizibil - au circulat in diverse medii, au pătruns în rapoartele diplomaților 
acreditaţi la Budapesta, Bucureşti, Belgrad, Praga, Paris, Londra, Roma şi alte capitale 
europene, găsindu-şi loc uneori chiar în paginile gazetelor din diverse ţări şi în dezbaterile 
parlamentare din Ungaria şi România. Inevitabil, zvonurile respective au poposit şi în 
diferite memorii, jurnale şi alte texte cu tentă autobiografică. 

Istoricii nu puteau rămâne indiferenți la aceste lucruri, însă în calea unei abordări 
sistematice a subiectului existau - şi există încă - câteva obstacole ce păreau inhibitorii 
sau de-a dreptul descurajante. Este vorba, în primul rând, de aspectul psihologic: de-a 
lungul întregului secol XX, relaţiile româno-maghiare au fost atât de tensionate, încât 
părea inimaginabil ca nişte oameni politici şi diplomaţi români şi maghiari să se fi gândit 
la o uniune între cele două ţări, sub orice formă ar fi fost aceasta. Singura soluţie, 
psihologic vorbind, ca respectivii oameni politici şi diplomaţi să nu fie categorisiti drept 
imbecili sau/şi trădători era aceea ca propunerile de uniune româno-maghiară să fie 
etichetate drept diversiuni ale inamicului. Aceasta a fost, de altfel, şi soluţia adoptată de 
către cei mai mulţi dintre istoricii români care au scris despre această problemă. Oricum, 
acest verdict nici nu se abătea, credem noi, de la ceea ce s-a întâmplat cu adevărat. 

În al doilea rând, un alt obstacol, în opinia noastră mai important, era - şi este încă — 
acela privitor la precaritatea surselor pe care se poate baza istoricul în chestiunea uniunii 
româno-maghiare. Cu prea puţine excepţii, datorită eşecului evident al demersurilor în 
cauză, posibilii participanţi, români şi maghiari, la negocierile care s-au purtat, printre 
altele, şi pe tema unei apropieri între cele două ţări nu şi-au recunoscut public acţiunile 
în acest sens. De asemenea, aceiaşi oameni s-au ferit să lase urme vizibile, care să fie 
ulterior folosite împotriva lor. Acestea erau, de altfel, „regulile jocului” în privinţa 
aşa-numitei diplomaţii secrete. În consecinţă, istoricii au trebuit să se mulţumească doar 
cu surse de mâna a doua: rapoarte diplomatice care comentau zvonuri şi făceau speculaţii 
adesea neintemeiate, articole de presă, dezmintiri oficiale şi literatură memorialistică. 
Cu alte cuvinte, surse ce lăsau un loc mult prea mare presupoziţiilor, ipotezelor si 
întrebărilor, oferind, în acelaşi timp, prea puţine certitudini. 

Acestea sunt motivele pentru care, în istoriografia română, sunt atât de reduse 
numeric referirile la planurile de uniune románo-maghiará. Practic, nimic semnificativ 
nu s-a mai scris după cele consemnate de Gheorghe Brătianu cu 60 de ani în urmă. 
Considerând ideile privitoare la o federaţie între România şi Ungaria drept „zvonurile 
cele mai fantastice”, Gh. Brătianu scria : „Acesta era țelul pe care şi-l hotărâse Diamandy : 
încurajarea elementelor democratice, ca Vázsony, Nagyatadi, Varjassy, care doreau nu 
atât o unire, cât stabilirea unui regim care să trăiască în bună înţelegere cu România şi 
să înlăture tendinţele de reacțiune ale aristocrației, atât de puternice acum, după pră- 
buşirea regimului comunist. Ideile de unire par a fi fost răspândite de Ioan Erdelyi, care 
reprezenta la comandamentul armatei din Budapesta Consiliul Dirigent din Sibiu, fără o 
legătură directă cu guvernul din Bucureşti. De altfel, din discuţiile pe care le-a avut cu 
oamenii politici unguri, ar rezulta că urmărea prin mijlocul acestei apropieri să obtie mai 
uşor pentru România regiunea slovacă de la Békéscsaba şi Makó, la vărsarea Mureşului 
în Tisa, pe care într-adevăr Brătianu le socotea necesare de revendicat”3%?. 


332. Gheorghe I. Brătianu, Acţiunea politică şi militară a României în 1919 în lumina cores- 
pondenţei diplomatice a lui Ion I.C. Brătianu, ediţia a II-a, Bucureşti, 1940, pp. 145-146. 

Alţi istorici români au comentat şi mai laconic zvonurile despre discuţiile purtate în 
perioada ocupaţiei româneşti din Ungaria cu privire la realizarea unei „uniuni personale” 
románo-maghiare, considerándu-le „bizarerii lipsite total de suport istoric"??. Un 
cercetător american, care a prezentat relaţiile dintre România şi Conferinţa de pace de la 
Paris din perspectiva diplomaţiei lui Ion I.C. Brătianu, notează în treacăt faptul cá la 
forumul păcii s-a discutat despre o „conspiraţie” româno-italiană „în ideea de a plasa un 
conducător-marionetă pe un tron maghiar restaurat"?^, Iar istoricul britanic Robert 
Seton-Watson era de părere că liderul liberal Ionel Brătianu, chiar „în momentul în care 
provoca cele mai mari resentimente la maghiarii din toate clasele, se complăcea în a-şi 
infátisa o alianţă ungaro-română, pe care ar cimenta-o unirea celor două coroane ”%5. 

Şi unii dintre istoricii maghiari au scris despre proiectele de uniune româno-maghiară, 
fără însă a putea articula o imagine coerentă despre discuţiile care au avut loc în mai 
multe rânduri, în vara şi toamna anului 1919, în toamna lui 1920, la sfârşitul lui 1921 şi 
mai târziu3%. Însă, probabil nu întâmplător, singurul studiu, după cunoştinţa noastră, 
dedicat în exclusivitate acestei teme nu aparţine vreunui istoric din România sau Ungaria, 
ci unei cercetătoare din Germania”. Din păcate, deşi textul respectiv este mai izbutit 
decât altele în privinţa trasării unei evoluţii a problematicii legate de planurile de uniune 
románo-maghiará, există două handicapuri ce s-au dovedit insurmontabile pentru autoare. 
În primul rând, ea utilizează doar o singură categorie de surse - rapoarte ale diplomaților 
germani şi austrieci de la Budapesta şi Bucureşti -, nereuşind în destule locuri să se 
distanteze de relativismul unor opinii întemeiate pe informaţii indirecte. Iar in al doilea 
rând, nu cunoaşte deloc istorie românească (vina revenindu-i şi istoriografiei româneşti, 
càre nu a reuşit de prea multe ori să-şi facă cunoscute în exterior rezultatele cercetărilor), 
ceea ce o determină nu numai să schiteze o evoluţie a evenimentelor, din 1919 mai ales, 
favorabilă părţii maghiare, ci şi să facă anumite confuzii - nefiind familiarizată cu acti- 
vitatea celor mai multe dintre personalităţile româneşti - care îi denaturează uneori 
concluziile?$. 


333. Dumitru Preda, Vasile Alexandrescu, Costicá Prodan, fn apárarea Romániei Mari. Campania 
armatei române din 1918-1919, Editura Enciclopedică, Bucureşti, 1994, p. 316; un alt 
istoric, fără a indica sursa informaţiei, atribuie „diplomaţiei budapestane" propunerea de 
„uniune politică cu România”, mută data „propunerii” în 1920 şi încheie scriind că Ion 
I.C. Brătianu s-a „împotrivit hotărât” (Augustin Deac, Revizionismul ungar - permanent 

I.C. Brătianu, Institutul European, Iaşi, 1995, p. 285. 

338. Spre exemplu, îl consideră pe Take Ionescu ca fiind ministru de externe în guvernul lui 
LI.C. Brătianu din 1919 (ibidem, pp. 101, 104), crede că regele Ferdinand încă mai trăia în 

al lui Constantin Diamandy (ibidem, p. 99). 

Ceea ce putem noi face in cadrul cercetárii de fatá este sá armonizám unele dintre 
prezentárile istoriografice uneori contradictorii, sá recitim unele dintre documentele 
publicate ce fac referire la problematica privitoare la planurile de uniune románo- 
-maghiará si sá adáugám, fácánd apel la unele acte inedite, noi elemente acestui puzzle 
extrem de complex, însă atât de departe de a fi complet. 

E greu de stabilit când a apărut pentru prima oară şi cui a aparţinut ideea unei uniuni 
româno-maghiare. Afirmația conform căreia in mai 1919 regina Maria a României i-ar fi 
solicitat regelui Angliei să susţină o unire a Ungariei cu România“ pare o simplă 
fabulatie. Până la proba contrarie, este greu de crezut că într-un moment deosebit de 
tensionat din evoluţia relaţiilor dintre România şi marile puteri la Conferinţa de pace de 
la Paris, într-o perioadă în care la Budapesta regimul bolşevic era în continuare atot- 
puternic, consoarta suveranului României s-ar fi gândit la un proiect atât de tenebros şi 
chiar ar fi lansat ideea în circuitul diplomatic european. Oricât de imaginativă şi ambi- 
tioasá ar fi fost regina Maria, pare cu totul improbabil ca ea să fi putut spera că poate 
obţine ceva de la suveranul englez George al V-lea, ale cărui prerogative „constitu- 
tionale" îi limitau drastic implicarea în chestiuni de politică internaţională. În plus, a 
suprapune eventualele activităţi ale reginei Maria peste politica lui Ion I.C. Brătianu şi 
a afirma că „România a propus regelui englez... să unească Ungaria, ca regat autonom, 
cu România, sub aceeaşi dinastie” este o operaţiune rizibilă. 

În realitate, sursa ideilor privitoare la o posibilă uniune româno-maghiară trebuie 
căutată în cadrul emigrației maghiare de dreapta*0. În primăvara si vara anului 1919, 
eterogenul grup de oameni reuniți sub sigla „Szegedi gondolat” („Ideea Szeged”), având 
reprezentanţi trimişi la Viena, Berna, Graz, Belgrad, Sibiu etc., era dispus la orice 
compromis în scopul de a obţine sprijin extern pentru cucerirea puterii în Ungaria. Spre 
exemplu, unii emisari ai forţelor contrarevolutionare le-au promis sârbilor o alianţă 
împotriva italienilor şi românilor”! ; alti unguri le-au oferit românilor tovărăşia de arme 
împotriva pericolului slav şi pentru cucerirea Banatului, iar unii maghiari păreau a nu 
avea alt „dor mai fierbinte decât să vadă pe Regele României încoronat ca Rege al 
Ungariei"??, Asemenea acţiuni erau semne ale unei disperări ajunse la paroxism. Elita 
politică maghiară, frustrată în cel mai înalt grad din pricina marasmului în care se zbătea 
Ungaria, acţiona haotic, încercând iluzoriu să nu piardă nici o oportunitate de a scăpa de 
comuniştii de la Budapesta şi să găsească soluţii de recuperare a ceea ce se mai putea din 
fostele teritorii ce aparținuseră Ungariei. 


339. Ibidem, p. 98. 

340. Se pare că prima confirmare documentară credibilă cu privire la uniunea personală româno- 
-ungară este aceea că un profesor universitar din Debrecen, Istvân Rugonfalvy Kiss, a trimis, 
în mai 1919, autorităţilor româneşti de la Bucureşti şi din Transilvania un memoriu în care 
aducea argumente în favoarea unei federaţii románo-maghiare (Ignác Romsics, Graf István 
Bethlens Konzeption eines unabhângigen oder autonomen Siebenbiirgen, in ,Ungarn 
Jahrbuch", München, 15/1987, p. 77). 

341. Într-un memoriu adresat de Edvard Beneš Conferinţei de pace, la 18 iunie 1919, se sublinia 
faptul că guvernul contrarevolutionar de la Szeged i-ar fi oferit prinţului Alexandru al 
Iugoslaviei coroana Ungariei, urmând a se realiza o „uniune dinastică” între cele două ţări 
(D. B.F.P., vol. VI, p. 69). 

342. A.N.I.C., Fond Vaida-Voevod, dosar nr. 78, f. 5. 

Afirmația lui Alexandru Vaida-Voevod cu privire la faptul că unii oameni politici 
maghiari, din emigrația de dreapta, le făceau românilor, în iulie 1919, oferte de apropiere 
româno-ungară, mergându-se Chiar până la o uniune dinastică, poate fi confirmată din 
diverse surse. Diplomatul român Nicolae Petrescu Comnen relatează despre o astfel de 
propunere care i-a fost adresată pe când lucra în cadrul Biroului român de presă din 
Elveţia, de la Berna??. Utilizând un ziarist polonez drept intermediar, câţiva politicieni 
maghiari, toti foşti miniştri - Gyula Andrássy, Vilmos Vászonyi, Ludovic Windischgrätz - 
l-au contactat pe Comnen, s-au intálnit cu el (si cu ministrul Romániei in Elvetia, 
Pácleanu) in mai multe ránduri de-a lungul lunii iulie 1919 si i-au propus o colaborare 
románo-maghiará, concretizată în ocuparea Budapestei şi înlăturarea bolşevicilor, precum 
şi susţinerea de către români a guvernului de la Szeged“. Prietenia maghiaro-română 
urma să capete trăinicie, „mai ales dacă am fi dispuşi să ajutăm pe unguri să-şi corecteze 
frontierele faţă de ceilalţi vecini ”%5. 

În aceeaşi perioadă, în luna premergătoare intrării trupelor româneşti în Budapesta, 
se pare că în direcţia unei apropieri de România acţiona, de la Viena, şi Istvân Bethlen, 
liderul maghiar originar din Transilvania. El l-a trimis la Bucureşti pe Imre Csáky (la 
rândul său transilvănean), cu presupusul obiectiv de a discuta cu Brătianu ideea unei 
uniuni româno-maghiare*5. Rezultatele întrevederii nu pot fi identificate cu precizie, 
asertiunea conform căreia oamenii de stat români nu au refuzat propunerea?” neputând 
fi confirmată documentar. 

Tot în iulie 1919, Bethlen însuşi a negociat la Viena cu Ioan Erdelyi, un român 
ardelean, cumnat al lui Iuliu Maniu”, fost avocat la Budapesta” şi parlamentar în 
Ungaria din partea Partidului Naţional Român înainte de război. În perioada octombrie 
1918 - martie 1919, Erdelyi reprezentase Consiliul National Román şi apoi Consiliul 
Dirigent la Budapesta, în timpul guvernării Károlyi. La Viena, în iulie 1919, Erdelyi 
nu avea nici un fel de atributie oficială, astfel încât e foarte greu de stabilit in ce măsură 
acţiunile sale erau cunoscute de către guvernul român sau dacă el era susţinut de către 
liderii de la Bucureşti. Se pare cá Erdelyi a negociat cu Bethlen şi alti maghiari aflaţi la 
Viena, promitándu-le acestora sprijinul românesc - politic, economic si financiar - sub 
forma unei „uniuni economice” între cele două ţări, în cazul în care partea maghiară 
accepta unirea Transilvaniei şi Banatului cu România şi noi modificări ale frontierei (în 
zona Békéscsaba si în regiunea vărsării Mureşului în Tisa)". Până la urmă, tratativele 

au fost întrerupte din cauza evenimentelor care au condus la ocupaţia românească din 
Ungaria ; existau însă premise ca negocierile să fie reluate chiar la Budapesta. Oricum, 
zvonurile referitoare la propunerile maghiare de uniune románo-maghiará şi-au intensi- 
ficat circulaţia, stârnind aprehensiuni serioase şi proteste la Belgrad şi Praga?”. 

După ce armata română a câştigat confruntarea militară cu maghiarii, în august 1919, 
România, deşi controla militar Budapesta şi o bună parte a teritoriului maghiar, nu a 
reuşit să impună la conducerea Ungariei un guvern favorabil intereselor, pe termen scurt 
şi mediu, ale statului român. Nu întotdeauna acţiunile românilor aflaţi la Budapesta în 
august-septembrie 1919 ţineau de aceeaşi linie politică şi nu toţi urmăreau aceleaşi 
obiective. Practic, între românii care se găseau în capitala Ungariei în acele săptămâni 
deosebit de agitate de la sfârşitul verii şi începutul toamnei anului 1919 s-a produs o 
anumită dezbinare. Pe de o parte, erau reprezentanţii oficiali, politici şi militari, ai 
României, generalii Mărdărescu, Holban, Panaitescu, Moşoiu şi în special trimisul 
special al lui Ionel Brătianu, Constantin Diamandy. lar pe de altă parte, erau unii 
reprezentanţi ai românilor ardeleni, emisari semioficiali sau chiar particulari ai Consi- 
liului Dirigent ; dintre aceştia s-au remarcat numele lui Ioan Erdelyi şi Teodor Mihali”. 

Între cele două grupuri relaţiile n-au fost întotdeauna cordiale, tot aşa cum interesele 
lor nu erau identice, ceea ce nu însemna însă că erau contradictorii. Este departe de noi 
dorinţa de a glosa pe tema unor disfunctionalitáti ale relaţiei dintre guvernul de la 
Bucureşti şi Consiliul Dirigent din Transilvania, însă colaborarea dintre Diamandy şi 
Erdelyi la Budapesta n-a fost dintre cele mai bune. Primul era un diplomat de carieră, un 
apropiat al lui Ion I.C. Brătianu, şi fusese trimis de premierul român în capitala Ungariei 
tocmai datorită dificultății sarcinilor ce trebuiau rezolvate acolo". E greu de crezut cá 
Diamandy făcea la Budapesta altceva decât aplicarea strictă a politicii trasate de Ionel 
Brătianu. În schimb, Erdelyi, cumnatul lui Maniu, trăise la Budapesta şi înainte de 
război, îi cunoştea pe oamenii politici maghiari, le ştia limba şi obiceiurile, putând astfel 
să comunice mai uşor cu ei. Însă Erdelyi nu reprezenta la Budapesta interesele guvernului 
României, ci eventual pe cele regionale ale românilor ardeleni, dornici de afaceri 
fructuoase cu proprietăţile pe care le vindeau în acea vreme unii dintre maghiarii din 
Transilvania’. : 

În condiţiile in care raporturile României cu marile puteri reunite în cadrul Conferinţei 
de pace de la Paris erau extrem de tensionate în perioada imediat următoare ocupării 
Budapestei şi instalării tandemului Joseph-Friedrich la conducerea Ungariei, politica 

oficială a guvernului de la Bucureşti a fost aceea de a limita pe cât se putea implicarea 
românească în afacerile politice interne ale Ungariei. Astfel, Diamandy, în afara faptului 
că el considera, într-un mod platonic totuşi, că doar personalităţile politice maghiare de 
centru-stânga ar putea fi favorabile României, a evitat, conform ordinelor lui Brătianu, 
să încline balanţa luptelor politice care se derulau la Budapesta în favoarea vreunuia 
dintre grupurile politice ce-i solicitau ,asistenta". 

În schimb, Erdelyi a fost deosebit de activ în această privinţă. Profitând de cunoştin- 
tele sale din mediul politic maghiar şi de faptul că acţiona, practic, în calitate de persoană 
privată*5, a avut tendinţa de a se amesteca în chestiunile interne din Ungaria, încercând 
să determine formarea unui guvern maghiar potrivit ideilor sale sau, poate, celor ale lui 
Iuliu Maniu“. La 11 şi 12 august 1919, Erdelyi, folosind trei ofiţeri maghiari drept 
intermediari, i-a adresat un „ultimatum” arhiducelui Joseph, solicitându-i acestuia 
recunoaşterea unirii Banatului cu România, modificarea graniţei româno-maghiare în 
regiunea Békéscsaba şi realizarea unei uniuni románo-maghiare cu caracter antislav. 
Aceiaşi termeni au fost utilizaţi de Erdelyi şi într-o discuţie, tot din 11 august, purtată cu 
premierul maghiar Friedrich. Dacă maghiarii ar fi refuzat oferta românească, armata 
română urma să părăsească imediat Ungaria, lăsând-o pradă haosului politic???. Joseph 
îşi exprima indignarea faţă de pretenţiile „româneşti”, punându-le pe seama „intrigilor 
italiene”*%. Nici Joseph, nici emisarii Aliați aflaţi la Budapesta, ca de altfel nici istoricii 
neromâni Care au tratat subiectul nu au identificat vreo deosebire între Erdelyi, Diamandy 
şi guvernul de la Bucureşti. Ba chiar Erdelyi ajunge să fie considerat „un important 
sfătuitor politic al lui Diamandy "?, 

În realitate, o telegramă pe care Erdelyi o adresează lui Maniu, în 14 august 1919, ne 
oferă câteva indicii despre ce se întâmpla în acele zile la Budapesta. Presiunile pe care 
Erdelyi le exercita asupra guvernului maghiar l-au făcut pe premierul Friedrich să se 
intereseze pe cine reprezenta în fond transilvăneanul. Un diplomat maghiar, fost membru 
în corpul diplomatic acreditat la Petrograd în timpul războiului, deci fost „coleg” cu 
Diamandy în capitala Rusiei, şi-a exprimat părerea că singurul plenipotenţiar român la 
Budapesta era în acel moment Constantin Diamandy, deci „d-l Erdelyi este un aventurier 
cu care guvernul nu poate mai departe pertracta, căci nu-i om serios"?£, Guvernul 
maghiar l-a contactat imediat pe Înaltul Comisar român, cerându-i „desluşirile necesare” 
în privinţa lui Erdelyi. Diamandy a răspuns că ardeleanul era o „persoană privată”, deci 
era treaba cabinetului ungar cu cine discută şi ce discută, a afirmat că nu era exclus ca 
negocierile să conducă la rezultate palpabile, dar a subliniat în două rânduri că între el 
şi Erdelyi nu există nici o legătură şi că oficialii români de la Budapesta nu doreau „să 
se amestece în afacerile de stat ale Ungariei”. Putea fi vorba, evident, de o delimitare 
formală, iar cei doi - Erdelyi şi Diamandy - să acţioneze, pe căi diferite, pentru 

atingerea aceluiaşi obiectiv. Însă evoluţia evenimentelor avea să demonstreze faptul că 
Ioan Erdelyi şi Constantin Diamandy urmăreau, cel puţin parţial, obiective diferite sau, 
în ultimă instanţă, ascultau de alţi şefi. 

În aceeaşi telegramă, Erdelyi îi comunica lui Maniu că a acordat un nou termen de 
24 de ore guvernului maghiar pentru acceptarea condiţiilor sale, dar că existau şi 
oponenți (americanii şi italienii de la Budapesta), care „fac tot posibilul să nu reuşească 
tranşarea, ci deocamdată să se amâne”. Textul telegramei lui Erdelyi lasă impresia că 
țelul acţiunii nu era realizarea „uniunii románo-maghiare", ci înlocuirea tandemului 
Joseph-Friedrich cu un alt grup politic, eventual format din maghiari ardeleni (Bethlen, 
Teleki, Bánffy), oricum mai favorabili proiectelor ce aveau legătură cu Transilvania". 
Oricum, se pare că Erdelyi nu se bucura de prea mult credit în cercurile budapestane, 
contele Miklos Bánffy comunicându-i faptul că, „datorită rechiziţiunilor fără milă”, era 
deja cam târziu să fie format un cabinet favorabil apropierii de România*%. 

Ştirile despre negocierile dintre Erdelyi şi guvernul maghiar s-au răspândit cu mare 
repeziciune printre reprezentanţii Aliați de la Budapesta. Nu întâmplător, cei care erau 
cei mai defavorabili prezenţei militare româneşti in Ungaria - amiralul britanic Ernst 
Charles Troubridge şi generalul american Harry Bandholtz - au fost şi aceia care s-au 
pronunţat împotriva presupusului plan de uniune româno-maghiară. Cei doi militari nu 
aveau nici cea mai mică îndoială că ideea le aparţinea românilor, iar Erdelyi acţiona în 
numele guvernului de la Bucuresti?9. Bandholtz considera că românii făceau excese în 
privinţa rechiziţiilor tocmai pentru a-i determina pe maghiari să accepte o „uniune 
personalá"?$6. Şi generalul britanic Walter H. Greenly, aflat în trecere prin Budapesta în 
perioada 7-14 august, consemna în raportul său că ideea unei uniuni româno-maghiare 
„fusese discutată de unguri cu d-l Erdelgi [sic ! |" ?9". 

Din perspectiva guvernului maghiar, se pare cá existau anumiti membri ai cabinetului 
care susțineau o uniune personală între România şi Ungaria, sub sceptrul regelui 
Ferdinand. Era vorba despre ministrul apărării, Ferenc Schnetzer, şi cel de externe, 
Márton Lovâszy358. Însă este greu de stabilit care era poziţia lor reală, câtă vreme aceiaşi 
oameni aveau în vedere şi chiar făceau propuneri Belgradului în privinţa unei uniuni 
ungaro-iugoslave*%. Se pare că şi primul-ministru István Friedrich a acceptat până la 
urmă discuţiile cu Erdelyi, însă numai din motive tactice, nedorind să provoace adversitatea 
românească faţă de guvernul său. Guvernul maghiar a încercat să joace dublu: pe de o 
parte, a negociat cu Erdelyi, iar pe de altă parte, s-a adresat guvernului iugoslav, amintind 

de presiunile „româneşti”, pentru a le cere sârbilor să solicite Parisului retragerea 
românească din Ungaria, armata română putând fi apoi înlocuită de cea iugoslavă”, 

Oricum, ideea unei uniuni între România şi Ungaria intrase în circuitul diplomatic 
european, ceea ce, spre exemplu, a determinat Foreign Office-ul să ceară lămuriri 
reprezentantului său în România, Frank Rattigan. Acesta îi telegrafia şefului său, lordul 
Nathaniel Curzon, la 19 august 1919, relatându-i despre întrevederea pe care o avusese 
cu Ion I.C. Brătianu. Deşi Take Ionescu îl avertizase pe Rattigan asupra faptului cá 
cercurile guvernamentale româneşti agreeau ideea unei uniuni románo-maghiare, aver- 
tisment ce ar trebui pus pe seama cunoscutei animozitáti dintre Brătianu şi Ionescu, 
premierul român i-a comunicat britanicului cá era vorba doar de o „aberaţie” (moonshine) : 
„nici un om serios nu o poate lua în consideraţie nici o secundă”*. Poziţia lui Brătianu 
era prea tranşantă pentru a fi vorba doar de o mişcare tactică. Mai ales că premierul 
român, deşi nu vedea posibilă o uniune cu Ungaria, nu excludea posibilitatea unei alianţe 
româno-polono-maghiare, menită a fi o contrapondere la previzibila colaborare ceho- 
slovaco-iugoslavă, cu sensibile conotaţii panslaviste, în ciuda faptului că Rusia era în acel 
moment bolşevică*7?. Această idee a liderului liberal avea să fie confirmată şi de un alt 
diplomat britanic, Allen Leeper, prezent la Bucureşti, împreună cu George Clerk, în 
septembrie 1919??. Această concepţie cu privire la o alianţă cu scop anticomunist între 
Polonia, România şi Ungaria avea să fie reluată, fără a se obţine vreun rezultat practic, 
în vara şi toamna anului 1920, din iniţiativă franceză. 

Tentativa lui Erdelyi de la mijlocul lunii august 1919 de a înlătura cuplul Joseph- 
-Friedrich a rămas fără efect. Totuşi, datorită presiunilor concertate, venite atât din 
partea Conferinţei de pace de la Paris, cât şi din cea a oficialităților româneşti din 
Ungaria, arhiducele Joseph a fost obligat să demisioneze, la 22 august 1919?"^, ceea ce, 
prin eliminarea obstacolului habsburgic, nu putea avea decât un rol de catalizator din 
perspectiva convorbirilor pe tema unei uniuni románo-maghiare"?. Grupul de lideri 
maghiari originari din Transilvania (Bethlen, Teleki) a continuat, la finele lunii august, 
să poarte discuţii cu Diamandy si Erdelyi*. Din partea Înaltului Comisar român la 
Budapesta ei nu au obţinut decât o atitudine politicoasă, dar rezervată, însă Erdelyi era 
mult mai entuziast în privinţa apropierii politice románo-maghiare?". Reticenţele lui 
Constantin Diamandy, în contrast cu propensiunile lui Ioan Erdelyi, faţă de proiectele de 
uniune româno-maghiară au fost remarcate până si de către generalul american Bandholtz, 
altfel atât de puţin atent la nuanţe”. 

Se pare că această stare de lucruri s-a prelungit şi în cursul lunii septembrie 1919, 
Diamandy şi Erdelyi acţionând în direcţii diferite : primul pentru susţinerea unor partide 
de stânga din Ungaria, iar cel de-al doilea pentru înlocuirea guvernului Friedrich cu unul 
alcătuit din personalităţi favorabile apropierii de România. Mai mult decât atât, emisarul 

Consiliului Dirigent?” şi-a găsit un susținător neaşteptat în persoana principelui Carol, 
moştenitorul Coroanei României. i 

Aflat in Ungaria, întrucât era ofiţer in armata română, se pare că impetuosul Carol - 
trimis pe „front” pentru a fi îndepărtat de ecourile încă nestinse ale scandalului pricinuit 
de aventura maritală cu Zizi Lambrino - s-a implicat (sau a fost implicat de alţii) in 
negocierile promovate de Erdelyi. Este greu de descoperit care a fost rolul lui Carol de 
Hohenzollern, însă numele său apare în mai multe rânduri în legătură cu proiectele de 
„uniune dinastică”. Generalul american Bandholtz aminteşte într-una dintre telegramele 
către superiorii săi de la Paris despre prezenţa lui Carol la Budapesta în a doua jumătate 
a lui august 1919%. Tot Bandholtz consemnează faptul că, în 12 octombrie, la un 
banchet desfăşurat în capitala Ungariei, Carol s-a lăudat cá va fi regele Ungariei??!, 
Premierul maghiar din acea vreme, Istvân Friedrich, a afirmat în nişte interviuri din vara 
anului 1921 că „însuşi principele Carol, care locuia la Hotel Hungaria, conducea aceste 
tratative, adesea personal "?, Înclinăm să credem că Friedrich exagera, acţiunile şi 
declaraţiile lui Carol trebuind a fi interpretate în contextul în care el se afla în relaţii 
tensionate cu familia sa şi cu guvernele care s-au succedat la Bucureşti în toamna anului 
1919 şi ameninţa cu renunţarea la calitatea de moştenitor al tronului Romániei?*^. 
Faptul că s-a lăudat la o petrecere cá va fi regele unei ţări inamice sună mai degrabă ca 
nişte vorbe spuse pentru a stârni reacţiile părinţilor săi decât ca indicii ferme că acţiona 
pentru realizarea unei uniuni dinastice románo-maghiare. 

Indiferent dacă Erdelyi a beneficiat sau nu de aportul prinţului Carol, transilvăneanul 
şi-a continuat imperturbabil „pertractările” în vederea schimbării de guvern de la 
Budapesta. Prin capitala Ungariei se răspândise zvonul cá Erdelyi a constituit un „contra- 
guvern”. Friedrich i-a alertat pe emisarii Aliați, iar noul ministru de externe maghiar, 
contele József Somssich, a pus la punct la finele lui septembrie 1919, împreună cu 
generalul Bandholtz, un plan-capcană, pentru a obţine de la Erdelyi o dovadă scrisă, 
compromiţătoare, a pretențiilor sale. Planul a eşuat însă, Erdelyi dovedindu-se îndeajuns 
de prevăzător pentru a acţiona doar prin diverşi intermediari. 

Şi totuşi, până la urmă inevitabilul s-a produs: Ioan Erdelyi a intrat în conflict cu 
Înaltul Comisar român de la Budapesta, Constantin Diamandy. La Bucureşti, la guvernul 
României, şi la Sibiu, la Consiliul Dirigent, ajungeau mesaje contradictorii din capitala 
maghiară, ceea ce l-a făcut pe Ion I.C. Brătianu să trimită în Ungaria, la cererea lui 
Diamandy, la începutul lui octombrie 1919, un emisar special, pe Nicolae Petrescu 
Comnen, pentru a lămuri delicata situaţie. Observațiile lui Comnen de la fata locului 
au confirmat situaţia : Diamandy şi Erdelyi se antipatizau reciproc, îşi aduceau acuzaţii 

unul altuia, spulberând imaginea unui punct de vedere unic al românilor, atât de necesar 
în capitala ocupată a inamicului. Cei doi susțineau opţiuni diferite în privinţa mersului 
lucrurilor din Ungaria. Diamandy „ar fi dorit să forţeze mâna reprezentanţilor aliaţilor, 
care susțineau guvernul Friedrich, pentru a-l înlocui cu unul de stânga de la care 
nădăjduia să obţină consimţământul relativ la unirea Transilvaniei cu România”. În 
schimb, Erdelyi îl considera pe Diamandy ignorant în privinţa politicii unguresti ; 
transilvăneanul era de părere că „Ungaria multă vreme încă va fi guvernată de grofi şi că 
România, dacă voeşte să facă politică mare la Budapesta, cu aceştia trebuie să se 
înţeleagă” 388. 

Oricum, Comnen a fost mai favorabil lui Diamandy, mai ales pentru că Erdelyi i s-a 
părut neserios: „la orele 11 a.m. era încă in plapomă”, „îşi făcea toaleta şi se îmbrăca 
în faţa mea fără a se sinchisi, deşi ne vedeam pentru prima oară”, iar acţiunile politice 
ale lui Erdelyi îi aduceau aminte de „proiectele grandioase ale obisnuitilor clienti de la 
Cafeneaua Capşa din Bucureşti”"%. Unul dintre rezultatele directe ale misiunii lui 
Comnen la Budapesta a fost acela că Erdelyi a trebuit să se mulţumească cu planul 
secund, intrând într-un con de umbră, iar Diamandy a rămas, până la mijlocul lunii 
noiembrie, personajul principal al regimului românesc de ocupaţie din Ungaria”. 

Însă misiunea la Budapesta, din primele zile ale lui octombrie 1919, a lui Nicolae 
Petrescu Comnen a avut şi o parte extrem de interesantă din perspectiva cercetării 
noastre. Printre obiectivele diplomatului român se număra şi acela de a identifica 
grupurile cu influenţă din viaţa politică maghiară, pentru a le afla opiniile despre situaţia 
existentă şi despre viitorul Ungariei. În consecinţă, el s-a întâlnit, în perioada 5-10 octom- 
brie 1919, cu diverse personalităţi maghiare, ilustrând un spectru destul de larg de 
opţiuni politice. A purtat discuţii substantiale cu Miklós Bânffy, Gyula Andrássy, Pál 
Teleki, Vilmos Vâzsonyi şi Imre Csâky. Aceşti oameni vorbeau şi în numele altor politi- 
cieni maghiari, precum Istvân Bethlen, Lajos Varjassy, Mârton Lovászy, Istvân Nagyatádi 
Szabó, Albert Apponyi, Lóránt Hegediis şi alţii. 

Nicolae Petrescu Comnen şi-a putut da seama că premierul Istvân Friedrich nu era 
agreat aproape de nimeni, deoarece, potrivit lui Bánffy, devenise „odios si magnatilor, si 
burgheziei, şi păturii de jos”. Mai toţi oamenii politici maghiari cu care s-a întâlnit i-au 
solicitat sprijinul românilor pentru înlăturarea cabinetului Friedrich şi înlocuirea acestuia 
cu un guvern de coaliţie, rezultat în urma unui compromis între aristocrația maghiară, pe 
de o parte, şi „elementele burgheze democratice” şi socialişti, pe de altă parte. 

Dintre personalităţile politice ungare cu care s-a întâlnit Comnen la Budapesta, 
singurul care s-a pronunţat explicit în favoarea unei uniuni româno-maghiare a fost 
Vilmos Vázsonyi, un evreu asimilat (Weiss)??!, fost ministru de justiţie în diverse guverne 
din ultima fază a existenţei Imperiului austro-ungar??. Vázsonyi i-a spus lui Comnen cá 

asistenta románeascá in schimbarea guvernului din Ungaria ar putea determina noul 
cabinet să ofere României „un document dându-i satisfactiuni asupra aspiratiunilor sale, 
ba s-ar putea merge chiar mai departe, îndreptându-ne spre o uniune personală, în 
persoana regelui Ferdinand"??? Vázsonyi era de părere că respectiva uniune dinastică ar 
fi urmat să aibă caracter antislav şi antigerman, iar din punct de vedere maghiar „ar 
înlesni convalescenta noastră şi ar uşura coordonarea intereselor comune. Ea ne-ar ajuta 
să uităm trecutul şi să acceptăm mai uşor amputările ce ne amenintá"??*. 

Rezultatul discuţiilor lui Nicolae Petrescu Comnen cu diverşi politicieni maghiari a 
fost acela că s-a convenit o întâlnire, în zona Aradului, între liderii unguri şi Iuliu Maniu, 
întâlnire care ar fi trebuit să clarifice multiplele aspecte ale unei colaborări româno- 
-maghiare. Însă Maniu, comunicând telegrafic cu Comnen, a avut tendinţa să tergiverseze 
lucrurile, refuzând să vină la Arad şi indicând ca posibil loc de întâlnire Sibiul, unde-şi 
avea sediul Consiliul Dirigent. Practic, în cele din urmă, reuniunea convenită nu s-a mai 
putut desfăşura. Comnen a trebuit să părăsească Budapesta, iar la revenirea sa în ţară l-a 
vizitat personal pe Iuliu Maniu. Liderul transilvănean i-a indicat motivele pentru care a 
evitat să se întâlnească cu liderii maghiari: nu voia să lase impresia că România ar 
urmări „planuri imperialiste” şi nu dorea să-şi asume de unul singur responsabilitatea 
unei reuniuni cu maghiarii, preferând să obţină în prealabil acceptul Consiliului Dirigent, 
pe cel al guvernului de la Bucureşti şi pe cel al delegaţiei româneşti de la Conferinţa de 
pace de la Paris. 

În plus, Maniu, spre deosebire de Erdelyi, cumnatul său, era mai înclinat să-i susţină 
„pe socialişti şi pe elementele burgheze democratice” din Ungaria decât pe aristocrații 
maghiari. În sfârşit, Iuliu Maniu se pronunţa ferm, cel puţin în acel moment, împotriva 
planului de realizare a unei uniuni románo-maghiare : „O asemenea uniune este pentru 
noi absolut inacceptabilă. Ea ar însemna dictatura ungurilor asupra noastră. Dacă ungurii 
ajunseseră să îngenuncheze Austria şi să-i impună voinţa lor, ne putem închipui ce s-ar 
întâmpla la noi, care nu avem nici instituţiile, nici tradiţiile seculare, nici aparatul de stat 
pe care-l avea Austria. Noi, cei din Ardeal, cunoaştem mai bine pe unguri decât 
dumneavoastră şi ştim să ne ferim de ei”. Mai mult decât atât, Maniu remarca cu justete 
faptul că propunerile maghiare erau oarecum tardive: „Domnii unguri însă nu s-au 
gândit să ne facă propuneri substanţiale decât când rămânerea noastră în Ungaria nu mai 
era decât o chestiune de zile. [...] Ungurii, dacă erau sinceri - ceea ce eu mă îndoiesc -, 
se puteau deştepta mai devreme. Şi apoi orice înţelegere semnată cu ungurii ne-ar fi 
aprins paie in cap nu numai cu Consiliul Suprem, dar şi cu sârbii şi cehoslovacii”3%5. 

Nicolae Petrescu Comnen a plecat apoi la Bucureşti, unde s-a întâlnit cu Ion 
I.C. Brătianu, comunicându-i rezultatele misiunii sale la Budapesta şi ale întrevederii cu 
Iuliu Maniu. Poziţia liderului liberal în privinţa uniunii cu Ungaria a fost exprimată din 
nou cu claritate : „Maniu vede just când se opune ideii unei uniuni personale. S-ar putea 
vorbi poate, într-o zi, mult mai târziu, despre un asemenea proiect. Azi e prea devreme. 
Noi trebuie în primul rând să ne consolidăm poziţia de stat naţional unitar. Să ne 
unificăm instituţiile, legile şi, mai ales, sufletele, ce timp de secole au suferit influenţe 

turceşti, greceşti, ungureşti, nemţeşti, ruseşti... să ne formăm cadre administrative, 
militare, intelectuale... Apoi se va putea vorbi. Ideea în ea [sine] nu e rea, dar va trebui 
să mai curgă apă pe Dâmboviţa până să poată fi realizată”*%. Deşi nu considera realizabilă 
o federaţie románo-maghiará, Brătianu nu excludea însă discuţii cu liderii maghiari: 
„Din moment ce aceştia au ceva să ne spună, orice ar fi acel ceva, de ce am refuza să-i 
ascultăm ? ”. 

Interesant de remarcat este că, primit fiind în audienţă la regele Ferdinand, Comnen 
observa că suveranului i s-au părut „extrem, extrem de interesante” propunerile ungare 
de uniune dinastică. Cu toate că era de acord cu Brătianu în privinţa faptului că nu era 
momentul cel mai potrivit pentru punerea în practică a unei asemenea propuneri, 
Ferdinand a accentuat ideea că „ar fi o greşeală să o declinăm de plano. Cine ştie ce ar 
putea aduce viitorul... ? Şi apoi un refuz brutal ar putea jigni pe cei de la Budapesta, 
care ar interpreta purtarea noastră ca o dovadă de dispreţ al onoarei ce mi se făcea prin 
propunerea lor”*7. Faptul că regele Ferdinand nu excludea complet ideea unei uniuni 
dinastice románo-maghiare poate fi confirmată si de alte surse. Spre exemplu, Mihail 
Sturdza consemnează în amintirile sale că, după o vizită la Budapesta, când s-a prezentat 
regelui Ferdinand şi reginei Maria pentru a le comunica opiniile unor lideri maghiari în 
privinţa unei uniuni între cele două ţări, a aflat că „Ionel Brătianu, pe atunci Preşedintele 
Consiliului, respinsese energic propunerile lui Bethlen şi Teleki, pe care Majestăţile Lor 
le priveau cu favoare, cu următoarele comentarii : Vă iubim prea mult şi ne temem cá afi 
fi prea des la Budapesta”(subl. M. Sturdza)?*. 

Până la urmă, datorită faptului cá in perioada respectivă s-au desfăşurat în România 
primele alegeri pe baza sufragiului universal şi pentru că relaţiile dintre statul român şi 
forumul păcii de la Paris au cunoscut o deteriorare accentuată în a doua jumătate a lui 
octombrie şi în decursul lunii noiembrie 1919, ideea unei reuniuni între liderii politici 
importanţi români şi maghiari nu s-a mai putut concretiza. Ungurii înşişi nu şi-au 
reînnoit propunerile, deoarece li s-a părut mai profitabil să speculeze tensiunile dintre 
România şi marile puteri decât să continue apropierea de vecinul răsăritean al Ungariei. 
Astfel, zvonurile privitoare la o uniune între România şi Ungaria au încetat să circule 
pentru o perioadă**, pentru a reveni însă în prim-plan - deşi niciodată cu aceeaşi vigoare 
ca în toamna anului 1919 - in mai multe rânduri de-a lungul următoarelor două decenii. 

Ultimul episod din „idila” románo-maghiará din toamna anului 1919 pe care unii 
istorici îl consideră legat de planurile de uniune dintre România şi Ungaria se presupune 
că s-a desfăşurat la 25 octombrie 1919. Premierul maghiar Friedrich a pretins că trupele 
româneşti din Budapesta se pregăteau să-l aresteze. Unii reprezentanţi străini acreditaţi 

în capitala Ungariei au luat în serios agitația stárnitá de Friedrich 99, ceea ce i-a făcut pe 
unii istorici contemporani să considere cá românii doreau să-l îndepărteze pe Friedrich 
tocmai pentru că acesta se opunea uniunii româno-maghiare“0!. În realitate, o scrisoare 
pe care trimisul în Ungaria al Conferinţei de pace, George Clerk, a adresat-o lui 
Constantin Diamandy a doua zi, în 26 octombrie, ne lămureşte în privinţa incidentului 
din ziua precedentă*%. Friedrich a pretins că nişte ofiţeri români i-au intrat în casă şi l-au 
ameninţat. Anunţat imediat, Clerk s-a deplasat la reşedinţa premierului, dar, potrivit 
propriei declaraţii, „aşa cum m-am aşteptat, nu am găsit dovezi îndestulătoare pentru a 
mă îngrijora prea tare”. Opinia lui Clerk era aceea că Friedrich „nu dorea să lase a-i 
scăpa ocazia de a-şi asigura protecţia Aliată şi de a sublinia sprijinul pe care îl primea din 
partea Aliaților”. Clerk îl ruga pe Diamandy să dispună evitarea oricăror situaţii care i-ar 
fi permis lui Friedrich să tulbure apele, ceea ce autorităţile româneşti de la Budapesta au 
şi făcut, răpindu-i primului-ministru maghiar posibilitatea de a „poza în victimă” şi 
infirmând în acelaşi timp zvonul că „românii au fost plătiţi de evrei pentru a-l aresta pe 
Friedrich”. La aproape doi ani de la evenimente, in august 1921, într-un interviu, 
Istvân Friedrich a recunoscut cá nu a fost arestat de români - ci doar ameninţat de către 
Erdelyi -, dar considera că acest lucru s-a datorat intervenţiei generalului britanic 
Gorton şi a celui american Bandholtz*%. 

Potrivit documentaţiei de care dispunem, credem că se pot identifica câteva com- 
ponente ale tabloului complex reprezentat de manifestările ideii referitoare la o uniune 
româno-maghiară în intervalul august-noiembrie 1919, adică în perioada ocupaţiei 
româneşti a Budapestei. În primul rând, trebuie subliniat faptul că sursa gândurilor 
privitoare la o posibilă federaţie ungaro-română trebuie căutată, indubitabil, în spaţiul 
politic maghiar. Originea acestor planuri nu putea fi românească, câtă vreme românii — 
şi ardelenii, şi cei din Vechiul Regat - aveau prea puţine lucruri de câştigat şi prea multe 
de pierdut de pe urma materializării unui asemenea proiect ambițios. Dimpotrivă, singurii 
care puteau spera ceva de la o astfel de iniţiativă erau unii dintre oamenii politici 
maghiari. 

Întreaga poveste a debutat încă din perioada în care la Budapesta conduceau bolşevicii 
lui Kun, iar multi dintre politicienii Vechiului Regim maghiar acționau în emigrație. 
Disperarea acestora din urmă era atât de mare, încât erau dispuşi la orice fel de 
compromis, erau gata să facă orice promisiune şi erau pregătiţi să accepte orice încercare, 
oricât de aventuroasă ar fi părut, care să conducă la înlăturarea comuniştilor din Ungaria 
şi eventual la salvarea fie şi a unei părţi din teritoriile pe care statul maghiar le pierduse 
sau se afla pe punctul de a le pierde. Iar dintre membrii atât de eterogenei emigratii 
maghiare, cei care erau mai inclinati să găsească o soluţie de ieşire din impas prin sta- 
bilirea unui modus vivendi cu românii erau acei oameni politici cu origine transilvăneană 
care, evident, deţineau în Ardeal nenumărate proprietăţi, fiind interesaţi deci şi personal 
în chestiune. Numele celor ce au lansat ideea unei uniuni románo-maghiare pot fi 

înscrise pe o listă nu tocmai lungă: Mikl6s Bânffy, Pâl Teleki, Imre Csâky, Istvân 
Bethlen şi Lajos Varjassy. Probabil că au fost mai mulţi, însă aceştia erau cei mai 
importanti, singurii care îşi puteau permite iniţierea unui proiect atât de ambițios. 

După ce Kun a fost înlăturat, iar armata română a ocupat Budapesta, personalităţilor 
amintite mai sus li s-a mai adăugat o categorie: unii dintre evreii unguri - în principal 
cei asimilați -, care vedeau într-o federaţie románo-maghiará o formă de organizare ce 
le putea asigura securitatea individuală şi colectivă într-o măsură mai mare decât ar fi 
putut-o face o Ungarie redusă drastic la limitele teritoriului locuit doar de populaţia 
maghiară“. Evreii - asimilați sau nu - simpatizau instinctiv cu o structură de stat 
multietnică şi multiculturală. Din această categorie de persoane a ieşit în evidenţă Vilmos 
Vázsonyi, poate cel mai explicit susţinător al ideii uniunii románo-maghiare. 

Ce aveau de sperat Bânffy, Teleki, Vâzsonyi, Csâky, Bethlen, Varjassy şi alţii de pe 
urma unei federaţii româno-maghiare ? În primul rând, aveau în vedere problema 
Transilvaniei, poate cea mai importantă dintre provinciile de care statul maghiar se 
„despărţise”. O uniune între România si Ungaria ar fi atenuat sensibil şocul pierderii 
Ardealului. Mai mult decât atât, liderii maghiari îşi imaginau probabil că, în cursul 
negocierilor cu românii, ar putea obţine autonomia pentru Transilvania, dacă nu chiar 
concretizarea unei soluţii trialiste : un stat româno-transilvăneano-ungar“%. Această din 
urmă variantă putea lăsa un imens spaţiu de manevră prolificei imaginatii maghiare ; s-ar 
fi putut constitui într-o excelentă soluţie temporară, până când conjunctura istorică s-ar 
fi dovedit favorabilă eliminării componentei româneşti a statului trialist. 

În plus, maghiarii puteau spera că asistenţa militară şi politică românească s-ar fi 
dovedit importantă pentru materializarea dorințelor lor de recuperare, în detrimentul 
Cehoslovaciei, Iugoslaviei şi Austriei, măcar a unei părţi din teritoriile pierdute. Nu în 
ultimul rând, liderii maghiari găseau şi unele puncte de convergenţă cu oamenii de stat 
români: anticomunismul, teama de pericolul slav si anxietátile de natură economică 
(o economie şi o piaţă româno-maghiare păreau mai competitive în peisajul deloc 
încurajator al Europei interbelice). 

Însă atunci, în toamna anului 1919, existau, din perspectivă maghiară, şi destule obsta- 
cole în calea unei apropieri între România şi Ungaria: impopularitatea unei colaborări 
cu ocupantul, nivelul ridicat al rechiziţiilor făcute de armata română, fidelitatea multor 
aristocrați unguri faţă de dinastia de Habsburg, în general, şi faţă de Carol al IV-lea, in 
particular, chestiunea religioasă (ştiut fiind faptul că fiii lui Ferdinand erau ortodocşi), 
precum şi, în mod deosebit, previzibila reacţie negativă a Puterilor Aliate. Acestea au 
fost, de altfel, şi motivele pentru care acei lideri maghiari favorabili în principiu ideii 
unei federaţii románo-maghiare n-au îndrăznit să-şi susţină deschis proiectul, ci doar au 
tatonat partea română, în scopul de a identifica un posibil viitor pentru ideea respectivă. 
În sfârşit, probabil că elementul decisiv ce a îngheţat pentru o perioadă intenţiile maghiare 
de apropiere de România a fost recrudescenţa tensiunii dintre statul român şi marile 
puteri învingătoare, în perioada octombrie-noiembrie 1919. Unii lideri unguri au început 
să spere că ar mai exista şanse ca soarta Transilvaniei să nu fi fost stabilită definitiv, că 

Ungaria ar mai fi putut obţine fie şi doar o parte a regiunii, fără să fie obligată să ajungă 
la o înţelegere cu România. Evenimentele din februarie-martie 1920, când la Conferinţa 
de pace s-a repus în discuţie tratatul cu Ungaria, au părut, pentru o clipă, că vor 
confirma speranţele maghiare. 

Din perspectivă românească, în toamna anului 1919, poziţia faţă de o uniune româno- 
-maghiará era mult mai puţin ambiguă. Nici unul dintre factorii esentiali de decizie şi de 
influenţă in politica externă a ţării - Ion I.C. Brătianu, Iuliu Maniu, Alexandru Vaida-Voevod, 
Arthur Văitoianu, Constantin Diamandy şi alţii - nu a agreat planul de realizare, în acel 
moment, a unei federaţii între România şi Ungaria. Indiferent de motivele fiecăruia, 
opinia împărtăşită de cei mai multi a fost aceea cá o apropiere románo-maghiará sub 
forma unui stat comun nu era posibilă şi nici nu era de dorit. În pofida unei întregi serii 
de motive care aparent ar fi putut indica un interes deosebit al României faţă de proiectul 
de uniune cu Ungaria - extinderea influenţei româneşti până la porţile Vienei, asigurarea 
graniţei apusene a statului român, înclinarea balanței de putere în cadrul federaţiei 
româno-maghiare în favoarea românilor, punerea în surdină a revizionismului ungar, 
obţinerea unui aliat pentru contracararea preponderentei slave din regiune, înlăturarea 
pericolului habsburgic etc. -, în realitate ar fi fost cvasiimposibil pentru liderii români 
să accepte, la atât de puţin timp după înfăptuirea României Mari, intrarea într-o atât de 
riscantă combinaţie federativă. Pragmatismul lui Brătianu nu putea fi înlăturat cu nişte 
simple iluzii deşarte, iar românii ardeleni ştiau mult prea bine cât de dificilă era coabitarea 
cu ungurii, pentru a se lăsa antrenați în aventuri cu final imprevizibil. 

Practic, cu menţiunea simpatiei „platonice” pe care familia regală din România se 
pare că a manifestat-o faţă de planul unei uniuni „dinastice” sau „personale” româno- 
-maghiare, documentaţia existentă astăzi indică faptul că singura persoană din partea 
românească ce a susţinut deschis ideea unei uniuni între România şi Ungaria a fost Ioan 
Erdelyi. Probabil că acesta şi-a suprainterpretat misiunea pe care o primise din partea 
Consiliului Dirigent şi s-a imaginat într-o postură de artizan al unui aranjament specta- 
culos ce ar fi schimbat radical situaţia în Europa Centrală şi Răsăriteană. Nu a dispus 
însă de susţinerea politică de care ar fi avut nevoie pentru ducerea la bun sfârşit a unei 
asemenea sarcini extraordinare, astfel încât demersurile sale s-au dovedit în cele din 
urmă infructuoase. 

În ciuda faptului că în noiembrie 1919 românii au trebuit să părăsească Budapesta, 
ceea ce a dus la descurajarea celor care susțineau proiectul de uniune româno-maghiară, 
zvonurile despre activitatea unora dintre promotorii unei federaţii româno-maghiare au 
continuat să prolifereze. Spre exemplu, la începutul lui februarie 1920, guvernul de la 
Belgrad îşi manifesta îngrijorarea cu privire la acţiunile unor persoane din Budapesta în 
vederea realizării unei „uniuni personale a Ungariei şi României, sub sceptrul Majestății 
Sale, Regele Ferdinand" ^", 

Circulaţia unor asemenea zvonuri s-a intensificat în vara şi toamna anului 1920, 
când, lansată din iniţiativa Parisului, a părut posibilă realizarea unei alianţe româno- 
-polono-maghiare, o variantă alternativă pentru ceea ce, mai târziu, avea să devină Mica 
Înţelegere. La concurenţă cu schema franceză se afla, în aceeaşi perioadă, şi o încercare 
italiană de a media o apropiere románo-maghiará. Ideea era agreată de regele Ferdinand 


407. A.M.A.E., Fond 71/1920-1944, Ungaria, Politica internă, 1920-1923, vol. 43, f. 6. 

şi generalul Averescu“%. În respectiva conjunctură, s-au reactivat acei lideri maghiari — 
în primul rând István Bethlen - care susțineau planul unei uniuni trialiste, románo-transil- 
văneano-ungare“0%. Aceasta era însă o variantă ce nu putea fi acceptată de către Bucureşti, 
pretenţiile maghiare de natură teritorială blocând orice fel de apropiere româno-ungară. 

Anul 1921 a fost anul celor două tentative ale lui Carol al IV-lea de restauratie 
habsburgică in Ungaria, deci o perioadă de agitaţii profunde şi dezbateri acerbe din 
perspectiva ocupării tronului maghiar. După eşecul primei încercări, aceea din martie- 
-aprilie 1921, de revenire la conducerea Ungariei a ex-regelui Carol, doi transilvăneni, 
Bethlen şi Bânffy, au ajuns să conducă guvernul maghiar, primul ca şef al cabinetului, iar 
cel de-al doilea ca ministru de externe. Deşi au fost acuzaţi de „orientare românească” 
şi de faptul că „au dorit uniunea personală cu România”, cei doi oameni de stat 
maghiari s-au dovedit reţinuţi în privinţa promovării proiectului de federaţie româno- 
-maghiară“!!. Conjunctura internă şi internaţională nu era favorabilă, în vara anului 1921, 
materializării unui asemenea plan?" 

După cea de-a doua tentativă de restauratie habsburgică, din octombrie-noiembrie 
1921, în condiţiile în care Adunarea Naţională maghiară l-a detronat definitiv pe Carol 
al IV-lea, au început să circule din nou zvonuri privitoare la o. posibilă soluţie „româ- 
nească” pentru Coroana ungară sau la o eventuală căsătorie a uneia dintre fiicele regelui 
Ferdinand cu fiul arhiducelui Joseph. În acelaşi context, a apărut şi varianta unei „uniuni 
italo-maghiaro-române”, însă guvernul de la Bucureşti a dezmintit toate zvonurile ce 
implicau România“!5. Take Ionescu, în calitatea sa de ministru de externe, a fost foarte 
explicit atunci când şi-a exprimat poziţia faţă de proiectul a cărui origine trebuia căutată 
la Budapesta : „Nimic mai fals şi mai absurd decât această idee a unei uniuni personale între 
România şi Ungaria. Numai duşmanii României pot să născocească asemenea lucru, care 
ar fi de natură să strice pe români şi cu marile puteri, şi cu statele Micii Înţelegeri. Nimeni 
în România nu e într-atât de lipsit de judecată ca să nu-şi dea seama cá o asemenea 
uniune ar fi o nenorocire şi în acelaşi timp distrugerea unităţii naţionale. În ce priveşte 
românii din Transilvania, ei sunt şi mai potrivnici acestei idei decât cei din vechiul regat [...] 
Ceea ce ştiu este că am înfăptuit unitatea noastră naţională, vrem să rămânem în fruntariile 
noastre şi nu suntem nici atât de proşti, nici atât de perfizi ca să ne gândim la combinaţii 
fanteziste, ce nu pot să aibă nici o durată”1!%. Cu toate acestea, dezmintirile româneşti nu 
au părut multumitoare pentru guvernele din Cehoslovacia şi Iugoslavia, presa din cele două 
ţări scoțând în evidenţă retinerile româneşti în ambele încercări de restauraţie hab- 
sburgică, ceea ce indica aparent faptul că se pregătea terenul pentru o uniune dinastică“!5. 


408. Alexandru Marghiloman scria în jurnalul său : „regele declară că este partizanul unei perfecte 
înţelegeri cu Ungaria, fiindcă aceasta este singura ţară conservatoare din Europa centrală 
care poate furniza un guvern stabil (monarhie ?)" (op.cit., vol. III, p. 378). 

Astfel de informaţii dubioase, cu origine de cele mai multe ori incertă, au circulat în 
mediile politice, diplomatice şi de presă din Europa şi în anul 1922. Spre exemplu, 
vremelnicul cabinet Take Ionescu (17 decembrie 1921 - 19 ianuarie 1922) oferea ziarului 
budapestan „A Nep” prilejul unor comentarii curioase, de genul următor: „faptul că 
Derussi este titularul Externelor dovedeşte că Take Ionescu prepară apropierea între 
România şi Ungaria" sau „Take speră că în timp de o lună va putea dezarma pe opozantii 
uniunii personale, iar Regina speră că va putea vrăji pe diplomaţii Antantei cu rafinăria 
ei femeiască si cu grațiile femeilor frumoase din Budapesta, câştigându-i planului ei 
favorit...”46, Comentariile par de prisos. 

În martie 1922, rapoarte ale diplomaților străini consemnează o vizită a lui Anton 
Mocsonyi (Mocioni) la Budapesta, unde ar fi discutat cu Bethlen despre posibilitatea ca 
prinţul Nicolae să acceadă la tronul ungar“!”. Alte zvonuri „complementare” indicau 
faptul că Ion I.C. Brătianu, aflat în Italia în acea perioadă, la Conferinţa de la Genoa, 
tatona posibilitatea căsătoriei lui Nicolae cu una dintre printesele italiene, ca o preconditie 
pentru asistenţa italiană în favoarea preluării de către prinţul român a tronului maghiar“!€. 

În august 1922, Bethlen şi Bânffy au fost acuzaţi în Parlamentul maghiar că nu 
resping „planurile româneşti” de „uniune personală”. Deputatul care a atacat guvernul 
pe această temă a prezentat o broşură pretins românească în care se afirma că „singura 
scăpare pentru Ungaria ar fi o unire cu România, având acelaşi rege”, în condiţiile în 
care s-ar fi realizat şi „o autonomie a Transilvaniei”. Bánffy a dezmintit zvonurile, tot aşa 
cum a făcut-o şi Traian Stârcea, reprezentantul României la Budapesta. Acesta din urmă 
era de părere că broşura „era clar un produs maghiar, făcut cu scopul de a compromite 
România faţă de aliatele din Mica Înţelegere” sau „poate aparţine unui grup restrâns de 
maghiari, care doreşte efectiv această uniune, visând însă şi autonomia Ardealului”. 

În octombrie 1922, Traian Stârcea îi trimitea un lung raport ministrului de externe 
I.G. Duca, în care relata, printre altele, şi despre un plan de uniune románo-maghiará ce 
ar fi fost discutat prin cercurile politice ungare : „în ceea ce priveşte uniunea personală, 
cele două regate ar stipula o alianţă, Transilvania căpătând autonomia [...], iar Majestatea 
Sa Regele Ferdinand ar avea şi Coroana ungară. Suveranul nostru, precum şi un mare 
număr de politicieni ar dori de mult aceasta, şi că vizita de astă-vară a contelui Teleki în 
Transilvania“? ar fi în legătură cu aceste proiecte”. Informaţiile obținute de Stârcea 
consemnau faptul că la originea planului s-ar fi aflat Germania, „deoarece suveranul nostru 
fiind Hohenzollern, pe acolo se va putea aduce un Hohenzollern pe tronul Germaniei”. 
Stârcea indica în raportul său : „se mai spune că contele Bethlen nu ar fi străin de proiectele 
acestea, însă că nu vrea să se pronunţe până ce nu va vedea ce direcţie vor lua evenimentele 
europene”. Concluzia ministrului României la Budapesta în privinţa acestor planuri era 
una sceptică, deoarece el remarca faptul că existau oponenți redutabili in Ungaria (în 

special cei fideli dinastiei de Habsburg), iar adversitatea románo-maghiará era mult prea 
pronunţată pentru ca opiniile publice din cele două ţări să accepte o asemenea idee 
revoluţionară. În plus, scria Stârcea, „observ că, de atunci, s-a petrecut însuşi actul 
Încoronării, la care au luat parte toti reprezentanţii străini, pe când ministrul Ungariei nu"?! 

În orice caz, în ciuda tuturor dezmintirilor - maghiare şi româneşti -, zvonurile 
privitoare la o federaţie româno-ungară au continuat să circule de-a lungul întregii Europe. 
Astfel, nu întâmplător, Nicolae Iorga a trebuit să răspundă, în primăvara anului 1923, la 
Paris, la o întrebare pusă de un ziarist polonez cu privire la o eventuală uniune personală 
între Ungaria şi România. Fără nici un fel de calitate oficială, marele istoric a dat totuşi 
un răspuns care indica, credem noi, un punct de vedere ce putea fi considerat oficios : 
„Asuprirea milenară a populaţiei române din Transilvania nu a lăsat în inimile noastre 
urme de ură contra Ungariei. Admirăm chiar calităţile ungurilor, care ne-au mijlocit în mare 
parte civilizaţia occidentală. Avem deci toată bunăvoința de a trăi in pace cu Ungaria, 
însă regentul Horthy nu reprezintă, în concepţia noastră, națiunea ungară. În orice caz, 
vom apăra frontierele noastre actuale cu cea mai mare energie. Ungariei naţionaliste, ce 
a luat locul imperiului medieval ungar, nu avem nimic de dat, nici [chiar] un rege"? 

O nouă intensificare a dezbaterilor - de această dată nu numai în culise, ci si în presă 
şi în forurile reprezentative ale celor două ţări - pe tema uniunii románo-maghiare s-a 
produs în vara şi toamna anului 1926. Guvernul condus de Alexandru Averescu, instalat 
la sfârşitul lui martie 1926, a urmat, într-o anumită măsură, „Cartea italiană” în politica 
externă românească, fapt concretizat, în luna septembrie a aceluiaşi an, în semnarea la 
Roma a unui tratat románo-italian „de amicitie şi colaborare cordialá"^?. În condiţiile în 
care raporturile dintre Italia şi Ungaria erau strânse, Mussolini şi Bethlen instituind o 
colaborare pe diverse planuri între cele două ţări, liderul italian a solicitat o apropiere 
románo-maghiará, care să se constituie într-o componentă esenţială a politicii italiene în 
privinţa Europei Centrale şi Răsăritene. Nici Averescu şi nici Bethlen nu puteau nesocoti 
sugestia lui Mussolini, în pofida oricăror obstacole de natură internă ce stăteau în calea 
unei normalizări a relaţiilor dintre România şi Ungaria, mai ales că existau destule voci 
în cele două ţări care subliniau necesitatea cooperării economice între cele două state“?4. 

Deşi s-au obţinut puţine rezultate concrete din acest efort comun de detensionare a rela- 
ţiilor bilaterale, în special din cauza faptului cá durata de existenţă a cabinetului Averescu 
a fost una limitată, de aproximativ un an de zile, atmosfera mai relaxată din raporturile 
româno-maghiare“75 a fost interpretată de unele cercuri din Ungaria ca fiind propice pentru 
relansarea proiectului unei uniuni personale între cele două ţări“26. Se pare că existau si 

Presa din România şi Ungaria, ca şi mediile diplomatice au înregistrat cu uimire, în 
vara lui 1926, o acţiune paradoxală a unui important om politic maghiar. Mikl6s Bânffy, 
fost ministru de externe şi fost ambasador ungar la Paris, a renunţat la cariera sa din 
Ungaria, s-a întors în Transilvania, a solicitat şi a obţinut cetăţenia română. Primit de 
Horthy şi decorat înainte de a părăsi Ungaria, Bânffy a fost întâmpinat bine în România, 
regele Ferdinand oferind chiar o recepţie în onoarea sa?*. Multă lume a interpretat gestul 
lui Bânffy ca având o semnificaţie politică specială, ca un soi de misiune pe care aristo- 
cratul maghiar şi-o asumase pentru a contribui la materializarea mai vechiului proiect de 
uniune personală între România şi Ungaria. 

Un raport al Direcţiei Poliţiei şi Sigurantei Statului din Ministerul de Interne român, 
raport întemeiat pe informaţii provenite din surse maghiare, prezenta situaţia acţiunii lui 
Bânffy în felul următor: „Contele transilvănean Nicolai Bânffy plecă în România [si] 
trată cu regele Ferdinand şi cercurile ce stau aproape Curţii Regale. Tratativele durară 
cam două săptămâni şi au fost ţinute în reşedinţa de vară [de la] Sinaia. Aceste tratative 
încă nu sunt încheiate, însă arată diferenţe mari în rândurile politicienilor români. 
Dinastia şi întreaga curte simpatizează cu uniunea personală cu România, căci aceasta ar 
însemna o mărire a puterii Casei Hohenzollern-ilor. În contra acestei solutiuni sunt însă 
ţăranii transilvăneni, care formează Partidul Naţional, boierii şi cei mai de vază politicieni 
liberali. Boierii se tem de pierderea influenţei lor în afacerile statului în cazul în care se 
va încuiba la curte aristocrația ungară, cu aptitudinile ei politice, dacă se va face unirea. 
Țăranii transilvăneni se văd ameninţaţi în [privinţa] pământurilor lor, în caz că marii 
proprietari se vor reactiva ca politicieni transilvăneni. lar liberalii văd în anexarea 
Ungariei un pericol naţional în privinţa menţinerii teritoriilor dezlipite de Ungaria, cu 
atât mai mult cu cât tratativele nu au fost făcute sub egida unei regulări a frontierei între 
România şi Ungaria. Politicienii unguri care stau aproape de solutiunea română trebuie 
să arate faţă de grupul legitimist oarecare cuceriri pe teren naţional, pentru a putea 
răzbate mai bine la populaţie. Ei puseră deci drept condiţie pentru alegerea lui Ferdinand 
de Hohenzollern restituirea unor comitate [de] dincolo de Tisa. Revolta asupra acestei 
pretenţii în cercurile române este atât de mare, încât se vorbeşte de abdicarea regelui 
Ferdinand şi reintegrarea fostului principe moştenitor în drepturile sale. Regelui i se 
reproşează că n-a avut dreptul de a purta tratative asupra acestor condițiuni. Procedeul 
lui este privit ca trădare faţă de chestiunea naţională şi, nefiind o persoană foarte 
populară, se poate observa un curent puternic pentru înlăturarea lui. Tratativele secrete 
cu Ungaria sunt folosite de fraţii Brătianu pentru un atac general în contra cabinetului 
averescan si nu este exclus că în curând se va schimba în Bucureşti guvernul"*?, 

Informaţiile cuprinse în acest raport pot fi cu greu confirmate sau infirmate de alte 
surse“. Însă cel puţin unele dintre ele par a avea un aer de veridicitate şi demonstrează 
că ideea unei uniuni româno-maghiare nu dispăruse, ea având în continuare adepţi şi 
adversari, stârnind pasiuni şi fiind utilizată drept armă în luptele politice interne. La 

şapte ani distanţă de momentul ocupaţiei româneşti a Ungariei, politicienii maghiari 
originari din Ardeal continuau să viseze cu ochii deschişi la concretizarea unei combinaţii 
spectaculoase ce le-ar fi permis să spere că pierderea Transilvaniei nu era definitivă. 
Acesta era catalizatorul ce a ţinut în viaţă un proiect, care, altfel, nu putea fi decât 
utopic. Însă opinia publică românească nu putea să nu remarce ceea ce stătea, în fapt, în 
spatele planului de uniune personală. Spre exemplu, un articol din ziarul „Universul”, 
din 30 octombrie 1926, indică cu claritate subtextul acestei iniţiative maghiare : „Uniunea 
personală româno-ungară, readusă pe tapet astăzi, nu-i decât un ultim balon de încercare 
al Ungariei, care nu se poate resemna să fie un stat mic, redus la propriile sale mijloace, 
fără putinţa de a mai sugruma milioane de naţionalităţi străine de neamul ei şi care-i 
serveau de piedestal pentru a domina Europa centrală. Ceea ce a fost odinioară nu va mai 
putea fi niciodată ; de acest adevăr ar trebui să se pătrundă oamenii politici maghiari, 
căci omenirea în evoluţia ei firească nu mai poate da înapoi. Ungaria a încercat totul ca 
să-şi recapete trufia de altă dată: mai întâi bolşevizarea Europei cu concursul lui Bela 
Kun ; apoi încercarea de a reîntrona dinastia Habsburgilor făcută după o primă propunere 
de uniune personală. [...] Iată acum din nou vântură ideea uniunii personale. E singurul 
mijloc ce a rămas Ungariei de a mai cuteza să atenteze la ţinuturile din Ardeal, eliberate 
de sub urgia maghiară” ^", 

Redeschiderea în 1926 a dosarului privitor la federaţia románo-maghiará a avut o 
continuare furtunoasă în Adunarea Naţională maghiară. La 4 noiembrie, un deputat din 
opoziţie, V. Nagy, fost ministru în cabinetul Kârolyi din toamna lui 1918, a interpelat 
guvernul contelui Bethlen, acuzându-l că „intenţionează ca prin uniunea personală cu 
România să aducă pe tronul Ungariei Casa domnitoare română”*?. Posibilul candidat la 
tronul comun era, în opinia lui Nagy, Carol, fostul principe moştenitor al Coroanei 
României“. Bethlen a fost obligat ca, la 6 noiembrie, să dezmintă categoric zvonurile 
privitoare la implicarea sa in schema de uniune románo-maghiará?*, dezmintire reluată 
şi de reprezentanţii diplomatici ai Ungariei în străinătate“. 

Când toată povestea părea încheiată, ea a reizbucnit la mijlocul lui noiembrie 1926. 
Un zvon din presa românească, conform căruia dreptul de moştenire la tronul României 
urma să revină descendenților principesei Ileana, a dat naştere la noi speculaţii în mediile 
politice şi de presă din Ungaria“. Gazeta maghiară „Magyarorszag” din 17 noiembrie 
publica, sub forma unei corespondențe din România, un text în care se afirma cá la 
Bucureşti şi Budapesta se pune la punct un plan de căsătorie între principesa Ileana şi 
arhiducele Albrecht de Habsburg, intermediarul dintre cele două capitale fiind acelaşi 
conte Mikl6s Bânffy. Mariajul urma să fie realizat numai în cazul în care premierul 
Bethlen ar fi garantat alegerea lui Albrecht ca rege al Ungariei“. Până la urmă, nici 
acest zvon nu s-a concretizat, în opinia ministrului României la Budapesta, Traian 

Stárcea, totul nefiind altceva decât o intrigă a legitimiştilor, „pentru a crea dificultăţi 
contelui Bethlen în preajma alegerilor"*?. Interesant este însă de remarcat faptul cá 
principesa Ileana avea să se căsătorească totuşi cu un Habsburg, arhiducele Anton, fiul 
lui Leopold Salvator, prinţ de Habsburg-Toscana, şi al lui Blanche de Castille. Însă 
această căsătorie s-a realizat în iulie 1931, când situaţia Coroanei româneşti cunoscuse o 
clarificare importantă : murise regele Ferdinand, trecuse agitata perioadă a regenței, iar 
în iunie 1930 rege devenise Carol al II-lea, fratele Ilenei, dreptul de moştenire revenindu-i 
principelui Mihai. 

Dacă decesul regelui Ferdinand şi criza dinastică din România din perioada 1927-1930 
i-au descurajat pe cei care încă se mai gândeau la o uniune personală româno-ungară, 
venirea tânărului şi dinamicului rege Carol al II-lea pe tronul de la Bucureşti, în vara 
anului 1930, avea să retrezească interesul unor oameni politici maghiari faţă de chestiunea 
aducerii unui monarh „român” la Budapesta“. În decembrie 1931, a avut loc, la 
Timişoara, o întâlnire neoficială între regele României şi fostul prim-ministru maghiar, 
Istvân Bethlen. Nu se poate şti cu exactitate ce s-a discutat în cadrul acelei întrevederi, 
însă imediat au început să apară speculaţii în presă potrivit cărora subiectele abordate au 
vizat realizarea unei uniuni vamale între cele două ţări, instituirea unei apărări comune 
împotriva comunismului şi, în special, înfăptuirea unei uniuni personale româno- 
-maghiare“%. Nu ştim dacă aşa au stat lucrurile, însă ştim că guvernul de la Bucureşti, 
condus de Nicolae Iorga, a dezmintit imediat şi categoric informaţiile de acest gen“!. 
Însă indiferent de ceea ce s-a discutat la Timişoara în decembrie 1931 şi chiar dacă noi 
ştim astăzi că planurile federative románo-maghiare n-au avut nici un fel de finalitate 
practică, trebuie remarcată persistenta în timp a ideii de uniune între România şi Ungaria. 

În sfârşit, ultimele informaţii pe care le detinem cu privire la o uniune románo- 
-maghiară provin din timpul celui de-al doilea război mondial. În iulie 1940 - cu o lună 
şi jumătate înainte de ceea ce s-a numit „arbitrajul de la Viena”, când Hitler şi Mussolini 
au oferit Ungariei o parte a Transilvaniei -, ministrul României la Lisabona, Ioan Pangal, 
a purtat o discuţie cu reprezentantul Ungariei în capitala Portugaliei şi cu omul politic 
maghiar Tibor Eckhardt. Acesta din urmă i-a comunicat faptul că statul maghiar caută o 
înţelegere paşnică şi definitivă cu România, deoarece „nici o personalitate maghiară cu 
răspundere nu doreşte o împărţire a Transilvaniei, oricât de avantajoasă pentru Ungaria, 
şi nici schimburi de populatiune". Eckhardt l-a indicat pe István Bethlen ca fiind omul de 
stat maghiar cel mai potrivit pentru „contacte oficioase” în vederea realizării unei 

înţelegeri între cele două ţări. Schema prezentată de Eckhardt arăta în felul următor : 
asumarea de către Carol al Il-iea a titlului de principe al Transilvaniei, „spre a relua 
vechea tradiţie de pe vremea Monarhiei Habsburgilor” ; recunoaşterea de drepturi egale 
pentru cele trei etnii principale din Ardeal: românii, maghiarii şi saşii; „constituirea 
unui consiliu restrâns al naționalităților din Transilvania, care ar funcţiona ca un fel de 
organ de administraţie, sub egida guvernului regal român” ; instituirea unei uniuni 
vamale románo-maghiare ; în cele din urmă, realizarea „uniunii celor două Coroane" în 
persoana lui Carol al II-lea^?. Politicianul maghiar intuia faptul cá o soluţie germană 
dată diferendului româno-ungar în privinţa Transilvaniei „nu poate fi decât o soluţie 
provizorie, creând adânci resentimente între România şi Ungaria şi care ar trebui corectate 
cát mai repede tot prin această politică de apropiere si unire între cele două ţări”. 
Eckhardt considera că însuşi Horthy ar putea susţine un asemenea plan“. Însă, aşa 
cum bine se ştie, şi acest proiect s-a dovedit nerealist, dat fiind faptul că, la 30 august, 
la Viena, Germania şi Italia au impus „soluţia lor provizorie”, sub forma împărţirii 
Transilvaniei, iar câteva zile mai târziu Carol al II-lea a abdicat. 

Un an mai târziu, în vara şi toamna lui 1941, unii dintre oamenii politici maghiari se 
aflau în continuare în căutarea unui rege care să le permită refacerea „Regatului 
Sf. Ştefan” : s-au gândit la monarhul croat Zvonimir^^ sau la un principe italian? din 
Casa de Savoia (ducele de Spoletto sau ducele de Aosta) şi au lansat zvonuri privitoare 
la o uniune maghiaro-slovaco-croată“5. În sfârşit, având şi concursul lui Mussolini, în 
vara anului 1942 unele cercuri maghiare au reluat ideea unei uniuni maghiaro-croato- 
-slovaco-transilvănene sub sceptrul unui rege italian“. Evoluţia războiului a anulat însă 
definitiv chiar şi şansele teoretice de materializare a unui asemenea plan rocambolesc^*. 

Problema minoritátilor in preocupárile 
guvernelor románesti si maghiare (1919-1923) 


II.1. Majoritatea románeascá si minoritatea maghiará 
in primii ani interbelici 


Cercetătorul onest care doreşte să abordeze chestiunea minorităţii ungare din România se 
loveşte, inevitabil, de obstacole diverse. În primul rând, deşi tema a suscitat şi încă mai 
captează un interes enorm, practic nu este de găsit o lucrare sistematică asupra subiec- 
tului. Cu toate că s-a scris foarte mult pe această temă - au făcut-o ziarişti, politicieni, 
politologi şi, nu în ultimul rând, istorici -, încă din perioada interbelică, precum şi după 
al doilea război mondial, până în momentul actual, în realitate această literatură stufoasă, 
dar adesea unilaterală sau chiar inconsistentă, este în sine o piedică în faţa unei înţelegeri 
nuan(ate a problemelor. 

În al doilea rând, un cititor neavizat al textelor româneşti şi unguresti privitoare la 
situatia maghiarilor din Románia Mare se va confrunta cu un paradox, mult mai pregnant 
in acest caz decát in privinta altor aspecte ale relatiilor románo-maghiare din veacul XX. 
În fapt, cele două categorii de texte - româneşti şi maghiare - par a se referi la lucruri 
fără nici o legătură între ele. Citind texte ale autorilor români, afli invariabil despre 
faptul că statul român a asigurat cadrul juridic pentru concretizarea egalităţii tuturor 
minorităţilor naţionale cu majoritatea, ceea ce nu i-a împiedicat pe maghiarii din România 
să manifeste faţă de stat o deranjantă lipsă de loialitate, ce uneori s-a transformat in 
ostilitate făţişă!. Pe de altă parte, citind texte ungurești, descoperi cu uimire că maghiarii 
din România au fost, încă de la sfârşitul lui 1918, ţinte ale unei represiuni furibunde din 
partea autorităţilor româneşti, discriminarea faţă de unguri manifestându-se pe toate 
planurile şi necontenind practic în nici un moment până la finalul secolului XX?. Puţini 
au fost autorii români şi maghiari care au încercat să se sustragă acestui tip de abordare 
maniheistă, iar cei care au reuşit sunt şi mai puţini. De asemenea, autorii occidentali 

care au scris despre această temă fie au fost favorabili maghiarilor?, fie românilor“, fie 
s-au pierdut în generalit&ti fără prea multe conexiuni cu situaţia de fapt, fie au încercat 
să aplice teorii savante, unele deosebit de interesante, dar în general fără acoperire în 
realitatea istorică din partea centrală şi răsăriteană a Europeif. 

Ar fi o infatuare să credem că noi vom reuşi să spargem acest cerc vicios şi să oferim 
acea atât de necesară abordare echilibrată, nuanţată şi plină de substanţă cu privire la 
Situaţia maghiarilor din România după primul război mondial, la relaţiile dintre români 
şi maghiari în Transilvania, la raporturile dintre minoritatea maghiară şi statul român, 
precum şi la influenţa acestor lucruri asupra relaţiilor dintre România şi Ungaria în 
primii ani interbelici. Nu ştim dacă vom reuşi, dar încercarea merită făcută, mai ales că 
apelul la documente inedite facilitează o tratare mai puţin umorală a subiectului. Cu cât 
ştim mai mult, cu atât vehementa pare a se estompa, iar inevitabilele pasiuni politice ce 
însoțesc tema pălesc. 

Orice referire la maghiarii din România Mare începe, inevitabil, cu precizarea faptului 
că, spre deosebire de alte minorităţi etnice din Transilvania”, maghiarii n-au recunoscut 
şi n-au acceptat verdictul de la Alba-Iulia din 18 noiembrie/1 decembrie 1918, consfințit 
apoi pe plan internaţional la 4 iunie 1920 în Tratatul de la Trianon. Românii au considerat 
aceasta dovada fundamentală că maghiarii ardeleni s-au constituit de la început într-un 
grup minoritar ostil statului român, vădit resentimentar şi hotărât să blocheze prin orice 
mijloace „românizarea” provinciei. În ciuda faptului că după momentul Trianon repre- 
zentanţii maghiarilor transilvăneni şi-au exprimat în mai multe rânduri resemnarea în 
fata situaţiei de facto, în fond, poziţia maghiarilor din România faţă de Alba-Iulia a fost 
în întreaga perioadă interbelică următoarea : „a pretinde să salute cu osana, cu bucurie 
şi insufletire, mutilarea trupului naţiunii, si în lipsa acesteia a acuza ungurimea cu 
irrendentizm, numai o oarbă patimá politică o poate face"?. 

Desi au existat voci, în ambele tabere, care au făcut apel la rațiune, practic încă de la 
sfârşitul lui 1918, iar apoi în anii ce au urmat, s-a instalat un cerc vicios în raporturile 

dintre români şi maghiari, acuzaţiile reciproce prevalând asupra încercărilor de reconciliere. 
Spre exemplu, Traian Bratu, pe atunci profesor la Universitatea din Iaşi, scria la începutul 
anilor '20: „Şi nu se pune întrebarea dacă ne pare bine sau nu cá avem în ţară aceste 
minorităţi etnice şi confesionale [...]. Le avem, nu le putem nici desfiinţa, nici sili să 
plece, şi dacă trebuie să ne acomodăm cu acest fapt, este evident că interesul cel mai 
mare al ţării este să trăim în armonie cu ele, să nu le duşmănim, să nu le avem 
duşmane””. Iar deputatul secui Béla Maurer spunea în Parlamentul de la Bucureşti, la 
1 martie 1920: „Scopul principal al politicii noastre este ca, pe lângă menţinerea 
intereselor noastre nationale, să căutăm o armonie cu națiunea románá" P. În realitate 
însă, dacă românii nu puteau ,desfiinta" minoritățile şi nici nu le puteau obliga să pără- 
sească ţara, asta nu însemna că nu ar fi vrut. lar maghiarii, cu toate că erau unii care se 
gândeau la necesitatea unei convietuiri armonioase cu majoritarii, nu s-au împăcat, cei 
mai mulţi dintre ei, cu pierderea statutului lor dominant. 

Cum se poate totuşi explica această tensiune profundă între minoritatea maghiară şi 
majoritatea românească, aproape fără precedent în Europa acelei perioade? Poate doar 
în cazul germanilor trăitori în cadrul statului polonez interbelic să mai fi existat o situaţie 
asemănătoare. Explicaţia nu poate fi nici simplă, nici exhaustivă. Altfel spus, au fost 
multe elemente ce au contribuit la conturarea acestei ostilităţi mutuale románo-maghiare, 
iar ponderea fiecăruia dintre aceste elemente nu este întotdeauna uşor de stabilit. Ceea 
ce putem noi face în studiul nostru este să enumerăm astfel de potenţiale cauze ale 
„duşmăniei dintre naţii” şi să analizăm câteva dintre ele. 

Cei 1100 de ani de relaţii româno-maghiare nu oferiseră prea multe elemente de apro- 
piere, ci, dimpotrivă, potentaserá animozitátile, accentuaserá sciziunile si catalizaserá 
resentimentele. Iar perioada imediat urmátoare incheierii primei conflagratii maghiare, 
adicá toamna lui 1918 si cei doi ani ce au urmat, a reprezentat picátura care a umplut 
paharul discordiei. Sperantele românilor cá in sfârşit puteau să-şi realizeze statul national 
la care aspirau au intrat în coliziune cu speranţele maghiare de realizare a propriului stat 
naţional care să semene cu ceea ce fusese Ungaria primei jumătăţi a mileniului al II-lea. 

Evoluţia evenimentelor din toamna anului 1918, confruntările militare dintre cele 
două tabere în primăvara şi vara lui 1919, ocupaţia militară românească din Ungaria în 
a doua jumătate a lui 1919 şi la începutul lui 1920, ca şi desfăşurarea lucrărilor 
Conferinţei de pace de la Paris, care din perspectivă româno-maghiară a avut drept 
moment de apogeu semnarea Tratatului de la Trianon la 4 iunie 1920, toate acestea au 
fost, în general, în favoarea românilor şi în detrimentul maghiarilor. Ceea ce li se păruse 
maghiarilor în perioada 1918-1920 un provizorat nefericit pentru ei, un coşmar ce 
trebuia încheiat cât mai curând, s-a transformat în realitate brutală, de zi cu zi, după 
Trianon. Iar frustrarea lor era cu atât mai profundă cu cât o asemenea ipostază păruse de 
neconceput până nu demult, iar visul lor de refacere într-o formulă modernă a „Regatului 
Sfântului Stefan" păruse atât de aproape de concretizare în 19181. 

Ce s-a întâmplat practic în Transilvania ? În 1918 a fosto „Tevoluţie”, caracterizată 
de dezorientarea celor care detinuserá puterea până atunci şi o părăseau în debandadă si 
de entuziasmul organelor noii puteri - consiliile şi gărzile nationale româneşti, sásesti şi 
maghiare -, care n-au ezitat să-şi asume responsabilităţi uriaşe, uneori peste capacităţile 
de care dispuneau. A urmat intrarea armatei române în provincie, iar anul 1919 a fost cel 
al confruntărilor militare directe între români şi maghiari. Este evident faptul că războiul 
nu s-a purtat numai între unităţile militare combatante de pe front, ci şi între românii şi 
maghiarii din Transilvania, starea de asediu nefiind doar mijlocul legal prin care guvernul 
de la Bucureşti şi-a asigurat spatele armatei sale de pe Tisa, ci şi o stare de fapt din 
Ardeal. 1920 a fost anul primelor clarificări : în primăvară trupele româneşti s-au retras 
de pe Tisa în interiorul graniţelor stabilite la Conferinţa de pace, în iunie s-a semnat actul 
internaţional prin care se certifica apartenenţa Transilvaniei la Regatul României, iar în 
noiembrie Adunarea Naţională maghiară a ratificat documentul. 

Structura etnică a Transilvaniei era, in 1920, următoarea: români - circa 57% ; 
maghiari - circa 26,5% ; germani - circa 10% ; alţii — circa 6,5%". Această structură 
etnică s-a menţinut, aproape intactă, şi după 10 ani, în 1930, când s-a desfăşurat marele 
recensământ din România interbelică, raportul románi-maghiari fiind de 57,8% - 24,4%!. 
Acelaşi raport fusese în 1900 de 55,1% - 29,5%", iar în 1910, data ultimului recensământ 
maghiar de dinainte de primul război mondial, adică în momentul de apogeu al politicii 
de maghiarizare, de 53,8% - 31,696!6. Se poate observa o uşoară creştere a procentului 
de populaţie românească, fapt ce poate fi atribuit unor cauze naturale (un spor demografic 
firesc, natural), dar şi unor motive de conjunctură (scăderea procentelor celorlalte 
naţionalităţi din provincie, stoparea procesului de maghiarizare, ca şi un posibil transfer 
demografic, oricum minuscul, dinspre Vechiul Regat spre Ardeal în anii '20). Pe de altă 
parte, scăderea de aproximativ 5% a procentului de maghiari din Transilvania nu s-a 
datorat „românizării”, aşa cum se indică în anumite lucrări”, ci a avut alte raţiuni, dintre 
care putem aminti exodul benevol spre Ungaria al circa 200 000 de maghiari din 
Transilvania în perioada 1918-1924? şi separarea de maghiari - încurajată de către statul 

14. Ioan Bolovan, Sorina Bolovan, Contribuţii privind structura etnică şi confesională a 
Transilvaniei în sec. XX, în volumul Sabin Manuilă, Istorie şi demografie, Studii privind 

român - a unor grupuri de șvabi, armeni, slovaci din Ardeal". La nivelul întregii ţări, 
în 1930, românii reprezentau 71,9% din totalul populaţiei, iar maghiarii erau cea mai 
numeroasă minoritate etnică, cu 7,9% din total”. 

Privind problema din punct de vedere statistic, maghiarii n-ar fi trebuit să reprezinte 
o ameninţare pentru statul român; cu sub 8% din totalul populaţiei ţării şi cu mai puţin 
de un sfert din cel al populaţiei din Transilvania, maghiarii n-ar fi trebuit să se constituie 
într-un obstacol în calea consolidării României. Însă statistica, aşa cum se întâmplă de 
cele mai multe ori, nu indică complexitatea situaţiei de fapt. În cazul Transilvaniei, acel 
sfert din populaţie însemna enorm, pentru că reprezenta cea mai mare parte a elitei 
sociale, economice şi culturale a regiunii. În plus, din aceste elite mai făceau parte şi 
evreii ardeleni, circa 3,296?!, în marea lor majoritate maghiarizați”. A aduce la ordine 
un milion şi jumătate de ţărani nu ar fi fost o operaţiune uşoară, însă în nici un caz una 
imposibilă ; dar a câştiga loialitatea foştilor potentati, care, deşi îşi pierduseră influenţa 
politică, deţineau încă multe dintre pârghiile activităţilor economice, stăpâneau oraşele 
şi conduceau instituţiile culturale, era o operaţiune mult mai dificilă, aproape sisifică, 
imposibil de înfăptuit în câţiva ani. Traian Bratu intuia bine : „ungurii şi săcuii pe care 
îi avem ca minoritate : iubirea lor sinceră nu se poate câştiga uşor şi curând, căci ei sunt 
cu gândul la trecut”%. 

De altfel, aceasta a fost şi natura confruntării románo-maghiare din Transilvania în 
primii ani interbelici. Ungurii şi-au dat seama că nu mai aparţineau de statul maghiar, 
însă nu „pierduseră” complet Transilvania. Iar românii au descoperit foarte repede că 
fusese mai uşor să proclame unirea, să câştige confruntările militare şi să obţină recu- 
noasterea internaţională decât să obţină poziţia dominantă în viaţa economică, socială şi 
culturală a Transilvaniei, adică să-şi concretizeze in societate ascendenţa pe care o 
deţineau în materie de număr şi în plan politic. Minoritarii nu erau uşor de dislocat din 
poziţiile ocupate în profesiuni, oraşe şi şcoli ; relaţiile lor sociale erau mult mai greu de 
anulat decât ar fi putut părea la o primă vedere?5. Românii, care alcătuiseră - simplificánd 
un pic lucrurile - „proletariatul national", trebuiau acum să-şi formeze o „clasă de 
mijloc naţională” şi „elite naţionale” ; or, această acţiune nu se putea realiza decât în 
detrimentul aristocrației maghiare şi al burgheziei maghiare, germane şi evreieşti din 
Transilvania. Cu alte cuvinte, trebuia realizată o revoluţie socială pe coordonate naționale”. 

Si în primul rând trebuiau „românizate” oraşele din Transilvania, unde românii 
reprezentau in 1930 doar circa 35% din populaţie, maghiarii circa 38%, germanii circa 

13%, iar evreii maghiarizați aproximativ 10,5267". „Românizarea” oraşelor nu însemna 
„românizarea” populaţiei urbane, adică deznationalizarea maghiarilor, germanilor şi a 
celorlalte minorităţi etnice, ci efortul statului român de a dezvolta elite de origine etnică 
românească, astfel încât să poată înlocui elitele regimului maghiar ce guvernase până 
atunci?%. „Românii”, considera C.A. Macartney, „n-au considerat niciodată, şi pe bună 
dreptate, că au vreo şansă să se reconcilieze cu maghiarii”, iar ideea asimilării, de 
sorginte central-europeaná (germană), era străină gândirii româneşti”. În plus, faptul cá 
românii erau ortodocşi sau greco-catolici, iar maghiarii calvini sau romano-catolici, ca 
şi faptul că Biserica Ortodoxă nu practica prozelitismul au eliminat principiul asimilării 
din structura raportului dintre majoritatea românească şi minoritatea maghiară din 
Transilvania. Iar o dovadă adițională în acest sens o găsim în faptul cá au trebuit să treacă 
peste 70 de ani - abia recensământul din 1992 certifică acest lucru - pentru ca procentul 
populaţiei urbane româneşti din Ardeal să ajungă la nivelul procentului de populaţie 
românească din provincie (circa 75%), iar procentul de populaţie urbană maghiară din 
Transilvania să coboare la nivelul procentului de populaţie maghiară din regiune (Circa 
20%)%. Altfel spus, dezideratul „românizării” sau „naţionalizării” oraşelor transil- 
vánene? de la începutul anilor '20 s-a concretizat abia după 20 de ani de regim 
democratic, un război mondial şi 50 de ani de comunism. 

La început, în primii ani interbelici, maghiarii au sperat că vor putea specula 
eventualele clivaje din rândurile majorităţii, între românii ardeleni şi cei din Vechiul 
Regat. Au crezut din tot sufletul că „valahii transilvăneni urăsc pe românii din Regat"??. 
Unii au visat că, astfel, s-ar putea concretiza măcar ideea unui Ardeal independen 
A fost o iluzie, repede spulberată de contactul cu realitatea. În pofida unor inevitabile 
dispute legate de metodele de unificare a ţării, de opinii politice diverse sau de anumite 
interese personale sau de grup, practic solidaritatea profundă şi reală a poporului român 
nu s-a clătinat niciodată. Altfel spus, printre români nu şi-a găsit loc vreun sentiment 
iredentist, n-a existat nici un fel de simpatie pentru vreo schemă care să instituie 
independenţa Transilvaniei”. 

În relaţiile cu minoritatea maghiară, românii, negândindu-se nici o clipă la asimilare, 
n-au făcut altceva decât să încerce dizolvarea aşa-numitului „bloc maghiar” - sau 
maghiarizat -, adică separarea de maghiari a acelor grupuri etnice ce fuseseră maghiari- 
zate în ultimele decenii de dinainte de primul război mondial. Era vorba de şvabii, 
evreii, saşii, românii recent asimilați - foarte puţini, de altfel - si de populaţia, nici ea 
numeroasă, care vorbea maghiara, dar era de confesiune ortodoxă sau greco-catolică. În 
privinţa saşilor, şvabilor şi a evreilor, statul român nu a intenţionat să-i românizeze, ci, 
dimpotrivă, a adoptat politici culturale de natură liberală, menite să le consolideze 


t”, 


27. I. Bolovan, S. Bolovan, op.cit., p. 159. 

28. I. Livezeanu, op.cit., p. 27. 

29. C.A. Macartney, op.cit., p. 285. 

30. I. Bolovan, S. Bolovan, op.cit., p. 159. 

31. Ioan Scurtu, Minoritățile naționale din România în anii 1918-1925, în volumul Minoritățile 
naționale... 1918-1925, p. 14. 

32. A.M.A.E., Fond 71/1920-1944, Ungaria, Presă, 1920-1923, vol. 25, f. 31. 

33. Ibidem, f. 293-295. 4 

34. C.A. Macartney, op.cit., pp. 279-283. 


PROBLEMA MINORITĂȚILOR ÎN PREOCUPĂRILE GUVERNELOR ROMÂNEŞTI... 97 


acestora identitatea naţională proprie. Dacă în cazul germanilor această abordare a 
autorităţilor de la Bucureşti a dat roade, mai ales pentru şvabii bănăţeni şi cei sătmăreni, 
în cel al evreilor rezultatele s-au lăsat o vreme aşteptate, deoarece au fost situaţii în care 
pur şi simplu nu s-a putut opri procesul de maghiarizare început cu câteva decenii 
înainte”, Spre exemplu, într-un memoriu din august 1922 al unui grup de minoritari din 
Oradea, alcătuit în special din evrei, se scria: „Subsemnaţii suntem... părinţi si capi de 
familie din acest ţinut, toti educati prin strămoşi şi secole în limba şi cultura maghiară ; 
apartinem deci naţiunii maghiare”. Într-un raport al Sigurantei din 1920 cu privire la 
evreii din Transilvania se estima că cei complet maghiarizați reprezentau circa 20% din 
totalul evreilor ardeleni, dar erau mai ales intelectuali şi studenţi". Cercetări recente au 
relevat faptul că estimarea din raportul respectiv al Sigurantei era eronată, procentul real 
al evreilor maghiarizați fiind, cel puţin la debutul perioadei interbelice, mult mai mare, 
de peste 50%%. 

Un alt motiv evident pentru escaladarea tensiunilor dintre români şi maghiari la 
începutul perioadei interbelice l-a constituit problema comunicării. Cum cei mai multi 
dintre românii din Ardeal se opuseseră în trecut maghiarizárii şi prin refuzul de a învăţa 
limba maghiară, precum şi prin repudierea opțiunii de a-şi da copiii la liceele şi univer- 
sitátile maghiare, rezultatul acestei atitudini era acela cá nu erau foarte mulţi români în 
anii '20 cunoscători ai limbii maghiare. Iar unguri ştiutori de limbă română erau şi mai 
puţini : până în 1918 pur şi simplu nu avusese nici un rost să o înveţe, iar după aceea 
greutăţile de acomodare cu limba statului din care făceau parte derivau nu numai din 
problemele de natură lingvistică, ci şi din aversiunea pe care o resimteau cei mai multi 
dintre ei pentru o limbă a unei culturi ,inferioare"?? şi a unei naţiuni aşişderea : „limba 
valahilor, a iobagilor de ieri, buni numai să procure bogăţie magnatilor şi grofilor”®. 
Însă, indiferent de ratiunile obturării comunicării, acest fenomen cataliza tensiunile 
dintre minoritarii maghiari şi majoritatea românească“. 

Un exemplu: o comună din judeţul Sălaj a trimis o scrisoare „secţiei de alienati" a 
Spitalului din Cluj, misivă scrisă în maghiară, în care se solicita internarea unei femei 
demente. Răspunsul primit a fost sec: „Nu înţelegem limba”. Inversând rolurile şi 
plasându-ne înainte de 1918, asemenea situaţii fuseseră cu miile. Însă, pe vremea 
respectivă, aceea era „normalitatea”. Iar maghiarilor nu le venea acum să creadă că 
trebuiau să-şi joace rolurile într-o nouă piesă şi cu un nou regizor. „Normalitatea” de 
atunci s-a transformat acum în „discriminare”, „reavoinţă” şi „asuprirea minorităţilor”. 
Noi nu putem şti dacă persoana de la Cluj care a răspuns la respectiva scrisoare cunoştea 
sau nu limba maghiară ; nici nu contează prea mult, deoarece orice variantă îşi găseşte 
justificarea. Românii aveau dreptate în a nu cunoaşte sau în a nu vrea să înveţe limba 
maghiară, iar maghiarii aveau dreptate în a se simţi, psihologic vorbind, victimele unui 
coşmar. 

În plus, dificultăţile maghiarilor de adaptare la cadrul reprezentat de statul român şi 
autorităţile româneşti erau alimentate şi de felul cum fuseseră văzuţi românii de către 
maghiari înainte de 1918, altfel spus, care erau stereotipurile prevalente în societatea 
maghiară cu privire la români. Dacă evreul era „cel lacom”, slovacul era „cel prost”, 
sârbul era „cel fioros”, românul era „cel murdar"9. În acelaşi timp, românii erau 
considerati cei mai inapoiati din partea maghiară a Imperiului dualist, temperamentali şi 
resentimentari, necinstiti, betivi, in general analfabeți, având un cler cu un nivel de 
educaţie modest, „nu prea dornici de muncă, dar dacă erau convinşi puteau lucra bine 
şi din greu, însă acest lucru se întâmpla foarte rar; de obicei îşi cultivau pământul cât 
să nu moară de foame”. Indiferent dacă sau în ce măsură aceste stereotipuri aveau 
legătură cu realitatea, nu e deloc greu de înţeles de ce, în condiţiile unui asemenea 
„orizont de aşteptare”, cei mai mulţi dintre maghiarii din România nu se puteau împăca 
nicidecum cu noii „stăpâni ”%5. 

Două au fost domeniile în care conflictul româno-maghiar a avut accente acute în 
primii ani interbelici : cel educaţional şi cel privitor la proprietatea asupra pământului. 
Dacă în primul caz tensiunile s-au perpetuat practic de-a lungul întregului secol XX, 
chestiunea rămânând una de prim-plan în contextul raporturilor româno-maghiare, în cel 
de-al doilea a fost vorba doar de urmările - sociale, politice, economice şi nationale - ale 
revolutionárii de către autorităţile de la Bucureşti a sistemului proprietăţii funciare, 
urmări resimtite acut mai ales în primul deceniu interbelic. Şcoala şi proprietatea au fost 
deci mărul discordiei románo-maghiare în primii ani de după 1918. Faptul nici nu este 
de mirare. Ce ar fi putut să inflameze spiritele mai mult decât o făceau transformările 
radicale din cadrul celor două instituţii fundamentale ale oricărei societăţi ? Practic nu 


42. Glasul minorităţilor, anul I, nr. 4/septembrie 1923, p. 11. 

43. Andrea Petó, The Image of a Remote Enemy, în volumul Pride and Prejudice. National 
Stereotypes in I9th and 20th Century Europe East to West, editat de László Kontler, Central 
European University, Budapesta, 1995, p. 199. 

44. Mariann Nagy, Nineteenth Century Hungarian Authors on Hungary's Ethnic Minorities, in 
volumul Pride and Prejudice..., pp. 40-41. 

45. Sau, aşa cum susţinea Nicolae Iorga, „evreii rămâneau maghiari, iar aristocratia se închidea 
dispretuitoare contra oricărui contact social cu neamul vechilor iobagi ori cu înfăţişătorii 
cuceririi, uzurpării” (România contemporană de la 1904 la 1930, Supttrei regi, Istorie a unei 
lupte pentru un ideal moral şi naţional, ediţia a II-a, Editura Pro, Bucureşti, 1999, p. 321). 

exista familie din Ardeal care să nu fie afectată, într-un fel sau altul, de cele două 
categorii de probleme ; tot aşa cum guvernele de la Bucureşti şi Budapesta, ca şi forumul 
genevez, garant al sistemului de protecţie a minorităţilor naţionale, nu puteau să nu 
acorde o atenţie deosebită celor două domenii. 


II.2. Români şi maghiari - probleme legate de sistemul 
de învăţământ 


Şcoala a fost percepută, pe bună dreptate, de noile autorităţi din Transilvania - locale şi 
centrale - ca fiind un eficient instrument de omogenizare, capabil să accelereze unificarea 
naţională, mai ales că elitele româneşti simțeau cá tara lor era „înapoiată”, potrivit 
standardelor ţărilor civilizate şi prin comparaţie cu unele populaţii nerománesti, mai 
instruite, din propria lor tară“, Drept urmare, a debutat o adevărată „ofensivă culturală” 
ca program de unificare națională prin intermediul şcolii. Toate guvernele din acea 
perioadă - Ion I.C. Brátianü (1918-1919), Alexandru Vaida-Voevod (1919-1920), Alexandru 
Averescu (1920-1921) si din nou Ion I.C. Brătianu (1922-1926) -, ca si Consiliul 
Dirigent din Transilvania au actionat in acest sens, insá rolul decisiv a fost jucat la 
început de Resortul Cultelor şi Instrucțiunii al Consiliului Dirigent, iar ulterior de 
Ministerul Instructiunii, condus de Constantin Angelescu in cele douá guverne Brátianu. 

Constantin Angelescu, in calitate de ministru al instructiunii in guvernul Brátianu din 
1919, si-a propus sá uniformizeze invátámántul románesc din Románia páná la inceputul 
anului şcolar 1919/1920. Proiectul a eşuat însă, nu numai din cauza condiţiilor din ţară 
- România s-a aflat practic în război în acea perioadă -, cât mai ales din pricina 
rezistenţei întâmpinate din partea românilor transilvăneni, doritori să conserve cel puţin 
un timp anumite particularisme locale şi să abordeze chestiunea reformării sistemului de 
învăţământ într-un mod gradual“. Aşa cum se exprima Onisifor Ghibu, secretar general 
al instrucţiunii publice din cadrul resortului mai sus amintit al Consiliului Dirigent, 
„Unificarea învăţământului din întreaga ţară este [...] scopul nostru. Un proces de 
transformare atât de radicală nu se poate însă precipita. Trebuie să avem răbdare până ce 
cele patru organizaţii şcolare, câte avem astăzi în tara întreagă, ca zestre a unui trecut 
vitreg, să poată face un singur întreg sănătos în temelii şi în toate încheieturile lui. Să 
lucrăm în fiecare clipă pentru unificare, dar să nu fortám împotriva firei lucrurilor"^. 

Acesta a fost spiritul in care a acţionat Resortul Cultelor şi Instrucțiunii din cadrul 
Consiliului Dirigent“. Cum, în decembrie 1918, anul şcolar era început, primele măsuri 
adoptate de Resort au avut caracterul unor ajustări la situaţia existentă, urmând ca 

1918, vezi opiniile şefului Resortului de Culte şi Instructiune publică din Consiliul Dirigent, 
Vasile Goldiş (Horia Salcă, Florin Salvan, Dr. Alexandru Vaida- Voevod, corespondenţă, 
1918-1919, Editura Transilvania Expres, Braşov, 2001, pp. 175-184). 

schimbările structurale să survină o dată cu anul şcolar următor (1919/1920)%. În 
ianuarie 1919% s-a instituit limba română ca limbă oficială şi s-a aplicat în cazul 
minorităţilor legea maghiară a naționalităților din 1868?. De asemenea, s-a stabilit 
limba de predare în diferite tipuri de şcoli din Transilvania. În şcolile particulare 
(confesionale), cel care susţinea stabilimentul din punct de vedere financiar urma să 
hotărască limba de predare. În şcolile primare de stat, limba majorităţii din cadrul unei 
comunităţi urma să fie folosită ca limbă de predare, existând însă şi posibilitatea de a se 
institui clase paralele pentru elevii minoritari, în limba maternă, dacă exista un număr 
suficient de elevi. Învăţământul în şcolile secundare urma să se desfăşoare în limba 
majorităţii din fiecare district, în timp ce limba de predare din învăţământul liceal şi 
superior avea să corespundă limbii majorităţii din întreaga regiune”. 

Acest decret din ianuarie 1919 reprezenta un compromis. Pe de o parte, românii 
încercau să utilizeze beneficiile rezultate din schimbarea stăpânirii, iar pe de altă parte, 
se amâna uniformizarea sistemului de învăţământ în întreaga Românie. Sistemul educa- 
tional din Vechiul Regat era exclusiv de stat, spre deosebire de Transilvania, unde 
supravietuia sistemul conceput în deceniile anterioare in Ungaria. În Imperiul habsburgic, 
până la jumătatea secolului al XIX-lea, şcolile fuseseră aproape exclusiv confesionale. 
Apoi, treptat, statul a început să se implice din ce în ce mai mult în chestiunile 
educaţionale, pe măsură ce constientiza rolul şcolii în articularea naţiunii. Astfel, in 
1918, statul maghiar ajunsese să deţină aproape în exclusivitate învăţământul superior şi 
liceal, ca şi o bună parte din cel primar şi secundar. Cum statul român devenise 
moştenitorul direct al celui maghiar în Transilvania, autorităţile româneşti au preluat 
aproape toate şcolile de stat din regiune“, încercând măcar să blocheze procesul de 
maghiarizare ce se manifestase la sfârşitul veacului XIX şi până la primul război 
mondial". 

Operațiunea nu s-a dovedit deloc simplă, mai ales din perspectiva modestelor posibi- 
litáti materiale ale statului român din acea vreme, ca si a lipsei acute de personal 
calificat". A fost uşor de proclamat că şcolile de stat maghiare deveniseră şcoli de stat 
româneşti ; mult mai dificilă a fost românizarea lor reală, în condiţiile în care lipseau 


50. Gh. Iancu, Contribuția Consiliului Dirigent..., p. 260. 

51. Anterior se dispusese ca în toate şcolile de stat şi în cele confesionale româneşti istoria, 
geografia şi Constituţia Ungariei să fie înlocuite cu istoria, geografia şi Constituţia României 
(ibidem, pp. 261-262; Aug. Caliani, L'Enseignement minoritaire en Transylvanie (I), în 
„Revue de Transylvanie", I, 2, 1934, p. 169). 

52. Ín privinta acestei legi, vezi Zoltán Szász, Inter-ethnic Relations in the Hungarian Half of the 
Austro-Hungarian Empire, „Nationalities Papers", vol. 24, nr. 3, 1996, pp. 400-403. 

53. Decretele, Regulamentele şi Ordonanfele Consiliului Dirigent din Transilvania, Cluj, 1929, 
p. 5; Romul Boilă, Consiliul Dirigent, in Transilvania, Banatul, Crişana, Maramureşul, 
1918-1928, vol. I, Bucureşti, 1929, p. 93. 

54. Gh. Iancu, Contribuţia Consiliului Dirigent..., pp. 266-267. 

55. Cu privire la legile educaţionale maghiare din acea perioadă, vezi V. Pană, op.cit., 
pp. 188-200; Z. Szâsz, op.cit., pp. 403-406. 

56. Criza personalului didactic afecta nu numai învăţământul preuniversitar, ci şi pe cel superior, 
nu doar regiunile proaspăt unite cu România, ci şi Vechiul Regat („Buletinul Oficial al 
Ministerului Instrucțiunii şi al Cultelor”, anul XXI, vol. XXIII, nr. 484/mai 1919, p. 35). 

cărţile şi manualele în limba română, profesorii erau puțini’, iar cei mai multi dintre 
minoritari au boicotat de la început şcolile de stat, chiar şi cele în care se folosea limba 
lor maternă. Profitând de posibilitatea care le-a fost oferită de decretul Consiliului 
Dirigent din ianuarie 191955, iar apoi de aşa-numitul Tratat al minorităţilor din decembrie 
1919, bisericile „neromâneşti” din Transilvania - catolică, calvină, luterană şi unita- 
riană - au lansat o amplă campanie de înfiinţare de şcoli confesionale“”. Astfel, practic, 
aproape pe lângă fiecare şcoală de stat a apărut, la concurenţă, o şcoală confesională, 
preoţii şi ierarhii bisericilor mai sus amintite exercitând presiuni susţinute asupra 
enoriaşilor, cu scopul boicotării şcolilor de stat“. 

Această concurenţă între şcolile de stat şi cele confesionale din Transilvania, transfor- 
mată uneori în confruntare deschisă, a debutat într-un moment în care, înainte de semnarea 
Tratatului de la Trianon, unii mai sperau că soarta Ardealului nu era pecetluită. Iar urmă- 
rile s-au manifestat pe diverse planuri. În primul rând, liderii românilor transilvăneni reuniți 
în cadrul Consiliului Dirigent au simţit că bunăvoința cu care considerau ei că îi trataserá 
pe minoritari le fusese trădată, ceea ce i-a determinat să-şi înăsprească atitudinea în chestiunea 
scolará. Ín al doilea ránd, s-a instalat o stare conflictualá in chestiuni educationale, mai 
ales intre minoritarii unguri si autoritátile románesti, stare care, in pofida existentei unor 
momente de recrudescentá a tensiunii şi a unora de acalmie relativă, s-a menţinut în întreaga 
perioadă interbelică. În sfârşit, oficialităţile de la Bucureşti au început să respingă din ce 
în ce mai ferm tendinţele de tip regionalist ale liderilor românilor ardeleni?. Probabil că 


57. Drept urmare, pe de o parte, au fost menținute cadrele didactice maghiare care au depus un 
jurământ de loialitate faţă de statul român, iar pe de altă parte, s-a încercat recrutarea de 
personal didactic insuficient calificat (pensionari, studenti, funcţionari etc.), pentru „cali- 
ficarea” căruia s-au organizat cursuri scurte, „intensive”, la Cluj şi în alte oraşe transilvănene, 
în timpul verii, în perioada 1919-1920. Aceşti oameni ar fi trebuit ulterior să-şi continue 
studiile, ceea ce rareori s-a întâmplat. Astfel, ca de multe ori în istoria românească, o măsură 
concepută iniţial ca provizorie a devenit definitivă, cu evidente urmări pernicioase. În acest 
caz, era vorba despre discreditarea sistemului educativ românesc, ca şi despre faptul că oame- 
nii respectivi erau plătiţi mai prost şi priviţi ca inferiori de către elevii şi colegii lor (Onisifor 
Ghibu, O pagină din istoria învățământului nostru : profesorii cursişti din Transilvania, în 
Prolegomena..., pp. 390-395). Abia în iulie 1922 Constantin Angelescu a decis desfiinţarea, 
în 1923, a Comisiei interimare de la Cluj, menită să-i legitimeze pe „cursiştii” din 1919-1920 care 
nu-şi finalizaseră studiile (A.N.I.C., Fond Ministerul Instrucțiunii, dosar 572/1922, f. 36-37). 

58. Completat de o altă decizie a Consiliului Dirigent din 22 septembrie 1919, potrivit căreia 
fiecare confesiune avea dreptul să-şi înfiinţeze şcoli pe cheltuiala sa, cu condiţia respectării 
legilor statului român (vezi Gh. Iancu, Contribuţia Consiliului Dirigent..., p. 261). 

59. Practic, numărul şcolilor confesionale maghiare s-a dublat în perioada 1918-1920 
(Louis C. Cornish, Religious Minorities in Transylvania, The Beacon Press, Boston, 1925, 
p. 77). 

60. Iosif Popovici, Problema şcolilor minoritare din Ardeal şi Bănat, Cluj, 1925, p. 34; 

^^ |. Livezeanu, op.cit., p. 215. 

61. Onisifor Ghibu, Cea dintâi experienţă politică făcută cu minoritatea maghiară din Transilvania, 
în Prolegomena..., pp. 759-760. 

62. Iată cum caracteriza retroactiv ziarul liberal Viitorul, spre finele anului 1923, măsurile 
Consiliului Dirigent din domeniul educaţiei: „...este desigur o crimă să laşi minoritățile să 
deschidă noi şcoli confesionale acolounde tu ca stat ai deschis şcoli pentru aceste minorităţi [...]. 

şi chestiunea şcolară a contribuit la adoptarea deciziei de desființare, în primăvara lui 
1920, a Consiliului Dirigent“. 

Înfiinţarea într-un răstimp scurt a sute de şcoli confesionale a presupus un efort 
financiar deosebit din partea bisericilor minoritare, ca şi a enoriaşilor lor, care au fost 
supuşi la taxe pentru aceasta“. Iar fenomenul se petrecea într-un moment în care averile 
bisericilor respective primiseră lovituri grele în urma aplicării reformei agrare. La fel s-a 
întâmplat şi cu EMKE, Asociaţia Maghiară de Educaţie Publică, ale cărei proprietăţi 
fuseseră confiscate de către Consiliul Dirigent în toamna anului 19199, Acuzată de 
iredentism, EMKE a trebuit să facă faţă unei supravegheri atente din partea autorităţilor 
româneşti, Implicarea asociaţiei în colectarea de fonduri pentru ajutorarea şcolilor 
confesionale a atras atenţia Direcţiei Poliţiei şi Sigurantei Generale din cadrul Ministerului 
de Interne, care a informat Ministerul Instrucțiunii, în vara lui 1922, cu privire la natura 
activităţilor EMKE”. 

Concurența dintre şcolile de stat pentru minoritari şi cele confesionale dădea naştere 
pe plan local la animozitáti şi tensiuni. Spre exemplu, un învăţător „de stat” dintr-o 
comună din judeţul Trei Scaune a afişat în sunetul tobei următorul anunţ la începutul 
anului şcolar 1922/1923: „Contribuțiile impuse pentru şcoala confesională nu sunt 
obligatorii pentru nimeni, fiindcă statul nu le va încasa legal. [...] Să aibă populaţia mai 
mare încredere în şcoala de stat, unde nu trebuie să plătească contribuţii, fiind instructia 
total gratuită, ba chiar copiii vor primi şi cărţi, şi caiete în mod gratuit. Poporul va vedea 
la finele anului că şi în şcoală se educă astfel de unguri, dacă nu mai buni, ca în şcoala 
confesională. Statul a dat poporului şcoală gratuită, ca să îl salveze de sarcini, dar 
poporul, sedus de unele persoane, are frică de ea. Se doreşte a susţine din buzunarul 
poporului şcoli confesionale, unde nu se poate preda în alt fel decât în şcoala de stat. 
Şcoala de stat e şi mai sănătoasă pentru copii, şi părintele care este îngrijorat pentru 
sănătatea copilului său, îşi face cont serios unde să-l dea”st. 

O astfel de atitudine din partea învățătorului de la şcoala de stat din comuna respectivă 
a dat naştere la o reacţie din partea Consiliului Dirigent al Eparhiei Reformate din 
Transilvania, care a solicitat ministrului instrucţiunii „a împiedica astfel de abuzuri şi a 


Şi este desigur o crimă să laşi pregătirea corpului didactic pe mâna acelora care au tot 
interesul să asculte, la un moment dat, de inspiratiunile care vin de la Budapesta. Si, în 
sfârşit, este o crimă împotriva statului român ca şi sub stăpânirea românească să se mai 
continue cu maghiarizarea" (apud „Glasul minorităţilor”, I, nr. 7/decembrie 1923, p. 2). 

63. Desi Consiliul Dirigent - ca şi Resortul Cultelor si Instructiunii - a fost desfiinţat la 2 aprilie 
1920, au apărut alte instituţii descentralizate (în cazul Transilvaniei - Secretariatul General de 
la Cluj), iar în martie 1921 au fost instituite în anumite domenii nişte Directorate Generale, 
unul dintre acestea fiind dedicat învăţământului. Abia în a doua jumătate a anului 1922, 
ministrul instrucţiunii din cabinetul I.I.C. Brătianu, Constantin Angelescu, a desfiinţat toate 
Directoratele Generale pentru învăţământ (vezi I. Livezeanu, op.cit., pp. 56-57). Despre alte 
raţiuni ale desființării Consiliului Dirigent, vezi Partidul Poporului, Studiu asupra situaţiei 
tării în martie 1920, ianuarie 1922 şi aprilie 1926, Bucureşti, 1927, pp. 206-208. 

64. Minoritățile naţionale..., 1918-1925, pp. 211-212. 

65. I. Livezeanu, op.cit., p. 217. 

66. „Glasul minorităţilor”, I, nr. S/octombrie 1923, pp. 8-9. 

67. A.N.I.C., Fond Ministerul Instructiunii, dosar 29/1922, f. 55. 

68. Ibidem, f. 76. 

chema pe învățătorul, care pe această cale vrea să răstoarne pacea confesională, la 
ordine”. Referatul funcţionarului de la Bucureşti care s-a ocupat de caz a avut în vedere 
următoarea soluţie, însuşită de altfel si de diriguitorii Ministerului Instrucțiunii : „Sunt 
de părere să se comunice în mod confidential revizorului şcolar din Trei Scaune să 
lucreze cu prudenţă în chestiunea şcolilor confesionale străine şi să se ferească de ordine 
date în scris. Se va răspunde Episcopatului reformat din Cluj că Ministerul a luat act de 
protestul său şi cá a dat ordin în consecintá"9. 

Acest caz este ilustrativ în privinţa situaţiei de confruntare dintre şcolile de stat 
pentru minoritari şi cele confesionale. Statul român, preluând şcolile deţinute anterior de 
statul maghiar şi dorind să respecte litera Tratatului minorităţilor, ce prevedea obligati- 
vitatea statului de a oferi învăţământ primar gratuit în limba maternă a minoritarilor, şi 
să etatizeze, în spiritul tradiţiei din Vechiul Regat, cea mai mare parte a sistemului 
educaţional, a deschis şcoli pentru minoritari, ca şi şcoli mixte în regiunile unde situaţia 
etnică o impunea. Însă minoritarii, în cazul de faţă maghiarii, au refuzat să urmeze astfel 
de şcoli, preferând să înfiinţeze noi şcoli confesionale, cu mijloace materiale uneori 
precare şi de multe ori în localuri improvizate. Astfel s-a ajuns la o situaţie paradoxală. 
Existau locuri unde şcoala de stat, având un sediu corespunzător şi beneficiind de 
asistenţa financiară a statului, era aproape goală”, în acelaşi timp în care şcoala con- 
fesională dispunea de elevi, dar nu avea spaţiu şi materiale didactice, iar banii erau de 
multe ori insuficienţi”!. 

În asemenea cazuri, tensiunea de natură naţională îşi făcea simțită prezenţa. Autori- 
tăţile experimentau frustrarea datorată faptului că eforturilor lor de a respecta un tratat 
ce le fusese impus cu forţa de către marile puteri li se răspundea cu ostilitate din partea 
minoritarilor. Iar aceştia din urmă se simțeau discriminați pe motive naţionale si 
religioase ?, nepermitándu-li-se să-şi educe copiii aşa cum doreau”. Profesorii şi invátá- 
torii de la unele şcoli de stat se aflau uneori într-o stare de şomaj mascat, lipsiţi fiind de 
obiectul muncii: elevii. Oficialităţile române priveau cu suspiciune faptul că şcolile 
confesionale depindeau de autorităţi religioase cu sediul în străinătate” şi considerau că 


69. Ibidem. 

70. Ibidem, dosar 622/1924, f. 117. 

71. Ibidem. 

72. E interesant de remarcat faptul că, deşi conflictul părea de multe ori de natură confesională, 
cel mai adesea el nu avea de-a face câtuşi de puţin cu acest aspect. Pentru că nu era o con- 
fruntare între românii ortodocşi sau greco-catolici sustinuti de stat şi maghiarii catolici, calvini 
sau unitarieni, cu atât mai puţin între şcolile confesionale româneşti şi cele nerománesti, ci 
era o luptă de natură pur naţională. 

73. A.M.A.E., Fond 71/1920-1944, Ungaria, Politica internă, 1920-1923, vol. 43, f. 82. Un episcop 
reformat din Ardeal enumeră într-un interviu acordat unei gazete unguresti în noiembrie 1921 
nemulţumirile maghiarilor din România cu privire la chestiunile educaţionale : preluarea de 
către stat a fostelor şcoli confesionale, existenţa şcolilor mixte, faptul că directorii şcolilor de 
stat nu puteau fi decât români, coborârea standardului de calitate în şcolile pedagogice 
româneşti, pierderea dreptului de publicitate pentru multe şcoli confesionale minoritare, 
nefinanţarea de către stat a acestor şcoli ş.a. 

74. În vara anului 1921, deci launande la semnarea tratatului de pace cu Ungaria, reprezentanţii 
şcolilor confesionale maghiare din Transilvania purtau, spre stupefactia guvernantilor români, 
corespondenţă oficială cu autorităţile şcolare de la Budapesta (vezi „Buletinul Oficial al 
Ministerului Instrucțiunii, Secretariatul General Cluj”, II, nr. 1/15 iulie 1921, Cluj, p. 14). 

multe dintre aceste şcoli fuseseră fondate doar pentru a se opune noii guvernări românești’ 
şi pentru a-i angaja pe profesorii maghiari care refuzaseră să jure credinţă României şi 
fuseseră dati afară din slujbe”. 

Pe de altă parte, autorităţile nu-şi puteau permite, aşa cum ar fi vrut, să desființeze 
toate şcolile confesionale nerománesti. Ceea ce puteau face însă era să încurajeze tacit şi 
cu precauţie presiunile locale în favoarea şcolilor de stat” - aşa cum s-a întâmplat în cazul 
prezentat mai sus - şi să articuleze un cadru legal care să permită blocarea tendinţelor 
antirománesti ale unora dintre şcolile confesionale. Dintre măsurile adoptate în acest sens, 
pot fi amintite : interzicerea, încercată fără succes încă din vara lui 1921, ca şi în toamna lui 
1922, dar pusă parţial în aplicare începând cu septembrie 1923 (ordinele 100 088 şi 100 090), 
ca elevii care făceau parte dintr-o minoritate etnică să se înscrie la o şcoală ce aparţinea 
de altă minoritate şi ca elevii de o anumită confesiune religioasă să se înscrie la şcolile 
altei confesiuni ; impunerea obligativitátii ca şi în şcolile confesionale să se predea limba 
română, istoria românilor şi geografia României ; retragerea dreptului de publicitate — 
recunoaşterea de către stat a diplomelor - pentru şcolile care nu îndeplineau anumite 
condiţii (sediu, dotare, profesori calificaţi şi cunoscători ai limbii române, număr de 
elevi şi altele) ; desfiinţarea şcolilor confesionale ai căror profesori sau elevi îşi manifestau 
deschis ostilitatea faţă de statul român ; instituirea aşa-numitei „zone culturale”, menită a 
încuraja stabilirea de cadre didactice din Vechiul Regat în regiunile recentunite cu România”. 


În plus, au fost necesari circa patru ani şi nenumărate ordine şi circulare emise de la Bucureşti 
pentru ca diversele autorităţi confesionale neromâneşti din Ardeal să se simtă obligate să 
folosească în corespondenţa oficială cu instituţiile statului român nu numai limba maghiară, 
ci şi limba oficială a statului (ibidem, nr. 4/1 martie 1922, pp. 145-146; nr. 7-8/1922, p. 161). 

75. „Buletinul Oficial al Ministerului Instrucțiunii, Secretariatul General Cluj”, II, nr. 5-6/15 mar- 
tie - 1 aprilie 1922, pp. 153-154. 

76. I. Livezeanu, op.cit., p. 216. 

77. Vezi Kelemen Gál, Etatizarea şcolilor primare, in „Glasul minorităţilor”, II, nr. 6-7/iunie-iulie 
1924, pp. 5-13. 

78. Aşa-numita „zonă culturală”, care în Transilvania fusese instituită din 1920 (I. Livezeanu, 
op.cit., p. 58) şi cuprindea judeţele de la graniţa cu Ungaria şi pe cele secuieşti, a căpătat caracter 
permanent o dată cu intrarea în vigoare a Legii învăţământului primar din 1924. Profesorii şi 
învățătorii veniţi din alte părţi ale ţării şi care desfăşurau „o activitate rodnică în şcoală şi 
afară de şcoală” primeau un spor de 50% din salariu (A.N.I.C., Fond Ministerul Instrucțiunii, 
dosar 146/1924, f. 16-17). Deşi prevederea îi viza, evident, pe românii regáteni veniţi în 
Transilvania pentru a conferi consistenţă „cordonului cultural” de la frontiera cu Ungaria şi pentru 
a face apostolat printre secui, au existat şi cazuri în care unii maghiari au solicitat indemnizaţia 
respectivă : „Şi noi, ca şi colegii noştri români de naţionalitate... simţim greutăţile traiului, 
scumpetea ce creşte din zi în zi. Dorim ca şi noi... să putem intra cu mai puţină grijă în faţa 
micilor noştri şcolari şi să ne putem împlini datoria spre folosul patriei noastre cu sfinţenie, 
abnegatiune şi să ne putem uşura traiul, ca cu atât mai eficace să fie depusă munca de noi pe 
altarul sfânt al patriei” (ibidem, f. 157). Solicitarea le-a fost respinsă, fapt ce a întărit părerile 
maghiare despre semnificaţia „zonei culturale” : „unde din teritoriul îndepărtat al populaţiei 
majoritare se aruncă o trupă aleasă şi pregătită cu metode speciale de război, asigurându-i şi o 
soldă deosebită. [...] Ce egalitate de drepturi şi ce morală e aceea când o fracțiune consi- 
derabilă a cetăţenilor, guvernul statului, fără orice procedură formală, o condamnă la execuţie 
spirituală şi morală şi pe lângă aceea, premiul deosebit al celor ce se angajează să o facă îl dă 
din impozitele jertfelor [victimelor], rânduite spre acoperirea trebuintelor publice ? ! " (Andrei 
Bitay, Zona culturală, în „Glasul minorităţilor”, II, nr. 8-9/august-septembrie 1924, p. 10). 

Interdictia pentru şcolile confesionale de a primi elevi de altă confesiune, acţiune ce 
avea drept scop minimal încetarea maghiarizării evreilor, şvabilor, saşilor şi chiar a unor 
români, a fost resimţită ca o mare „jignire” de către maghiari şi bisericile minoritare”, 
ca şi de către evreii care fuseseră in marea lor majoritate maghiarizați. Ministerul 
Instrucțiunii de la Bucureşti, ca şi organismele locale responsabile de învăţământ au fost 
bombardate cu memorii, petiţii şi proteste. Un exemplu în acest sens îl constituie 
memoriul, redactat în vara anului 1922, al unor evrei din Oradea care protestau împotriva 
faptului cá fiii lor nu mai puteau urma liceul catolic din localitate??, Plin de patetism, 
textul respectiv oscila între obedientá? si fermitate“?, între acuzaţii de încălcare a legis- 
latiei interne si a tratatelor internationale semnate de România“ şi ameninţări voalate 
privitoare la urmările aplicării acelei măsuri guvernamentale*^, Finalul conţinea o cerinţă 
imperativă : „Cerem sistarea unei încercări teritoriale foarte periculoase pe teren peda- 
gogic, care ar determina un scandal de cultură, tulburând adânc sufletele şi cauzând haos 
şi prăbuşirea existenţelor”85. Deşi răspunsul autorităţilor a fost unul de genul „legea se 
aplică, nu se negociazá"*é — cu amendamentul că acei elevi care îşi începuseră studiile 
în anii anteriori şi le puteau continua la liceul respectiv, noua reglementare aplicându-se 
doar la cei care intrau în clasa I de liceut” —, este destul de probabil faptul că aceia dintre 
minoritari care cunoşteau şi speculau habitudinile administraţiei româneşti au putut să-şi 
rezolve problemele fără a face apel la petiţii şi proteste. Cert este însă faptul că şi în anii 
ce au urmat destui elevi minoritari au putut urma şcolile altor confesiunis€. În orice caz, 
din punct de vedere. legislativ, chestiunea a fost reglementată definitiv, în sensul dorit de 
autorităţile româneşti, prin Legea învăţământului particular din decembrie 1925%. 

O altă chestiune ce a contribuit la tensionarea relaţiilor dintre minoritarii maghiari şi 
statul român a fost aceea a cadrelor didactice de etnie maghiară. Primii care au început 
să aibă probleme au fost învățătorii şi profesorii maghiari din şcolile publice, cărora 


79. „Glasul minorităţilor”, II, nr. 3/martie 1924, pp. 26-27. 

80. A.N.I.C., Fond Ministerul Instrucțiunii, dosar 29/1922, f. 83-89. 

81. „Ştim, de asemenea, că guvernul actual al ţării noastre a ridicat standardul democratismului 
şi principiul frumos de egalitate a tuturor cetăţenilor” (ibidem, f. 83). 

82. „Toţi suntem cetăţeni români, pătrunşi de simţurile obligamentelor conexate cu această 
cetăţenie, însă conştienţi că avem şi drepturi egale cu ceilalţi cetăţeni români” (ibidem). 

83. Ibidem, f. 87. 

84. „Dacă cârmuitorii statului ar încerca să rupă cu forţa firele care leagă o fracțiune din popor 
de cultura şi limba proprie, chiar dacă s-ar evidentia un succes negativ aparent trecător, pe 
termen lung nu s-ar obţine rezultatul dorit şi mai ales nu s-ar strânge legăturile sufleteşti ale 
acelei fracțiuni nationale cu statul, ci din contră ar rezulta o îndepărtare iraţională şi inutilă” 
(ibidem, f. 84). 

85. Ibidem, f. 89. 

86. În realitate, au fost destule negocieri ; spre exemplu, în februarie 1924, Consistoriul evanghelic 
din Sibiu a comunicat Inspectoratului şcolar din acelaşi oraş: „Avem promisiunea d-lor 
miniştri Angelescu şi Tătărescu că, până când durează pertractările relative la executarea 
ordinelor 100 088/1923 şi 100 090/1923, nu trebuie executată nici una dintre dispoziţiile 
acestor ordine. Vă rugăm să aşteptaţi sfârşitul pertractărilor” (ibidem, dosar 615/1924, f. 4). 

87. Ibidem, dosar 29/1922, f. 126. 

88. Ibidem, dosar 615/1924, f. 42. 

89. Minoritățile nationale din România, 1925-1931, Documente, coordonatori Ioan Scurtu, Ioan 

: Dordea, Bucureşti, 1996, pp. 111-116. 

Consiliul Dirigent din Transilvania le-a condiţionat, în decembrie 1918% şi februarie 
1919? . rămânerea în posturi de prestarea unui jurământ de fidelitate faţă de statul român. 
Măsura nu era tocmai legală, câtă vreme tratatul de pace cu Ungaria nu fusese încă 
semnat, însă era necesară din perspectiva situaţiei din Transilvania, aflată practic în 
război în acea vreme. În fond, ar fi fost şi ridicol ca statul român să plătească funcţionari 
infideli şi bstili. Urmând sfaturile venite din partea oficialităților de la Budapesta şi a 
liderilor bisericilor maghiare, mulţi profesori au refuzat prestarea jurământului, fiind 
mentinuti în posturi în anul şcolar 1918/1919, dar dati afară la debutul anului şcolar 
următor. Chestiunea s-a reglementat definitiv după semnarea Tratatului de la Trianon, 
când cadrele didactice minoritare, la fel ca toţi funcţionarii din Transilvania, au fost 
invitate, prin jurnalul Consiliului de Miniştri nr. 1674 din 27 iunie 1920, să presteze 
jurământul de fidelitate. Li s-a oferit un termen de o lună pentru aceasta, iar pentru învă- 
tarea limbii române li s-a acordat un an’. Dacă primul termen a fost în general respectat, 
cei mai mulţi dintre profesorii minoritari prestând jurământul cerut, cel de-al doilea s-a 
dovedit nerealist. Aveau să mai treacă câţiva ani până când profesorii şi învățătorii 
minoritari din şcolile de stat au trebuit să se confrunte cu examenele de limbă română 
care să le ateste competenţa în domeniu. 

În 1924 a venit şi rândul profesorilor şi învăţătorilor minoritari din şcolile con- 
fesionale să demonstreze cá merită să fie dascăli în România”. În conformitate cu 
ordinul 100 090 din septembrie 1923, „cu începere de la 1 septembrie 1924 nu se vor 
mai admite ca profesori de Limba Română, Istoria Românilor, Geografia României şi 
Drept la şcoalele confesionale decât acei profesori care vor trece între 15 august şi 
1 septembrie 1924 examenul pe care-l trec anul acesta profesorii de la şcolile statului cu 
limba de predare minoritară, examen de limba şi literatura română, Geografia României, 
Constituţia Țării şi Istoria Românilor. Ceilalţi profesori confesionali, fără considerare 
de specialitate, vor avea să treacă, în acelaşi termen, examen de limba şi literatura 
románá"?*, Singurii dispensati de examenele respective erau profesorii şi învățătorii 
„care au împlinit vârsta de 60 de ani, ori serviciu de 30 de ani, cu condiţia ca autoritatea 
confesională să se îngrijească de a se preda obiectele de mai sus în conformitate cu 
dispoziţiile luate de Minister"?5, 

Aceste dispoziţii au dat naştere la nemulțumiri, proteste şi încercări de eludare a 
prevederilor legale, dar şi, în unele cazuri, la manifestări ale dorinţei de respectare a 
legii. Episcopia Romano-Catolică din Alba-lulia solicita ca ministerul de resort să-i 
plătească pe „învățătorii însărcinaţi de confesiuni ca să predea limba română”, iar 
Consiliul Dirigent al Statusului Romano-Catolic din Transilvania cerea ca Ministerul 
Instrucțiunii „să aducă pe contul statului un profesor de specialitate” la Liceul catolic din 


90. V. Pană, op.cit., pp. 201-202. 

91. A. Caliani, op.cit., p. 170. 

92. V. Paná, op.cit., p. 203. . 

93. Măsura fusese adoptată încă din 1922, dar se pare cá nu s-a putut aplica până in 1924 (vezi 
„Buletinul Oficial al Ministerului Instrucțiunii, Secretariatul General Cluj”, II, nr. 9-10/15 mai - 
1 iunie 1922, pp. 177-178). 

94. A.N.I.C., Fond Ministerul Instrucțiunii, dosar 615/1924, f. 16, 73. 

95. Ibidem. 

96. Ibidem, f. 10. 

Miercurea-Ciuc, deoarece „profesorii noştri... nu cunosc încă limba românească”, iar 
„din cauza exproprierii proprietăţilor sale, fondul de studii al Statusului romano-catolic 
ardelean nu este în stare de a aduce jertfe extraordinare pentru susținerea şcolilor lui”. 
Mai mult decât atât, Consiliul local din Miercurea-Ciuc oferea parohiei catolice din 
localitate un „certificat de pauperitate”, în care se afirma că parohia respectivă „n-are 
avere imobilă, nici fonduri de întreţinere din care ar putea acoperi în total cheltuielile ce 
se ivesc cu ocaziunea propunerii limbii române în şcoala confesională minoritară romano- 
-catolică din localitate”%. Evident că la aceste cereri de finanţare a şcolilor confesionale, 
în condiţiile în care se desfăşura o luptă acerbă între acestea şi cele ale statului, 
oficialităţile nu puteau decât să dea răspunsuri negative. Motivele refuzurilor erau clare, 
aşa cum va evidentia ministrul instrucţiunii, Constantin Angelescu : „...Domniile Voastre 
voiti să plătească statul pe toti învățătorii, să clădească şi să întreţină toate şcolile? Cu 
alte cuvinte, statul să dea tot şi şcoala să fie a Domniilor Voastre ? Este iarăşi o impo- 
sibilitate"99. 

O dovadă a faptului că statul român nu-şi propunea ca prin examenele de acreditare 
a profesorilor şi învăţătorilor minoritari din şcolile confesionale să-i îndepărteze pe 
aceştia din învăţământ!” o reprezintă organizarea, pe speze publice, a unor cursuri de 
pregătire, în vara lui 1924, în mai multe oraşe ardelene”!. Însă existau destule cadre 
didactice în întreaga Transilvanie care n-au făcut sau n-au putut face nici cel mai mic 
efort pentru a-şi însuşi limba oficială a statului. Aşa cum remarca un inspector care a 
vizitat diverse şcoli minoritare din judeţul Ciuc, „învățătorii confesionali şi de stat 
maghiari..., parte din cauza bátránetei şi a surmenajului, parte din antipatie şi ură 
milenară, nu mai pot sau nu vor să înveţe româneşte. [...] A propune limba română în 
felul cum s-a propus de învățătorii bătrâni, cu peste 20 de ani vechime, înseamnă a 
batjocori şi a poci limba românească. Chiar şi copiii râd de pronunţarea caraghioasă cum 
o fac aceşti învăţători. Aceasta nu se mai poate tolera pe viitor” 1%., 

Vrând-nevrând, treptat, chiar dacă la început s-au opus, autorităţile confesionale 
minoritare au trebuit să accepte inspectarea stabilimentelor lor şcolare de către functio- 
narii Ministerului Instrucţiunii!%. Dacă la început au fost cazuri când nu s-au permis 


97. Ibidem, dosar 622/1924, f. 6. 

98. Ibidem, f. 22. 

99. C. Angelescu, Lege pentru învățământul primar al statului (şcoale de copii mici, şcoale 
primare, şcoale şi cursuri de adulți, şcoale şi clase speciale pentru copii debili şi anormali 
educabili), Bucureşti, 1925, pp. 173-174. 

100. Au existat însă, fără îndoială, şi abuzuri locale de acest gen. Spre exemplu, unui învăţător 
maghiar din Miercurea-Ciuc i s-a condiţionat de către revizorul şcolar Nicolae Comaniciu 
eliberarea salariului restant de depunerea unei cereri de pensionare (A.N.I.C., Fond Ministerul 
Instrucțiunii, dosar 19/1924, f. 65). Acelaşi revizor român ar fi dorit să devină proprietarul 
Casei Culturale a învăţătorilor din localitate (ibidem, f. 97) şi se afla în conflict deschis cu 
prefectul român al judeţului Ciuc (ibidem, f. 52). Toate aceste aspecte ilustrau, poate, si 
sterilitatea eforturilor româneşti într-o zonă, cea secuiască, cu evidentă preponderență 
maghiară. ` 

101. Ibidem, dosar 615/1924, f. 21. 

102. Ibidem, dosar 622/1924, f. 117. 

103. Vezi „Buletinul Oficial al Ministerului Instrucțiunii, Secretariatul General Cluj”, II, nr. 1/15 iulie 
1921, pp. 8-9. 

inspectiile sau când nu s-au semnat rapoartele de inspecţie pentru cá nu erau redactate în 
limba maghiară'%, o dată cu trecerea timpului diriguitorii confesiunilor minoritare, ca şi 
cei ai şcolilor lor au înţeles că o astfel de atitudine ostilă atrăgea automat retragerea 
dreptului de publicitate sau chiar închiderea unităţilor şcolare respective. Oficialitátile 
nu aveau nevoie de prea multe motive pentru a închide nişte stabilimente pe care le 
considerau focare ale şovinismului!%5. 

Rapoartele de inspecţie oferă o imagine nuanţată asupra atitudinii pe care reprezen- 
tanţii statului român în domeniul şcolar o aveau faţă de şcolile confesionale, ca şi asupra 
situaţiei învăţământului confesional maghiar din Transilvania. Unii dintre inspectori 
acționau în spiritul apropierii de minoritari, aşa cum a fost cazul Aureliei Piposiu: „în 
toate inspecţiile pe care le-am făcut am căutat mai mult să cunosc sentimentul ce-l 
nutresc elementele minoritare faţă de noi şi în toate şcolile m-am purtat cu mult tact şi 
m-am folosit de toate mijloacele pentru a câştiga generaţia tânără” şi „în anul şcolar ce 
urmează imi voi da toată silinta să pătrund în sufletul instituţiilor şi cunoaşterea 
de-amănuntul a progreselor făcute pe teren cultural românesc şi în special a sentimentelor 
ce nutreşte fiecare şcoală faţă de patrie. Am credinţa că prin metoda mea împăciuitoare 
să pot câştiga nu numai elementele minoritare tinere, dar şi o bună parte din corpul 
didactic”!%. Şi existau rapoarte de inspecţie care subliniau eforturile făcute de unele 
şcoli confesionale de a se adapta la noile realităţi ale României. Spre exemplu, un 
asemenea raport al unei inspecții făcute în decembrie 1923 la Liceul unitarian din 
Cristuru Secuiesc, semnat şi de inspectorul Nicolae Regman, şi de directorul şi profesorii 
maghiari ai liceului, se încheia astfel: „Pe calea legalităţii, a ordinei şi sinceritátii ne 
vom întâlni întotdeauna ca prieteni! »1%. 

Însă alti inspectori - de fapt, cei mai multi dintre ei - nu descopereau prea multe 
motive de optimism în inspectiile pe care le făceau. Un raport de inspecţie la Liceul 
catolic „Marianum” din Cluj, din primăvara anului 1923, ilustra cum, la peste patru ani 
de la unire, în inima Transilvaniei se făcea educaţie maghiară : „istoria şi geografia se 
predau în ungureşte de unguri, cu tendinţe antinationale..., iar limba română se predă de 
persoane care abia ingáná româneşte” ; „la clasa a II-a secundară... profesorul m-a 
aşteptat cu poezia Ce te legeni, codrule ? de Mihai Eminescu. Câte zile va fi chinuit pe 
eleve ca s-o memoreze nu ştiu ; dar ştiu că copilele nu cunoşteau înţelesul material al nici 
unui cuvânt din poezia recitată, nici echivalentul lui în ungureşte” ; iar geografia se 
preda, în anul şcolar 1922/1923, după harta Ungariei antebelice". 

Alte rapoarte arătau că unele şcoli funcționau fără autorizatie'?, în mod clandestin", nu 
aveau sedii proprii, activând de multe ori în localuri improprii procesului de inv&t&mánt!!!, 


104. I. Livezeanu, op.cit., p. 215. 

105. Vezi cazul Şcolii Civile romano-catolice din Haţeg (A.N.I.C., Fond Ministerul Instrucțiunii, 
dosar 572/1923, f. 25). 

106. Ibidem, dosar 615/1924, f. 39, 77. 

107. Ibidem, dosar 628/1924, f. 3. 

108. Ibidem, dosar 510/1923, f. 119-120. 

109. „Buletinul Oficial al Ministerului Instrucțiunii, Secretariatul General Cluj", II, nr. 11-12/ 
15 iunie - 1 iulie 1922, p. 188. 

110. A.N.I.C., Fond Ministerul Instrucțiunii, dosar 628/1924, f. 4. 

111. Ibidem, dosar 615/1924, f. 41; dosar 622/1924, f. 117. 

nu dispuneau de materiale didactice, conducerile lor exercitau presiuni asupra elevilor 
minoritari ai căror părinţi îndrăzniseră să-i înscrie la o şcoală de stat!?, „elevii în răspun- 
surile lor dovedeau că nu s-a făcut printre ei nici o încercare de începere a învăţării 
limbii române”!?, alti elevi ridiculizau limba română şi răspundeau cu obrăznicie la 
întrebările inspectorilor!^, pe coridoarele unor şcoli era pictat tricolorul maghiar!5, se 
serbau şi se comemorau „evenimente şi persoane politice din Ungaria, în acelaşi timp în 
care erau sfidate sărbătorile româneşti” 115, existau elevi care nu erau capabili să spună în 
limba română „numele Majestăţilor Lor şi al ţării în care trăiesc”!!”, unii dintre directori 
erau „şovinişti incarnati, care dădeau elevilor o educaţie intransigentă maghiară” 8. Cel 
mai adesea, asemenea rapoarte de inspecții prefigurau retragerea dreptului de publicitate 
sau chiar închiderea/desfiinţarea şcolii”. Uneori chiar presa de la Budapesta consemna 
motivele pentru care unele şcoli fuseseră închise: se cânta imnul maghiar, iar elevii 
răspundeau că Braşovul se află în Ungaria!%. 

Pierderea dreptului de publicitate însemna cá şcoala respectivă nu mai putea oferi 
absolvenţilor săi diplome recunoscute de stat. Cel care îşi finaliza studiile la o asemenea 
şcoală şi dorea să obţină un certificat care să ateste acest lucru trebuia să susţină, contra 
cost, un examen în faţa unei comisii speciale, alcătuită din profesori români. Rezultatele 
erau de obicei catastrofale. Spre exemplu, 95% din cei 830 de elevi de la un liceu 
maghiar din Arad au căzut la examenul susţinut în faţa unei comisii de profesori români : 
„examinatori necunoscuţi pun întrebări îngrozitoare si cu mare neîncredere”!?!. O analiză 
maghiară a rezultatelor de la diferite licee ungureşti din Transilvania fără drept de 
publicitate scotea în evidenţă faptul că elevii maghiari aveau şanse mici să promoveze!22. 
Autorităţile şcolare româneşti împărtăşeau aceeaşi opinie. Numai explicaţiile acestui 
fenomen erau văzute ca fiind diferite: maghiarii le puneau pe seama relei-vointe a 
examinatorilor români, iar românii considerau că elevii maghiari erau slab pregătiţi la 
limba română, istoria şi geografia României în special datorită faptului că dascălii lor 
nu-şi făceau datoria şi nu-şi îndrumau corespunzător ciracii. Adevărul era, probabil, 
undeva pe la jumătatea drumului. 


112. Vezi cazul Şcolii civile catolice de fete din Odorheiu Secuiesc (ibidem, dos. 628/1924, f. 6-9) 
sau cel al Şcolii primare catolice din Deva (ibidem, f. 10-11). În revista maghiară „Glasul 
minorităţilor” (nr. 4/septembrie 1923, p. 30) s-a făcut afirmaţia că Siguranţa ar fi rechizitionat 
şcoala din Deva ; în realitate, s-a dovedit faptul că Biserica Catolică îşi vânduse localul şcolii. 

O dată pierdut dreptul de publicitate, el era foarte greu, dacă nu chiar imposibil, de 
recăpătat, în ciuda eforturilor pe care le făceau autorităţile confesionale în subordinea 
cărora se afla şcoala respectivă. Spre exemplu, episcopul romano-catolic al Transilvaniei, 
Gusztâv Cârol Mailâth, se plângea ministrului instrucţiunii în februarie 1924 referitor la 
cazul şcolii de fete din Odorheiu Secuiesc : „...oare Dl. Inspector a avut dreptate... să 
ridice dreptul de publicitate al şcoalei în chestie? Au meritat bunele surori această 
pedeapsă? Se poate oare observa o rea intentiune sau o contumaţie din partea acestor 
surori? N-au dat ei [sic ! ] dovadă de promptitudinea şi zelul pentru a face tot posibilul 
şi a satisface cerinţelor si dispozitiunilor Ministeriale ? Şi n-am făcut şi eu tot ce îmi stă 
în putinţă pentru a executa toate ordinele respective ale Excelenței Voastre ? [...] Faptul 
cá în acelaşi oraş s-a înfiinţat şi o şcoală de stat de acelaşi caracter nu poate fi cauza 
ridicării dreptului bisericii noastre de a menţine şcolile sale legale"!?. Iar episcopul 
reformat din Ardeal, Nagy Kâroly, se plângea aceluiaşi ministru al instrucţiunii, în iunie 
1924, de faptul că, după ridicarea dreptului de publicitate la unele dintre şcolile Bisericii 
Calvine, s-au remediat deficienţele care determinaseră degradarea aşezămintelor respective, 
dar nimeni nu mai venise, în ciuda cererilor şi promisiunilor repetate, să constate dacă 
şcolile îşi puteau recăpăta statutul pierdut. Între timp, se lamenta Nagy într-o limbă română 
aproximativă, „elevi sunt siliţi de a pune examen în faţa unui comisie, ai cărui membri 
lor sunt necunoscuţi, din cauza cărei e natural ca nu poate arăta un succes indestulátor" ^^, 

O altă problemă a învăţământului confesional maghiar din Transilvania era aceea a 
programelor şi, implicit, a manualelor. Câţiva ani după unire s-au folosit vechile manuale 
şi programe de pe vremea monarhiei bicefale!?. De asemenea, se utilizau cărţi şi 
materiale didactice tipărite în Ungaria postbelică!?5, dintre care unele cu evident caracter 
antirománesc!?", Însă pe măsură ce autorităţile şcolare româneşti au izbutit să desfăşoare 
inspecții în stabilimentele educaţionale confesionale, iar avertismentele ce au urmat, 
privitoare la pierderea dreptului de publicitate sau chiar la închiderea şcolilor, au vizat 
şi chestiunea programelor şi manualelor, situaţia a început să se schimbe. Treptat, cărţile 
şi manualele n-au mai putut fi utilizate decât dacă aveau aprobarea Ministerului Instruc- 
tiunii?5, iar programele au trebuit adaptate după cele din învăţământul public, deoarece 


123. A.N.I.C., Fond Ministerul Instrucțiunii, dosar 628/1924, f. 9. De altfel, Mailâth era un adver- 
Sar declarat al Transilvaniei româneşti, el protestând vehement la Conferinţa de pace de la Paris 
împotriva stăpânirii de către România a provinciei (vezi László Révész, Minderheitenschicksal 
in den Nachfolgestaaten der Donaumonarchie, Unter besonderer Beriicksichtigung der 
magyarischen Minderheit, W. Braumiiller, Viena, 1990, pp. 126-127). 

124. A.N.I.C., Fond Ministerul Instrucțiunii, dosar 630/1924, f. 129. 

125. Ibidem, dosar 510/1923, f. 22, 54-55. 

126. Ibidem, f. 119-120. Uneori ordinele si dispozitiile venite de la Bucuresti in vederea prohibirii 
importului şi confiscárii de cărţi publicate in Ungaria după 1920 vizau nu numai lucrările cu 
caracter revizionist şi iredentist, ci şi traducerile în maghiară ale marilor opere literare si stiinti- 
fice universale („Ideea Europeană”, V, nr. 122/1-8 iulie 1923, p. 4), fapt ce afecta atât nevoile 
culturale ale minorităţii maghiare, cát şi afacerile librarilor unguri din Ardeal (vezi doleantele 
unor asemenea librari, A.N.I.C., Fond Ministerul Instrucțiunii, dosar 510/1923, f. 101). 

127. Ibidem, dosar 401/1924, f. 78. 

128. „Buletinul Oficial al Ministerului Instrucțiunii, Secretariatul General Cluj”, II, nr. 2/15 august 
1921, pp. 17-18; A.N.I.C., Fond Ministerul Instrucțiunii, dosar 510/1923, f. 118; „Buletinul 
Oficial al Ministerului Instrucțiunii Publice”, anul XXV, nr. 534-535/iulie-august 1923, 
pp. 449-450. 

era singura soluţie ca absolvenţii instituţiilor de învăţământ particulare să poată trece 
examenele, iar, după 1925, să poată lua bacalaureatul. Eforturile finantatorilor şcolilor 
confesionale în privinţa schimbării programelor şi seturilor de manuale, dar şi lentoarea 
desfăşurării acestui proces sunt ilustrate de cererea Consiliului Dirigent al Statusului 
Romano-Catolic din Transilvania, adresată in mai 1923 Ministerului Instrucțiunii : 
»...Programa noastră nouă de învăţământ... se conformează gradativ către programa 
şcoalelor de Stat. [...] Vă rugăm cu profundă stimă Domnule Ministru ca, luând în 
considerare împrejurările grave de trai şi spesele enorme ale părinţilor împreunate cu 
frecventarea şcoalei, [să] binevoiti a ne da sprijinul moral şi material ; fie-ne totodată 
permis a vá ruga, Domnule Ministru, să binevoiti a ne retrimite manualele după exami- 
narea lor, fiind ele, cu oarecare exceptiuni, proprietatea elevilor”!29. 

Un aspect inedit al procesului de adaptare a programelor şcolilor confesionale la 
cerinţele educaţionale ale Ministerului Instrucțiunii a fost acela referitor la tensiunile 
provocate de dispoziţia ministerială, de la începutul anului şcolar 1922/1923, de a se 
introduce obligativitatea studierii limbii franceze în locul celei engleze. În ciuda avertis- 
mentelor repetate venite de la minister, în decembrie 1922 şi martie 1923, conducerile 
şcolilor confesionale maghiare nu s-au conformat decât spre sfârşitul anului şcolar, 
solicitând însă amânarea examenelor pentru luna septembrie. Autorităţile educaţionale 
româneşti au acceptat cererea, dar nu au anulat pedeapsa avertismentului, ce prefigura 
ridicarea dreptului de publicitate : ,,...avertismentul - oricât ar cere-o şcolile în chestiune - 
nu poate fi retras, pentru că atât pentru interesul statului, cât şi pentru interesul elevilor, 
directiunile şcolilor avertizate trebuie să-şi dea în sfârşit seama cá un ordin al statului 
român nu este o hârtie pe care - chiar când se repetă - să o arunce la coş”1%. Opoziția 
bisericilor protestante se întemeia pe faptul că ele aveau mai multe legături cu lumea 
anglo-saxonă"! decât cu cea francofonă. Românii răspundeau că nimeni nu împiedica 
şcolile confesionale ca, „după ce au introdus limba franceză, să menţină şi pe cea 
engleză” 132, 

Uneori confruntarea pe tărâm şcolar dintre români şi maghiari degenera, aşa cum s-a 
întâmplat în mai 1924 în comuna Joseni din judeţul Ciuc. Cu prilejul unei serbări 
cámpenesti pentru sărbătorirea „Zilei păsărilor si a arborilor”, discursul unui profesor 
maghiar, Anton Szakacs, a avut şi un pasaj ce a stârnit revolta românilor : „Ziua de astăzi 
încă nu e ziua bucuriei, dar avem speranţă că această zi va sosi şi speranţa ne este numai 
în voi. O zi de bucurie adevărată va fi numai atunci când, împreună cu grupurile de 
oameni care serbează ziua păsărilor şi a arborilor, vor sărbători şi păsările”. Profesorii 
de la şcoala românească s-au revanşat prin nerecunoaşterea victoriei unor elevi maghiari 
în competiţiile sportive din cadrul acelei serbări şi prin confiscarea steagului şcolii 
maghiare. Încercarea lui Szakacs de a recupera stindardul s-a lovit de opoziţia unui 
profesor român: „...profesorul Negoescu m-a lovit în cap cu ruda steagului, vulnerán- 
du-mă la frunte, ochi şi nas, încât pe urma loviturii mi s-a pornit sângele pe nas şi pe 


129. A.N.I.C., Fond Ministerul Instrucțiunii, dosar 510/1923, f. 53. 

130. Ibidem, f. 116-117. 

131. Legături pe care confesiunile respective le-au folosit în acest caz pentru a acuza statul român 
că boicotează limba engleză. 

132. Ibidem. 

gură. În acest moment Gheorghe Antoniu Kiss s-a aruncat între noi pentru a-l împiedica 
pe profesorul Negoescu de a-şi continua bătălia sângeroasă. Cu toate acestea, profesorul 
Negoescu, fiind mult superior în ce priveşte forţa fizică, mi-a aplicat alte două lovituri 
cu pumnul, dintre care o lovitură grea în ceafă m-a doborât la pământ, făcându-mă să-mi 
pierd conştiinţa, aşa că nu am mai auzit nimic decât strigătul de «hurra» al grupului 
numeros de elevi români”!%. 

Fără a generaliza acest incident şi fără a încerca noi să dăm sentinţe, după trei sferturi 
de secol, în acest caz, putem totuşi afirma că pasiunile naţionale exacerbate îşi găseau 
uneori, în primii ani interbelici, un natural, dar în acelaşi timp nefericit teren de 
afirmare şi în domeniul educaţional. Explicaţia de natură psihologică este relativ simplă : 
era prea devreme ca maghiarii să-şi uite vechiul statut şi să-şi inhibe suferinţele datorate 
faptului că fuseseră „răpiți din o cultură mai înaltă, ajungând sub guvernare şi în situaţie 
socială orientali"!?*; iar românii nu-şi puteau reprima dorinţa de a valorifica extra- 
ordinara revanşă istorică pe care şi-o luaseră faţă de maghiari la sfârşitul primului război 
mondial. Sau, altfel spus, tensiunea provenea şi din faptul că unii sperau că situaţia 
respectivă nu era decât temporară, iar ceilalţi erau iritati că exista, in fond, şi această 
posibilitate. Oricum, nu este greu de bănuit ce impact puteau avea incidente precum cel 
prezentat mai sus asupra şanselor de convietuire paşnică în diverse comunităţi locale cu 
populaţie mixtă : timpul necesar pentru uitarea unor asemenea confruntări se măsura în 
ani, dacă nu chiar în decenii. 

În sfârşit, un alt motiv major al tensiunii dintre români şi maghiari în Transilvania l-a 
constituit operaţiunea de românizare a Universităţii din Cluj. Imediat după unirea 
Ardealului cu România s-a pus problema transformării Universităţii din Cluj - care 
fusese cea de-a doua mare universitate din Ungaria, după cea din Budapesta - într-o 
instituţie românească. Refuzul profesorilor maghiari ai Universităţii de a presta jură- 
mântul de fidelitate faţă de statul român în mai 1919 a condus la destituirea lor şi la 
preluarea instituţiei de către románi'?. Reorganizată în lunile ce au urmat, printr-un 
efort major al întregii lumi academice româneşti, Universitatea şi-a deschis porţile 
pentru studenţi în anul universitar 1919/1920 şi a fost inaugurată cu mare fast în perioada 
31 ianuarie - 2 februarie 1920138. O evoluţie asemănătoare a cunoscut şi Academia de 
Drept din Oradea. De asemenea, au fost înfiinţate şi organizate alte instituţii de învăţă- 
mânt superior românesc în Transilvania: Academia de Agricultură din Cluj şi Şcoala 
Politehnică din Timişoara!*. 

Pierderea Universităţii din Cluj a fost resimţită cu mare durere de toţi maghiarii, nu 
numai din România ; modul tranşant în care procedaseră românii i-a luat prin surprindere 
şi i-a înverşunat pe maghiari. Era o nouă dovadă că în Transilvania se desfăşurase o 
revoluţie naţională ce modificase raporturile interetnice incetátenite în deceniile ante- 
rioare. Autorităţile de la Budapesta au contribuit şi ele la escaladarea animozitátilor pe 


133. Ibidem, dosar 622/1924, f. 110. 

134. „Glasul minorităţilor”, I, nr. 6/noiembrie 1923, p. 27. 

135. I. Livezeanu, op.cit., pp. 260-265 ; Traian Udrea, Aspecte privind dezvoltarea învățământului 
* din România în perioada interbelică, în „Revista istorică”, tomul I, nr. 3/1990, pp. 280-281. 

136. Gh. Iancu, Contribuţia Consiliului Dirigent..., pp. 274-276. 

137. Idem, The Ruling Council..., p. 219. 

această temă, înființând imediat două noi universităţi maghiare, la Debrecen şi Szeged'??, 
cea din urmă emițând diplome în numele Universităţii Regale din Cluj!%. Cele două 
instituţii din Ungaria răsăriteană au atras iniţial mulţi studenţi din România, însă deoarece 
guvernul de la Budapesta a comis eroarea de a nu recunoaşte diplomele româneşti, măsura 
de reciprocitate a autorităţilor de la Bucureşti s-a impus ca naturală, ea având ca urmare 
şi descreşterea evidentă a numărului de cetăţeni români de etnie maghiară care se 
deplasau la studii în Ungaria. Încă din anul academic 1921/1922, „războiul rece” dintre 
România şi Ungaria se manifesta şi în domeniul recunoaşterii studiilor!40. 

Cu toate că, aşa cum am văzut, asperitátile románo-maghiare din domeniul învăţă- 
mântului erau evidente şi nu puţine la număr, problemele din sfera educaţiei au suscitat, în 
primii ani interbelici, o influenţă relativ redusă asupra relaţiilor dintre România şi Ungaria, 
ca şi asupra funcţionării, din perspectivă románo-maghiará, a sistemului de protecţie a 
minorităţilor naţionale aflat sub girul Ligii Naţiunilor. Cauzele care au condus la această 
situaţie pot fi identificate cu destulă uşurinţă. În primul rând, în aceşti ani de început ai 
perioadei interbelice, în prim-plan s-au aflat alte chestiuni. Din punctul de vedere al 
raporturilor románo-maghiare, mai importante au fost problema teritorială şi, legată de 
aceasta, aceea a securităţii ; iar din perspectiva sistemului de protecţie a minorităţilor, 
maghiarii, sau mai exact liderii lor - şi cei din România, şi cei din Ungaria -, au resimţit 
mai acut transformările pe care statul român le-a realizat în domeniul proprietăţii 
imobiliare şi, drept consecinţă, protestele lor au vizat în special această chestiune. 

În al doilea rând, modificările din sistemul educaţional din Transilvania nu s-au 
produs brusc, ci au trecut câţiva ani până când autorităţile româneşti au declanşat 
campania de uniformizare a învăţământului. Practic, toate măsurile din perioada 
1918-1923 au avut un caracter provizoriu, ceea ce lăsa loc speranţei maghiarilor că legile 
ce urmau să înlocuiască nenumăratele decrete, ordonanţe ministeriale şi dispoziţii ale 
forurilor locale responsabile de învăţământ nu vor cuprinde elementele care le stârneau 
nemulţumirea. Această speranţă nu a fost tocmai îndreptăţită, câtă vreme legislaţia 
românească cu privire la învăţământ a inclus cele mai multe dintre dispoziţiile anterioare 
din domeniu. Însă această legislaţie nu a venit decât la mijlocul anilor '20: Legea 
învăţământului primar din 1924, Legea învăţământului particular din 1925, Legea baca- 
laureatului din acelaşi an, ca şi Legea învăţământului secundar din 1928. Deloc întâm- 
plátor, in 1925 au debutat şi s-au întețit după aceea protestele maghiare la Liga Naţiunilor 
pe probleme şcolare. 

Până în 1925, nu avem ştiinţă de existenţa vreunei petiţii „oficiale” pe probleme de 
învăţământ provenită din surse maghiare, care să fi intrat în discuţia Ligii!“. Singura 


138. A.M.A.E., Fond 71/1920-1944, Ungaria, Politica internă, 1920-1923, vol. 43, f. 334. 

139. I. Livezeanu, op.cit., pp. 268-269. 

141. Expresia ,petitie oficială” are în vedere acele reclamaţii referitoare la încălcarea sau la 
pericolul de încălcare de către România a aşa-numitului Tratat al minorităţilor din decembrie 
1919, petiţii care să se fi conformat procedurii sistemului de protecţie a minorităţilor al Ligii 
Naţiunilor şi care să fi ajuns în discuţia, singura care conta în ultimă instanţă, a Consiliului 
forumului genevez. Pentru că petiţii maghiare, să le spunem „neoficiale”, au fost nenumărate, 
inclusiv în chestiunea învăţământului (vezi Vasilg Stoica, Propaganda ungurească în contra 

aparentă excepţie a constituit-o raportul Transylvania under the Rule of Roumania al 
Misiunii Unitariene Americane ce vizitase Ardealul în primăvara lui 1920!?, raport 
înaintat Secretariatului Ligii Naţiunilor de către Liga pentru Protecţia Minorităţilor din 
România, organizaţie cu sediul la Budapesta. Deşi Ungaria nu era în 1920 membră a 
Ligii (va reuşi să obţină acest statut abia în 192213), iar organismul budapestan amintit 
mai sus nu avea calitate procesuală potrivit procedurii în conformitate cu care funcţiona 
sistemul de protecţie a minorităţilor, statul român s-a simţit dator să răspundă, în martie 
1922, la afirmaţiile din acel raport!*. 

Cu privire la chestiuni educaţionale, răspunsul românesc explica de ce a fost nevoie 
ca Universitatea maghiară din Cluj să fie transformată în Universitatea românească din 
Cluj şi prezenta felul în care s-a procedat. Din punct de vedere juridic, statul român fiind 
succesorul celui maghiar, universitatea clujeană intra în proprietatea autorităţilor româneşti. 
În plus, exista şi o datorie morală să se blocheze acţiunea de maghiarizare a Transilvaniei, 
ce reprezentase obiectivul fundamental al instituţiei de învăţământ superior din Cluj până în 
1918. Nu în ultimul rând, se preciza faptul că refuzul profesorilor maghiari de a presta 
jurământul de fidelitate faţă de statul român a facilitat preluarea Universităţii de către 
románi!^. 

Memoriul románesc mai explica si lipsa de veridicitate a acuzatiilor maghiare, preluate 
de unitarienii americani, conform cárora statul román confiscase localurile scolilor 
confesionale unguresti si infiintase scoli románesti. Ín realitate, respectivele aşezăminte 
educaţionale aparținuseră statului maghiar, iar acum, potrivit aceluiaşi drept de suc- 
cesiune (iure successionis), reveneau statului român, care nu le-a schimbat destinaţia şi 
nici nu le-a románizat : „...nici una din aceste şcoli n-a fost închisă, ci ele funcţionează 
tot ca şcoli unguresti, însă supravegheate şi susținute de statul român”!“6. În continuare, 
răspunsul românesc la acuzele din raportul Misiunii Unitariene Americane identifica 
raţiunile pentru care statul român era îndreptăţit să solicite fidelitate din partea 


României la Liga Naţiunilor, în „Arhiva pentru ştiinţă şi reformă socială”, III, nr. 4/1921, 
p. 478; A.M.A.E., Fond 71/1920-1944, Transilvania, Propaganda revizionistă ungară, 
vol. 1, f. 18-21, 78-79; „Democraţia”, XI, nr. 4/1923, pp. 48-50). Însă aceste documente 
de sorginte maghiară n-au ajuns în primii ani interbelici, din diverse motive, pe agenda 
Consiliului Ligii Naţiunilor, spre intensa nemulţumire a maghiarilor (vezi Francisc Albrecht, 
Societatea Naţiunilor şi protejarea minorităților, în „Glasul minorităților”, II, nr. 6-7/iunie- 
-iulie 1924, pp. 19-29). 

profesorimii maghiare din şcolile de stat, ca şi învăţarea limbii oficiale a statului de către 
toti profesorii şi elevii din România!” . 

În sfârşit, după ce era scos în evidenţă faptul că în doar trei ani de zile numărul 
şcolilor confesionale maghiare din Transilvania sporise exponential, era explicitat motivul 
fundamental pentru care guvernele româneşti nu ajutaseră financiar până în 1921 
bisericile „maghiare” şi şcolile lor: ostilitatea manifestată de acestea faţă de statul 
român, prin refuzul de a-l recunoaşte. Imediat după ce în primăvara lui 1921 „episcopii 
unguri din Transilvania şi Banat au făcut jurământul cuvenit de fidelitate faţă de statul 
român”, au început să sosească şi sumele de la bugetul statului alocate diverselor culte 
religioase, potrivit proportiei credincioşilor lor din totalul populaţiei României”. Sigur 
că proporţiile respective nu erau prea mari, sumele fiind în consecinţă relativ modeste, 
tot aşa cum nici asistenţa de orice natură pe care statul român o oferea pentru bisericile 
„maghiare” (catolică, calvină şi unitariană) nu se putea compara cu cea oferită până nu 
demult de către statul maghiar. Însă acestea erau noile realităţi...!%. 


II.3. Români şi maghiari - probleme privind sistemul 
proprietăţii asupra pământului 


Al doilea domeniu în care tensiunile dintre români şi maghiari au cunoscut o etapă de 
recrudescentá în primii ani interbelici a fost cel referitor la proprietatea asupra pămân- 
tului. Practic, de la 1918 până la jumătatea deceniului al treilea al veacului XX, în 
România s-a produs o adevărată revoluţie în sfera agrară, ale cărei consecinţe s-au 
manifestat în întreaga perioadă interbelică. Prezentarea necesităţii înfăptuirii unei reforme 
agrare radicale nu se află printre obiectivele cercetării noastre. Ceea ce putem totuşi 
spune este faptul că impactul psihologic major al răscoalei din 1907 în societatea 
românească şi promisiunile guvernantilor din 1913, reluate de regele Ferdinand in 
momentul greu pentru ţară din1917, dăduseră naştere unui orizont de aşteptare al maselor 
de ţărani, ce trebuia în mod obligatoriu intersectat de măsurile liderilor de la Bucureşti 
după încheierea conflagrației mondiale. În plus, printre hotărârile adunărilor de la 
Chişinău şi Alba-lulia, care proclamaseră unirea Basarabiei şi, respectiv, a Transilvaniei, 
Banatului, Crişanei şi Maramureşului cu Regatul României, se afla şi solicitarea expresă 
de realizare a unei reforme agrare radicale. 

În consecinţă, oricare ar fi fost culoarea politică a guvernului de la Bucureşti, după 
încheierea ostilităţilor în primul război mondial trebuia făcută o redistribuire a fondului 
funciar. O cereau considerente de natură socială şi politică, dar exista şi un fundamental 
imperativ naţional în acest sens. Deşi, ulterior, în dezbaterile de pe plan internaţional cu 
privire la reforma agrară din România, partea română a accentuat mai mult caracterul 
social şi economic al reformei, tot aşa cum în dezbaterile politice interne cele mai multe 
forţe politice îşi adunau capital politic din scoaterea în evidenţă a aspectului naţional al 

revoluţiei agrare din teritoriile unite cu România în 1918, astăzi se poate afirma negreşit 
că transformarea din temelii a sistemului proprietăţii funciare rurale din primii ani ai 
perioadei interbelice a avut un dublu caracter: social-economic, pe de o parte, dar şi 
naţional, pe de alta. Era necesar ca ţăranii să primească pământ, însă era la fel de 
necesară realizarea unei nivelări, a unei reduceri a decalajului apărut de-a lungul secolelor 
între români şi fostele naţionalităţi dominante din Transilvania, Bucovina şi Basarabia în 
materie de proprietate asupra pământului. 

Deşi este evident faptul că, pe lângă sutele de mii de ţărani români din Transilvania 
care au fost împroprietăriți în urma reformei agrare, au primit pământ şi ţărani maghiari 
şi saşi, la fel de evident este şi faptul cá marii „perdanţi” ai procesului de redistribuire 
a fondului funciar din provincie au fost aristocrația maghiară, bisericile minorităţilor 
naţionale şi asociaţiile economice, culturale şi sociale ale aceloraşi minorităţi naţionale, 
cu predilecție cea maghiară. Nu este deloc întâmplător faptul că maghiarii din România 
şi cei din Ungaria au reacţionat cu atâta vehementá împotriva reformei agrare înfăptuite 
de statul român, iar aceste contestaţii furibunde au marcat atât de pregnant deopotrivă 
relaţiile dintre minoritatea maghiară şi majoritatea românească şi pe cele dintre România 
şi Ungaria în primul deceniu interbelic. 

La scurt timp după unirea cu România, minoritățile au început să înţeleagă ce se 
preconiza la Bucureşti în privinţa reformei agrare, o dată cu publicarea decretului-lege 
din 14 decembrie 1918, care stabilea principiile exproprierii, şi cu începerea procesului 
de aplicare a reformei. Apoi, în mai 1919, a fost făcut public proiectul de reformă agrară 
întocmit de Victor Bontescu, şeful Resortului de Agricultură din cadrul Consiliului 
Dirigent, ceea ce a stârnit îngrijorări printre minoritari. Iar în perioada 6-11 mai 1919, 
Marele Sfat Naţional a dezbătut şi aprobat legea agrară, sanctionatá de rege la 10 sep- 
tembrie 1919 şi promulgată cu decretul 3911 din 12 septembrie 191915. Ulterior, la 
5 noiembrie 1920, pentru a pregăti exproprierile, guvernul român a adoptat un decret 
cu privire la arendarea obligatorie a proprietăţilor de peste 200 de iugăre cadastrale (sau 
arpeni cadastrali ; 1 hectar = 1,737 iugăre). În sfârşit, în primăvara lui 1921, a început 
în Parlamentul de la Bucureşti discutarea proiectului legii de reformă agrară pentru 
Transilvania, Banat, Crişana şi Maramureş, operaţiune finalizată la 23 iulie 1921, când 
legea a fost adoptati?!. 

Întreg procesul de legiferare a reformei agrare şi apoi de aplicare a acesteia a stârnit 
un val de reacţii nefavorabile din partea minorităţii maghiare din România, a formațiunilor 
politice ale maghiarilor, a Bisericilor „maghiare”, ca şi a guvernului de la Budapesta. Nu 
putem, în cadrul cercetării noastre, să prezentăm toate aceste reacţii negative, din presă, 
din cadrul diverselor manifestări politice, din Parlament sau de pe plan internaţional. În 
mod similar, nu putem nici să analizăm răspunsurile autorităţilor româneşti la seria 
nesfârşită de acuze maghiare din sfera proprietăţii asupra pământului. Ceea ce putem 
însă face este să prezentăm acele motive de nemulţumire ale maghiarilor care, prin 
reiterarea lor continuă, s-au dovedit mai importante decât altele, precum şi replicile 
româneşti. De asemenea, vom încerca să scoatem în evidenţă faptul că problematica 


150. D. Şandru, Reforma agrară din 1921 în România, Editura Academiei, Bucureşti, 1975, 

raportului dintre interesele maghiarilor din România şi din Ungaria şi reforma agrară 
românească a avut o influenţă marcantă asupra relaţiilor románo-maghiare, ca şi asupra 
relaţiilor politice şi economice din partea centrală şi răsăriteană a continentului şi poate 
chiar din întreaga Europă. 

Printre primele memorii semnificative ce sintetizau nemulţumirile maghiare se numără 
cele din 31 decembrie 1920, 25 februarie 1921!* şi 28 aprilie 192115, redactate de către 
Ministerul Afacerilor Externe al Ungariei şi trimise la Liga Naţiunilor. Principalele 
afirmaţii şi acuzaţii la adresa guvernului român cuprinse în cele trei documente erau 
următoarele: existau diferente marcante între reforma agrară din Vechiul Regat şi cea 
din Transilvania, ceea ce indica faptul că scopul celei din urmă era „persecutarea şi 
sărăcirea minorităţilor etnice, maghiare şi săseşti” ; Transilvania nici n-ar fi avut nevoie 
de o reformă agrară radicală ; deoarece majoritatea covârşitoare a marilor proprietari 
(91,7%) era alcătuită din unguri şi saşi, exproprierea era, în fapt, o metodă de prigonire 
a minorităţilor, încălcându-se astfel egalitatea în faţa legii a tuturor cetăţenilor ; arendarea 
forţată stabilită în noiembrie 1920 era, de asemenea, o măsură antiminoritară, întrucât 
„ţăranul român era sătul de pământ” ; statul român dorea „sărăcirea şi spolierea pro- 
prietarilor unguri”, ba chiar „ruina proprietarilor maghiari” ; „preţul de expropriere în 
Transilvania e cel din 1913, iar în Vechiul Regat e cel din 1916 - prin urmare, marii 
proprietari din Vechiul Regat, care sunt de origine română, sunt favorizați faţă de marii 
proprietari din Transilvania si Banat, care sunt în majoritatea lor covârşitoare de origine 
ungureascá" etc. 

Răspunsul românesc!5%, datat 9 decembrie 1921/55, începea prin sublinierea faptului 
că „nici Tratatul de la Trianon, din 4 iunie 1920, nici Tratatul Minorităţilor din 9 decem- 
brie 1919, nici alt tratat semnat de Guvernul regal, indiferent de interpretarea clauzelor 
sale, nu a obligat Guvernul regal să supună spre aprobarea vreunei autorităţi, alta decât 
«Corpul Legislativ Román» sau a Majestății sale, măsurile luate pentru reforma social- 
-economică”. Altfel spus, guvernul român - cabinetul condus de Alexandru Averescu se 
afla in ultima lună de guvernare - nu se considera obligat să răspundă în fata vreunei 
instanţe internaţionale, ci dorea doar să clarifice, cu titlu de informaţii, unele dintre 
afirmaţiile şi acuzaţiile lansate de guvernul maghiar. 

În general, replicile româneşti la cele mai importante componente ale „rechizito- 
riului” maghiar erau de felul următor: „diferenţele în condiţii de producţie, exploatare 
şi administrare, în viaţa social-economică şi în psihologia populaţiei agricole explică 
diferenţele existente între reforma agrară elaborată de Guvernul regal pentru Basarabia, 
Vechiul Regat, Transilvania şi Banat” ; „în înfăptuirea reformelor noastre agrare, noi am 
fost conduşi numai de motive sociale şi economice, înlăturând orice considerente cu 
caracter etnic sau religios. Legile aduse si dispoziţiunile luate se aplică deopotrivă 
proprietarilor români, maghiari sau saşi şi instituţiilor bisericeşti ortodoxe, catolice sau 

protestante. Dacă întâmplător cea mai mare parte a proprietarilor mari din Transilvania 
şi Banat sunt de origină maghiară, de aceasta nu guvernele româneşti pot fi făcute 
responsabile, ci dezvoltarea istorică şi guvernele unguresti, care au permis ca nedreptátile 
medievale să continue în Transilvania şi Banat în favorul unei clase minuscule, până în 
pragul veacului al XX-lea” ; datorită situaţiei din Transilvania, practic până la acea dată 
(1921) „expropierea nu s-a făcut în adevăratul sens al termenului, ci doar posesia 
pământului a trecut de la proprietarii de pământ la ţărani, prin intermediul unui sistem 
de concesionări obligatorii” ; chiar şi unii mari proprietari unguri recunoşteau faptul că 
în Transilvania şi Banat reforma agrară nu mai putea fi amânată ; „mai mult de jumătate 
din populaţia agricolă a acestor teritorii posedă o medie de 2 iugăre per cap de familie, 
în vreme ce o mică minoritate de 0, 11 76 deţine 3361 iugăre per cap de familie” ; „nu au 
putut fi acceptate preţurile speculative cerute de proprietarii de pământ, după război ; 
trebuia să ne raportăm la câţiva ani în urmă, pentru a obţine preţuri normale”, adică anii 
dinainte de intrarea în război: „1913 în cazul Transilvaniei şi Banatului” şi „1916 în 
cazul Vechiului Regat” etc. 

Concluzia răspunsului românesc la acuzele maghiare privitoare la reforma agrară era 
aceea că „motivele reale ale acestei campanii sunt interesele personale ale actualilor 
conducători din Ungaria”. Familiile Bânffy, Teleki şi Bethlen, din care făceau parte cei 
mai importanţi politicieni maghiari din primul deceniu interbelic, deţineau proprietăţi 
imense în Transilvania şi Banat, pământuri ce trebuiau să fie - şi au şi fost - expropriate 
ca urmare a reformei agrare. O analiză a memoriilor guvernamentale maghiare din prima 
fază de contestare a reformei agrare româneşti, 1920-1921, demonstrează că, într-adevăr, 
obiectivul lor primordial era salvgardarea intereselor marilor proprietari : accentul cădea 
pe necesitatea unei reforme agrare în Transilvania şi Banat şi pe dreptul marilor lati- 
fundiari de a-şi păstra, dacă nu moşiile intacte, cel puţin cea mai mare parte a lor. 

Merită remarcat faptul că, iniţial, perspectiva din care maghiarii din Ardeal priveau 
reforma agrară nu era tocmai identică cu cea a guvernantilor de la Budapesta. Într-o 
primă reacţie oficială, din 4 august 1921, a Uniunii Maghiare, o formaţiune politică ce 
reprezenta interesele etnicilor unguri din Transilvania şi Banat, faţă de adoptarea Legii 
pentru reforma agrară din Transilvania, Banat, Crişana şi Maramureş, se sublinia faptul 
că adoptarea legii se făcuse în grabáPÓ şi fără o consultare reală a ardelenilor, atât 
români, cát şi minoritari. De asemenea, erau exprimate nemulțumiri cu privire la preţul 
de răscumpărare a pământului şi se deplângeau exproprierile proprietăţilor bisericeşti şi 
ale fundațiilor ce aveau scopuri educaţionale sau culturale, ca si cele ale „compose- 
soratelor”, adică ale aşa-numitelor comunităţi de avere, şi ale coloniştilor maghiari. La 
final, se solicita, pe de o parte, modificarea unor componente ale legii, iar pe de altă 

reformei agrare, în „Glasul minorităţilor”, II, nr. 2/februarie 1924, p. 5). Guvernul român 

(Minoritățile naţionale..., 1918-1925, p. 363). 

parte, controlarea corespunzátoare a executárii legii, pentru a se evita abuzurile de genul 
celor înfăptuite în cazul arendărilor forţate din anii anteriori!?", 

Se poate lesne observa faptul că nu era contestată necesitatea redistribuirii fondului 
funciar din Transilvania şi Banat şi nici nu se punea accentul pe menţinerea marilor 
proprietăţi. În schimb, maghiarii cetăţeni români au identificat cu mai multă precizie 
decât maghiarii din Ungaria care dintre interesele lor fundamentale fuseseră afectate de 
reforma agrară românească: omnipotenta economică a bisericilor catolică, calvină, 
luterană şi unitariană din Ardeal primise o lovitură grea, ca de altfel şi instituţiile 
culturale ale maghiarilor. Mentinerea stufoasei reţele de şcoli confesionale devenise o 
povară. Iar problema coloniştilor şi aceea a comunităţilor de avere le păreau ungurilor 
din România exemple evidente de discriminare la adresa lor. 

Chestiunea coloniştilor era una relativ simplă din punct de vedere juridic, însă 
delicată din perspectivă etică'58. Statul maghiar colonizase în 1885 şi în anii imediat 
următori circa 24 000 de persoane în Transilvania şi Banat, fiecare dintre acestea 
primind câte 50 de iugăre (circa 30 ha)!*. Aveau la dispoziţie 50 de ani pentru achitarea 
preţului pământului primit, deci trebuiau să plătească rate până în 1935, când ar fi 
devenit proprietari. Intuind ce va urma, guvernul maghiar de la sfârşitul lui 1918 a anulat 
datoriile coloniştilor si i-a pus în posesiune de drepti. Statul român nu a recunoscut 
această măsură, adoptată într-un moment în care Budapesta nu mai deţinea controlul 
asupra Transilvaniei. Cum coloniştii nu deveniseră proprietari din punct de vedere legal, 
statul român, deşi îi considera instrumente ale defunctului proces de maghiarizare, i-a 
tratat ca pe toţi ceilalţi doritori de pământ, acordându-le câte 16 iugăre (circa 9,5 ha). Cu 
toate că autorităţile româneşti s-au considerat generoase în cazul coloniştilor maghiari, 
părerea acestora din urmă era că exproprierea lor nu se făcuse din raţiuni economice 
obşteşti, „ci sau din motivul să se răzbune actele fostei stăpâniri maghiare, sau pentru 
aceea că coloniştii sunt maghiari şi trebuie să ajungă cerşetori”!$!. Până la urmă, 
profitând de faptul că situaţia lor nu era singulară în Europa, existând un caz similar al 
coloniştilor germani din Polonia'S?, coloniştii maghiari din România au făcut apel la Liga 

Naţiunilor, în 192516. După negocieri cu Liga, statul român şi-a manifestat disponibilitatea, 
în acelaşi an 1925, să le ofere nişte despăgubiri coloniştilor, însă numai „ca un act de 
bunăvoință” 1%. 

Problema „composesoratelor”, a stăpânirii în comun a pământurilor, îşi avea originea 
în faptul că împăratul Iosif al II-lea donase, la 27 mai 1783, diverse terenuri, în general 
păşuni şi păduri din zona montană şi submontană, anumitor regimente grănicereşti, mai 
precis, celor româneşti din Năsăud, Banat şi Făgăraş şi celor secuieşti din Ciuc şi Trei 
Scaune. La început, toate aceste pământuri au fost stăpânite în indiviziune, însă o dată 
cu trecerea timpului ele au început să fie divizate. Aşa s-a întâmplat cu terenurile 
regimentului românesc din Făgăraş şi ale celui secuiesc din Trei Scaune, care au fost 
împărţite între beneficiari'£. Reforma agrară românească de după primul război mondial 
a stabilit, prin art. 24 din legea din 23 iulie 1921, că „sunt expuse exproprierii păşunile 
şi fânețele comunităţilor de bunuri până la limita necesară întreţinerii unui şeptel normal 
de către locuitori”. În virtutea acestei prevederi a fost expropriată cea mai mare parte a 
terenurilor celor din Ciuc, nu însă şi ale celor din Năsăud şi Banat. Maghiarii au 
considerat această măsură ca o dovadă evidentă a discriminării lor de către autorităţile 
româneşti. Explicaţia românească! a acestei diferente de abordare a fost aceea că, spre 
deosebire de ungurii din Ciuc, care îşi păstraseră proprietatea în indiviziune, ea putând 
fi folosită doar de urmaşii membrilor din regimentul de graniţă ce fuseseră trecuţi în 
registrul cadastral, românii din Banat şi Năsăud divizaseră terenurile pe comune, de 
pământ putând beneficia toţi locuitorii, indiferent dacă erau sau nu urmaşi ai membrilor 
fostelor regimente de frontieră. Această explicaţie nu i-a satisfăcut însă pe coloniştii 
maghiari din Ciuc, care au trimis în 1929 o petiție la Liga Naţiunilor, reclamánd 
discriminarea la care fuseseră supuşi şi solicitând repunerea în drepturi. Soluţia Ligii, 
rezultată din negocierile cu reprezentanţii guvernului de la Bucureşti, în urma cărora se 
stabilea restituirea a circa o cincime din totalul terenurilor coloniştilor, nu i-a mulţumit 
pe aceştia!$7, ei revenind ulterior cu alte petiţii la forumul genevezist. 

din partea guverhelor şi mai ales a autorităţilor locale, ceea ce nu-i tocmai simplu, în 
condiţiile în care apar inevitabil o mulţime de pasiuni în jurul acestor probleme” (League of 
Nations and National Minorities. An Experiment, Klaus Reprint Co., New York, 1972, p. 47). 

167. Alexandru Olteanu, Le Mouvement économique hongrois en Transylvanie, în „Revue de 
Transylvanie”, IV, 1-2/1938, pp. 62-64; V. Pană, op.cit., pp. 159-161. 

168. Vezi La Petition des représentants des descendants des membres de l'ancien régiment 
garde-frontiére des Sicules (Hongrois) devant la Société des Nations, în „Glasul minorităţilor”, 
nr. 10/1932, pp. 258-263. 

Diferendul románo-maghiar care a marcat semnificativ relaţiile dintre cele două ţări 
în anii '20 a fost aşa-numita afacere a optanţilori$?. Aceşti optanti erau foşti cetăţeni 
austro-ungari care, în virtutea. Tratatului de la Trianon, au putut opta pentru cetăţenia 
maghiară. Cum unii dintre ei erau originari din Transilvania şi detinuserá proprietăţi 
însemnate în acea regiune, acelaşi tratat stipula că statul român nu îi putea deposeda şi 
nu le putea confisca proprietăţile mobiliare şi imobiliare. Or, prin reforma agrară 
românească din perioada 1918-1921, ei au fost trataţi drept absenteişti (adică au lipsit din 
tară în intervalul dintre 1 decembrie 1918 şi primăvara lui 1921, când Legea pentru reforma 
agrară din Transilvania, Banat, Crişana şi Maramureş a intrat în discuţia Parlamentului), 
fiindu-le expropriat tot pământul ce depăşea 50 de iugăre (circa 30 ha)'70. 

Aceşti absenteişti care optaseră pentru cetăţenia maghiară, convinşi de justetea cauzei 
lor şi fiind încurajați de autorităţile de la Budapesta, au adresat, imediat după intrarea în 


169. Spaţiul cercetării noastre nu ne permite o abordare in extenso a complexei problematici a 
aşa-zişilor optanti unguri, mai ales că derularea „procesului” s-a extins cu mult peste limitele 
temporale pe care ni le-am impus. Nu vom face decât o schitare a evoluţiei evenimentelor 
legate de această chestiune şi o prezentare a implicatiilor pe care ea le-a avut asupra relaţiilor 
româno-maghiare. Oricum, pentru informaţii suplimentare, se poate consulta bibliografia 
apreciabilă care s-a adunat pe această temă: La Réforme agraire en Roumanie et les optants 
Hongrois de Transylvanie devant la Société des Nations, Paris, 1924, 1928 (două volume 
favorabile punctului de vedere românesc); La Réforme agraire Roumain en Transylvanie 
devant la Justice Internationale et le Conseil de la Société des Nations, Paris, 1928 (lucrare 
favorabilá perspectivei maghiare) ; Agrarian Reform in Romania and the Case of the Hungarian 
Optants in Transylvania before the League of Nations, Londra, 1927 ; John A. Simon, Ralph 
Sutton, The Vacancy in the Hungarian-Roumanian Mixed Arbitral Tribunal, Londra, 1927 ; 
Leslie Scott, The Treaty of Trianon and the Claims of Hungarian Nationals with regard to 
their Lands in Transylvania, Londra, 1927; Hungarian-Roumanian Case and Position of 
Mixed Arbitral Tribunals, A Selection of Newspaper Cuttings, Londra, 1928; The Mixed 
Arbitral Tribunals & The Agrarian Reforms of the States of the Little Entente, Londra, 1930 
(toate aceste lucrári in limba englezá sunt in general promaghiare) ; P. Nemoianu, Chestiunea 
optanfilor unguri şi reforma agrară ungară, Cluj, 1928; Ilie S. Diaconescu, Chestiunea 
țărănească în România, Bucureşti, 1928; Mihai M. Antonescu, Regimul agrar român şi 
chestiunea optanţilor unguri, Bucureşti, 1928; Constantin C. Damian, Reforma agrară din 
1918-1921. Studiu social-economic, Bucureşti, 1928 ; Alexandru S. Penescu, Diferendul cu 
optanţii unguri. Un diferend asupra politicii noastre monetare, în „Analele economice şi 
statistice”, Bucureşti, XII, nr. 5-6, 7-8, 9-10/1929 ; Jean Caius Dobrin, Les Optants hongrois 
et la reforme agraire roumaine, Paris, 1929; N.N. Petrasco, La Reforme agraire Roumaine 
et les réclamations Hongroises, Bucureşti, 1931 ; Constantin D. Cutcutache, Un mare conflict 
internaţional : optanjii unguri ai Transilvaniei şi reforma agrară din România, Bucureşti, 
1931; Ion Lăzărescu, Revizuirea tratatelor. Societatea Naţiunilor. Afacerea optanților, 
Bucureşti, 1933 ; Francis Déak, The Hungarian-Rumanian Land Dispute. A Study of Hungarian 
Property Rights in Transylvania under the Treaty of Trianon, New York, 1928; Ernst 
Marburg, Der rumânisch-ungarische Optantenstreit vor dem Geminschten Schidsgerincht 
und dem Vólkerbund. Zugleich ein Beitrag zur Lehre von der Enteignung im Völkerrecht, 
Leipzig, 1928 ; Joseph L. Kunz, Two „Causes Celebres", The Hungaro-Rumanian Optant 's 
Dispute and the Mexican Expropriations, în „The Hungarian Quarterly", vol. V, I/primávara 
1939, pp. 42-60 ; D. Şandru, N. Titulescu şi Liga Naţiunilor. Procesul optanfilor, in volumul 
Titulescu şi strategia păcii, coordonator Gh. Buzatu, Iaşi, 1982, pp. 168-192 ; Valeriu Florin 
Dobrinescu, Problema optanţilor şi raporturile româno-ungare din anii '20, în volumul Con- 
cepte şi metodologii în studiul relaţiilor internaţionale, coordonator Mihai Timofte, Iaşi, 1997, 
pp. 134-138; Dumitru P. Ionescu, op.cit., pp. 125-130. 

170. Minoritățile nafionale..., 1918-1925, p. 283. 

vigoare a legii agrare din 1921, reclamaţii organelor judiciare româneşti îndreptăţite să 
judece litigiile agrare. Cum nu au putut obţine câştig de cauză, guvernul maghiar a 
intervenit pe lângă cel român, solicitându-i să rezolve favorabil revendic&rile!" Deoarece 
şi această tentativă a eşuat, oficialii de la Budapesta s-au adresat, în două rânduri, în 
august 1922 şi februarie 1923, Conferinţei Ambasadorilor - organismul abilitat să 
continue activitatea fostului Consiliu Suprem al Conferinţei de pace de la Paris -, 
protestând în privinţa faptului că România viola anumite stipulatii ale Tratatului de la 
Trianon. În ambele ocazii, Conferinţa Ambasadorilor şi-a declinat competenţa, indicând 
Liga Naţiunilor ca unicul organism capabil să rezolve problema optantilor!?. 

În conformitate cu art. 11 din Pactul Ligii Naţiunilor, care stipula că orice membru al 
organizaţiei avea dreptul să atragă atenţia Consiliului Ligii asupra oricăror circumstanţe 
de natură să afecteze relaţiile internaţionale şi să amenințe pacea, guvernul de la 
Budapesta s-a adresat Ligii, la 15 martie 1923, pentru rezolvarea chestiunii exproprierii 
de către guvernul român a bunurilor imobiliare ale optantilor unguri!?. Astfel, in 
sesiunea din aprilie 1923, Consiliul Ligii Naţiunilor a discutat cazul, a audiat părţile şi, 
la 23 aprilie, exprimându-și regretul că nu poate adopta o soluţie imediati!"^, a amânat 
rezolvarea si a solicitat desfăşurarea de negocieri directe între cele două părţi!”S. 

Acestea s-au desfăşurat în perioada 25-27 mai 1923 la Bruxelles, sub patronajul 
raportorului Ligii, ambasadorul Japoniei în Belgia, Adatci, în prezenţa unor funcţionari 
ai Ligii şi cu participarea unei delegaţii româneşti conduse de Nicolae Titulescu şi a 
uneia maghiare prezidate de Emerik Csâky!%. Tratativele s-au încheiat cu un acord, 
semnat la 29 mai 1923, prin care se recunoştea faptul'că, din punct de vedere principial, 
reforma agrară nu era în contradicţie cu Tratatul de la Trianon, rămânând însă în 
suspensie problemele legate de cuantumul şi natura indemnizaţiilor ce trebuiau plătite în 
contul exproprierii!”7. Chestiunea optantilor părea rezolvată, însă guvernul maghiar şi-a 
dezavuat reprezentanţii, nerecunoscând Acordul de la Bruxelles. 

Astfel că, în iulie 1923, Consiliul Ligii Naţiunilor a trebuit să discute din nou 
problema!5, atunci desfăşurându-se o rundă din celebrul duel oratoric dintre Albert 
Apponyi şi Nicolae Titulescu!?. Elementele fundamentale ale argumentatiei maghiare 


171. D. Şandru, Procesul optanţilor..., p. 172. 
172. D.P. Ionescu, op.cit., pp. 125-126. 
173. „Résumé Mensuel des Travaux dela Société des Nations", Ceai vol. III, nr. 4/1923, pp. 88-89. 
174. Reprezentanţii Ligii Naţiunilor au sugerat iniţial ca întreaga problemă să fie supusă Înaltei 
Curti de Justiţie Internaţională ; Titulescu a refuzat, deoarece „pentru noi, ar fi să aducem în 
faţa arbitrajului întreaga structură socială a României şi să punem în discuţie soluţii care sunt 
fructul a zece ani de luptă şi de diferite compromisuri între interesele de clasă şi interesele 
partidelor” (Nicolae Titulescu, Discursuri, Editura Politică, Bucureşti, 1967, p. 271). 
175. „Résumé Mensuel des Travaux de la Société des Nations”, Geneva, vol. III, nr. 4/1923, pp. 88-89. 
176. Ibidem, nr. 5/1923, p. 108. 
177. D. Şandru, Procesul optantilor..., p. 174. 
178. „Résumé Mensuel des Travaux de la Société des Nations”, Geneva, vol. III, nr. 7/1923, p. 156. 
179. C.D. Cutcutache, op.cit., pp. 58-59; C.I. Turcu, I. Voicu, Nicolae Titulescu ín universul 
diplomaţiei păcii, Editura Politică, Bucureşti, 1984, pp. 27-28 ; a doua rundă a acestui duel 
oratoric s-a desfăşurat în martie 1927 (The Controversy over the Optants in the ex-Hungarian 
„Territories of Romania, în Arnold Toynbee, V.M. Boulter, Survey of International Affairs- 
`` -1928, Londra, 1929, pp. 174-175). 

erau următoarele: reforma agrară românească era îndreptată explicit împotriva 
minoritarilor, fiind preponderent antimaghiară ; existau deosebiri marcante, cu efecte 
negative pentru maghiari, între reforma agrară din Vechiul Regat şi cea din Transilvania, 
Banat, Crişana şi Maramureş ; despăgubirea acordată celor expropriati era injustă, fiind 
chiar mai mică în Transilvania în comparaţie cu Vechiul Regat; între conceptele de 
lichidare sau confiscare a proprietăţii, aşa cum erau ele stipulate în Tratatul de la 
Trianon, si cel de expropriere exista o suprapunere perfectă de sensuri ; optantii nu 
puteau fi, în acelaşi timp, şi cetăţeni maghiari, şi români absenteişti ; exista o agravare 
a exproprierii prin intermediul dispoziţiilor referitoare la absenţă, care, în plus, aveau şi 
caracter retroactiv etc. 

Elementele esenţiale ale argumentatiei româneşti erau următoarele : reforma agrară 
s-a înfăptuit în principal din raţiuni de necesitate socială şi economică; printre bene- 
ficiarii reformei se aflau mulţi minoritari, inclusiv ţărani maghiari ; era imposibil ca 
străinii să deţină privilegii în raport cu cetăţenii români: Tratatul de la Trianon nu putea 
crea insule de proprietate individuală la care legislaţia românească să nu poată ajunge ; 
exproprierea în scopuri de necesitate publică nu putea fi echivalată cu lichidarea pro- 
prietăţii inamice ; preţul oferit de statul român optantilor absenteisti nu era injust, el nu 
era mai mic decât ce primeau foştii proprietari din Vechiul Regat, ci, dimpotrivă, mai 
mare ; alte preţuri, şi mai mari, ar fi fost de neconceput, din raţiuni de imposibilitate 
bugetară şi pentru că ar fi reprezentat o discriminare la adresa proprietarilor români 
expropriati etc.!9?. 

Páná la urmá, rezolutia Consiliului Ligii Natiunilor din iulie 1923 a aprobat raportul 
lui Adatci, diplomatul japonez care incercase sá gáseascá o solutie practicá, bazatá pe 
conciliere, a diferendului, lăsând în suspensie aspectul strict juridic!*!. Cum însă guvernul 
de la Budapesta şi-a menţinut poziţia de nerecunoaştere a Acordului de la Bruxelles, ches- 
tiunea a ajuns într-un punct mort! , 

Începând cu luna decembrie 1923, optantii absenteişti maghiari au început să se 
adreseze Tribunalului Arbitral Mixt Româno-Ungar, instanţă instituită în virtutea Tra- 
tatului de la Trianon şi menită a judeca litigiile ce decurgeau din aplicarea tratatului!?*. 
În general, 1924 a fost un an mai liniştit din perspectiva diferendului optantilor, calmul 
relativ fiind datorat probabil necesităţii obţinerii de către Ungaria a unui împrumut de la 
Liga Naţiunilor în scopuri de reconstrucţie financiară a tárii'*^. Cum pentru eliberarea 
liniei de credit pentru Ungaria era necesar şi acordul statelor Micii Înţelegeri, o perioadă 
asperitátile din relaţiile románo-maghiare s-au mai tocit. Nu pentru multă vreme însă, 
întrucât tensiunile pe tema optantilor s-au relansat în 1925. Drept urmare, statul român 
a contestat, în iunie 1925, competenţa Tribunalului Arbitral, fapt pentru care lucrările 
respectivei instante de judecată au trenat în perioada 1925-1926185. 

184. Vezi Anne Orde, British Policy and European Reconstruction after the First World War, 
Cambridge University Press, Cambridge, 1990, pp. 266-274. 

185. În opinia lui N. Titulescu, „în dreptul intern există un judecător pentru orice fel de plângere. 
În dreptul internaţional nu există un judecător decât acolo unde există un compromis, adică 

Însă, în ianuarie 1927, Tribunalul Arbitral Mixt s-a declarat instanţă competentă de 
judecare a litigiului!, ceea ce a determinat guvernul român, care considera litigiul 
lichidat prin Acordul de la Bruxelles din 1923, să-şi retragă reprezentantul din com- 
ponenta tribunalului, în februarie 192715. Astfel, chestiunea a ajuns din nou pe agenda 
Consiliului Ligii Naţiunilor, în mai multe şedinţe din martie şi septembrie 1927, ca şi în 
cele din martie, iunie şi august 192815. Mediatorul Ligii a fost de această dată fostul 
ministru de externe britanic, Austen Chamberlain, numit preşedinte al unui comitet 
format din trei persoane ce trebuia să studieze litigiul şi să alcătuiască un raporti%. 

Chamberlain a avut o atitudine ambivalenti?, Dacă raportul din toamna lui 1927 
al comitetului pe care îl prezida acesta consemna faptul că legea agrară română nu 
constituia o măsură de lichidare sau confiscare atâta vreme cât ea avea un caracter 
general şi nu crea inegalitate de tratament între români şi maghiari, nici prin textul ei, 
nici prin modul de aplicare, iar România, în calitate de stat suveran, era îndreptăţită să 
legifereze asupra bunurilor sale, pe de altă parte, acelaşi raport propunea, ca metodă de 
aplanare a conflictului, să se facă apel tot la Tribunalul Arbitral Mixt, într-o compo- 
nenţă lărgită, de la trei la cinci persoane”. Românii agreau concluziile de fond ale 
raportului lui Chamberlain in privinţa reformei agrare româneşti, însă nu doreau să 
admită competenţa instanţei arbitrale'?, în timp ce maghiarii au adoptat un punct de 
vedere total opus, respingând opiniile comitetului condus de Chamberlain despre legi- 
timitatea legislaţiei agrare româneşti, dar aprobând ca soluţia litigiului să fie dată pe 
tărâm legal, prin intermediul Tribunalului Arbitral!*. Acest blocaj diplomatic a fost 


o convenţie prin care un stat se obligă a-l primi [...]. A respinge un arbitraj de la stat la stat, 
când nu eşti legat contractual a-l accepta, constituie aşadar exercitarea unui drept, iar nu 
călcarea unei obligaţiuni internationale" (N. Titulescu, op.cit., pp. 289-290). 

186. Vezi justificarea tribunalului în The Mixed Arbitral Tribunals..., pp. 9-14; opinii 
asemănătoare pot fi găsite în L. Scott, op.cit., pp. 3-11, şi J.A. Simon şi R. Rutton, op.cit., 
pp. 3-6. 

187. I. Lăzărescu, op.cit., pp. 51-52. - 

188. Reluarea acerbă a confruntării románo-maghiare pe tema optantilor absenteişti unguri in 

perioadă, când s-a desfăşurat şi campania în favoarea Ungariei a lordului Rothermere (vezi 
Aurel Gociman, România şi revizionismul maghiar, ediţia a II-a, Cluj, 1996, pp. 33-54). 

de chestiunea optantilor l-au considerat pe Austen Chamberlain favorabil románilor, o 
cercetătoare maghtará împărtăşeşte un punct de vedere contrar: „Eforturile lui Titulescu au 
fost subminate de faptul că Chamberlain a susținut Ungaria, iar încercările sale de a-l câştiga 
pe Chamberlain au eşuat. Datorită poziţiei britanice, a fost nevoie de o luptă de câţiva ani de 
zile pentru a împiedica decizia Ligii Naţiunilor în favoarea Ungariei să devină «ultimul 
cuvánb" (Magda Ádám, The Little Entente and Europe (1920-1929), Akadémiai Kiadó, 
Budapesta, 1993, p. 309). 

193. Hungarian-Roumanian Case..., p. 22. 

depăşit abia în iunie 1928, când Consiliul Ligii a adoptat un proiect de rezoluţie redactat 
de acelaşi Chamberlain, prin care se propunea ca diferendul să fie reglementat prin 
negocieri directe între părţi, pe baza recomandărilor anterioare şi prin acordarea de 
concesii mutuale!?*, 

Au urmat, vreme de doi ani, tratative laborioase între România şi Ungaria!” , desfă- 
şurate la Paris, Bruxelles, Geneva, Abbazia, San Remo, Viena, Haga şi, din nou, Paris!%. 
Aranjamentele finale au fost convenite la Haga în ianuarie 1930!” şi semnate în capi- 
tala Franţei în aprilie 1930, şi implicau o conexare a rentei de expropiere acordate de 
România - ca şi de alte state din Europa Centrală şi Răsăriteană unde avuseseră loc 
reforme agrare - cu reparaţiile datorate de Ungaria!%. Se creau mai multe fonduri, 
printre care şi un aşa-numit „Fond Agrar” („Fondul A") menit a-i despăgubi pe optantii 
absenteişti, fonduri ce urmau să fie alimentate vreme de câteva decenii din diverse surse, 
dar mai ales de către Ungaria, România, Cehoslovacia, Iugoslavia şi chiar de către unele 
dintre marile puteri!*. Reglementarea diferendului románo-maghiar în privinţa optantilor 
reprezenta doar o componentă din mai vastul sistem, cunoscut sub numele de Planul 
Young, prin care se încerca identificarea de soluţii pentru complexele chestiuni financiare 
ce marcaseră relaţiile economice şi politice internaţionale în primul deceniu interbelic. 
În consecinţă, eşecul Planului Young, datorat atât recesiunii economice mondiale de la 
începutul anilor '30, cât şi tensiunilor politice în creştere din întreaga Europă, a decis şi 
soarta „Fondului Agrar”, devenit superfluu după câţiva ani de profundă criză economică. 

Aşa-numita afacere a optanţilor a marcat relaţiile románo-maghiare vreme de mai 
bine de opt ani, a ţinut capul de afiş al presei europene în tot acest timp şi a consumat 
energii imense, atât din partea reprezentanţilor celor două state aflate în confruntare şi 
a celor care au susţinut una dintre cele două tabere, cât şi din partea celor care credeau 
cu adevărat în Liga Naţiunilor şi în posibilitatea ca acest organism internaţional să se 
dovedească eficient în menţinerea păcii pe plan internaţional. Acest diferend nu numai că 
a potentat animozitátile románo-maghiare, care oricum se manifestau plenar pe diverse 
planuri, dar i-a scos în evidenţă pe cei care doreau escaladarea tensiunii în relaţiile 
internaţionale. Partea română a căutat în permanenţă o soluţie politică, singura în măsură 
să rezolve chestiunea printr-un inevitabil compromis. Maghiarii, prevalându-se de faptul 
că doreau o soluţie juridică de genul „totul sau nimic”, n-au făcut altceva decât să agite 
spiritele, să menţină tensiunea la cote înalte, cu scopul de a-şi menţine trează speranţa cá 
situaţia cu care nu se puteau împăca a ţării lor pe plan european se va schimba. 
Autorităţile de la Budapesta nu aveau nimic de pierdut în aşa-numitul proces al optantilor, 

ci numai de câştigat, astfel că aveau tot interesul să tergiverseze lucrurile, pentru a 
permanentiza nesiguranța, pentru a face propagandă revizionistă şi pentru a pune în 
discuţie întregul sistem conceput la forumul păcii de la sfârşitul primului război mondial. 

În schimb, România avea totul de pierdut, dacă, prin absurd, ar fi trebuit să pună în 
practică varianta maghiară de soluţionare a diferendului. Întreaga ordine socială din ţară 
ar fi fost spulberată, ca şi stabilitatea ei economică şi financiară, oricum precară, pe 
termen scurt, mediu şi lung. Spunem prin absurd, deoarece practic ar fi fost imposibil ca 
vreo instanţă internaţională să-i poată impune României un eventual verdict în totalitate 
promaghiar în afacerea optantilor. În plus, dacă s-ar fi putut proba că statul român a 
încălcat Tratatul de la Trianon prin înfăptuirea reformei agrare, atunci autorităţile de la 
Bucureşti ar fi putut aduce în apărarea cauzei lor argumentul că maghiarii înşişi 
încălcaseră în repetate rânduri acelaşi contract internaţional. Iar dovezi în acest sens erau 
nenumărate. 

Însă diferendul optantilor a fost mai mult decât o controversă prelungă, complicată si 
acerbă între două state vecine inamice. Pe măsură ce disputa evolua, au apărut două 
chestiuni principiale de interes general. În primul rând, cum putea fi rezolvat un conflict 
între prevederile unui tratat international, pe de o parte, şi stipulaţiile legislaţiei nationale, 
pe de altă parte ? Iar în al doilea rând, ce fel de rezolvare a unei dispute internaţionale 
era de preferat: cea juridică sau cea politică? De asemenea, au apărut o mulţime de 
semne de întrebare cu privire la competențele Consiliului Ligii Naţiunilor. La Geneva, în 
discuţiile referitoare la chestiunea optanţilor, s-a consumat o mare parte din timp cu 
dezbaterile despre puterile şi îndatoririle Consiliului: dacă era nevoie de unanimitate 
pentru a se solicita Înaltei Curti de Justiţie Internaţională o opinie consultativă ; dacă 
putea Consiliul să plaseze pe agenda sa un subiect în cazul în care una dintre părţile 
aflate în dispută se opunea; în ce măsură era îndreptăţit şi împuternicit Consiliul să 
interpreteze tratatele ; trebuia el să aplice tratatele stricto sensu sau trebuia să joace un 
rol de conciliere ? 

Răspunsurile la toate aceste întrebări n-au putut fi nici clare, nici definitive. Oricum, 
şi în acest caz, ca şi în altele, Liga Naţiunilor şi-a jucat rolul său predilect, acela de 
mediere, de preluare asupra sa a nemulțumirilor taberelor aflate în confruntare. Nu e 
deloc întâmplător faptul că soluţionarea acestui diferend al optantilor nu s-a realizat 
exclusiv în cadrele Ligii, ci mai ales datorită unor factori exteriori forului genevez, care 
au făcut presiuni asupra guvernelor de la Budapesta şi Bucureşti pentru a se finaliza 
litigiul. În acelaşi timp, nu a mirat pe nimeni că dispariţia chestiunii optantilor dintre 
factorii generatori de tensiune în relaţiile româno-maghiare nu a adus şi o normalizare 
sau o îmbunătăţire a acestora. 


II.4. Români şi maghiari - chestiuni legate de administraţie, 
justiţie, partide politice şi presă 


Nu numai chestiunea învăţământului şi aceea a proprietăţii asupra pământului au marcat 
raporturile dintre minoritatea maghiară şi statul român în primii ani interbelici. Au 
existat probleme diverse şi în materie de administraţie, justiţie, viaţă politică, activitate 

economică şi chiar cultură şi artă. În cadrul cercetării noastre nu putem decât să 
prezentăm succint câteva dintre aceste probleme, în încercarea de a sublinia influenţa lor 
asupra relaţiilor románo-maghiare. 

În privinţa chestiunilor legate de administraţie, există două aspecte mai importante : 
„românizarea” aparatului administrativ din Transilvania şi relaţiile minorităţii maghiare 
cu administraţia locală. În primul caz, operaţiunea absolut necesară de imprimare a unui 
caracter românesc corpului de funcţionari ai statului din Ardeal s-a dovedit mai dificilă 
decât ar fi putut să pară la prima vedere. Nu e vorba de vârfurile administraţiei, care au 
fost românizate rapid şi complet, ci de marea masă de angajaţi din toate instituţiile 
patronate de statul român: notari, funcţionari din primării, prefecturi şi alte instituţii ale 
statului, personal auxiliar şi tehnic etc. 

Procesul de preluare a administraţiei din Transilvania de către români a debutat încă 
din decembrie 19182% şi s-a desfăşurat apoi treptat, până în vara lui 1919. Operaţiunea 
a fost începută prin intermediul consiliilor naţionale româneşti, fiind preluată apoi, după 
desfiinţarea acestor organisme, de către Resortul Organizării şi cel de Interne din cadrul 
Consiliului Dirigent. Astfel, erau numiţi prefectii judeţelor şi ai municipiilor??!, care l-a 
rândul lor numeau funcţionarii judeţeni şi comunali, înlăturând sistemul electiv de 
recrutare a funcţionarilor, ce fusese în vigoare până atunci. De asemenea, legile româneşti 
de mai târziu privitoare la unificarea administraţiei vor utiliza acelaşi sistem, al numirii 
în posturile aparatului administrativ2%. După preluarea prefecturilor judeţene urmau 
celelalte instituţii administrative, judiciare, financiare, şcolare, sanitare etc. 

Încă din decembrie 1918, fapt confirmat şi în ianuarie 1919, Consiliul Dirigent a luat 
decizia ca funcţionarii să depună jurământul de fidelitate faţă de statul român?%. Atitu- 
dinea funcţionarilor maghiari, care reprezentau imensa majoritate a corpului administrativ 
din Transilvania, Banat, Crişana şi Maramureş, faţă de această cerinţă a fost una fluctuantă. 
Au existat judeţe în care aproape toţi funcţionarii au depus jurământul, tot aşa cum au 
existat alte judeţe în care membrii aparatului administrativ au refuzat în bloc să jure 
credinţă statului român. În acelaşi timp, au fost cazuri când unii funcţionari au prestat 
jurământul de fidelitate, dar cu toate acestea şi-au părăsit ulterior posturile. Şi au mai existat 
cazuri când, după ce au refuzat iniţial să recunoască statul român, ei şi-au schimbat 
opinia, solicitând reprimirea în posturi. Sau, deşi cei care nu depuneau jurământul trebuiau 
înlăturați din funcţii, au fost destule situaţii când acest lucru nu s-a întâmplat?%. Unii dintre 
cei care au fost totuşi destituiti au dat în judecată statul român, fără succes însă, întrucât, 
în 1934, Tribunalul Arbitral Mixt româno-maghiar s-a declarat incompetent să judece 
cazul?%5. Această abordare ezitantă în chestiunea jurământului de fidelitate, atât din partea 
funcţionarilor maghiari, cât şi din cea a autorităţilor româneşti, s-a datorat stării de război 


200. Gh. Iancu, Contribuţia Consiliului Dirigent..., p. 125. 

201. Municipiile erau şi ele conduse de către un prefect, altul decât cel al judeţului din cadrul 

în care se găsea Transilvania în 1919, incertitudinii unora cu privire la soarta regiunii, 
schimbărilor ce se succedau la Budapesta, incitărilor provenite din capitala Ungariei? 
şi lipsei de înlocuitori pentru cei care nu acceptau să jure fidelitate noilor stăpâni. 
Situaţia avea să se reglementeze parţial după semnarea Tratatului de la Trianon, în 
iunie 1920. Prin decizia Consiliului de Miniştri nr. 1674/27 iunie 1920, s-a acordat un 
termen de o lună pentru depunerea jurământului şi unul de un an pentru învăţarea limbii 
române?” Si în acest caz, ca şi în cel al profesorilor din şcolile de stat, primul termen 
a fost în general respectat, dar cel de-al doilea s-a dovedit mult prea optimist. Cei mai 
mulţi dintre funcţionarii inferiori şi-au păstrat posturile după prestarea jurământului de 
fidelitate?08, situaţie ce se deosebea de cea din Cehoslovacia sau Iugoslavia, statul român 
comportándu-se mai generos faţă de slujbasii săi minoritari”. Deşi această stare de fapt 
era atribuită de către români bunăvoinţei şi sentimentului lor de dreptate, iar de către 
maghiari incapacității statului român de a menţine şi administra Transilvania, în realitate 
explicaţia principală rezidă în faptul că nu existau înlocuitori români pentru marea masă 
a funcţionarilor maghiari. Iată ce declara în vara anului 1921 primarul român de la 
Oradea, declaraţie preluată şi de ziarele de la Budapesta: „A trebuit să menţinem 
elementul maghiar în oficiile publice în lipsa mare de români. Cauza este că lefurile sunt 
reduse, astfel nu s-au numit români ca funcţionari. Ungurii au rămas în oficiile lor 
nevoind să-şi piardă timpul de serviciu, în baza căruia au drept la pensie”210. 
Într-adevăr, cu toate că existau unii funcţionari maghiari care se comportau ca şi cum 
unirea din 1918 nu avusese loc, care luau în derâdere statul român, considerând că se va 
dezintegra dintr-o clipă în alta, îşi manifestau disprețul faţă de români şi chiar corespon- 
dau oficial cu autorităţile de la Budapesta?!, guvernanţii români nu au început să-i înlo- 
cuiască masiv decât în anii '30, adică atunci când sistemul educational pus în funcţiune 
la debutul anilor '20 a început să „producă” absolvenţi îndeajuns de numeroşi şi de bine 
pregătiţi pentru a se constitui într-o alternativă corespunzătoare la funcţionarii minoritari. 
Însă în primii ani după unire nu avea cine să umple eventualul gol pe care l-ar fi lăsat 
în administraţia Transilvaniei demiterea sau plecarea în masă a funcţionarilor maghiari. 
A fost uşor să se numească români în funcţiile de prefecti, subprefecti şi şefi pe la 
anumite servicii publice locale, însă era imposibil de acoperit în totalitate necesarul de 
funcţionari de la ,finante", ,perceptorat", „cadastru”, „contabilitate”, „serviciul de 
drenaj”, „serviciul edilitar”, „sănătate publică” etc. Iar penuria cea mai accentuată se 
resimțea în Transilvania în privinţa notarilor comunali, adică a reprezentanţilor autorităţii 
centrale în comunele rurale??. Cei mai multi dintre notarii români din mediul rural 


206. Cristian Troncotă, Istoria serviciilor secrete româneşti de la Cuza la Ceauşescu, Editura Ion 
Cristoiu, Bucureşti, 1999, p. 114. 

207. Minoritățile naţionale..., 1918-1925, pp. 208-209. 

208. Ibidem, p. 268. 

209. C.A. Macartney, op.cit., p. 293. 

210. A.M.A.E., Fond 71/1920-1944, Ungaria, Presá, 1920-1923, vol. 25, f. 31. 

211. Idem, Fond 71/1920-1944, Transilvania, Iridenta ungará, 1920-1921, vol. 31, f. 9, 19-20, 
28-29, 33; Minoritățile naţionale..., 1918-1925, pp. 219, 228. 

212. Revistele de resort din primii ani interbelici sunt pline de lamentatii cu privire la această lipsă 
de notari români în Transilvania şi Banat ; vezi Eugeniu Munteanu, Lipsa de notari comunali 

migraseră spre oraşele ardelene, pentru a participa şi ei la asaltul asupra acestor citadele 
minoritare. Deficitul de funcţionari români, nu numai în comunele rurale, ci şi în mediul 
urban, n-a putut fi acoperit pe termen scurt, în ciuda unor eforturi susţinute ale oficia- 
lităţilor. S-a făcut apel la intelectualii români să intre în administraţie, s-au solicitat func- 
tionari din Vechiul Regat şi, în ultimă instanţă, s-au organizat cursuri intensive. Acestea 
din urmă nu puteau însă duce la rezultate spectaculoase ; dimpotrivă, încă din 1923 se 
exprimau regrete pentru că „s-au recrutat la repezeală notari”, „au fost primiţi deavalma 215, 
mulţi dintre ei neîndeplinind condiţiile necesare, în special de studii, pentru practicarea 
acestei meserii?!^. Ca şi în cazul învăţătorilor şi profesorilor beneficiari de „cursuri scurte”, 
şi aceşti notari făcuţi „la repezeală” au rămas în sistemul administrativ, fiind însă plătiţi 
mai prost şi trebuind a suporta desconsiderarea celor mai bine pregătiţi profesional, fie 
români, fie minoritari. 

Disfuncţionalităţile administraţiei româneşti în primii ani după unire au fost remarcate 
într-un articol din Daily Telegraph din octombrie 1921 de Moses Gaster, rabinul-şef al 
sefarzilor din Imperiul britanic, după o vizită în România, efectuată la invitaţia guvernului 
român. Articolul, scris de altfel pentru susţinerea cauzei româneşti în confruntarea 
propagandistică cu maghiarii??, remarca faptul că plângerile minorităţilor ,...sunt, în 
întregime, de un exclusiv caracter administrativ şi este cu totul firesc să fie aşa, întrucât noul 
regim a trebuit să se despartă de vechea administraţie, pe a cărei loialitate nu se putea 
bizui. Pe de altă parte, guvernul român nu avea pregătit un personal corespunzător pentru 
a ocupa posturile rămase libere. Rezultatul a fost că multe elemente necalificate au fost 
puse în posturi de răspundere. Aceste elemente au profitat de starea de agitaţie, încă domi- 
nantá, şi au acţionat, în multe cazuri, cát se poate de arbitrar. Ele s-au pretat la mită şi 
corupţie şi au pricinuit, foarte adesea, o stare de lucruri care nu corespunde, desigur, 
intenţiilor guvernului român. Acesta este la curent cu abuzurile, dar nu este capabil, 
deocamdată, să le stopeze"?!6, 

Gaster, care se născuse şi trăise în România vreme de câteva decenii înainte de a fi 
expulzat şi de a se stabili la Londra - ceea ce nu l-a făcut resentimentar la adresa 
românilor -, era probabil îndreptăţit în observaţiile sale referitoare la carentele admi- 
nistratiei româneşti. Avem prea puţine îndoieli în privinţa existenţei corupţiei in adminis- 
tratia din România interbelică, însă nu credem că fenomenul era unul antiminoritar sau, 
mai mult, antimaghiar. Dimpotrivă, fără a dispune evident de probe, înclinăm a crede că 
venalitatea unor funcţionari a contribuit uneori, paradoxal poate, la rezolvarea unor pro- 
bleme altfel generatoare de tensiuni. Au existat destui minoritari care, având de ales între 

a mitui un funcţionar cu scopul de a obţine o soluţie favorabilă la vreo doleantá şi a 
trimite vreo petiție la Liga Naţiunilor, pentru a reclama o discriminare reală sau imaginară, 
au optat pentru prima variantă, mai confortabilă şi mai eficientă”. 

Tratatul prin care România se angajase să protejeze drepturile minorităţilor de 
rasă, de limbă şi de religie nu prevedea utilizarea limbilor minoritare în administraţie. 
În consecinţă, legislaţia românească aferentă domeniului nu a stipulat folosirea altei 
limbi decât cea română în administraţie. Însă, câtă vreme rămăseseră destui maghiari 
în rândurile personalului administrativ, limba maghiară, fără a căpăta vreun statut 
legal, a fost folosită de multe ori din inerție, mai ales că erau destui funcţionari care 
nu cunoşteau limba română?!8. Încercările autorităţilor româneşti din prima jumătate 
a anilor '20 de a-i obliga pe funcţionarii minoritari să susţină un examen de limba 
română?!” s-au dovedit în general infructuoase. Nici măcar cursurile gratuite de limba 
română pentru funcţionarii minoritari nu i-au făcut pe aceştia să-şi însuşească limba 
statului care îi patrona, unii acţionând astfel din rea-vointá, alţii din neputintá??. Au 
existat însă şi destule cazuri când unii funcţionari maghiari au depus eforturi lăudabile 
pentru a învăţa limba română??!. În general, se poate afirma că dispoziţia guvernamentală 
privitoare la obligativitatea cunoaşterii limbii oficiale de către funcţionari nu s-a aplicat 
cu stricteţe decât abia în anii '30, când s-au organizat teste de limbă cu adevărat 
serioase pentru minoritarii din serviciul statului român”. Au fost însă unele situaţii în 

care, chiar la începutul anilor '20, unii funcţionari maghiari au fost destituiti din cauza 
necunoasterii limbii oficiale??. Însă cei mai multi au rămas în funcţie???. 

Utilizarea din inerție a limbii maghiare în administraţie în primii ani interbelici, chiar 
dacă legislaţia românească şi tratatele internaţionale semnate de România nu impuneau 
acest lucru, poate fi probată chiar prin protestele, de altfel nu foarte numeroase în opinia 
noastră, ale maghiarilor, pe chestiuni legate de administraţie. Spre exemplu, din protestul 
unui deputat ungur din noiembrie 1923 cu privire la faptul că primarul român din Târgu- 
-Mureş „a scos inscripţia ungurească de pe primărie”%5, noi înţelegem că până în 1923 
a existat o inscripţie în limba maghiară pe faţada primăriei din Târgu-Mureş. Sau din 
faptul că maghiarii din Banat protestau în vara anului 1924 împotriva unei ordonanţe a 
Prefecturii Timiş din mai acelaşi an ce stabilise ca petiţiile, publicaţiile, afişele şi anun- 
turile instituţiei respective să fie redactate „în limba română, apoi în germană şi numai 
exceptional în maghiari"?$, noi înţelegem că se utilizau totuşi limbi minoritare în 
administraţia românească, chiar dacă într-un mod neoficial”. 

Unul dintre aspectele deloc agreate de minoritatea maghiară din România interbelică 
era acela al centralizării administrative. Uitând repede care fusese situaţia în Imperiul 
austro-ungar, maghiarii au devenit în primii ani de după război campionii descentralizării 
politice si administrative??8. Motivația principală proferată era una de bun-sim(: vocea 
lor ar fi fost mai auzită pe plan local. În realitate, maghiarii din România considerau 
construcţia statală românească drept şubredă ; descentralizarea era cea mai „europeană” 
dintre metodele ce le stăteau la dispoziţie pentru a accentua presupusa precaritate a 
edificiului statal românesc. De altfel, exact acesta era motivul pentru care autorităţile 
româneşti nu puteau accepta o descentralizare pronunţată : în condiţiile de după război, 
trebuia consolidat statul şi trebuia „concretizată” unirea. Descentralizarea nu putea 
aparţine decât viitorului României. 

Fără îndoială că au existat destule probleme legate de administraţie în România primilor 
ani interbelici, însă nu toate disfuncţionalităţile aparatului administrativ din Transilvania 
se datorau unei atitudini programatice antimaghiare. Uneori era vorba, pur şi simplu, de 
proastă organizare, pregătire profesională modestă, indolentá sau corupţie. Este sigur că au 
existat prefecti, primari, notari şi diverşi funcţionari români care au făcut exces de zel, 


223. Minoritățile nafionale..., 1918-1925, pp. 634-635 ; vezi şi „Glasul minorităţilor”, I, nr. 7/ 

au dorit sá-si demonstreze afinitátile fatá de cauza nationalá sau sá-si pláteascá polite de 
pe vremea fostei guvernári maghiare, au tras concluzii generalizatoare din faptele 
reprobabile ale unor maghiari sau nu s-au arătat dispuşi să-şi manifeste tactul în relaţiile 
cu cetăţenii români de etnie maghiară. Însă astfel de atitudini nu făceau parte dintr-o politică 
concertată a statului directionatá împotriva minoritarilor în general, a maghiarilor în special. 

Spre exemplu, una dintre nemulţumirile ungurilor, aceea că „teascul de impozite... 
lucrează în două feluri dincolo şi dincoace de munţi”, nu trebuie înţeleasă în sensul că 
minoritarii erau obligati, prin lege, să plătească impozite şi taxe mai mari:%, ci era 
vorba, pur şi simplu, despre faptul că activitatea de colectare a impozitelor - o operaţiune 
la care nici unul dintre statele româneşti, din Evul Mediu până în secolul XXI, n-a excelat 
niciodată - se desfăşura cu o eficienţă relàtiv mai mare in Transilvania decât în Vechiul 
Regat: obişnuiţi de pe vremea defunctei monarhii bicefale, locuitorii Ardealului, fie 
români, fie minoritari, îşi plăteau cu mai multă constiinciozitate dările către stat decât o 
făceau concetátenii lor de la sud şi est de Carpaţi. Oricât s-ar glosa pe tema „mentalităţii 
central-europene" si a celei „balcanice”, este greu de identificat discriminarea maghiari- 
lor în acest caz. De asemenea, merită remarcat faptul că unele firme maghiare s-au 
adaptat repede atitudinii „orientale” cu privire la plata impozitelor, mutându-şi sediile în 
Bucureşti şi beneficiind astfel de „privilegiile” majorităţii?!. 

Conştiente de problemele inerente raporturilor dintre majoritate şi minorităţi, autori- 
tátile de la Bucureşti au înfiinţat un subsecretariat de stat pentru afacerile minorităţilor etnice. 
Expunerea de motive a proiectului de lege intrat în dezbaterea Parlamentului în decembrie 
1920 preciza : „În actuala stare de lucruri, din cauza lipsei unui organism special care 
să formeze legătura între guvernul central şi interesele diferitelor minorităţi, problemele 
politice, speciale, ale noilor cetăţeni ai României nu au primit întotdeauna rezolvarea cea mai 
potrivită intereselor generale. Pentru înlăturarea neajunsurilor inerente acestei situaţii şi 
ca o dovadă de solicitudine faţă de cetăţenii de altă limbă, naţionalitate şi confesiune, se 
impune crearea unui organ care să armonizeze diversitatea de interese ale acestor cetăţeni 
cu interesele generale ale statului, contribuind astfel la înfăptuirea adevăratei unificări 
politice interne”22. În ciuda unor dezbateri aprinse în Camera Deputaţilor, legea a fost 
adoptată la începutul anului 19212. Generoasă ca intenţie, ideea unui organism care să 
facă legătura între minoritari şi guvernare nu a dus la rezultate pozitive spectaculoase, 
câtă vreme cea mai importantă dintre minoritățile din România, cea maghiară, a rămas 
nereconciliatá cu noua ei situaţie, tratând cu neîncredere această iniţiativă a Bucureştilor. 

În justiţie, în conformitate cu Tratatul minorităţilor, statul român a acceptat utili- 
zarea în anumite cazuri a limbilor minoritare. Orice cetăţean român de etnie maghiară se 
putea adresa judecătorilor şi tribunalelor în limba sa maternă. De altfel, în Transilvania 
şi Banat, statul român numise până în 1922 un număr de 264 judecători maghiari 
dintr-un total de 7082%%. De asemenea, s-a prevăzut organizarea şi funcţionarea unui 

corp al traducătorilor si interpretilor pe lângă instanţele judiciare, persoane menite să 
faciliteze comunicarea între părţile de diverse etnii din cadrul proceselor??. Dacă 
maghiarii puteau folosi limba proprie când se adresau oral sau în scris instanţelor, totuşi 
procesele se derulau în limba română, avocaţii si jurisconsultii trebuind să cunoască 
limba oficială a statului, ei fiind asimilați categoriei funcţionarilor publici. În orice caz, 
nu detinem informaţii despre avocaţi care să-şi fi pierdut statutul din pricina necunoasterii 
limbii române. Probabil ei au fost categoria profesională care s-a adaptat cel mai rapid 
noilor realităţi. 

Problemele maghiarilor cu justiţia din România în perioada interbelică nu proveneau 
din faptul că nu-şi puteau folosi limba maternă, ci din acela că trăiau cu sentimentul că 
pierderea oricărui proces se datora discriminărilor la care erau supuşi sau presupusului 
lor statut de „cetăţeni de rangul al II-lea"26, Alte probleme ale maghiarilor în relaţia lor 
cu justitia română - probleme care îi afectau, în fapt, pe toti cetăţenii români - derivau 
din situaţia deloc nouă în România, cunoscută însă din plin şi de Ungaria antebelică şi 
interbelică, în care legile, excelente pe hârtie, nu erau întotdeauna aplicate. Cu sarcasmul 
său tipic britanic, C.A. Macartney remarca : „Aidoma tuturor raselor latine sau latinizate, 
românii excelează în emiterea celor mai idealiste măsuri de ordin general [...]. Legile lor 
sunt de obicei mai bune decât cele ale cehilor şi infinit mai bune decât cele ale britanicilor. 
Însă, în timp ce englezul nu emite de obicei o lege dacă nu are de gând să o respecte în 
litera şi în spiritul ei, iar cehul nu adoptă o lege dacă nu poate dovedi că îi respectă litera, 
deşi îi eludează spiritul, pentru român între lege şi aplicarea ei nu există o relaţie 
decelabilă. [...] De la prefect la jandarm, oficialul face în practică exact ceea ce 
doreste"??", Asertiunea profesorului şi avocatului britanic (scoţian) este, desigur, excesivă, 
nu însă fără un substrat real, recunoscut adeseori şi de români: „E o legislaţie de 
bibliotecă, neîntâlnită nicăieri în viaţă, în urmări de guvernământ. E un teren pe care, în 
ce ne priveşte, ne putem lua la întrecere cu orice stat de pe Glob. Până şi Australia s-ar 
putea simţi umilită alături de noi”2%8. Însă chiar Macartney recunoaşte că acest tip de 
atitudine faţă de legi nu reflecta sentimente antiminoritare, ci era vorba, pur şi simplu, 
de lipsă de profesionalism şi/sau corupţie. Este evident însă că şi minoritarii, în cazul de 
faţă maghiarii, puteau cădea victime acestei stări de fapt. Dar este imposibil de stabilit 
în ce măsură ei erau mai afectaţi decât românii. Probabil că nu, existând o egalitate nu 
numai în faţa legii, ci şi în privinţa aplicării/neaplicării ei. 

În plan politic, minoritățile din România au avut, începând chiar din 1919, libertatea 
de a se constitui în partide şi de a activa în câmpul politicii interne româneşti, luând parte 
la luptele electorale şi la dezbaterile parlamentare, în aceleaşi condiţii ca partidele 
româneşti. Minoritatea maghiară a manifestat o anumită dezorientare în primii ani de 
după unire în privinţa activităţii ei în viaţa politică românească. Mulţi dintre liderii 
maghiari s-au declarat partizani ai rezistenţei pasive faţă de politica ţării. Motivația 
acestei atitudini, formulată eufemistic, suna astfel: „Nimeni n-a aşteptat şi nici nu putea 
să aştepte ca vechile legături sufleteşti ale ungurimii din Ardeal şi Banat să fie rupte 

deodată. Iar sufletele purtau legăturile vechii ideologii, ale cărei principii fundamentale 
se întorceau acuma tocmai împotriva celor care mai înainte puseseră jurământ pe ele. 
Formarea unei noi ideologii a mai fost împiedicată în chip firesc şi prin credinţe naive, 
prin îndemnuri mai mult sau mai puţin de bună-credinţă, prin trezirea de speranţe 
iluzorii - şi ea n-a putut să-şi înceapă dezvoltarea decât după ce trecuse prima ametealá 
şi începuse să se împrăştie şi ceața care împăienjenea vederea şi excludea cunoaşterea 
situaţiei reale"?99, 

În această perioadă de doi ani (1919-1920), când cei mai mulţi dintre liderii maghiari- 
lor din România au promovat rezistenţa pasivă în privinţa participării la viaţa politică 
românească, a existat totuşi o tentativă, eşuată însă, de înfiinţare a unui Partid Naţional 
Democrat Maghiaro-Secuiesc. Iniţiativa i-a aparţinut lui Béla Maurer, dar ea „n-a putut 
să prindă rădăcini” : „poate şi din cauza situaţiei neclarificate, dar probabil şi din cauza 
tacticii nehotărâte şi lipsite de energie ce adoptase”. 

Aşa s-a făcut că, în fapt, prima organizaţie viabilă cu caracter politic a maghiarilor 
din România a fost Uniunea Maghiară (Magyar Szóvetség), înfiinţată la 9 ianuarie 
19212. Începutul activităţii politice a maghiarilor nu s-a dovedit de bun augur, deoarece 
autorităţile româneşti au interzis organizaţia2?. În iunie 1921 a apărut însă Partidul 
Popular Maghiar (Magyar Néppárt)“, pentru ca, în februarie 1922, să se înfiinţeze 
Partidul National Maghiar (Magyar Nemzeti Párt)"^, cele două formaţiuni fuzionánd la 
sfârşitul lui decembrie 1922 sub numele Partidul Maghiar Naţional (Orszâgos Magyar 
Párt), mai cunoscut sub forma simplificată de Partidul Maghiar (Magyar Párt)??. Deşi la 
sfârşitul anilor '20 si la începutul anilor '30 au mai apărut şi alte formaţiuni politice 

maghiare, precum Partidul Popular Maghiar, reapărut în 1927, Partidul Maghiar al 
Micilor Proprietari (Magyar Kisgazda Pârt), în 1933, Uniunea Naţională Maghiară a 
Muncitorilor (MADOSZ) şi altele?%, în fapt, partidul politic care a reprezentat cel mai 
cuprinzător interesele cetăţenilor români de etnie maghiară a fost Partidul Maghiar. Tot 
el a fost şi cel care, în relaţiile cu diferite guverne şi, în general, în politica internă a 
ţării, s-a afirmat ca reprezentând minoritatea maghiară din România. 

De la început, Partidul Maghiar s-a manifestat printr-un program de revendicări 
maximale, unele dintre ele intrând chiar în contradicţie cu suveranitatea şi interesele 
naţionale ale statului român. Dintre principalele puncte ale programului său politic pot 
fi amintite : recunoaşterea prin Constituţie a minorităţilor ca subiecte de drept public ; 
autonomie naţională pentru maghiari ; autoguvernarea minorităţii maghiare, în limba ei 
maternă, cu administraţie şi justiţie proprii; drept de vot pentru femei; organizarea 
armatei astfel încât serviciul militar să se reducă la maximum trei luni şi să fie executat 
în raza cercului de recrutare respectiv, având limba maternă ca limbă de instrucţie şi de 
comandi; alegerea prin vot universal a tuturor funcţionarilor; suprimarea tutelei 
administrative ; dreptul funcţionarilor de a refuza executarea ordinelor autorităţilor 
superioare care li s-ar părea ilegale; interdicţia suspendării consiliilor judeţene si 
municipale ; căile ferate să fie preluate de către cele trei naţiuni din Ardeal, care să le 
administreze singure ; statul să nu întreţină nicăieri şcoli maghiare, ci să predea autono- 
miei maghiare toate şcolile ungureşti ; dreptul la învăţământ confesional de toate gradele, 
de la învăţământul primar la cel universitar etc.?". 

Simpla enumerare a cerinţelor pe care le aveau maghiarii din România demonstrează 
că între minoritatea ungară şi majoritatea românească nu se ajunsese la reconciliere şi că 
etnicii maghiari respingeau practic existenţa României?%5. Împlinirea unora dintre revendi- 
cările maghiare presupunea, pur şi simplu, disoluția statului român. În consecinţă, 
singurul comentariu care se poate face asupra platformei politice a Partidului Maghiar în 
prima etapă de după înfiinţare este acela că reprezentanţii acestei formaţiuni solicitau 
maximum din ceea ce puteau cere, nu însă şi maximum din ceea ce doreau. Şi asta pentru 
că nu puteau, legalmente, să solicite unirea cu Ungaria, în fapt, singura soluţie prin care 
cererile lor ar fi putut fi rezolvate. Efectul unei asemenea platforme politice asupra 
raporturilor dintre români şi maghiari a fost subliniat chiar de către un maghiar: „Rana 

supurează, vindecarea întârzie mereu. Distanţa dintre noua putere de stat şi minoritatea 
etnică sau nu se micşorează deloc sau scade într-o măsură imperceptibilá "29, 

În orice caz, pentru a evita izolarea politică şi acuzaţiile de extremism, ca şi pentru 
a înlătura riscul suspendării sale de către autorităţi, Partidul Maghiar, fără a renunţa la 
prea multe dintre revendicările sale, a acceptat să le pună în surdină pe cele mai radicale, 
cele care afectau în mod direct suveranitatea şi interesele fundamentale româneşti. A 
existat, de altfel, în acest sens şi un imperativ determinat de colaborarea în plan electoral 
cu unul dintre partidele politice româneşti. După eşecul negocierilor cu Partidul National?! , 
s-a ajuns la discuţii cu reprezentanţii Partidului Poporului, finalizate în octombrie 1923 
prin semnarea aşa-numitului „Pact de la Ciucea”2*%?. 

În textul respectivului acord nu mai era vorba de autonomie naţională sau teritorială, 
ci doar de revendicări cu caracter particular în chestiuni şcolare, religioase, electorale, 
administrative, financiare, agrare şi juridice. Raţiunile acestei schimbări de atitudine a 
liderilor politici ai maghiarilor din România, pe lângă inevitabilul câştig electoral), 
ţineau de faptul că ei au înţeles că o condiţie necesară - nu însă şi suficientă — pentru a 
obţine anumite concesii pe teren religios şi şcolar era colaborarea cu o formaţiune 
politică românească de prim-plan. În plus, se pare că atunci, la sfârşitul anului 1923, 
când statul maghiar făcea eforturi să obţină un împrumut girat de Liga Naţiunilor, iar 
acordul Bucureştilor părea esenţial, dinspre Budapesta au venit spre maghiarii din 
România recomandări de moderare a discursului?*^. : 


În sfârşit, unul dintre domeniile vieţii publice în care activităţile minorităţilor, în 
general, şi cele ale maghiarilor, în special, nu numai că nu au scăzut în intensitate, ci chiar 
au proliferat într-un mod semnificativ, a fost acel al presei. Zeci de periodice maghiare din 
Transilvania şi-au continuat apariţia şi după 1918, iar alte câteva zeci au fost înfiinţate după 
unirea provinciei cu Románia??. De asemenea, aproape două treimi din totalul tipografiilor 
din Ardeal, ca si două treimi din numărul librăriilor din regiune aparțineau maghiarilor?6. 

Cauzele acestei adevărate explozii a presei maghiare din România sunt numeroase. În 
primul rând, legislaţia românească referitoare la înfiinţarea de ziare şi reviste era extrem 
de permisivă, nefiind nevoie nici de aprobarea autorităţilor, nici de plata vreunei 
cautiuni?". În al doilea rând, suspendarea în primii ani după unire a accesului la 
publicaţiile din Ungaria? a determinat un avânt al presei maghiare din România. În al 


250. G. Kiss, op.cit., p. 329. 

251. Vezi „Glasul minorităţilor”, II, nr. l/ianuarie 1924, pp. 1-3. 

252. Minoritățile nafionale..., 1918-1925, pp. 623-629. 

253. Dacá la alegerile din 1922, cánd existau douá partide maghiare relativ concurente, au fost 
aleşi doar şase maghiari in Parlament (pe lângă cei patru şefi ai cultelor minoritare, prezenţi 
din oficiu), la scrutinul din 1926 au ajuns în forul reprezentativ de la Bucureşti 25 de 
parlamentari maghiari (V. Pană, op.cit., p. 111). : 

254. Vezi A.M.A.E., Fond 71/1920-1944, Ungaria, Politica internă, 1924-1925, vol. 44, f. 36; 
„Glasul minorităţilor”, II, nr. 2/februarie 1924, pp. 26-32. 

255. Vezi V. Paná, op.cit., pp. 282-289. 

256. A.M.A.E., Fond 71/1920-1944, Transilvania, Studii şi referate, vol. 369, f. 292. 

257. Chiar si unii istorici deloc binevoitori fatá de románi au recunoscut acest lucru. Vezi, spre 
exemplu, E. Illyés, op.cit., pp. 240-241. 

258. A.M.A.E., Fond 71/1920-1944, Transilvania, Propaganda revizionistá ungará, 1922, 
vol. 2, f. 86-91; vezi şi diversele circulare ale Direcţiei Generale a Vămilor, publicate în 

treilea rând, o asemenea presă, a cărei susţinere financiară -depăşea posibilităţile 
minorităţii maghiare chiar şi în condiţiile în care se primeau subsidii din Ungaria??, nu 
ar fi putut exista fără sprijinul românilor din Ardeal. Aceştia citeau gazetele ungureşti fie 
din obişnuinţă, fie din lipsa unor ziare româneşti?%, fie pentru că publicaţiile maghiare 
erau mai conectate la realităţile locale, fie pentru că erau mai bine informate în legătură 
cu evenimentele internaţionale?! fie pentru că unele dintre ele erau mai specializate, 
adresându-se anumitor categorii profesionale?%2. 

Printre consecinţele acestei activităţi frenetice a presei maghiare din Transilvania s-a 
aflat şi aceea că viaţa publică din regiune şi-a păstrat într-o bună măsură un aspect 
minoritar, mai exact maghiar. Cea mai mare parte a presei maghiare - evident, cea cu 
caracter politic — susţinea ideologia şi acţiunile Partidului Maghiar. În acelaşi timp, ea 
căuta să menţină în rândul ungurilor din România un sentiment permanent de nemulţumire 
şi de revoltă şi să alimenteze speranţe cu privire la eventuale schimbări teritoriale 
radicale, împiedicând astfel minoritatea maghiară să se încadreze în noua viaţă de stat9. 

Era, de altfel, firesc să procedeze astfel, câtă vreme presa era obligată să corespundă 
aşteptărilor oamenilor care o citeau. În acest fel, anumite abordări şi atitudini ale 
mass-media maghiare pot fi identificate drept opinii şi credinţe prevalente printre ungurii 
din România. Spre exemplu, se ignora cu desăvârşire tot ce era bun în ţară şi toate 
eforturile făcute pentru consolidarea statului român, în acelaşi timp în care se lua act de 
toate crimele, fraudele, abuzurile săvârşite oriunde şi de către oricine. Rezultatul acestei 
combinaţii de abordări era emergenta impresiei că statul român nu era viabil, deoarece 
societatea românească şi întregul aparat administrativ erau putrede. De asemenea, erau 
ignorate progresele tuturor minorităţilor etnice trăitoare în România interbelică, libertăţile 
de care se bucurau, sprijinul, atât cât era, pe care li-l acorda statul, în acelaşi timp însă 
exploatându-se toate piedicile pe care aceste minorităţi le întâmpinau. Cel mai mic abuz 
al unui organ administrativ local era considerat un atentat împotriva dreptului la viaţă al 
minorităţilor şi era prezentat ca făcând parte din programul guvernamental ce viza 
populaţiile minoritare. În sfârşit, presa maghiară reproducea, comenta şi difuza toate 
declaraţiile şi articolele revizioniste apărute în presa străină şi ignora cu desăvârşire 
orice atitudine antirevizionistă2%. În felul acesta, era încurajată nesiguranța privitoare la 
menţinerea statu-quo-ului şi, implicit, impresia că România era o creaţie efemeră, refa- 
cerea unei Ungarii de dimensiuni medievale nefiind decât o chestiune de timp”%%. 

În concluzie, relaţiile dintre români şi maghiarii din România în primii ani interbelici 
au fost în general tensionate din varii motive. Evoluţia istorică condusese la crearea unui 
decalaj politic, social, economic şi cultural în Transilvania între români şi maghiari in 
favoarea acestora din urmă. Inversarea situaţiei politice de după 1918 trezise speranţa 


„Import-Export”, III, nr. 1/februarie-aprilie 1923, pp. 117, 130; III, nr. 3-4/1923, pp. 624, 
630 ; IV, nr. 3-5/1924, pp. 40-42 ; IV, nr. 11-12/1924, p. 91. 

259. Vezi, spre exemplu, A.M.A.E., Fond 71/1920-1944, Transilvania, Propaganda revizionistă 
ungará, 1922, vol. 2, f. 50, si vol. 3, f. 70. 

260. Idem, Fond 71/1920-1944, Transilvania, Propaganda revizionistă ungară, 1922, vol. 2, f. 89. 

261. Ibidem, vol. 1, f. 175-176. 

262. Idem, Fond 71/1920-1944, Transilvania, Studii si referate, vol. 369, f. 294-295. 

263. Ibidem, f. 296. 

264. Idem, Fond 71/1920-1944, Transilvania, Propaganda revizionistá ungará, vol. 1, f. 175-176. 

265. Idem, Fond 71/1920-1944, Transilvania, Studii şi referate, vol. 369, f. 293-294. 


138 ROMÁNIA SI UNGARIA ÍN CADRUL ,NOII EUROPE" (1920-1923) 


majoritátii románesti de a putea inlátura rámánerea in urmá. Románii cereau sprijinul 
statului pentru recuperarea decalajului, iar maghiarii solicitau egalitate deplină, libertate 
de acţiune, fără interventionism statal. În timp ce românilor li se părea firesc să pretindă 
nivelarea inegalitátilor acumulate de-a lungul secolelor, ca şi sacrificii din partea „celor 
care sunt încă titularii unor privilegii nelegitime, în profitul celor care au fost spoliati in 
trecut?266. maghiarilor situaţia lor anterioară li se părea ca fiind „normală şi intangibilă”, 
iar procesul de anulare a discrepantelor de statut ca fiind fátis antimaghiar, expresie a 
nefericitei înlocuiri a „sistemului [...] occidental din Transilvania cu cel «balcanic», 
complet străin spiritului traditional transilvănean”2€. În acelaşi timp, este evident faptul 
că disfuncţionalităţile raporturilor dintre minoritatea maghiară din România şi majoritatea 
românească s-au repercutat şi asupra relaţiilor dintre România şi Ungaria. Ba chiar se 
poate spune că a existat o relaţie cu dublu sens : tensiunile románo-maghiare din interiorul 
României contribuiau la escaladarea tensiunii dintre România şi Ungaria, iar confruntarea 
diplomatică permanentă, pe diverse teme?9, dintre Bucureşti şi Budapesta nu contribuia 
deloc la spargerea cercului vicios instalat între maghiarii din România şi națiunea 
dominantă a statului român. Primii considerau că erau trataţi drept „cetăţeni de rangul al 
doilea” şi, de aceea, nu puteau fi loiali unui stat care-i discrimina, iar autorităţile 
româneşti solicitau, înainte de orice, loialitate din partea tuturor cetăţenilor români, 
indiferent de naționalitatea lor. 


II.5. Politica Ungariei faţă de minorităţi la începutul 
perioadei interbelice 


Guvernele care s-au succedat la conducerea Ungariei după încheierea primului război 
mondial au devenit brusc campioane ale drepturilor minorităţilor. Statul maghiar dorea 
a se transforma într-un adevărat paradis pentru minoritarii care ar fi rămas să trăiască în 
Ungaria. Indiferent de natura regimului de la Budapesta - democratic (octombrie 1918 - 
martie 1919), bolşevic (martie-august 1919) sau autoritar (august 1919 - iunie 1920) -, 
toţi cei care s-au perindat la conducerea Ungariei au fost extrem de generoşi în promisiuni 


266. Corneliu Alex. Rudescu, Abuzul de drept în materii de „plângeri minoritare” şi apărarea 
prestigiului extern al statului, extras din „Revista de Drept Penal şi Ştiinţă Penitenciară”, 
nr. 5-6/1931, pp. 3-4. 

267. E. Illyés, op.cit., p. 91. 

268. Una dintre aceste teme era, evident, chiar aceea a minorităţilor: „...niciodată Ungaria n-a 
iubit fostele ei minorităţi cu mai mult foc decât astăzi. Numai o fárámá din acel foc să-l fi 
avut pe vremuri, şi chitul aruncat cu lopata şi ajutat de scoabe de fier, care tinea clădăraia 
fantastică din Tatra până la Fiume şi Braşov, nu s-ar fi prăbuşit aproape fără lovitură. Cea mai 
mică suferinţă a rutenilor din Cehoslovacia, suspinele catolicilor slavi din Iugoslavia, 
nemulţumirile de politică de partid ale românilor din Ardeal deşteaptă valuri de protest la 
Budapesta. Capitala Ungariei e o inimă de mamă care compătimeşte neîncetat cu toţi foştii ei 
fii, plesniti până ieri cu biciul şi căutaţi prin gură, după limbă, cu briceagul. Minuni ale 
decăderii. Toti adevărații creştini dimprejur trebuie să ne silim a tine Ungaria în această stare 
lácrimátoare a fericitilor, care singură îi poate aduce iertarea vechilor păcate şi deschiderea 
porţilor cerului” („Ideea Europeană”, IV, nr. 102/24 septembrie - 1 octombrie 1922, p. 4). 

faţă de minoritari. Guvernarea Kârolyi a propus, prin vocea lui Oszkâr Jâszi, în calitatea 
acestuia de ministru însărcinat cu problemele naționalităților, o organizare de tip cantonal 
a statului maghiar. Comuniştii lui B. Kun au promis o egalitate deplină de tip mar- 
xist-leninist. Iar guvernele care au condus Ungaria de la prăbuşirea regimului bolşevic 
şi până la semnarea Tratatului de la Trianon s-au întrecut în a promite descentralizare, 
autonomie etc. În august 1919, într-un moment în care armata română abia se instalase 
la Budapesta, guvernul Istvân Friedrich a adoptat un decret cu privire la naţionalităţi, al 
căror statut devenea printre cele mai liberale din lume. În decembrie 1919, guvernul 
Károlyi Huszár a promovat o lege a educaţiei in care se stipula că minoritățile puteau 
studia în orice limbă doreau şi puteau înfiinţa oricâte şcoli ar fi voit. Iar slovacilor li s-a 
propus chiar o structură de tip federal?9. 

Însă toate aceste tentative maghiare de a câştiga bunăvoința naționalităților s-au 
dovedit inutile. De altfel, veneau şi prea târziu pentru a putea fi luate în serios. Nimeni 
nu mai credea în bunele intenţii ale liderilor maghiari. Opțiunile fuseseră deja făcute, iar 
ele au fost consfintite prin Tratatul de la Trianon din 4 iunie 1920. Concluzia pe care a 
tras-o elita maghiară din această stare de fapt a fost aceea că încercările concesive faţă de 
minorităţi nu numai că fuseseră inutile, dar fuseseră şi eronate în principiu. Altfel spus, 
maghiarizarea de până în 1918 reprezentase politica bună, corectă: greşeala nu stătuse 
în excesul maghiarizárii, ci în insuficienţa ei. 

Ungaria post-Trianon se remarca printr-o omogenitate etnică la care foştii lideri 
maghiari nici măcar nu putuseră visa altădată. Paradoxal însă, această omogenitate etnică 
nu a fost considerată satisfăcătoare de liderii Ungariei interbelice, astfel încât maghiari- 
zarea a continuat?”0. O dovedesc cifrele statistice : recensământul din 1920 stabilise că, din 
cei aproximativ 8 milioane de locuitori, 89,6% erau maghiari, 6,9% germani, 0,3% (circa 
24 000) români etc., în timp ce recensământul din 1930 consemna, la un număr aproape 
identic de locuitori, 92,1% maghiari, 5,5% germani, 0,2 % (circa 16 000) români etc.271, 
Asta în condiţiile în care singurei minorităţi - e drept că doar confesională??? — care îşi dorea 
din tot sufletul asimilarea, evreii, i-a fost refuzat, într-o anumită măsură, acest lucru?” .. 


269. C.A. Macartney, op.cit., pp. 446-447. 

270. Ministerul Nationalitátilor a fost desfiinţat; în schimb, Ministerul de Interne a numit trei 
comisari - un german, un slovac şi un român - pentru a se ocupa de problemele respectivelor 
minorităţi. Românul era Jószef Siegescu, ale cărui caracteristici şi activităţi erau notate astfel 
de presa maghiară : „credincios totdeauna patriei maghiare”, „contele Apponyi l-a numit profesor 
titular al limbii şi literaturii române la Universitatea din Pesta”, membru al comisiei ce a 
pregătit materialul cu care s-a prezentat delegaţia maghiară la Conferinţa de pace de la Paris, 
„sfetnic intim” al lui Bethlen (A.M.A.E., Fond 71/1920-1944, Ungaria, Presă, 1920-1923, 
vol. 25, f. 2). După moartea lui Siegescu, guvernul maghiar nu l-a mai înlocuit (C.A. Macartney, 
op.cit., p. 448). In general, conform opiniei ministrului României la Budapesta, Traian Stárcea, 
maniera în care guvernele maghiare interbelice tratau minoritățile era „reprobabilă” (A.M.A.E., 
Fond 71/1920-1944, Transilvania, Propaganda revizionistă ungară, 1922, vol. 2, f. 54). 

271. Zenobius Pâclişanu, Hungary's Struggle to Annihilate its National Minorities, Romanian 
Historical Studies, Miami Beach, 1985, pp. 136, 151. 

272. Despre ponderea populaţiei evreieşti în societatea maghiară, vezi Antony Polonsky, The 
Little Dictators, The History of Eastern Europe since 1918, Routledge & Kegan Paul, Londra, 
1975, pp. 184-188. 

273. Vezi Thomas Spira, Hungary's Numerus Clausus, the Jewish Minority, and the League of 
Nations, în „Ungarn Jahrbuch”, 4, 1972, pp. 115-128. Problemele legate de minoritatea 

Deşi în practică guvernele Ungariei din primii ani interbelici au continuat să 
promoveze maghiarizarea?"^, din perspectivă legislativă ele au dorit să ofere un exemplu 
statelor vecine. O serie întreagă de legi, decrete şi ordonanţe au fost emise în special în 
perioada 1923-1925. Se stipula utilizarea limbilor materne ale minorităţilor în adminis- 
tratie, în justiţie, în învăţământ, în cadrul bisericilor etc.2% ; în zonele unde minoritarii 
deţineau o proporţie semnificativă din numărul locuitorilor, toti funcţionarii trebuiau să 
cunoască limba minoritarilor respectivi? ; minoritarii puteau înfiinţa, pe speze proprii, 
şcoli de orice grad, inclusiv institute de învăţământ superior?" ; statul însuşi susținea 
şcoli în limbile minoritare?" etc. 

Cea mai mare parte din această legislaţie maghiară privitoare la minorităţi era 
calchiată după celebra Lege a naționalităților din 18682. Însă, ca şi atunci, între lege şi 
aplicarea ei nu exista nici o legătură detectabilă. Ratiunile acestui tip de abordare pot fi 
găsite într-un articol dintr-o revistă românească din anii '20 ce comenta publicarea, 
într-o gazetă budapestană în limba franceză, a „Legilor şi ordonantelor ungureşti privind 
ocrotirea drepturilor minoritare în Ungaria” : „Într-adevăr, iată o înţelegere a libertăţii, 
care poate sluji oricui de pildă! Câteva pagini înşiră faimoasele paragrafe ale legii 
naționalităților minoritare XLIV din 1868. Principiile ei nu pot găsi decât recunoaştere ; 
aplicarea a dus la sfărâmarea pe bună dreptate a regatului milenar. Alte pagini dezvoltă 
paragrafe şi paragrafe de ordonanţe şi ordonanţe, începând cu 21 august 1919, în care e 
vorba de limba iubitelor minorităţi, azi aproape inexistente în cuprinsul Ungariei 
adevărate, şi e vorba de drepturi strălucite date acestora în şcoli sau de un Minister al 
Naţionalităţilor minoritare. Toate aceste înlesniri şi libertăţi decurg însă din acelaşi 
procedeu pe care-l cunosc toate ţările care-şi dau o legislaţie ca să se pună la nivelul 


germană din Ungaria au început să se manifeste deschis abia în anii '30 (vezi N.G. Papp, 
The German Minority in Hungary between the Two World Wars : Loyal Subjects or Suppressed 
Citizens ? , în „East European Quarterly", Boulder, XXII, nr. 4/1989, pp. 495-514). 

274. Ioan N. Ciolan, Constantin Voicu, Mihai Racoviţan, Transilvania - istorie şi dăinuire 
românească, Editura Sirius, Bucureşti, f.a., pp. 203-204. Potrivit recensământului din 1910, 
in Ungaria (adică pe teritoriul ce avea să fie consfințit la Trianon drept maghiar) trăiau circa 
85 000 de români. Scăderea bruscă a acestui număr după 1919 nu poate fi explicată doar prin 
mutarea unor români în România. 

275. V. Pană, op.cit., p. 216. 

276. A.M.A.E., Fond 71/1920-1944, Ungaria, Minorităţi, General, 1923-1944, vol. 61, f. n. 

277. Ibidem, f. 24. 

278. Un decret din 1923 stabilea că şcolile minoritare erau de trei tipuri (A - cu limba de predare 
minoritará, maghiara fiind doar unul dintre obiectele de studiu; B - cu limba de predare 
mixtă; C - cu limba de predare maghiară, limba minorităţii figurând doar ca obiect de 
studiu). În practică însă, şcolile de tip A erau cvasiinexistente, cele de tip B relativ puţine, 
prevalând cele de tip C (V. Pană, op.cit., pp. 216-217; Z. Pâclişanu, op.cit., p. 138). În 
plus, minoritarii care solicitau şcoli de tip A si B erau considerati trădători, fiind supuşi la diverse 
presiuni de natură administrativă, politică şi chiar juridică (C.A. Macartney, op.cit., p. 450). 
În privinţa minorităţii româneşti din Ungaria, ea nu deţinea, conform unui raport diplomatic 
românesc din august 1925, „nici o şcoală în care cursurile să fie predate în limba română, 
deşi în unele locuri limitrofe ţării noastre ea se află în majoritate faţă de populaţia ungară” 
(A.M.A.E., Fond 71/1920-1944, Ungaria, Minorităţi, General, 1923-1944, vol. 61, f. 36). 

279. Radu Budisteanu, Un capitol nou ín dreptul internaţional public şi privat: minoritățile 
etnice, Bucureşti, 1928, p. 45. 

Europei şi nu ca să corespundă unei evoluţii fireşti a cetăţenilor. [...] Nouă „Revue de 
Hongrie” nu ne poate lua ochii. Ea nici nu se gândeşte, de altminteri, la noi. Gândul ei 
statornic e la Europa, unde se găsesc prieteni veghetori, gata să pună în circulaţie 
materialul venit de la Budapesta. Iar intenţia ascunsă e să ridice în fata naționalităților, 
până ieri fericite sub vechiul regim, o stare de ideal în cuprinsul hotarelor păzite de sabia 
de argint a îngerilor apostolici. Nationalitátile sunt însă cam sceptice şi privesc fără 
entuziasm curtenia excesivă a unor oameni, pe care, ori sub câte toge de legiuitori sau 
fracuri de diplomaţi s-ar acoperi, îşi aduc aminte să-i fi cunoscut în haina roşie a 
călăului 760, 


II.6. Sistemul de protecţie a minorităţilor 
în perioada interbelică 


Printre rezultatele concrete ale Conferinţei de pace de la Paris, reunită la finalul primului 
război mondial, se înscrie şi faptul că s-a redus la jumătate numărul de locuitori din 
Europa Centrală şi Răsăriteană care trăiau sub stăpânire străină. Totuşi, încă aproximativ 
22 de milioane de oameni se aflau în cadrul unor state unde nu reprezentau naționalitatea 
dominantă?!. De altfel, ţinând cont de amestecul complex de popoare din regiune, era 
foarte greu de văzut cum s-ar fi putut obţine ceva mai convenabil pentru toate părţile 
interesate, lăsând deoparte soluţia mişcărilor forţate de populaţie — care astăzi se numeşte 
epurare etnică -, un principiu pe care artizanii păcii de la Paris l-au respins. Cu toate 
acestea, rezultatul i-a dezamăgit pe unii şi i-a nemulţumit profund pe alţii. Aceasta era 
realitatea care îl determina pe Woodrow Wilson, preşedintele american, să spună în 
Senatul Statelor Unite : „Când eu am lansat acele cuvinte (că toate naţiunile au dreptul 
la autodeterminare), le-am lansat fără cea mai mică idee despre nationalitátile existente, 
care astăzi vin la noi una după alta. [...] Dumneavoastră nu ştiţi şi nu puteţi aprecia 
anxietátile pe care eu le-am experimentat ca rezultat al faptului cá, prin ceea ce am spus, 
am trezit speranţele a milioane de oameni”22. 

Liderii marilor puteri participante la forumul păcii de la Paris ştiau foarte bine că 
nationalititile nemultumite puteau constitui una dintre cele mai grave ameninţări pentru 
noua ordine internaţională ce se dorea instituită. Drept urmare, Conferinţa de pace a 
identificat două soluţii în încercarea sa de a limita pericolul: plebiscitele şi protecţia 
minorităţilor. 

Plebiscitele erau o armă cu două tăişuri. În teorie, părea de domeniul bunului-simt să 
încerci să afli opiniile locuitorilor dintr-o zonă aflată în dispută, dar, în practică, această 
operaţiune a condus la multiple complicaţii. Pus în faţa unei alegeri tranşante, între două 
sau chiar trei opţiuni, alegere ce urma să-i influenţeze viaţa într-un mod radical, locuitorul 

înspăimântat putea da un răspuns ambiguu. În plus, rezultatul consultării populare 
depindea în mare măsură de modul în care era pusă problema, care era întrebarea, cum 
erau judecate rezultatele - majoritate generală simplă sau pe regiune, sau pe district, sau 
pe comună - şi apoi cum se făcea interpretarea finală. În cazuri precum cel al Sileziei 
Superioare, plebiscitul n-a făcut decât să complice chestiunea aflată în dispută?%. 

Principiul însuşi al plebiscitului se putea dovedi nefericit: „În mod evident, Con- 
ferinta nu are nimic de-a face cu teritoriile deţinute de Aliați înainte de război [...], iar 
plebiscitele ţinute in ţări aflate în posesia noastră [...] ar putea fi neplăcute si cu 
siguranţă nu trebuie să fie încurajate”?%, nota lordul Hardinge, adjunctul ministrului de 
externe britanic şi unul dintre membrii marcanţi ai delegaţiei britanice la Conferinţa de pace. 
Cu toate acestea, recurgerea la plebiscite s-a constituit într-o alternativă pe care reuniunea 
de pace de la Paris a ales-o de câteva ori, iar rezultatele au pus sub semnul întrebării 
unele dintre presupunerile referitoare la naţionalitate făcute de liderii marilor puteri sau 
de experţii aflaţi la dispoziţia lor. În Allenstein, o regiune din cadrul aşa-numitului 
„coridor polonez”, 46% din populaţie vorbea poloneza, însă doar 2% dintre locuitori au 
votat pentru Polonia ; în Silezia Superioară, două treimi dintre locuitori vorbeau poloneza, 
dar o majoritate generală a votat pentru Germania ; în timp ce în Carinthia, unde slovenii 
reprezentau 68% din populaţie, doar 40% dintre ei au ales separarea de Austria%5. 

Celălalt instrument prin care Conferinţa spera să poată „închide cercul” autodeter- 
minării naţionale era principiul protecţiei minorităţilor. Derivând din practica stabilită în 
secolul al XIX-lea în vederea încercării, adesea nereuşită, precum în cazul românesc, de 
a oferi protecţia drepturilor civice ale unor grupuri religioase minoritare din unele dintre 
statele mici ale Europei Răsăritene, ideea protecţiei a fost extinsă la Paris, deşi preocu- 
parea iniţială a realizatorilor păcii viza doar comunităţile evreieşti răspândite în întreaga 
regiune. S-a sperat că un set mic de drepturi garantate ar putea reconcilia populaţiile 
lăsate de partea „greşită” a noilor frontiere nationale cu majoritátile din noile state. 

În timpul şedinţei plenare din 28 aprilie 1919 a Conferinţei de pace s-a acceptat 
constituirea Ligii Naţiunilor, pactul acestei organizaţii devenind parte integrantă a 
viitoarelor tratate de pace?%. În ciuda diferitelor planuri care au fost discutate în pri- 
măvara anului 19197, termenii constitutivi nu includeau vreo prevedere referitoare la 
protecţia minorităților’, deoarece s-ar fi presupus că trebuie respectată de către toti 
membrii viitoarei organizaţii. Cu alte cuvinte, ar fi fost greu, spre exemplu, ca marile 
imperii coloniale, precum cel britanic sau cel francez, să accepte o supervizare interna- 
tionalá pentru situaţia nenumăratelor populaţii supuse. 

Aceste decizii, şi în special atmosfera care a însoţit adoptarea lor, i-au dezamăgit 
profund pe numeroşii susţinători ai principiului naţional ca bază a construcţiei unei noi 
Europe şi chiar a unei noi lumi. Conducătorii puterilor învingătoare au trebuit să facă 
faţă unor critici severe venite din direcţii diferite. Astfel, ideea impunerii în anumite 
tratate, semnate cu statele noi şi cu acelea care se măriseră în mod considerabil, a unor 
obligaţii privitoare la minorităţi trebuie văzută ca un fel de compensație pentru speranţele 
nerealizate evocate de ideea autodeterminării naţionale. E greu de stabilit dacă preşedin- 
tele Wilson a luat în considerare şi contradictia naturală dintre dreptul la autodeterminare 
şi dreptul unui stat de a-şi conserva existenţa într-o regiune precum Europa Centrală şi 
Răsăriteană, unde era imposibil ca teritoriul unui stat să fie locuit doar de o singură 
naţionalitate. Mai probabil, s-a crezut că, acolo unde toţi locuitorii, indiferent de rasă, 
limbă sau religie, au garantate drepturi egale printr-o lege clar definită sau se bucură 
efectiv de ele, ca în Statele Unite ale Americii şi Imperiul britanic, dreptul la auto- 
determinare - sau „dreptul la secesiune”, cum era el numit în S.U.A. - putea fi 
indubitabil scos în afara legii. 

Pentru preşedintele american Woodrow Wilson, autodeterminarea naţională însemna 
dreptul popoarelor de a-şi alege statul în cadrul căruia să trăiască, precum şi tipul de 
guvernare???, Această doctrină a fost răspunsul pe care Wilson l-a crezut adecvat pentru 
chestiunea nationalismului??. El considera că statele astfel constituite urmau să alcă- 
tuiască o societate internaţională paşnică şi justă. Această concepţie se întemeia pe 
credinţa sa esenţială în faptul că omul era bun de la natură şi perfectibil şi că, oferindu-i-se 
ocazia şi instituţiile potrivite, voinţa colectivă umană devenea o forţă absolută a binelui. 
Meritul lui Wilson a fost acela că el a fost primul lider mondial care a respectat puterea 
sentimentului naţional şi a încercat să canalizeze forţa acestuia în direcţia democraţiei şi 
cooperării internaţionale, începând cu Europa Centrală şi Răsăriteană, însă incluzând 
după aceea întreaga lume. 

O problemă foarte dificilă s-a dovedit aceea a definirii naţionalităţii. Perspectiva 
anglo-americană şi cea a Europei Occidentale nu făceau o distincţie clară între un 
membru al unei naţiuni şi un cetăţean al unui stat. Concepţia occidentală în această 
privinţă se regăseşte sintetizată în cuvintele diplomatului britanic James Headlam- 
Morley : „Galezul este şi englez, datorită acceptării depline a limbii sale materne în Ţara 
Galilor"??, Cu alte cuvinte, nu se făcea nici o distincţie între naționalitatea politică 
(adică cetăţenia) şi cea personală. Această concepţie a fost determinată de istoria relativ 
stabilă din punct de vedere politic şi teritorial a Occidentului. În plus, de asemenea 

caracteristic lumii occidentale era principiul opțiunii (alegerii) personale în stabilirea 
nationalitátii, ceea ce în partea răsăriteană a Europei, ca şi în lumea germană de altfel, 
era de neconceput?%. 

Şi preşedintele american Woodrow Wilson a avut tendinţa de a confunda conceptul de 
autodeterminare naţională cu cel de suveranitate populară” şi a limitat aplicarea 
principiului său printr-o precizare : „Tuturor aspirațiilor nationale bine definite trebuie 
să li se acorde o satisfacţie completă, dar fără a se introduce elemente noi sau a se 
perpetua cele vechi, de discordie şi antagonism, care ar face posibil ca, în timp, să se 
pericliteze pacea Europei şi, în consecinţă, a lumii"?5, Era o rezervă pe care puţine 
grupuri naţionale au dorit să o observe şi, în plus, aşa cum se cunoaşte astăzi foarte bine, 
exista un număr infinit de „elemente de discordie şi antagonism” în Europa Centrală şi 
Răsăriteană la 1919. 

Wilson preconiza un sistem de protecţie a minorităţilor pornind de la experienţa sa 
pur americană : atât timp cât cineva se simţea american (şi îndeplinea condiţiile tehnice 
şi legale), nu conta dacă el vorbea germana, poloneza sau italiana, el era un american. 
Însă în Europa Răsăriteană, naționalitatea era determinată de rasă, de religie şi, în 
special, de limbă şi avea puţină, sau chiar deloc, semnificaţie politică. Treptat, pe 
măsură ce occidentalii au început să conştientizeze complexitatea situaţiei reale din 
partea estică a continentului european, testul real al naţionalităţii a devenit limba?*6. 
Se presupunea că un om care vorbea poloneza era polonez şi dorea să fie cetăţean al 
statului polonez. Tratatele minorităţilor vor reflecta această confuzie, utilizând termenul 
,national" (membru al unei naţiuni) ca sinonim pentru cetăţean, desi plebiscitele nu au 
sprijinit această corelatie?". Mai mult decât atât, opiniile lui Wilson, care practic au 
reprezentat temelia sistemului de protecţie a minorităţilor, indicau o viziune asimilaţionistă, 
în stil american, a naţiunii. Wilson pleca de premisa că, după ce le vor fi fost asigurate 
câteva dintre drepturile fundamentale, minoritarii vor dori să devină polonezi, români, 
cehi etc?%. Realităţile Europei interbelice nu au confirmat această presupunere. 

Propunerea formală de a se stabili un sistem juridic internaţional de protecţie a 
minorităţilor a fost prezentată de către preşedintele Woodrow Wilson la o şedinţă a 
Consiliului celor patru, in 1 mai 19192. E] s-a referit la exemplele de tratament rău- 
voitor faţă de comunităţile evreieşti din Polonia şi România. David Lloyd George a 

propus impunerea de obligaţii similare şi altor state noi sau considerabil mărite din 
Europa Centrală şi Răsăriteană. Aceste sugestii au fost imediat trimise către membrii 
comisiei care se ocupa de noile state şi de minorităţi. Acolo s-a decis ca protecţia mino- 
ritarilor să se realizeze prin intermediul unor tratate separate. Un raport asupra acestei 
probleme, acceptat de către Consiliul celor patru la 17 mai 1919%%, a afectat considerabil 
disputele ulterioare. 

O mare influenţă asupra desfăşurării evenimentelor în această chestiune a avut 
memoriul Comitetului delegatiilor evreieşti la Conferinţa de pace, adresat tuturor delega- 
ţiilor prezente la 10 mai 19191. Multe dintre cererile acestui memoriu aveau să se 
regăsească în textele care au stat la baza sistemului de protejare a minorităţilor*?, inclu- 
siv formularea „minorităţi de limbă, de rasă şi de religie"?9?, folosită în locul sintagmei 
„minorităţi naţionale” 3%, neagreată, din motive lesne de înţeles, de organizaţiile evreieşti. 
Activităţile bine organizate ale evreilor" au avut un impact considerabil asupra formei 
şi naturii drepturilor minoritare*%. Problema a fost preluată apoi de către germani, care 
au subliniat că organismul cel mai potrivit pentru reglementarea protecţiei minorităţilor 
era într-adevăr Liga Națiunilor”. 

Procesul de concepere a principiilor privitoare la protecţia minorităţilor a fost puternic 
afectat de reacţiile statelor direct implicate. Principala dezbatere a avut loc în cadrul 
celei de-a opta sesiuni plenare a Conferinţei de pace, din 31 mai 1919?95, Proiectul de 
tratat cu Austria conţinea prevederi referitoare la protecţia minorităţilor în statele 
succesoare : Cehoslovacia, Polonia, România şi Regatul Sârbilor, Croaților şi Slovenilor. 
Delegati din aceste state, in special primii-miniştri ai României (Ion I.C. Brătianu) si 
Poloniei (Ignacy J. Paderewski), au subliniat acceptarea de către ei a tuturor solu- 
tiilor propuse, dacă acestea se aplicau tuturor statelor. Brătianu a subliniat că fondatorii 
Ligii Naţiunilor „au violat principiul egalităţii dintre state chiar din momentul în care 

organizaţia lua fiinţă”. S-a atras atenţia asupra consecinţelor introducerii unor discriminări 
între cetăţeni în relaţiile interne : unii (minoritarii) puteau face apel la legislaţia interna- 
tionalá, iar alţii (majoritarii) nu erau îndrituiţi să procedeze astfel. Institutionalizarea 
inegalităţii, din punct de vedere intern şi international, le apărea statelor respective ca o 
ameninţare la adresa dezvoltării lor armonioase. 

Una dintre consecinţele acţiunii combinate a statelor aşa-zis minoritare a fost scri- 
soarea lui Georges Clemenceau către Paderewski din 24 iunie 1919%. Preşedintele 
Conferinţei de pace a justificat pe larg telurile tratatelor referitoare la minorităţi. Doar 
faptul că existau nişte principii de protecţie urma să faciliteze, potrivit lui Clemenceau, 
acceptarea noii situaţii de către minorităţi. Faptul că Liga Naţiunilor avea să supervizeze 
garantarea protecţiei minorităţilor urma să excludă o potenţială interferenţă în afacerile 
interne ale statelor interesate. De aceea, prevederile referitoare la garanţii fuseseră 
formulate cu „maximă scrupulozitate”, astfel încât să elimine orice caracter politic din 
orice dispută care ar putea apărea ca rezultat al aplicării acestor prevederi?!0. 

Momentul iniţierii sistemului de protecţie a minorităţilor conceput la forumul păcii 
de la Paris a fost marcat de două documente importante semnate la Versailles, în 28 iunie 
1919. Unul dintre ele conţinea condiţiile păcii impuse Germaniei învinse de către 
principalele Puteri Aliate şi Asociate. Prin intermediul celuilalt, puterile mai sus mentio- 
nate impuneau Poloniei acceptarea unui tratat special referitor la protecţia minorităţilor”. 
Semnificaţia acestui document se datorează în special rolului său de model pentru actele 
analoage care i-au urmat. Soluţiile aplicate acolo au pus bazele întregului sistem 
internaţional de protecţie a minorităţilor. Când au semnat tratatul de pace cu Austria, la 
Saint-Germain, în 10 septembrie şi 5 decembrie 1919, Cehoslovacia şi, respectiv, Regatul 
Sârbilor, Croaților şi Slovenilor au trebuit să accepte obligaţii asemănătoare, deşi nu 
identice. Rezistenţa României a fost până la urmă ineficientă, ea semnând tratatul la 
Paris, în 10 decembrie 191912. Obligaţiile Greciei au derivat din Tratatul de la Sèvres, 
parafat la 10 august 1920. 

Celălalt grup de state aşa-zise minoritare a constat din ţările înfrânte. Obligatiile lor 
au fost incluse în următoarele tratate : Austria, cel de la Saint-Germain, 10 septembrie 
1919, în articolele 62-69 ; Bulgaria, cel de la Neuilly, 27 noiembrie 1919, în articolele 
49-57?" ; Turcia, cel de la Lausanne, 24 iulie 1923, în articolele 37-45 ; Ungaria, cel de 
la Trianon, 4 iunie 1920, în articolele 54-60%5. Obligatiile referitoare la minorităţi ale 
unor ţări precum Finlanda (cu privire la insulele Aaland), Albania, Lituania, Letonia, 
Estonia şi Irak au fost stabilite la Liga Naţiunilor sub forma unor declaraţii, atunci când 
ţările respective au devenit membre ale respectivei organizaţii internaţionale. Chestiunea 

protecţiei minorităţilor a constituit şi subiectul unor tratate bilaterale, cel mai faimos 
exemplu fiind aşa-numita Convenţie de la Geneva, din 15 mai 1922, referitoare la Silezia 
Superioară!6. 

Tratatul semnat de Polonia în 28 iunie 1919 se referea la cetăţenii unui stat care erau 
diferiţi de majoritatea populaţiei în ceea ce privea limba, rasa sau religia. Articolul 12 
era de o importanţă crucială în evaluarea rolului Ligii Naţiunilor în sistemul de protecţie 
a minorităţilor. Prin acest articol, tratatul era recunoscut ca o obligaţie internaţională ce 
urma să fie plasată sub garantia Ligii Natiunilor?". Eventualele amendamente puteau fi 
introduse doar dacă ele erau acceptate de către majoritatea membrilor Consiliului Ligii. 
Orice membru al Consiliului avea dreptul de a sesiza organul de decizie al Ligii în 
legătură cu orice încălcare sau pericol de încălcare a prevederilor tratatului. Consiliul 
era liber să ia orice hotărâre şi să apeleze la orice mijloace care să-i facă misiunea 
eficientă. Acelaşi articol 12 prevedea şi implicarea Curţii Internaţionale de Justiţie în 
sistemul de protecţie a minorităţilor. Deciziile Curţii erau definitive, neexistând posi- 
bilitatea apelului. 

Aşa-numitele tratate ale minorităţilor îşi propuneau să protejeze interesele grupurilor 
periferice din punct de vedere rasial, etnic, lingvistic sau religios. Minoritățile trebuiau 
să trăiască în aceleaşi condiţii ca toti ceilalţi cetăţeni ai unui stat dat. Astfel, minoritățile 
nu puteau pretinde servicii speciale sau reguli mai liberale, iar protecţia a fost oferită 
doar pentru indivizi, nu şi pentru grupuri?? (a existat prea puţină simpatie la Conferinţa 
de pace pentru cererile de autonomie locală, considerată a fi creatoare de probleme). 
Minoritarii nu puteau, în general vorbind, să beneficieze de nici un privilegiu. Sintagma 
„în general vorbind” indică faptul că exista totuşi un subtil privilegiu al minoritarilor. 
Una dintre prevederi stabilea că statul garanta „tuturor locuitorilor săi” protecţia totală 
a vieţii şi a libertăţii şi recunoştea că ei puteau să-şi exercite în mod liber religiile, 
credinţele şi cultele ale căror practici nu contraveneau cu ordinea socială sau morala 
publică. Datorită caracterului său general, această prevedere n-ar fi trebuit să-şi afle 
locul în tratatele minorităţilor (ci, mai degrabă, în Pactul Societăţii Naţiunilor, unde însă 
îi fusese refuzat accesul), deoarece, deşi avea în vedere toţi locuitorii, nu puteau face 
apel la ea decât minoritarii, singurii ,protejati" de tratatele respective. Teoretic, acea 
prevedere reprezenta un privilegiu al minorităţilor în domeniul drepturilor fundamentale, 
întrucât, din punct de vedere formal, atacurile împotriva vieţii, libertăţii şi libertăţii de 
conştiinţă deveneau de interes internaţional doar dacă îi afectau pe minoritari. 

Tratatele referitoare la minorităţi conţineau prevederi care statuau aşa-numita „egali- 
tate negativă” (în faţa legii, în drepturi civile şi politice, în privinţa admiterii în posturi, 
funcţii şi onoruri publice, cu privire la fondarea de instituţii sociale, religioase, educa- 
tionale şi caritabile private în care să se folosească limba proprie, la utilizarea limbii 
materne în discuţii private, comerţ, religie, presă şi întruniri publice), cât şi prevederi 

corespunzătoare aşa-zisei „egalităţi pozitive”? : folosirea limbii materne de către 
minorităţi, oral sau în scris, în faţa justiţiei ; instructia în şcolile primare, în zonele 
locuite într-o mare măsură de către minoritari, trebuia asigurată de către stat în limba 
minorităţii respective (acest fapt nu excludea obligativitatea insugirii limbii oficiale) ; 
obligaţia statului ca în oraşele şi districtele unde exista o proporţie considerabilă de 
minoritari să le asigure acestora o cotă echitabilă din fondurile publice destinate sco- 
purilor educaţionale, religioase sau caritabile. 

Poate părea paradoxal, dar în perioada interbelică minoritățile din statele aflate sub 
incidenţa tratatelor pomenite mai sus s-au arătat prea puţin interesate de prevederile 
referitoare la „egalitatea pozitivă” : nici şcolile publice primare susţinute de stat şi nici 
folosirea limbii materne în relaţiile cu justiţia n-au constituit subiecte de interes. În 
schimb, lipsa unei prevederi care să permită utilizarea limbii materne în contactele cu 
administraţia publică s-a făcut resimţită, tot aşa cum cele mai mari controverse, în afara 
celor legate de reformele agrare, s-au datorat şcolilor private ale minorităţilor. Nici 
maghiarii din România, nici germanii din Cehoslovacia şi Polonia nu erau satisfácuti de 
predarea în propriile lor şcoli, chiar în limba lor, a istoriei, geografiei, literaturii etc. în 
conformitate cu programele, planurile şi manualele pregătite de ministerele educaţiei din 
România, Cehoslovacia şi Polonia. Pe de altă parte, ţinând cont de circumstanţele cu care 
guvernele respectivelor ţări s-au confruntat, refuzul lor ferm de a oferi minorităţilor 
controlul asupra unor chestiuni de o asemenea importanţă precum educaţia şi şcolile este 
de înţeles, în special datorită faptului că guvernele acelor ţări erau convinse că, dacă 
abandonau controlul asupra şcolilor private ale minorităţilor, acest control nu urma să 
treacă la respectivele minorităţi, ci la statele vecine cu interese în domeniu. Soluţia Ligii 
în această problemă atât de spinoasă a fost una caracteristică : „temporizarea” şi căutarea 
compromisului pentru calmarea spiritelor??. Altfel spus, Liga Naţiunilor şi-a manifestat 
şi în acest caz rolul ei predilect, de ţintă a vărsării nădufului părţilor aflate în conflict. 

Sistemul internaţional de protecţie a minorităţilor a fost, în principal, format în 
primii ani ai perioadei interbelice. Mai târziu, doar Irakul se va alătura Ligii Naţiunilor, 
în 1932, şi va accepta obligaţii relevante în acest sens?! . În acel caz, s-a făcut referire la 
rezoluţia adoptată în timpul primei sesiuni a Ligii Naţiunilor, la 15 decembrie 1920, care 
conditiona admiterea în respectiva organizaţie internaţională de acceptarea obligaţiilor 


319. Diferenţa dintre „egalitatea negativă” şi cea „pozitivă” derivă din faptul că, pentru ca mem- 
brii unei minorităţi să trăiască în termeni egali cu majoritatea, ar fi necesar ca ei să aibă acele 
instituţii culturale, juridice, sociale şi economice care să le permită să-şi conserve conştiinţa 
naţională, să-şi cultive şi să-şi dezvolte limba şi cultura proprii în aceleaşi condiţii ca 
majoritatea. În acest sens, protecţia împotriva tratamentului discriminatoriu nefavorabil nu 
este suficientă ; egalitatea reală - nu doar formală, ci substanţială - presupune măsuri 
speciale şi pozitive pentru minorităţi. În cazul „egalităţii negative” statul nu trebuie să facă 
altceva decât să o afirme şi să o respecte, însă „egalitatea pozitivă” presupune un efort special 
(administrativ şi financiar) din partea statului. Este de aceea inevitabil ca, într-o anumită 
măsură, protecţia minorităţilor să apară unui observator neavizat drept un regim excepţional 
în favoarea minorităţilor, iar acest lucru a creat şi va crea o dificultate foarte serioasă, în 
special în cazul minorităţilor a căror loialitate faţă de statul din care fac parte poate fi pusă 
sub semnul întrebării. 

referitoare la minorităţi. Chestiunea a fost subiect de controversă chiar în momentul în 
care a apărut. Opinia iniţială a fost aceea că statelor ce aveau de gând să se alăture Ligii 
nu trebuie să li se impună condiţii suplimentare, în afara celor menţionate în Pact. Altă 
opinie, în schimb, punea accentul pe necesitatea de a creşte cât mai mult numărul statelor 
cărora să le fie impuse obligaţii faţă de minorităţi. În consecinţă, în timpul primei sesiuni 
a Ligii Naţiunilor, Albania şi Finlanda au trebuit să accepte semnarea unor tratate privind 
protejarea minorităţilor. Alte ţări, precum Lituania, Letonia şi Estonia, au solicitat să fie 
admise în Ligă fără nici un fel de condiţie adițională. Rezistenţa lor a fost partial incu- 
nunată de succes. Spre exemplu, după lungi negocieri, Letonia a semnat o declaraţie, la 
7 iulie 1923, prin care confirma acceptarea voluntară a obligaţiilor referitoare la mino- 
ritáti şi se declara de acord să negocieze cu Consiliul Ligii dacă situaţia minorităţilor din 
Letonia corespundea regulilor din tratate*?. 

Principala caracteristică a primilor ani de funcţionare a sistemului a fost tendinţa 
lărgirii interpretării obligaţiilor privitoare la minorităţi. Această evoluţie a fost susţinută 
de numeroşi înalţi oficiali din Secretariatul general, Paul Mantoux, fostul interpret al 
Consiliului Suprem al Conferinţei de pace de la Paris, fiind unul dintre ei. Pe de altă 
parte, Sir Eric Drummond, primul secretar general al Ligii??, a încercat întotdeauna să 
înlăture din preocupările organizaţiei acele chestiuni care se aflau dincolo de scopul 
fundamental al Pactului. Problemele protecţiei minorităţilor îl preocupau numai atât 
timp cât ele constituiau o parte din funcţia esenţială a Ligii : garantarea păcii în relaţiile 
internationale", 

Stabilirea poziţiei şi rolului Ligii Naţiunilor în protejarea minorităţilor s-a dovedit a 
fi o sarcină foarte complicată. Treptat, Liga a ajuns să fie văzută ca „prestatoare de 
servicii” şi faţă de membrii săi, şi faţă de minoritățile ce trebuiau protejate. Chestiunea 
crucială a fost exprimată de către un membru al secţiunii care se ocupa de minorităţi, 
devenit mai târziu preşedintele acesteia, Pablo de Azcarate. În noiembrie 1923, acesta a 
spus: „Liga nu a luat niciodată poziţie de campioană a minorităţilor împotriva propriilor 
lor guverne: dimpotrivă, s-a considerat mult mai satisfăcător pentru Ligă să lucreze 
împreună cu guvernele pentru a le ajuta să-şi îndeplinească obligaţiile "325. 

Această opinie corespundea rezolutiilor adoptate de a treia sesiune a Ligii, la 21 sep- 
tembrie 1922. S-a recunoscut faptul că, în cazuri normale, o înţelegere semioficială şi 
amicală între Ligă şi guvernele acelor state care semnaseră tratate privitoare la minorităţi 
era cea mai eficientá cale pentru dezvoltarea unor bune relaţii între guverne şi minoritățile 
lor?$, Mai mult decât atât, s-a ridicat cu şi mai multă putere întrebarea dacă minoritățile 
îşi îndeplinesc obligaţiile faţă de statele din care fac parte: „În timp ce Adunarea recu- 
noaşte dreptul fundamental al minorităţilor de a fi protejate de opresiune de către Ligă, 
ea subliniază şi datoria persoanelor aparţinând minorităţilor rasiale, religioase sau 
lingvistice de a coopera, în calitate de cetăţeni loiali, cu naţiunile de care ele aparţin”. 

Liga Naţiunilor a avut la dispoziţie doar forţa morală şi politică. Aceasta însemna că 
dreptul de a adopta rezoluţii (care, în ultimă instanţă, erau ineficiente fără un anumit 
spirit de colaborare din partea statului pentru care au fost adoptate) a avut o mai mică 
importanţă practică decât existenţa unei proceduri care făcea posibile nu numai nego- 
cierile*28, ci şi folosirea diferitelor tipuri de coercitie politică şi morală faţă de statul 
„acuzat” de către Consiliu şi membrii săi”. Desi prin astfel de metode era dificil să se 
ajungă la soluţii întru totul satisfăcătoare, se obțineau aproape întotdeauna compromisuri, 
ceea ce, în acele circumstanţe, era mai util pentru minorităţi şi cauza păcii. Multe 
controverse au însoţit formarea procedurii utilizate de către Liga Naţiunilor pentru a 
aplica tratatele privitoare la minorităţi. Textele propriu-zise ale tratatelor nu clarificaseră 
îndeajuns chestiunea procedurii. De aceea, crearea procedurii, care a căpătat forma 
finală în perioada 1920-1925, a fost însoţită nu numai de numeroase dispute, ci şi de 
analize detaliate, care au lărgit sfera de cunoaştere în privinţa problemei minorităţilor 
în general*%. 

Toate obligaţiile referitoare la minorităţi se aflau sub garanţia Consiliului Ligii 
Naţiunilor. Dreptul de a atrage atenţia Consiliului în legătură cu orice încălcare a 
clauzelor din tratate a fost iniţial rezervat doar membrilor Consiliului. Însă în scurt timp 
acest drept a fost acordat de facto minorităţilor însele şi statelor care nu aveau repre- 
zentanti în Consiliu. Această soluţie a fost aprobată la 22 octombrie 1920, fiind apoi 
completată, la 25 “octombrie 1920, printr-o altă rezoluţie a Consiliului, care a anulat 
responsabilitatea individuală a statelor membre ale Consiliului de a atrage atenţia asupra 
violărilor sistemului de protecţie a minorităţilor*?!. 

O altă decizie importantă a fost aceea de a se institui un organism intern special al 
Consiliului, cunoscut în literatura de specialitate drept Comitetul celor Trei???. Într-ade- 
văr, el era format din trei membri ai Consiliului: preşedintele său, care se schimba 
regulat, şi alti doi membri, aleşi aleatoriu. Primind un ajutor substanţial din partea 
membrilor Secretariatului, ei examinau toate petitiile sau informaţiile trimise la Geneva 
în legătură cu toate cazurile de încălcare sau pericol de încălcare a oricăreia dintre 
prevederile tratatelor referitoare la minorităţi. Şedinţele Comitetului celor Trei erau 
secrete. Comitetul putea trimite rezultatele activităţii sale Consiliului, în vederea con- 
tinuării procedurii, sau puteau închide chestiunea printr-un document semnat de toţi 
membrii săi. Reclamantii nu erau informaţi nici despre desfăşurarea lucrărilor Comi- 
tetului, nici despre soluţiile adoptate?? . Varianta confidentialit&tii depline a fost preferată 
deoarece obiectivul procedurii de protecţie a minorităţilor era acela de a permite 
Consiliului Ligii să obţină o informare cât mai completă despre faptele susţinute în 

petiție, dar în acelaşi timp să evite cu orice pret intrarea într-o situaţie în care statul şi 
minoritatea ar fi devenit părţi într-un „proces” internaţional. O asemenea eventualitate ar 
fi dus la prăbuşirea sistemului. Activităţile Comitetului celor Trei au scutit în mod 
efectiv membrii Consiliului de datoria de a se ocupa de problemele referitoare la 
legislaţia cu privire la minorităţi. 

Treptat, Consiliul Ligii a reuşit, între 1921 şi 1923, să pună la punct procedurile 
necesare pentru circulaţia petitiilor. Până in 1921, toate plângerile primite de Secretariat 
fuseseră trimise pentru informare tuturor statelor membre ale Ligii. Rezoluţia Consiliului 
din 27 iunie 1921?*^ stabilea că petiţiile trebuiau mai întâi trimise statului „reclamat”, 
înainte de a fi făcute publice. Statul respectiv trebuia să-l informeze pe secretarul general, 
într-un interval de trei săptămâni, dacă dorea să facă comentarii sau să ofere explicaţii. 
Dacă se exprima această dorinţă, i se acordau, suplimentar, două luni în care să examineze 
cazul şi să transmită comentariile??. 

Condiţiile menţionate mai sus au fost acceptate iniţial doar de către Cehoslovacia şi 
Polonia, iar mai târziu de către Austria şi România. Celelalte state interesate n-au fost de 
acord cu procedura de informare automată a tuturor membrilor Ligii în privinţa conți- 
nutului petiţiilor. Opoziția cea mai viguroasă a venit din partea Regatului Sârbilor, 
Croaților şi Slovenilor. După negocieri îndelungate, aşa-numitele ţări minoritare au fost 
satisfăcute. Rezoluţia Consiliului din 5 septembrie 1923 a stabilit că petitiile si comenta- 
riile din partea guvernelor interesate trebuiau comunicate doar membrilor Consiliului. 
Această regulă nu putea fi încălcată decât cu acordul guvernului respectiv sau printr-o 
rezoluţie specială a Consiliului*6. 

Rezoluţia menţionată mai sus a jucat un rol important în evoluţia procedurii cu privire 
la minorităţi în cadrul Ligii, deoarece ea a schiţat condiţiile generale ce trebuiau 
îndeplinite pentru ca petitiile să fie luate in considerare de către organele Ligii. Rezoluţia 
stabilea cá petiţiile trebuiau : să aibă în vedere protejarea minorităţilor din perspectiva 
tratatelor existente ; să nu provină dintr-o sursă anonimă sau neidentificată ; să nu fie 
redactate într-un limbaj violent sau ireverenţios ; să nu aibă forma unei cereri în vederea 
încetării relaţiilor politice dintre minoritatea respectivă şi statul din care aceasta făcea 
parte; să conţină informaţii sau să se refere la fapte care nu fuseseră, în trecutul 
apropiat, subiecte ale altor petiţii*”. 

Rolul proeminent al Consiliului ca principal organism care s-a ocupat de protecţia 
minorităţilor nu trebuie să umbrească activităţile celorlalte organisme interesate în 
chestiunea respectivă, în special cele ale Secretariatului. Aşa-numitele tratate ale minori- 
tăţilor nu făceau nici o referire la rolul Secretariatului. Cu toate acestea, procedura 
privitoare la minorităţi a fost concepută de către membrii acestuia, deci de către 
funcţionarii obişnuiţi ai Ligii, oameni care s-au dovedit capabili nu numai să preia o 
parte din responsabilităţile Consiliului şi ale Adunării, ci şi să sugereze soluţii optime 
pentru chestiunile care se iveau. Un norvegian, Erik Colban, a jucat un rol crucial în 

selectarea personalului secţiunii pentru minorităţi (denumirea oficială era Secţiunea 
Comisiilor Administrative şi a Minorităţilor), înainte ca el însuşi să-i devină primul 
preşedinte. Primii săi colaboratori au fost Helmer Rosting, din Danemarca, şi Geir 
Lippestad, din Norvegia. Pe măsură ce Secţiunea a crescut, Secretarul General a pretins 
ca mai multe naţiuni să fie reprezentate. Astfel, Pablo de Azcarate y Flores din Spania 
şi-a început activitatea aici în 1922, R.N. Kershaw din Australia în 1924, M.A. Cespedes 
din Columbia şi W. O'Sullivan Molony din Irlanda în 1925, iar E.R. de Haller din 
Elveţia şi A.H. Hekimi din Iran în 192658. 

Sarcina funcţionarilor Secţiunii a fost aceea de a decide dacă plângerile, protestele, 
petiţiile, manifestele si alte documente trimise la Geneva erau relevante din perspectiva 
sistemului de protecţie a minorităţilor. Fiecare act a fost analizat din punctul de vedere 
al formei şi din cel al conţinutului. O declaraţie exhaustivă, adesea lungă de câteva 
pagini, era semnată de către preşedintele Secţiunii. În finalul declaraţiei se specifica dacă 
petiția era acceptată sau respinsă şi se sugera procedura ulterioară. Aproximativ 50% din 
documentele primite nu au îndeplinit cel puţin una dintre condiţiile stabilite în rezoluţia 
din 5 septembrie 1923, fiind respinse. Inevitabil, au apărut multe controverse şi nemultu- 
miri în legătură cu acceptarea petiţiilor. Din această perspectivă, situaţia era una 
paradoxală. Pe de o parte, Secretariatul a fost atacat pentru respingerea majorităţii 
plângerilor, iar pe de altă parte, el a fost acuzat de acceptarea unor petiţii a căror formă 
sau conţinut contrazicea rezoluţia din 5 septembrie 1923. 

Curând după ce Germania a intrat în Liga Naţiunilor, ea a devenit un fervent avocat 
al drepturilor minorităţilor, în special al celor germane. Sub îndrumarea lui Gustav 
Stresemann, politicienii Republicii de la Weimar au cerut ca principiile fundamentale ale 
sistemului de protecţie a minorităţilor să fie schimbate. Ei doreau instituirea unui 
organism permanent, cu funcţii de investigaţie şi control. În plus, s-au sugerat unele 
modificări în privinţa competenţelor Consiliului, astfel încât acesta să se poată ocupa nu 
doar de rezolvarea petitiilor, ci şi de situaţia generală a anumitor minorităţi. În sfârşit, 
s-a solicitat ca reprezentanţii statelor interesate să primească permisiunea de a parti- 
cipa la şedinţele Comitetului celor Trei. Alături de germani, şi maghiarii erau extrem 
de interesaţi în modificarea sistemului de protecţie pentru minorităţi”, astfel încât el 
să poată fi utilizat cu mai mult succes pentru escaladarea tensiunii internaţionale pe 
această temă?! 

Rezultatele acestei ofensive germano-maghiare au fost limitate. Un comitet extra- 
ordinar, alcătuit din japonezul Adatci, britanicul Austen Chamberlain şi spaniolul 
Quinones de Leon, a realizat un raport, care a fost acceptat de către Consiliul Ligii la 


338. E.F. Ranshofer-Wertheimer, The International Secretariat, A Great Experiment in Inter- 
national Administration, Carnegie Endowment for International Peace, Washington, 1945, 
pp. 95-104, 141, 186, 356 si passim. 

339. League of Nations, „Official Journal", supliment special, nr. 79, 1929. 

340. A.M.A.E., Fond 71/1920-1944, Transilvania, Propaganda revizionistá ungará, vol. 1, f. 75. 
Şi maghiarii doreau înfiinţarea unui organism permanent, cu putere de decizie, al Ligii 
Naţiunilor, capabil să „judece” aşa-zisele „state minoritare” (idem, Fond 71/1920-1944, 
Ungaria, Presă, 1920-1923, vol. 25, f. 37). 

341. Vezi S. Şerbescu, op.cit., pp. 116-127; A.M.A.E., Fond 71/1920-1944, Ungaria, Presă, 
1920-1923, vol. 25, f. 47. 


PROBLEMA MINORITĂȚILOR ÎN PREOCUPĂRILE GUVERNELOR ROMÂNEŞTI... 153 


reuniunea sa de la Madrid, din 12 iunie 1929, ca aşa-numita Rezoluţie de la Madrid??. 
Rezoluţiile anterioare erau reunite într-una singură, formând un document coerent şi 
concis, care a sistematizat procedura privitoare la protecţia minorităţilor. Se înfiinţa un 
Comitet al celor Cinci, care urma să examineze petitiile nu numai în timpul întâlnirilor 
Consiliului, ci si în perioada dintre ele. În plus, s-a propus ca, atunci când petiția nu era 
admisă, petitionarul să fie anunţat de decizia luată, iar rezultatele anchetei Comitetului 
să fie făcute publice, evident, după obţinerea consimtámántului guvernului implicat. 

Teoretic, Comitetul avea la dispoziţie doar trei opţiuni: să încheie examinarea, dacă 
explicaţiile guvernului „reclamat” erau satisfăcătoare, să plaseze chestiunea pe agenda 
Consiliului Ligii, dacă explicaţiile nu erau considerate mulţumitoare, sau să intre în 
negocieri cu guvernul respectiv, pentru a obţine informaţii suplimentare, ori, mai exact, 
pentru a obţine unele concesii şi unele modificări ale situaţiei ce părea în contradicţie cu 
tratatele privitoare la minorităţi. În practică, prima variantă a fost foarte rar adoptată, 
cea de-a doua niciodată, iar a treia a constituit regula generală, spre insatisfactia 
Germaniei şi a Ungariei, care s-au arătat foarte nemultumite de această metodă a nego- 
cierilor între Comitet şi guvernele „acuzate”. Cauza acestei atitudini este evidentă: nu se 
mai puteau produce agitatii politice prin discutarea cazurilor în Consiliul Ligii, singurul 
aspect în privinţa căruia cele două ţări erau interesate. 

În acelaşi timp, au început să fie auzite din ce în ce mai multe voci care solicitau, 
aidoma lui Ion I.C. Brătianu în 1919, generalizarea sistemului de protecţie a minorităţilor. 
Argumentul era irefutabil : o organizaţie precum Liga Naţiunilor nu putea accepta ca 
statele membre să fie împărţite în două categorii, unele libere şi altele aflate sub 
controlul Ligii. O astfel de diviziune nu putea dura, iar dacă nu erau luate măsuri, puteau 
apărea probleme care să afecteze însăşi existenţa forumului genevez??. 

Sugestia de a introduce un drept universal la protecţie al minorităţilor, făcută de 
aşa-numitele ţări minoritare, a fost definită iniţial ca având un caracter defensiv, de 
punere la adăpost în faţa schimbărilor de procedură dezavantajoase. Stabilizarea sau, 
potrivit altora, stagnarea procedurii în privinţa minorităţilor, cauzată de Rezoluţia de la 
Madrid din 1929, a declanşat o nouă etapă de încercări pentru obţinerea generalizării 
sistemului. În timpul negocierilor privind acordarea de drepturi egale Germaniei în 
chestiunea înarmării, mulţi politicieni şi diplomaţi au considerat potrivit şi pe deplin 
justificat să formuleze o cerinţă asemănătoare în privinţa protecţiei minorităţilor. De 
aceea, la începutul anilor '30 s-a întărit cererea pentru generalizarea sau anularea 
sistemului de ocrotire a minorităţilor. În cursul polemicii, adversarii şi susţinătorii 
sistemului au exprimat sute de argumente pro şi contra. Unul dintre cele la care s-a făcut 
cel mai des apel a fost acela conform căruia, deşi justiţia ar presupune obligaţii identice 
pentru fiecare, în practică anumite ţări, bucurându-se de un nivel înalt de civilizaţie, au 
depăşit deja perioada de intolerantá şi nu mai necesită limitări de nici un fel. 


342. Întregul raport poate fi găsit în P. de Azcarate, op.cit., pp. 163-209, iar textul rezoluţiei, în 

O negare spectaculoasă a acestei teorii a venit din partea Germaniei national-socialiste, 
o ţară ce susţinuse „drepturile sacre ale minorităţilor”. S-a dovedit in 1933 că Germania 
încălcase consistent Convenţia de la Geneva din 15 mai 1922, privitoare la Silezia 
Superioară, pentru a nu mai aminti de drepturile evreilor. Discuţiile în jurul chestiunii 
minorităţilor din organismele Ligii, desfăşurate de-a lungul anului 1933, au coincis cu 
starea de „insatisfacţie cronică” resimţită de diplomaţia germană faţă de forumul genevez. 
Decizia guvernului german din 14 octombrie 1933, de a denunța atât Conferinţa 
dezarmării, cât şi Liga însăşi, a avut consecinţe serioase asupra întregului sistem de la 
Versailles, ca şi asupra sistemului de protecţie a minorităţilor. Interesant de menţionat 
este faptul că, deşi problema minorităţilor fusese intens exploatată de către germani în 
perioada anterioară, ea nu s-a aflat printre motivele oficiale ale părăsirii Ligii de către 
Germania%5. 

Denunţarea de către Germania a Ligii Naţiunilor a fost, într-o oarecare măsură, o 
surpriză, însă pactul de neagresiune polono-german din 26 ianuarie 1934 a constituit 
într-adevăr o mare surpriză. Această înţelegere a stopat pentru o bună perioadă de timp 
disputa dintre cele două ţări, desfăşurată pe multiple planuri, însă adeseori axată tocmai 
pe chestiunea minorităţilor. Atenuarea tensiunii, atât de dorită de Polonia, părea a scoate 
în evidenţă faptul că negocierile bilaterale sunt mai fructuoase decât orice soluţie multi- 
laterală. Guvernul polonez a decis să pornească o ofensivă imediată împotriva sistemului 
de protecţie a minorităţilor, cerând generalizarea acestuia. Nefiindu-i acceptată pro- 
punerea, la 13 septembrie 1934, Josef Beck, ministrul de externe, a anunţat Adunarea 
Generală a Ligii Naţiunilor că guvernul polonez refuză să coopereze cu orice organism 
internaţional în privinţa controlării situaţiei minorităţilor din Polonia până când un sistem 
cu adevărat universal de protejare a drepturilor minorităţilor nu va fi introdus. În acelaşi 
timp, el a asigurat Adunarea că interesele minorităţilor nu vor fi afectate în mod defavo- 
rabil, deoarece ele fuseseră şi urmau să fie în continuare protejate de legislaţia polo- 
neză*5. Această declaraţie era, în fond, o denuntare a obligaţiilor asumate de Polonia la 
Versailles. Deşi criticile au venit din toate părţile, polonezii nu şi-au revizuit poziţia, ei 
dând o lovitură serioasă sistemului de protecţie a minorităţilor. În 1935, statele membre 
ale Micii Íntelegeri au acţionat la fel ca Polonia în anul precedent, ieşind din sistemul de 
protecţie a minorităţilor”. 

Experiențele perioadei interbelice au demonstrat că stindardul protejării drepturilor 
pentru minorităţi a fost preluat în principal de-către inamicii sistemului de la Versailles. 
Unele minorităţi, în special cele germană şi maghiară, care erau cele mai puternice şi 
mai bine organizate din Europa, au devenit subiecte ale unor acţiuni iredentiste ce nu 
puteau fi tolerate de către guvernele interesate, ca de altfel nici de către Liga Naţiunilor. 
Aceasta din urmă, deşi „a Naţiunilor”, era o organizaţie de state independente. De 
aceea, organele Ligii - in special Consiliul şi Secretariatul - au luat in considerare 

problematica minorităţilor mai ales din perspectiva membrilor săi, şi nu a minorităţilor 
însele. Faptul cá nu s-a înţeles această chestiune fundamentală a provocat multe neplăceri. 
Astfel, multe dintre criticile la adresa Ligii au vizat faptul că organele acesteia nu s-au 
angajat în mod activ în acţiuni eficiente împotriva statelor considerate „vinovate” de 
nerespectarea anumitor obligaţii privitoare la minorităţi. 

Interesant de menţionat este contribuţia minimă a Curţii Internaţionale de Justiţie la 
elaborarea procedurii, funcţionarea sistemului şi rezolvarea divergenţelor privitoare la 
protecţia minorităților”. Observatia subliniază caracterul preponderent politic, şi nu cel 
umanitar sau de drept international - aşa cum s-a crezut în general -, al sistemului 
minorităţilor. Aspectul legal al sistemului a fost, în fapt, limitat la chestiuni de procedură, 
în timp ce conţinutul său a fost determinat de elemente politice. Astfel, soluţiile la 
problemele care se acumulau nu erau căutate pe tărâm legal. În schimb, s-au aplicat 
metodele folosite in politica internaţională. Esenţa sistemului a fost întotdeauna - şi nici 
nu ar fi putut să fie altfel - căutarea soluţiilor de compromis necesare evitării frictiunilor 
şi conflictelor interstatale??. Totuşi, fiecare compromis în chestiuni legate de minorităţi 
nu a beneficiat decât de sprijin moderat din partea celor mulţumiţi, iar cei nemulţumiţi 
l-au atacat în mod violent. Sistemul protecţiei minorităţilor fusese conceput pornindu-se 
de la credinţa în forţa circumstanțelor. S-a sperat că, dacă statele vor vedea că frontierele 
sunt stabilite definitiv şi că nici o schimbare nu putea fi făcută prin apelul la război sau 
revoluţie, fără acordul Ligii Naţiunilor, se va recunoaşte că era în avantajul lor să-i 
trateze pe minoritari cu cea mai mare consideraţie. De asemenea, s-a sperat că şi 
reciproca va fi valabilă: minoritarii vor realiza că e mai bine să aibă relaţii bune cu 
majoritatea. Altfel spus, majoritátile şi minoritățile urmau, potrivit artizanilor sistemului 
de la Versailles, să trăiască împreună în cadrul frontierelor noi şi permanente ale Europei 
Centrale şi Răsăritene. Din nefericire însă, graniţele n-au fost acceptate ca definitive, iar 
minoritățile au promovat ele însele ori s-au lăsat folosite în scopuri iredentiste, astfel cá 
majoritátile şi-au privit propriile minorităţi cu adâncă suspiciune, ca piedici în calea 
consolidării statale. : 

Cresterea numárului de interpretári subiective cu privire la cazuri particulare, ca si la 
sistem in totalitatea lui s-a manifestat in paralel cu evoluţia Europei si a lumii către soluţii 
de tip maniheist. Acest proces a condus la deteriorarea rolului esenţial al Ligii Naţiunilor : 
cef de mediatoare a compromisului şi de coordonatoare a înţelegerii. Pe măsură ce 
relaţiile internaţionale se aliniau pe axa către confruntare, erau afectate şi alte sfere, nu 
în ultimul rând aflându-se şi aceea a protecţiei minorităţilor. Din nefericire, nici unul 
dintre participanţii în cadrul sistemului de protecţie a minorităţilor - cu excepţia Sectiunii 
pentru minorităţi a Ligii Naţiunilor - nu a răspuns în modul in care artizanii sistemului 
speraseră. Noile state erau nemultumite de inferioritatea lor afişată, minoritățile au 
rămas ferm neintegrate, statele vecine au continuat să exploateze minoritățile pentru 
propriile lor țeluri, iar marile puteri n-au manifestat nici un interes în a se implica. 
Sistemul de la Versailles s-a presupus a fi o soluţie permanentă, dar nici o mare putere, 

Marea Britanie în primul rând, nu a fost pregătită să facă un efort serios pentru ca noile 
frontiere să fie respectate. În climatul tensionat al anilor '30, protecţia minorităţilor, ca 
şi Liga însăşi, a devenit o victimă a vremurilor”. 

În perioada de interes pentru cercetarea noastră, 1920-1923, sistemul de protecţie a 
minorităţilor, aflat sub girul Ligii Naţiunilor, nu intrase încă pe deplin în acţiune din 
perspectiva axei România-Ungaria*!. Altfel spus, în afara chestiunii optantilor absenteişti 
maghiari din România, ajunsă subiect principal de discuţie în Consiliul Ligii în primăvara 
lui 192352, nici o altă petiție sosită din surse maghiare sau promaghiare şi care să aibă 
legătură cu minoritatea ungară din România nu a ajuns pe agenda Consiliului Ligii 
Natiunilor??. Asta nu înseamnă însă că maghiarii, fie cei din România, fie, mai ales, cei 
din Ungaria, n-au făcut eforturi susţinute ca doleantele lor să ajungă la Geneva?*. Încă 
înainte ca Ungaria să devină membră a Ligii Naţiunilor, în 1922, sediul acestei organizaţii 
internaţionale a fost unul dintre centrele majore ale propagandei revizioniste maghiare, 
întemeiată şi pe specularea diverselor chestiuni minoritare??. 

Din păcate, nu întotdeauna reprezentanţii români la Geneva au răspuns cu promp- 
titudinea necesară şi au găsit cele mai fericite formulări pentru a contracara propaganda 
excelent organizată a maghiarilor. Uneori, din exces de zel, se făceau greşeli, pe care 
delegaţii Ungariei le speculau fără ezitări. Potrivit diplomatului român Vasile Stoica, 
„astfel de greşeli... ar putea fi uşor înlăturate dacă secretariatul nostru de pe lângă Liga 
Naţiunilor ar verifica încă o dată informaţiile ce i se transmit şi n-ar considera drept 
adevăruri irefutabile unele exagerări pe care le face presa noastră în lupta ce purtăm cu 
ungurii, sau le fac broşurile noastre de propagandá"?$. Dorind să elucideze avalanşa de 
acuzaţii maghiare, şeful Sectiunii pentru minorităţi a Ligii, norvegianul Erik Colban, a 
vizitat de mai multe ori România, împreună cu alţi funcţionari ai forumului genevez, în 
1922, 1923 şi 192557. Rapoartele subsecvente acestor călătorii au scos în evidenţă, spre 

satisfacția autorităţilor româneşti, faptul că „afirmaţiile adversarilor noştri în privinţa 
intolerantei şi a persecuției minorităţilor sunt inexacte şi cu foarte multe exagerări "355. Si 
alti membri din aparatul birocratic al Ligii s-au convins la fata locului de faptul cá multe 
dintre plângerile maghiare referitoare la România nu erau în conformitate cu realitatea. 
Iar în noiembrie 1923 a sosit la Bucureşti însuşi Sir Eric Drummond, primul secretar 
general al Ligii Naţiunilor, însoţit de Paul Mantoux, şeful Sectiunii politice3%0. 

Toate aceste vizite*l, ca şi activitatea de la Geneva a diplomaților români au contribuit 
la conturarea unui punct de vedere pragmatic al Ligii în privinţa chestiunii minorităţii 
maghiare din România: forumul genevez nu trebuia să se transforme într-un avocat al 
cauzei maghiare, ci trebuia să acţioneze spre susţinerea eforturilor reale ale României de 
a-şi îndeplini obligaţiile internationale pe care şi le asumase. Chiar liderul Sectiunii 
pentru minorităţi îi comunica lui Nicolae Titulescu că îşi propusese să revină în România 
„cu scopul de a face conferinţe asupra Societăţii Naţiunilor, care nu trebuie să apară 
minorităţilor ca adversar al statului suveran"?8^, 

Capitolul al III-lea 


Relaţii româno-maghiare în perioada 
1921-1923 : revizionism şi antirevizionism 


III.1. Cauze şi manifestări ale revizionismului/iredentismului 
maghiar în primii ani interbelici 


Perioada 1918-1920 le-a părut celor mai mulţi dintre maghiari un coşmar cu totul 
inexplicabil, un cataclism prin nimic anticipat. Şi asta pentru că, în afara unor voci 
izolate, elita politică şi culturală maghiară transmisese poporului ungar, în perioada 
1867-1914, un mesaj repetat cu obstinaţie, ce s-a impus ca atare în conştiinţa publică. 
„Compromisul” din 1867 fusese prezentat drept un act tranzitoriu, realizat doar în 
vederea catalizării renaşterii maghiare ; el fusese necesar doar ca un instrument in 
urmărirea interesului maghiar în interiorul şi în afara ţării, producea avantaje economice 
palpabile şi, în plus, aducea Ungariei o influenţă supradimensionată în politica europeană. 
Mai mult decât atât, cercurile conducătoare maghiare avuseseră o viziune dinamică a 
aranjamentului dualist, încurajându-se astfel speranţa că, într-o zi, centrul de putere se 
va transfera de la Viena la Budapesta!. 

Una dintre condiţiile fundamentale pentru renaşterea naţiunii maghiare era „menţi- 
nerea” integrităţii teritoriale a Ungariei, ceea ce însemna, în concepţia liderilor maghiari, 
că toate teritoriile care aparținuseră vreodată de Coroana maghiară?, indiferent de 
compoziţia lor etnică, trebuiau să rămână pentru eternitate părţi componente ale Regatului 
Sfântului Stefan?. Acest teritoriu ungar, o „unitate geografică idealá"^, era locuit de o 
singură naţiune, cea maghiară. Toate celelalte naţionalităţi reprezentau doar intruşi, 
veniţi ulterior şi manifestând o inferioritate culturală evidentă, ceea ce nu le conferea 
dreptul de a atenta la integritatea teritorială a naţiunii maghiare. Sau, aşa cum se 

exprima Nicolae Iorga, „a rezultat ideea de naţiune unitară maghiară, în care celelalte 
naţii pot să aibă «buze» valahe, ori «nemtesti», dar sufletul nu poate fi decât al natiei 
dominante”$. Ungurii avuseseră o misiune „istorică” : apărarea Creştinătăţii de tătari, 
turci şi slavi (ulterior şi de bolşevici), ceea ce le oferea anumite drepturi spiritual-istorice, 
prevalente asupra celor de natură etnică”. Era o revenire la vechea idee a naţiunii politice 
maghiare: națiunea era o categorie moral-culturală fără nici o legătură cu afiliaţiile 
etnice ale membrilor săi, dintre care mulţi puteau aparţine altor popoare ; era vorba deci 
de o naţiune cu caracter multirasial şi multilingual?. 

În aceste condiţii, nu e de mirare faptul că toti cei care au condus Ungaria după 
încheierea primului război mondial - radicali, pacifişti, socialişti, comunişti, conservatori 
sau legitimişti, revoluționari sau contrarevolutionari - au avut un tel comun al politicii 
externe: conservarea/refacerea integrităţii teritoriale a Ungariei. Orice alt obiectiv 
fundamental de politică externă ar fi fost probabil respins de către poporul maghiar. 

În noaptea de 30/31 octombrie 1918, s-a desfăşurat la Budapesta aşa-numita „Revoluţie 
a crizantemelor”, ce a adus la putere Consiliul Naţional Maghiar, condus de contele 
Mihâly Kârolyi”, o personalitate care îşi dovedise în anii anteriori sentimentele pacifiste, 
antigermane şi proantantiste. Cei mai mulţi dintre maghiari au sperat că marile puteri 
victorioase vor simpatiza cu principiile wilsoniene şi democratice ale guvernului Kârolyi 
şi, pentru a-şi arăta aprobarea, vor trasa în mod favorabil noile frontiere ale Ungariei. 
Kârolyi însuşi a nutrit speranţa că, prin reconstituirea unei Ungarii independente, el 
putea menţine loialitatea diferitelor naţionalităţi, putea apăra frontierele ei „istorice” şi 
putea câştiga sprijinul Aliaților. A eşuat însă pe toate cele trei fronturi. Realitátile 
internaţionale nu au lăsat nici o şansă unor astfel de iluzii. Puterile Antantei erau mult 
mai puţin interesate de caracterul democratic al guvernului decât de faptul că Ungaria era 
unul dintre învinşii în război. Regimul lui Kârolyi era astfel etichetat, de la început, ca 
fiind urmaşul unui sistem compromis din punct de vedere moral. Urmarea a fost că, în 
doar câteva luni, la sfârşitul anului 1918 şi la începutul lui 1919, România, Cehoslovacia 
şi Regatul Sârbilor, Croaților şi Slovenilor au ocupat teritoriile pe care le revendicau, iar 
regimul din Ungaria s-a prăbuşit pe plan intern şi a fost înlocuit de către o coaliţie 
dominată de bolşevicul Béla Kun. 

Bâla Kun, adevăratul lider al regimului bolşevic de la Budapesta, la fel ca Mihâly 
Kârolyi înaintea sa, a obţinut mandatul pentru conducerea ţării ca urmare a atitudinilor 
sale explicite în domeniul politicii externe. Fiind un apropiat al lui Lenin, părea foarte 
probabil ca el să atragă de la Rusia sovietică ceea ce Kârolyi eşuase să obţină din partea 
puterilor occidentale, adică un sprijin manifest pentru politica externă maghiară. Oricum, 
în calitatea sa de comisar al poporului pentru afacerile străine, Kun nu a schimbat - nici 
n-o putea face - țelul de bază al politicii externe maghiare: menţinerea integrităţii 


6. N. Iorga, În luptă cu absurdul revizionism maghiar, editată de Mihai Ungheanu, Editura 
Globus, Bucureşti, 1991, p. 25. 

7. István Bibó, Misère des petits états d'Europe de l'Est, L'Harmattan, Paris, 1986, p. 179. 

8. George Barany, Hungary : From Aristocratic to Proletarian Nationalism, in volumul Natio- 
nalism in Eastern Europe, editat de Peter F. Sugar şi Ivo J. Lederer, Seattle University Press, 
Seattle, Londra, 1969, p. 291; Camil Mureşanu, Națiune, naționalism. Evoluţia naționali- 
tăților, Centrul de Studii Transilvane, Fundaţia Culturală Română, Cluj-Napoca, 1996, p. 66. 

9. A.M.A.E., Fond 71/1914, E2, partea a II-a, vol. 45, f. 285. 


160 ROMÂNIA SI UNGARIA ÎN CADRUL „NOII EUROPE" (1920-1923) 


teritoriale a Ungariei istorice. El s-a bucurat de popularitate atât timp cât a lăsat impresia 
că îi stă în putere să atingă acest obiectiv'?; şi-a pierdut încrederea poporului şi pe cea 
a apropiaților săi atunci când a devenit evident cá Lenin nu-i putea oferi decât încurajări 
şi „salutări tovărăşeşti”. Decizia de a-i ataca pe români în iulie 1919 pare suicidală, însă era 
unica opţiune disponibilă. Altfel, ar fi fost înlăturat, fie printr-o manevră internă, fie printr-o 
intervenţie externă. Cele 133 de zile ale experimentului bolşevic din Ungaria au reprezentat 
o desluşită dovadă că „naționalismul maghiar... cu cát se schimbă, cu atât rămâne acelaşi”. 

În sfârşit, regimul Horthy, impus în toamna lui 1919, dar consolidat abia după 
ianuarie 1920, avea să aducă cu sine „Teroarea Albă” pe plan intern şi relaţii extrem de 
tensionate cu vecinii!?, potentate de încercările de restauratie habsburgică şi de diverse 
acţiuni revizioniste şi iredentiste. Semnarea Tratatului de la Trianon, în 4 iunie 1920, şi 
ratificarea acestuia de către Parlamentul maghiar în toamna aceluiaşi an? nu au dus la o 
normalizare a relaţiilor cu vecinii!*, ci doar la transformarea confruntărilor directe, 
deschise, în ceea ce am putea numi un „război rece”. 

„Trianonul” - sau „noul Mohács”, cum a mai fost numit? - a lăsat națiunea maghiară 
într-o neagră disperare. Durerea nu putea fi alinată decât prin încurajarea speranţei că 
tratatul nu va fi permanent, că mai devreme sau mai târziu el va fi modificat. Milioane 
de copii din Ungaria rosteau zilnic Crezul maghiar: „Cred într-un singur Dumnezeu,/ 
Cred într-o singură Patrie,/ Cred într-un unic etern Adevăr divin,/ Cred în învierea 
Ungariei. Amin” ; deviza statului maghiar în primii ani interbelici devenise : „Ungaria 
trunchiată nu este ţară, Ungaria întreagă este Rai! "5; chelnerii din Budapesta adăugau 
câte o coroană la fiecare notă de plată, „pentru ajutorarea celor izgoniți din patria natală 
din pricina sentimentelor lor patriotice maghiare"". Liderii de la Budapesta au transmis 


10. Tibor Hajdu, Plans of Strategic Cooperation between the Russian and Hungarian Red Armies, 
în War and Society in East Central Europe, vol. XX, Revolution and Interventions in Hungary 
and Its Neighbor States, 1918-1919, editat de Peter Pastor, Boulder, Colorado, Social Science 
Monographs; Highland Lakes, New Jersey, Atlantic Studies on Society on Change, material 
distribuit de Columbia University Press, New York, 1988, pp. 367-374. 

11. Apud G. Barany, op.cit., p. 259. 

12. Gyula Juhász, Hungarian Foreign Policy, 1919-1945, Akadémiai Kiadó, Budapesta, 1979, 
pp. 35-40. 

13. Viorica Moisuc, Tratatul de la Trianon - consacrare internaţională a legitimităţii unirii 
Transilvaniei cu România, în „Anale de istorie”, XXII, nr. 3/1976, pp. 44-57. 

14. Vezi Valeriu Florin Dobrinescu, România şi Ungaria de la Trianon la Paris (1920-1947). 
Bătălia diplomatică pentru Transilvania, Editura Viitorul Românesc, f.l., 1996, pp. 37-52. 

15. Mâria Ormos, Le Traité de paix de Trianon et l'assemblée nationale hongroise 1920-1926, 
Idées et réalité, in volumul Les Conséquences des traités de paix de 1919-1920 en Europe 
centrale et sud-orientale, editat de Pierre Aycoberry, Jean-Paul Bled, Istvan Hunyadi, Association 
des Publications prés les Universités de Strasbourg, Université des Sciences humaines de 
Strasbourg, Centre de Recherches sur l'Europe centrale et sud-orientale (CRECSO) et 
Association internationale d'Histoire contemporaine de l'Europe, Strasbourg, 1987, p. 135. 

16. A.M.A.E., Fond 71/1920-1944, Transilvania, Iridenta ungará, 1920-1921, vol. 31, f. 19; 
rugăciunea şi deviza fuseseră obţinute în urma unui concurs national desfăşurat in perioada 
1920-1921 (Ferenc Pólóskei, Hungary after Two, Revolutions (1919-1922), Akadémiai Kiad6, 
Budapesta, 1980, p. 93). 

17. A.M.A.E., Fond 71/1920-1944, Ungaria, Presă, 1920-1923, vol. 25, f. 164. Iar notele de 
plată aveau pe verso următorul cântec: „În tara Ciucului îndepărtată este jale amară, iar 

aceste mesaje şi către maghiarii rămaşi în ţările din preajmă, aspiránd în felul acesta să 
atenueze imensa frustrare resimţită de foştii stăpâni din Transilvania, Slovacia sau 
Voivodina’. 

Nici un lider maghiar nu-şi putea permite să nu ţină cont de sentimentele națiunii 
ungare în privința a ceea ce se întâmplase în perioada 1918-1920 si culminase cu 
semnarea Tratatului de la Trianon. Nu împărtăşim opinia conform căreia marea masă a 
națiunii maghiare era prea puțin interesată de urmările primului război mondial pentru 
Ungaria, singurii afectați si care se agitau zgomotos fiind aristocrații unguri, eventual 
alături de marii industriaşi, bancheri, ofițeri şi mica nobilime!”. Dimpotrivă, suntem de 
părere că a existat un consens în Ungaria în privinţa urii împotriva a tot ceea ce 
reprezenta Tratatul de la Trianon. Altfel spus, a existat în această privinţă o relaţie cu 
dublu sens între elita maghiară şi marea majoritate a populaţiei. Pe de o parte, potentatii — 
care fuseseră, într-adevăr, marii perdanti, cel puţin din punct de vedere material, ai 
Trianonului -, chiar să fi vrut, n-ar fi putut să renunţe la condamnarea păcii si la 
încercarea de a o modifica. Ar fi riscat să fie considerati trădători, vânduți inamicului, 
sau simpatizanți ai guvernărilor de stânga din anii 1918-1919, etichetate de mai toată 
lumea drept responsabile pentru dezastrul ţării. Iar pe de altă parte, maghiarul de rând 
îşi transfera obida pentru toate problemele sale asupra Trianonului. Oamenii de afaceri 
aflaţi în dificultate, profesorul prost plătit, funcţionarul sau muncitorul şomer, toti au 
aruncat vina pentru necazurile lor pe Trianon. Maghiarul credea că el era prost îmbrăcat, 
flămând şi fără lucru pentru cá Trianonul îl nedreptátise. Campania împotriva tratatului 
„înrobitor” nu avea nevoie de prea mulţi agitatori extremişti. Faptul că aceştia au existat, 
că statul s-a implicat serios în activităţi revizioniste şi iredentiste este indubitabil’. Însă 


sărmanul săcui geme sub domnia barbară. Ne-au furat tâlharii paşnicul cămin, bate-i Doamne 
pe urmaşii lor. Ne-au luat tâlharii şi ultima noastră pernă şi ne-au rupt sălbatic crucile din 
sate, pentru că purtau slove maghiare. Bate-i, Doamne, amarnic, cum vei putea mai tare. Am 
pierdut pământul, am pierdut totul, familia pribeagă nu are nici masă, nu are nici casă. Ni s-a 
luat pământul, ni s-a luat totul. Vom fi pribegi până la moarte. Bate-i, Doamne, pe acei ce se 
împacă cu această soartă”. 

18. Într-un manifest „către fraţii noştri robiti", din toamna anului 1922, se spunea: „Fraţi 
ardeleni, fraţi din nord şi din sud, nici un moment să nu credeţi că situaţia de azi va fi 
statornică. Hotărârea finală o vom face noi, maghiarii liberi. Până atunci păstraţi praful de puşcă 
uscat. O astfel de.răfuială va fi, încât povestind-o hoţii nepoților lor, dacă vor avea nepoti, vor 
tremura” (idem, Fond 71/1920-1944, Transilvania, Iridenta ungară, 1922, vol. 32, f. 195). 

19. Fényes Samu, Ungaria revizionistă, Editura Petru Maior, Târgu-Mureş, 1996, pp. 20-21; 
Ion Calafeteanu, Revizionismul ungar şi România, Editura Enciclopedică, Bucureşti, 1995, 
pp. 24-26 ; Augustin Deac, Revizionismul ungar - permanent factor destabilizator în Europa, 
1920-1938, vol. I, Editura Bravo Press, Bucureşti, 1996, pp. 155-156. 

20. Nicolae Iorga scria, în iunie 1921: „Toată viaţa politică răsună de un strigăt sălbatic de 
revanşă. Presa... urlă zilnic cântecul de război al lui Arpad strămoşul. Tipografia statului 
scoate cu milioanele timbrele în care se declară în limbile tuturor marilor naţiuni că «ciuntirea» 
regatului «mjlenar» nu va fi niciodată primită de conştiinţa maghiară. Ordine pleacă zilnic 
către funcţionarii din provinciile «ocupate». O literatură şcolară isterică se pune în mâinile 
copiilor dresați să fie duşmani de moarte ai barbarilor care şi-au împărţit vatra de civilizaţie 
ce era Ungaria unită” (apud Constantin Buşe, Nicolae Dascălu, Nicolae Iorga şi revizionismul 
maghiar, Culegere de articole, conferinţe şi discursuri parlamentare (1918-1940), Editura 
Universităţii din Bucureşti, Bucureşti, 1993, p. 31). 

e greu de crezut că aceste activităţi ar fi avut amploarea cunoscută dacă nu s-ar fi bucurat 
de o sustinere populară masivă”. 

Aproape toti maghiarii credeau din tot sufletul în primii ani interbelici - dar şi mai 
târziu - în adevărul ilustrat de un proverb unguresc: „Durerea copilului mut nu o 
înţelege nici mumă-sa”2. În consecinţă, a fost o decizie colectivă să-şi vocalizeze 
durerea, să-şi exhibe ura şi să lupte pe toate planurile şi cu orice mijloace împotriva 
Tratatului de la Trianon şi a sustinátorilor/beneficiarilor acestuia şi pentru modificarea 
verdictului, în special de natură teritorială, cu care se încheiase primul război mondial 
pentru națiunea maghiară. Din multitudinea de cái şi metode de acţiune în acest sens, pot 
fi amintite câteva mai importante : desfăşurarea unei propagande revizioniste de mare 
amploare în ţară si în străinătate, organizarea unor acţiuni iredentiste şi de spionaj 
împotriva statelor vecine, concentrarea diplomaţiei maghiare pe țelul primordial al 
obţinerii de susţinere internaţională pentru revizuirea Trianonului şi pregătirea armată 
pentru realizarea, prin intermediul confruntării militare, a obiectivelor revizioniste. 

Inevitabil, o asemenea desfăşurare de forţe nu putea să nu dea naştere la riposte din 
partea celor vizati de activităţile revizioniste maghiare. Răspunsul românesc - asemănător 
cu cele venite din partea cehoslovacilor şi iugoslavilor - avea în vedere scopuri şi acţiuni 
contrare celor maghiare : propagandă antirevizionistă, contraspionaj, descoperirea şi anihi- 
larea acţiunilor iredentiste, activitate diplomatică antirevizionistă şi pregătiri militare pentru 
a se putea face faţă unei confruntări armate cu maghiarii şi eventualii aliaţi ai acestora. 

Dintre toate activităţile revizioniste, cea în care maghiarii au excelat a fost cea 
propagandistică. Ei au dat dovadă de coerenţă si de consecvență, au investit mari sume 
de bani şi o cantitate imensă de energie, au fost inventivi şi imaginativi şi n-au manifestat 
nici un scrupul si nici o reţinere în a-şi sustine ideile, nerenuntánd la nici o metodă care 
ar fi putut să le faciliteze atingerea obiectivelor”. Scopul acestei vaste propagande era, 


21. Un exemplu semnificativ de implicare atât a autorităţilor, cât şi a populaţiei maghiare în 
activităţi cu semnificaţii revizioniste - pe teritoriul maghiar, ca şi în străinătate - este oferit 
de ceea ce s-a întâmplat cu prilejul sărbătoririi centenarului naşterii lui Sándor Petófi, în 
1922, moment analizat în Claude Schkolnyk, L'Utilisation du mythe en politique, Le centenaire 
de Petófi, , Revue Historique", anul 121, tomul CCXCVII, 1/1997, pp. 165-202. Este inte- 
resant de remarcat faptul că, dintre toate ţările Micii Íntelegeri, numai Románia a autorizat 
comemorarea lui Petófi, in intreaga Transilvanie (ibidem, p. 182), iar centenarul Petófi a 
prilejuit strângerea relaţiilor maghiaro-bulgare- (ibidem, pp. 186-187). Această apropiere 
dintre învinşi, sesizată şi în epocă, a determinat aprehensiuni şi păreri de rău la Bucureşti : 
„Bulgarii au scos un volum comemorativ despre Petófi. [...] Poate că mulţi se vor gândi că 
vecinii noştri au făcut acest pas mai mult din consideraţii politice decât literare. Bulgarii au 
stat alături de unguri pe toate fronturile. Cu asemenea volume ei îşi aduc aminte. Credem însă 
că e mai mult. Si ni-e puţin ruşine că noi care trebuie să căutăm puntile, mai ales cele de 
diamant ale literaturii, de legătură cu ungurii, care avem traduceri frumoase şi mari cunoscători 
de limbă ungară, care adăpostim teasta lui Petăfi şi stăpânim locul morţii lui, n-am făcut un 
asemenea volum” („Ideea Europeană”, V, nr. 121/17-24 iunie 1923, p. 4). A existat totuşi o 
iniţiativă a Ministerului Cultelor şi Artelor de la Bucureşti datorită căreia s-a realizat şi s-a 
difuzat în Transilvania o broşură de popularizare dedicată poetului, nu însă şi omului politic 
Sándor Petöfi (A.N.I.C., Fond Ministerul Artelor, dosar nr. 839/1923, f. 8). 

22. „Glasul minorităţilor”, II, nr. 4/aprilie 1924, p. 9. 

23. Vezi, printre altele, informaţiile şi comentariile din revista ,, Democratia", IX, nr. 10/1921, 
pp. 496-499. 

evident, reconstituirea teritorială a vechii Ungarii, prin revizuirea Tratatului de la 
Trianon. Propaganda revizionistă era o afacere de stat în Ungaria, chiar dacă uneori se 
desfăşura şi pe canale neoficiale. Se pornea de la premisa că, mai devreme sau mai 
târziu, nu vor întârzia să apară şi rezultatele. O parte considerabilă din bugetul maghiar 
era dedicată, direct sau indirect, acestui gen de activităţi. Asta nu însemna că nu erau 
utilizate şi fonduri private”, ba chiar şi stipendii externe”. 

Organismul care coordona propaganda revizionistă maghiară era unul semioficial, 
Uniunea Naţională Maghiară, cu sediul la Budapesta?7. Aceasta cuprindea două secţiuni, 
una dedicată propagandei din Ungaria, iar cealaltă propagandei externe (Societatea 
Externă Maghiară). De activitatea propagandistică revizionistă din statele vecine ale 
Ungariei se ocupau şi organizaţiile „refugiaţilor” din România, Cehoslovacia şi Iugoslavia. 
În cazul României, era vorba de Societatea Refugiaţilor Ardeleni şi Societatea Munci- 
torilor Secui?*. În 1923, coordonarea activităţii de propagandă revizionistă a fost preluată 
de un organism guvernamental, Serviciul de Propagandă şi Informare, ce a funcţionat 
de-a lungul întregii perioade interbelice”. 

Activitatea propagandei revizioniste maghiare din România în primii ani interbelici 
era concentrată în special pe răspândirea de manifeste, cărţi, broşuri, ziare, reviste, cărţi 
poştale, plachete, vignete etc. cu conţinut iredentist, având drept obiectiv agitarea 
spiritelor printre maghiarii din România”. Oricine trecea graniţa din Ungaria în România 
era un potential curier pentru materialul propagandistic revizionist”!. Subinspectoratul 
General de Siguranţă din Transilvania raporta la Bucureşti, în februarie 1921, faptul că 
„pe întreaga zonă a liniei de frontieră dinspre Ungaria se face o întinsă propagandă 
filomaghiară, susţinută de elemente străine stabilite în această parte a ţării şi de emisari 


24. Chiar presa de la Budapesta conţinea, în toamna lui 1923, asertiuni de genul: „Bugetul 
statului poate să cuprindă poziţii secrete, nu importă ; numai să fie întrebuințate exclusiv spre 
acest scop, 'aducător de victorie. Dăm parale oricâte, scoase din sudoarea sângelui nostru” 
(A.M.A.E., Fond 71/1920-1944, Transilvania, Propaganda revizionistă ungară, 1923-1924, 
vol. 3, f. 117). 

25. Ministrul Romániei la Budapesta, Traian Stárcea, a obtinut, in septembrie 1922, informatii 
despre „partea secretă” a bugetului ungar. A aflat, astfel, ce fonduri de propagandă avea 
Legația maghiară de la Bucureşti, ce sume se cheltuiseră „pentru atragerea bunávointei 
membrilor Comisiei Interparlamentare de la Viena” (se folosiseră în acest scop şi farmecele 
unor frumoase unguroaice, dornice să-şi servească patria), ce societăţi comerciale sponsorizau 
activitatea propagandistică etc. (vezi idem, Fond 71/1920-1944, Transilvania, Propaganda 
revizionistă ungară, 1922, vol. 2, f. 200-201). 

26. Idem, Fond 71/1920-1944, Ungaria, Politica internă, 1920-1923, vol. 43, f. 168, 305-306, 
316-321. 

Editura Mondograf, Constanta, 1995, pp. 284-286. 

trimişi din Ungaria"?, Studenţii de la universităţile maghiare originari din Transilvania 
soseau vara în vacante şi se transformau în agenti de propagandă”. 

Presa budapestană iredentistă - ce cuprindea articole intitulate, spre exemplu, „Oribili- 
tăţile valahilor in Transilvania”*%, „Rânjet de hienă”, , Ambitia opincii"?? sau „Oradea, 
oraşul corupţiei balcanice” ori caricaturi cu caracter revizionist? - mai putea fi 
cumpărată, în vara anului 1921, de la chioşcurile din Bucureşti şi din alte oraşe româneşti, 
în condiţiile in care accesul presei româneşti in Ungaria era obturat?. Presa maghiară 
din Transilvania era alimentată gratuit cu material de natură propagandistică prin 
intermediul unui aşa-zis birou particular, „Poşta Dunării”, ce era, în realitate, subordonat 
Biroului de presă al Președinției Consiliului de Ministri de la Budapesta, iar angajaţii săi 
erau funcţionari ai statului?. Uneori materialul propagandistic lua forma unor lucrări cu 
caracter bisericesc sau ştiinţific“. Fuseseră trimise în Ardeal sute de mii de cărți postale 
cu conţinut iredentist, tipărite la Editura Patria din Budapesta, una dintre ele reprezentând 
un om de statură înaltă, legat de ambele mâini şi ţinut cu o sfoară de un om de zece ori mai 
mic decât el, legenda precizând : ,, Márosvasarhely/Tárgu-Mures - unguri 89,3%, români, 
6,7%, germani, 2,4% ”*!. Toate şcolile maghiare din Transilvania primiseră un apel din 
Ungaria ca-„emblema şovină să fie vândută tuturor copiilor din şcoală, să fie tintuitá pe 
uşa şcolii şi să nu lipsească de pe nici o uşă maghiară, ca simbol al nedreptăţii care s-a 
făcut prin pacea de la Trianon Ungariei, care niciodată nu va recunoaşte această pace şi 
totdeauna va fi gata să folosească orice ocazie pentru recucerirea teritoriilor pierdute”?. 

Circulau în întreaga Transilvanie manifeste care făceau apel la nesupunere civică, 
incitau la revolta soldaţilor sau îi amenințau pe evrei“. Un astfel de manifest era intitulat 
„Imnul către fraţii din robie” : „Nu fiţi disperaţi ! [...] Să credeţi cu credinţă neîntreruptă 
în libertate! Nu e tocmeală. Nu este mulţumire. Cu pumnii încleştaţi, cu dinţii strânşi, 
să mai suferiti o vreme nedreptátile şi suferinţele ce sunt asupra voastră ! Să credeţi nu 
numai în Dumnezeu, ci şi în puterea naţiunii maghiare ! Şi să aveţi încredere în noi, care 
pregătim socoteala ! [...] Stati împreună, ajutaţi-vă unul pe altul, nu discutati cu hoţii de 
duşmani şi să ţineţi socoteala trădătorilor! [...] Faceţi propagandă printre militari, 
pentru a-i nemultumi ! Până va veni timpul socotelilor, ţineţi legătura cu noi! [...]"%. 


32. Ibidem, f. 28. 

33. Idem, Fond 71/1920-1944, Transilvania, Iridenta ungară, 1922-1923, vol. 33, f. 138. 

34. Idem, Fond 71/1920-1944, Transilvania, Propaganda revizionistá ungará, 1920-1921, vol. 1, 
f. 46. 

35. Idem, Fond Dosare speciale, 71/1922, Ungaria, Relatii cu Románia, vol. 92/4, f. 16. 

36. Idem, Fond 71/1920-1944, Ungaria, Presă, 1920-1923, f. 31. 

37. Vezi Peter Haslinger, Ungarn und seine Nachbarn 1918-1938 in dem Karikaturen des satirischen 

38. A.M.A.E., Fond 71/1920-1944, Transilvania, Propaganda revizionistá ungará, 1920-1921, 
vol. 1, f. 65, 68. ` 

39. Ibidem, f. 176. 

40. Vezi, spre exemplu, idem, Fond 71/1920-1944, Transilvania, Propaganda revizionistă ungară, 
1923-1924, vol. 3, f. 54-55. 

41. Ibidem, f. 63. 

42. Idem, Fond 71/1920-1944, Transilvania, Iridenta ungară, 1920-1921, vol. 31, f. 56. 

43. Ibidem, f. 83. 

44. Ibidem, f. 69. 

Alt manifest se numea „Către jidanii din teritoriile ocupate” : „Zi de zi primim ştiri 
despre faptul că voi, uitând de Patria voastră maghiară şi de datoria către Patrie, vă 
îndemnați cu hoţii de ocupanti! Şi încă nu numai că sunteţi bine cu ei, dar ii şi ajutaţi 
şi vă angajaţi ca duşmani asupra naţiunii noastre! [...] Fiţi cu grijă! Să vá vie mintea! 
Să încetaţi cu agitația contra patriei ! Să vă preschimbaţi gândurile cele rele până nu e 
prea târziu ! Pentru că să nu credeţi nici un moment că va fi definitivă sau îndelungată 
domnia hoţilor de ocupanti. Vom reocupa patria! Aceasta este atât de sigură precum e 
sigur că după noapte urmează ziua. Şi atunci va urma socoteala, care nu cunoaşte mila 
pentru pedepsele păcătoşilor, şi răscumpărarea naţiunii maghiare, care a fost vătămată 
până la sânge”*. În sfârşit, un alt manifest, descoperit de grănicerii români de la 
frontieră, avea următorul conţinut: „Fraţi secui, au trecut aproape trei ani de când am 
fost siliţi a părăsi locul natal şi a vagabonda fără patrie şi neintelesi de nimeni. Sunt 
aproape trei ani de când scumpul nostru Ardeal e pângărit de cea mai murdară nație din 
lume. De aproape trei ani aşteptăm cu pumnii încleştaţi, tremurând de mânie, sosirea 
momentului când vom putea alunga de la căminele noastre pe cei mai nemernici bandiți 
de pe pământ, pentru a-i putea trage la răspundere. Sunt trei ani de când fiecare zi ne 
aduce noi deziluzii, fiindcă am disprețuit forţa noastră şi am aşteptat de la altul 
ajutor [...]. Nu avem nici un minut de pierdut! Asteptánd să intre în rândurile noastre 
toti cei care sunt hotărâți a-şi jertfi viaţa pentru sármana noastră patrie pângărită, 
aşteptăm pe toti cei cărora le este mai scumpă cinstea neamului decât această viaţă 
mizerabilă. Glasul Ardealului, al Coroanei Carpaţilor, precum şi strigătul de ajutor al 
fraţilor robiti, din părţile rupte ale patriei, se adresează vouă şi vă imploră ajutorul, 
chemându-vă la fapte"^$. Astfel de manifeste proveneau, cel mai adesea, de la diverse 
asociaţii, organizaţii şi grupuri naţionaliste, ce-şi aveau în general sediul la Budapesta. 

În Ungaria, în primii ani după încheierea Marelui Război, s-a produs o recrudescentá 
a diverselor organizaţii şi asociaţii cu caracter naţionalist, ale căror țeluri esenţiale erau 
revizionismul şi irendentismul“7. Cele mai puternice erau MOVE (Asociaţia Forţelor de 
Apărare Naţională)“, ÉME sau Ébredó (Asociaţia Maghiarilor care se Deşteaptă)”, 
TEVÉL (Liga Apărării Integrităţii Teritoriale a Ungariei)", Asociaţia Etelköz", Liga 


45. Ibidem, f. 70. 

46. Idem, Fond 71/1920-1944, Transilvania, Propaganda revizionistă ungară, 1920-1921, vol. 1, 
f. 181. E 

47. F. Pólóskei, op.cit., pp. 14-16; C.A. Macartney, October Fifteenth. A History of Modern 
Hungary, 1929-1945, Edinburgh University Press, Edinburgh, 1956, pp. 29-33; Aurel 
Gociman, Románia si revizionismul maghiar, Editura Clusium, Cluj-Napoca, 1996, pp. 186-193. 

48. Înfiinţată de Gyula Gómbós, aceasta avea teluri culturale, economice si militare de naturá 
iredentistă. Se pare cá organizaţia, ce număra in martie 1922 cam 2 milioane de membri, a 
reuşit să alcătuiască o adevărată armată paralelă cu cea oficială, cumpărând armamente şi 
echipamente din Austria şi Germania (A.M.A.E., Fond 71/1920-1944, Transilvania, Iridenta 
ungará, 1922, vol. 32, f. 33-34; 166). 

49. Idem, Fond 71/1920-1944, Transilvania, Propaganda revizionistá ungará, 1920-1921, vol. 1, 
f. 140, 195-196. Ministrul Romániei la Budapesta, Traian Stárcea, se declara, in decembrie 1921, 
inspáimántat de scopurile si mijloacele acestei organizatii, el temándu-se chiar pentru viata sa. 

50. Idem, Fond 71/1920-1944, Transilvania, Iridenta ungará, 1920-1921, vol. 31, f. 94-100, 
108-109. 

51. A. Deac, op.cit., pp. 159-160. 

Turanici? şi Asociaţia de Sânge a Dublei Cruci. Datorită presiunilor internationale 
exercitate asupra Ungariei, în special din partea ţărilor din Mica Înţelegere, la 5 iulie 
1921 multe dintre aceste asociaţii au fost aparent desfiinţate. În realitate, cele mai 
importante (MOVE şi EME-Ebred5) au rămas intacte, iar celelalte, care aveau mai puţini 
membri, s-au reunit în aceeaşi zi în cadrul Partidului Apărării Patriei?. Aceste societăţi 
naţionaliste intretineau legături cu grupuri din Germania ce aveau obiective asemănă- 
toare“ sau cu fasciştii italieni?. Deşi acţiunile şi ideile liderilor şi membrilor acestor 
societăţi nu erau întotdeauna pe placul celor care guvernau la Budapesta, raporturile 
dintre autorităţi şi grupurile radicale maghiare erau adeseori strânse, dovada cea mai 
consistentă în acest sens reprezentând-o faptul că radicalii beneficiau de fonduri de la 
bugetul statuluisf şi nu erau niciodată traşi la răspundere, orice ilegalitate ar fi comis”. 

Aceste organizaţii radicale nu s-au limitat, în relaţia cu România, numai la pro- 
pagandă, ci au apelat şi la alte metode spre a-şi atinge scopurile. Este vorba de 
comploturi, conspirații, atentate, sabotaje, adică tot ceea ce e cunoscut sub numele de 
terorism. Lista cu asemenea acţiuni maghiare în România primilor ani interbelici este 
lungăsă, însă merită remarcat cá multe dintre ele au fost descoperite la timp de organele 
româneşti ale Poliţiei şi Sigurantei?. Aşa au stat lucrurile şi cu cele câteva tentative de 
asasinare a unor lideri români - membri ai familiei regale şi personalităţi politice 
marcante - ce au aparţinut unor grupuscule formate din cetăţeni maghiari şi din cetăţeni 
români de etnie maghiară. Astfel de comploturi au fost dejucate de Siguranţă şi în 
toamna lui 1921%, şi în 19229', si în primăvara lui 19232. 

Nu au existat, în România primilor ani interbelici, numai acţiuni ale aşa-numitului 
iredentism privat, ilustrat de diversele organizaţii şi asociaţii naţionaliste maghiare, ci 
şi un iredentism de stat, ce poate fi probat pe multiple planuri. Spre exemplu, erau 
folosite ştampile ale autorităţilor oficiale maghiare, pe diverse acte publice şi pe paşa- 


poarte, ce cuprindeau formularea „Bun pentru teritoriul ocupat”; se utilizau în 


52. A.M.A.E., Fond 71/1920-1944, Transilvania, Propaganda revizionistá ungará, 1922, vol. 2, 

Estonia, Letonia, Lituania, Turcia, Japonia şi altele. Ministrul României la Budapesta, Traian 
Stârcea, o considera ca fiind cea mai puţin periculoasă dintre societăţile iredentiste maghiare. 

spune că a ars pe rug 24 de români în curtea castelului său din judeţul Târnava Mică în anul 
1918" (idem, Fond 71/1920-1944, Transilvania, Iridenta ungară, 1922, vol. 32, f. 13-15). 

continuare in acte oficiale stampilele fostelor autorităţi locale din Transilvania şi Banat“ ; 
sintagma ,teritoriul vremelnic ocupat" era prezentá pretutindeni, in documentele de stat, 
în decrete, în discursurile oficiale, în presa guvernamentală, pe corespondenţa livrată de 
poşta maghiară etc. ; autorităţile de la Budapesta scriau pe actele funcţionarilor care veneau 
din Transilvania „parte dezlipită/ruptă de Ungaria"9 ; vreme de câţiva ani instituţiile 
centrale de la Budapesta au purtat corespondenţă oficială cu instituţii locale din Ardeal, 
ca şi cum unirea n-ar fi avut loc$é. De asemenea, învăţământul de stat maghiar oferea 
tinerilor o educaţie în spirit iredentist, în vederea „recuceririi teritoriilor răpite”, 
fanatizându-i şi promovând ura cea mai înverşunată împotriva „valahilor barbari”S7. 
În acelaşi timp, activităţile de spionaj ale serviciilor de specialitate maghiare au 
cunoscut o amploare deosebită pe relaţia cu România“. Agenţii trimişi de către diverse 
organisme militare şi civile subordonate anumitor ministere (Război, Interne, Externe, 
Finanţe, Comerţ, Culte) împânzeau Transilvania având diverse însărcinări şi urmărind 
menţinerea vechilor legături şi câştigarea unor noi „oameni de încredere”, cărora li se 
promiteau, în schimbul concursului lor preţios, „în numele guvernului maghiar”, pri- 
vilegii în viitoarea „Ungarie Mare”. Contraspionajul românesc avea mult de furcă pentru 
a împiedica valul de operaţiuni maghiare de pe teritoriul României”. Spre exemplu, 
Inspectoratul de Siguranţă din Cluj descoperea, în februarie 1922, faptul că sub acope- 
rirea unei asociaţii de detectivi particulari se ascundea un organism de spionaj extrem de 
activ”. Iar Ministerul de Război de la Bucureşti remarca, în iulie 1922, că „un număr mare 
de ofiţeri activi unguri vizitează foarte des diferite localităţi de lângă frontiera româno- 
-maghiară, în scopul de a face propagandă, de a stabili legături cu agenţii unguri din Ardeal 
şi de a afla care este starea de spirit a populaţiei de lângă frontieră”. Au fost cazuri când 
spionii maghiari izbuteau să obţină documente româneşti de reală importanţă militari". 

în iunie 1924, de un funcţionar din Ministerul Afacerilor Străine de la Bucureşti: „Spioană 
în serviciul armatei noastre, a fost prinsă de unguri şi supusă la mari chinuri ; totuşi n-ar fi 
divulgat ungurilor din ceea ce ar fi dorit să afle. Dusă la disperare, şi-a tăiat venele de la mâini 
pentru a muri, însă a fost salvată, pentru a fi din nou chinuită ; a înghiţit atunci ace de gămălie 
din cauza cărora are stomacul perforat. În etate de 21-22 de ani, pe faţa ei se vede întipărită 
suferinţa”. Până la urmă, Ileana Rusu a putut fi repatriată, fiind schimbată cu câţiva maghiari 
arestaţi în România, iar cazul ei a stârnit compasiunea lui I.G. Duca, ministrul de externe, care 
s-a interesat cum ar putea fi ajutată (idem, Fond 71/1914, E2, partea I, vol. 158, f. 145-146). 

Uneori, interesele statului ungar în materie de spionaj în România determinau 
modificări în atitudinea unor cetăţeni români de etnie maghiară. Dacă în 1920 şi la 
începutul lui 1921 multi dintre maghiarii din România care erau convocati pentru a-şi 
îndeplini serviciul militar, profitând de dreptul stipulat în Tratatul de la Trianon de a opta 
pentru orice cetăţenie doreau din fostul spaţiu austro-ungar, refuzau încorporarea şi 
declarau că aleg cetăţenia maghiară”, ulterior, începând cu toamna lui 1921, de la 
Budapesta au sosit instrucţiuni contrare, oficialităţile maghiare cerându-le tinerilor unguri 
din Ardeal să accepte îndeplinirea serviciului militar, cu scopul de a furniza informaţii 
despre organizarea armatei române”. 

O altă cale de manifestare a revizionismului maghiar în primii ani interbelici era 
aceea de nerespectare a clauzelor militare din Tratatul de la Trianon”. La începutul 
anilor '20, Comisia Militară Interaliatá de Control din Ungaria, Legația României de la 
Budapesta şi serviciile civile şi militare româneşti de informaţii au adunat nenumărate 
dovezi privitoare la încălcarea de către autorităţile maghiare a stipulaţiilor de natură 
militară din Tratatul de la Trianon. Astfel, art. 103, ce prevedea suprimarea serviciului 
militar obligatoriu, a fost eludat în mod repetat: s-a constatat faptul că „voluntarii” s-a 
întâmplat să fie „tocmai oamenii din contingentele ce trebuiau să fie chemate sub arme, 
conform vechii legi pentru serviciul militar obligatoriu” şi s-a dovedit că aceştia erau 
recrutaţi prin presiuni administrative, promitándu-li-se cá nu vor fi ţinuţi sub arme decât 
cel mult doi ani’, deşi contractul semnat de fiecare era pe 12 ani”. Art. 106, care 
interzicea orice măsură de pregătire a mobilizării, era literă moartă, câtă vreme experţii 
indicau faptul că Ungaria putea să mobilizeze oricând „după toate regulile prescrise 
pentru o asemenea operaţiune”, întrucât locul vechilor comandamente militare teritoriale 
fusese luat de „birouri statistice” si de „agenţii de prevedere populará""*. Mai mult decât 
atât, se pare că au fost momente în primii ani interbelici în care autorităţile de la 
Budapesta i-au chemat „sub arme” pe unii recruți”. Art. 112, ce stipula interdicţia 
pentru instituţiile de învăţământ şi societăţile sportive de a se ocupa de chestiuni militare, 
a fost încălcat în repetate rânduri, statul maghiar încurajând pregătirea militară a 
adolescenților şi tinerilor sub camuflajul diverselor asociaţii, societăţi şi cercuri de 
pionieri, cercetaşi, pompieri etc., ale căror scopuri declarate erau, evident, deloc 

belicoase’. Asta pentru a nu mai aminti de organizaţiile revizioniste, ce se constituiau in 
adevărate formaţiuni paramilitare, alcătuite in special din refugiaţi, conduse de foşti 
ofiţeri şi fiind oricând pregătite a se integra în cadrele armatei regulate maghiare?!. 

De asemenea, art. 113-119, privitoare la interzicerea detinerii, producerii si achizi- 
tionárii de arme şi muniții cu caracter ofensiv, n-au fost niciodată respectate ; au fost 
descoperite depozite de muniții şi fabrici de armament şi s-au adunat probe referitoare la 
importurile de natură militară înfăptuite de Ungaria%?. În sfârşit, clauzele militare ale 
păcii de la Trianon nu erau desconsiderate doar în litera lor, ci şi în spirit, în măsura în 
care autorităţile maghiare luau măsuri de simulare a respectării stipulaţiilor de natură 
militară şi pentru „a adormi controlul Misiunii Militare Interaliate din Budapesta”, în 
realitate înfăptuindu-se o necontenită şi extrem de activă „pregătire morală pentru 
rázboi"9, iar cheltuielile militare ale Ungariei se ridicau la circa o treime din bugetul 
ţării, ceea ce-l făcea pe ministrul României la Budapesta, Traian Stârcea, să afirme în 
iunie 1922: „După marile cheltuieli pe care le face Ungaria pentru a se reinarma [...] 
reiese cá, în cercurile competente, se crede cá ziua răzbunării nu este prea îndepărtată. 
Altfel nu s-ar putea explica nici maşinaţiunile ce nu încetează a le pune la cale şi nici 
larghetea cu care acordă sume fantastice pentru pregătirea armatei, mai cu seamă că 
Ungaria are multe alte răni de vindecat, răni ce în alte ţări victorioase sunt preferate 
cheltuielilor ce necesită armata"?*. 

Revizionismul maghiar, sub toate formele sale, nu se limita doar la acţiuni promovate 
în Ungaria sau pe teritoriul românesc, ci avea ca scene de desfăşurare şi alte ţări, în 
special cele eurapene şi Statele Unite ale Americii. Scopul era, evident, atragerea opiniei 
publice şi a oamenilor politici din ţările respective în sprijinul cauzei maghiare. Pro- 
paganda revizionistă maghiară din anii interbelici prezenta Ungaria drept apărătoarea 
civilizaţiei apusene de-a lungul veacurilor, un stat căruia marile puteri îi făcuseră o mare 
nedreptate prin cedarea anumitor provincii unor state vecine, sensibil inferioare din 
punct de vedere cultural. Propaganda maghiară dorea să convingă opinia publică şi 
oamenii politici din Occident în privinţa faptului cá „Ungaria este elementul de ordine şi 


80. Exista un subsecretariat de stat în cadrul Ministerului Instrucțiunii Publice din Ungaria a 
cărui sarcină era să pună în practică, după model german, un plan de pregătire fizică, 
cvasimilitară, a tinerilor şi studenţilor în vârstă de peste 18 ani, în acest sens fiind alocate 
sume considerabile. Tinerii sub 18 ani intrau în rândurile cercetaşilor. Oricum, toate aso- 
ciatiile, societăţile şi cercurile de acest gen erau subordonate, începând cu vara lui 1922, unui 
Consiliu National de Educaţie Fizică, condus de un ofiţer al armatei maghiare (idem, Fond 71/ 
1920-1944, Ungaria, Politica internă, 1920-1923, vol. 43, f. 182, 349). Nu numai tinerii 
trebuiau pregătiţi militar, ci, practic, toţi bărbaţii de până la 50 de ani, ministrul României în 
Ungaria vorbind chiar despre o „armată camuflată”, Ministerul de Război de la Budapesta 
supervizând un program intitulat ,Instructia generală obligatorie pentru apărarea împotriva 
incendiilor” ; cine lipsea de la pregătiri era iniţial amendat, iar apoi pedepsit cu închisoarea 
(idem, Fond Dosare speciale, 71/1923, Ungaria, U9, vol. 93/1, f. 304-305). 

81. Vezi, spre exemplu, idem, Fond 71/1920-1944, Transilvania, Propaganda revizionistă ungară, 
1920-1921, vol. 1, f. 123-124; F. Pólóskei, op.cit., pp. 94-98. 

82. A.M.A.E., Fond 71/1920-1944, Transilvania, Iridenta ungară, 1922-1923, vol. 33, f. 21-22 ; 
idem, Fond 71/1920-1944, Ungaria, Politica internă, 1920-1923, vol. 43, f. 335-336; idem, 
Fond 71/1920-1944, Ungaria, Probleme militare, 1921-1925, vol. 55, f. 26, 98. 

83. Ibidem, f. 6-9, 66-67. 

84. Idem, Fond 71/1920-1944, Ungaria, Politica interná, 1920-1923, vol. 43, f. 155-156. 

de progres indispensabil pentru echilibrul Europei Centrale, iar o Ungarie ciuntită nu 
numai cá este o anomalie din punct de vedere geografic, economic si politic, dar nu mai 
poate avea rolul de agent al civilizaţiei apusene si de apărător al ordinii internationale"9. 

Practic, n-au existat ţări din Europa şi America de Nord unde revizionismul maghiar 
să nu se manifeste în perioada interbelică, însă ţintele predilecte au fost, în această 
ordine, Marea Britanie, S.U.A., Italia, Polonia şi Franţa. Ţările anglo-saxone şi Italia 
erau considerate - şi nu fără o anumită justificare - drept cele mai receptive la doleantele 
maghiare ; Polonia avusese legături „istorice” cu Ungaria şi trebuia împiedicată cu orice 
preţ să se alăture Micii Íntelegeri ; iar încrederea Franţei in Cehoslovacia, România şi 
Iugoslavia trebuia zdruncinată prin orice mijloace, pentru ca aceşti inamici ai Ungariei 
să nu mai beneficieze de protecţia unei mari puteri. Autorităţile maghiare au pornit în 
această campanie de amploare de la premisa că scopul naţional putea scuza orice mijloc 
utilizat, astfel încât nu s-a pierdut din vedere nimic ce ar fi putut să contribuie la atingerea 
obiectivelor nationale maghiare. S-a ajuns uneori până la mituirea unor ziarişti str&ini? 
sau chiar la „sponsorizarea” anumitor personalităţi politice din străinătate ; s-au trimis 
în Occident copii maghiari, aşa-zişi orfani, pentru a se demonstra „barbaria” vecinilor 
Ungariei? ; s-au vehiculat cele mai fanteziste acuze la adresa popoarelor vecine”. 

În a doua jumătate a anului 1922, propaganda maghiară antirománeascá s-a întețit, 
prefigurând parcă o încercare de a trece de la vorbe la fapte”. Această recrudescenţă a 
revizionismului şi iredentismului în Ungaria fusese catalizată şi de încoronarea regelui 
Ferdinand şi a reginei Maria, la Alba-Iulia, la 15 octombrie 192291. Ministrul României la 
Budapesta, Traian Stârcea, raporta îngrijorat la 23 octombrie : „guvernul întrebuinţează 
necontenit toate mijloacele pentru a câştiga oameni marcanţi din ţările străine în vederea 
pregătirii terenului pentru cauza Ungariei. În prezent sunt peste 60 de reprezentanţi [din] 
18 state de la Liga Naţiunilor, cărora zilnic li s-au organizat tot felul de invitaţii şi vizite 
prin muzee, biserici şi alte instituţii cu care se laudă ungurimea ; zilnic li se documentează 
civilizaţia acestei ţări şi nedreptatea strigătoare la cer ce i s-a făcut; şi aproape nu trece 
săptămână fără ca să nu sosească la Budapesta astfel de străini şi fără să nu se facă astfel 
de propagandă, în vederea pregătirii opiniei publice mondiale la sosirea momentului 


începutului revanşei”*?. 


85. Idem, Fond 71/1920-1944, Transilvania, Propaganda revizionistă ungară, 1923-1924, vol. 3, 
f. 72. 

86. Ibidem, f. 52. 

87. Ibidem, f. 105-111 ; idem, Fond 71/1920-1944, Ungaria, Politica internă, 1924-1925, vol. 44, 
f. 3-5, 15. 

88. Idem, Fond 71/1920-1944, Transilvania, Propaganda revizionistá ungară, 1922, vol. 2, f. 201. 

89. Vezi, pe larg, idem, Fond 71/1920-1944, Transilvania, Studii istorice, vol. 348, f. 240-310. 

90. Vezi, spre exemplu, A.M.A.E., Fond 71/1920-1944, Transilvania, Propaganda revizionistá 
ungará, 1922, vol. 2, f. 134, 174, 184-185, 200-201, 239-241. 

91. A.M.A.E., Fond Dosare speciale, 71/1922, Ungaria, Relatii cu Románia, vol. 92/4, f. 11-12, 
16-17; despre momentul incoronárii, problematica interná aferentá si rezonantele externe, 
cea mai bună analiză se găseşte la I. Ciupercă, România în fața recunoaşterii unităţii naţionale. 
Repere, Editura Universităţii „Al.I. Cuza”, Iaşi, 1996, pp. 53-83; vezi şi dezbaterea din 
Adunarea Deputaţilor de la Bucureşti, din 25 octombrie 1922, referitoare la afirmaţiile unor 
membri ai Adunării Naţionale Maghiare despre încoronarea de la Alba-lulia („Monitorul 
Oficial”, nr. 32/1922, Dezbaterile Adunării Deputaţilor, pp. 700-706). 

92. A.M.A.E., Fond 71/1920-1944, Ungaria, Politica internă, 1920-1923, vol. 43, f. 248. 

Reactia románeascá la revizionismul maghiar, fie privat, fie de stat, cu tot ceea ce 
însemna el - propagandă, încălcări ale tratatelor internationale, acţiuni iredentiste, 
terorism -, a fost de mai multe feluri si cu diverse grade de eficientá. Spre exemplu, 
protestele diplomatice clasice nu şi-au atins, cel mai adesea, scopul. Când ministrul 
României la Budapesta protesta, în aprilie 1921, la Ministerul Afacerilor Străine maghiar 
în privinţa violenţelor de ton din presa maghiară la adresa românilor - de pildă: „valahii 
comit în Transilvania barbarii : acte cumplite pe care, din Evul Mediu începând, numai 
bolşevicii le mai sávárgesc"?? -, răspunsul maghiar preciza sec faptul că „guvernul maghiar 
nu este în măsură să exercite o influenţă prohibitivă asupra presei maghiare” şi atrăgea 
atenţia asupra nenumăratelor ziare româneşti „care atátá opinia publică română împotriva 
poporului ungar”, „presa românească fiind infinit mai ostilă decât cea maghiară”. Iar 
la protestul lui Stârcea, din aprilie 1921, cu privire la activitatea pe teritoriul românesc 
a diverselor societăţi secrete maghiare, autorităţile maghiare răspund abia în decembrie 
1921, deci după opt luni: „reclamaţia românească nu este numai nefondată, dar bazată 
pe supozitii fantastice, răuvoitoare şi de natură a exercita o influenţă defavorabilă asupra 
relaţiilor ambelor ţări”. 

Protestele diplomatice n-au folosit la nimic nici măcar atunci când a fost vorba de 
discursuri cu caracter iredentist ale principalilor lideri maghiari. Chiar premierul Bethlen 
declara în faţa unei adunări publice la Debrecen, în mai 1922: „...teritoriile rupte de 
organismul unui stat de care au aparţinut 1000 de ani au fost plasate sub suveranitatea 
unei alte naţiuni: din minoritate s-a făcut majoritate şi din majoritate s-a format 
minoritate. Şi, îndeosebi, diferenţa se arată în faptul că popoarele cu o cultură superioară 
au ajuns sub dominaţia unui popor cu o cultură inferioară. Noutatea este că fâşii de 
pământ aparţinând culturii occidentale au ajuns sub stăpânirea Balcanului, care şi-a 
întins zona de influenţă până la Szeged şi Oradea Mare. În Ungaria nu va putea să fie 
pace şi în nici un punct al Europei nu va putea fi pace atât timp cât se va mai auzi pe linia 
demarcationalá suspinul îndurerat al fraţilor rămaşi sub stăpânire străină. Nu va fi pace 
atât timp cât lacrimile maghiarilor de sub poalele Carpaţilor umplu mereu râurile 
maghiarilor. Sunt convins că atunci când se va aranja din nou harta Europei, Ungaria va 
fi din belşug recompensată ”%. Acelaşi Bethlen declara în Adunarea Naţională Maghiară, 
în august 1922: „pe români nu i-a chemat nimeni la Budapesta ; au venit singuri pentru 
a ocupa această ţară şi a o prăda””. Iar regentul Horthy clama în septembrie 1923: „Sunt 
sigur cá, la semnalul: meu de trompetă, toti eroii de la Carpaţi până la Adriatica se vor scula 
pentru a reconstitui vechea Ungarie”%. Protestele diplomatice, fie cele doar româneşti”, 
fie cele promovate în colaborare cu celelalte state din Mica Înţelegere!%, n-au condus 


93. Idem, Fond 71/1920-1944, Transilvania, Propaganda revizionistă ungară, 1920-1921, vol. 1, 
f. 46-48. 

94. Ibidem, f. 56-57; vezi idem, Fond 71/1920-1944, Ungaria, presá, 1920-1923, vol. 25, f. 241. 

95. Idem, Fond 71/1920-1944, Transilvania, Propaganda revizionistă ungară, 1920-1921, vol. 1, 

96. Idem, Fond 71/1920-1944, Ungaria, Politica interná, 1920-1923, vol. 43, f. 146. 

97. Ibidem, f. 207. 

decât la replici tăioase din partea maghiarilor, care susțineau că informaţiile nu erau 
veridice, că afirmaţiile erau scoase din context sau interpretate într-un mod tendenţios!l. 
Dezminţirile maghiare erau atât de ferme, încât a existat un caz, în septembrie 
1922, in care au izbutit să-l convingă chiar pe ministrul de externe de la Bucureşti, 
I.G. Duca, spre disperarea reprezentantului nostru de la Budapesta, Traian Stárcea, care 
s-a plâns exasperat şefului său: „Situaţia mea, ca ministru al României la Budapesta, 
este destul de grea faţă de corpul diplomatic din acest oraş, care, ca şi mine, ia cunoştinţă 
de toate atacurile de pe urma cărora prestigiul României suferă şi mai de fiecare dată se 
interesează să vadă ce răspuns se dă de guvernul român. Dar această situaţie mi-ar 
deveni imposibilă dacă pe lângă celelalte greutăţi de serviciu pe care le am, reprezentantul 
Ungariei la Bucureşti ar reuşi să convingă pe ministrul meu de externe că acelea ce-i 
raportez nu sunt in conformitate cu adevărul”!%. Stârcea solicita Bucureştilor o atitudine 
mai fermă în raporturile cu maghiarii: „Reamintesc Excelenței Voastre că guvernul 
iugoslav, văzând că cel maghiar refuză să dea satisfacţie pentru insultele ce i s-au adus 
viceconsulului său din Pécs, a expulzat 200 de unguri din Regatul sârb (Sârbilor, 
Croaților şi Slovenilor], represiune ce a calmat în mod suficient guvernul maghiar”!%. 
Si în domeniul confruntării propagandistice, de altfel, statul maghiar - prin energia 
enormă investită, prin sumele imense de bani cheltuite şi mai ales prin imaginaţia în 
materie de mijloace şi metode - a părut a fi în avantaj faţă de autorităţile româneşti. 
O recunostea şi ataşatul comercial al României la Budapesta, Victor Stătescu : „propaganda 
ungară [este] un teren în care vecinii noştri dovedesc o rară fecunditate şi ingeniozi- 
tate”, Şi Sfântul Sinod al Bisericii Ortodoxe Române îşi manifesta îngrijorarea faţă de 
activităţile maghiare : „deşi adevărul prin puterea sa internă îşi formează ieşirea la iveală, 
totuşi nu putem rămâne indiferenți faţă de calomniile şi propagandele ce au început din 
nou a le face [ungurii] pe la toate congresele mondiale şi prin broşurile ce le răspândesc”. 
Statul român însă, după efortul făcut în perioada Conferinţei de pace de la Paris, 
renunţase, din motive diverse - de la veşnica penurie de mijloace financiare până la o 
anumită delăsare izvorâtă din suficientá -, la o activitate propagandistică susținută!0. 
Asta nu înseamnă că în primii ani interbelici nu s-au făcut eforturi de a se contracara 
propaganda revizionistă maghiară!%, mai ales că au existat destui factori de răspundere 


101. Ibidem, f. 206. 

102. ,Cazul" respectiv avea douá componente: pe de o parte, ,la 5 iulie [1923] politia din 
Budapesta a provocat un enorm scandal într-un restaurant, unde un om de serviciu de la 
Consulatul român a fost tratat oribil, iar şoferul meu [al lui Traian Stárcea] a căpătat de la un 
sergent de oraş o tăietură cu sabia la obraz, care l-a desfigurat pe toată viaţa” (idem, Fond 
71/1920-1944, Ungaria, Politica internă, 1920-1923, vol. 43, f. 196), iar pe de altă parte, la 
5 august 1923, consulul general al României la Budapesta, Trifu, şi ataşatul comercial, 
Stătescu, au fost jigniti public de ofiţeri ai poliţiei maghiare (ibidem, f. 209-212). 

103. Ibidem, f. 208. 

104. Ibidem, f. 212. 

105. Idem, Fond 71/1920-1944, Transilvania, Propaganda revizionistá ungará, 1922, vol. 2, f. 264. 

106. Idem, Fond 71/1920-1944, Transilvania, Propaganda revizionistá ungará, 1923-1924, vol. 3, 
f.7. 

107. Nicolae Dascălu, Propaganda externă a României Mari (1918-1940), Editura Alternative, 
f.l., 1998, pp. 17-18. 

108. Vezi, spre exemplu, idem, Imaginea României Mari în Statele Unite ale Americii în perioada 
interbelică (1919-1939), Editura Universităţii din Bucureşti, Bucureşti, 1998, pp. 101, 158. 

români care au înţeles cá era nevoie de „măsuri drastice şi imediate de contrapropagandá 
naţională”!%, însă eficienţa acestor eforturi nu a fost întotdeauna la nivelul aşteptărilor. 
Membrii corpului diplomatic românesc se simțeau uneori copleșiți de sarcina de a se 
confrunta cu propagandiştii maghiari. Spre exemplu, un diplomat român acreditat la 
Londra solicita Ministerului de Externe de la Bucureşti, la sfârşitul lui 1921, „măcar câte 
un exemplar din lucrările de contrapropagandă referitoare la chestiunea maghiară, 
minoritățile etnice etc.”, „pentru a putea face faţă propagandei ce se duce contra ţării 
noastre in Anglia” ™ , 

Iar exemplul cel mai sugestiv în acest sens poate fi găsit in încleştarea románo- 
-maghiară de natură propagandistică pentru câştigarea simpatiei opiniei publice poloneze. 
La cererea Ministerului de Externe român, ataşatul comercial de la Budapesta, 
V. Stătescu, a redactat în toamna lui 1923 un raport privitor la eforturile propagandei 
maghiare de a cataliza apropierea polono-maghiari!?, Diplomatul român remarca 
abilitatea demersurilor propagandistice maghiare : „...au apărut în ziarele şi revistele 
polone articole lungi asupra diverselor aspecte ale vieţii ungare: fie asupra proble- 
melor economice şi financiare, fie asupra literaturii, artei şi diverselor chestiuni de 
ordin cultural, asupra chestiunilor religioase şi revendicărilor minorităţilor din fostele 
provincii ungare, apoi studii asupra istoriei ungare, asupra tradiţiilor şi tendinţelor şi 
idealurilor maghiare. Laitmotivul din toate aceste scrieri era că Ungaria, victima fata- 
litátii, a căzut pradă, ca pe vremuri Polonia, rapacitátii vecinilor săi, inferiori cultural, 
distrugându-se astfel elementul de ordine cel mai puternic, care ar fi fost în stare să 
menţină echilibrul în această parte a Europei”. Se punea accentul pe tradiţiile comune 
polono-maghiare, pe apropierile religioase si culturale şi pe similitudinile de evoluţie 
istorică. De asemenea, se sublinia caracterul provizoriu al stării de lucruri din acel 
moment. 

Stătescu mai scotea în evidenţă eforturile maghiare de a „cumpăra” scriitori şi 
jurnalişti polonezi, punându-i în slujba cauzei ungare. Un astfel de ziarist, un anume 
Studniki, „cunoscut publicist”, dar „aflat sub influenţa oficinelor budapestane de pro- 
pagandă”, a scris mai multe texte antirománesti, ale căror teme principale erau: 
„România a alipit o numeroasă populaţie de altă limbă şi cu o cultură superioară” ; 
„valahii sunt mai numeroşi, însă din punct de vedere politic, cultural şi economic conduc 
ungurii” ; „valahii alcătuiesc în Transilvania cel mai sărac şi mai incult element, totuşi 
ei sunt superiori celor din Vechiul Regat” ; Transilvania cunoaşte o epocă de decadentá 
culturală şi economică ; „obiceiurile valahe sunt o amestecătură a datinelor bulevardelor 


109. A.M.A.E., Fond 71/1920-1944, Ungaria, Probleme militare, 1921-1925, vol. 55, f. 11-12. 

110. In 1929, la peste un deceniu dela momentul unirii, o propagandă antirevizionistá de anvergură 
şi eficientă a României era încă un deziderat, aşa cum remarca Viorel V. Tilea în Parlamentul 
de la Bucureşti : „Este o obligaţie primordială să creăm [...] o armată spirituală, o propagandă 
temeinic organizată. Numai astfel putem contrabalansa acţiunea de propagandă, ca mijloc de 
luptă şi tactică, numai atunci vom putea garanta şi pe viitor că opinia publică mondială va 
rămâne convinsă de indreptátirea cauzei noastre, cu graniţele de azi, numai astfel vom putea 
preîntâmpina furtuna mare ce ni se pregăteşte pentru viitoarele decenii” (apud Ion Bitoleanu, 
Op.cit., p. 293). 

vol. 1, f. 245. 

112. Idem, Fond Dosare speciale, 71/1920, Polonia, Relatii cu Ungaria, vol. 40/1, f. 60-76. 

din Paris şi ale haremurilor orientale" ; „lupta dintre polonezii catolici şi ruşii ortodocşi” 
este la fel cu „lupta dintre catolicismul unguresc şi ortodoxia română” etc. "°, 

I.G. Duca, ministrul de externe, trimitándu-i raportul lui Státescu, i-a solicitat 
ministrului României la Varşovia, Alexandru Florescu, să-şi exprime părerea despre 
„cum s-ar putea... zădărnici sau măcar micşora efectele acestei propagande primej- 
dioase"!^, În răspunsul său din 27 noiembrie 19235, după ce remarca la rândul lui 
„tenacitatea” propagandei maghiare, adăuga noi informaţii despre mijloacele de mani- 
festare ale acesteia şi accentua urgenţa unei contrareactii románesti!6, Florescu sublinia 
faptul că abordările de tip diplomatic, „atât în convorbirile oficiale, cât şi în cele 
particulare”, nu erau suficiente, deoarece „se petrec într-un cerc restrâns” : „ar fi nevoie 
de o acţiune mai largă, mai sistematică”. Însă, constata diplomatul român, „Legația României 
la Varşovia are un singur secretar, n-are nici un ajutor din afară, nu poate avea un birou 
special de propagandă, n-are publicaţii şi broşuri la îndemână spre a face operă folositoare 
de propagandă, n-are fonduri. Este de ajuns de a reaminti aceasta spre a învedera starea 
de inferioritate absolută în care Legația României se află faţă de cea a Ungariei” ™. 

Soluţiile agreate de Florescu pentru schimbarea în bine a respectivei stări de lucruri 
vizau crearea „unui serviciu telegrafic serios, bine organizat, între Polonia şi România, 
care să ţină ambele ţări la curent cu ceea ce se petrece, un serviciu telegrafic a cărui 
menire ar fi aceea de a pune în valoare toate lucrurile şi evenimentele de natură a ridica 
fiecare țară în ochii celeilalte, spre a lega sufleteşte ţările şi a le face astfel mai puţin 
accesibile campaniilor interesate si tendentioase". Apoi, diplomatul român considera că 
era necesară înfiinţarea unui „organ de publicitate periodic care să apară în cele trei 
limbi cunoscute, să fie distribuit tuturor redactiilor de ziar, precum şi personalităţilor de 
seamă, oameni politici, industriaşi, comercianţi, literati etc. [...] În acest organ s-ar 
strecura din când în când câte un articol arătând spiritul de toleranţă al României faţă de 
minorităţi şi făcând comparaţia între regimul practicat de noi faţă de unguri şi acela pe 
care-l practicau pe vremuri ungurii faţă de români” ; „ar fi necesar a se reaminti tot 
procesul istoric, etnic, politic dintre români şi unguri, proces absolut necunoscut de 
polonezi, care au fost crescuţi în minciuna răspândită de monarhia austro-ungară sau în 
antipatia şi disprețul pe care ni l-au arătat întotdeauna ruşii”. Florescu mai solicita lucrări 
de contrapropagandă traduse în zeci de exemplare în limbile de circulaţie internaţională, 
considera că „ar trebui făcute vizite cât mai dese de la ţară la ţară între parlamentari, 
industriaşi, comercianţi, literati, studenti, ofiţeri, ziarişti, sportivi etc." - un domeniu la 
care „se pricep minunat ungurii, ale căror vizite se succed de la o vreme foarte des pe 
aici” -, ar trebui trimişi în Polonia pe perioade mai îndelungate profesori care să ţină 


113. Ibidem, f. 63-64. 

114. Ibidem, f. 80. 

115. Ibidem, f. 80-83. 

116. „Dacă nu ne vom hotărî a o combate cu măsuri straşnice, această propagandă care nu crutá 
cheltuielile şi sfortárile va putea câştiga teren, greu de recâştigat mai târziu.” 

117. Diplomatul român mai deplângea lipsa de contacte între reprezentantele diplomatice româneşti 
din diverse capitale europene : „Este tocmai contrariul în celelalte ţări, unde şefii de misiune 
sunt ţinuţi la curent de colegii lor din alte capitale asupra tuturor chestiunilor care îi pot 
interesa. [...] Cât mă priveşte, am căutat să iau uneori contact cu unii din colegii mei români. 
Am aşteptat însă în zadar comunicări similare a căror lipsă spiritul meu de colegialitate nu-l 
poate atribui decât unei scăpări din vedere” (ibidem, f. 81-82). 

cursuri de literatură si istorie românească şi ar trebui înfiinţate noi consulate româneşti 
în Polonia!5. Din câte ştim, propunerile lui Florescu au rămas, în mare parte, doar in 
stadiul de deziderat, Polonia fiind în continuare un teren unde confruntarea propagandis- 
tică románo-maghiará a părut a-şi inclina balanţa victoriei de partea Budapestei, cel 
puţin în anii '20!, 

“Nu peste tot a fost însă la fel. Spre exemplu, într-o altă ţară aflată pe lista de prio- 
ritáti a propagandei maghiare, Marea Britanie, eforturile româneşti de contracarare au 
fost mai vizibile. Deşi nici la Londra România nu dispunea în primii ani interbelici de un 
birou de presă şi propagandă, aşa cum aveau nu numai Ungaria, ci şi Cehoslovacia şi 
Iugoslavia!20, încercările româneşti de a (ine piept ofensivei mediatice lansate de maghiari 
s-au dovedit mai eficiente. Cauzele au fost diverse: de la faptul că românii aveau în 
Anglia prieteni dezinteresati (Robert Seton-Watson!?!, Moses Gaster, Sidney Chapman, 
Allen Leeper şi alții)!” , care li s-au alăturat în disputa propagandistică româno-maghiară, 
şi până la faptul că s-au utilizat, în anumite cazuri, metode mai puţin ortodoxe, unele 
chiar preluate din arsenalul maghiar de gen, precum „sponsorizarea” unor ziarişti şi 
convingerea unor parlamentari britanici, greu de precizat prin ce mijloace, să semneze 
articole de presă redactate de diplomaţii români din capitala britanică!?. 

Dacă protestele diplomatice au fost în general ineficiente, iar contrapropaganda 
românească nu a reuşit decât în anumite cazuri să concureze propaganda revizionistă 
maghiară în străinătate, în schimb alte măsuri ale autorităţilor de la Bucureşti au fost mai 
adecvate pentru contracararea activităţilor iredentiste şi revizioniste maghiare. Spre 
exemplu, graniţa apuseană a României a constituit în primii ani interbelici o adevărată 
„cortină de fier” între cele două ţări. Controlul era foarte strict, totul, de la persoane şi 
până la mărfuri, fiind verificat cu minutiozitate"^ ; corespondenţa era cenzurată, iar 
pachetele erau „vămuite” cu maximă atenţie!?5. Pentru eficientizarea controlului asupra 
materialelor scrise sau tipărite venite din Ungaria, s-a decis, la începutul lui 1923, ca 


acestea să poată intra în România numai prin punctul vamal de la Episcopia Bihorului!26. 


118. Ibidem, f. 82. 

119. Situaţia s-a mai îmbunătăţit în deceniul al patrulea al secolului XX (vezi Nicolae Dascălu, 
Relaţii româno-polone în perioada interbelică (1919-1939), Editura Academiei, Bucureşti, 
1991, pp. 172-182; idem, Nicolae Iorga şi revizionismul maghiar, în „Revista Română de 
Studii Internationale", XXVI, 1(117)/1992, pp. 42-43; idem, Propaganda externă a României 
Mari..., passiră). 

120. A.M.A.E., Fond 71/1920-1944, Transilvania, Propaganda revizionistă ungară în Anglia, 
1921-1929, vol. 17, f. 9-10. 

121. Spre exemplu, Robert Seton-Watson afirma într-o conferinţă din noiembrie 1921, la Londra, 
faptul că ,brutalitítile" de care a fost acuzată Siguranţa românească în Transilvania „sunt 
mult mai puţin grave decât acelea făptuite în Irlanda de autorităţile britanice” (ibidem, f. 27). 

122. Ibidem, f. 8-9, 26-28, 45. 

123. Ibidem, f. 24, 37. 

124. Idem, Fond 71/1920-1944, Transilvania, Propaganda revizionistă ungară, 1920-1921, vol. 1, 
f. 24. 

125. Ibidem, f. 70. 

126. Circulara nr. 260 194/20 februarie 1923 a Ministerului de Interne preciza: „...vă invităm să 
luaţi cele mai severe măsuri ca astfel de pachete să nu se introducă în ţară decât numai prin 
sus-menţionatul punct vamal, de unde să fie trimise, înainte de distribuire, la Cluj, spre a fi văzute 
de d-l Eugen Bianu, inspector general de siguranţă” („Import-Export”, III, nr. 1/1923, p. 130). 

Cenzura funcţiona nu numai la frontieră, ci şi în teritoriu, vizând nu doar corespondenţa, 
ci şi cărţile, filmele etc.!77. Uneori vigilenta controlului românesc era pusă la încercare 
de inventivitatea maghiară : pe unele scrisori şi pachete cu materiale prohibite venite din 
Ungaria se găsea aplicată încă de la Budapesta o ştampilă cu legenda „Censura scrisorilor, 
România”, scăpând astfel de vama românească. Până la urmă, autorităţile române au 
descoperit subterfugiul şi au reacţionat în consecin(á"5. 

De asemenea, randamentul acţiunilor de neutralizare a revizionismului maghiar 
creştea atunci când statele Micii Înţelegeri colaborau cu adevărat împotriva singurului 
lor inamic comun: Ungaria!?. Nu a fost deloc întâmplător faptul că la diverse reuniuni 
ale organizaţiei s-a hotărât ca diplomaţii români, cehoslovaci şi iugoslavi acreditaţi la 
Budapesta să conlucreze din ce în ce mai strâns: „Trebuie să dăm Ungariei tot mai mult 
impresia unui bloc pe care nu-l poate zdruncina”!%. După conferinţa de la Sinaia a Micii 
Íntelegeri din iulie 1923, ministrul román de externe, I.G. Duca, trimitea o telegramá 
circulară către toate reprezentantele diplomatice româneşti din Europa, în care afirma: 
»...pretutindeni să arătăm cá pe cât suntem de dornici de a avea raporturi de bună 
vecinătate cu Ungaria, ba chiar să ajutăm la ridicarea ei economică, pe atât vom sta de 
hotărât în calea ei dacă va continua să nu respecte tratatele şi să facă politică ire- 
dentistă” 12, 

Iar când Mica Înţelegere funcţiona cu adevărat, la Budapesta îngrijorarea sporea expo- 
nenţial, iar presa maghiară devenea vehementă. De pildă, după aceeaşi reuniune de la 
Sinaia, se putea citi în gazetele maghiare : „Niciodată nu s-a făcut atâta reclamă în ches- 
tiunile politice ca acuma de către diplomaţii Micii Íntelegeri. Ca orice organizaţie şubredă, 
se caută a se impresiona lumea prin afişarea continuă de lozinci sforăitoare şi de mari 
promisiuni, ştiind că numai prin reclamă poate să capete viaţă. Se vânează popularitatea 
în scopul ca publicul să nu caute a scruta prea deaproape adevăratul conţinut al alianţei, 
căci atunci ar vedea că totul este un bluf aranjat de politicieni. Acum diplomaţii Micii 
Íntelegeri călătoresc încontinuu întocmai ca nişte voiajori de comerţ, măturând pe la 
uşile altora ca pulberea stârnită să împiedice să se vadă murdăria de la ei. [...] Unicul 
protector al românilor, Franţa, intenţionează să provoace boicotul economic contra 
României, plan ce este aprobat de aliaţii cehi. În Camera Lorzilor România este înfierată, 
iar semioficiosul lui Mussolini declară categoric că ministrul de finanţe valah a minţit. 
Ziarele româneşti au rubrici zilnice asupra catastrofelor de căi ferate, totul se clatină, dar 
guvernul valah îşi impune a dezbate condiţiile împrumutului ungar ! "!??, Când presa de 


127. De pildă, Comisia pentru cenzurarea filmelor de cinematograf a respins, în mai 1922, 
cererea de difuzare a peliculei intitulate Carol de Habsburg („Buletinul Oficial al Ministerului 
de Interne”, II, nr. 13-14/15 mai - 1 iunie 1922, p. 274). 

128. Circulara nr. 196 613/30 noiembrie 1922 a Ministerului de Interne stipula că „ştampila având 
scopul de a induce în eroare organele oficiale, vá invităm să luaţi măsuri ca să se confişte 
coletele cu tipărituri prohibite, venite prin poştă, care vor avea aplicată ştampila în chestiune” 
(„Import-Export”, III, nr. 1/1923, p. 117). 

130. Idem, Fond Mica Înţelegere, vol. 5, f. 118. 

la Budapesta adopta un asemenea ton, era un indiciu că Mica Înţelegere îşi concretiza 
potenţialităţile antimaghiare ! 

În acelaşi timp, antirevizionismul românesc a căpătat consistenţă şi a condus la 
rezultate concrete atunci când oficialităţile româneşti au reacţionat cu fermitate, utilizând 
metode neconvenţionale, precum amenințările ori santajul, sau recurgând chiar la 
represalii. Spre exemplu, paşapoartele cetăţenilor maghiari au cuprins tot felul de 
însemne, vize şi formulări cu caracter iredentist până când, în martie 1921, ministrul 
român de externe, Take Ionescu, a decis ca titularii unor asemenea documente să nu mai 
fie acceptaţi pe teritoriul románesc!?. Înjurăturile cu care presa de la Budapesta îl 
„gratula” zilnic pe ministrul României in Ungaria, Traian Stârcea, n-au încetat decât 
atunci când, în octombrie 1922, secţia consulară a Legaţiei României a redus drastic 
numărul vizelor pe care le acorda maghiarilor ce doreau să călătorească în România!**. 
Guvernul de la Budapesta nu a făcut nimic pentru a-şi limita activităţile iredentiste 
proprii, îndreptate direct către teritoriul românesc, nici pe acelea ale nenumăratelor 
asociaţii, societăţi şi ligi naţionaliste, decât atunci când guvernul român a ameninţat că 
va reduce la minimum sau chiar va întrerupe legăturile telegrafice şi poştale româno- 
-maghiare!3%5. În sfârşit, autorităţile româneşti au putut să înţeleagă mai exact dimensiunile 
revizionismului maghiar şi să acţioneze mai eficient pentru contracararea acestuia atunci 
când legația românească de la Budapesta a izbutit să-şi asigure serviciile unei „cârtiţe” 
din cadrul Ministerului Afacerilor Externe ungar, respectivul informator plătit oferind 
vreme de luni de zile, la începutul anului 1924, textele telegramelor pe care diplomaţii 


maghiari din capitalele europene le trimiteau la Budapesta!%5. 


III.2. Economie şi politică externă - confluenţe 
româno-maghiare în primii ani interbelici 


Deşi prima conflagrație mondială a cauzat nenumărate pierderi de vieţi omeneşti, 
distrugeri si devastări care au adus Europa într-o situaţie extrem de grea la sfârşitul 
anului 1918, se poate afirma că urmările imediate ale celor patru ani de ostilităţi au fost 
mai puţin importante pentru viitorul pe termen lung al Europei decât au fost înțelegerile 
şi aranjamentele imediat postbelice. John Maynard Keynes, în cunoscuta sa diatribă 
împotriva Tratatului de la Versailles, a denunţat unele efecte, în opinia sa nefericite, ale 


133. Idem, Fond 71/1920-1944, Transilvania, Iridenta ungară, 1920-1921, vol. 31, f. 48. De 
asemenea, atunci când, în vara lui 1923, maghiarii au introdus nişte paşapoarte pentru cei 
care „se bucură de încrederea autorităţilor şi care se obligă să facă serviciul de informatori 
în ţările unde merg”, respectivele documente servind „şi ca acte de recunoaştere faţă de 
Legatiile ungare, care trebuie să dea tot sprijinul titularilor lor”, Siguranţa din România n-a 
făcut altceva decât să-i urmărească şi să-i aresteze pe deţinătorii acelor paşapoarte (idem, 
Fond 71/1920-1944, Ungaria, Politica internă, 1920-1923, vol. 43, f. 368). 

134. Idem, Fond Dosare speciale, 71/1922, Ungaria, Relaţii cu România, vol. 92/4, f. 17. 

135. Idem, Fond 71/1920-1944, Transilvania, Iridenta ungară, 1920-1921, vol. 31, f. 83. 

136. Idem, Fond 71/1920-1944, Ungaria, Politica internă, 1924-1925, vol. 44, f. 3-5, 7-8, 14-16, 
18, 24-25, 28-30, 44. 

păcii cu Germania asupra viitorului Europei!?", însă aranjamentele postbelice au avut 
conotaţii mult mai largi decât cele identificate de economistul britanic. Sintagma „aranja- 
mentele postbelice” acoperă nu numai tratatele de pace încheiate cu statele învinse în 
război, ci şi o serie întreagă de chestiuni legate de reparaţii, credite de război, apoi ope- 
raţiuni de ajutorare a ţărilor aflate în dificultate, acţiuni de reconstrucţie financiară şi 
economică, înfiinţarea Ligii Naţiunilor, multe dintre aceste probleme fiind conexate şi cu 
rolul Statelor Unite ale Americii în Europa interbelică. Şi era vorba de o „Nouă Europă”, 
nu numai pentru că geografia politică a continentului se modificase radical, ci şi pentru 
că se produseserá sau se desfăşurau chiar în acele momente mutații semnificative pe 
toate planurile, inclusiv pe cel economic. 

Una dintre nereuşitele majore de la acest nou început de drum al Europei a fost 
reprezentată de eşecul conceperii unui program adecvat de asistenţă şi reconstrucţie!3%8. 
O bună parte a continentului era stăpânită de o penurie de alimente şi materii prime, iar 
cele mai multe dintre ţări nu dispuneau de banii necesari pentru a achiziţiona din exterior 
produsele strict necesare!*. Multe regiuni ale Europei, în special Europa Centrală si 
Răsăriteană, necesitau o asistenţă externă urgentă, nu numai din cauza foametei ce se 
răspândea cu mare repeziciune, ci şi pentru a se facilita reconstrucţia multor zone 
devastate. În afară de sarcina de a consolida noi teritorii, multe ţări se aflau în pragul 
colapsului economic şi trebuiau să se confrunte cu prevenirea foametei şi a dezordinii 
sociale. Situaţia era agravată şi de continuarea confruntărilor militare de-a lungul 
anumitor frontiere aflate în dispută, precum şi de instabilitatea politică şi socială ce 
cuprinsese anumite ţări. 

În ciuda situaţiei îngrijorătoare dintr-o bună parte a Europei, eforturile concertate ale 
puterilor învingătoare de a promova reconstrucţia Europei au fost de mică anvergură. 
Spre deosebire de ceea ce s-a întâmplat după al doilea război mondial, Statele Unite erau 
puţin interesate de a se implica în afacerile europene, iar cooperarea Aliată s-a dezintegrat 
la scurt timp după încheierea ostilităţilor, într-o anumită măsură, susţin unii autori, din 
cauza rivalităţii anglo-americane!“0. Astfel, în afara ajutoarelor alimentare pentru regiu- 
nile unde foametea făcea ravagii, în perioada de armistițiu - ajutoare care au fost total 
insuficiente -, s-a făcut foarte puţin pentru a se promova refacerea europeană. 

Operațiunile de ajutorare au constat în fapt în livrări alimentare şi în mici sume de 
bani pentru achiziţionarea de haine, furnizate sub auspiciile A.R.A. (American Relief 
Administration), organism subordonat Consiliului Suprem Aliat, dar dependent de 
americani în materie de finanţare şi logistică. Circa 20 de ţări europene au beneficiat de 
alimente în valoare de 1,25 miliarde de dolari, o mare parte din această sumă fiind însă 
sub formă de credite ce trebuiau returnate. La scurt timp după încheierea păcii cu 

Germania, programele oficiale de ajutorare au fost suspendate. Ulterior, în următorii 
doi-trei ani, operaţiunile cu caracter umanitar au fost desfăşurate de organisme private 
sau semioficiale, care au reuşit să distribuie alimente în valoare de 500 de milioane de 
dolari, in general sub formă de credite nerambursabile!“!. 

Rezolvarea chestiunilor legate de foamete şi distrugeri a fost, bineînţeles, doar primul 
element din procesul de reconstrucţie. Multe ţări europene aveau, de asemenea, nevoie 
urgentă de materii prime şi echipamente, astfel încât să-şi poată reface capacitatea de a-şi 
asigura propriile necesităţi. Însă nu a existat vreun echivalent pentru ceea ce va fi, după 
al doilea război mondial, Planul Marshall. Practic, a lipsit o acţiune internaţională 
coerentă şi consistentă cu scopul de a contribui la reconstrucţia pe termen lung a 
Europei, în ciuda recunoaşterii din partea tuturor a faptului că trebuia făcut ceva pentru 
încurajarea rehaşterii sale. 

Până la semnarea primelor tratate de pace n-au fost prea multe reuşite în privinţa 
cooperării economice, interesele divergente ale diverselor puteri subminând activitatea 
Consiliului Suprem Economic, organism al Conferinţei de pace de la Paris înfiinţat în 
februarie 1919!?., Nici tratatele de pace n-au adus prea multe schimbări în acest domeniu, 
ele ocupându-se de chestiunea materiilor prime doar incidental, în legătură cu politicile 
comerciale şi reparaţiile ce trebuiau plătite de ţările învinse. A existat o încercare, la 
conferinţa financiará internaţională de la Bruxelles din octombrie 1920, de a se concepe 
un plan menit să furnizeze credite internaţionale pentru achiziţionarea de materii prime 
şi bunuri de primă necesitate. Tentativa a eşuat, însă, oricum, în 1920 era deja prea 
târziu, problemele acutizându-se în aşa măsură, încât orice schemă generală de abordare 
devenise inutilă. În consecinţă, reabilitarea economică europeană a fost serios întâr- 
ziată, economiile au regresat în continuare, iar inflatiile au început să capete dimensiuni 
îngrijorătoare!*. În cele din urmă situaţia a început să devină atât de serioasă în anumite 
ţări, încât a fost nevoie de o abordare gen ţară cu ţară, cu credite incluse în câte un plan 
clar de reconstrucţie financiară sub supraveghere internaţională. Acest tip de abordare a 
fost până la urmă adoptat de către Liga Naţiunilor în cazul mai multor ţări, în principal 
Austria şi Ungaria!%5. 

În lipsa unui plan general european în acest sens, cele mai multe dintre ţări au trebuit 
să facă mari eforturi pentru a-şi asigura importuri prin credite pe baze private, în ciuda 
faptului că, după 1920, principala sursă de credite, Statele Unite, aproape a secat! 6, 

Ţările cele mai sărace au resimţit cel mai acut competiţia acerbă pentru importuri în anii 
esenţiali, 1919 si 1920. Datele despre volumul importurilor în Europa indică faptul cá 
Germania şi Europa Răsăriteană au atins atunci doar o treime din volumul importurilor 
lor din 1913, prăbuşirea cea mai serioasă fiind resimţită în domeniul importurilor de 
materii prime si semifabricate!“7. De asemenea, la declinul comerțului a contribuit şi 
faptul că in mai toate ţările au crescut tarifele vamale!“8. 

Astfel, se poate afirma că problemele economice din multe ţări europene de la 
începutul anilor "20 pot fi partial atribuite absenței unei acţiuni internationale rapide şi 
eficiente, menită să abordeze chestiunile ajutorului umanitar şi ale reconstrucției. În 
plus, ajutorul a tins să fie considerat o formă de caritate, ce putea fi extinsă asupra 
anumitor ţări, nu însă şi asupra altora. Au primat, cel mai adesea, consideratiile de 
natură politică. Nu în ultimul rând, faptul că S.U.A. nu au putut sau nu au vrut să 
contribuie, printr-un sistem flexibil de credite, la regenerarea Europei a fost un factor 
semnificativ în eşecul de a se pune bazele unei păci durabile pe continentul european!?. 

Dacă procesul de reconstrucţie a fost un fenomen lent şi secvențial la nivelul întregii 
Europe, în partea răsăriteană a continentului situaţia era şi mai gravă. Aproape toate 
ţările regiunii trebuiau să facă faţă unor dificultăţi aproape insurmontabile, în condiţiile 
în care veniturile şi resursele erau net inferioare celor din alte părţi ale Europei. Lista 
problemelor era aproape fără sfârşit: devastare fizică, dezorganizare economică, haos 
financiar, bugete deficitare, instabilitate monetară, şomaj, reforme agrare, instabilitate 
politică, administrații ineficiente şi corupte, înapoiere-în materie de structură economică 
etc. În multe cazuri, nu era vorba de o încercare de revenire cât mai rapidă la normalitate, 
ci, pur şi simplu, de eforturi de a împiedica dezintegrarea economică. 

În anii '20, chestiunile monetare au ţinut capul de afiş al presei europene, nenumărate 
energii fiind dedicate în această perioadă încercării de a se reface un sistem funcţional de 
schimb international. Restaurarea ordinii economice liberale din perioada antebelică - 
suprimarea controlului statului asupra economiei, comerţ liber şi, mai presus de toate, 
rate de schimb fixate potrivit unui sistem bazat pe etalonul-aur - a fost considerată de 
aproape toată lumea ca fiind prioritatea politică principală!. În special etalonul-aur a 
întreţinut o credinţă aproape mistică în minţile contemporanilor, care considerau restau- 
rarea sa ca fiind cheia pentru revenirea la prosperitatea europeană şi mondială. Virtutile 
etalonului-aur nu au fost niciodată puse la îndoială în anii '20. Spre exemplu, conferințele 
internaţionale de la Bruxelles şi Genoa, din 1920 şi, respectiv, 1922, au subliniat urgenţa 


revenirii la paritátile legate de etalonul-aur!?'. 

Din nefericire, procesul de stabilizare monetará din anii '20 s-a dovedit mult mai 
complicat decát s-a considerat initial, iar situatia monetará la nivel european s-a deteriorat 
constant. A lipsit şi în acest caz un plan sistematic de a se stabiliza simultan monedele 
din diverse ţări, în acelaşi timp neacordándu-se o atenţie suficientă mutaţiilor structurale 
ce avuseseră loc în economia mondială după 19141*2. Astfel, procesul de stabilizare 
monetară a avut o evoluţie prelungită, unele ţări reuşind stabilizarea monetară abia la 
începutul anilor '30, deci după renunţarea aproape generală la etalonul-aur ca urmare a 
crizei economice mondiale. În zona centrală şi răsăriteană a Europei, stabilizarea mone- 
tară s-a produs astfel: în Austria în 1922, în Bulgaria în 1924 (1928), în Cehoslovacia 
în 1923, în Grecia în 1928, în Ungaria în 1924, în Polonia în 1926 (1927), în România 
în 1927 (1929), iar în Iugoslavia în 1925 (1931)15. 

Vreme de câţiva ani după ce primul război mondial s-a încheiat, mai multe ţări 
europene au trăit experienţa unor presiuni inflationiste cu diverse grade de intensitate şi 
cu durată variabilă!5%. Uneori s-a ajuns la situaţiile coşmareşti ale unei hiperinflatii, 
precum în Germania, Austria, Ungaria şi Polonia. Din punct de vedere tehnic, inflatiile 
de mare anvergură s-au datorat pierderii controlului asupra emisiunilor monetare. Au 
mai fost însă şi alti factori ce au activat în acest sens. În unele ţări, condiţiile economice, 
sociale şi politice erau atât de deplorabile în primii ani postbelici, încât măsurile draconice 
menite să stopeze inflaţia, care ar fi fost urmate imediat de şomaj şi recesiune, ar fi 
determinat probabil prăbuşirea edificiului social din statele respective!55. Guverne slabe, 
administrații ineficiente, cheltuieli publice extinse şi baze de impozitare limitate, toate 
acestea au făcut aproape imposibil controlul strict asupra monedelor naţionale, asta şi în 
condiţiile în care nevoile reconstrucției şi refacerii au forţat guvernele să urmeze politici 
fiscale active. 

Deşi tiparul mental antebelic referitor la inflaţie scotea în evidenţă mai degrabă 
aspectele negative, cu accent pe instabilitate, ale fenomenului, experienţa imediat 
postbelică a indicat că acesta comporta şi trăsături pozitive, în măsura în care abordarea 
opusă, deflatia, implica şomaj, reducerea profiturilor şi posibile agitatii sociale. Astfel, 
se pare că inflaţia a facilitat într-o anumită măsură procesul de reconstrucţie şi refacere 
în câteva ţări europene, în prima jumătate a anilor '20, cel puţin pe termen scurt. Multe 
dintre ţările care au experimentat inflaţii crescute au avut, comparativ cu ţările Ce au 
aplicat politici deflationiste, un nivel mai înalt de activitate economică şi un şomaj mai 
redus. Pe de altă parte însă, pe termen mai lung stabilitatea financiară din ţările ce au 
eradicat inflaţia de la început a contat mai mult decât stimulul iniţial de care au beneficiat 
statele ce au adoptat politici inflaţioniste!56. 

Una dintre ţările „hiperinflaţioniste” în primii ani interbelici a fost Ungaria. Inflaţia 
a debutat ca un fenomen spontan, pentru a deveni ulterior o politică conştientă, destinată 
să finanţeze reorganizarea economiei după eşecul din vara lui 1921 al primei tentative de 

stabilizare monetară!*. Abia după trei ani, cu asistenţa Ligii Naţiunilor, s-a reuşit 
stabilizarea. Efectele pozitive ale inflaţiei s-au concentrat într-un singur an, 1922, după 
care activitatea industrială a scăzut. Astfel că, în întreaga perioadă 1921-1924, producţia 
industrială a sporit cu doar 5% 158. Salariile reale au rămas modeste, iar şomajul a crescut 
brusc după stabilizarea monetară din vara lui 1924. Se poate spune că beneficiile inflaţiei 
au fost de scurtă durată şi nu au putut să rezolve problema economică fundamentală a 
Ungariei, ca şi a tuturor celorlalte ţări din regiune : lipsa de capital. În plus, recesiunea 
de după stabilizare a fost una evidentă, agravată şi de dificultăţile maghiarilor de a se 
adapta la viaţa între noile frontiere. Pe de altă parte, situaţia Ungariei n-a fost niciodată 
atât de gravă precum cea a Austriei, spre exemplu, datorită unei economii mai echilibrate 
şi unei coeziuni nationale net superioare!?, 


* 


Ungaria ieşise din război profund zdruncinată din punct de vedere economic şi într-o 
stare financiară dintre cele mai precare!%. Aflată în tabăra învinşilor şi pierzând o bună 
parte din suprafaţa şi populaţia antebelice, Ungaria fusese sleită de efortul enorm bazat 
pe apelul la toate resursele ţării şi la toate creditele sale pentru a putea continua războiul. 
Datoria publică întrecuse cu mult mijloacele de plată şi dezechilibrase total bugetul. 
Scurta perioadă de bolşevism şi ocupaţia militară românească au contribuit şi ele la 
dificultăţile economice ale ţării. Deşi a moştenit o bună parte din industria existentă în 
Ungaria antebelică, noul stat maghiar pierduse fostele pieţe şi o parte din sursele interne 
de materii prime!S!. Astfel, industria ungară devenise vulnerabilă în faţa politicilor 
comerciale ale ţărilor vecine, mai ales în condiţiile în care revizionismul implacabil şi 


extrem de zgomotos al tuturor guvernelor maghiare descuraja tentativele de cooperare!€., 

Statul maghiar se afla în imposibilitatea dt a face faţă sarcinilor mari pe care le avea. 
Imensele obligaţii faţă de funcţionari, al căror număr întrecea cu mult nevoile ţării, ca şi 
subventiile pe care le acorda tuturor refugiaților care părăsiseră teritoriile pierdute de 
Ungaria îngreunau şi mai mult sarcina sa de a echilibra bugetul. În lipsă de altceva, 
autorităţile de la Budapesta au recurs la mijlocul cel mai comod, dar şi cel mai periculos, 
pentru a-şi crea resursele pecuniare de care aveau nevoie: inflaţia. Acest expedient a 
avut ca prim rezultat scăderea valorii monedei naţionale, ceea ce a plasat costurile 
războiului şi ale reconstrucției pe umerii celor care trăiau din salarii şi pensii, a căror 
valoare reală s-a prăbuşit. 

Însă, în acest mod, nu se rezolva chestiunea datoriilor pe care Ungaria le avea de 
plătit, deoarece o bună parte dintre acestea se calculau în monede străine. În consecinţă, 
datoria publică a crescut din ce în ce mai mult, ajungând în primăvara anului 1923 la 
circa 1000 de miliarde de coroane!%. Numai dobânzile la această datorie absorbeau 
aproape întregul venit al statului. Nici una dintre măsurile luate de diversele guverne 
maghiare în perioada 1920-1924 - ştampilarea în martie 1920 a bancnotelor austro- 
-ungare ; tentativa de deflatie din 1921 (aceasta a fost, în fond, încercarea Ungariei de a 
ieşi din marasm prin forţe proprii) ; înfiinţarea unei bănci autonome de emisiune 
monetară in august 1921 ; crearea în august 1922 a Centralei devizelor, al cărei scop era 
stabilirea unui control de stat asupra ratelor de schimb pentru valutele străine!“ - nu a 
avut succesul scontat’, La începutul lui 1923, devenise limpede pentru liderii de la 
Budapesta faptul că eventualele beneficii ale fenomenului inflationist se epuizaserá şi cá 
singura şansă de redresare a ţării era apelul la ajutor financiar international. 

Drept urmare, bancherii maghiari au încercat să obţină un împrumut din Elveţia, dar 
nu au reuşit!S5. Singura soluţie rămasă era solicitarea ajutorului Ligii Naţiunilor, mai ales 
că această pistă fusese utilizată, cu succes, şi de Austrial?", aflată într-o situaţie economică 
şi financiară mai disperată decât aceea a Ungariei. Existau însă unele obstacole, deloc 
neglijabile. În primul rând, era vorba despre politica guvernului - si pe plan intern, şi în 
exterior -, care trebuia schimbată. În al doilea rând, exista o anumită incertitudine în 
privinţa reparațiilor datorate de Ungaria, a căror sumă totală nu fusese încă fixată. În al 
treilea rând, era necesară obţinerea sprijinului unei mari puteri din tabăra învingătoare, 
care să fie în acelaşi timp şi o mare putere financiară. Singura care se conforma acestui 
tipar în acel moment era, evident, Marea Britanie. În al patrulea rând, era previzibilă o 
obiecţie francezá!&5, în sensul cá Germania putea apela la o tentativă asemănătoare, de 

a-şi amána plata reparațiilor, mai ales că începutul anului 1923 a coincis cu ocuparea 
zonei renane de către trupele franco-belgiene, ca represalii pentru neachitarea de către 
germani a reparațiilor. În sfârşit, maghiarii înşişi erau prea puţin doritori de a accepta un 
control extern în cadrul căruia Mica Înţelegere să aibă un cuvânt de spus. 

Însă Ungaria nu avea alternativă. În ciuda tuturor acestor obstacole, deloc neglijabile, 
pentru a evita ruina financiară, statul maghiar trebuia să facă apel la Liga Naţiunilor, mai 
ales că britanicii erau dispuşi să-i ajute pe maghiari!9. Acestora li s-a sugerat să abordeze 
Comisia Reparaţiilor, pentru a solicita ridicarea ipotecii generale ce garanta plata 
reparațiilor datorate de Ungaria. Premierul István Bethlen s-a prezentat in fata Comisiei 
la 23 mai 1923, dar decizia adoptată cu acel prilej nu a fost pe măsura aşteptărilor 
maghiare!”0. Deşi pledoaria maghiară a accentuat faptul că situaţia financiară a ţării era 
deplorabilă!”, a invocat pericolul bolşevic!2 şi a promis toate garanţiile posibile, prin 
alocarea în acest scop a unor venituri sigure ale statului, la început Comisia nu s-a lăsat 
convinsă. Prin votul decisiv al preşedintelui, un francez!?, s-a decis ca, în principiu, să 
nu existe o opoziţie la ridicarea ipotecii pe anumite venituri ale statului maghiar, însă 
numai în condiţiile în care împrumutul obţinut de Ungaria urma să fie supervizat de către 
Comisia Reparaţiilor, iar o parte din banii primiţi aveau să fie destinati plăţii reparațiilor. 
Această decizie ilustra faptul că statele cărora Ungaria trebuia să le plătească reparaţii nu 
puteau renunţa cu uşurinţă la garanţiile pe care le aveau asupra averii debitorului lor!74. 

Bethlen şi-a exprimat dezamăgirea faţă de hotărârea Comisiei Reparaţiilor, a agitat 
spectrul demisiei, dar a decis să conteste decizia printr-un apel la guvernele Aliate, în 
primul rând, evident, la cel britanic’. Deşi Ministerul de Externe de la Londra nu dorea 
să apară ca un patron al Ungariei, Ministerul de Finanţe britanic (The Treasury) era decis 
să sprijine solicitarea maghiară''5. În perioada mai-iunie 1923, englezii au făcut presiuni 
asupra statelor Micii Înţelegeri pentru ca acestea să-şi suspende obiecțiile privitoare la 

în capitala britanică, noul şef al misiunii ungare fiind un diplomat activ şi perseverent, 
contele Woracziczky, originar din Transilvania, deci plin de resentimente împotriva României 
(idem, Fond 71/1920-1944, Transilvania, Propaganda revizionistă ungară în Anglia, 1921-929, 
vol. 17, f. 54). 

împrumutul dorit de Ungaria"". Montagu Norman, guvernatorul Băncii Angliei, declara 


într-o scrisoare din iunie 1923 către Foreign Office: „Suntem hotărâți să-i împiedicăm 
pe cehi şi pe români să obţină bani de la Londra până când poziţia Ungariei nu va fi 
asigurată. Aceasta nu este o chestiune politică, ci mai curând una financiară, iar eu nu 
ezit să vá solicit sprijinul pentru această linie politică pe care am adoptat-o [...] in 
interesul Europei Răsăritene” 178. 

Presiunile britanice!?, exercitate în special asupra cehoslovacilor, care aveau de 
ridicat de la băncile londoneze o a doua tranşă a unui împrumut guvernamental stabilit 
in 192218, aveau să-şi dovedească eficienţa încă din iulie 1923. La reuniunea Micii 
Înţelegeri de la Sinaia din luna respectivă a început să se manifeste o schimbare de ton 
în politica organizaţiei faţă de chestiunea împrumutului maghiar. După dezbateri aprinse, 
s-a acceptat principiul necesităţii acelui credit pentru Ungaria, însă numai în condiţiile 
în care urmau să fie cerute garanţii pentru ca banii acordati maghiarilor să nu ia vreo 
destinaţie susceptibilă a stânjeni aplicarea Tratatului de la Trianon sau a crea vreo situaţie 
periculoasă pentru vecinii statului maghiar. Renuntándu-se la ideea ca o parte a impru- 
mutului să fie utilizată pentru plata reparațiilor, s-a solicitat, în schimb, participarea 
statelor Micii Íntelegeri la controlul financiar şi militar asupra Ungariei'?!. Era o decizie 
pe care statele Micii Înţelegeri au considerat-o binevoitoare faţă de Ungaria, dar pe care 
aceasta din urmă a“privit-o ca pe un gest de ostilitate!9?, 

În aceste condiţii, o delegaţie maghiară formată din premierul Istvân Bethlen, 
ministrul de externe Géza Daruvâry şi cel de finanţe, Tibor Kallây, s-a prezentat la 
Geneva în fata Consiliului Ligii Naţiunilor, la sesiunea din septembrie 192318. Au urmat 
dezbateri aprinse între reprezentanţii Micii Înţelegeri şi cei ai Ungariei, primii adresánd 
o scrisoare colectivă Consiliului, la 29 septembrie 1923, în cadrul căreia se exprima 
acordul statelor respective la o eventuală cerere a Comisiei Reparaţiilor de a se stabili de 
către Liga Naţiunilor un plan de reconstrucţie financiară a Ungariei, plan ce urma să 


177. A.M.A.E., Fond Mica Înţelegere, vol. 5, f. 69. Diplomaţii români de la Paris remarcau că 
Marea Britanie era foarte nemulțumită de decizia Comisiei Reparaţiilor în privinţa împrumutului 
maghiar, englezii nefiind dispuşi la nici un fel de compromis cu statele Micii Înţelegeri în 
această privinţă. Vezi şi I. Ciupercă, op.cit., pp. 117-118; Zbynek Zeman, Antonin Klimek, 
The Life of Edvard Beneš, 1884-1948, Czechoslovakia in Peace and War, Oxford University 
Press, Oxford; 1997, p. 91. 

178. Apud A. Orde, op.cit., p. 270. 

179. Englezii le-au cerut şi maghiarilor să-şi normalizeze relaţiile cu statele Micii Íntelegeri 

*— (A.M.A.E., Fond 71/1920-1944, Ungaria, Politica internă, 1920-1923, vol. 43, f. 341). 

180. În plus, britanicii plecau de la premisa că „este imposibil ca ţările Micii Íntelegeri să aibă în 
această chestiune un punct de vedere identic şi să lege chestiunea datoriilor din tratat cu aceea 
a reparatiunilor" , întrucât Cehoslovacia nu avea de primit nici un fel de reparaţii (A.M.A.E., 
Fond 71/1920-1944, Ungaria, vol. 53, f. 2). Despre împrumutul cehoslovac din 1922, vezi 
Anne Orde, Barings Brothers, The Bank of England, the British Government and the 
Czechoslovak State Loan of 1922, în „The English Historical Review”, vol. 106, nr. 418/ 
1991, pp. 27-40. 

181. Idem, Fond Mica Înţelegere, vol. 5, f. 123. 

182. O preconizată întâlnire între Bethlen si Beneš (ibidem, f. 157) nu s-a mai putut desfăşura în 
vara anului 1923 (vezi idem, Fond 71/1920-1944, Transilvania, Propaganda revizionistă 
ungară, 1922, vol. 3, f. 102). 

183. Idem, Fond 71/1920-1944, Ungaria, Politica internă, 1920-1923, vol. 43, f. 430. 

fie elaborat de către Comisia financiară şi Secretariatul Ligii împreună cu părţile 
interesate. Mica Înţelegere a solicitat, totodată, ca la şedinţele Consiliului Ligii Naţiunilor 
la care avea să fie discutat acel plan să fie admişi şi reprezentanţii României, Iugoslaviei 
şi Cehoslovaciei!8. 

Consiliul Ligii Naţiunilor a acceptat această propunere, iar Comisia Reparaţiilor a 
adoptat, la 17 octombrie 1923, o decizie prin care Liga Naţiunilor era invitată să elabo- 
reze planul de reconstrucţie financiară a Ungariei şi se manifesta disponibilitatea de a se 
ridica ipoteca asupra unor venituri ale statului maghiar după ce se va fi finalizat planul de 
reconstructie!55. În noiembrie şi decembrie 1923, un comitet financiar al Ligii Naţiunilor, 
după ce a efectuat o vizită la Budapesta, iar apoi s-a reunit la Londra şi Paris, a elaborat 
un raport ce a fost prezentat Consiliului Ligii în sesiunea acestuia din capitala Franţei, la 
20 decembrie 1923. Textul raportului a fost adoptat de Consiliu în unanimitate, el 
urmând să servească drept bază a întregului program de asanare financiară a Ungariei. 
Apoi, în ianuarie 1924, Comisia Reparaţiilor şi-a dat avizul favorabil în privinţa planului 
definitiv de reconstrucţie financiară a Ungariei, consimtind, in 21 februarie 1924, la 
ridicarea ipotecii ce greva bunurile statului maghiar (era vorba numai de ipoteca asupra 
veniturilor vámilor, tutunului, sării şi zahărului pe un termen de 20 de ani)'?6. Protocoa- 
lele definitive, care stipulau obligaţiile Aliaților, pe de o parte, şi ale Ungariei, pe de altă 
parte, rezultând din programul de asanare, au fost semnate la Geneva în martie 192417. 

Raportul comitetului financiar al Ligii Naţiunilor debuta prin hotărârea rolului 
Societăţii Naţiunilor în intervenţia în afacerile Ungariei. Se stabilea o distincţie între 
dificultăţile de natură financiară ale statului maghiar şi problemele sale de natură 
economică, declarându-se că Societatea Naţiunilor nu avea alt rol decât acela de a se 
ocupa de chestiunile financiare, rămânând ca ţara, prin mijloacele ei proprii, o dată 
consolidarea financiară realizată, să-şi îndrepte starea economică printr-o normalizare a 
producţiei şi a celorlalte activităţi economice. Cu alte cuvinte, Liga Naţiunilor îşi 
propunea doar asanarea financiară, prin trei operațiuni: stoparea inflaţiei, înfiinţarea 
unei bănci de emisiune complet independente şi atingerea unui echilibru bugetar până în 
iunie 1926. În acest scop, urma să fie obţinut un aşa-numit împrumut de reconstrucţie, 
în valoare de 250 de milioane coroane aur (14,2 milioane lire sterline). Din acest credit, 
Ungaria urma să primească periodic câte o sumă, pentru a-şi echilibra bugetul. 

Pentru aplicarea programului de asanare era prevăzut, potrivit dorinţei statelor Micii 
Íntelegeri, un control după modelul celui aplicat în Austria. Liga Naţiunilor trebuia să 
numească un comisar general a cărui misiune era să vegheze la aplicarea strictă a 


184. Idem, Fond 71/1920-1944, Ungaria, vol. 53, f. 22. 

185. Idem, Fond 71/1920-1944, Ungaria, presă, 1920-1923, vol. 25, f. 352-353, 355-356; Résumé 
Mensuel des Travaux de la Société des Nations, Geneva, vol. III, nr. 4/1923, pp. 252-253. 

186. Maghiarii ar fi dorit, avánd si sprijin englez in acest sens, sá fie scutiti definitiv de plata 
oricăror reparaţii de război, ceea ce, măcar formal, nu s-a putut face, opoziţia principală 
venind din partea Franţei şi a statelor Micii Intelegeri (A.M.A.E., Fond 71/1920-1944, 
Ungaria, Politica internă, 1920-1923, vol. 43, f. 336). S-a decis, în cele din urmă, limitarea 
anuităţilor pe care trebuia să le plătească Ungaria în contul reparațiilor şi un moratoriu 

Institutul European, Iaşi, 1993, p. 91). 

programului de reconstructie pecuniará. Se mai instituia un Comitet de Control, cu 
sediul in afara Ungariei, numit de Comisia Reparatiilor, Comitet ce trebuia sá asigure 
respectarea drepturilor şi intereselor Comisiei Reparaţiilor, mai bine zis ale statelor 
succesoare şi creditoare, potrivit art. 180 din Tratatul de la Trianon. Comisarul general 
era obligat să pună la dispoziţia Comitetului de Control toate datele şi informaţiile 
referitoare la situaţia din Ungaria. În sfârşit, se mai recomanda statului maghiar să-şi 
îmbunătăţească relaţiile cu vecinii, încheind eventual tratate comerciale cu aceştia. 

În primul dintre cele două protocoale semnate la 14 martie 1924, guvernele aliate şi 
succesoare se angajau în mod solemn să respecte independenţa politică, integritatea 
teritorială şi suveranitatea Ungariei, să nu încerce să obţină nici un avantaj special sau 
exclusiv de natură să compromită această independenţă şi, în sfârşit, să se abţină de la 
orice acţiune contrară spiritului convențiilor de reconstrucţie. La rândul ei, Ungaria se 
obliga să respecte cu stricteţe prevederile Tratatului de la Trianon şi să se abţină de la 
orice act contrar acordurilor de reconstrucţie sau dăunător creditorilor ei. Al doilea 
protocol enumera obligaţiile pe care şi le asuma guvernul maghiar în virtutea planului de 
reconstrucţie şi cuprindea textul definitiv al acestui plan, în fapt reluând concluziile 
raportului prezentat mai sus!*?. 

România, prin vocea lui Nicolae Titulescu, a condiţionat semnarea protocoalelor 
împrumutului maghiar de renunţarea de către Ungaria la orice fel de pretenţii financiare 
legate de operaţiunile militare din 1919 şi 1920. În acelaşi timp, statul român renunţa şi 
el la pretenţiile cu privire la rambursarea costurilor ocupaţiei armate româneşti din 
Ungaria!%%. Abia după semnarea de către Bethlen şi Titulescu a unei declaraţii comune care 
consemna cele două condiţii de mai sus, reprezentantul României şi-a dat acordul pentru 
parafarea protocoalelor împrumutului ungar!%. De asemenea, România, Cehoslovacia si 
Iugoslavia au solicitat participarea la controlul militar asupra Ungariei. Abia în decembrie 
1924 s-a obţinut din partea marilor puteri includerea unui delegat cehoslovac, ca 
reprezentant al ţărilor limitrofe, în Comisia Interaliată de Control din Ungaria. În plus, 
pentru monitorizarea respectării clauzelor militare din tratatele de pace, s-a constituit pe 
lângă Consiliul Ligii Naţiunilor o Comisie Permanentă Consultativă, în a cărei com- 
ponentá a intrat şi un delegat român, generalul Toma Dumitrescu!'”!. În sfârşit, statele 
Micii Íntelegeri au mai solicitat — şi au obţinut - amânarea plăţilor ce le reveneau din 
perspectiva datoriilor austro-ungare de dinainte de război si a aşa-numitei „cote de 
eliberare”!%. 

Semnarea protocoalelor la Geneva, în martie 1924, a fost urmată de căutarea unui 
candidat acceptabil pentru toate părţile pentru postul de comisar general stipulat în 
planul de asanare financiară a Ungariei. Cel ales a fost un american, Jeremiah Smith, 
care a supervizat în următorii ani aplicarea planului de reconstrucţie financiară. Mai 
greu a fost de obţinut împrumutul propriu-zis de pe piața bancară internaţională!*. Din 
nou a fost nevoie de intervenţia britanicilor, fără al căror ajutor schema Ligii Naţiunilor 

probabil că ar fi eşuat. Se poate observa că, din împrumutul obţinut de maghiari în iulie 
1924, partea cea mai consistentă (circa 55%) fusese subscrisá de băncile englezeşti! la 
care făcuse apel acelaşi Montagu Norman, guvernatorul Băncii Angliei!%5, aceasta fiind 
urmată de participarea americană (aproximativ 15%), cea italiană (circa 12,5%), cea 
elveţiană (circa 8,5%), cea cehoslovacă (circa 4%) şi altele!%. Se remarcă, prin absenţă, 
Franţa. Motivele nu au fost probabil de ordin politic, Ministerul de Externe francez 
neopunándu-se - ba dimpotrivă - unei participări a băncilor franceze, ci mai curând de 
ordin financiar: lipsa banilor şi cea a interesului din partea instituţiilor financiare 
pariziene. Urmarea acestei absente a fost scăderea influenţei economice şi politice 
franceze in Europa Centrală şi Răsăriteană, în paralel cu asigurarea preponderentei 
financiare britanice în regiune!” 

Schema de asanare financiară a Ungariei s-a bucurat, în destulă măsură, de succes. 
Ea a cuprins trei componente esenţiale: înfiinţarea Băncii Naţionale şi stabilizarea 
coroanei; acoperirea deficitelor bugetare prin împrumutul extern şi apoi echilibrarea 
bugetară ; un set de reforme financiare şi economice menit să consolideze stabilizarea 
macroeconomică şi bugetară. Banca Naţională a Ungariei şi-a început activitatea în 
24 iunie 1924, iar la sfârşitul lui iulie s-a realizat stabilizarea monetară, operaţiune ce ar 
fi fost imposibilă fără un împrumut consistent din partea Băncii Angliei. Potrivit unui 
diplomat român acreditat la Budapesta, „ajutorul dat de Bank of England avea drept 
consecinţă angajamentul luat de Ungaria de a stabiliza coroana pe baza lirei sterline. 
Trebuie să spunem că această obligaţie oferea avantaje ambelor state. Anglia avea interes 
ca în momentul când era pe cale să revalorizeze lira sterlină să-şi întindă hegemonia 
financiară asupra unui stat european. Ungaria, la rândul ei, avea mare interes să pună 
noua sa bancă sub protectiunea unui institut de talia Băncii Angliei"?5. Ulterior, în 
noiembrie 1925, s-a înfăptuit reforma monetară, înlocuindu-se coroana cu o nouă unitate 
monetară, pengó, ce a intrat în circulaţie la 1 ianuarie 1927 122: 

Deficitul bugetar al Ungariei, ce trebuia acoperit din sumele primite din creditul 
extern contractat de Ungaria până în 1926, s-a dovedit mult mai uşor de înlăturat decât 


194. A. Orde, British Policy..., p. 273. 

lásaserá impresia autorităţile de la Budapesta în perioada 1923-1924. Încă de la sfârşitul 
anului bugetar 1924-1925, bugetul maghiar a devenit excedentar, una dintre cauzele 
acestei situaţii fiind aceea că „Ungaria s-a arătat a fi mai bogată decât se crezuse sau, 
mai bine zis, decât voise ea să pară”2%. 

Pentru a-şi consolida reuşitele pe plan financiar, statul maghiar a fost obligat să aplice 
un program de reforme : reducerea drastică a aparatului birocratic al statului (numărul 
funcţionarilor era cu mult peste nevoile Ungariei, reprezentând o povară bugetară 
imensă: circa 60% din totalul cheltuielilor publice)! ; centralizarea încasărilor si 
veniturilor statului ; introducerea unui sistem de contabilitate publică ; restructurarea 
întreprinderilor principale ale statului; sprijinirea agriculturii ; susţinerea industriei 
prin intermediul unui tarif vamal protectionist etc.22. 

În concluzie, se poate afirma că activitatea de asanare financiară a Ungariei s-a 
înfăptuit cu o reală eficienţă prin conjugarea eforturilor interne cu asistenţa din exterior. 
Paradoxal, împrumutul contractat de statul maghiar în cadrul schemei de reconstrucţie 
girate de Liga Naţiunilor nu a fost elementul determinant al asanării finanţelor maghiare. 
Decisive au fost ordinea introdusă în administrarea finanţelor publice şi controlul strict, 
efectuat de expertul american Jeremiah Smith, al aplicării dispoziţiilor adoptate de Liga 
Naţiunilor. Astfel că sumele rezultate din împrumut au putut lua, la un moment dat, o 
altă destinaţie decât cea stabilită iniţial, operaţiune înfăptuită cu acordul Ligii şi controlată 
de J. Smith. O bună parte a creditului obţinut de statul maghiar a fost utilizată pentru 
investiţii, pentru dezvoltarea factorilor de producţie ai Ungariei??. Cu alte cuvinte, 
„Ungaria şi-a plătit ea singură reparatiuni în loc ca să plătească reparatiunile ce le datora, 
pe baza tratatului, ţărilor învingătoare, greu încercate şi ele de războiul mondial”2%. 

În acelaşi timp, poate câştigul cel mai important obținut de Ungaria din schema de 
reconstrucţie financiară a Ligii Națiunii a fost acela cá a reuşit să penetreze pe piaţa 
mondială de capital într-un moment în care alte ţări din regiune aveau mari dificultăţi în 
acest sens. Ungaria a izbutit să obţină şi alte împrumuturi din străinătate până la sfârşitul 
anilor '20, fapt ce a avut implicaţii semnificative. Asta însemna că cei care creditau 
Ungaria aveau încredere în stabilitatea ei economică şi politică internă, iar pe de altă 
parte, din perspectivă maghiară, aşa cum remarca în iunie 1927 Traian Stârcea, ministrul 
României la Budapesta, „toate împrumuturile pe care Ungaria le-a făcut până acum, 
precum şi acele pe care intenţionează să le contracteze în viitor sunt făcute cu tendinţa 
certă de a lega interesele financiare ale creditorilor străini şi deci, în mod implicit, ale 
marilor puteri respective de interesele politicii de revanșă a guvernelor Ungariei”2%5. 


* 


Reconstrucţia financiară a Austriei şi Ungariei căzuse în sarcina „comunităţii interna- 
tionale” partial datorită inflatiilor galopante din cele două ţări şi partial pentru. cá 
solvabilitatea lor era stráns legatá de prevederile de naturá financiará din tratatele de 


200. Ibidem, f. 36-37. 

201. Vezi idem, Fond 71/1920-1944, Ungaria, Politica interná, 1920-1923, vol. 43, f. 334, 429. 
202. Idem, Fond 71/1920-1944, Ungaria, vol. 53, f. 38-40. 

203. Vezi I. Saizu, Al. Tacu, Europa economică interbelică, Institutul European, Iaşi, 1997, p. 84. 
204. A.M.A.E., Fond 71/1920-1944, Ungaria, vol. 53, f. 40-41. 

205. Ibidem, f. 10. 


190 ROMÂNIA ŞI UNGARIA ÎN CADRUL „NOII EUROPE" (1920-1923) 


pace. România nu se găsea într-o situaţie similară. Ea era o ţară învingătoare în război, 
îşi realizase cea mai mare parte dintre obiectivele de natură naţională şi dorea să stea pe 
propriile picioare, simțindu-se capabilă să-şi apere suveranitatea. Deşi efectele răz- 
boiului - pierderi, distrugeri, cheltuieli, datorii etc. - asupra României au fost profunde, 
resursele de care dispunea ţara, în special cele de natură alimentară şi cele petroliere, 
indicau existenţa speranţei de refacere, prin îmbunătăţirea balanței comerciale externe. 

Nu ne propunem să analizăm în cadrul cercetării noastre complexul set de probleme 
privitoare la reparaţii şi datorii în care a fost angrenată şi România în perioada interbelică. 
Şi asta pentru că nici una dintre aceste probleme nu şi-a găsit finalitatea până la limita 
temporală (1923-1924) pe care ne-am impus-o pentru studiul nostru. Chestiunea „repara- 
tiilor orientale” a fost de cele mai multe ori lăsată în suspensie de-a lungul anilor 72008. 
cotele atribuite diverselor state din reparaţiile germane şi cele orientale s-au modificat 
continuu2”, însă sumele care s-au plătit în realitate au fost mai mult decât modeste ; 
România, în calitate de stat succesor al monarhiei austro-ungare, avea datorii imense?95 - 
rambursarea vechii monede austro-ungare, plata titlurilor imprumuturilor de rázboi 
făcute de monarhia bicefală, achitarea cotei-párti din datoria antebelică a Imperiului 
austro-ungar, obligaţia de a plăti bunurile şi proprietăţile publice situate în teritoriile 
preluate (Transilvania, Banatul, Crişana, Maramureşul, Bucovina), aşa-numita „datorie 
de eliberare”2% —, toate ridicându-se, potrivit unui calcul aproximativ, la 2,3 miliarde 
franci aur??, însă, din fericire, nici din această sumă nu s-a plătit prea mult. 

În al doilea rând, problemele României legate de datoriile şi creantele sale în primii 
ani interbelici nu au provenit atât din sumele pe care le avea de primit sau de dat, cât mai 
ales din sentimentul, îndreptăţit de altfel, al liderilor români privitor la faptul că ţara lor 
era considerată o putere de mâna a doua. Tratamentului prea puţin binevoitor din partea 
marilor puteri la care a fost supusă România la forumul păcii de la Paris i s-au adăugat, 
la diversele conferinţe internaţionale din prima jumătate a anilor '20, nenumărate dovezi 
referitoare la modul prea puţin amical în care era privit statul român de către foştii 'săi 
aliaţi?!. Lista cu motive de disconfort pentru liderii români poate fi foarte lungă. 
Amintim doar câteva: cotele reduse atribuite României din reparaţiile de război; 
neinvitarea la unele reuniuni internaţionale dedicate refacerii economice a Europei ; 
neadmiterea vreunui delegat român în Comisia reparațiilor şi în conducerea Băncii 
Reglementelor Internaţionale ; presiunile la adresa României pentru ca aceasta să-şi 
rezolve anumite creanţe speciale prin acorduri. bilaterale, ceea ce presupunea uneori 

concesii dureroase ; daunele industriei petroliere, provocate la dorinţa Aliatilor, au fost 
reglementate târziu şi prea puţin favorabil României etc. 

Ceea ce este însă important din perspectiva relaţiilor româno-maghiare e faptul că la 
numai câţiva ani după încheierea războiului a dispărut o distincţie între state ce păruse 
sortită unei existente mai îndelungate : aceea dintre învinşi şi învingători. Dacă pe relaţia 
Franta-Germania această diferenţă de statut s-a pierdut in a doua jumătate a anilor '20, 
pe relaţia România-Ungaria şi-au făcut apariţia încă din primii ani interbelici destule 
elemente care pledau în favoarea estompării sau chiar a eludării acestei distincţii. Iar 
unul dintre aceste elemente a fost accesul la piaţa internaţională de capital, un indicator 
extrem de important, nu doar sub raport economic, ci şi politic. 

Asa cum am văzut, Ungaria a reuşit, începând cu 1924, să obţină credite din ce în ce 
mai substanţiale, în condiţiile în care alte ţări din regiunea Europei Centrale şi Răsăritene 
au eşuat în tentative similare. Este cazul României, care, în afară de câteva credite de 
mici dimensiuni din perioada 1919-1921, destinate în principal asigurării unui minim 
alimentar şi în materie de armament?!?, nu a izbutit să obţină capitalul de care avea atâta 
nevoie pentru dezvoltare. Paradoxal, unul dintre atuurile României - resursele petroliere - 
mai mult a complicat decât a facilitat accesul ţării la credite externe. 

După război, mai multe firme străine au încercat să obţină concesionarea exploatării 
terenurilor petroliere ale statului român, iar în 1921 a apărut un sindicat format din firme 
britanice, franceze, olandeze şi americane, susţinut, evident, de către guvernele respec- 
tive. Sindicatul a negociat cu guvernul român, care a mai primit şi oferte de la grupuri 
şi companii individuale?!?. Francezii şi britanicii abordau chestiunea petrolului românesc 
uneori împreună, în spiritul acordului de la San Remo din 1920214, iar alteori separat, 
încercând să obţină preponderența în industria petrolieră românească2'5. Însă românii 
s-au arătat în general reticenti faţă de dominarea industriei lor petroliere de către capitalul 
extern. Dacă totuşi guvernul Averescu din perioada 1920-1921 şi-a manifestat disponi- 
bilitatea pentru negociere?!6, fără însă a se ajunge la rezultate concrete, după venirea la 
putere, în ianuarie 1922, a guvernului condus de Ion I.C. Brătianu, şansele de obţinere 
a unor credite externe prin gajarea drepturilor de exploatare a terenurilor petroliere româ- 
neşti s-au redus simţitor. Iar după adoptarea Constituţiei din 1923, ce nationaliza toate 
resursele naturale, şi a Legii minelor din 1924, ce impunea restricţii asupra personalului 
şi capitalului străin din întreprinderile de exploatare a subsolului, aceste şanse aproape 
au dispărut??. 

Un alt obstacol în calea obţinerii de către România a unor împrumuturi de pe piaţa de 
capital londoneză l-au constituit dificultăţile şi întârzierile în privinţa reglementării 
debitelor mai vechi şi a plăţii daunelor din industria petrolieră. Prima chestiune a fost 

tergiversată de-a lungul anilor '20, iar neplata de către România a dobânzilor la 
împrumuturile antebelice a determinat Bursa londoneză să excludă din lista sa oficială 
bonurile de tezaur románesti?? ; de asemenea, Banca Angliei a fost reticentă in 1928 faţă 
de schema românească de stabilizare monetará??, Chestiunea pagubelor din industria 
petrolieră românească a fost reglementată abia în 1925-1926, printr-un compromis ce a 
nemulţumit ambele párti??. Oricum, în aceste condiţii, capitalul britanic a rămas 
inaccesibil pentru România la mijlocul anilor '20, adică exact în perioada în care 
Ungaria beneficia de împrumuturi consistente din partea băncilor londoneze şi de 
susţinerea conducătorilor Băncii Angliei şi ai Ministerului de Finanţe britanic. 

Cum şi capitalul american era de neatins pentru România, din cauza condiţiilor impuse 
băncilor americane de către Departamentul de Stat al S.U.A.??!, singura şansă pentru 
obţinerea vreunui împrumut de către statul român părea cea legată de piaţa franceză de 
capital. Aceasta s-a dovedit însă o şansă ratată. Cauzele au fost variate, ele fiind, aşa cum 
s-a remarcat deja, şi de natură internă, dar ţinând mai ales de conjunctura politică, 
financiară şi economică internationalá??, Politica internă şi externă a guvernului Brătianu 
nu era întotdeauna pe placul Parisului. Băncile franceze nu aveau disponibilităţi pecuniare 
prea mari în perioada 1923-1925%3. Iar picătura care a umplut paharul a fost încercarea 
Senatului francez din decembrie 1923 de a lega chestiunea împrumutului de aceea a unor 
creanţe private faţă de statul român. 

Astfel că finalul tentativei româneşti de a obţine un împrumut francez pentru înarmare 
a fost cel intuit de I.G. Duca, ministrul de externe, încă de la începutul lui 1923, atunci 
când Alexandru Cretzianu, diplomat în cadrul M.A.S.%5, i-a comunicat, la 10 ianuarie, 
anumite ştiri privitoare la pregătirile militare ale Ungariei şi Rusiei şi l-a rugat să insiste 
pentru trimiterea de material de război din Franta?$. Răspunsul lui Duca de la Paris, 

adresat Ministerului de Finanţe şi celui de Război, indica faptul că acesta se ocupase de 
chestiune, dar se încheia astfel: „insist asupra trebuintei de a începe organizarea 
fabricatiunii la noi în ţară” %7. Era un indiciu că negocierile lui Duca din capitala Franţei 
pentru obţinerea unui împrumut destinat achiziţionării de material militar nu se arătau 
prea fructuoase. României nu-i rămânea decât varianta apelului la resursele proprii, 
inevitabil limitate. 

În concluzie, se poate afirma că în perioada 1923-1925 distincţia dintre statutul 
României de ţară învingătoare şi cel al Ungariei de ţară învinsă era extrem de estompată. 
Ungaria intrase încă din 1922 în Liga Naţiunilor şi se manifesta foarte activ la lucrările 
forumului genevez. Reuşise să obţină un acces semnificativ pe piaţa internaţională de 
capital, fără ca adversarii săi să poată bloca aprobarea planului Ligii de asanare 
financiară. Tot în 1923, liderii maghiari au lansat campania antiromânească pe tema 
optantilor. României îi era refuzat în aceeaşi perioadă accesul la credite externe - sau şi-l 
refuza ea însăşi, din pricina condiţiilor oneroase ce-i erau propuse -, iar Mica Înţelegere 
părea în 1924 mai dezbinată ca oricând, tensiunile româno-iugoslave făcându-i pe unii să 
creadă că respectivul organism antimaghiar era în pragul destrámárii?*. Nu toate 
previziunile negative din acei ani, pe relaţia România-Ungaria, aveau să se împlinească, 
însă ne pare cert faptul că în diplomaţia europeană de la mijlocul anilor '20 puţini îşi mai 
aduceau aminte că România şi Ungaria ieşiseră din Marele Război cu statute interna- 
tionale diferite : una de învingătoare, iar cealaltă de învinsă. Poate doar cei la urechile 
cărora ajungeau lamentaţiile maghiare permanente şi zgomotoase cu privire la necesitatea 
modificării graniţelor. 


III.3. România si Ungaria in context politic 
european (1922-1923) 


La sfârşitul anului 1921, după trei ani de la încheierea primului război mondial, în jurul 
Ungariei apăruse o schemă de securitate - Mica Înţelegere - ce părea întru totul capabilă 
să impună guvernului de la Budapesta acceptarea, dacă nu de bunăvoie, măcar din teamă, 
a verdictului cu care se finalizase Marele Război pentru Ungaria. Evoluţia ulterioară a 
evenimentelor va demonstra că maghiarii nu se vor resemna, vor căuta să schimbe 
sentinţa pe care o primiseră la Trianon, însă vreme de ani buni unii lideri unguri au 
trebuit să identifice căi şi metode mai paşnice, mai puţin tranşante, şi să-şi fixeze țeluri 
mai puţin triumfale. În anii care au urmat, orice gest cu implicaţii externe al Budapestei 
a fost „monitorizat” la Praga, Belgrad şi Bucureşti, ceea ce nu putea să nu aibă un 
caracter inhibant pentru predispoziţiile spre agresivitate ale celor nemulţumiţi de Tratatul 
de la Trianon??, 

Primele luni ale anului 1922 pe plan european au fost marcate de preparativele şi apoi 
de desfăşurarea Conferinţei de la Genoa. Respectiva reuniune internaţională avea menirea 
de a dezbate un plan englez - ultima mare iniţiativă diplomatică a lui David Lloyd 
George - de oprire a deteriorării constante a situaţiei economice europene si de a limita 
escaladarea tensiunii în chestiunea reparațiilor, pentru a se evita ocuparea de către 
francezi a Ruhrului, eventualitate privită cu îngrijorare la Londra. Se dorea o reexaminare 
a problematicii reparațiilor, pentru a se facilita reconstrucţia şi a se mări securitatea în 
Europa. În varianta cea mai fericită, în care s-ar fi putut fructifica toate potentialitátile 
momentului, forumul de la Genoa ar fi trebuit să împlinească ceea ce nu se realizase la 
Conferinţa de pace de la Paris, adică să devină un adevărat congres al statelor europene, 
la care să se adauge S.U.A. În acelaşi timp, era nevoie şi de prezenţa tuturor statelor 
învinse, ca şi de aceea, în premieră, a Rusiei sovietice?%, 

Agenda reuniunii din Italia a fost aprobată la Cannes, în ianuarie 1922, şi a stârnit un 
interes deosebit în Europa Răsăriteană, deoarece conferintele de la Roma şi Porto Rose 
arătaseră că posibilităţile ţărilor din regiune de a-şi îmbunătăţi situaţiile economice şi 
comerciale erau foarte limitate, cel puţin atâta vreme cât nu beneficiau de susţinere 
concertată din partea marilor puteri. Printre obiectivele care urmau să intre în atenţia 
conferinţei de la Genoa se aflau „stabilirea păcii europene pe o bază fermă” şi instituirea 
unor „condiţii esenţiale pentru restabilirea încrederii, fără a leza tratatele existente"??! , 
Însă multe dintre proiecte au rămas vagi, deoarece reuniunea preliminară de la Cannes 
a scos la iveală deosebirile profunde de vederi din rândul marilor puteri învingătoare, 
ceea ce, în Franţa, a condus chiar la o schimbare politică la vârf, moderatul Aristide 
Briand fiind înlocuit cu intransigentul Raymond Poincaré la conducerea cabinetului de 
la Paris???, În plus, americanii au refuzat să participe, consfintindu-se astfel linia poli- 
tică promovată de succesorii republicani ai lui Woodrow Wilson: internationalismul 
independent, adică un izolationism adaptat la noile realităţi şi interese americane si 
internationale??. 

Aceste evoluţii au stârnit îngrijorare în capitalele statelor Micii Înţelegeri, mai ales că 
reprezentanţii lor nu fuseseră invitaţi la Cannes, ca de altfel nici la o altă reuniune 
preliminară, a experţilor, ce se desfásurase la Londra în decembrie 19212. A fost nevoie 
de o călătorie diplomatică, în februarie 1922, a liderului cehoslovac Edvard Benes la 

Paris si Londra, pentru a se obtine invitarea statelor Micii Íntelegeri la Genoa. Însă 
eforturile lui Benes de a reconcilia punctele de vedere francez şi britanic au fost, in mare 
măsură, zadarnice??. Mai mult decât atât, aceste tentative ale lui Beneš de a nu se plasa 
de partea vreuneia dintre cele douá mari puteri l-au fácut pe fostul emisar special in 
Ungaria al Conferintei de pace, iar acum ambasador englez la Praga, George Clerk - 
altfel proceh si membru in grupul inspirat de Robert Seton-Watson -, să-l caracterizeze pe 
liderul cehoslovac drept „un călăreț de circ, cu câte un picior pe fiecare dintre cei doi cai"?6. 
Dacă resursele de conciliere din cadrul Marii Antante păreau în acele momente 
epuizate, în schimb Mica Înţelegere oferea, cel puţin în exterior, imaginea unei coeziuni 
mai bune. Necesitatea unei strângeri a relaţiilor între diversele ţări din Europa Centrală 
şi Răsăriteană devenise evidentă. Chiar în perioada în care Benes se afla încă la Londra, 
logodna principesei Mărioara a României cu regele Alexandru al Iugoslaviei?” a oferit 
prilejul pentru un schimb de vederi, la Bucureşti, între miniştrii iugoslavi şi români, la care 
s-au alăturat delegaţii cehoslovaci şi polonezi?%. Discuţiile au continuat apoi la Belgrad, în 
perioada 9-12 martie 1922, sub forma unei conferinţe a Micii Înţelegeri, dar si cu parti- 
ciparea experţilor polonezi??. În pofida unor anumite divergențe de opinii, s-a elaborat 
un plan comun minimal de acţiune în chestiuni de natură financiară şi comercială?0. 
Desi se bucurau de susţinerea Franţei”, delegatiile statelor mici răsăritene nu au fost 
invitate la prima şedinţă de la Genoa, din 9 aprilie 1922. Drept urmare, acestea s-au 
întâlnit separat, demonstrându-şi hotărârea de a acţiona în bloc. Deşi cunoscut ca fiind 
reţinut în afirmaţii, Ion I.C. Brătianu, care a fost şi liderul delegaţiei româneşti la 
reuniunea de la Genoa, a vorbit, în iunie 1922, despre „Quadrupla Înţelegere”22. 
Coeziunea grupului a fost sporită ca o consecinţă directă a semnării tratatului sovieto- 
-german de la Rapallo, la 16 aprilie2%. Cu toate că statele Micii Înţelegeri şi Polonia nu 
împărtăşeau aceleaşi opinii cu privire la chestiunea germană sau cea sovietică, spargerea 
izolării de către Germania şi Rusia şi faptul că ele s-au putut înțelege?“ , în condiţiile în 
care tabăra învingătoare în război era vizibil dezbinată, i-au alarmat pe toti liderii politici 
şi diplomaţii statelor central- şi est-europene, ei împărtăşind, de altfel, percepțiile 
Parisului în această privinti^^. Îngrijorarea de la Bucureşti, Praga şi Belgrad era potenţată 

şi de faptul că Ungaria, dorind să lase impresia că ar putea urma exemplul Germaniei, 
a salutat încheierea Tratatului de la Rapallo?^. 

Astfel, se poate spune că, în ciuda eşecului evident al Conferinţei de la Genoa, înche- 
iată fără ca vreunul dintre obiectivele iniţiale să fi fost atins, Mica Înţelegere părea a fi 
un element de stabilitate in politica europeană a momentului?” . Şi asta în ciuda faptului 
că în privinţa chestiunii ruseşti, una dintre temele fundamentale de pe agenda de la Genoa, 
exista o anumită dezbinare în cadrul Micii Înţelegeri. Cehoslovacia şi Iugoslavia păreau 
mai favorabile punctului de vedere britanic, ce viza o apropiere de tip pragmatic (mai 
precis, comercial) faţă de Rusia sovieticá??, în timp ce România - ca şi Polonia - se 
plasa alături de Franţa în această chestiune??. Merită remarcată observaţia că, din 
această perspectivă, s-a produs o detensionare relativă între liderii politici francezi şi 
Ion I.C. Brătianu, pentru prima dată după disputele furtunoase din 1918-19192%. Însuşi 
premierul român recunoştea în Parlamentul de la Bucureşti, după ce a revenit de la 
Genoa, faptul că fusese tratat altfel decât la Conferinţa de pace de la Paris?! 

În iunie 1922, reprezentanţi din statele membre ale alianţei antimaghiare s-au întâlnit 
din nou la Belgrad, unde au hotărât să adopte o atitudine comună în următoarea etapă, 
ce urma să se desfăşoare la Haga, din aşa-numita „diplomaţie de conferinţe”. De aseme- 
nea, s-a instituit o periodicitate bianuală pentru reuniunile miniştrilor de externe ai ţărilor 
din Mica Íntelegere??. În acelaşi timp, cehoslovacii şi iugoslavii au discutat despre 
reînnoirea tratatului dintre cele două ţări, ceea ce s-a şi întâmplat la 31 august 1922, noul 
document conţinând prevederi mai detaliate cu privire la colaborarea politică, diplomatică 
şi economică?5%. Din păcate, exemplul acestei dezvoltări a alianţei cehoslovaco-iugoslave 
nu a fost urmat atunci când, la 7 mai 1923, s-a prelungit valabilitatea convenției dintre 
România şi Cehoslovacia. Propunerile româneşti de transformare a alianţei antimaghiare 
într-una împotriva oricărei ameninţări externe (erga omnes) au fost refuzate de liderii de 
la Praga, astfel încât în primăvara lui 1923 s-a prelungit doar, pe încă trei ani, convenţia 
din 192125. Faptul că România nu s-a alăturat alianței cehoslovaco-iugoslave în forma 
stabilită în vara lui 1922 a determinat apariţia în unele cercuri maghiare a ideii că România 
ar putea să se detaşeze de Mica Înţelegere, orientându-şi politica externă spre Italia şi 
apropiindu-se astfel de Ungaria. Bucureştii au dezmintit însă ceea ce ministrul de externe, 
I.G. Duca, numea „intrigi maghiare”. 

Prima dintre reuniunile bianuale convenite la Belgrad s-a desfăşurat la Praga, la 
sfârşitul lui august 1922, la ea participând si un delegat polonez?6. Principalul subiect 
de discuţie a fost cel privitor la sesiunea Ligii Naţiunilor din septembrie acelaşi an. Mica 
Înţelegere şi-a exprimat sprijinul pentru planul de reconstrucţie financiară a Austriei 
girat de forumul genevez. De asemenea, Cehoslovacia, România şi Iugoslavia nu s-au 
mai opus - sau, poate, n-au mai putut să se opună?” — la admiterea Ungariei în Liga 
Naţiunilor, atitudine radical modificată faţă de cea din anul precedent, când eforturile 
Micii Íntelegeri de blocare a cererii maghiare de intrare în Ligă fuseseră încununate de 
succes??. Oricum, membrii alianţei antimaghiare au decis să colaboreze strâns la Geneva 
în privinţa aşa-numitelor probleme minoritare şi să contracareze previzibila ofensivă pe 
care Ungaria, o dată devenită membră a Ligii Naţiunilor, urma să o declanșeze pe această 
temă. Cooperarea statelor Micii Íntelegeri în privinţa obturării drumului pentru petitiile 
minoritare, fie maghiare, fie germane, a funcţionat cu deosebită eficienţă în toamna lui 
1922, mai ales cá a beneficiat şi de sustinere franceză şi chiar britanică?%. În plus, 
maghiarilor înşişi li s-au solicitat explicaţii de către Ligă în privinţa aplicării principiului 
numerus clausus în învăţământul superior ungar”. 

Următoarea întâlnire internaţională în care au fost implicate şi interese ale unor state 
din Europa Răsăriteană a fost Conferinţa de la Lausanne, întrunită cu scopul de a se 
încheia pacea cu Turcia. Deşi între Franţa şi Marea Britanie nu se ajunsese între timp la 
o conciliere a punctelor de vedere??, la Lausanne discuţiile au fost mai fructuoase decât 
la Genoa. Interesele României la respectiva reuniune internaţională vizau nu atât pacea 
cu Turcia, cât mai ales convenţia privitoare la regimul Strâmtorilor ce trebuia ataşată 
tratatului de pace?%. În general, convenţia semnată la 24 iulie 1923 a satisfăcut autorităţile 
de la Bucureşti, datorită faptului că erau stipulate principiile demilitarizării şi libertăţii 
trecerii prin Strámtori?*. O dată cu semnarea Tratatului de la Lausanne se finaliza, în 


256. „Epoca”, nr. 206/9 septembrie 1922. 

257. Există indicii în privinţa faptului că Ministerul Afacerilor Străine de la Bucureşti şi-a pregătit 
o documentaţie bogată în argumente menite să creeze o atmosferă nefavorabilă cererii 
maghiare de admitere în Liga Naţiunilor, dar se pare că, datorită conjuncturii de la Geneva, 
documentaţia nu a mai fost utilizată (vezi „Buletinul Oficial al Ministerului de Interne”, II, 
nr. 15-16/15 iunie - 1 iulie 1922, p. 289). 

258. „Résumé Mensuel des Travaux de la Société des Nations", Geneva, 8/1921, p. 181. 

259. Şi Polonia îşi schimbase atitudinea în această privinţă ; dacă în 1921 Varşovia manifestase 
destule retineri în susţinerea acţiunii Micii Intelegeri de blocare a accesului Ungariei în Liga 
Naţiunilor, în 1922 polonezii sustinuserá „ostentativ” cererea maghiară de admitere în 
organizaţia geneveză (A.M. A.E., Fond Dosare speciale, 71/1920, Polonia, Relaţii cu Ungaria, 
vol. 40/1, f. 49, 51, 52). 

260. Vezi M. Cornwal, A Fluctuating Barometer : British Diplomatic Views of the Czech- 
-German Relationship in Czechoslovakia, in volumul Grossbritannien, die Vereigniten 
Staaten von Amerika und die bómische Länder, editat de E. Schmidt-Hartmann si S. Winters, 
R. Oldenbourg, München, 1991, p. 138. 

261. ,Résumé Mensuel des Travaux de la Société des Nations", Geneva, 9/1922, p. 203. 

262. Vezi Ilie Seftiuc, Iulian Cártáná, România şi problema strimtorilor, Editura Politică, Bucureşti, 
1974, pp. 128-131. 

263. Ibidem, pp. 137-188; Mehmet Ali Ekrem, Relaţiile româno-turce între cele două războaie 
mondiale (1918-1944), Editura Ştiinţifică, Bucureşti, 1993, pp. 21-23. 

264. Nicolae Daşcovici, Interesele şi drepturile României în texte de drept internaţional public, 
Iaşi, 1936, pp. 34-45. 


198 ROMÂNIA SI UNGARIA ÎN CADRUL „NOII EUROPE" (1920-1923) 


sfârşit, din punct de vedere formal, sistemul de tratate de pace început la Versailles, în 
191965. Merită remarcat faptul că exemplul Turciei, care a reuşit să-şi schimbe soarta 
ce-i fusese stabilită la Conferinţa de pace de la Paris, a oferit speranţe celor de la 
Budapesta, în sensul că „tratatele se pot schimba”? 

Evenimentele anului 1923 nu au contribuit decât foarte puţin la îmbunătăţirea relaţiilor 
internaţionale. Începutul anului a fost furtunos. Pentru că Marea Britanie şi Franţa nu 
ajunseseră la un punct de vedere comun în chestiunea reparațiilor germane?%, liderii de 
la Paris au încercat să rezolve problema printr-o măsură de mână forte : la 10 ianuarie 
1923 trupele franco-belgiene au început să ocupe Ruhrul?9. În aceeaşi zi, armata 
americană de ocupaţie a fost retrasă din zona Rinului, lichidându-se ultimul element 
palpabil al implicării americane în Europa. Iar relaţiile franco-britanice ajunseseră la 
nivelul cel mai scăzut de după incidentul Fashoda din 1898799, ceea ce-l făcea pe 
ambasadorul britanic la Berlin să afirme: „Multe din argumentele care erau valide în 
1914 împotriva Germaniei sunt valide astăzi împotriva Franţei. [...] Oricine presupune 
că un guvern francez dominator al Continentului în acelaşi fel în care a făcut-o Napoleon 
după Tilsit va rămâne apropiat de Anglia nu poate fi decât un modest cunoscător al 
psihologiei naţionale... În măsura în care doresc menţinerea Antantei anglo-franceze, 
sunt obligat să doresc existenţa unei Germanii puternice"??, Se pare că francezii ar fi 
dorit şi o participare cehoslovacă la ocuparea Ruhrului, dar autorităţile de la Praga au 
refuzat. Ministrul României la Budapesta, Traian Stârcea, comunica la Bucureşti faptul 
cá în cercurile guvernamentale maghiare a fost primită cu bucurie ştirea unei eventuale 
implicări cehoslovace în ocuparea de teritorii germane, deoarece unii credeau că 
Cehoslovacia „o să cadă ca un fruct copt în planurile maghiare şi aceasta cu atât mai mult 
cu cât rutenii şi majoritatea slovacilor sunt de acord cu planurile maghiare"?", Exact în 
aceeaşi perioadă au avut loc nişte incidente la graniţa româno-maghiară, semnificaţia lor 
fiind probabil aceea că Ungaria dorea să acuze România de inexistenţa unei delimitări 
precise a frontierei, dar putând fi identificate şi alte sensuri ale evenimentelor respective?7?. 

În primăvara lui 1923, avea să capete anvergură internaţională şi aşa-numita „pro- 
blemă a optanţilor”, pe care maghiarii au reuşit să o aducă în discuţia Consiliului Ligii 

Naţiunilor, contribuind in următorii opt ani la menţinerea unei stări de tensiune în 
relaţiile románo-maghiare. Tot în primăvara lui 1923, diplomaţii români de la Budapesta 
observau cu îngrijorare cum capitalul german câştiga poziţii semnificative în economia 
maghiară, în ciuda ocupaţiei franco-belgiene a Ruhrului, iar colaborarea germano-ungară 
în materie de propagandă revizionistă se intetea, chiar dacă la nivelul relaţiilor diplo- 
matice dintre cele două ţări nu apăruseră mutații semnificative273. 

Mica Înţelegere şi-a continuat existenţa, întrucât în mai şi iulie 1923 au fost prelungite, 
pe încă trei ani, convențiile României cu Cehoslovacia si Iugoslavia?7%. Cei trei miniştri 
de externe s-au întâlnit la sfârşitul lui iulie 1923 într-o reuniune la Sinaia, unde principalul 
subiect de discuţie a fost chestiunea împrumutului solicitat de Ungaria Ligii Naţiunilor 
pentru reconstrucţia financiară. S-a convenit ca Mica Înţelegere să acorde un accept de 
principiu, dar numai după îndeplinirea unor condiţii de natură politică, financiară şi în 
materie de dezarmare?'5. De asemenea, s-a subliniat faptul că relaţiile cu Bulgaria erau 
satisfăcătoare şi se putea întrevedea o dezvoltare a lor, cu condiţia ca noul guvern 
Tankov, care venise la putere după asasinarea lui Stamboliiski?/$, să-şi respecte pro- 
misiunea de a continua politica de respectare a Tratatului de la Neuilly". În acelaşi 
timp, relaţiile cu Polonia nu cunoscuseră îmbunătăţirea aşteptată, răceala din raporturile 
ceho-polone anulând aproape orice şansă de alăturare a statului polonez la Mica Ínte- 
legere. Beneš nu scăpa nici o ocazie de a sublinia diferenţele de vederi şi de atitudini 
dintre Cehoslovacia şi Polonia, unul dintre scopurile majore ale liderului de la Praga fiind, 
potrivit unui istoric american de origine poloneză, „canalizarea germanilor spre Danzig"??*, 
Noul ministru al Poloniei la Bucureşti, Wielowiejski, înainte de a pleca la post, îi comu- 
nica lui Alexandru Florescu, ministrul român la Varşovia, în toamna anului 1923, faptul 
că „Mica Înţelegere are un caracter prea special pentru a mai putea fi mărită prin 
concursul Poloniei” si că „Polonia n-are ce căuta în această constelație politică”2%. Însă 
alianţa româno-polonă rămânea în funcţiune, pericolul reprezentat de U.R.S.S. pentru 
ambele ţări conferind substanţă legăturii lor politico-militare ; iar vizitele la nivel înalt - 
a preşedintelui Piłsudski la Sinaia in 1922 şi cea a regelui Ferdinand la Cracovia în 1923280 — 

pentru a nu face gafe în materie de protocol. Florescu îi comunica lui Duca la 14 iunie 1923 : 
„Mai toti regii poloni sunt înmormântați la Cracovia, totuşi raporturile din trecut ale 

au contribuit, la rândul lor, la întărirea încrederii între aliaţi, spre nemulţumirea 


Budapestei??! . 

La reuniunea din septembrie a Ligii Naţiunilor, Beneš - care fusese ales membru al 
Consiliului, cu sprijinul celorlalţi membri ai Micii Înţelegeri2%? - a acţionat ca principal 
purtător de cuvânt pentru grupul de probleme privitoare la Ungaria. După dezbateri 
aprinse la Geneva?%, urmate de discuţii tehnice care au durat câteva luni, în martie 1924 
au fost semnate cele două protocoale ce cuprindeau planul de reconstrucţie financiară a 
Ungariei, ca şi angajamentele pe care şi le asuma această ţară. 

De asemenea, la Geneva, în septembrie 1923, s-au făcut nişte înţelegeri verbale între 
liderii unguri şi cei ai ţărilor vecine, înţelegeri care au fost puse în practică în primăvara 
şi vara urmátoare?9. După negocieri îndelungate, desfăşurate la Bucureşti?55, România şi 
Ungaria au semnat, în 16 aprilie 1924, 13 convenţii şi un protocol privind comerţul, 
extrădarea, probleme ale dreptului internaţional privat, restituiri, datorii şi pretenţii în 
coroane, fonduri de trust, controlul râurilor etc.2%7. Convenții similare au fost semnate de 
Ungaria cu Italia, Iugoslavia şi Cehoslovacia. Alte acorduri cu caracter asemănător au 
fost parafate cu Austria, la Viena, în 29 iulie 1924, dintre care opt erau cu Románia?**, 

Tot în septembrie 1923, s-a încheiat, la Praga, o convenţie militară tripartită între 
statele Micii Íntelegeri, act ce înlocuia convențiile bilaterale anterioare??. Analiza 
documentului respectiv indică faptul că autorităţile politice şi militare de la Bucureşti, 
Belgrad şi Praga considerau statul maghiar ca principala ameninţare pe termen scurt 
pentru ţările lor. Acest fapt era demonstrat de ponderea mare pe care o deţineau în cadrul 
armatelor respective forţele destinate să prevină şi să neutralizeze un eventual atac 
maghiar, mai ales dacă acesta s-ar fi produs în contextul unui conflict generalizat?%. 

Sfârşitul lui 1923 şi începutul lui 1924 au fost marcate in Europa de divergentele 
anglo-franceze. Neintelegerile dintre o Frantá guvernatá de Raymond Poincaré si o 
Anglie condusá de Ramsey MacDonald, primul opunándu-se la orice discutie cu bolse- 
vicii, ultimul promițând să-i recunoască pe sovietici?” şi să reducă cuantumul reparațiilor, 
au continuat să fie latente??, în pofida abandonării rezistenţei pasive din zona Ruhr de 
către Germania în septembrie 19232%. Din direcţia Micii Íntelegeri au continuat să vină 
apeluri la reconciliere?^, Spre exemplu, preşedintele cehoslovac Masaryk, atunci când a 
vizitat Parisul şi Londra, în octombrie 1923, a încercat să detensioneze atmosfera, să 
aplaneze divergentele??. Mesajul cehoslovac - similar, de altfel, celui românesc?% sau 
iugoslav - era acela că înţelegerea franco-britanicá era cea mai bună garanţie în vederea 
menţinerii păcii pe continent, ca şi a consolidării interne, politice şi economice, a 
statelor din Europa Centrală şi Răsăriteană. 

Mica Înţelegere a dorit o vreme să lase impresia de impartialitate faţă de diferendul 
franco-britanic. Conferinţa organizaţiei, desfăşurată în perioada 10-12 ianuarie 1924 la 
Belgrad, s-a încheiat cu obişnuita asigurare privind intenţiile de pace, echidistanţa faţă 
de puterile occidentale şi libertatea de acţiune a membrilor săi în ceea ce priveşte relaţiile 
cu Rusia. După revenirea de la Belgrad, I.G. Duca trimitea o telegramă circulară către 
legatiile româneşti din principalele capitale europene, exprimându-şi îngrijorarea faţă de 
înrăutățirea în continuare a raporturilor franco-engleze şi sugerând că nu s-a putut 
conveni o atitudine comună a Micii Íntelegeri în privinţa „recunoaşterii sovietelor”27. 

Însă realitatea arăta altfel decât comunicatele oferite presei. Spre deosebire de 
România, care a refuzat - sau i-a fost refuzat - un credit francez de 100 de milioane de 
franci, destinat achiziţionării de armament, Iugoslavia a acceptat un împrumut de 300 de 
milioane de franci, având aceeaşi destinaţie?%. Acest fapt a stârnit nemulţumire la 

ca dezbinări să nu se pronunţe între cei care au asigurat realizarea păcii, pe care voiam să o 
consolidám" (Gh. Sbârnă, op.cit., p. 65). 

producători mondiali de armament, ceea ce i-a conferit un statut aparte, de care liderii 
politici de la Praga au ştiut să profite, cel puţin până în a doua jumătate a anilor '30 (vezi 

Londra, care i-a întrebat pe iugoslavi dacă noile datorii nu vor avea prioritate în raport 
cu datoriile de război faţă de Anglia. Răspunsul primit a fost ambiguu?%. 
Nemulțumirea engleză s-a accentuat o dată cu semnarea, la 25 ianuarie 1924, a 
tratatului de prietenie şi alianță dintre Franţa şi Cehoslovacia*%. Un oficial din Foreign 
Office s-a plâns cá Beneš şi-a plasat propria ţară de partea unei puteri care „militariza 
Europa si o conducea spre haos economic"? , Tratatul franco-ceh a fost întocmit după 
modelul tratatelor Micii Înţelegeri, cu excepţia faptului că scopul declarat era acela de a 
menţine ordinea stabilită prin toate tratatele semnate în comun, nu doar prin cel de la 
Trianon, şi se asigurau numai consultări, nu şi asistenţă militară, în cazul în care una 
dintre ţări era ameninţată”? ; în plus, cehoslovacii au reuşit să includă prevederi anti- 
habsburgice*0. Tratatul respectiv a provocat reacţii de nemulţumire din partea Poloniei”. 
De asemenea, neaşteptat a fost „Pactul de prietenie cordială şi colaborare” dintre 
Italia şi Iugoslavia, semnat la Roma în 27 ianuarie 1924%5, întrucât în perioada anterioară 
se purtaserá discuţii privitoare la un tratat franco-iugoslav. În pofida titlului său eufe- 
mistic, tratatul italo-iugoslav a fost, pur şi simplu, rezultatul presiunii exercitate de 
Mussolini asupra guvernului de la Belgrad*%, acesta din urmă considerând că era mai 

intelept sá cedeze. Însă, tocmai din acest motiv, soluţionarea conflictului privitor la 
Fiume nu era de natură să favorizeze relaţiile dintre cele două ţări“. Totuşi, reiterarea 
garanţiei Italiei cu privire la stipulatiile teritoriale cuprinse în tratatele de la Trianon, 
Saint-Germain şi Neuilly a putut fi socotită, cel puţin teoretic, o creştere a autorităţii 
Micii Íntelegeri**. Oricum, în pofida unor aparente contrare, politica externă promovată 
de Italia lui Mussolini nu a susţinut până în a doua jumătate a anilor '20 o revizuire pe 
scară largă a tratatelor de pace*%, neîncurajând, spre exemplu, iredentismul maghiar 
decât în forme benigne?, parcă desconsideránd marile speranţe puse în el de unii dintre 
liderii radicali maghiari”! şi chiar de către membrii cabinetului Bethlen"?. Iar uneori au 
existat momente de tensiune în relaţiile maghiaro-italiene, cum a fost de pildă atunci 
când, la sfârşitul lui 1922, liderul italian a declarat că nu are de gând să renunţe la partea 
ce-i revenea Italiei din reparaţiile datorate de statul maghiar’. Ulterior, Mussolini a 
renunțat la această cerere, solicitându-le însă maghiarilor obedienţă”!“. 

Este interesant de remarcat faptul că tratatele pe care Cehoslovacia şi Iugoslavia le-au 
încheiat cu Franţa şi, respectiv, Italia au avut darul de a reduce şansele unei strângeri a 
relaţiilor italo-cehoslovace şi franco-iugoslave. Autorităţile de la Belgrad au trebuit să 
amâne sine die semnarea unui tratat cu Franța”, iar raporturile dintre Praga şi Roma, 
care oricum intraseră într-un declin după aventura italiană din Corfu (27 august - 
27 septembrie 1923)?6, au cunoscut o răceală accentuată in 1924, vizibilă în timpul 
vizitei lui Beneš, din luna aprilie, în capitala Italiei?", chiar dacă atunci s-a încheiat un 
tratat de prietenie italo-cehoslovac prin care cele două ţări se angajau să apere situaţia 
existentă şi să prevină restauratia habsburgică”8. 

România nu a putut urma calea cehoslovacă sau cea iugoslavă de semnare a unor 
tratate cu marile puteri. Deşi s-au purtat discuţii privitoare la încheierea unui tratat 

franco-român, acestea au eşuat, în special datorită faptului că francezii nu doreau 
acordarea unor garanţii antisovietice??. Oricum, francezii au făcut, în martie 1924, un gest 
simbolic, ratificând tratatul din octombrie 1920 privind Basarabia, spre iritarea Moscovei???, 
Ratificarea, în ajunul conferinţei románo-sovietice de la Viena?” şi imediat după recunoaş- 
terea guvernului sovietic de către italieni (31 ianuarie) şi britanici (1 februarie), nu a fost, 
evident, o simplă coincidenţă*?, fapt remarcat şi de sovietici. Maksim Litvinov, adjunctul 
comisarului poporului pentru Afacerile Străine al U.R.S.S., comunica presei în aprilie 
1924: „Asemenea altor vasali ai fostei Antante, România încă nu s-a dezobişnuit să gân- 
dească că toate problemele internaţionale importante se rezolvă la Paris şi Londra. Noi nu 
ştim câţi arginti a plătit România Franţei pentru actul trădător al acesteia faţă de U.R.S.S., 
dar, în orice caz, ea a găsit de cuviinţă că prin aprobarea ocupării Basarabiei de către Camera 
Deputaţilor a Franţei va putea înlocui reglementarea problemei cu republicile sovie- 
tice"??. Însă alegerile din Franţa din mai 1924 au dus la schimbarea cabinetului de la Paris, 
Raymond Poincaré trebuind să-i lase locul lui Edouard Herriot, unul din liderii „Carte- 
lului stângii”*4, ceea ce a limitat simţitor şansele încheierii unui tratat franco-román??, 

Nici relaţiile románo-italiene nu evoluau aşa cum ar fi vrut liderii de la Bucureşti, 
posibilitatea semnării unui tratat între cele două ţări fiind anulată de Mussolini, care a 
considerat că momentul era favorabil pentru exercitarea unor presiuni asupra guvernului 
român în favoarea bancherilor italieni care se bucurau de favorurile regimului fascist şi 
dobândiseră creanţe la Trezoreria română pe un preţ de nimic. În plus, la începutul lui 
1924, Italia a stabilit relaţii diplomatice cu U.R.S.S. şi a încheiat un tratat de comerţ si 
navigaţie cu bolşevicii, ceea ce a stârnit o reală anxietate la Bucureşti*?5. Astfel, a trebuit 
anulată vizita regelui Ferdinand la Roma?"", fapt ce a amânat pentru câţiva ani eventuali- 
tatea unui tratat románo-italian??, ca şi ratificarea de către Italia a tratatului privind 
Basarabia din octombrie 1920??. 

Ín plus, primávara anului 1924 a cunoscut un moment de apogeu al tensiunii pe 
relaţia România-lugoslavia, spre marea încântare a autorităţilor de la Budapesta???, 
Motivele erau diverse : divergentele de păreri în chestiunea rusească, frictiunile apărute 
în operaţiunea de delimitare a frontierei dintre cele două ţări, chestiunile privitoare la 
regimul proprietăţii rurale din zona graniţei româno-iugoslave şi complexul de probleme 
referitoare la şcolile şi bisericile româneşti şi arománesti din Iugoslavia*!. În raporturile 
dintre cele două ţări se instaurase o stare de încordare, exacerbată şi de campaniile 
violente de presă de la Bucureşti şi Belgrad??. La un moment dat, în aprilie-mai 1924, 
s-a ajuns chiar la rechemarea ambasadorului român din Iugoslavia?? ; la una dintre 
întâlnirile Micii Înţelegeri, desfăşurată la Bled, românii n-au fost invitaţi. Ulterior, în 
iunie-iulie, s-a produs o detensionare relativă a situaţiei, iar la Conferinţa de la Praga a 
miniştrilor de externe ai Micii Înţelegeri (11-12 iulie) lucrurile au părut a reintra în 
normalitate. După ce s-a întors din Cehoslovacia, I.G. Duca afirma, într-o telegramă 
către legatiile româneşti din Europa, că reuniunea la care participase fusese „mulţu- 
mitoare”. Recunoscând faptul că „în urma incidentelor cu Iugoslavia si a unor campanii 
de presă se vorbise de slăbirea sau chiar de lichidarea Micii Înţelegeri”, ministrul român 
de externe făcea cunoscut că la Praga s-a convenit menţinerea alianţei, care era necesară 
„mai mult ca oricând”, şi afirmarea solidarităţii ei. De asemenea, se pare cá la Praga 
s-a discutat şi despre reacţia alianţei în eventualitatea unui atac sovietic împotriva 
României, singura promisiune a cehoslovacilor şi iugoslavilor făcută românilor fiind 
aceea că vor mobiliza parţial, pentru a-i descuraja pe maghiari să-şi sincronizeze acţiunile 
militare antirománesti cu cele ale sovieticilor?6. 

Oricum, era vorba despre o chestiune importantă pentru România, mai ales cá 
negocierile româno-sovietice de la Viena, din primăvara lui 1924, eşuaseră, iar tensiunile 
de la Nistru se acumulau amenintátor, parcă prefigurând ceea ce avea să urmeze în 
toamnă, la Tatar Bunar?". Iar ştirile privitoare la unele discuţii sovieto-maghiare - 
eventual şi maghiaro-bulgare?* — stârneau temeri la Bucureşti. Aşa se întâmplase în 
primăvara lui 1923, când preşedintele Uniunii Industriaşilor Maghiari negociase la 
Berlin cu reprezentanţii sovietici stabilirea unor relaţii comerciale între cele două tári???. 
La fel se va întâmpla în toamna lui 1924 - la puţin timp după revolta de la Tatar Bunar 
şi înainte de înfiinţarea de către Stalin a Republicii Autonome Sovietice Socialiste 

tară, la care au participat şi delegati bulgari (idem, Fond 71/1920-1944, Ungaria, Politica 
interná, 1920-1923, vol. 43, f. 296). 

Moldoveneşti în stânga Nistrului -, când la Ministerul Afacerilor Străine din Bucureşti 
vor sosi informaţii despre tratativele secrete sovieto-maghiare de la Berlin, unde partea 
maghiară fusese reprezentată de secretarul general de la Externe, Kálmán Kânya”!. 

Potrivit opiniei ministrului României la Budapesta, Traian Stârcea, Kânya era „unul 
din cei care consideră că reintegrarea Ungariei nu se va putea îndeplini decât cu ajutorul 
Germaniei”, avea o anumită influenţă asupra guvernatorului Horthy şi a premierului 
Bethlen si reuşea adeseori „să imprime acestora - deci şi guvernului - ideile sale în 
politica externă a acestei ţări”. Stârcea era de părere că maghiarii aleseseră calea 
apropierii de sovietici după eşecul tratativelor româno-sovietice de la Viena, scopul final 
fiind, după reluarea relaţiilor diplomatice, încheierea unei convenţii militare secrete între 
cele două ţări, astfel încât „în viitoarea conflagrație, Germania, Rusia si Ungaria trebuie 
să facă front comun”. 

Deloc întâmplător, remarca Stârcea, Kânya, datorită orientării sale progermane şi 
prosovietice, era şi promotorul unei răciri a relaţiilor polono-maghiare, toamna lui 1924 
găsind Polonia fără ambasador la Budapesta, după ce ultimul care ocupase postul 
respectiv fusese rechemat în ţară în luna august*?. Şi Alexandru Florescu, ministrul 
României la Varşovia, confirma o anumită răceală în relaţiile dintre Ungaria şi Polonia 
în vara lui 1924%5, care se va menţine până în primăvara lui 1925, când se va semna un 
tratat comercial între cele două ţări". Era şi acesta un semn că raporturile dintre Ungaria 
şi U.R.S.S. nu conduseserá la apropierea dorită de Kánya, maghiarii având prea puţine 
lucruri de oferit sovieticilor, iar Horthy nutrind sentimente antibolşevice manifeste*%5. 


III.4. Studiu de caz: România şi emigrația 
maghiară de la Viena (1921-1923) - un document 
şi câteva observaţii 


Una dintre consecinţele instaurării regimului Horthy a fost aceea că mulţi dintre membrii 
de frunte ai guvernărilor anterioare au fost obligaţi să emigreze pentru a nu suporta 
rigorile aşa-numitei „contrarevoluţii”. Unii au plecat direct în Rusia sovietică, luptând 
iniţial alături de Armata Roşie şi apoi activând în cadrul Cominternului. Este cazul lui 
Béla Kun, care va muri într-una dintre „epurările” staliniste din anii '30%6. Alţii s-au 
refugiat în România, nu pentru a se stabili în această ţară, ci doar pentru a o tranzita în 
drum spre Rusia sau spre Europa Centrală ori Apuseană. 


340. Mircea Muşat, Ion Ardeleanu, România după Marea Unire, vol. II, partea I, 1918-1933, 
Editura Ştiinţifică şi Enciclopedică, Bucureşti, 1986, pp. 781-785. 

341. A.M.A.E., Fond Dosare speciale, 71/1922, Ungaria, Relaţii cu U.R.S.S., vol. 92/1, f. 24-25. 

342. Ibidem. 

343. Idem, Fond 71/1920-1944, Polonia, vol. 1, f. 43, 59. 

344. Idem, Fond 71/1920-1944, Polonia, vol. 46, f. 9-10. 

345. Jean Berenger, Le Révisionnisme hongrois, in volumul Les Conséquences des traités de paix 
de 1919-1920 ..., p. 168. 

346. Encyclopaedia Judaica, vol. 10, Ierusalim, 1978, p. 1291. 

Însă cei mai multi dintre conducătorii maghiari din perioada noiembrie 1918 - august 
1919 au plecat la Viena, unde o bună parte a lor a rămas vreme de câţiva ani'%. Máreata 
capitală a monarhiei bicefale, acum o mult prea impozantă capitală a minusculului şi 
instabilului stat austriac, a fost o gazdă primitoare pentru refugiații maghiari de stânga. 
În 1919 şi de-a lungul anilor '20, guvernul Austriei a aparţinut unor coaliţii alcătuite din 
social-democrati şi social-creştini, funcţia de cancelar revenind în prima fază puternicului 
Partid Social-Democrat, prin intermediul lui Karl Renner (martie 1919 - iunie 1920), iar 
apoi celeilalte componente a coaliţiei, Partidul Social-Creştin, prin Michael Mayr (iunie 
1920 - iunie 1921), Johann Schober (iunie 1921 - mai 1922) şi Ignaz Seipel (mai 1922 - 
decembrie 1924). 

În aceste condiţii, socialiştii, radicalii şi comuniştii moderati maghiari au găsit la 
Viena locul potrivit de unde puteau lupta împotriva regimului horthyst şi puteau spera să 
se întoarcă în patrie. De altfel, Viena anilor '20 a fost şi unul dintre centrele importante 
ale activităţii Internaționalei a III-a comuniste, unul dintre locurile pe unde tranzita 
influenţa bolşevică spre Europa Centrală şi Răsăriteană“. În consecinţă, capitala aus- 
triacă a devenit un teren de acţiune şi pentru nenumăratele servicii secrete interesate de 
acţiunile stângii şi ale extremei stângi internaţionale. 

Nici serviciile secrete româneşti nu au făcut excepţie de la această regulă, acţiunile 
emigrației maghiare de la Viena trezindu-le un interes evident. O confirmare a acestui 
interes am descoperit-o în Arhiva Ministerului Afacerilor Externe din Bucureşti, sub 
forma unui material de aproximativ 20 de pagini”. Inedit după cunoştinţa noastră, acest 
text cuprinde 9 note informative despre 9 personalităţi marcante din rândurile ungurilor 
de la Viena, o listă cu principalele publicaţii de limbă maghiară ce apăreau în capitala 
Austriei şi un fragment conclusiv despre emigrația maghiară şi eventuale posibilităţi de 
colaborare cu aceasta. Nu sunt precizate numele agenţilor sau ale diplomaților care au 
furnizat informaţiile şi nici acelea ale celor care au realizat sinteza. 

Documentul nu este datat, dar, din textul propriu-zis, reiese destul de clar că el a fost 
realizat în perioada de la sfârşitul lunii martie şi începutul lui aprilie 1921. Era, de altfel, 
o operaţiune de rutină, care intra în atribuţiile de bază ale Direcţiei Poliţiei şi Sigurantei 
Generale din cadrul Ministerului de Interne, mii de asemenea acte putând fi găsite în 
arhivele principalelor instituţii ale ţării. De obicei, astfel de sinteze informative, dacă 
conţineau referinţe la chestiuni externe, aveau un caracter strict secret, purtau semnătura 
lui Romulus Voinescu, secretar de stat în Ministerul de Interne, şi cea a lui Eugen 
Cristescu, director general în acelaşi minister, şi erau adresate regelui, preşedintelui 


Consiliului de Ministri şi ministrului afacerilor externe??', 


347. Vezi, spre exemplu, Lee Congdon, Trianon and Emigré Intellectuals, in War and Society in 
East Central Europe, vol. VI, Essays on World War I: Total War and Peacemaking, A Case 
Study on Trianon, editat de Bela K. Király, Peter Pastor şi Ivan Sanders, Brooklyn College 
Press, New York, 1982, pp. 391-406. 

348. Vezi Erich Zóllner, Istoria Austriei de la începuturi până în prezent, ediţia a VIII-a, vol. II, 
Editura Enciclopedică, Bucureşti, 1997, pp. 620-623. 

349. Comuniştii maghiari de la Viena se aflau sub ascultarea secţiei vieneze a Cominternului 
(A.M.A.E., Fond Dosare speciale, 71/1923, Ungaria, U11, vol. 92/6, f. 3). 

350. Idem, Fond 71/1920-1944, Ungaria, Relatii cu Románia, 1919-1929, vol. 84, f. 5-25. 

351. Vezi, spre exemplu, idem, Fond Dosare speciale, 71/1923, Ungaria, U11, vol. 92/6, f. 4. 

Din lectura acestui document se pot extrage câteva observaţii pe care le considerăm 
interesante. Dintre cele nouă personalităţi de frunte ale emigrației maghiare de stânga de 
la Viena, doar una - Garbai Sándor - reprezenta etnia majoritară din Ungaria. Ceilalţi 
opt lideri din emigrație erau fie evrei (cinci dintre ei), fie maghiari de origine germană 
(doi) sau slovacă (unul). Este, probabil, un indiciu al apetentei - naturale, de altfel - a 
minoritarilor şi perifericilor din punct de vedere etnic pentru ideologiile de stânga. 

Se mai poate observa faptul că, exceptându-l pe Hirossik Lâjos (un social-democrat 
extremist, trecut ulterior la comunişti), ceilalţi opt fuseseră personajele-cheie din Comi- 
tetul executiv al Consiliului Naţional Maghiar, organism care a preluatputerea în Ungaria 
la 31 octombrie 1918 si a deținut-o până la 21 martie 1919. De altfel, şapte persoane din 
totalul de nouă aveau vârste foarte apropiate (date de naştere între 1875 şi 1880), ceea 
ce ar putea sugera un anumit suport „de generaţie” pentru acţiunea lor comună. De 
asemenea, toţi cei nouă deţinuseră funcţii ministeriale în cele trei cabinete care s-au 
succedat în Ungaria până la instaurarea aşa-numitei „contrarevoluţii”: M. Károlyi 
(31 octombrie 1918 - 11 ianuarie 1919), D. Berinkey (18 ianuarie - 20 martie 1919) şi 
S. Garbai - B. Kun (21 martie - 1 august 1919). Toti se aflau în relaţii prea puţin amicale 
cu regimul horthyst, unul dintre inamicii României. Din nou cu excepţia lui Hirossik, 
ceilalţi erau de stânga, dar nu se supuneau rigorilor colaborării cu Internaționala a III-a ; 
cu alte cuvinte, nu ascultau de ordinele Moscovei, fapt ce nu putea decât să fie privit cu 
simpatie la Bucureşti. 

Iniţial, în toamna lui 1918, aceşti oameni politici de stânga din Ungaria, reuniți sub 
sigla Consiliului Naţional Maghiar, reprezentau, în principal, trei orientări politice : 
M. Lovâszy şi L. Hatvany erau apropiaţi de aşa-numitul „partid Kârolyi” (denumirea 
oficială era „Partidul '48 şi al Independenţei”), O. Jâszi şi P. Szende făceau parte din 
Partidul Radical Burghez, iar S. Garbai, Z. Kunfi, E. Garami şi V. Bóhm erau social- 
-democrati. Acum, in momentul martie-aprilie 1921, când toti aceşti oameni se aflau la 
Viena, s-a produs o subtilă redistribuire a „afinităţilor elective": Jászi şi Szende au 
rămas împreună, aşa cum s-a întâmplat şi cu trioul Garbai-Kunfi-Bóhm, iar ceilalţi trei 
(Hatvany, Lovászy si Garami) s-au regrupat în jurul ziarului A Jóvó. 

Din punctul de vedere al autorităţilor româneşti, criteriul utilizat pentru caracterizarea 
acestor emigranţi politici maghiari de la Viena a fost cel al tipului de concepţie naţională 
promovat de cele trei minigrupuri amintite mai sus. Cu alte cuvinte, românii erau 
interesaţi de acel grup care avea sentimentele naţionale cel mai puţin accentuate, fără a 
fi însă comunist, deci aservit Moscovei. Privind emigrația maghiară de la Viena doar din 
această perspectivă, numai grupul Garbai-Kunfi-Bóhm prezenta un anumit interes pentru 
autorităţile româneşti. 

Nu cunoaştem în ce măsură acest interes şi-a găsit vreo materializare în perioada 
următoare. Cert este că Ministerul Afacerilor Străine a fost informat, tot de către 
Directiunea Poliţiei şi Sigurantei Generale din Ministerul de Interne, şi în septembrie 
1922 despre activităţile emigrației maghiare de la Viena??. Ulterior, în 1923, emigrația 
maghiară vieneză va lua iniţiativa trimiterii unui memoriu către autorităţile din Regatul 
Sârbilor, Croaților şi Slovenilor, document în care se exprimă dorinţa realizării „unui 


352. Ibidem, f. 2-5. 

front unic al tuturor grupurilor existente in emigratie" si se solicită asistenţă in lupta 
împotriva regimului horthyst??. Iugoslavii au informat şi Ministerul român al Afacerilor 
Străine despre dorinţele maghiarilor’. Se pare că şi Praga era la curent cu această 
problemă şi chiar îi „sponsoriza” pe unii dintre maghiarii de la Viena??. Rezoluţia pusă 
pe actul respectiv de I.G. Duca, ministrul român de externe, este întru totul revelatoare 
pentru poziţia guvernului român: „S-a comunicat Ministrului Serbiei că noi nu credem 
oportun a ne amesteca în momentul de faţă în afacerile interne ale Ungariei, dar că 
suntem gata oricând a ajuta, precum am şi făcut-o [subl. n. - L.L.], acţiunea acelor 
emigranţi unguri a căror tendinţă de acţiune concordă cu interesele tuturor statelor 
succesoare ale Monarhiei”355. Deşi constituie dovezi indirecte, considerăm că documentul 
pe care îl prezentăm mai jos şi rezoluţia lui Duca din mai 1923 ne-ar putea face să 
credem că statul român a oferit asistenţă unor socialişti unguri de la Viena, în speranţa 
cá vor produce mai multe „bătăi de cap” autorităţilor de la Budapesta. 


Anexă 


[f. 5-75 

Ad I., 1., a., 

Dr. Oscar laszi??*, 

Maghiar, calvin (bunicul său a fost jidan??, medic legist al oraşului Debrețin), 45 ani. 

Francmason progresist (în Ungaria erau si sunt şi loje francmasone cu membrii reactio- 
nari - marii proprietari şi capitaliştii de la oraşe - şi şovinişti). 

Doctor în ştiinţe politice, fost docent la Sociologie, la Universitatea din Cluj. Unul din cei 
mai de seamă publicişti ai Ungariei, savant sociolog cu renume european. A combătut 
reac(ionarismul şi şovinismul maghiar. Întemeietorul şi conducătorul până la plecarea sa din 
Maghiaria?99 (Martie 1919) a „Societăţii Sociologice" (, Társadalomtudományi Társaság”). 
Întemeietorul si directorul revistei lunare „Huszadik Század" („Secolul XX"), organ politic 
şi sociologic, renumit în întregul continent. Fost colaborator mai mulţi ani al ziarului „Vilâg” 
(„Lumea”, organ susţinut pe atunci de către loja francmasonicá progresistă , Eótvós"), în 
Care publica în fiecare duminică câte un articol de fond. 

În februarie 1914, înfiinţează partidul politic numit „Partidul Radical Burghez"??. În 
programul acestuia, „pentru a se putea face o administraţie mai bună”, cere o arondare a 


353. Ibidem, f. 9-10. 

354. Ibidem, f. 8. ; 

355. Idem, Fond 71/1920-1944, Ungaria, Politica interná, 1920-1923, vol. 43, f. 251. 

356. Idem, Fond Dosare speciale, 71/1923, Ungaria, U11, vol. 92/6, f. 8. 

357. Fila 5; toate notele de subsol şi parantezele drepte ne aparţin (L.L.). 

358. Jászi Oszkár (1875-1957) ; toate accentele puse pe cuvintele din limba maghiará ne apartin 
(L.L.). 

359. Utilizarea peiorativului ,jidan" indicá atitudinea prea putin binevoitoare a realizatorilor 
acestei sinteze informative faţă de evrei, identificati ca fiind purtătorii molimei bolşevice si 
ai pernicioaselor idei stângiste. 

360. Ungaria. 

361. Vezi András Siklós, Revolution in Hungary and the Dissolution of the Multinational State, 
1918, Akadémiai Kiadó, Budapesta, 1988, pp. 18-19. 

judeţelor „mai corespunzătoare raporturilor etnografice”. Mai cere o colonizare a elementului 
maghiar prin ţinuturile naționalităților în aşa condiţii, ca „şi populaţia locală să poată obţine 
pământ”. Acestea sunt aşa numitele „drepturi nationale", în schimbul cărora D-l Iaszi cere 
acum federalizarea României. 

În anul 1915, pentru a scăpa de armată, se constitue corespondent de război al ziarului 
,Világ" şi, în corespondentele sale, pledează pentru , Mitteleuropa", ca „zid de apărare al 
civilizaţiei contra puhoiului rusesc”. 

În octombrie 1918 [devine] ministru al naționalităților în guvernul contelui Károlyi 
Membru al delegaţiei maghiare, care s-a prezentat generalului Franchet d 'Esperey la Belgrad’™®. 

În 17 decembrie 1918 se prezintă la dânsul delegaţia secuilor din Ardeal (compusă din : 
contele Majlâth, episcop romano-catolic de Alba-lulia ; baronul Szentkereszty, fost preşedinte 
al Curţii de Apel din Oradea, fost preşedinte al Tribunalului în procesul „Memorandului” ; 
un preot armean cu numele Feher şi un anumit Biro Bálázs, avocat în Cluj) şi-l anunţă că vrea 
să proclame republica săcuiască. Iaszi dă afară delegaţia. 

La începutul anului 1919 se retrage din guvern?9^, 

Combate intenţia contelui Kârolyi de a încerca şantajarea statelor învingătoare prin 
ameninţarea cu bolşevismul. 

După introducerea regimului bolşevic în Maghiaria, emigrează în Viena. Aci sub durata 
regimului bolşevic se menţine în pasivitate. Însă după venirea lui Horthy organizează contra 
acestuia o campanie europeană. 

Prin noiembrie 1920 vine în România, unde face vizită la toţi bărbaţii politici de seamă 
(Iorga, Brătianu, Take Ionescu, I. Mihalache, Vaida, Maniu, etc.), dă intervievuri prin ziare 
(„Luptătorul”), pretizând federalizarea României după sistemul elveţian5, adică acordarea 
autonomiei politice teritoriale maghiarilor din România. 


362 


362. La 31 octombrie 1918, aşa-numita „revoluţie a crizantemelor" a adus la putere un guvern 
reprezentând Consiliul Naţional Maghiar, organism alcătuit din forte „progresiste”, necom- 
promise prin colaborarea cu „Vechiul Regim”, vinovat de participarea, alături de partea 
perdantă, la primul război mondial. Prim-ministru a fost numit contele Mihâly Kârolyi 
(1875-1955), personalitate ce părea a fi simpatizată de marile puteri învingătoare, datorită 
atitudinii sale din timpul războiului. Evoluţia evenimentelor nu a confirmat această speranţă 
a maghiarilor, Károlyi demisionând la 11 ianuarie 1919, pentru a deveni preşedinte al 
Republicii Ungare. Premier a fost numit Dénes Berinkey, noul guvern începându-şi activitatea 
la 18 ianuarie 1919; existenţa acestui cabinet a durat două luni de zile, până la instaurarea 
Republicii Sfaturilor din Ungaria, la 21 martie 1919, experiment care a funcţionat 133 de zile 
(până la 1 august 1919) şi a fost controlat de către bolşevicul Béla Kun. Cele nouă persoane 
descrise în această sinteză informativă au deţinut diverse funcţii în cadrul celor trei admi- 
nistraţii : Károlyi, Berinkey şi Kun. 

363. Despre negocierile de la Belgrad, care au condus la semnarea convenției de armistițiu din 
13 noiembrie 1918, vezi Bogdan Krizman, The Belgrad Armistice of 13 November 1918, în 
„The Slavonic and East European Review”, vol. XLVIII, nr. 110/1970, pp. 67-87. 

364. Jâszi nu a mai făcut parte din guvernul Berinkey (ianuarie-martie 1919); în momentul 
respectiv, în condiţiile unei restrângeri teritoriale drastice, statul maghiar aproape că nu mai 
avea minorităţi, deci nu se mai justifica existenţa unui ministru al naționalităților. 

365. Despre viziunea lui Oszkâr Jâszi privitoare la organizarea cantonală a Ungariei, vezi Zsolt 
K. Lengyel, ,Óstliche Schweiz" und Siebenbürgen 1918/1919. Aus der Geschichte der 
ungarischen Alternativvorstellungen zu grofirumánischen Staatidee, in ,Siebenbürgische 
Semesterblátter", München, 6, 2/1992, pp. 111-113; Olga Zobel, Ungarn Gesellschaft und 
Staat bei Oszkár Jászi, in , Ungarn Jahrbuch", München, 3/1971, p. 170. 

Atât el, cát şi anturajul lui se plânge că 1/ „Armata Română a creat regimul lui Horthy, pe 
care îl sprijineşte şi acum"?56, 2/ Dinastia Română, cu deosebire Regina, este principala 
protectoare a Habsburgilor*%, pentru a-i aduce pe tronul Maghiariei. 

În martie 1921 pleacă prin Italia (unde se întâlneşte cu contele Kârolyi şi cu preotul Hock 
János”, intimul acestuia) in America, „pentru a face propagandă printre maghiarii de acolo 
şi a-i organiza contra lui Horthy”. 

În Bucureşti (noiembrie 1919) şi-a exprimat intenţia de a se stabili în Ardeal „pentru a-i 
determina pe maghiari să abandoneze pasivitatea şi pentru a-i organiza la lupta politică”. 

La finele anului 1920 scoate în Viena cartea „Magyar Kâlvâria, Magyar Feltâmadâs” 
(„Calvarul maghiar, Învierea maghiară”), în care explică atitudinea „politică” sub răsboiul 
mondial si sub „revoluţia maghiară”, declară că acceptă Tratatul de la Trianon si cere 
autonomia politică teritorială pentru maghiarii din Ardeal. 


[f. 8] 
Ad I., 1., b., 
Dr. Paul Szende?9. 


Ovreo-mahiar, 45* ani, doctor in ştiinţe politice. Fost secretar general al institutiunei 
,O.M.K.E." („Országos Magyar Kereskedelmi Egylet” - „Reuniunea Comercială Regnicolará 
Maghiară” 7"), în fruntea căreia se găsea şi se găseşte şi astăzi marele financiar jidano-maghiar 
Sándor Pál. În 1914 mobilizat şi trimis pe frontul din Galiţia. La intervenţia lui Sándor Pál, 
demobilizat în septembrie 1914. 

Francmason progresist (vezi Ad I., 1., a., aliniatul 2), sociolog şi publicist distins. Alături 
de Iaszi, fruntaş al „Partidului Radical Burghez”, înfiinţat în februarie 1914 (vezi Ad I., 1 
a., aliniatul 4)*2. 

Fost ministru de finanţe în guvernul contelui Károlyi (octombrie 1918 — febr. 1919). 

În martie 1919 emigrează cu Iaszi în Viena, unde se găseşte şi acuma. Desvoltă o mare 
activitate contra lui Horthy, însă în ce-i priveşte pe maghiarii din România, tine şi D-l Szende 
(întocmai ca Horthy) ca ei să fie conduşi din afară de frontierele României. 

Pledează din greu contra Armatei şi a Dinastiei Române pe tema lui Horthy şi a Habsburgilor 
(vezi Ad L, 1., a., pag. 2, aliniatul 6). 


366. Falsitatea acuzatiei că românii au contribuit la reinstaurarea unui regim „reacţionar” în 
Ungaria a fost demonstrată de Eva S. Balogh, în Romanian and Allied Involvment in 
the Hungarian Coup d'Etat of 1919, în „East European Quarterly”, vol. IX, nr. 3/1975, 
pp. 297-314. 

367. Maria de Edinburgh, regina României, nu a avut, probabil, simpatii manifeste pentru 
Habsburgi. 

368. Când Károlyi a devenit prim-ministru, Hock l-a înlocuit la conducerea Consiliului National 
Maghiar. 

369. Szende Pál (1879-1934). 

370. Ín realitate, Szende avea doar 41 sau 42 de ani in acel moment. 

371. Asociaţia Naţională Comercială Maghiară. 

372. Szende era liderul aripii marxiste a Partidului Radical Burghez, spre deosebire de Jâszi, care 
conducea facțiunea „socialiştilor liberi”, adică doar partial marxişti (A. Siklós, op.cit., p. 18). 

373. Szende a fost subsecretar de stat în guvernul Kârolyi (noiembrie-decembrie 1918) şi ministru 
de finanţe în guvernul Berinkey (ianuarie-martie 1919). 

[f. 9-10] 
Ad L., 2., c., 


Alexandru Garbai?” 


Maghiar de baştină. 45 ani?”, fost maistru zidar. Un autodidact foarte inteligent. Pe 
vremuri (sub guvernele Bánffy - Szell - Tisza), întemnițat de multe ori pe tema că făcea 
propagandă socialistă. Fost secretar general al centralei sindicatelor socialiste din Ungaria (în 
Budapesta). De vreo 20 ani membru în comitetul central executiv al Partidului Social-Democrat 
din Ungaria. Fără de a împărtăşi ideile comuniste : fost preşedinte al Republicii Sovietice 
Maghiare’, (Teroarea comuniştilor, care îşi luau rolul în serios, se desvolta şi asupra socia- 
listilor, pe care ii fortau să ocupe funcții importante ale regimului sovietic). Detinut de către 
autoritățile militare române (august 1919) în Budapesta. Negăsindu-i-se nici o vină, se propune 
punerea lui în libertate. Garbai protestează cu ultima disperare, de teama să nu fie pe urmă luat 
în primire de către maghiarii lui Horthy si pretinde a fi ținut arestat mai departe, sub paza armatei 
române. Fu deci ţinut internat (la „Hotel Ungaria" din Budapesta) până la evacuarea Budapestei, 
când fu escortat în Ardeal, unde i se designează a sta în oraşul Dej?". Guvernul din Budapesta 
trimite în Ardeal un agent să-l asasineze. Agentul maghiar este prins, dar şi Garbai este expediat 
in Ceho-Slovacia*8. În scurt pleacă de aci la Viena, unde se găseşte şi în prezent si unde duce 
o campanie de desființare contra lui Horthy. (Vezi Revista săptămânală „Világosság ”— ,Lumina"), 
totdeodată însă si contra Internaționalei III-a, adică contra comunismului. În acest scop, în de 
acord cu guvernul Ceho-Slovac??, trece mereu în Ceho-Slovacia, unde prin meetinguri*?, con- 
ferinte, etc., combate din greu comunismul răspândit printre muncitorii din Ceho-Slovacia. (Cel 
puțin 80% din acești muncitori sunt bolşevici). În acest sens duce o luptă foarte grea, având 
în faţă nu numai pe agenții Moscovei, ci si pe agenții provocatori ai guvernului din Budapesta. 

Se oferă a face aceeaşi propagandă şi printre muncitorii maghiari din România, determinându-i 
a lua act de Tratatul de la Trianon şi a se organiza ca Partid Socialist în cadrele statului român. 

Prin toate cercurile, chiar şi de duşmanii săi, D-l Garbai este recunoscut de un om pe cât 
de sincer, pe atât de corect şi cinstit. 


[f. 11] 
Ad I., 2., d., 
Sigismund Kunfi*!. 


Jidan. Ca de 45 ani???, fost profesor la liceul de stat din Timişoara. Dat afară de aci (pe la anul 
1907) pentru propaganda socialistă ce o fácea??, trece la Budapesta ca colaborator intern al 


374. Sândor Garbai (1879-1947). 

375. În realitate, vârsta era de 41-42 de ani. 

376. Garbai a fost preşedintele Consiliului de conducere al Republicii Sfaturilor din Ungaria, 
funcţie care ar putea fi echivalată cu cea de prim-ministru. În fapt, toate deciziile importante 
erau adoptate de către B. Kun, care însă nu deţinea decât postul de comisar al poporului 
pentru afacerile externe. 

377. O dovadă importantă că românii n-au fost chiar atât de brutali cu foştii inamici ! 

378. Cehoslovacia. 

379. Cehoslovac. 

380. Mitinguri. 

381. Zsigmond Kunfi (1879-1929). 

382. De fapt, vârsta era de 41-42 de ani. 

383. Există şi opinia că Z. Kunfi şi-a dat demisia datorită vederilor sale antireligioase (Encyclopaedia 
Judaica, vol. 10, Ierusalim, 1978, p. 1291). 

ziarului ,, Népszava" („Glasul Poporului”, organul oficios al Partidului Social-Democrat din 
Ungaria) şi ca membru în comitetul central executiv al partidului socialist. Pe vremea 
războiului mondial unul din cei mai merituoşi propagandişti defetişti. Mare organizator al 
„revoluţiei” din octombrie 191839. Comisar al poporului în guvernul lui Béla Kuhn?9. Cum 
însă nu accepta întru toate „principiile” acestuia din urmă, în scurt părăseşte guvernul comunist, 
despártindu-se în acelaşi timp si de comunişti în mod definitiv. După dezastrul maghiarilor de 
la Tisa (iulie 1919) fuge in Ceho-Slovacia, pe urmă în Viena. Aci se uneşte cu adevărații socialişti 
de sub şefia lui Garbai şi scoate revista anti-horthystă si anti-comunistă „Vilâgossâg” („Lumina”), 
al cărei director este şi în prezent. Între alte cele, în această revistă a dat (şi dă) în vileag multe 
documente diplomatice şi de tot soiul, prin care demască acţiunea de distrugere prin Ceho-Slovacia 
şi prin România a guvernului din Budapesta. Mai e colaborator intern şi la ziarul „Arbeiterzeitung” 
din Viena (organul Partidului Social-Democrat din Austria) unde conduce rubrica Maghiariei. 
Unul din marile merite ale D-lui Kunfi este demascarea individului Gutman Henric, pe care l-a 
dovedit că este în solda guvernului din Budapesta. Acest Gutman Henric este originar din oraşul 
Beregsas [?]. Tatăl său este fabricant de spirt, un mare capitalist. Totuşi fiul său, care fusese mai 
înainte rabiner, astăzi dă pe cel mai grozav comunist. Stă în Viena şi conduce acolo Biroul de 
Presă a guvernului bolşevic din Moscova, scoțând un oficios litografiat al acestuia în limbile : 
rusă, germană, franceză, şi plasând astfel în presa occidentală şi americanăcomunicatele bolşevice. 
Un om recunoscut ca eminamente răutăcios şi criminal. Dânsul ( în acord cu guvernul din 
Budapesta) a organizat şi pus la cale greva generală din România (octombrie 1920). 


[f. 12-13] 
Ad L, 4., i., 
Jean Hirogik??", 


Slovac maghiarizat, 36 ani, fost maistru. Autodidact si foarte inteligent. Fost secretar 
general al sindicatului chelnerilor din Budapesta. Întotdeauna a făcut parte din elementele 
extreme ale Partidului Social-Democrat maghiar, opunându-se cu îndârjire compromisurilor 
de ori şi ce soi cu guvernele burgheze. Sub durata războiului a fost militar. Sosit acasă de pe 
frontul italian (oct. 1918), se pune în expectativă faţă de aşa numita ,revolutie", şi anume 
fiindcă nici rostul şi nici caracterul adevărat al acestei , revolutii" nu se ştia încă%8. (Din acest 
punct de vedere avea dreptate, fiindcă într-adevăr, în acel timp, muncitorii nu cunoşteau cu 
toţii tactica imperialiştilor maghiari ca, pentru menţinerea integrităţei teritoriale, să dea pe 
„republicanii democrați”, iar dacă aceasta n-ar prinde, să amenințe cu bolşevismul). Când 
însă regimul bolşevic fu introdus, Dl. Hirosik a intrat în guvernul lui Béla Kun, în calitate de 
comisar al Poştelor. În această funcţie a dovedit o excelentă forţă administrativă şi organi- 
zatorică, aşa că guvernul sovietic din Budapesta, după ce în urma ofensivei din iunie 1919 
contra ceho-slovacilor o mare parte din Slovacia fu cucerită de maghiari, l-a trimis pe acest 
Hiroşik ca delegat plenipotenţiar (cu sediul în Kagovia?9?) pentru organizarea şi administrarea 


384. Vezi Ferenc Mucsi, Agnes Szabo, Zsigmond Kunfi (1879-1929), în „Acta Historica Academiae 
Scientiarum Hungaricae”, Budapesta, tomul XXX, nr. 1-2/1984, pp. 181-207. 

385. Kunfi a făcut parte din guvernele Károlyi şi Berinkey (noiembrie 1918 - martie 1919). 

386. Béla Kun. 

387. Jânos Hirossik. 

388. Hirossik nu a stat chiar în „expectativă”, câtă vreme el a participat, în 24 noiembrie 1918, la 
înfiinţarea Partidului Comunist din Ungaria, făcând parte chiar din prima conducere centrală a 
respectivului organism (A. Siklós, op.cit., p. 130). 

389. Kosice. 

teritoriului cucerit??, După ocuparea Budapestei de către români a stat aici ascuns până după 
plecarea armatei române, refugiindu-se mai târziu în Viena. Aici a primit apoi funcţia de 
„secretar general al grupării comuniştilor maghiari emigraţi în Austria”. (Predecesorul său a 
fost un jidan cu numele Szânt6 Bela, care şi-a părăsit postul în urma acuzelor formulate de 
revista socialistă din Viena „Az Ember”, că D-lui este în solda guvernului maghiar). 

D. Hiroşik este un om corect, un comunist de convingere însă, aşa că propagă înainte 
comunismul in Jugo-slavia?!, Ceho-Slovacia şi România. Fireşte, mijloacele de propagandă 
se trimit de la Moscova (plus de la guvernul din Budapesta, care întreţine un mare număr de 
agenţi provocători de ai săi printre aceşti comunişti). 

DI. Hiroşik se plânge că autorităţile româneşti „persecută si tortureazá din greu pe 
comunişti şi, ce e mai grozav, îi forţează să se facă spionii poliţiei románe"???, Faţă de 
observaţia că agitatorii comunişti din România poartă şi căciula lui Horthy, deci pe adevă- 
ratii comunişti îi priveşte dacă tin să opereze împreună cu agenţii provocatori din Budapesta, 
d. Hiroşik cere acceptarea sistemului ceho-slovac în România şi anume: „să se permită în 
toate centrele româneşti funcţionarea mandatarilor?? comunişti ai organizaţiei centrale din 
Viena, în scopul de a-i legitima pe adevărații comunişti înaintea autorităţilor române”. 

Este de menţionat că d. Hiroşik a devenit secretarul general al organizaţiei comuniştilor 
maghiari emigraţi, în urma unor acuze ale ziarului socialist „Az Ember” contra secretarului 
general de până atunci Szántó Bela. Despre acesta s-a susţinut şi se sustine cá are legături cu 
guvernul din Budapesta, că deci este agentul provocator al aceluia, în consecinţă asta este 
explicaţia agitagiunilor comuniste ce le face prin Ceho-Slovacia şi România. Comuniştii 
maghiari emigraţi au negat acest lucru, însă după informaţii confidenţiale situaţia lui Szántó 
Béla n-a putut fi clarificată în mod îndestulător. Totuşi, pentru a nu compromite „cauza 
comunistă”, au ţinut să treacă sub tăcere scandalul, iar ca sancţiune au aplicat doar atât, că 
au predat funcţia de secretar general lui I. Hiroşik. 


[£. 14] 
Ad I., 3., h., 
Baronul Ludvig Hatvany?^*. 


Jidan, ca de 32 ani*5. Francmason. Licenţiat în drept. Fiul marelui financiar şi mosier 
Baron Alex.?$ Hatvany-Deutsch. Voind a parveni repede în politică, se aliază în oct. 1918 cu 
„revoluţionarii”2”. Fiindu-i incomod regimul lui Béla Kun, pleacă nesupărat în străinătate. 
Mai târziu se stabileşte la Viena, unde „combate” regimul lui Horthy (nu pentru că este 
imperialist, ci pentru că mai e şi antisemit în acelaşi timp), dând pe refugiatul maghiar. În 


390. La începutul lunii iunie 1919, s-a proclamat la Košice o Republică sovietică slovacă, cu o 
durată de viaţă de aproximativ trei săptămâni (Josef Kalvoda, The Czechoslovak-Hungarian 
Dispute, în War and Society in East Central Europe, vol. VI, Essays on World War I: Total 
War and Peacemaking, A Case Study on Trianon, New York, 1982, p. 286). 

391. Iugoslavia ; denumirea oficială era Regatul Sârbilor, Croaților şi Slovenilor. 

392. Ceea ce, probabil, nu era foarte departe de adevăr! 

393. Reprezentanţilor. 

394. Lâjos Hatvany (1880-1961). 

395. În realitate, vârsta era de 40-41 de ani. 

396. Sândor. 

397. Hatvany a făcut parte, în octombrie 1918, din Comitetul executiv al Consiliului Naţional 
Maghiar, ca reprezentant al presei ; a fost şi el la Belgrad, unde s-a negociat semnarea 
convenției de armistițiu la 13 noiembrie 1918. 

ianuarie 1921 scoate cartea „Das verwundete Land", un pamflet de propagandă iredentistá 
maghiará sub firma democratiei???. Ín februarie 1921 scoate tot in Viena, tot cu banii 
tătâne-său, ziarul „A Jóvó" (vezi rubrica lui Garami si a lui Lovászy). Tine a răsturna 
regimul lui Horthy ca, în guvernul ce ar urma, să devină ministru, 

Cartea sa „Das verwundete Land” este aspru criticată şi respinsă din cauza tendinţelor ei 
iredentiste de către revista „Vilâgossâg”, organul grupării Garbai (Vezi rubrica lui Garbai şi 


a lui Kunfi). 


[f. 15-16] 
Ad I., 3., g., 
Martin Lovászy ^? 


Maghiar, de origine germană. Ca de 52 ani?! Licenţiat în drept, publicist. Timp de vreun 
deceniu şi jumătate fost director al ziarului românofob „Magyarorszâg”. Fost deputat, ca 
făcând parte din gruparea contelui Batthany Tivadar“, unul din cei mai redutabili duşmani 
ai românilor. Adevărat că această grupare susţinea în politica externă punctul de vedere al 
corifeului său de odinioară, Ugron Gábor, un nemes secui din Ardeal. Acest punct de vedere 
însemna cultivarea de raporturi amicale cu Franţa, şi anume pe motivul că în Franţa vedea o 
mai mare garanţie pentru independenţa şi stabilitatea unei Ungarii imperialiste. 

Sub durata războiului mondial D. Lovâszy şi prietenii săi secundează pe contele Kârolyi 
care, în primii ani ai războiului când se credea că va merge bine, susţinea cauza Puterilor 
Centrale“ (călcându-şi prin asta cuvântul de onoare dat francezilor, care îl internaserá pe 
Kârolyi la începutul războiului în Franţa ; i-au dat însă drumul după ce numitul se obligase 
a veni acasă şi a face propagandă pentru Antantă), mai apoi se pune în expectativă, aşteptând 
încotro va înclina soarta războiului ca, în caz de se vor ivi zorile Antantei, să se proclame 
antantofil. Aceasta, fireşte, pentru a salva pe maghiari de consecinţele războiului şi, mai cu 
seamă, pentru a salva integritatea teritorială a Ungariei. De fapt, pe la începutul lunei 
octombrie 1918, d-lor“% insceneazá sub conducerea contelui Kârolyi în Parlamentul din 
Budapesta o „manifestaţie”, declarându-se „partizani” ai Antantei. 

După căderea Habsburgilor, D. Lovászy intră în guvernul contelui Károlyi*?. În martie 
1919 pleacă împreună cu acesta din Ungaria, iar după venirea lui Horthy la putere se duce la 
Fiinfkirchen (Cinci Biserici, pe măghiereşte : Pécs), unde împreună cu fostul ministru de 
război Linder şi cu alţi refugiaţi maghiari organizează rezistenţa judeţului Baranya contra lui 
Horthy şi proclamă „Republica Baranya”. Când i s-a dat a înţelege de către delegaţii Antantei 


398. Mulţi evrei maghiari s-au raliat cauzei naţionalismului unguresc, fiind uneori mai vehementi 
decât maghiarii neaoşi. Hatvany a devenit ulterior cunoscut ca scriitor şi critic literar. 

399. Până la urmă, Hatvany s-a întors la Budapesta, s-a predat autorităţilor, a fost judecat şi 
condamnat, însă a fost eliberat după o scurtă detenţie ; a plecat din nou din Ungaria în 1938, 
dar a revenit în 1947. Era un „asimilaţionist” convins (Encyclopaedia Judaica, vol. 7, 
Ierusalim, 1978, p. 1474). 

400. Mârton Lovâszy (1864-1927). 

401. Vârsta reală era de 57-58 de ani. 

402. Tivadar Batthyâny. 

403. Vezi A. Siklós, op.cit., p. 16. 

404. Dumnealor. 

405. Lovászy, ministru al educaţiei, a fost cel care a determinat căderea guvernului Károlyi, la 
11 ianuarie 1919 (vezi Peter Pastor, Hungary between Wilson and Lenin, The Hungarian 
Revolution of 1918-1919 and the Big Three, East European Quarterly, Boulder, distribuitá de 
Columbia University Press, New York, 1976, pp. 93-94). 

că judeţul Baranya“% are să fie în scurt [timp] evacuat de către sârbi şi redat Maghiariei, 
dl. Lovâszy pleacă la Viena ca director politic al ziarului „A Jóvó" (vezi rubrica lui 
Garami), alături de Ernest Garami şi baronul Hatvany-Deutsch junior. 


[f. 17-18] 
Ad I., 3., f., 
Ernest Garami ^". 


Maghiar, de origine germană. Ca de 45 ani. Fost meseriaş. Autodidact inteligent. Publicist 
de seamă. Timp de vreun deceniu şi jumătate director al ziarului ,Népszava" („Glasul Poporului”, 
organul oficios al Partidului Social-Democrat din Ungaria)*%, şi membru în comitetul central 
executiv al partidului Social Democrat din Ungaria. Fost secretar general al centralei sindicatelor 
muncitoreşti din Ungaria (cu sediul în Budapesta). A reprezentat întotdeauna un curent cu 
tendinţe naţionaliste maghiare în organizaţia socialistă din Ungaria. Pe la 1908, când muncitori 
români, slovaci, etc., au cerut înfiinţarea de sindicate româneşti, slovácesti, etc., alături de cele 
ungureşti, Garami s-a opus şi a zădărnicit această justă dorinţă, menţinând - sub raportul natio- 
nalist - organizaţia unitară cu caracter maghiar. A dat întotdeauna pe „diplomatul”, ceea ce în 
limba jul socialist însemna : oportunistul. Astfel, când cu izbucnirea războiului mondial, în de 
acord cu Scheideman şi tovarăşii germani ai acestuia (care se inteleseserá cu guvernul german) 
şi D-l Garami s-a înţeles cu contele Tisza, dându-şi aprobarea pentru dezlántuirea războiului. 
Asa numitul „protest”, pe care l-a publicat Dl. Garami despre declanşarea războiului în ziarul 
,Népszava", a fost mult mai deplorabil - sub raportul combaterii războiului - decât chiar 
manifestul de acest soi al socialiştilor germani. A fost egal cu zero. Sub durata războiului D-l 
Garami a avut aceaşi atitudine hibridă, iar după ocuparea Olteniei şi a Munteniei l-a luat în 
primire pe „socialistul” Cristescu şi pe tovarăşii acestuia din Bucureşti, instruindu-i cum să 
pledeze pentru Puterile Centrale. (Participarea lui Cristescu la Congresul dela Stockholm 
alături de Scheideman în 1917. Declaraţiile criminale ale lui Cristescu prin Suedia, Germania, 
Austria şi Ungaria în favoarea Puterilor Centrale şi contra României, făcute cu acest prilej). 

În 1918 (oct.) D-l Garami intră în guvernul contelui Károlyi ca ministru de comerţ, in care 
calitate cultivă pe faţă interesele capitaliştilor jidani faţă cu pretenţiile - in cea mai mare parte 
juste - muncitorilor’. Venind Bela Kun la putere, primeşte de la acesta o misiune în Elveţia 
şi, de cheltuială, 700 (şapte sute) lire sterline. Pe drum însă îşi dă seama de rostul acestei misiuni, 
face un ,imprumut" personal la baronul Hatvany Deutsch, iar banii lui Béla Kun îi con- 
semnă“! la o bancă din Zürich. Sub ocupaţia română se înapoiază la Budapesta, colindă în 
dreapta în stânga pentru a deveni şef de guvern, cum însă - ca oricare maghiar imperialist — 
nu voia să stie de condiţiile româneşti, mai cu seamă în ce priveşte frontiera, planul său de a 
forma guvern a rămas baltă”!. 


406. Vezi Mária Ormos, From Padua to the Trianon, Social Science Monographs; Atlantic 
Research and Publications, Highland Lakes, New Jersey, distribuită de Columbia University 
Press, Boulder, 1990, p. 315. 

407. Ernó Garami (1876-1935). 

408. Vezi P. Pastor, op.cit., p. 13. 

409. Garami a fost ministru al comertului si in cabinetul Berinkey, in perioada ianuarie-martie 
1919 (vezi ibidem, nota 75, p. 166). 

410. Depune. 

411. Este drept cá românii ar fi agreat un guvern social-democrat moderat, însă conjunctura 
internaţională nu le-a permis transpunerea în realitate a unui asemenea deziderat (vezi 
A.M.A.E., Fond 7/1914, E2, partea I, vol. 151, f. 92). 

Cu terminarea ocupatiei románe a plecat si dánsul din nou in stráinátate, stabilindu-se mai 
pe urmă în Viena. Aici prietenii săi capitalişti din Budapesta (Hatvany-Deutsch, etc.), ale 
căror interese le-a ocrotit ca ministru şi care voiau să-l aducă acum la putere, l-au angajat 
director al ziarului „A Jóvó" (, Viitorul"), alături de Martin“? Lovâszy şi baronul Hatvany- 
-Deutsch junior. (Ziarul a apărut în Viena pe la începutul lunii martie, 1921). Acest organ ar 
avea pretenţia că este socialist, că acceptă Tratatul dela Trianon, că vrea raporturi „normale” 
cu România, cere însă convenţii comerciale „convenabile”, „respectarea dreptului minori- 
tátilor", latitudine pentru corifeii de până acum ai muncitorilor de prin Ungaria de a organiza 
şi a conduce şi în viitor muncitorimea din Ardeal etc. 


[f. 19] 
Ad I., 2., e., 
Wilhelm B&hm“?. 


Jidan, ca de 4574, fost calfá de comersant. Autodidact. Recunoscut deun mare organizator. 
Fost ministru de război“! în guvernul lui Károlyi (oct. 1918 - mart. 1919). După desfiinţarea 
armatei austro-ungare la Piave, a organizat aşa numita „armată a Republicii Maghiare”. După 
căderea lui Béla Kun, emigrează iri Austria“!S, unde se întovărăşeşte cu Al. Garbai şi cu Sigm. 
Kunfi. (Vezi rub[ica acestora). 


[f. 20-21] 
Ad IL., 4., 


Personalul Legatiei Maghiare din Viena, indivizi ce petrec în Viena sub diferite pretexte 
(ca negustori, pensionari, etc.). Sunt însă un considerabil număr de români (peste 100) ce fac 
acest serviciu eminamente ca spioni. Aceştia sunt: câțiva transilvăneni în serviciul maghiar 
încă pe timpul regimului maghiar, restul români din Vechiul Regat, fugiți de aici din diferite 
motive explicabile (dezertori din armată, etc.). Cu toții formează aşa numita „brigadă valahă” 
de sub conducerea unui anumit Romulus Popescu, care a făcut multe ravagii în România, 
chiar înainte de războiul mondial, dar mai cu seamă s-a distins pe timpul ocupației ger- 
mano-austro-maghiare (de pildă internárile si exportárile^" s-au făcut conform indicatiilor 
lui, cum a fost si cazul primarului Petrescu, al D-lui Ministru Antonescu, etc., de asemenea 
sicanele, torturile si schingiuirile, cum a fost cazul lui I. Procopiu, care de asemenea a fost 
victima acestui R. Popescu). 

Ín general este de se constata cá toti emigrantii maghiari din Viena, inteleg toate grupurile 
lor despre care am vorbit, tin a se sprijini pe maghiarii din Ceho-Slovacia si Románia, mai 


412. Márton. 

413. Vilmos Bóhm (1880-1948). 

414. De fapt, vársta era de 41-42 de ani. 

415. Bóhm a fost ministru al apárárii doar in cabinetul Berinkey (ianuarie-martie 1919), fiind 
ulterior comisar al poporului pentru apărare in guvernul bolşevic. Cázut în dizgratie după 
înfrângerile suferite în faţa românilor în a doua munie a lunii aprilie 1919, Bóhm a fost 
inláturat de la conducere. 

416. Bóhm nu putea „emigra” in Austria, câtă vreme el era, din iulie 1919, ambasador la Viena. 
A incercat sá negocieze cu reprezentantii Aliati la Viena inláturarea lui Kun, insá repeziciunea 
cu care románii au ocupat Budapesta a blocat concretizarea respectivelor discutii (vezi Papers 
relating to the Foreign Relations of the United States, The Paris Peace Conference, 1919, 
vol. VII, Washington, 1946, pp. 254-256, 304-308, 480-481). 

417. Expulzárile. 

mult, a-i conduce în activitatea lor culturală, economică şi politică. Ori, dacă o conducere a 
maghiarilor noştri de către cei de la Budapesta este inadmisibilă, în principiu este tot aşa de 
inadmisibilă o conducere de la Viena, sau ori şi de unde din străinătate şi de către elemente 
care nu cultivă interese identice sau măcar paralele cu ale statului român. Doar că - sub 
raportul oportunității momentane - s-ar putea primi oferta lui Garbai*? şi a oamenilor săi de 
încredere, cari sunt constatati ca oameni cinstiţi, ca, prin propaganda lor la faţa locului, să-i 
determine pe muncitorii maghiari din Ardeal a se lepăda de comunişti şi de agenţii iredentişti 
ai guvernului din Budapesta şi a se organiza într-un partid cu adevărat socialist, patriotic 
român. Aceasta, fireşte, sub controlul pe cât de temeinic, pe atât de cu bună credinţă, lipsit 
de şicane inutile al organelor administrative şi militare româneşti. 

Sub raportul aceleiaşi consideraţii se va proceda şi cu organele de publicitate ale emi- 
grantilor maghiari, permitándu-li-se sau refuzându-li-se intrarea în România. 


[£. 22-23] 
Ad IL., 5., 


Elemente ca cele de la Ad II., 4., plus peste 200 ofiţeri maghiari domiciliati în edificiul 
„Magyar Ház" („Casa Maghierească”). De asemenea aşa-numita „Comisie de lichidare 
maghiară”, cu sediul în „Heumarktkaserne”, este compusă exclusiv din ofiţeri maghiari, al 
căror rost adevărat este spionajul. 

Este de remarcat faptul că agenţii maghiari fac o adevărată poliţie în Viena şi prin Austria 
(aceasta, bine intelegánd*?, cu binevoitorul asentiment al poliţiei austriece şi vieneze), 
executând control şi urmăriri în toată regula, cu personal imens, mai cu seamă asupra 
persoanelor din România, notate în aşa-numita „Carte neagră” a lor. 


[f. 24-25] 
Organele de publicitate ale emigranjilor maghiari din Viena 


1) „Bécsi Magyar Üjság" („Gazeta Maghiară din Viena"). 

Organ cotidian. A început sbiciuind^?? din greu regimul lui Horthy. Devenind neplăcut din 
cale afară pentru guvernul maghiar, acesta s-a hotărât să-l cumpere, ceea ce i-a fost şi reuşit 
(luna iulie 1920). Dacă însă acordul complet a reuşit cu proprietarul ziarului (ceva Iollesch 
Sándor) [?] şi chiar cu vreo doi membri ai redacţiei (unul din aceştia este scriitorul Gábor 
Andor, fost redactor la româno-fagul“?! ziar de scandal „A Nap” din Budapesta), în schimb 
n-a reuşit de loc cu restul personalului de redactie,.care a refuzat să scrie în sensul impus de 
către ministrul Maghiariei la Viena. Asa că, astăzi ziarul - afirmative - este din nou in mod 
sincer un organ anti-horthyst. 


2) „A Jóvó" (, Viitorul”). 

Ziarul cotidian al grupárei socialisto-burgheză a emigrantilor maghiari din Viena. (Vezi 
rubrica lui Garami, Lovâszy şi a br. Ludwig Hatvany-Deutsch). A apărut în luna februarie 
1921. Director: Ernest Garami, Martin Lovâszy şi br. Hatvany-Deutsch Ludwig. 


418. Sugestia autorului sintezei era îndrăzneață, însă presupunea acceptarea unui risc destul de 
mare, ştiut fiind faptul că Garbai, deşi socialist, făcuse parte, în toamna lui 1918, dintre 
membrii fondatori ai „Ligii pentru menţinerea integrităţii teritoriale a Ungariei”, un organism 
al cărui slogan era „Nu, nu, niciodată! " (Zs.L. Nagy, op.cit., pp. 265-266). 

419. Bineinteles. 

420. Sfichiuind. 

421. Románofobul. 

3) , Világossag" („Lumina”)22, revistă săptămânală a grupării adeváratilor socialişti 
maghiari, emigraţi în Viena. (Vezi rubrica lui Garbai şi a lui Kunfi). Director: Sigmund 
Kunfi. 

4) „Az Ember" („Omul”). Revistă săptămânală. De fapt, este continuarea revistei defetiste 
cu acelaşi nume, ce apărea in Budapesta pe vremea războiului mondial. Sub regimul lui Bela 
Kun a fost oprită. Directorul şi proprietarul ei, publicistul Francisc Gondor, refugiindu-se dinaintea 
lui Horthy la Viena, a scos-o din nou aici (nr. 1 a apărut la 13 nov. 1919) şi o scoate regulat 
şi acum. Se poate spune că este organul de publicitate care i-a dat şi îi dă cele mai sângeroase 
lovituri actualului regim din Maghiaria prin numeroasele sale desvăluiri despre barbariile din 
Maghiaria şi despre masinatiunile guvernului maghiar contra Ceho-Slovaciei şi a României. 

Din această cauză s-a şi dat ordin de la Budapesta ca directorul ziarului, Gondor Ferenc, 
să fie asasinat. Nişte ofiţeri maghiari au fost şi l-au prins pe d. Gondor (toamna anului 1920) 
şi voiau să fugă cu dânsul (erau cu automobilul) pe teritoriul maghiar. Acesta însă a reuşit a 


scăpa de ei (era noaptea târziu) chiar când ajunsese la marginea unui suburbiu al Vienei“. 


5) „A Proletar” („Proletarul”). Organul comuniştilor maghiari. Este susţinut cu bani 
de la Moscova. În timpul din urmă, gazeta „Az Ember” a dovedit, că anumiţi redactori 
(Gâbor Ferenc, etc.) de ai ziarului ,Bécsi Magyar Ujsâg” scriu articole în „A Proletar”. 
Aceşti redactori au fost la timpul lor complici în afacerea cu vânzarea ziarului „B.M.U.” 
guvernului din Budapesta. Deci încă o dovadă că guvernul maghiar lucrează cu comuniştii 
şi viceversa. 


III.5. Studiu de caz: incidentele din ianuarie 1923 
de la graniţa româno-maghiară 


Revizionismul maghiar a părut la un moment dat, în ianuarie 1923, să-şi piardă caracterul 
de periculozitate latentă şi să se transforme într-o acţiune frontală, de ameninţare directă 
împotriva integrităţii teritoriale româneşti. A existat un plan conceput in Ungaria, cu 
consimţământul şi susţinerea autorităţilor de la Budapesta, menit a realiza nişte infiltrări 
în Transilvania cu scopul de a declanşa o revoltă împotriva românilor, ceea ce ar fi putut 
conduce la urmări neplăcute pentru stabilitatea României Mari. 

În istoriografia română există puţine referiri la evenimentele din ianuarie 1923. Una 
dintre acestea se găseşte în monumentala lucrare, cu aspect de operă de colectiv, dar 
semnată doar de Mircea Muşat si Ion Ardeleanu, România după Marea Unire. Ne 
permitem să cităm în întregime textul respectiv: „La începutul anului 1923 au avut loc 
manevre ale trupelor ungare în unele zone ale frontierei cu România. Imediat, trimişii 
României în Franţa, Anglia şi Italia (Victor Antonescu, Nicolae Titulescu şi Alexandru 
Emanoil Lahovary) au informat guvernele respective asupra acestor aspecte. Demersurile 
României au determinat marile puteri să adreseze guvernului ungar, prin ambasadorul 
Italiei la Budapesta, o notă de protest prin care cerea [sic ! - L.L.] încetarea manevrelor 


422. Alte informaţii despre acest ziar pot fi găsite în János Jamnitz, Les Activités journalistiques 
de Zoltán Rónai aprés 1919, în „Acta Historica Academiae Scientiarum Hungaricae", 
Budapesta, tomul XXXI, nr. 3-4/1985, pp. 373-408. 

423. Unei suburbii a Vienei. 

militare la frontierele cu vecinii. Totodată, ele au creat o comisie militară“ compusă din 
reprezentanţi ai Angliei, Franţei şi Italiei care să ancheteze asupra situaţiei semnalate "475. 
Această informaţie a fost preluată din ziarele Viitorul şi L'Independance Roumaine din 
16 ianuarie 1923. Nu se precizează în nici un fel finalitatea evenimentelor respective. 

Şi Viorica Moisuc aminteşte de un moment de tensiune în relaţiile româno-maghiare 
spre sfârşitul anului 1922 : „În toamna şi iarna anului 1922 au fost masate trupe la 
frontierele [Ungariei] cu România şi Cehoslovacia, au fost provocate numeroase incidente 
de frontieră, concomitent cu organizarea, după 10 decembrie, a unei serii de manifestații 
şi reuniuni publice în localităţi situate de-a lungul frontierei cu România ; în cadrul 
acestor manifestații au fost adoptate moţiuni în care se cerea anularea tratatului de pace 
de la Trianon şi refacerea «Marii Ungarii»”425. Autoarea concluzionează că amploarea 
acţiunilor maghiare a determinat trimiterea către autorităţile ungare a unei note comune 
de protest, anglo-franco-italiană, precum şi a unei note verbale din partea statelor din 
Mica Íntelegere^". 

Să vedem ce se ascunde în spatele acestor fraze“%. Informaţii despre acţiunile 
autorităţilor maghiare de încălcare a unora dintre clauzele militare ale Tratatului de la 
Trianon ajunseseră la Bucureşti de-a lungul întregii toamne a anului 1922%%. Însă, de la 
mijlocul lunii decembrie a anului 1922, mesajele şi rapoartele reprezentantului României 
la Budapesta, Traian Stârcea, încep a avea un caracter dramatic, indicând îngrijorarea 
crescândă a autorului lor. Spre exemplu, într-o telegramă trimisă Ministerului Afacerilor 
Străine la 13 decembrie 1922, Stârcea oferă informaţii despre o mare adunare care se 
desfăşurase la 10 decembrie, la Békéscsaba, unde 10.000 de refugiaţi maghiari din 
Transilvania, din comunele de lângă frontieră, protestaseră împotriva Tratatului de la 
Trianon şi a presupuselor atrocități comise de către români. Principala cerere cuprinsă în 
moţiunea pe care o adoptaseră participanţii la reuniunea respectivă viza „organizarea 
unui plebiscit în teritoriile ocupate temporar de români, în caz contrar fiind necesar 
apelul la arme"^?, Ministrul român la Budapesta sublinia faptul că autorităţile maghiare 
nu numai că au aprobat reuniunea, dar au şi participat la această manifestare „în spirit 
de ură şi revanşă”. De asemenea, presa maghiară a prezentat evenimentul prin articole de 
o violenţă extremă la adresa ţării noastre. 

Informaţii îngrijorătoare despre situaţia din Ungaria, din vecinătatea graniţei cu 
România, soseau la Ministerul Afacerilor Străine şi din partea Ministerului de Interne, 
Direcţiunea Poliţiei şi Sigurantei Generale. Spre: exemplu, o adresă din 31 decembrie 


424. În realitate, nu a fost înfiinţată o nouă comisie care să cerceteze respectivele evenimente, ci 
era vorba doar de Comisia Militară Interaliată de Control, statuată prin Tratatul de la 
Trianon. 

425. M. Muşat, I. Ardeleanu, op.cit., p. 1030. 

426. Viorica Moisuc, Premisele izolării politice a României..., p. 152. 

427. Ibidem, p. 153. 

428. Şi un istoric sârb aminteşte faptul că „în primele luni ale anului 1923, Ungaria lui Horthy a 
provocat câteva incidente frontaliere cu toate statele membre ale Micii Înţelegeri” (Milan 
Vanku, La Lutte de la Petite Entente contre le révisionisme et le revanchisme, 1920-1938, în 
,Revue des études sud-est européennes", XIV, 3/1976, p. 426). 

429. Vezi A.M.A.E., Fond 71/1920-1944, Ungaria, Probleme militare, 1921-1925, vol. 55, 
f. 75-76, 81-82, 98-103. 

430. Idem, Fond Dosare speciale, 71/1923, Ungaria, U9, vol. 93/1, f. 1. 

1922 menţiona ce cântau soldaţii armatei ungare încartiruiţi la Debrecen atunci când 
mergeau la instrucţie şi traversau oraşul“! : „În ograda mamei mele jalea e adâncă,/ În 
ograda mamei mele soldati valahi umblă./ Nu mai plânge mamă dragă, jalea-ti va 
dispărea/ Când în ográjioara-ti mică, soldati secui vor umbla.// Tâlharului, mizerabilului 
şi câinelui de mot/ Îi vom smulge părul unsuros,/ Bătu-l-ar Dumnezeul maghiarilor/ Pe 
blestematul de valah"^?, 

La 26 decembrie 1922, Stárcea revine cu o nouă telegramă, în care prezintă informaţii 
primite de la un informator de încredere, plătit de Legatia română de la Budapesta. Este 
vorba despre un plan semioficial ungar de pregătire a unei revolte a maghiarilor din 
România şi Cehoslovacia. În Ungaria de Est şi de Nord se adunau sute de „insurgenţi” 
cărora li se puneau la dispoziţie arme şi care trebuiau ca în luna ianuarie să organizeze 
incursiuni peste graniţe (în zonele Arad, Oradea Mare, Satu Mare şi Careii Mari din 
România, precum şi în direcţia Kassa - Cehoslovacia) şi să declanşeze revolte în 
Transilvania şi Slovacia. Aceste informaţii au fost comunicate imediat miniştrilor de 
război şi de interne, pentru a adopta măsurile corespunzătoare, precum şi ambasadorului 
cehoslovac în România, Veverka *?. 

La 30 decembrie Traian Stârcea transmite de la Budapesta un mesaj disperat, 
prin care comunică M.A.S. cá o anchetă întreprinsă de către secretarul de legatie 
Gh. Davidescu, pentru a elucida cauzele întârzierilor foarte mari ale telegramelor Legatiei 
trimise la Bucureşti, ajunsese la concluzia că maghiarii sunt responsabili de acest lucru 
şi, mai important, că ei cunoşteau „cel puţin o parte a cifrului nostru”. Mesajul a stârnit 
panică la Bucureşti, experţii ministerului lucrând, în perioada 30 decembrie 1922 - 
3 ianuarie 1923, zi şi noapte, pentru a înlocui cifrul*?^. 

La 2 ianuarie 1923 o telegramă venită de la ambasada noastră din Berlin confirma 
informaţiile lui Stârcea: „sub făgăduiala unei recompense ce i s-ar acorda din partea 
guvernului român, în cazul când cele afirmate s-ar dovedi exacte, un fost ofiţer german, 
reîntors de două zile din Ungaria, a ţinut să facă următoarele destăinuiri asupra unui atac 
pe care guvernul de la Budapesta l-ar plănui împotriva României: în noaptea de 
20/21 ianuarie 1923, o ceată 600-700 de oameni [...] va trece graniţa românească în 
pâlcuri mici şi se vor reuni la 2 km. de graniţă [...], unde vor găsi armele şi munitiile 
necesare, adunate de pe acum. De aici, ceata se va îndrepta spre Arad, cu intenţia de a 
surprinde garnizoana nepregătită, a.o masacra, a distruge firele telegrafice si a pune 
stăpânire pe localurile administrative. Acesta ar fi semnalul unei răscoale generale împotriva 
românilor, la care ar participa peste 150.000 de maghiari, care toţi ar poseda arme 
ascunse. [...] Mişcarea, pusă la cale acum două luni, cu prilejul unei vizite pe care 
amiralul Horthy a făcut-o la moşia contelui Esterhazy, este pregătită la noi de un oarecare 
László, fost farmacist, originar din Transilvania, expulzat din ţară, actualmente [aflat 
clandestin] la Arad, cu paşaport fals sau fără paşaport. [...] Complicii săi ar fi un anume 
Barday, chimist, şi un impegat C.F.R. al cărui nume nu este cunoscut informatorului" 5, 


431. Idem, Fond 71/1920-1944, Transilvania, Propaganda revizionistă ungară, 1922, vol. 2, 
f. 283. 

432. Ibidem, f. 284. 

433. Idem, Fond Dosare speciale, 71/1923, Ungaria, U9, vol. 93/1, f. 2-4. 

434. Ibidem, f. 11. 

435. Ibidem, f. 12. 

Lucrurile începeau să se lege. Autorităţile române au intrat în alertă maximă. Este 
vorba despre Ministerul de Război, cel de Interne (in special Direcţia Poliţiei si Sigurantei 
Statului) şi Ministerul Afacerilor Străine. Rapoarte ale Sigurantei din 10 ianuarie 1923 
ofereau informaţii despre reuniuni secrete de pe teritoriul maghiar ale unor ofiţeri 
superiori, unde s-ar fi hotărât un atac în direcţia Oradea Mare“%6. De asemenea, 
Inspectoratul General de Siguranţă al Dobrogei comunica faptul că Marele Stat Major al 
armatei bulgare a dat ordin confidential către grăniceri să sape tranşee în faţa fiecărui 
pichet. În plus, efectivul trupelor din garnizoana Rusciuk se dublase, ajungând la 40.000 
de soldaţi, iar în prima decadă a lunii ianuarie s-au observat mari mişcări de trupe în 
timpul nopţii spre graniţa Dobrogei, în direcţia Rasgrad si Chemanlar?". Astfel de 
temeri privitoare la o eventuală acţiune comună a inamicilor României nu reprezentau o 
noutate. De-a lungul întregii perioade interbelice autorităţile româneşti s-au temut de 
pericolul unei acţiuni concertate a vecinilor revizionisti^*, jar ceea ce s-a intámplat in 
1940 a confirmat aceste temeri“. 

Pentru a se contura o atitudine comună în privinţa Ungariei, diplomaţia românească 
a făcut apel la statele Micii Înţelegeri“%. Constantin Hiott, reprezentantul nostru la 
Praga, s-a întâlnit cu Edvard Beneš, ministrul de externe cehoslovac, convenind cu acesta 
să se efectueze imediat mişcări de trupe la graniţele cu Ungaria ale celor două ţări, să se 
acţioneze prin reprezentanţii Micii Antante la Budapesta pentru atragerea atenţiei guvernu- 
lui maghiar asupra consecinţelor acţiunilor sale, să se avertizeze Puterile Aliate şi să se 
abordeze in mod similar, împreună cu Iugoslavia şi Grecia, şi chestiunea bulgară“. 

Th.G. Emandi, reprezentantul român la Belgrad, a încercat să ralieze şi guvernul 
Regatului Sârbilor, Croaților şi Slovenilor într-o asemenea abordare tranşantă, însă 
acţiunea a fost primită oarecum fără entuziasm, Ministerul de Externe din această ţară 
dorind calmarea spiritelor, declarându-se satisfăcut de negatiile guvernului maghiar şi 
sugerând că nu este bine să se lase impresia că Mica Înţelegere are o atitudine „provo- 
catoare"^?, 

Exista, de altfel, o anumită continuitate de abordare a statului iugoslav în privinţa 
Ungariei. Încă din 1919, în perioada în care la Budapesta se instalase la putere coaliția 
bolşevico-social-democrată dominată de Béla Kun, planurile de intervenţie Aliată impo- 
triva penetrării comuniste în centrul Europei fuseseră primite cu evidentă răceală la 


436. Ibidem, f. 30. 

437. Ibidem, f. 31. 

438. Vezi, spre exemplu, informaţiile obţinute de Traian Stârcea din surse iugoslave şi trimise la 
Bucureşti în 6 februarie 1923, informaţii referitoare la nişte discuţii desfăşurate la Berlin 
între delegaţi bulgari, unguri şi sovietici (A.M.A.E., Fond 71/1920-1944, Ungaria, Politica 
internă, 1920-1923, vol. 43, f. 296; vezi şi 1920. Un act de justiţie, Documente, editat de 
Corneliu Mihail Lungu şi Ioana Grigorie, Editura Elion, Bucureşti, 2001, pp. 401-403). 

439. Faptul că teama românească din 1922-1923 nu era nejustificată avea să fie confirmat prin pla- 
nul din 1924 al Cominternului de subminare a României, acolo specificându-se că una dintre 
regiunile unde urmau să se desfăşoare acţiuni antistatale era Banatul şi Crişana: „Centrul 
operativ se sprijină pe iredentiştii unguri, dându-şi consimţământul lor la un atac comun, dar 
urmărind numai interesele lor nationale" (M. Muşat, I. Ardeleanu, op.cit., p. 782). 

Belgrad^?. Si după eliminarea focarului bolşevic din Ungaria, relaţiile dintre statul 
iugoslav şi cel maghiar n-au fost foarte tensionate, mulţi dintre liderii unguri considerând 
că Regatul Sârbilor, Croaților şi Slovenilor era singurul vecin faţă de care se putea realiza 
o apropiere“. Pe de altă parte, dintre toate statele din jurul Ungariei, cel iugoslav părea 
cel mai puţin stabil: disensiunile dintre sârbii ortodocşi şi croații catolici trebuiau, în 
concepţia conducătorilor maghiari, speculate. În plus, singura componentă a Micii 
Íntelegeri împotriva căreia Ungaria putea spera să obţină sprijinul unei mari puteri 
(Italia) era Iugoslavia. Acestea ar putea fi motivațiile pentru care statul slavilor de sud a 
fost uneori mai reţinut decât România sau Cehoslovacia în privinţa unei atitudini aspre 
faţă de Ungaria, însă aceste retineri nu s-au transformat niciodată într-o apropiere reală 
între cele două ţări. 

Revenind la incidentele din ianuarie 1923, trebuie spus că, între timp, în noaptea de 
8/9 ianuarie, cu 12 zile mai devreme de data cunoscută de autorităţile române, în 
preajma orelor 24, trei grupuri mici, a câte 5-8 oameni, au încercat să forţeze graniţa 
română în direcţiile Oradea Mare, Chişinău Criş şi Arad. Grănicerii români erau pregătiţi 
şi au reacţionat prin deschiderea focului. Li s-a răspuns în acelaşi fel, schimburile de 
focuri durând doar câteva minute, după care atacatorii s-au retras, nici una dintre părţi 
nesuferind pierderi“5. Incidente asemănătoare s-au produs şi în seara zilei de 10 ianuarie ^6. 

Acestea au fost, practic, singurele rezultate ale planului conceput pe teritoriul maghiar“. 
În rest, se poate aminti doar accentuarea fenomenului de propagandă antiromânească printre 
maghiarii din Transilvania şi răspândirea de zvonuri cum că Ungaria va porni un război de 
reîntregire dacă nu va reuşi să obțină desfăşurarea unui plebiscit“%8. În această activitate 
de propagandă iredentistá, un rol important - o ştim dintr-un raport al prefectului de 
Bihor, Petre Pârvulescu - a deţinut Episcopia romano-catolică din Oradea Mare, ai cărei 
conducători beneficiau de paşapoarte diplomatice permanente eliberate de Ministerul 
Afacerilor Străine, ceea ce le facilita „naveta permanentă între Gyula şi Oradea Mare”. 
Prefectul de Bihor îşi încheia raportul astfel: „Chiar episcopul unit Frențiu ráspándeste 
ideea că noi suntem agresivi, iar ungurii nu fac decât să se apere. Vă asigur, d-le ministru 
al afacerilor străine, că vom veghea aici la graniţă şi ne vom face întreaga datorie" ^9. 

Traian Stârcea, ministrul României la Budapesta, a adresat guvernului maghiar un 
protest comun, împreună cu ambasadorii iugoslav şi cehoslovac, la 13 ianuarie, pentru 
incidentele de la graniţă“5. Cei trei reprezentanţi în capitala Ungariei ai ţărilor din Mica 
Înţelegere au transmis acasă opinia lor referitoare la faptul că „deocamdată guvernele 


443. M. Ormos, op.cit., pp. 219, 222, 232, 322. 

444. M. Ádám, op.cit., pp. 233-234. 

445. A.M.A.E., Fond Dosare speciale, 71/1923, Ungaria, U9, vol. 93/1, f. 46. 

446. Ibidem, f. 211-212. 

447. Alexandru Marghiloman ironiza în jurnalul său reacţia românească faţă de incidentele 
respective: „Am găsit din nou mijlocul să ne acoperim de ridicol. S-a imaginat să se facă o 
diversiune, pretextând incursiuni ungureşti peste graniţă. Nu erau acte de brigandaj, ci trupe 
regulate ungare ; ungurii masau trupe ; s-a proclamat starea de asediu la Oradea Mare ; s-au 
chemat rezerviştii, în fine toată reclama necesară, dar nu ne-au atacat” (Note politice, 
vol. III, Editura Machiavelli, Bucureşti, 1995, p. 422). 

448. A.M.A.E., Fond Dosare speciale, 71/1923, Ungaria, U9, vol. 93/1, f. 54-55, 57. 

449. Ibidem, f. 97. 

450. Vezi , Universul", an XLI, nr. 11/15 ianuarie 1923. 


224 ROMÂNIA ŞI UNGARIA ÎN CADRUL „NOII EUROPE" (1920-1923) 


noastre să se folosească de materialul [pe care îl] punem la dispoziţie pentru a face o 
propagandă serioasă în străinătate, arătându-se opiniei mondiale şi în special Marilor 
Puteri aliate chiar cu textele discursurilor şi descrierilor manifestaţiunilor apărute în 
presa maghiară, cum că Ungaria este o ţară în care spiritele sunt ţinute într-o necontenită 
agitaţie în vederea războiului de revanşă, anihilând deci prin acest mijloc toate declara- 
tiunile ce guvernul maghiar nu lipseşte de a le face pentru a dovedi că Ungaria este o 
victimă a maşinaţiunilor Micii Antante" ^. 

Traian Stárcea trimitea la Bucureşti, in 20 ianuarie 1923, o telegramă, lungă de 
câteva pagini, în care solicita o acţiune hotărâtă din partea Ministerului Afacerilor 
Străine, pentru demonstrarea atitudinii de rea-credinţă din partea maghiarilor. În acest sens, 
el transmitea la Bucureşti un colaj format din tăieturi din ziarele oficioase maghiare şi 
promitea că va trimite şi o lucrare despre societăţile iredentiste din Ungaria“. De asemenea, 
ataşatul militar al României la Budapesta, colonelul Motaş, completa telegrama lui 
Stârcea cu un referat în care demonstra, bazându-se pe constatări oficiale extrase din unele 
rapoarte ale Comisiei Militare Interaliate de Control, că Ungaria nu respecta anumite clauze 
militare din Tratatul de la Trianon : art. 103 (suprimarea serviciului militar obligatoriu), 
106 (interzicerea oricărei măsuri de pregătire a mobilizării), 112 (interzicerea ca aşezămintele 
de învăţământ şi societăţile sportive să se ocupe de chestiuni militare), 113-114 (deținerea 
anumitor tipuri de armament şi muniţie), 115 (fabricarea armelor, munițiilor şi altor 
materiale de război), 119 (interzicerea fabricării şi importării de gaze toxice)“. 

Deşi dezamăgit de nereuşita acţiunilor sale din prima decadă a lunii ianuarie 1923, 
guvernul de la Budapesta a ştiut să profite de pe urma acestui eşec lamentabil, minimali- 
zând evenimentele şi reuşind să convingă Comisia Interaliată de Control în privinţa 
faptului că fusese vorba despre unele operaţiuni anarhice ale unor persoane private, fără 
nici o legătură cu oficialităţile maghiare. Rolul decisiv pentru stabilirea acestei concluzii, 
în fond sugerată de maghiari, a fost - o ştim din raportul conclusiv al lui Traian Stârcea 
de la Budapesta, din 20 ianuarie 1923 - cel al delegaţiei italiene, care s-a arătat favorabilă 
părţii maghiare“. Era, de altfel, în spiritul politicii externe a Italiei din acea perioadă, 
când se încerca extinderea influenţei italiene în Europa Centrală şi Răsăriteană. 

De altfel, Stârcea se plângea de faptul că, chiar dacă ar fi dorit să facă o anchetă 
adevărată, Comisia Interaliatá de Control nu ar fi putut, deoarece partea maghiară 
supraveghea în întregime deplasările în teritoriu ale ofiţerilor Aliați. Aceştia urmau să fie 
însoţiţi de un interpret ungur, care trebuia să cunoască dinainte la ce oră şi la ce gară 
trebuia să se prezinte în vederea plecării. În consecinţă, toate garnizoanele aflate de-a 
lungul căii ferate respective erau avertizate de sosirea controlului, având timp suficient 
pentru îndepărtarea elementelor incriminatorii. Iar dacă nu puteau fi şterse toate urmele, 
nici măcar nu se permitea accesul ofiţerilor Aliați în anumite depozite, sub pretextul că 
acestea aparţineau „unei autorităţi civile”, fiind deci necesar acceptul unui procuror, 
care era de obicei greu de găsit etc.%5. 

Concluziile anchetei respectivei comisii au sugerat că românii au reacţionat exagerat 
la un incident minor. Era, în fapt, un „certificat de bună purtare "456 acordat Ungariei, 
prin care se atesta că nu existaseră mişcări sau concentrări de trupe, ceea ce le permitea 
autorităţilor maghiare să afirme că ţara lor era victima „maşinaţiunilor” Micii Íntelegeri, 
în special ale Romániei ^^. 

Diplomatiile marilor puteri au preluat acest punct de vedere, se plángea Victor 
Antonescu într-o telegramă trimisă de la Paris în 25 ianuarie 192355, România nereuşind 
să argumenteze gravitatea acţiunilor întreprinse de partea maghiară, în principal din cauza 
lipsei dovezilor concrete. Nici măcar ofiţerii francezi din Ungaria nu constataseră nimic 
anormal la frontiera româno-maghiară, iar ministrul Franţei la Budapesta nu detectase 
nimic suspect în atitudinea guvernului maghiar“. Însuşi mareşalul Ferdinand Foch, cel 
care sustinuse de atâtea ori punctul de vedere românesc în perioada Conferinţei de pace 
de la Paris%%, de data aceasta minimaliza evenimentele, considerând că vreo două 
sentinele maghiare s-au rătăcit din cauza cetii şi au trecut frontiera română. Totuşi, la 
insistenţele Franţei, s-a hotărât amânarea suprimării existenţei Comisiei Interaliate de 
Control, înfiinţată prin Tratatul de la Trianon. Era singurul aspect pozitiv al unei afaceri 
de pe urma căreia statul român nu a avut prea multe de câştigat. 

Diplomaţia maghiară a reuşit să acrediteze ideea că incidentele din ianuarie 1923 nu 
reprezentau decât un pretext pentru ca statele Micii Íntelegeri să ocupe noi teritorii 
maghiare. E. Papiniu, ministrul român în Austria, trimitea la Bucuresti^*', la 28 ianuarie 
1923, o copie a unui interviu pe care ministrul Ungariei la Viena îl acordase influentului 
ziar „Neues Wiener Tageblatt” din 26 ianuarie: „Ceea ce s-a întâmplat reprezintă o 
confirmare a faptului că Ungaria nu urmăreşte nici cea mai mică activitate contra 
vecinilor săi. [...] Noi am dovedit deja cu prisosintá că pretinsele atacuri asupra României 
nu au avut loc niciodată. [...] Noi bănuim că se pregătesc noi acţiuni diplomatice ale 
Micii Íntelegeri şi cá în curând se vor náscoci iarăşi [motive] pentru a ne atribui 
intentiuni de agresiune, a ne aráta in Europa ca tulburátori ai pácii si a incuraja si 
inráutáti situaţia noastră in interior şi în străinătate. Ce scop final urmăresc aceste fapte 
şi unde vrea să ajungă Mica Înţelegere ? Aceasta nu doreşte decât un pretext pentru a 
ajunge pe teritoriul unguresc şi a-l ocupa" €, 

Până la urmă tensiunea s-a aplanat din dorinţa ambelor părţi: românii şi-au dat 
seama că nu pot specula incidentele pe plan internaţional, iar maghiarii nu au dorit să 
forţeze nota, în contextul în care Ungaria aspira la eliminarea statutului de stat învins 
(Ungaria fusese deja admisă, în 1922, în Liga Naţiunilor). Calmarea spiritelor s-a 
manifestat şi la recepţia pe care regentul Horthy a oferit-o, în 30 ianuarie 1923, tuturor 

şefilor misiunilor diplomatice acreditate la Budapesta. Acolo a avut loc o discuţie amicală 
între Traian Stárcea şi contele István Bethlen, primul-ministru maghiar^9. Stârcea a 
raportat ulterior la Bucureşti: „Contele Bethlen mi-a spus că are toată bunăvoința de a 
intra în raporturi cât mai strânse cu ţara noastră, dar i-am răspuns că de doi ani guvernul 
român a fost împăciuitor şi a întins mâna în mod loial Ungariei, însă cu mult regret 
constat că dorinţa României nu a ajuns la nici un rezultat bun. Contele Bethlen mi-a spus 
că timpul nu este pierdut şi că am putea intra acum în nişte raporturi cât se poate de 
strânse. Înţelegând aluzia care mi-o făcea, i-am răspuns că raporturi strânse, aşa cum le 
înţelege Domnia Sa, deocamdată nu s-ar putea realiza, deoarece avem legături politice pe 
care le cunoaşte, iar Ungaria nu a dat dovadă faţă de România decât de sentimente 
duşmănoase. Domnia Sa m-a întrebat: «Mica Antantă ?», iar eu i-am răspuns afirmativ, 
adăugându-i că în schimb am putea începe acum raporturi de bună vecinătate, care să 
pregătească pentru mai târziu un teren cât mai favorabil, căci nu se pot prevedea de astăzi 
viitoarele constelatiuni politice. Atunci contele Bethlen mi-a răspuns : «Cu toate acestea, 
eu prefer să începem mai bine acum, decât mai târziu», repetându-mi această frază de 
două ori”4%. 

Ce concluzii am putea trage de pe urma incidentelor din ianuarie 1923? În primul 
rând, faptul că maghiarii nu considerau ceea ce se realizase în 1918 în România, 
Cehoslovacia şi Iugoslavia ca fiind ceva definitiv, iar Tratatul de la Trianon era văzut ca 
având un caracter temporar. Planurile maghiare, de genul celui de la finele anului 1922 
şi începutul lui 1923, s-au succedat de-a lungul întregii perioade interbelice. De multe 
ori, iniţiativele veneau din partea unor asociaţii private sau a unor persoane particulare, 
dar primeau aproape întotdeauna sprijinul moral şi material al autorităţilor oficiale 
maghiare. Pe de altă parte, aceste conspirații păreau teribile pe hârtie, însă în practică ele 
nu izbuteau mare lucru, nereuşind decât să confirme vigilenta vecinilor Ungariei, pregătiţi 
în permanenţă să riposteze cu duritate, inclusiv prin forţa armelor. 

Ungurii îşi supraestimau forţele, nefiind capabili să se obişnuiască cu ideea că aparţin 
unui stat mic, fără influenţa de altădată şi fără capacitatea de a produce mari schimbări 
în Europa. La fel ca la Conferinţa de pace de la Paris, unde delegaţia maghiară, cu 
inconstientá sau poate datorită unei mentalități de tip „imperial”, şi-a propus doar 
obiectivul maximal - menţinerea integrităţii teritoriale a Regatului Sfântului Stefan -, şi 
în primii ani postbelici, liderii maghiari s-au lăsat amágiti de țeluri fantasmagorice, 
precum cel privitor la declanşarea unei revolte în tot spaţiul fostului Imperiu austro-ungar, 
care să convingă marile puteri că nedreptatea ce ar fi fost făcută maghiarilor trebuia 
remediată. 

Totuşi, se pare că deja începeau să se impună anumite personalităţi care nu mai 
încurajau acţiuni riscante, ci preferau să încerce integrarea ţării în sistemul internaţional, 
în aşteptarea unui moment mai prielnic pehtru promovarea ideii refacerii teritoriale 

maghiare. Este vorba, in primul ránd, de premierul István Bethlen, ale cárui obiective de 
guvernare erau consolidarea politică şi economică, precum şi atragerea unor împrumuturi 
occidentale“$5. Acest program de guvernare a stârnit nemulţumirile grupurilor de extremă 
dreaptă ce susțineau idei antiliberale şi „creştine”, adică antioccidentale si antisemite 66. 
Poate nu este întâmplător faptul că ciocnirile dintre Bethlen şi radicalii de dreapta (al 
căror lider era Gyula Gómbós) au cunoscut o intensificare tocmai după momentul ianua- 
rie 1923. În luna februarie au început contestările deschise la adresa lui Bethlen, iar în 
aprilie tensiunile dintre cele două tabere au atins un punct critic, pentru ca la 1 august 
1923 Gómbós să demisioneze din gruparea politică aflată la putere şi să înfiinţeze un 
partid de opoziţie, Partidul Protejării Rasei^??. Poate că Bethlen, care era deranjat de 
revanşismul zgomotos şi anticapitalismul înverşunat al extremistilor, a preferat să-i lase 
pe aceştia să experimenteze aventurismul planurilor de recucerire imediată a teritoriilor 
pierdute de Ungaria prin Tratatul de la Trianon“. Abia după ce s-a demonstrat eşecul, 
primul-ministru maghiar a putut să tranşeze în favoarea sa confruntarea de pe plan intern 
şi să înceapă operaţiunea de reabilitare internaţională ce trebuia finalizată prin obţinerea 
de împrumuturi din Occident“. Ambele obiective ale lui István Bethlen au fost atinse : 
Gömbös a fost temporar îndepărtat“, iar Ungaria, cu toată opoziţia statelor din Mica 
Înţelegere şi cea a Franţei, a izbutit să obţină, în februarie 1923, primul împrumut de pe 
piaţa internaţională de capital“”!, în condiţiile în care nevoia de capital a statului maghiar 
era extrem de mare, iar pieţele tradiţionale de acţiune pentru maghiari - Viena, Berlin şi 
Paris - erau acum fie în competiţie cu Budapesta pentru obţinerea de capital străin, fie 
nu mai aveau resurse şi erau ostile Ungariei din punct de vedere politic”. 

În al doilea rând, începeau să-şi facă simțită prezenţa pe plan european semnele unui 
fenomen care se va maturiza în anii următori. Este vorba despre anularea treptată a dife- 
rentelor de statut international dintre învingătorii şi învinşii din primul război mondial. 
Autoritatea statelor din tabăra victorioasă - fie mari puteri, fie puteri de rang inferior - 

începuse a se eroda. Acest fenomen era o urmare naturală a dificultăţilor pe care Puterile 
Aliate şi Asociate le-au întâmpinat pentru a-şi concretiza din punct de vedere politic şi 
economic victoria militară obţinută în 1918*?. Maghiarii au ştiut să profite de această 
evoluţie, dovedind promptitudine, într-o perioadă în care diplomatiile din România, 
Cehoslovacia, Regatul Sârbilor, Croaților şi Slovenilor şi Polonia păreau încă nedumerite 
de pierderea prea timpurie a unei părţi din fructele victoriei în prima conflagrație 
mondială. Din perspectiva raporturilor româno-ungare, dispariţia etichetelor ce atestau 
apartenenţa la tabăra învingătoare sau la cea învinsă în primul război mondial s-a 
concretizat prin intrarea Ungariei în Liga Naţiunilor şi mai ales prin anularea posibilităţii 
ca statele Micii Înţelegeri să poată bloca reconstrucţia financiară maghiară, înfăptuită 
sub egida Ligii, cu bani britanici*"^. În timp ce Ungaria a reuşit să contracteze, începând 
din perioada 1923-1924, împrumuturi consistente din exterior*?, România nu a izbutit, 
din diverse motive, acelaşi lucru“'6, iar Cehoslovacia a avut dificultăţi în acest sens". 

În al treilea rând, trebuie subliniat faptul că românii continuau să resimtă, în pofida 
satisfactiei provocate de realizarea Marii Uniri şi a obţinerii confirmării internationale a 
acesteia la Conferinţa de pace de la Paris, o stare de anxietate profundă datorată în 
principal pericolului, uneori real, alteori imaginar, al unei conspirații a vecinilor ostili — 
Ungaria, Bulgaria şi Rusia sovietică. Probabil că originile acestei idei trebuie căutate în 
momentele dezastrului militar din 1916-1917, când românii s-au găsit aproape singuri 
într-un cleşte care se strângea inexorabil. Posibilitatea, destul de aproape de concretizare, 
a colaborării, în anul 1919, a Armatelor Roşii din Ungaria, Ucraina şi Rusia nu a făcut 
decât să potenteze temerea românilor“'5. Ostilitatea manifestă a vecinilor revizionisti ai 
României în anii '20 a confirmat această spaimă. Din acest unghi de vedere trebuie 
privită reacţia autorităţilor româneşti, poate uşor supradimensionată, faţă de evenimentele 
din ianuarie 1923. Nu trebuie uitat faptul că la sfârşitul anului 1922 declaraţiile sovietice 
în chestiunea Basarabiei deveniseră belicoase”. 

De asemenea, perioada 1922-1923 a fost una foarte tensionată din perspectiva lucrá- 
rilor comisiei instituite prin art. 46 din Tratatul de la Trianon şi compuse din cinci 

delegati ai marilor puteri, unul pentru partea románá si unul pentru cea maghiará, pentru 
delimitarea frontierei dintre România şi Ungaria“50. Uneori apăreau probleme în activi- 
tatea de pe teren a Comisiei, datorită acţiunilor unor cetăţeni români de etnie maghiară 
care îşi manifestau mult prea vehement dorinţa ca satul lor să facă parte din Ungaria“! 

Dar de cele mai multe ori neînțelegerile se produceau chiar în cadrul Comisiei“? 

punctele de vedere românesc şi maghiar fiind ireconciliabile, fapt ce a condus la amânarea 
redactării raportului final până în iunie 1925. În orice caz, nu s-a reuşit modificarea 
traseului frontierei románo-maghiare, nici măcar în chestiuni de amánunt?. 

Ministerul Afacerilor Străine român nu a găsit, poate, cele mai potrivite mijloace 
pentru a specula eşecul planului maghiar. Acest fapt s-a datorat, probabil, şi absenței din 
Centrală a titularului, Ion G. Duca, aflat la Lausanne, la conferinţa care reglementa 
chestiunile orientale rămase nerezolvate în urma schimbării profunde“4 a situaţiei din 
regiunea respectivă ce fusese avută în vedere de artizan Tratatului de la Sévres 9^. 
Înlocuitorul temporar al lui Duca, Gheorghe Márzescu ^5, nu era probabil familiarizat cu 
functionarea mecanismului complex al M.A.S. si de aceea actiunea románeascá de pe 
scena europeană a părut lipsită de coerenţă şi vigoare. O dată cu revenirea titularului, 
lucrurile au reintrat în normal, ecoul evenimentelor din ianuarie 1923 stingându-se 
treptat, ca rezultat al dorinţei ambelor părţi. 

În sfârşit, incidentele de la începutul lui 1923 au coincis, poate nu întâmplător, cu un 
eveniment extrem de important al relaţiilor internaţionale din Europa interbelică : 
ocupaţia franco-belgiană a Ruhrului. Decisă de Consiliul de Ministri al Franţei încă din 
27 noiembrie 1922%7, ocupaţia a debutat la 11 ianuarie 1923%8, adică exact în perioada 
de maximă tensiune a relaţiilor româno-maghiare. Protestul făcut la Budapesta de 
reprezentanţii statelor din Mica Înţelegere s-a produs la 13 ianuarie. Poate că exemplul 

francez a părut atractiv pentru români şi cehoslovaci; poate că liderii celor două ţări 
s-au gândit să utilizeze evenimentele din Ruhr fie şi numai pentru a atrage atenţia 
conducătorilor maghiari asupra periculozitátii politicii pe care o urmaserá până în acel 
moment. Oricum, guvernul liberal al lui Ion I.C. Brătianu a privit cu simpatie acţiunea 
franco-belgiană ; în revista „Democraţia”, publicaţie a P.N.L., se scria: „prin urmare, 
blocul germano-ruso-turc, care înainte de ocuparea Ruhrului părea atât de compact şi 
care ameninţa să se consolideze din ce în ce mai mult, astăzi s-a descompus în urma 
succeselor dobândite de acţiunea franco-belgiană. Deci atât din punct de vedere eco- 
nomic, cât şi din cel politic, ocuparea regiunii Ruhr n-a avut decât consecinţe fericite 
care n-au făcut decât să consolideze pacea lumii”%%. Se poate discuta în ce măsură 
estimările liberalilor români s-au dovedit corecte; este însă cert faptul că acţiunile 
tranşante de impunere a aplicării prevederilor păcii erau pe placul liderilor liberali. Nu 
aceasta era însă tendinţa de evoluţie a relaţiilor internaţionale din Europa, ci aceea care 
va conduce la sistemul de la Locarno din 1925, o direcţie imprimată in principal de către 
Marea Britanie“%. 


III.6. Studiu de caz: relaţii románo-maghiare şi efecte 
asupra vieţii personale - avatarurile lui Camil Manuilă 


Disperarea maghiarilor cu privire la ceea ce li se întâmpla datorită aplicării Tratatului de 
la Trianon era, din punct de vedere psihologic, de înţeles. Durerea lor nu putea fi alinată 
decât prin încurajarea speranţei că tratatul nu putea fi permanent, că mai devreme sau 
mai târziu el va fi modificat. Liderii de la Budapesta au transmis acest mesaj către 
maghiarii rămaşi în ţările din preajmă, aspirând în felul acesta să atenueze imensa 
frustrare resimţită de foştii stăpâni din Transilvania, Slovacia sau Voivodina. În acelaşi 
timp, statul maghiar îşi exhiba o ură viscerală faţă de foştii cetăţeni maghiari de altă 
origine etnică decât cea maghiară, acum cetăţeni ai statelor care înconjurau Ungaria. 
Aceştia erau consideraţi a fi neloiali, trădători faţă de patria ungară, care îi acceptase şi 
îi tolerase până la 1918. D. 

Aceastá urá fatá de ,infideli" lua uneori si manifestári de o rará brutalitate. Spre 
exemplu, în primii ani interbelici, unii cetăţeni români, în special cei originari din 
Transilvania, Banat, Crişana şi Maramureş, dacă doreau să călătorească în Ungaria sau 
doar să tranziteze teritoriul ungar în drum spre Viena ori alte destinaţii din Europa 
Centrală şi Apuseană, au avut extrem de neplăcuta surpriză de a fi daţi jos din tren, 
arestaţi şi întemnițați vreme de luni sau chiar ani de zile, acuzaţi fiind de trădare sau 


spionaj în favoarea duşmanului“. 

În vara anului 1921, ministrul afacerilor străine, Take Ionescu, primea rapoarte pline 
de gravitate de la ministrul României la Budapesta, Traian Stârcea, rapoarte cuprinzând 
informaţii despre nenorocirile cărora le căzuseră pradă unii cetăţeni români. Un exemplu : 
„invalidul Vasile Varga, român din Maramureş, fost soldat austro-ungar, rănit de 8 ori în 
cursul războiului şi nevorbind nici un cuvânt unguresc, este închis de aproape doi 
ani. [...] A fost arestat la Szolnok, pentru spionaj, de către locotenentii maghiari Haraszti 
şi Vamos, care l-au bătut de i s-a umflat capul. Când nu mai era decât o stârpitură pe 
urma chinurilor meşteşugite ce indurase în penitenciarul inchizitorial din Szolnok, mai 
trebui să fie şi obiectul de batjocură al depravatilor săi călăi, care, în nebunia grozáviilor 
ce plăsmuiau, au ajuns să silească pe acest deţinut să dea probe de virilitate asupra unei femei 
de moravuri uşoare, întinsă pe o masă de caznă în faţa lor. Această femeie împreună cu 
o altă tovarăşă a ei, deşi unguroaice din Oradea Mare, se găseau şi ele încuiate sub 
inculpatiunea de spionaj. Ele fuseseră despuiate pentru a se căuta documente compromi- 
tátoare asupra lor. În acest decor, de o obscenitate revoltătoare, numiții ofiţeri unguri 
băteau câteva clipe mai târziu pe nenorocitul invalid pentru că, în slăbiciunea extremă în 
care îl aduseseră chinurile îndurate, minţise neruşinaţilor săi călăi asupra actului ce nu fusese 
de fapt in stare să-l sávárgeascá. Grozăviile ce au urmat n-au mai cunoscut nici o limită: 
Vasile Varga a fost obligat să înghită conţinutul unei scuipători, să caute cu mâinile hârtii 
compromiţătoare în organele genitale ale acelor femei, să constate apoi după odorat 
[miros], dacă acele organe nu miros a hârtie şi să înghită, in fine, împreună cu conţinutul 
unei a doua scuipători, două cutii cu chibrituri rupte în bucăţi, fiindcă nu descoperise 
nimic. Adus acum 20 de luni de la Szolnok la Budapesta, bietul Varga a mai trebuit [...] 
să îndure şi acolo bătăi îngrozitoare din partea detectivului Kolonits şi a detectivului 
Egheto Carol, care e din Transilvania şi vorbeşte bine româneşte. După toate aceste chinuri, 
invalidul Vasile Varga a fost închis la Margit-korut, unde se află deţinut şi până azi"^?^, 

Ştirile despre români arestaţi şi aruncaţi în puşcăriile maghiare au început să sporească, 
Legatia României de la Budapesta si, prin intermediul acesteia, Ministerul Afacerilor 
Străine de la Bucureşti primind informaţii despre faptul că, după retragerea armatei 
române din Budapesta, în noiembrie 1919, şi mai ales după retragerea din martie-aprilie 
1920, în spatele liniei de frontieră stabilite de către Conferinţa de pace zeci de români 
fuseseră obligaţi să suporte ura maghiară, fiind maltratati şi întemnițați, cel mai adesea 
fără nici un fel de judecată“, iar umilintele la care erau supuşi atingeau cote paro- 
xistice“%. Autorităţile româneşti au început curând să intuiască şi aspectul de natură 
pragmatică implicat de această modalitate maghiară de a aborda relaţiile bilaterale. 

Era vorba despre faptul că statul român, la rândul său, deţinea sute de maghiari, 
arestaţi în perioada 1919-1921 pentru ostilitatea manifestată faţă de armata română şi 
noile autorități. Acuzaţi de o sumedenie de fărădelegi - de la atentate teroriste si 
sabotaje“ până la injurii şi nesupunere civică“ -, aceşti maghiari urmaseră ordinele 
celor de la Budapesta, de a continua lupta împotriva inamicului temporar învingător în 
1919, România, sau actionaserá, pur şi simplu, din proprie iniţiativă. Guvernele maghiare 
care s-au succedat în perioada 1920-1921 găsiseră soluţia pentru a-i ajuta pe conaţionalii 
lor care umpluseră închisorile româneşti : erau arestaţi unii dintre cetăţenii români care 
tranzitau Ungaria. În felul acesta, a apărut ca firească posibilitatea de a se realiza 
schimburi de deţinuţi politici între cele două ţări. După negocieri aprige şi prelungi, in 
perioada 1921-1925 s-au înfăptuit câteva asemenea transferuri de prizonieri, mai multe 
zeci de români încarceraţi în Ungaria fiind schimbaţi pentru câteva sute de maghiari 
întemnițați în România. Din această tragică odisee vom încerca să schitám un caz care, 
sperăm noi, ar putea oferi indicii privitoare la efectele devastatoare pe care relaţiile 
româno-maghiare din primii ani interbelici le puteau avea asupra vieţii unor oameni. 

Încă în primele liste de români aflaţi în puşcăriile maghiare apare numele lui Camil 
Manuilă“%. La început un nume printre multe altele, el începe apoi să capete proeminentá 
în cadrul documentaţiei ce se strângea, la Ministerul român al Afacerilor Străine, pe 
tema schimburilor de deţinuţi politici între România şi Ungaria, ajungând în cele din 
urmă să fie primul nume de pe prima listă de români care au revenit în ţară. 

Am încercat să identificăm resorturile acestei evoluţii ce semnifica o anumită influenţă 
sau presiune exercitată în anumite medii, ştiut fiind caracterul abordărilor administrative 
româneşti, atunci, ca şi acum, ca şi în secolele de dinainte. Altfel spus, se făcuseră inter- 
venţii la un înalt nivel pentru a facilita revenirea lui Camil Manuilă în România. 

Astăzi, numele de Manuilă este cunoscut datorită carierei de excepţie pe care a avut-o 
Sabin Manuilă ca demograf şi statistician, unul dintre marii savanţi români în aceste 
două domenii ale ştiinţei. Întrebările pe care ni le-am pus au vizat identificarea unei 
foarte probabile legături de rudenie între Camil şi Sabin Manuilă şi, de asemenea, 
stabilirea semnificației pe care o avea acest nume - Manuilă - în România anului 1921. 
Am bănuit că astfel am putea să ne apropiem de înţelegerea modalităţilor prin care 
calvarul lui Camil Manuilă a devenit mai scurt decât cel al altor români aflaţi în aceeaşi 
situaţie nefericită. 

La prima întrebare pe care ne-am pus-o răspunsul s-a dovedit a fi facil: Sabin şi 
Camil Manuilă erau fraţi, fii ai protopopului ortodox de la Lipova (Arad), Fabriciu 
(Fabritiu) Manuilă“?. Între cei doi frati exista o diferenţă de vârstă de un an: Camil, cel 


495. „Glasul minorităţilor”, II, nr. 1/ianuarie 1924, pp. 21-27. 

496. Vezi, spre exemplu, A.M.A.E., Fond 71/1914, E2, partea I, vol. 154, f. 196, 207-209 şi 
vol. 156, f. 86-90. 

497. De pildă, în primăvara lui 1922, atunci când Comisia Interaliată pentru delimitarea pe teren 
a graniţei româno-maghiare îşi desfăşura activitatea în zona Carei, unii dintre maghiarii din 
satele din preajmă au organizat demonstraţii antirománesti, ceea ce a determinat autorităţile 
să ordone arestarea a 33 de manifestanți (idem, Fond 71/1920-1944, Transilvania, Propaganda 
revizionistă ungară, 1922, vol. 2, f. 70). 

498. Ibidem, vol. 155, f. 103. 

499. Ibidem, vol. 159, f. 213. 


RELATII ROMÁNO-MAGHIARE ÍN PERIOADA 1921-1923... 233 


arestat in Ungaria, era doar student în momentul intemni(árii, in timp ce Sabin îşi 
incheiase studiile universitare la Budapesta, la Facultatea de Mediciná, incá din timpul 
rázboiului, iar in 1919 obtinuse, tot in capitala Ungariei, si doctoratul?9. În perioada 
1920-1921, de interes pentru studiul nostru, Sabin Manuilá era şef de lucrări (lector 
universitar) la Catedra de Igiená Publici, condusá de profesorul Iuliu Moldovan, a 
Facultăţii de Medicină din cadrul Universităţii din Cluj”. 

Camil Manuilă fusese, înainte de izbucnirea conflagrației mondiale, student la 
Academia Comercială din Viena, apoi fusese mobilizat, luptând în armata austro-ungară, 
cu gradul de locotenent, până la încheierea ostilităţilor. După război, şi-a reluat studiile 
universitare, de data aceasta la Academia de Înalte Studii Comerciale din Bucureşti502. 
Nevoit să-şi atesteze studiile începute la Viena, a trebuit să se deplaseze în capitala statu- 
lui austriac, în aprilie 1920, pentru a obţine certificatele corespunzătoare. La întoarcerea 
în ţară, din cauza grevei de la căile ferate din Iugoslavia, a fost constrâns să modifice 
itinerariul călătoriei sale şi să tranziteze Ungaria. Deşi avea actele în deplină regulă, 
parcă intuind problemele ce ar fi putut să apară, a cerut şi acceptul Legatiei maghiare de 
la Viena pentru a călători cu trenul de-a lungul teritoriului ungar. A fost asigurat că nu 
i se va întâmpla nimic. Încurajat de această promisiune, a pornit pe drumul ce avea să-i 
marcheze viaţa în continuare. Cu doar câţiva kilometri înainte de a intra în România, la 
Szeged, a fost recunoscut de nişte foşti colegi din armata austro-ungară, denunţat, arestat 
şi transportat la Budapesta, unde a rămas închis vreme de 20 de luni*8. 

Fratele său de la Cluj, Sabin, a aflat abia după câteva săptămâni de nenorocirea care 
se abătuse asupra lui Camil. Având alături familia, Sabin Manuilă a început imediat 
demersurile pentru a-şi salva fratele. A aflat prin intermediul relaţiilor pe care şi le 
făcuse în timpul studenţiei de la Budapesta că acuzaţiile ce i se aduceau lui Camil, în 
mod neoficial, erau de o rară gravitate: trădare de patrie, spionaj, omor, contrabandă şi 
„batjocorirea ofiţerilor unguri în timpul ocupaţiei ţării ungureşti de către trupele noastre 
şi darea lor pe mâna duşmanului român”. În plus, Camil Manuilă fusese arestat de către 
armata maghiară, era întemnițat într-o închisoare militară, fiind obligat să suporte 
rigorile justiţiei militare, mult mai aspre decât ale celei civile. Într-o scrisoare către 
autorităţile române, Sabin Manuilă îşi exprima indignarea faţă de acuzaţiile aduse fratelui 
său: „E de prisos să combat acuzele aduse de unguri contra fratelui meu. Că un cetăţean 
român, călătorind cu paşaport românesc, a trădat patria maghiară, este o acuză demnă de 
mentalitatea turanică... "50%. 

Eforturile pe care le-a făcut Sabin Manuilă pentru a obţine eliberarea fratelui au fost 
excepţionale. A rugat societăţile studenţeşti din întreaga Românie să adreseze proteste 

către întreaga lume, ceea ce s-a şi întâmplat. A organizat mitinguri de protest la Cluj şi 
Bucureşti. A făcut intervenţii pe lângă guvernele francez, belgian, englez, italian şi 
elveţian. A trimis memorii la Conferinţa de pace de la Paris şi la reuniunile internaţionale 
ulterioare, de la Bruxelles şi Spa. L-a rugat pe Robert Seton-Watson, care simpatizase cu 
cauza naționalităților din fostul Imperiu austro-ungar, o personalitate cu influenţă în 
mediul Foreign Office-ului din Marea Britanie, să intervină în favoarea fratelui său 
încarcerat la Budapesta. A solicitat ajutor din partea Legatiei României din capitala 
Ungariei. A căutat să obţină sprijin din partea unor miniştri, generali şi avocaţi maghiari, 
încercând chiar „să-i intereseze în cauză”, indiferent ce ar fi însemnat această interesare. 
Cel mai adesea, răspunsul primit a fost „cazul se anchetează”. Deloc resemnat în faţa 
acestor eşecuri temporare, Sabin Manuilă a fost în audienţă la ministrul român al 
afacerilor străine, Take Ionescu, în august 1921, iar la începutul lunii septembrie i-a scris 
o lungă scrisoare primului-ministru al României, generalul Alexandru Averescu. 

Lăsând deoparte aspectul privitor la dragostea fraternă şi cel privind energia teri- 
bilă consumată în cursul acestor demersuri, ne-am pus întrebarea cum a reuşit un tânăr 
de 26-27 de ani (născut în 1894), „doar” lector la Universitatea clujeană, să deschidă 
atâtea uşi, să aibă posibilitatea de a-şi comunica doleantele la atâtea persoane din ţară 
şi din străinătate, încât să transforme cazul fratelui său într-unul de rezonanţă inter- 
naţională. 

Câteva cuvinte din scrisoarea adresată premierului Averescu la 12 septembrie 1921, 
»..interventia rudeniilor noastre cu trecere”, ne-au indicat o posibilă pistă de căutări. 
Familia Manuilă fusese una dintre familiile româneşti de seamă din regiunea Aradului, 
tatăl lui Sabin şi Camil, protopopul ortodox de la Lipova, Fabriciu Manuilă, ajungând să 
fie senator în Parlamentul de la Budapesta, din partea Partidului Naţional Român, după 
ce această formaţiune politică alesese calea activismului, după 1905. Relaţiile pe care le 
avea Fabriciu Manuilă în cadrul P.N.R.-ului i-au fost, suntem siguri, extrem de utile 
fiului său, Sabin, în încercarea acestuia de a-şi salva fratele. 

Probabil că un alt sprijin semnificativ a primit Sabin Manuilă din partea rudelor 
soţiei sale. Chiar în 1920, Sabin Manuilă făcuse o căsătorie corespunzătoare pentru 
statutul său social, adică se însurase cu cineva care să-l poată ajuta în cariera profesională 
la care aspira şi în ascensiunea socială la care se simţea îndreptăţit. Soţia sa, Veturia, şi 
ea absolventă de medicină, făcea parte din familia Leucutia, una dintre familiile de 
frunte ale românilor bănăţeni. Fratele Veturiei, Aurel, avocat şi doctor în drept, era deja 
activ din punct de vedere politic la acea dată, ajungând ulterior deputat national-táránist 
de Timiş în Parlamentul României Mari (1928-1930; 1932-1933)5%. 

În sfârşit, probabil că o susţinere substanţială pentru demersurile lui Sabin Manuilă 
putea veni din partea lui Vasile Goldiş (1867-1934), unul dintre liderii Partidului Naţional 
Román, cel care citise la Alba-lulia, la Adunarea naţională din 1 decembrie 1918, 
declaraţia de unire cu ţara. Nu dispunem de o dovadă certă în privinţa unei legături 
apropiate de rudenie între familiile Manuilă şi Goldiş, însă în unele texte întâlnim 

afirmaţia cá Sabin şi Camil Manuilă ar fi fost nepoţii lui Vasile Goldis*". Ne-a fost 
imposibil să găsim o susţinere documentară pentru această afirmaţie, tot aşa cum nu 
putem preciza despre ce fel de nepoti este vorba. Oricum, nici una dintre cele două 
surori ale lui Vasile Goldis, Elena şi Iuliana, nu s-a căsătorit cu Fabriciu Manuilă5%8. 
Poate că legătura de rudenie - în orice caz mai îndepărtată decât ar sugera termenul 
„nepot”, de altfel unul cu un grad relativ mare de ambiguitate - s-a stabilit pe linie 
feminină, prin intermediul soţiei lui Fabriciu Manuilă, Maria, născută Bucurovici, sau 
prin intermediul celei de-a doua soţii a lui Vasile Goldis, Elena, născută Lutai, originară 
din Pecica??, pentru că prima soţie a fruntaşului bănăţean fusese unguroaică, Anyos 
Viola, o talentată pianistă şi pictoriţă5!. Ceea ce putem noi face în cadrul acestui text 
sunt doar unele comentarii contextuale care ar putea fi aduse în sprijinul afirmației 
referitoare la eventualele legături de rudenie dintre familiile Goldiş şi Manuilă. 

Ambele familii erau româneşti şi ortodoxe, fiind plasate în imediata apropiere a 
Aradului. În anii în care Sabin Manuilă îşi începea studiile liceale, la singurul liceu 
existent la Arad, el era unul dintre puţinii elevi români într-un judeţ unde românii 
reprezentau 60% din populatie?". În aceeaşi perioadă, primul deceniu al veacului XX, 
Goldiş revenise la Arad, după ce vreme de 12 ani fusese profesor la Liceul „Andrei 
Şaguna” din Braşov. Activităţile lui Vasile Goldiş la Arad erau acelea de secretar 
consistorial şi de profesor şi director al Şcolii Superioare de fete??. Poate că Goldiş l-a 
ajutat pe Sabin Manuilă să urmeze cursurile unicului liceu arădean. Poate că tot el l-a 
sprijinit să se transfere apoi la Braşov, la liceul unde Goldiş fusese până nu demult dascăl. 

În sfârşit, o altă dovadă indirectă privitoare la o posibilă legătură între Vasile Goldiş 
şi familia Manuilá o reprezintă faptul cá, anterior, Camil Manuilă, cel întemnițat la 
Budapesta, fusese şef de cabinet al liderului politic transilvănean“. Ştiută fiind prevalența 
„nepotismului” în ocuparea de sinecuri administrative în România, nu ar fi exclus faptul 
ca Vasile Goldiş să fi preferat o rudă, fie ea şi îndepărtată, în postul de şef al cabinetului 
său ministerial. Însă putea să fie vorba foarte bine doar de legături politice sau de 
afinități provinciale. 

Până la urmă, indiferent dacă fraţii Manuilă erau sau nu nepoţii lui Vasile Goldiş, cert 
e faptul că Sabin Manuilă a beneficiat, prin intermediul rudelor sale şi al prietenilor, de 
o sustinere substanţială din partea elitei politice a românilor ardeleni. Altfel ar fi fost 
greu de explicat cum de a putut intra în audienţă la Take Ionescu sau cum de a putut să-i 
adreseze premierului Averescu o scrisoare cu accente uneori tăioase. Iată un exemplu în 
acest sens: „Domnule Prim-Ministru, ca ultimă fază a chestiunii, am primit de la fratele 
meu însărcinarea că, dacă nu se va putea obţine un rezultat decisiv în cauza lui în cel mai 
scurt timp, să fac tot posibilul să fie scos de sub scutul statului român, pentru a putea 
apela la protecţia altui stat"?!4, 

Demersurile lui Sabin Manuilă, care aproape că i-au ruinat familia, au avut efectul 
scontat asupra autorităţilor româneşti. Guvernul de la Bucureşti a intervenit în repetate 
rânduri în favoarea lui Camil Manuilá şi a altor câtorva români întemnițați la Budapesta. 
S-a purtat o corespondenţă îndelungă pe această temă, însă rezultatele n-au fost pe 
măsura aşteptărilor. Românii ar fi vrut să obţină un schimb individual, solicitând expres 
eliberarea tânărului Manuilă. Dar maghiarii nu au consimţit niciodată la asemenea 
schimburi individuale, preferándu-le pe cele colective. Rațiunea acestei preferinţe era 
simplă: erau mult mai mulţi unguri arestaţi în România pentru acţiuni împotriva 
siguranţei statului, unii fiind chiar condamnaţi la moarte, decât români arestaţi în 
Ungaria. În plus, autorităţile maghiare, atunci când au înţeles că revenirea lui Camil 
Manuilă în patrie era dorită cu intensitate de către români, când au realizat importanţa 
prizonierului lor, au evitat cu mare grijă să-l cedeze, pentru că în felul acesta îşi pierdeau 
o mult prea prețioasă monedă de schimb. 

O altă problemă care a împiedicat înfăptuirea mai devreme a transferului de deţinuţi 
politici a fost aceea că guvernul maghiar a pretins ca România să le recunoască deţinuţilor 
unguri predati dreptul de a se stabili în România, dacă ei doreau aceasta. Tratatul de la 
Trianon stipula dreptul foştilor cetăţeni austro-ungari de a-şi alege orice cetăţenie din 
cadrul statelor succesorale. Însă guvernul român nu putea accepta ca unor maghiari 
condamnaţi la moarte pentru atentate teroriste cu bombe să li se anuleze pedeapsa, să fie 
eliberaţi şi să se stabilească apoi netulburati pe teritoriul statului român. La rândul său, 
guvernul maghiar nu dorea să-i elibereze pe românii aflători în puşcăriile din Ungaria 
condamnaţi pentru delicte de drept comun, cum nu dorea nici punerea în libertate a 
comuniştilor. De altfel, nici românii nu-i solicitau pe bolşevici; era probabil singurul 
punct de consens între cele două ţări în chestiunea schimbului de deţinuţi: locul 
comuniştilor, indiferent de naționalitatea lor, era la puşcărie, indiferent unde s-ar fi aflat 
aceasta, în Ungaria sau în România. În sfârşit, au mai existat probleme în privinţa 
schimbului de deţinuţi, atunci când Budapesta solicita eliberarea unor români, iar 


Bucureştii doreau să-i primească pe unii maghiari’. 

Până la urmă, după nenumărate tergiversări, la 8 decembrie 1921 a avut loc primul 
schimb de prizonieri politici, dar asta numai după ce Legația României la Budapesta a 
refuzat să mai ofere vize supuşilor maghiari pentru a putea călători la rudele lor din 
Transilvania?'é, Partea maghiară a cedat, în felul acesta realizându-se primul transfer de 
deţinuţi, la vama Borş de lângă Oradea Mare, printre cei reveniti în ţară anánduse si 
Camil Manuilă. 

Imediat ce a intrat pe teritoriul românesc, Camil Manuilă a trebuit să dea o declaraţie 
în care şi-a schiţat calvarul în temnitele maghiare. Povestea lui nu se sfârşise însă. Spirit 
hotărât, tânărul Manuilă a pornit el însuşi o serie întreagă de demersuri prin care dorea 
să i se restituie valorile pe care le deținuse în momentul arestării şi îi fuseseră confiscate. 
Chiar a solicitat, în iulie 1922, şi o despăgubire considerabilă pentru chinurile suferite 
în cele 20 de luni „petrecute” in Ungaria", 

Se pare că Ministerul Afacerilor Străine nu s-a grăbit să dea curs cererii lui Camil 
Manuilă. Unul dintre motivele pentru această reţinere, pe lângă veşnica lentoare adminis- 
trativă românească, era acela că de la Budapesta, de la alti români arestaţi de maghiari, 
ajunseseră la Bucureşti tot felul de informaţii despre comportamentul lui Manuilă în 
puşcăriile ungare. 

Succesiunea de date pe care o vom prezenta ilustrează, credem noi, foarte bine 
mentalitatea administrativă românească de atunci, ca şi de acum. Camil Manuilă a 
solicitat din nou, la 1 februarie 1923, restituirea bunurilor confiscate de către maghiari, 
precum şi o anchetă pentru lămurirea acuzațiilor ce i se aduceau. Ministerul i-a 
răspuns la 11 iulie 1923, adică după aproape şase luni de zile, precizând că s-a luat act 
de cerere şi s-au făcut demersurile necesare pentru recuperarea obiectelor şi valorilor 
confiscate, precum şi pentru obţinerea unei copii legalizate a denuntului făcut împotriva 
lui de alti români din închisorile maghiare??. Traian Stârcea, ministrul României la 
Budapesta, a răspuns la solicitarea Ministerului Afacerilor Străine în cazul Camil Manuilă 
în 5 august 1923, comunicând Centralei de la Bucureşti că a cerut autorităţilor maghiare 
restituirea valorilor deţinute în momentul arestárii??. Stârcea a trimis si denuntul 
buclucas, care era datat 2 noiembrie 1921%21. 

Despre ce era vorba în denunţul respectiv? Zece cetăţeni români cu care Camil 
Manuilă a stat împreună în puşcăriile din Budapesta îl acuzau pe acesta că „a insultat 
armata română spunând că armata română în faţa întregii omeniri este o bandă de tâlhari 
şi jefuitori şi că toţi ofiţerii români, mai ales [cei] care au fost în zona de operaţie şi în 
special ofiţerii din Regat, sunt hoţi, pungaşi, escroci, compromitánd armata şi steagul 
român în faţa duşmanului” ; i-a calomniat pe regele şi regina României ; l-a calomniat 
şi insultat pe reprezentantul României la Budapesta „pentru motivul că nu a lucrat nimic 
în favoarea prizonierilor români din Ungaria” ; „a insultat guvernul român şi în special 
persoana d-lui general Averescu, adăugând că toţi sunt nişte nemernici şi nedemni de a 
guverna călcând în picioare drepturile ardelenilor, şi cá sunt nişte hoţi si pungasi" ; 

„a calomniat întreaga populaţie din vechiul regat cu cuvintele cele mai ordinare, spunând 
că toate femeile de acolo sunt cu moravuri uşoare şi cá toti oamenii politici fură pe 
întrecute fără să fie supăraţi de nimeni"?2, 

Nu putem şti dacă cele prezentate în denunt erau reale. Drept urmare, nici nu credem 
că am putea glosa pe seama opiniilor ardelenilor şi bănăţenilor despre „regăţeni” în 
primii ani de existenţă ai României Mari. Cert este faptul că sosirea la Bucureşti a acestei 
declaraţii a celor zece români a întrerupt pentru o perioadă demersurile lui Camil 
Manuilá în vederea recuperării obiectelor ce-i fuseseră confiscate de către maghiari. 

În martie 1927, Camil Manuilă, la acea vreme funcţionar la Camera de Comerţ din 
Oradea Mare, solicita Ministerului Afacerilor Străine un certificat care să ateste că a stat 
arestat în Ungaria vreme de 20 de luni, că a fost eliberat în urma unei acţiuni diplomatice, 
că ceruse „despăgubiri pentru suferinţele şi pagubele îndurate” şi că „Ministerul - dacă 
e adevărat - a încercat să-mi obţină aceste despăgubiri”. Altfel spus, in 1927, Camil 
Manuilă se resemnase în privinţa despăgubirilor, însă dorea totuşi să obţină măcar un 
certificat oficial. Ministerul nu i-a răspuns, dovadă stând rezoluţia pusă pe cererea lui 
Manuilă după un an de zile: „dat fiind că nu a fost lucrată până azi, 2 martie 1928, [se 
trimite) la dosar, în aşteptarea unei reveniri”5%3. 

Fiindu-i totuşi necesar un document oficial care să ateste ce se întâmplase cu viaţa sa 
în perioada 1920-1921 şi văzând că nu are succes la Ministerul de Externe, Camil 
Manuilă s-a adresat, în martie 1942, Marelui Stat Major. Şeful Secţiei a II-a (informaţii) 
a încercat să rezolve cererea lui Camil Manuilă, solicitând acte doveditoare de la 
Ministerul Afacerilor Străine“. La finele lui martie 1942, acesta a trimis la Marele Stat 
Major doar declaraţia pe care Camil Manuilă o dăduse după ce revenise în România, în 
decembrie 192155. Se pare că Ministerul de Război nu a considerat cá acea declaraţie era 
suficientă pentru a elibera vreun certificat. Camil Manuilă nu a dezarmat însă, iar la 
15 decembrie 1943 a făcut o nouă cerere la Ministerul Afacerilor Străine*2. Uimitor, 
după numai două zile, la 17 decembrie 1943, el izbutea să intre în posesia unui certificat 
ce preciza că fusese întemnițat în Ungaria din mai 1920 şi până în decembrie 192157. 
Trecuseră aproape 22 de ani de când Camil Manuilă revenise pe meleagurile românești, 
după un calvar de 20 de luni în temnitele ungurești. 

În încheiere, am putea schița trei concluzii, câte una pentru fiecare dintre cele trei 
paliere diferite pe care a încercat să se plaseze încercarea noastră. În primul rând, în 
privința relațiilor româno-maghiare din anii interbelici, se poate spune că a fost vorba de 
o continuare, cu mijloace diferite, a rázboiului. Semnarea Tratatului de la Trianon, in 
4 iunie 1920, nu a însemnat încheierea confruntării. Se poate vorbi chiar de un „război 
rece" románo-maghiar. Tensiunea dintre cele două ţări nu a scăzut nici un moment, 
»coexistenta paşnică” neintrându-şi in rol nici pentru o clipă. Cazul Camil Manuilă a 
fost o ilustrare semnificativă a faptului cá viaţa unui om, să-i spunem obişnuit, a putut 
fi marcată esenţial de noile evoluţii de pe scena politică şi teritorială a Europei de după 


522. Ibidem, f. 185. 
523. Ibidem, f. 322. 
524. Ibidem, f. 355. 
525. Ibidem, f. 356. 
526. Ibidem, f. 357. 
527. Ibidem, f. 358. 

primul război mondial. Pe de altă parte, statul român a încercat să se folosească de 
arestările abuzive înfăptuite de maghiari în primii ani interbelici pentru a bloca accesul 
Ungariei în Liga Naţiunilor, în toamna lui 1922. La iniţiativa Ministerului Afacerilor 
Străine şi prin eforturile Ministerului de Interne, în vara lui 1922 s-au adunat informaţii 
„despre suferinţele ce au îndurat in temnitele ungureşti acei cetăţeni români care, fără 
nici un motiv, au fost arestaţi în Ungaria şi au fost puşi în libertate abia în urma 
schimbului de prizonieri politici”528, În ciuda constituirii unui „dosar” consistent în 
această privinţă, intrarea statului maghiar în organizaţia geneveză n-a putut fi împiedicată. 

În al doilea rând, se poate spune că, datorită în principal acţiunilor fratelui său Sabin 
Manuilă, a fost pus în funcţiune, spre a genera influenţă, angrenajul legăturilor de 
rudenie centrat pe familia Manuilă. Legăturile de sânge şi cele derivate din alianţe 
matrimoniale au trebuit să fie completate - la fel ca întotdeauna, dar parcă mai mult ca 
oricând în veacul XX - cu „afinităţile elective", cu demonstrarea coeziunii de grup a 
românilor transilvăneni în general, ca şi a celor bănăţeni, în special. Această combinaţie, 
potenţată de eforturile demne de admiraţie ale lui Sabin Manuilă, a conferit eficienţă 
acţiunii de salvare a lui Camil Manuilă. Fără a fi lipsită nici de urmări paradoxale - 
referindu-ne aici la faptul că, datorită intervențiilor repetate în favoarea lui Camil 
Manuilă, maghiarii au conştientizat importanţa acestuia, şantajându-i pe români si 
obţinând mult mai multi compatrioți de-ai lor la schimbul de prizonieri ce s-a realizat 
decât ar fi fost natural să se întâmple -, operaţiunea care a condus la eliberarea tânărului 
Manuilă a fost încununată de succes, cel puţin în măsura în care el a stat în închisorile 
maghiare „doar” 20 de luni. Alţi români asupra cărora s-a abătut o năpastă asemănătoare, 
dar care nu aveau „rubedenii... cu trecere” au trebuit să mai aştepte câteva luni sau chiar 
câţiva ani până la rezolvarea cazurilor lor??, 

În sfârşit, în al treilea rând, e de mirare cum relaţiile de care dispunea familia 
Manuilă, ilustrate în momentele critice din perioada 1920-1921, nu l-au mai putut ajuta 
pe Camil Manuilă, trăitor în cadrul Regatului României, să obţină un certificat care să 
ateste ce i s-a întâmplat în Ungaria pe când avea 25-26 de ani. Au trebuit să treacă peste 
20 de ani pentru ca, ajuns la vârsta de 48 de ani, Camil Manuilă să obţină mult râvnitul 
certificat. Nu putem sti de ce „relaţiile” n-au mai funcţionat. Poate cá denuntul făcut 
împotriva sa de colegii de temniţă, indiferent dacă se baza pe fapte adevărate sau nu, a 
atârnat greu în „dosarul” Camil Manuilă, influențând atitudinea faţă de el a funcţionarilor 
din Ministerul Afacerilor Străine. Însă şi mai probabil este faptul că, nemaifiind vorba 
despre o problemă de onoare naţională în relaţia cu „duşmanul secular”, administraţia 
românească a tratat chestiunea în stilu-i atât de caracteristic, cu indiferenţă, mai ales 
dacă nu-şi putea manifesta cupiditatea. 

Nu ştim ce s-a întâmplat cu viaţa lui Camil Manuilă în continuare ; nu pare însă să 
fi ieşit prea mult în evidenţă sau cel puţin nu am reuşit noi să identificăm semnele 
vreunei cariere ce ar fi meritat remarcată. Fratele său însă, Sabin Manuilă, a avut o 
ascensiune profesională fulminantă : în 1926 a fost numit inspector general al sănătăţii 
publice din Transilvania şi membru în Consiliul Sanitar Superior ; în 1927 s-a stabilit în 
Bucureşti, deţinând în perioada 1927-1930 funcţia de director general în Ministerul 


528. „Buletinul Oficial al Ministerului de Interne", II, nr. 15-16/15 iunie - 1 iulie 1922, p. 289. 
529. A.M.A.E., Fond 71/1914, E2, partea I, vol. 157, f. 23-25, şi vol. 158, f. 145-146 şi 202-203. 

Muncii, Sănătăţii şi Ocrotirilor Sociale; a condus apoi, în tot deceniul al patrulea, un 
departament din cadrul Institutului de Igienă şi Sănătate Publică ; în 1930 i s-a încredinţat 
conducerea recensământului general al populaţiei din România, apoi conducerea Institu- 
tului de Demografie şi Recensământ, iar ulterior cea a Institutului Central de Statistică ; 
în 1938 a devenit membru corespondent al Academiei Române ; a emigrat din România 
la începutul anului 1948, restul vieţii, până în 1964, petrecându-şi-l în Statele Unite ale 
Americii??, unde şi-a continuat cariera (a fost expert pe lângă administraţia americană 
şi diverse organisme dependente de O.N.U.?!), dar a activat şi în cadrul emigrației 
româneşti anticomuniste. 


530. VI. Trebici, op.cit., pp. 7-9, 13-14, 23-24. 

531. Louis Roman, Demografia istorică în opera lui Sabin Manuilă, în volumul Sabin Manuilă. 
Istorie şi demografie, Studii privind societatea românească între secolele XVI-XX, coordo- 
natori Sorina si Ioan Bolovan, Centrul de Studii Transilvane, Fundaţia Culturală Română, 
Cluj-Napoca, 1995, pp. 40. 


Incheiere 


Titlul pe care l-am ales pentru lucrarea noastră, România şi Ungaria în cadrul „Noii 
Europe" (1920-1923), necesită câteva precizări. În primul rând, am preferat „România 
şi Ungaria...” în locul traditionalei formule „Relaţii románo-maghiare...", deoarece am 
vrut să subliniem faptul că dorim să realizăm un studiu de istorie diplomatică, cel puţin 
preponderent, dacă nu în totalitate. De asemenea, am optat pentru analizarea raporturilor 
dintre statul român şi cel maghiar în context european, întrucât limitarea strictă la relaţia 
România-Ungaria ar fi denaturat rezultatele cercetării ; s-ar fi rezumattotul la prezentarea 
acelui adevărat „dialog al surzilor” dintre guvernele de la Bucureşti şi Budapesta din 
primii ani interbelici. Relaţiile dintre România şi Ungaria devin mai comprehensibile 
dacă includem în ecuaţie marile puteri, statele vecine, conjunctura internaţională, situaţia 
regională din diverse momente etc. Prezenţa sintagmei „Noua Europă” în titlul lucrării 
nu reprezintă atât o aluzie străvezie la influentul periodic britanic condus de Robert W. 
Seton-Watson, cât şi un indiciu al faptului că, la sfârşitul primului război mondial si în 
primii ani interbelici, continentul european a suferit transformări radicale. 

În sfârşit, limitele temporale ale subiectului nu au fost alese aleatoriu. Însă, dacă 
1920 - anul semnării Tratatului de la Trianon - pare o opţiune firească, naturală, ce nu 
necesită o demonstraţie prea sofisticată, cealaltă extremitate temporală, 1923, e mai 
echivocă, nu se lasă explicitată prin chestiuni evidente. Aparent, în 1923 nu s-a întâmplat 
nimic, pe axa România-Ungaria sau în Europa, care să poată avea semnificaţia unui final 
de etapă, a unui capăt de drum. Nici ocupaţia franco-belgiană a Ruhrului, nici conferinţa 
de la Lausanne, nici incidentele de la graniţa románo-maghiará din ianuarie 1923, nici 
explozia aşa-numitului „caz al optantilor" şi conferinţa româno-maghiară de la Bruxelles 
dedicată acestei teme nu se pot constitui în pretexte satisfăcătoare pentru a marca un 
sfârşit al vreunui stadiu în relaţiile dintre România şi Ungaria. 

Şi totuşi, în spatele aparentelor, se pot identifica, credem noi, elemente consistente 
pentru a justifica alegerea anului 1923 - sau, mai corect, finalul lui 1923 şi începutul lui 
1924 - drept moment de răscruce în evoluţia raporturilor dintre cele două state. În 
primul rând, 1923 a fost un an dacă nu de stabilizare, cel puţin de clarificare politică 
internă atât în Ungaria, cât şi în România. La Budapesta, venit la putere încă din 
primăvara anului 1921, Istvân Bethlen reuşea, în 1923, să tranşeze în favoarea sa 
confruntarea politică internă, îndepărtându-se - nu cu totul, dar, oricum, semnificativ — 
de aşa-numiţii radicali de dreapta, singurii concurenţi redutabili pe care îi avea pe scena 
politică ungară din anii '20. Bethlen a izbutit, astfel, să-şi impună programul de 
guvernare, ale cărui obiective principale erau consolidarea politică şi economică, ca şi 
atragerea de împrumuturi occidentale. Bethlen şi colaboratorii săi îşi doreau, în fond, 

reabilitarea internaţională a Ungariei, pentru obţinerea căreia trebuiau puse în surdină 
vocile care promovau revanşismul zgomotos, antiliberalismul şi antisemitismul ; însă, o 
dată realizată această reabilitare internaţională a statului ungar, se putea porni operaţiunea 
de construcţie a premiselor care să facă posibilă atingerea acelui tel pe care nici un om 
politic maghiar nu-l putea nesocoti : revizuirea Tratatului de la Trianon şi refacerea inte- 
grităţii teritoriale a Ungariei. Si în România, anul 1923 a fost unul de clarificări politice 
interne. Cabinetul liberal condus de Ion I.C. Brătianu, instalat la putere încă din ianuarie 
1922, s-a dovedit redutabil în confruntările cu adversarii politici, impunându-şi punctul 
de vedere atât în privinţa încoronării de la Alba-Iulia din octombrie 1922, cât şi în aceea 
a redactării şi votării Constituţiei din martie 1923, pentru a nu mai aminti de Legea 
minelor din iulie 1924. 

Mimetismul şi flexibilitatea promovate de guvernul Bethlen în relaţie cu Occidentul, 
pe de o parte, şi intransigenta guvernului Brătianu faţă de unele dintre interesele privind 
România ale marilor puteri apusene, pe de altă parte, au contribuit la acutizarea unui 
fenomen deosebit de important din perspectiva raporturilor dintre România şi Ungaria în 
context european, adevăratul motiv, în opinia noastră, pentru care 1923/1924 poate fi 
considerat finalul unui stadiu şi începutul altuia în relaţiile dintre cele două ţări. Este 
vorba despre faptul că în acea vreme se estompase în bună măsură o distincţie care fusese 
importantă in anii anteriori, aceea dintre învinşi şi învingători în prima conflagrație 
mondială. Timp de câţiva ani, din 1918 până in 1922, prestațiile internationale ale 
României şi Ungariei fuseseră marcate, uneori chiar decisiv, de către etichetele conferite 
de apartenenţa la una sau cealaltă dintre coalitiile ce se confruntaseră în Marele Război. 
Acest proces, de ştergere a respectivei distincţii dintre state, a început încă din 1922, 
când Ungaria a fost admisă în Liga Naţiunilor, şi s-a maturizat în 1923-1924, perioadă 
în care România şi celelalte ţări din Mica Înţelegere n-au reuşit să împiedice includerea 
Ungariei în schema de reabilitare financiară girată de organizaţia geneveză. Altfel spus, 
un indicator esenţial pentru statutul international al unei ţări - accesul pe piaţa mondială 
de capital - sugera faptul că, în relaţia România-Ungaria, situaţia se modificase radical 
faţă de perioada 1918-1922. Practic, după 1924, puţine mai erau elementele care să 
amintească, în cercurile diplomatice europene, faptul că cele două ţări vecine şi inamice 
fuseseră tratate net diferit până nu demult. Era un nou start, o nouă etapă în confruntarea 
româno-maghiară. 

